
Skiriu Dorotai 


Kai žodžiai įžangai. 

Vieta, kurioje vyksta ši istorija, yra šalis pačia- 
me Didžiosios Europos žemumos, plytinčios nuo 
Paryžiaus iki Uralo, viduryje. Per tą lygią lyg sta- 
las lygumą kartkartėmis ritosi didelės armijos. Bet 
kokios kariuomenės galėjo keliauti nesutikdamos 
didesnių gamtinių kliūčių, tad jos žygiavo tai į vie- 
ną, tai į kitą pusę, paskui save palikdamos degė- 
sius ir lavonus. 

Laikas, kai rutuliojasi mūsų apysaka, yra metai, 
nutolę per ne visai pilną pusę amžiaus nuo ypač 
intensyvių karo žygių per tą lygumą. Didžiosios ar- 
mijos traukė į rytus, paskui į vakarus, siaubdamos 
vietoves taip, kad net žemėje, kurioje niokojimai 

buvo įprasti, to nebuvo daugelį šimtmečių. Nors 
tai vyko labai neseniai, prisiminimai apie tuos įvy- 
kius vis labiau blėso. Juk neįmanoma be paliovos 
kankinti save mintimi, kad lygumoje gyvenimas nie- 
kada nebus stabilus ir saugus. 

Ir todėl, kai jau pradėsime sekti veikėjų peripe- 
tijas, pamatysime, kad juos visiškai užvaldė menki 
troškimai, žemiškos aistros, kad jie tolina nuo sa- 
vęs klausimą: iš kurios pusės šįkart ateis? 

Taip pat prisiminkime, kokiu ypatingu metu pra- 
dedame juos stebėti. Šit visur aplinkui įvyko dide- 
lių pokyčių. Netgi atrodo, kad šalis, kurioje jie gy- 
vena, pagaliau galės gyventi savaip, o įvyko tai taip, 
kad jiems nereikėjo apsirengti karinių mundurų, 
užtaisyti šautuvų. Istorija šį kartą šiai vietai buvo 
nepaprastai maloninga. 


Taigi esame Varšuvoje, Lenkijos sostinėje, vi- 
dutinio dydžio mieste, esančiame daugmaž per vi- 
durį kelio tarp Paryžiaus ir Maskvos. Netrukus su- 
sipažinsime su dviem vyrais, kurie vienas apie kitą 
dar nieko nežino. 

Matome dvidešimties metų jaunuolį, šateną tan- 
kiais plaukais. Jo veidas ryškių bruožų, išsišovę 
skruostikauliai, didelė nosis, jis pats kone metro 
septyniasdešimt penkių ūgio. Bet visa jo eigastis, 
tiesi, spyruokliuojanti figūra ir ryžtingi judesiai liu- 
dija jį esant gerokai aukštesnį. Ir vis daugiau Žmo- 
nių jį mato būtent tokį, o juk visi žino, kad aukš- 
tesniems gyvenimas klostosi palankiau. 

Antras vyras ką tik perkopęs trisdešimtmetį. Jis 
brunetas aukšta kakta. Ant juodų jo plaukų labai 
aiškiai matyti kiekvienas žilės pėdsakas. Pasibai- 
sėjęs pastebėjo juos daugiau nei prieš metus rytą 
skusdamas barzdą. Tada nutarė, kad jo gyvenimas 
turi pasikeisti, jau pats laikas. Užsiželdino barzdą, 
kurią dabar kas rytą slapčia apžiūrinėja, nerimas- 
tingai ieškodamas tolesnio žilimo požymių. Nė pats 
sau neprisipažįsta, kaip tas pirmas senatvės požy- 
mis jį sukrėtė ir kaip jis paveikė svarbius sprendi- 
mus, kurie pastaruoju metu buvo priimti. 


Standartai 


— Taip, tikrai, keturiasdešimt pirmas. - Oi, Eu- 
zebiuk, greitai mokaisi, vos kelios dienos, ir jau nė 
mažiausių problemų, užmeti akį į koją ir nustatai 
numerį. - Taip, gali pasimatuoti, bet nestok, žmo- 
gau, ant asfalto, tam čia padėtas kartonas. - Nesu- 
pranta toks ir anoks, kad paskui ateina kitas ir ap- 
žiūrinėja batą iš visų pusių, ar jis kartais nebuvo 
avėtas, arba ieško kokios ydos ir tuojau kombi- 
nuoja, kiek čia nusiderėjus, ir spaudžia, kad nu- 
leisčiau. Nuleisti tai aš, kurva, galiu... 

Bent šimtą zlotų norėtų nuplėšti... Jiems nerū- 
pi, kaip Euzebiukas turi skaičiuoti kiekvieną grašį. 
Marekas, tas gudrutis, duoda už porą vos po de- 
šimt ir jam į mano nuolaidas nusispjaut. - Tai jau 

tavo sąskaita — ir skėsčioja rankomis, ir atkiša tą 
savo pilvūzą, o Euzebiukas turi mikliai spręsti, ar 
verta nenuleisti ir neparduoti ir visai neuždirbti, 
ar vis dėlto nuleisti ir gauti mažiau, bet vis nors 
kiek. - Na, Žmogau, na, negaliu, na, suprask, ką aš 
iš to turėsiu, kai nuleisiu dvi šimtines, kaip aš at- 
gausiu savo. — Visi norėtų visai apipešioti. - Na, 
toks gyvenimas, tai mano paskutinė kaina... - Eik 
sau pizdon. Dar čia sugrįši, kai pamatysi, kad pi- 
gesnių ir gražesnių visame stadione nėra. 

Riebus Marekas, reikia tai pripažinti, šauniai ap- 
sisuko... Surado tokią bazę - nė musė ten nepaten- 
ka, susitarė taip, kad gal niekas visame stadione 
neturi geresnės kainos. Ir laiko tai, kurva, paslap- 
tyje, pats ten važinėja, prikemša į tą mažylį, kiek 
telpa... Nenori, kad kas jam iš panosės nukniauktų 
ryšį, ir Euzebiukas tai supranta... 

Bet pagalvok, Euzebiuk, kad Marekas būtent 
tau, na, ką čia daug slėpsi, suteikė pirmenybę, pa- 
tikėjo tavim, tave įdarbino... Euzebiukas žino, kaip 
su žmonėmis kalbėtis... o pirmiausia žino, su ko- 
kiais žmonėmis kalbėtis... Nes mes visi iš mūsų 
miestelio turime laikytis drauge, nes kitaip ta su- 
šikta Varšuva mus čia suėstų... Ir kai tik radosi min- 
tis, kad reikia iš tos skylės nešdintis, iš karto atsi- 
rado Marekas, ir Ježikas, ir vaikinukai kambariui 
išsinuomoti, ir kažkaip visa tai sukasi. 

Nes Euzebiukas mokykloje visada laikėsi vy- 
resniųjų... Ir Marekas, kai dar nebuvo pešiotas, 
apskritai riebus, visada sveikinosi su Euzebiuku 

tiesdamas jam ranką, ir apskritai cigaretes išvietė- 
je drauge rūkė, o juk Marekas tada abiturientas 
buvo, o Euzebiukas mokyklon buvo ką tik atėjęs. 
Kelerius metus ryšiai buvo pertrūkę, o čia pasitai- 
kyk taip gyvenvietėje prie parduotuvės. Negalima 
sakyti, kad Marekas pasikeitė, bet Euzebiuką iš kar- 
to pažino. 

Ir žodis po žodžio gavo Euzebiukas neblogą dar- 
bą... pardavimai eina, nes kodėl turėtų neiti, kai 
Euzebiukas jais užsiima, ir šiandien pagaliau atsi- 
skaitysim su riebiuoju, nes riebus sako, kad atlygi- 
nimas bus kartą per dvi savaites. 

Na, ar nesakiau, kad grįši, karši... Tik ramiai, 
nebūk chamas... karšis pagalvojo ir tuoj duos tau 
uždirbti, tad aukšta kultūra, kliento aptarnavimas, 
kaip ir dera... - Na, tikrai negaliu nuleisti, bet jūs 
ir užsispyręs! Matau, kad jums šie batukai patinka, 
juk nėra ko dvejoti, jei patinka, tai reikia kiek pa- 
tuštinti piniginę. Ir pigiau nerasite visame stadio- 
ne... Atsiklijuos? Na, žinote, pone? Juk stovime čia 
jau gabalą laiko... visi žino, kad dvyliktas sekto- 
rius — tai dailūs ir pigiausi bėgtukai. Sulenkite pa- 
dą... Geras vokiškas darbas, ne kokia nors mūsiš- 
kė klijuotė... na, gerai įsižiūrėkite, atrodo lyg tikras 
adidas... Pagaliau užsirašykite sektoriaus numerį... 
Visada galite ateiti pakeisti... - Koks sušiktas 
karšis... Imk, nes po valandos, kai ateis ruskiai ir 
pagriebs urmu, jau nieko čia nerasi. - Na!.. Matau, 
kad priėmėt teisingą sprendimą... 


Novickiai ar Muravecai? Ką gi, iš kautynių lau- 
ko, deja, galutinai pasitraukė Chencinskiai... Iš tei- 
sybės jie buvo geri, labiausiai atitiko standartą, nes 
ir dinamiški, ir viziją turintys, ir plačius horizon- 
tus matantys, patyrę. Bet galop paaiškėjo, kad jie 
tiesiog yra godūs, nesugeba prisitaikyti prie mūsų 
reikalavimų ir nesutiks su pagrindinėmis sutarties 
nuostatomis. Jie nenori atsisakyti savo restoranų... 

Taigi beliko Novickiai ir Muravecai. Gerai... 
Pats laikas priimti galutinį sprendimą, nes juk jie 
turi pradėti mokytis, vos du mėnesiai lieka iki ati- 
darymo, du mėnesiai tam, kad perprastų standar- 
tus ir procedūras - todėl šiandien būtinai reikia 
pasirinkti. Bet pirmiausia išgerti kavos. Atvežė į 
kiekvieną kambarį tuos elegantiškus, lengvučius 
plastikinius elektrinius arbatinukus Made in Fran- 
ce, prie kurių pilant verdantį vandenį nesipainioja 
laidas kaip emaliuotų ąsotėlių su spiralėmis prie 
dugno, kokie buvo mokytojų kambaryje. Ir pilant 
vandenį visada krisdavo dangtelis! 

Po galais, net ir vanduo pas juos virinamas pa- 
gal kitą standartą. Taip... Novickiai?.. Na, nesa- 
kau, jaučiu šiokį tokį jaudulį. Juk tai bus mūsų nuo 
pat pradžių vykdomas kadrų formavimo procesas, 
O paskui visiškai savarankiškas Positivo restorano 
atidarymas. Prancūzai jau teikia mums daugiau 
laisvės. Dar prieš pusmetį be konsultacijų su jais ir 
pasirašyto susitarimo nebuvo galima nė nusičiau- 
dėti. 

Antra vertus, šiek tiek gaila tų Chencinskių... Jie 
turėjo įkarščio, džiaugsmo, energijos. Taip palan- 
kiai žiūrėjo į permainas, o Varšuvoje tai gal ne toks 
retas reiškinys, bet ten, toje skylėje prie jūros, žmo- 
nės į viską žiūri visiškai kitaip. Ir jie turėjo tiek opti- 
mizmo, entuziazmo, kad net norėjosi jų klausytis. 

— Tai nuostabu, kad tokia firma kaip Positivas 
pagaliau ryžosi investuoti pas mus, Lenkijoje. Tik 
užsienio investicijos gali ištraukti šį kraštą iš duo- 
bės ir suteikti veikliems Žmonėms galimybę augti. 

Išsvajota aukščiausio standarto santuoka, gyve- 
nimo branda, du vaikai, stabili šeiminė padėtis, nuo- 
savas kapitalas, savarankiška penkerių metų veik- 
la, o galop pasakė, kad jie bendradarbiaus su 
Positivu, bet visiškai nesupranta, kodėl turėtų už- 
daryti du savo restoranus. Visiškas, merde, užte- 
mimas... Iš jų išlindo lenkiškas gobšumas... Nesu- 
geba suprasti, kad, jei jiems patiki valdyti milijono 
dolerių vertės turtą, tuo užsiimti būtina ne priešo- 
kiais, o visiškai aukojantis, ir Positivui kita pozicija 
visai nepriimtina. O be to, per savo gudragalvystę 
prarado versliškumo pojūtį, nes juk pelnas išjų res- 
toranų, palyginti su nauda, kurią gauna partneriai 
naujai atidarytuose Positivuose, yra niekai. Tai aiš- 
kinau jiems lyg karvei ant ežios, bet niekas negalė- 
jo jų įtikinti... Visiškai nemato akivaizdžių faktų... 
Tie jų apskriti sakinėliai apie užsienio investicijas 
buvo tik tam, kad apdumtų man akis... Taigi gali- 
me, nors ir apgailestaudami, jų bylą atidėti ad fu- 
turam rei memoriam... 

Taigi liko Novickiai ir Muravecai. Jau privalau 
neišvengiamai priimti kurį nors išjų, nes laikas per- 
imti Positivo filialą tolimoje šiaurėje ir nėra ko pa- 
siduoti nereikalingoms emocijoms. Parankinėje 
knygoje aiškiai nustatyti kriterijai, tiksliai apibrėž- 
tos procedūros. Viskas aprašyta aiškiai ir supran- 
tamai, Žingsnis po žingsnio. Pirmiausia asmeninė 
psichologo, nepriklausomo konsultanto eksperti- 
zė, paskui užpildyti pokalbių įvertinimų formulia- 
rus, iš tiesų net nereikia per daug galvoti... Negi 
mokykloje nebūta kažko panašaus?... Pagaliau tai 
atrodo panašu į egzaminavimą. Ištisus šešerius me- 
tus tai darei. 

Taip maloniai kvepia kava, bet turėtum pilti 
kiek mažiau, nes visada užplikai per stiprią. Ne- 
gali įsiminti, kad tai visiškai kita kokybė nei ta, 
prie kokios buvome pripratę tais sušiktos santvar- 
kos metais. 

Ak, Kšištofai, pagalvok... jeigu siūlytųsi tokie kan- 
didatai, kokie aprašyti parankinėse knygose, tiesiog, 
idealių standartų... Tada reikalas būtų paprastas, 
bet realiai reikia rinktis iš tikrų tikriausių Lenkijos 
provincijos atstovų - Novickių ir Muravecų... 

Dievinu tirpią kavą. Pirmiausia po jos nelieka tirš- 
čių. Nekenčiu tirščių puodeliuose ir stiklinėse, ne- 
kenčiu visko, kas primena mokytojų kambarį, sta- 
liukus su stiklais ant stalviršių ir nuorūkomis 
lėkštelėse, ir pačių lėkštelių, ir aliumininių šaukšte- 
lių, ir jų skambesio, kai krinta ant stiklo lakštų... 
Geltonų sekcijų ir įstiklintų Vieslavo laikų spintų... 

Greitai nubrauki šešerius savo gyvenimo me- 
tus, ir atmink, ką per pirmąjį pokalbį pasakė Pje- 
ras: - Jūsų pedagoginis patyrimas ir įgūdžiai, ku- 
riuos įgijote per darbo su jaunimu metus, yra ypač 
svarbūs Positivui. 

Tirpi kava yra nuostabi! 

O juk ir aš negalėjau suprasti Kšesimiro. Kšesi- 
miras pirmas paliko mokyklą. Jis visada kartojo, 
kad inteligentija yra pats versliausias visuomenės 
sluoksnis. Nuo devintojo dešimtmečio vidurio per 
vasaros atostogas jis su žmona važinėjo į Vengriją 
prekiaudamas kremais, o po lūžio pasakė, esą kyla 
pasibaisėjimas dėl to, kad mokytojas laisvojoje Len- 
kijoje iš bado dvesia, ir ėmėsi telefonų knygų. Su- 
tikau jį prieš metus, kai dar buvau ponas istorijos 
mokytojas, ir pasiteiravau: — Ar tai, ką veiki, turi 
prasmę? - Jis keistai šyptelėjo ir atsakė: - O ar turi 
prasmę darbas su visomis tomis senomis perekšlė- 
mis, kurios nemato nieko toliau savo pageltusių 
konspektų, gal Stalino laikais rašytų, ir ne kuo ki- 
tu, o snargliais, kurioms visa tai iš tikrųjų yra tam 
tikroje vietoje? 


— Gerbiamam ponui tai, žinoma, keturiasdešimt 
ketvirtas. - O, matai, Euzebiuk, kokia nuojauta. Į to- 
kį svečią, ūsuotą, žilaplaukį, rimtos išvaizdos ir su 
žmona blondine, reikia žinoti kaip prabilti, nes juk 
matau, kad atėjo rimtas žmogus su rimta moterimi... 

Reikia Žinoti, kaip su kuo dera elgtis. Su tuo 
karšiu, kurva, juk joks „ponas“ man per gerklę ne- 

pereitų, o čia matau, kad tai kita klasė... apskritai 
su klientais reikia elgtis labai individualiai... su mo- 
terimis vienaip, su merginomis kitaip. Reikia turė- 
ti lankstų liežuvį ir todėl tai geras darbas, jei pa- 
kanka drąsos, iš karto yra rezultatai. Marekas po 
pirmųjų dviejų dienų išsprogino tokias akis, kad 
galima per dieną iškišti tiek batų, ir turėjo vėl va- 
žiuoti į bazę, 0 šiaip paprastai važinėjo kas trys, 
keturios dienos... Nes Euzebiukui tai tiesiog įaugę 
į kraują, kad jei jis ko imsis, tai jau turi sektis, jis 
tiesiog turi būti geriausias. Truputį gaila tokio ta- 
lento tam sušiktam stadionui... Gal reikia nueiti pas 
Jureką. Jis vaikšto kostiumuotas, su vizitine korte- 
le... Kas iš to, kad laksto po gatves, bet jis visada 
gali pasigirti užrašu „prekybos atstovas“, o tu, kur- 
va, kas čia esi? Turi su riebiuoju dirbti rūšiuoda- 
mas turkišką šlamštą. O Ježikui davė firminį krep- 
šį ir firminį kaklaraištį, jis įstojo į verslo mokyklą 
studijuoti valdymo ir vadybos, nes sako, kam turi 
užtekti baigtos vidurinės mokyklos, reikia inves- 
tuoti į savo tobulėjimą... Sunku su juo nesutikti... — 
Būtinai turi būti batai su juodu apvadėliu? 

Na, taip, su juoda juostele patys elegantiškiausi, 
svečias yra visiškai teisus. Tik kur sukišome tuos ke- 
turiasdešimt ketvirto dydžio su juoda juostele? Kaip 
gali kas nors susiorientuoti tuose maišuose? O sve- 
čias nekantrauja. Pašnekink blondinę. Ji nuramins jį. 
Be to, juk čia ji spręs apie pirkinį. - Matote, ponia, 
kokį didelį pasirinkimą turime, įvairių spalvų ir dy- 
džių, kartais visame tame galima šiek tiek pasimesti. 

Kur tas riebus pimpalas nulindo? Kasdien tas 
pats. Užmušiu jį! Tegu tik šiandien neduos pinigų! 
Kodėl šiandien dar nebuvo ruskių? Paimtų visa tai, 
po galais, nes tenka kruštis su tom mažmenom, nar- 
dyti į maišus. Ne, Euzebiuk, ne tau visa tai. Kur tie 
keturiasdešimt ketvirti dydžiai? Bet ramiau, Eu- 
zebiuk, iš mažmeninių pardavimų dvigubai dau- 
giau uždirbi. Tokia tiesa. 

Na, kur jie, kurva, yra? Dvylika maišų, kiekvie- 
name po trisdešimt dėžučių. Gali iš galvos išsi- 
kraustyti. O tas riebus pimpalas kaip visada tik- 
riausiai bastosi viršutinėse tribūnose ir geria. Visose 
dėžutėse su raudona juostele. O kur juoda? - La- 
bai prašau luktelėti dar valandėlę. - Jei nerasiu, 
tikriausiai tuoj užsikurvins ir nueis. 

Juk turėjome kartu stovėti čia ir pardavinėti. 
Taip buvo tartasi. Pirmas dvi dienas dar buvo taip, 
nęs pinigus, tartum aš, kurva, vagis būčiau. Bet 
kai jau suvokė, kaip man eina pardavimai ir kad 
kažkaip neketinu išnykti su pinigais, tai jau trečią 
dieną ėmė dingti ir ateina baigiantis pardavimams 
vis labiau apspangęs. Gerai, kad bent trečiadienį 
buvo bent kiek sąmoningas, įstengė nuvažiuoti į 
bazę, juk taip ją saugo, kad šiukštu nevažiuotų 
ten su manimi... Na, nerasiu. Gal nepaėmėm ke- 
turiasdešimt ketvirto dydžio su juoda juostele. 
Na, ne! 

— Gal, ponia, įkalbėtumėt vyrą pasimatuoti tuos 
su raudona juostele... 

Nuėjo! Žinojau, kad taip baigsis. Tas riebus iš- 
gverarūris! Na, juk vienas čia nesusitvarkysiu. Tai 
pimpalas, per jį dešimt tūkstančių nuplaukė! Už- 
mušiu šūdžių, kai ateis. 


Turime įsisąmoninti, kad šis kraštas savo isto- 
rijoje nedažnai išgyveno tokių momentų. Kažko pa- 
našaus mums nepasitaikė tris šimtus metų... Tai 
bent suteikei mums progą, Ponia Istorija... Tikras 
stebuklas, kad tai teko mūsų kartai. Eina tūkstan- 
tis devyni šimtai devyniasdešimt tretieji metai, lyg 
ir ketvirtieji metai atgavus laisvę, bet tai vis dar 
didelio lūžio metas! 

Žinau, žinau... kiek to prisiklausiau studijuoda- 
mas. — Tai kuo jūs, brangus kolega, užsiėmęs, tai 
yra istorija pensiono mokinėms... arba dar blogiau... 
tai yra istorija, matoma pensiono mokinės akimis. 
Jūs dėl savo infantilaus emocingumo baisingai su- 
paprastinate istorinius procesus, brangus pone. - 
Taip, arba tas šaltinių ir archyvistikos docentas: — 
Istorikas yra bejausmis tyrinėtojas, pone Lenartai, 
tai tas, kas ieško šaltiniuose, o ne kliaujasi spėji- 
mais ir karštligiškomis emocijomis. 

Bet aš Žinau, kad esu teisus! Dabar išgyvename 
metą, prilygstantį tūkstantis devyni šimtai aštuo- 
nioliktiesiems. Ir verta užspringti ta beprotybe. 

Ar dar kas prisimena, kas čia buvo prieš ketve- 
rius metus? Ar prisimena, kad tas kraštas buvo oku- 
puotas, kad caras dar tik prieš mėnesį pagaliau pa- 
siėmė savo paskutinius generolus? Tai neįtikėtina! 

O dabar išgyvename akimirką po to, kai buvo 
sukurtas pasaulis... Mums suteiktas džiaugsmas vis- 
ką kurti iš naujo! 

Ir geriausiai tai galima matyti čia, mūsų Positi- 
ve... Ką tik atidarėme penkis restoranus. Kuriame 
kažką visai nauja. Viskas mūsų rankose. Dar nie- 
kas nenusistovėjo, nėra hierarchijos, struktūros, pa- 
valdumo... kiekvienas užsiima tuo, kas yra grei- 
čiausiai padaroma, kiekvienas turi išmanyti viską. 
Ir taip visur, kiek ilga ir plati Lenkija, didelė su- 
maištis, permainų, transformacijos metas. To ne- 
įmanoma nematyti. Reikia įsitraukti! 

Pakanka vien norų. Ek! Ir mokytojas gali suimti 
likimą į savo rankas ir tapti vadybininku! Tik rei- 
kia noro. Ir kalbą mokėti. 

Būtent! Diena, kai buvo sukurtas pasaulis. Para 
turėtų trukti bent šešiasdešimt valandų, ir to būtų 
dar maža. Laimė, kad visiems mums atvežė iš Pary- 
žiaus darbo kalendorius. Dabar guli ant rašomo- 
jo stalo pamėgta užrašų knygelė, visą laiką atvers- 
ta, tad net nematyti prašmatnaus su paauksavimais 
viršelio, primenančio jubiliejinį Lenino Rinktinių raš- 
tų leidimą... 

Raudonai nuspalvinta rubrika ir kartoninis 
kaištukas — tai svarbiausi prioritetai. Ką ten turi- 
me? Baldai į Balstogę, salių administratores į 
Gdanską ir lazerius į Krokuvą. 

Taip! Tai nepaprastas metas. Kitą savaitę pir- 
mojo Positivo atidarymas Krokuvoje. Važiuojame 
visi, ir Pjeras, ir Žakas, ir Adamas... Iškilmingas 

restorano atidarymas karališkųjų rūmų papėdėje... 
Puiki vieta, tradicijos susitikimas su šiuolaikišku- 
mu, visą pastatą pavertėme didžiuliu Positivo res- 
toranu. Bus iškilmės, kokių Krokuva dar nėra ma- 
čiusi. Tik viskas turi būti numatyta iki mažiausių 
smulkmenėlių. Daugiausia aš už tai atsakingas... 
Darbo kalendorius dabar yra geriausias mano bi- 
čiulis. Kaip išsiversčiau be tavęs, brangioji mano 
užrašų knygele? 

Taigi pirmiausia paskambinti ponui Marčevskiui, 
pasiteirauti, ar jau atkeliavo puikios kėdutės, sta- 
leliai ir kampelis jaunoms mamoms. Balstogė paju- 
dės po trijų dienų po Krokuvos... Baldeliai aukš- 
čiausios prancūziškos kokybės, šviesus platanas. 
Importuojame viską: virtuvės įrangą, glazūruotas 
plyteles, net ir klozetų kriaukles ir servetėles. Ir 
klientams kvapą užima, kai įeina į taip įrengtą res- 
toraną. Stačiai susidūrimas su kita civilizacija. 

Tai puiku, kad Ponia Istorija suteikė progą neš- 
ti šviesos žiburėlį, nes dabar yra toks laikas, kai 
negalima stovėti rankas sudėjus. 

Elementai!.. O, merde, neįrašiau į skubiausių 
prioritetų skyrelį! Pamiršau apie tą velnišką siuntą 
į Gdynę! Krokuva, partnerių paieška, o ten neturi 
kuo maitinti. Nedelsdami skambinkime! 

- Čia Lenartas. Pone Juzefai, elementai pas jus 
jau atkeliavo? Taip. Jūs teisus, tai absoliutus skan- 
dalas... Ar jau baigiate atsargas? Na, ir kodėl turė- 
tumėte iškart skambinti Pjerui?! Ramiai, pone Ju- 
zefai. Nesibaiminkite, jums nereikės uždaryti 

restorano... Ar išprotėjote?! Jokio vietinio elemen- 
tų pirkimo! Viščiukų dalys turi būti su mūsų tvirti- 
nimo žyma! Gal nenorite atsisveikinti su Positivu? 
Na! Tik tiekimai iš Ladupės. Prašau nekelti isteri- 
jų. Jei pristigs, restoranas serviruos vien gruzdin- 
tas bulves su salotomis. Klientai mus taip myli, kad 
sužavėti bus net ir vien gruzdintomis bulvėmis... 
Pone Juzefai, kartais reikia ir pajuokauti. Atsipa- 
laiduokite. Aš jiems paskambinsiu. 

Ir tai yra geriausias įrodymas, kaip svarbu pa- 
sirinkti tinkamą partnerį. Ponui Juzefui iš esmės 
nieko negalima prikišti, jis vienas pirmųjų. Jį pasi- 
rinko Pjeras ir Žakas... o jie vis dėlto yra prityrę... 
Bet jį pernelyg lengva išmušti iš pusiausvyros, pa- 
simeta ištikus stresui. Na, gerai, ką nors reikia da- 
ryti su tiekimu... 

— Lenartas iš Positivo... Nėra jūsų tiekimo re- 
zultatų. Jūs tai man kartojate nuo pat ryto. Ar su- 
vokiate, kokioje situacijoje atsidurs Ladupė, jei dėl 
elementų stygiaus būsime priversti uždaryti Po- 
sitivą? Ar manote, kad esame kokia nors papras- 
ta būdelė su karštais sumuštiniais? Ką tai reiškia: 
nesusisiekiate su vairuotoju? O jei sugedo šaldy- 
mas ir elementai atitirpo? Turėsit iki gyvenimo 
pabaigos valgyti viščiukų kulšeles ir krūtinėles... 
Mes tikrai nepriimsime tiekimo, jei jis neatitiks 
standartų... 

Tai bent malūnas. Bet grįžkime prie partne- 
rių parinkimo. Ramiai pažvelkime į motyvacinius 
kandidatų laiškus. Taigi, ponai Novickiai: „Ilga- 

metis darbas sau išmokė mus būti atsakingus, 
sunkiai dirbti, atsispirti stresams. Dabartinė si- 
tuacija verčia mus ieškoti ką nors nauja, ir todėl 
norėtume savo ateitį susieti su sritimi, kurioje 
sėkmingai panaudosime savo ankstesnę patirtį...“ 
Ble, ble, ble, labai gražus pilstymas iš tuščio į 
kiaurą... Bet tikriausiai niekas jiems to neparašė, 
ir tai, be abejo, yra pliusas Novickių naudai, tai 
yra jam, nes liūdna tiesa yra tai, kad ponia Helė 
ten neturi balso. Ir toliau: „Mūsų patyrimas tvar- 
kant parduotuvę tikrai padės sumaniai vadovauti 
restoranui.“ Cha! Gražiai pasakyta, bet tikroji 
padėtis yra tokia: jų drabužių parduotuvė žlu- 
go, nes nespėta pereiti prie importinių prekių. Ir 
todėl ponas Ježis nuolat kartoja, kad atėjo laikas 
pakeisti gyvenimą ir Positivas teikia jiems kaip 
tik tokią progą. Tik, antra vertus, čia per maža 
entuziazmo, per maža. 

Pažintinio vizito pas juos metu jis pasakojo tik 
viena... kad visur aplinkui vien bankrotai... žlugo 
drabužių parduotuvė, žlunga pegeerai (valstybi- 
niai žemės ūkiai - vert. pastaba), žlunga gamyba, 
laivų statyklos, viešbučiai, rinka užtvindyta pigio- 
mis prekėmis iš Turkijos ir Tailando ir visa, kas 
mūsų, liaujasi apsimokėti... Kaip atsitiko, kad pa- 
gal testus jie pasirodė visai gerai ir juos įtraukė į 
pokalbius? 

Svarbiausia yra entuziazmas. Tai mums dažnai 
kartoja Pjeras. - Bet lenkai jo turi su kaupu, - pridu- 
ria, - esate kupini energijos, su tokiais žmonėmis, 

kaip jūs, galima kalnus versti. Pamatysite, kaip jū- 
sų šalis atrodys po kelerių metų, kokių įvyks mil- 
žiniškų pokyčių, nors ir taip daug nuveikėt. Dabar 
viskas čia kuriasi. Nė nesuvokiate, kokį nepapras- 
tą metą išgyvenate... čia gimsta naujas nuostabus 
pasaulis... - Šventa tiesa... 

Taip! Tik tirpi kava... Ji stebuklingai pastato ant 
kojų! Ir jokių nuosėdų... O aš šviežutėlis, nė pėd- 
sakų nuovargio ir išsekimo, galima padirbėti iki 
vėlaus vakaro. Tad Novickiai? Pagal dinamizmo 
skalę jie aukštai... optimizmas didelis, o kartėlis 
matyti per kilometrus... Juk dabar toks nepapras- 
tas laikas, tokia daugybė galimybių, visa kinta, kaip 
galima taip bejėgiškai nuleisti rankas ir dejuoti, kad 

Kasdien eidavau iš mokyklos per sankryžą ir 
įdėmiai stebėjau, kaip buvęs „Sezamo“ baras virs- 
ta Donaldu. Tai buvo simboliška... O mūsų pirmas 
Positivas... iš ko radosi? Iš baro „Kukulis“. Die- 
važi, kaip galėjo egzistuoti toks baras pačiame sos- 
tinės centre, Europos centre, purvinas, dvokiantis 
maltais kotletais, su riebiomis bobomis, avinčio- 
mis rudą ortopedinę avalynę. Taip tada gyveno- 
me. Ir tas prasčiokiškas pavadinimas... europinio 
miesto centre... „Kukulis“, gaila kad ne „Gumu- 
las“ ar „Kimšinys“... O dabar naujas žvilgantis Po- 
sitive Passage. Nėra ko lyginti šiuolaikinės apdailos 
su tuo Gomulkos laikų minimalizmu... Mane pri- 
ėmė prieš porą savaičių iki jį atidarant. Turėjau ga- 

limybę stebėti paskutinius baigiamuosius darbus, 
pirmojo Lenkijoje Positivo gimimą. 

Ir mūsų kontora... Juk tai iš esmės dar viskas 
laikina, bet ar tuos prašmatnius juodus baldus, rū- 
pestingai nudažytus kambarius su pakabinamo- 
siomis lubomis apskritai galima lyginti su gelto- 
nomis plokštėmis mokytojų kambario, kuriame 
stirksojau paskutinius šešerius metus? 

Netrukus turime persikelti į savo administraci- 
nį pastatą. Jis dar tik statomas. Suprojektuotas kaip 
tikri pasauliniai administraciniai pastatai... viskas 
vienoje didžiulėje salėje, žmonių neskiria sienos. 
Jie jausis esą drauge, viename kolektyve, lyg di- 
delė šeima, kuri veikia išvien, kartu dirba, kartu 
laimi. Ir saugi automobilių stovėjimo aikštelė, taip 
ir turi būti... 

Dabar, kai palieku savo positivinį pežotuką, vi- 
sada drebu, ar kas neišmuš stiklo, neišlauš spy- 
nos, nepavogs radijo, o ten pagaliau bus toks ly- 
gis, koks yra pasaulinis standartas. Saugomas, 
uždaras. 

Dieve! Dar prieš pusmetį važinėjau raudonu ma- 
žyliu... 

Atvažiavau prie mokyklos atsiimti paskutinių 
dokumentų. Išėjo fizikos mokytojas Gžegožas ir 
Marekas. Čepsėjo netikėdami savo akimis, vaikš- 
čiojo aplink, žavėjosi firminiu Positivo ženklu ant 
durų, valandėlę net baiminausi, kad ims tikrinti, 
ar dažai nenusilups. Ir galop Gžegožas stipriai 
trinktelėjo man į tarpumentę. - Pamiršk visas tas 

dvejones, kolega. Tai pats geriausias sprendimas, 

kokį padarei, gerai Žinai, kad mes galime tau tik 

pavydėti, neklausyk tų, kurie tau sakys ką kita. 
Taip, entuziazmas yra svarbiausia. 


Jums, ponia, tai trisdešimt aštuntas... - Ką ji man 
čia sakys, kad avi trisdešimt šeštą. Gal nešioja tris- 
dešimt šeštą, bet gal kelnaičių ant šiknos, ji tikrai 
ne per didelė, ir dar kažkokia sausa, tik kas žino, 
kokie yra bobiškų kelnaičių dydžiai, Euzebiukas 
to dar neišmano, nors nežinia, ko gyvenime reikės 
išmokti, nes svarbiausia nesustoti, svarbiausia yra 
pažanga ir dar kartą pažanga. 

Taip, įsivaizduok sau, Euzebiuk, jei pardavinė- 
tum moteriškus apatinius, bet ne šitame sektoriuje, 
o kokioje nors padorioje parduotuvėlėje... Lieme- 
nėlės, kelnaitės ir tie visi kiti juokeliai. Tik, po ga- 
lais, ar tai įmanoma ištverti? Pitonas nuolat pasi- 
rengęs... Ir taip jis neduoda ramybės, o tokioje 
parduotuvėje, kur visur aplink tie nėrinėliai ir rau- 
donis... Ir klientės klaustų: - Pone Euzebijau, ar toks 
dydis, kaip jūs manote, - ir merktų akutes, - ar gal 
kita?.. O ar tos kelnaitės man tinka? - Pitonas tai 
tiesiog neištvertų... Bet pagaliau svarbiausia, kad 
turėtum noro, nes be noro juk esi ne vyras, o Euze- 
biukas yra šimtaprocentinis vyras, nes jis nori visą 
laiką. Ir šiek tiek gėda, kad kažkaip negalima rasti 
pitonui nieko pastovaus, tik nuolat reikia sukti tą pro- 
pelerį, bet apie tai geriau negalvoti... kantrybės, kan- 
trybės... galų gale atsiras kokia nors prieplauka. 

Nes juk jaunystė, karštas kraujas, ir pitonas 
veiklus non stop, net ir su tokia nedidele, bet vis 
dėlto ne tokia jau nedidele, kad avėtų trisdešimt 
šeštą numerį. 

Na ir kam man reikėjo leptelti apie tą trisde- 
šimt aštuntą... Bobai nevalia sakyti, kad ji avi di- 
desnį numerį, negu jai atrodo. Juk ji į tą trisdešimt 
šeštą kojos neįkiš. Bet reikia laikyti liežuvį už dan- 
tų, nes pardavimo klimatas iškart subjūra ir san- 
doris gali neįvykti. 

Dėl pėdos dydžio jos turi paiką prietarą. Mano, 
kad pagal didelę pėdą matyti, kad ir ten jų didelė, 
o jei atvirkščiai, pėdelė maža, tai ir ten siaura, ir 
todėl tikriausiai visos pirktų dviem numeriais ma- 
žesnį apavą. 

Žinoma, esama šiek tiek tiesos, kad malonu 
skverbtis į kažką, kas kaip reikiant apglėbia pito- 
ną, nors Euzebiuko pitonėlis veikiau yra iš dides- 
niųjų, jeigu apskritai ne didžiausias, ir, tiesą sakant, 
užpildys bet kokią skylutę, bet vis dėlto juo ji ma- 
žesnė, juo daugiau to malonaus pasipriešinimo, ir 
būtent tai yra maloniausia, kai sunku įvažiuoti. 

Nurimk, Euzebiuk, pardavinėk tuos adidasiu- 
kus, nes nuo kiekvienos poros gauni pinigėlį. Susi- 
kaupk tik ties tuo, ir tegu nesidulkina tavo makau- 
lėje. Nes neūžauga tikriausiai tuoj susiorientuos, 
kad trisdešimt šeštas numeris jai per mažas dviem 
numeriais, ir ims įtikinėti, kad jos pėda ne tokia 
didelė, kad kalta klaidinga numeracija. O kaip įsi- 
žeis už tą trisdešimt aštuntą dydį, nors tokia yra 

tiesa. Tik kad sėkmingas pardavimas, Euzebiuk, 
nereiškia tiesos sakymo. 

Na, bet jau pasakiau... mažaūgė suka nosį. 

— Na, taip, truputį ankštoki, bet gal pasimatuo- 
tumėt trisdešimt septintą... - Tik kad trisdešimt 
septinto numerio irgi bus per maži, Euzebiuko akis 
lyg slankmatis. - Jūs, ponia, esate teisi, čia gali bū- 
ti klaidinga numeracija, tai pasitaiko, net ir daž- 
nai, ir tie su užrašu trisdešimt aštuoni iš tikrųjų 
yra trisdešimt šešių centimetrų. Be to, prašau at- 
kreipti dėmesį, kokia skoninga yra ta rusva apdai- 
la, kaip ji jums tinka... ir apskritai tokia moteriška 
spalvelė. Džiaugiuosi, kad su manimi sutinkate, o 
trisdešimt šešto rusvų neturime... tad gal verta imti 
tuos mažumėlę didesnius, juk turint tokią figūrą 
kaip jūsų bet koks batas atrodys mažas... - Kiek 
reikia prišnekėti, Euzebiuk... - Ir siūlau tuos bate- 
lius, nekreipkite dėmesio, kokį numerį užrašė, jie 
ant jūsų pėdelės lyg nulieti... 


Tai tiesa, visada buvau iš šalies greta pagrindi- 
nės srovės. Galėjau kuprinėje pernešti pluoštą Ty- 
godnikų, net ir išdalyti juos gatvėje, nelabai baimin- 
damasis saugumiečių, bet tos eitynės, tie „eime su 
mumis“ ,tas „Solidarumas, Solidarumas“ man grei- 
tai įgriso... Nes kas rimtai Žiūri į istoriją, tas taip 
nekvailioja... 

O aštuoniasdešimt devintaisiais leidausi suvi- 
liojamas... netgi vaikščiojau į „Staigmeną“ pažiū- 
rėti, kokios dar staigmenos ištiks mus tą vasarą. 

Tada bendramoksliai iš fakulteto pasigavo vėją į 
savo bures... ir lėkė vis aukščiau ir aukščiau. Ten 
susitikau Jareką. — Darome partiją —- ir energingai 
mosavo rankomis... Dabar televizijoje jis jau taip 
negestikuliavo, kai svarstė, ar Vachovskis dalyva- 
vo milicijos mokymuose... Matyt, kažkas padarė 
pastabą. —- Kursime tikrą politinį gyvenimą, ne ko- 
kią nors fakulteto plepalynę, o laisvą ir demokra- 
tinę Lenkiją, supranti? Mums reikalingas įžvalgus 
protas ir kalbų mokėjimas, toks kaip tavo... mesk 
mokyklą... - Bet aš iš fakulteto šepečių podėlio per- 
nelyg gerai prisiminiau būdą, kaip Jarekas steigia 
partiją. Jam svarbiausia buvo aplink save turėti į jį 
įsispoksojusių klausytojų ir klusnių jo sumanymų 
vykdytojų būrelį... Šepečių podėlis... Taip... Jau ta- 
da teko su jais susidurti. Aišku, kad visi nešiojome 
kuprinėse po miestą tai Wolę, tai Tygodniką, kad is- 
torijos fakultetas karinės padėties metu buvo di- 
džiausias kontrrevoliucijos daigynas... Bet draugams 
jau buvo maža atsišaukimų po megztiniais ir kupri- 
nių su popieriais nešiojimo ... organizaciją, jiems bū- 
tinai reikėjo steigti organizaciją... Jarekas, Pavelas, 
Karolis... Jie vaikščiojo po koridorius, slėpė plašta- 
kas savo kalnietiškų megztinių rankovėse, ir visi Ži- 
nojo, kad tai tikri sąmokslininkai... susirinkimai... 
būtinai kokiuose nors kazematuose, kaip dera po- 
grindininkams. Gavo raktą podėlio šepečiams, ku- 
riais valytojos šlavė fakulteto patalpas... 

Sėdėjau ten su jais ant grindų, kas valandėlę krito 
koks šepetys, nuo cemento šalo mano užpakalis... ir 

dabar važinėja tamsiai mėlynomis lancijomis, na, 
galop tai jau buvo antri, o gal treti metai... jau iš- 
maniau apie Sausio sukilimą ir lapkričio naktį... ir 
žinojau, kad vaikinams gaila sukilimėlio, to, kad 
Veliopolskis neleido... kad tą kartą kazokai liko 
už Būgo... neapkenčiau Jaruzelio (generolo Voice- 
cho Jaruzelskio, paskelbusio karo padėtį - vert.) kaip 
ir visi, bet kur jau kur, o tame velniškame fakulte- 
te buvo privalu žinoti, kad pakako carui suraukti 
antakį, ir galime atsidurti prie Amūro... 

Tada mama susirgo... iš tikrųjų mirė, ir su seniu 
ištisas dienas tūnojome ligoninėje... ir jų sąmoks- 
lus turėjau vienoje vietoje... o veikiau tai parodė 
man tikrą padėtį... istorinę... vis rečiau ėjau į tuos 
fakulteto pogrindžius, nes žinojau, kad niekas man 
nepagelbės sprendžiant tą lenkišką dilemą, ar ge- 
riau garbingai leistis į dugną, ar bet kokia kaina 
gelbėti tautos substanciją. Nes ten, podėlyje, visi 
turėjo aiškius ir paprastus atsakymus, tikrai nie- 
kam neprivalėjau atskleisti minties, kurios negalė- 
jau leisti ir pačiam sau, ar Jaruzelis iš tikro kartais 
nebuvo gudrus lapinas... Ir taip mus, raudonus ir 
baltus, siutino, kad jis pasiekė tikslą ir nuramdė 
carą... O gal jį net kiek pergudravo... Lioviausi ten 
vaikščiojęs... tik išnešiodavau Tygodniką... įsigilinau 
į devynioliktojo amžiaus Suomijos istoriją ir įgijau 
guodžiantį įsitikinimą, kad su caru galima bendrau- 
ti kitaip; tie tylūs blondinai neturėjo genetinio po- 
linkio rinktis rūsių patalpose ir regzti sąmokslų... 

jie suvokė, kad caras vis viena viską mato ir reikia 
kantriai laukti, kol jis persiris ir pasprings savo vė- 
malais... Pakabinau sau virš rašomojo stalo citatą 
„Po šimto, dviejų šimtų metų jau bus mažas lange- 
lis“, ir pagalvojau, kodėl iš esmės su tuo nesutikus 
ir nepabandžius gremžti mūro savaip, kaip daro 
maža pelytė. Gavęs diplomą ryžausi dirbti mokyk- 
loje... 


Na, ir kas iš to išėjo? Bet taip turėjo būti. Dėl 
nieko nesigailiu. Tada buvo privalu mokyti istori- 
jos, o dabar privalu ją kurti. Pačioje apačioje... 

Neturėjau jokių abejonių. Jokių! Kaip ir dabar 
neturiu! Valstybės yra tokios, koks yra jų jauni- 
mas. Nėra ko slėpti, Kšištofai... tikėjau tuo... Pasi- 
daryk sau kavos ir liaukis tuščiai sukęs galvą! 

O direktorius Pitliakovskis kas ketvirtį kvies- 
davo mane į kabinetą ir klausinėjo, ar jau sutinku 
stoti į partiją, nes istorijos mokytojas privalo turėti 
kokią nors ideologinę busolę ir kuratoriai yra rim- 
tai sunerimę. — Niekada nesame turėję nepartinio 
istoriko, — stebeilijo man į akis lyg basiliskas. Pas- 
kui neperspėjęs inspektavo pamoką, kurios tema 
buvo liaudies valdžios stiprinimas panktąjį dešimt- 
metį... šiaip sau... kad susipažintų su didaktiniu pro- 
cesu. Per pertrauką prieidavo tikrai susirūpinęs. — 
Ar taip dėstydamas temą nesudarysite papildomų 
rūpesčių mokyklai ir mokiniams? 

Bet tai tik stiprino mano įsitikinimą, kad taip 
reikia. Būk ištikimas. Eik. 

Paskui siena sugriuvo, caras gulėjo paslikas iš 
persirijimo, o kuratorija nuodugniai ištyrusi pri- 
pažino, kad direktorius Pitliakovskis yra toks pri- 
tyręs pedagogas ir organizatorius, kad jokių kliū- 
čių nėra jam ir toliau eiti lig tol einamas pareigas. 

Jis ir toliau kvietė mane kalbėtis. Jau nesiūlė stoti 
į partiją... Buvo labai mandagus ir delikatus, sten- 
gėsi manęs nepuldinėti... Sėdėjome skirtingose di- 
delio rašomojo stalo pusėse ir jaučiausi visiškai taip 
pat, kaip anksčiau, lyg aplinkui nieko nebūtų įvy- 
kę. Jis dėmesingai nagrinėjo dienyną mano klasės, 
paskui kitų, kuriose turėjau pamokų. - Prašau pa- 
sižiūrėti. - Žvelgė į skiltis ir liūdnai linksėjo galva. 
— Kaip visada neįrašote temų, jau nekalbėsime apie 
lankomumo tikrinimą. Ar turiu jums, pone Kšišto- 
fai, priminti tokius dalykus? O kur semestrų sta- 
tistika? - Žiūrėjo į dienyno galą. - Jūsų apskaitos 
apskritai nėra. - O paskui šiltai žvelgė man į akis. 
— Tai labai pagirtina, kad dirbate pagal autorinę 
programą, bet, pone, kur yra pamokų planai, kon- 
spektai, kuriuos galėčiau pažiūrėti? Visa tai, ką čia 
turime, tai, pone Kšisiau, prašau neįsižeisti, yra 
vien bendros frazės. - Jis sunkiai atsidusdavo, taip 
pat kaip tada, kai priešinausi sakydamas, kad ne- 
pageidauju kalbėtis apie stojimą į partiją. Po nema- 
lonios tylos valandėlės klausė: - Pagaliau kuriuo 
vadovėliu jūs naudositės? - Pakildavo iš fotelio ir 
aiškiai išvestas iš kantrybės nervingai vaikščioda- 
vo po kabinetą. - Apskritai kas per tvarka, kad 
vienam dalykui spausdina tiek įvairių vadovėlių? 

Matote, kur tai veda... jaunimas visiškai pasime- 
tęs... 

Ar aš, po galais, turiu per mažai darbo, kad pa- 
traukė į prisiminimus? Reikia į darbo kalendorių 
įrašyti dar daugiau užduočių ir atliktinų darbų... 
Reikia stengtis labiau susikaupti... Nes šitaip nie- 
ko nebespėsiu ir stypsosiu čia iki pusiaunakčio... 

Gerai... Tad dabar skambinu į Krokuvą. Nedels- 
damas! Viliuosi, kad Timovskis sėdi restorane. 
Prieš atidarymą neturėtų palikti Positivo nė per 
žingsnį. 

O, sveiki... Lenartas... Pone Zdzislavai, kaip jau- 
čiatės prieš besiartinančią nulinę valandą? Na, 
džiaugiuosi kaip ir jūs... Jau netrukus karališkaja- 
me mieste pagaliau atsiras Positive Food Restaurant... 
Turiu jums gerą naujieną. Pjeras nusprendė, kad 
visi raguoliai bus dalijami kaip pristatymas... taip, 
nemokamai... Jūs turite suderinti su kepykla tieki- 
mo grafiką, kad raguolių pakaktų visą dieną ir kad 
šviežumo standartas būtų išlaikytas... Puiku... Ir 
prašau nepamiršti mišrainių... O, dar viena... Ry- 
toj jums atveš lazerių komplektą... Oo00... pone 
Zdzislavai... tai dvidešimt pirmojo amžiaus tech- 
nika. Lazerio spinduliai šviečia į dangų, vaizdas 
fantastiškas... ir Positivas matomas iš viso mies- 
to... Ar įsivaizduojate... lazerių šviesos spinduliai 
nuo mūsų Positivo viršum Vavelio ar virš Marijos 
bažnyčios! Puiki reklama... Tai jautri aparatūra ir, 
kol neatvyks technikai, prašau jos neliesti... Na, 
būtent... Ir dar viena, ar modeliai, tai yra salių 


33 


administratorės, jau jums prisistatė? Gerai, prašau 
susitikti su jų vadybininku ir aptarti detales. Tai 
turi būti aktyvios merginos, nebūtinai rinktinės gra- 
žuolės. Svarbu, kad jos atidarymo metu nestovėtų 
lyg lėlės. Na, gerai... Šiaip niekas nesikeičia... Su 
Adamu atvažiuojame ketvirtadienį... Prancūzai at- 
vyks penktadienį... Taip... Jie nakvos Prancūzų 
viešbutyje... Taip... Tai nuostabu, Positivas Kroku- 
voje! Iki pasimatymo. 


Pone! Koks falsifikatas, na, koks falsifikatas... — 
Na, ne, Euzebiuk, vėl tas pats. Dar vienas karšin- 
gas mažmenininkas. - Tai gal ir nėra nei adidas, 
nei naikas, bet gera, tvarkinga vokiška firma. Geo- 
the, made in Germany, prašau, yra etiketė? Yra. - Ma- 
tau, kad atvažiavai, karši, iš gilių pelkių ir net spirgi 
prie šio šlamšto už tokią kainą, tik reikia su tavimi 
dar padirbėti. 

Nes dabar viskas turi būti iš užsienio... Pasižiū- 
rėk, Euzebiuk, į tuos už tavęs, geri mulkiai, iš au- 
tobuso pardavinėja arkaroką, tokį nedūžtantį ke- 
valą, stiklines, lėkštes, ąsotėlius, spalvotus, 
skaidrius, matinius. Na, žmonės diena po dienos 
jų vos nesutrypia. Ar pagalvotum, kad žmonės 
kvaiš dėl tokių kevalų? Ar, kurva, apskritai kada 
nors esi girdėjęs apie arkaroką? Bet senutei iškart 
suspindo akys, kai apie tai papasakojau, tad jai nu- 
pirkau ir dar turėjau iš riebiojo paimti avansą, nes, 
kurvinas, sakė sumokėsiąs savaitės gale, bet norė- 
jau nuvežti senutei dovanų, kai tas arkarokas da- 

bar toks madingas. Ir nudžiugo senutė. Žiūrėk, Eu- 
zebiuk, žmonės, kurva, visą laiką būriuojasi aplink 
autobusą, vos jo neapverčia, o jie tik kemša pinigė- 
lius į diržus, užkabintus ant pilvų. Jei, Euzebiuk, 
turėtum daugiau pinigų, irgi galėtum užsukti ką 
nors savo, bet palauk, tik palauk... 

— Koks ten plastikas. Padas, tai aišku. O visa 
kita yra naujausios kartos oda, o čia truputis plas- 
tiko, kad batas neminkštėtų... - Imk tai, šmiki, nes 
Euzebiukas tuoj pristigs kantrybės. Už tuos dešimt 
tūkstančių apskritai neturėčiau tų kaimiečių paste- 
bėti... O čia iš tikrųjų vien tokie. Euzebiuk, Euze- 
biuk... ką čia veiki? - Galite palankstyti padą, pasi- 
matuoti, va čia, ant kartonėlio, pats įsitikinsite, 
koks tai patogus apavas. 

Kurva, kiek tų Žmonių čia atslenka. Aš nesa- 
kau, kad tik iš mūsų, Sokolovo ar Vengrovo, iš Cie- 
chanovo ar Mlavos. Ir ne tik mažmenininkai, bet, 
kurva, atvažiuoja vienas iš Olštyno ir vienas iš Vroc- 
lavo, kurie perka iš mūsų batus ir pilnus krepšius 
iš čia gabena į savo parduotuves. Nes Žmonės vi- 
siškai pakvaišo. Tik perka ir perka. Na, tai, kurva, 
faktas, kad komunistiniais laikais spintos butuose 
stovėjo tuščios ir dabar reikia jas pripildyti... 

O kas čia darosi šeštadieniais ir sekmadieniais! 
Neįmanoma prasisprausti perėjomis, lipa ant pre- 
kystalio, ir reikia turėti akis iš priekio ir iš užpaka- 
lio, nes kaipmat ką nors nudžiaus... Viską perka. 
Tiek Žmonių tai gal nė negyvena visame mūsų mies- 
telyje. 

— Na, ir dar kaip tinka prie džinsų ta raudona 
juostelė! Ir sportiška, ir ant parketo galima pasiaus- 
ti. - Kai pagalvoju, kokia su tavimi tokį niekalą ap- 
siavusiu siaus, man nieko nesinori. Ir, žinoma, tuo- 
jau klausi, kiek galiu nuleisti. O nuleisti tai galiu 
nebent kelnes... - Tokius batelius made in Germany 
norite nusipirkti pigiau? Na, pigiau tai jau gal ne- 
įmanoma. - Jėzau, tegu pagaliau ateina tie ruskiai 
ir viską pasiima, tegu ateina tas riebus šmikis ir 
atsiskaito su manimi... 


Nes kai negalima mokyti istorijos, ją reikia da- 
ryti... Tai Jareko citata... Nei pridėsi, nei atimsi. Jis 
su trenksmu podėlyje apverčia dugnu aukštyn 
cinkuotą kibirą, apžergdamas sėdasi ant jo ir klau- 
sia: - Kokios mes norime laisvos Lenkijos? Net ir 
būdami neformali grupė turime apsibrėžti. Už ko- 
kią laisvos Lenkijos santvarkos opciją pasisakome? 
Kokios iš esmės nepriklausomybės norime? - Ir bel- 
džia pirštais į tą kubilą. 

Na, tai kokios? Prieš pusmetį paklausiau to ket- 
virtaklasių... mano paskutinių abiturientų... Ką jums 
reiškia suverenitetas? - Šimtą milijonų iš preziden- 
to Valensos, man jau aštuoniolika metų, - sako vie- 
nas. Taip, štai kokių pasiekiau pedagoginių laimė- 
jimų... 

O Jacusis paskambino po visos tos akcijos „jūsų 
prezidentas, mūsų premjeras“... Lechas ne iš kel- 
mo spirtas... nespėjome nė apsidairyti, kaip jis ta- 
po mūsų prezidentu... - Seni, vis dar tūnai toje mo- 

kykloje? - klausia. - Ateik pas mus, darysime lais- 
vą radiją. Tu tiksi. Su savo kalbomis ir nuovoka... 
Žodžio laisvė... savo radijas... Ar svajojai, kad su- 
lauksime tokių laikų? Dabar atsivėrė tokios gali- 
mybės... Juk neprivalau tau aiškinti... pilietinės vi- 
suomenės kūrimas, demokratija... Jau neturėsime 
klausytis vien tų cenzūruotų plepalų... Supranti, ko- 
kia ta proga ir kokie iš to gali būti pinigai... Ir kas 
tau? Ko bijai? O gal tapai Judu? Visiškai tavęs ne- 
suprantu... iš tikrųjų gaila... Užsirašyk mano tele- 
fono numerį... apmąstyk viską... Gal tau neturiu 
priminti, kad be laisvos Lenkijos nebus laisvos spau- 
dos... Nevalia pasyviai stebėti istorijos, reikia ją 
daryti... Tebūnie. Nebus laisvos Lenkijos be išmin- 
tingos, laisvos mokyklos... 

O praeitų metų pabaigoje, kai jau negalėjau iš- 
tverti su Pitliakovskiu ir kai su pinigais darėsi vi- 
sai striuka, paskambinsiu, pamaniau... Jaceko ra- 
dijas tapo labai, oi labai populiarus... na, jam 
pavyko... —- Seni, kaip džiaugiuosi tave girdėda- 
mas, - pasakė jis. - Klausyk, bus keblumas... tu ne- 
turi darbo spaudoje patirties... dabar pas mus, no- 
rint įsitvirtinti, reikia apie pusės metų stažuotės, 
tada susiorientuojame, kad iš Žmogaus kas nors 
išeis. Tai tinka jauniems... tau gal ne tai rūpi... Gal 
paskambink Jarekui, jis dabar visur turi pažįsta- 
mų... gal ką nors rastų tau švietimo ministerijoje... 

Na, ir tada laikraštyje aptikau skelbimą su firmi- 
niu Positivo ženklu... Prieš akis išvydau kelis vaiz- 
dus iš gerokai nutolusių metų... Paryžius, restoranai, 

į kuriuos neužsuka joks virtuvę gerbiąs prancūzas... 
tik spalvotieji, ir kasose, ir prie staliukų, na, ir len- 
kai... tai tas pats Positivas, kuris išgelbėjo man gy- 
vybę... Tokia grynai lenkiška istorija. Studentas iš- 
važiuoja dėl duonos... neranda darbo, badas ir 
šaltis. Už durų pastatė maišus su porcijomis, ku- 
rios neatitiko temperatūros standartų, ir jos turėjo 
keliauti į sąšlavyną. Sunku pasakyti, kodėl juos pa- 
statė gatvėje. Pas mus už tokį poelgį pamainos va- 
dovas bematant išlėktų. Ir kol jie susigaudė, nujo- 
jome visą maišą. To su kaupu pakako mums keliems 
trims dienoms. Apskrudę elementai, tai yra kulšelės 
ir sparneliai, kiek padžiūvę raguoliai... visa tai su- 
simaišę su mišrainėmis, bet tada tai buvo nė mo- 
tais. 

Žiūrėjau į tą skelbimą ir galvojau, kad laikai iš 
tikro keičiasi, o mes keičiamės kartu su jais... Pary- 
žius atvažiuoja į Varšuvą... Kaip man galėjo šauti į 
galvą, kad mane, istorijos mokytoją be jokios pa- 
tirties gastronomijos srityje, įdarbins, kaip gražiai 
parašė skelbime, tarptautinė korporacija, valdanti 
restoranus visame pasaulyje? Tai buvo tokia ab- 
surdiška mintis , kad net nieko nepasakiau Joanai... 
Man ir pačiam buvo sunku patikėti, kad turiu tokį 
humoro jausmą. 

Jau nebegalėjome gyventi su seniu. To nebega- 
lima buvo ištverti! Mano kambaryje trise su Ole! 
Bendra virtuvė, bendra vonia ir tie žali apmušalai, 
į kuriuos Joana nebegali žiūrėti. Ir viskas girdėti 
per sieną, ir tos velniškos durys su stiklu... Senis 

tai kažkaip jautė ir vakarais eidavo pasivaikščioti, 
atsisakydamas mėgstamos „Panoramos“. 

Jėzau! Nuolat kankina mintis, kad iš tų mano 
aštuonių šimtų tūkstančių ir Joanos motinystės pa- 
šalpos niekada neatidėsime kokiam nors savo kam- 
pui, tad belieka laukti, kol senis mirs. 

Informatikos kabinete vienu pirštu vargais ne- 
galais išbaksnojau gyvenimo aprašymą ir moty- 
vacinį laišką, pridėjau nuotrauką iš mokytojo liudi- 
jimo... Pradėjau nuo to, kad Positivo emblemą - 
net nežinojau, kad ji vadinasi logotipu... prisime- 
nu nuo savo išvykų į Paryžių ir man būtų garbė 
reprezentuoti tą ženklą Lenkijoje... Smarkiai eg- 
zaltuota pradžia, bet juk niekada niekur neren- 
giau dokumentų ir norėjau kaip nors atkreipti į 
save dėmesį: „Suvokiu, kad tokios rimtos firmos 
sprendimas investuoti Lenkijoje įtikinamai patvir- 
tina, kaip kinta tikrovė mūsų šalyje, ir trokštu 
dalyvauti tuose pokyčiuose. Darbas Positive man 
suteiktų tokią progą...“ Paskui dar trumpai ir jaus- 
mingai pridūriau, kad esu prancūzų kultūros ger- 
bėjas, ir faktas, kad Positivas yra prancūzų firma, 
man turi esminę reikšmę. Laisvai kalbu prancū- 
ziškai, ir man teiks didžiulį malonumą darbas 
prancūzakalbėje aplinkoje. 


— O ką tu sau manai? Kad už tokią kainą nusi- 
pirksi firminius adidasus, iš reicho, taip? Kaip Maik- 
las Džordanas? - Varšuvietiškas gudruolis. Iš kar- 
to pagal knyslę matosi, kad tokio pasakom 


39 


neapsuksi. Jis tik uostinėja, ar tai tikrai ne origina- 
lus gaminys. - Firminių eik pasieškoti kitur. - To- 
kiems karšiams, Euzebiuk, gaila tavo kalbų... Pini- 
gų gauna iš tėvelio ir mamytės, ir jam nesinori eiti 
į parduotuvę, mano, kad čia nusipirks už grašius 
ir liks sumokėti už užpakalius ir rūkalus. 

Ir būtent todėl geriausiai apsimoka vežioti ir 
pardavinėti. Tik iš kur, Euzebiuk, imti pinigų, na, 
iš kur? Tokių čia sektoriuje apstu... Pavyzdžiui, 
tie iš dešinės, atvažiuojantys tamsiai raudonu po- 
lonezu... Iki stogo prisikimšę tailandiško apati- 
nio trikotažo. Patys ten jų važinėja. Kelnaitės su 
nėrinėliais su kiekvienos dienos pavadinimu ir 
įvairių spalvų liemenėlės, net ir visai nieko... Žmo- 
nės ima ryšuliais... Čia tikriausiai gal triskart pi- 
giau negu mūsų miestelyje, Borkovskos parduo- 
tuvėlėje, kurią ji pernai atidarė. Na, kai apie tai 
sau, kurva, pagalvoju, kodėl motina neišpirko tos 
maisto produktų parduotuvės? Visi, tiesiog visi 
dabar ką nors daro, tokie laikai ir tokios galimy- 
bės. Bet senis tada taip paistė, na, jam kažkas gal 
smegenyse pasimaišė, nežinau, ar komunizmas 
jam taip galvon prišiko, ar kas? Dabar jau ten pas 
mus nėra nė vienos valstybinės parduotuvės... nė 
vienos... 

Kaip jie ten savo Tailandijoje daro, kad tokios 
kelnaitės su nėrinėliais pas tuos iš tamsiai raudono 
polonezo kainuoja tik dešimt tūkstančių, o juk jie 
dar uždirba ne mažiau kaip šimtą procentų, na, pa- 
galiau mes imame tuos plastikinius batus iš antrų 

rankų ir taip pat tiek uždirbame, tai jie tikrai gau- 
na du šimtus procentų, jeigu perka iš geltonųjų, 
kurie juos gamina... 

Tai bent uždarbis! Kurva, Euzebiuk, net galvą 
skauda... Ir kaip perka! Atvažiuoja ir per valandą 
iškiša visą polonezą. O tie greta, su žuku, irgi iš 
Tailandijos, džinsai Mawinai, na, irgi ima išjų veži- 
mėliais. O tie priešais, su megztiniais iš Turkijos... 
Nenori sakyti, už kiek juos perka iš tų nevaleikų, 
bet tikriausiai nebrangiai. Kaip tie tai gamina, kad 
tik tiek kainuoja... Pas mus dabar jokia gamyba ne- 
apsimoka, per tą visą importą žlugo Zenono, tėvo 
brolio, siuvykla, ir Zenonas viską išpardavė už gra- 
šius, o moteris, kurios jam siuvo, atleido. Gal taps 
valstiečiu, nes dirvonuoja tie penki tėvų hektarai, 
o Zenonas juk negyvens iš pašalpos, nes užsispy- 
ręs, kaip ir tėvas, bet, laimė, jis nesėdi rankų sudė- 
jęs ir nenuodija kitiems gyvenimo. Kodėl, Euze- 
biuk, tada nesutvarkei reikalų? Tik ką tu galėjai, 
vos baigęs mokyklą, ką apie tai galėjai išmanyti, 
tėvas būtų įstengęs tave perkalbėti ir toks tebūtų 
rezultatas, bet dabar jau Euzebiukas žino, ką da- 
ryti. Taip, Euzebiuk, per tuos paskutinius metus 
nepaliaudamas tobulėjai, kokia laimė, kad atvažia- 
vai į tą sušiktą Varšuvą... 


Jėzau, kiek buvo jaudulio ir nedrąsos per tuos 
pirmuosius pokalbius... Ar jau tada atėjo man į gal- 
vą, kad iš to kas nors gali išeiti? Ar jau tada man 
tai buvo svarbu? Arjau tada pradėjau planuoti, kad, 

jeigu pavyks, tučtuojau ką nors išsinuomosime ir 
išsikelsime iš tėvo namų? 

Po pokalbių su konsultantu ir psichologinių testų 
iškart turėjau susitikimą su Pjeru. Jis tratėjo kaip 
kulkosvaidis tarsi savaime būtų aišku, kad kiek- 
vienas, kam teko kvalifikacinio pokalbio garbė, pri- 
valo puikiai mokėti prancūzų kalbą. Ir čia ištiko 
netikėtumas, tiksliau - be jokių problemų viską su- 
pratau. Tai buvo didelis malonumas po daugelio 
metų kalbėtis su tikru prancūzu. Pagaliau pasitai- 
kė proga. Nuo šeštosios klasės lankiau privačias 
pamokas, paskui institutas... o anglų kalbos mo- 
kiausi pas metodistus neišsisukinėdamas. 

- Jūs puikiai kalbate prancūziškai. - Pjeras pri- 
tariamai palinksėjo galva. - Ar taip pat puikiai pa- 
žįstate Prancūziją? —- skatino tolesnį pokalbį, norė- 
damas patikrinti kandidato mokėjimą reikšti 
mintis... O aš galėjau kalbėti ir kalbėti. Pakako pa- 
sisemti iš šeimos mitų lobyno. Mūsų namuose vi- 
sada buvo sakoma, kad Prancūzija yra Europos lop- 
šys, literatūra, dailė ir architektūra, Paryžius — 
kultūrinė žemyno, o gal ir pasaulio sostinė. Ir, aišku, 
impresionistai ir postimpresionistai, namuose pil- 
na tokių albumų... Senis juos mielai rinko. Visur 
mėtėsi... Paskui kelios politinės banalybės: Žmo- 
gaus ir piliečių teisių deklaracija, libertė, ėgalitė, fra- 
ternitė. Na, ir pabaigai sąsaja su prancūzų virtuve — 
Prancūzijos kulinarinė kultūra yra europinės civi- 
lizacijos pagrindas, ir tai didžiai reikšminga, kad 
Positivo tinklas ryžosi įžengti į Lenkiją, nes iš to 

gali laimėti visas lenkų gyvenimo būdas, visa len- 
kų kultūra. 

Kai šitaip klausiausi pats savęs, vienu metu man 
atrodė, kad persistengiau, bet kur ten. Veidus 
užliejo nevalingas saldumas. - Iš kur jūs pažįstate 
prancūzų virtuvę ir ar lankėtes Prancūzijoje? 

— Taip... kelis kartus, kaip daug jaunų žmonių iš 
komunistinės Lenkijos, skyniau vynuoges ir ban- 
džiau studijuoti... - Na, koks skirtumas, vynuogės 
ar pneumatinis kūjis ir indų plovėjas Paryžiaus prie- 
miestyje. Kažkodėl niekada man nepavyko įsidar- 
binti mitiniuose vynuogynuose. O studijos? Bet už 
ką ir su kokiais popieriais? Aš tada neturėjau iš ko 
gyventi Varšuvoje... Pasilikti? O ką daryti su se- 
niu? Ir kas uždegs žvakutę ant mamos kapo? Na, 
bet apie visa tai Pjerui nepasakojau. 

Ir mane priėmė. Tai buvo truputį nerealu... La- 
bai baiminausi, ar esu tam tinkamas ir ką čia iš tik- 
ro veiksiu... 

Jau po antros algos susiradome dviejų kamba- 
rių butelį ir su Joana ir Ole išsikėlėme iš senio! Jė- 
zau! Kokia laimė... Vienas atlyginimas - tai pusė 
metų darbo mokykloje. 


Niekaip nesuvokiama, kodėl senutė neišpirko 
parduotuvės kartu su Javorovska ir Tuchole. Ne- 
reikėtų, Euzebiuk, važiuoti į tą sušiktą miestą, 
stypsoti tame sušiktame stadione ir Žiūrėti į tuos 
besišypsančius snukius tų dabitų, kurie iš tavęs 
šaiposi. 

Praėjo vos metai ir štai kaip dabar atrodo ta 
parduotuvė, kokia daugybė Žmonių ten ateina! Tai, 
kurva, tėvo kaltė, nes senutė sakė, kad Javorov- 
ska kalbina, kad Tucholė kalbina, o senis tai ne, 
kad nežinia, ar paskui neatims, kad paskui liks vi- 
siškai be grašio, o gal jam pagaliau pavyks rasti 
partnerį dirbtuvėms, nes tai yra kažkas tikresnio 
nei parduotuvė... O paskui ir kaina per aukšta, nes 
tai vien didelė griuvena, už ką ją remontuosi, ir 
dar, kad jis nekenčia Jovorovskos, nes ji neleidžia 
Jovorovskio meškerioti, tik liepia važinėti kažkur 
po bazes ir ieškoti geltonojo sūrio... dabar turi bū- 
ti daug rūšių, žmonėms galvose pasimaišė - kaž- 
kada buvo vienas, o dabar įsigeidė... Ir taip suko 
motulei galvą, kol ši numojo ranka ir pasakė Tu- 
cholei, kad ji tame nedalyvaus ir juk nedirbs par- 
davėja pas kažką, su kuo dvidešimt metų stovėjo 
už prekystalio, tokio nuopuolio neišgyvens, ir pra- 
dėjo rūpintis pensija, o tai jai be rūpesčių pavyko, 
nes jos stuburas iš tiesų ligotas ir venos išsiplėtu- 
sios nuo to stovėjimo, tik kad dabar abu jie sėdi 
namuose, 0 tu, Euzebiuk, turi plūktis vienas, be 
jokios pagalbos, bet tai net ir gerai, pagaliau nesi 
koks karšis, kad sėdėtum tėvams ant sprando. O 
Javorovska ir Tucholė dar išpirko paviljono aukš- 
tą, nes juk dabar niekas taip nesisuka kaip preky- 
ba, o maisto produktais tai jau apskritai, na, kur- 
va, per pusantrų metų būtų pastatęs tai ant kojų. 
Euzebiuką net riečia iš apmaudo, kai kartais va- 
žiuoja pro šalį — vitrina apšviesta, naujos dienos 

šviesos lempos tvoskia į akis, plytelės, terakota, 
prekystaliai šaldytuvai, kurva, lyg iš kokio sajens 
fikšin filmo, na, ir jaunos šiknos už prekystalių, o 
Javorovska su Tuchole tarnybinėse patalpose tik 
skaičiuoja pinigėlius. O su seniu niekas nenori dirbti 
tose dirbtuvėse, viskas sukosi, kol turėjo sutartį 
su valstybiniu automobilių parku. Dabar automo- 
bilių parkas jau privatizuotas ir tėvo dirbtuves visi 
turi ten, kur nesueina. 


O labiausiai jaudinančios ir gražiausios yra tos 
valandėlės, kai atidarome naują Positivą. Kiekvie- 
ną sykį atidarymas yra svaiginanti sėkmė. Žmo- 
nes tada apima pamišimas. Išlaužiamos durys ir 
išspaudžiamos vitrinos. Ir nesibaigia atidarymais. 
Tikras malūnas ištisą savaitę, visi nori suvalgyti, 
pamatyti... seni, jauni, prieš darbą, po darbo... at- 
vyksta ekskursijų iš mažesnių vietovių paragauti, 
koks yra mūsų provansališkuose prieskoniuose pa- 
kepintų elementų skonis... Ar kas nors iš mūsų, jei 
jau nekalbėsime apie pačius prancūzus, drąsiausiose 
svajonėse matė tokį judėjimą? Žmonės taip ištroš- 
kę normalių standartų, tokių, kokie daugelį metų 
yra visame pasaulyje... ką su mumis padarė „Ku- 
kulio“ barai... ir dabar turi reaguoti. 

Pjeras teisus, galime didžiuotis, kad Positivas 
teikia Lenkijos žmonėms kažką, kas jiems nuo se- 
no priklausė. Duodami lenkams pozityvią virtuvę, 
pozityvų požiūrį į klientą ir pozityvius santykius 
firmos viduje, primename jiems ankstesnės sistemos 

palaidotas vertybes... Ir todėl esame jiems tokie 
svarbūs, taip labai mus vertina... Ir todėl, kai ati- 
darau Positivą, tiesiog didžiuojuosi, turiu vis dau- 
giau energijos, nes pagaliau matau darbo vertę. 

Kad taip būtų buvę mokytojų kambaryje! Kše- 
simiras buvo teisus. Ar galėjau rasti bendrą kalbą 
su ponia lenkų kalbos mokytoja, blondine matro- 
na Henrika Kostševa ar Jadvyga Stronk, biologi- 
jos vovere, ir dar su penkiolika kitų, sėdinčių prie 
staliukų trisdešimties kvadratinių metrų kamba- 
ryje, pradėjusių dirbti mūsų licėjuje gal dar didžiau- 
sio kalbų žinovo laikais? 


Taip... Tempora mutantur et nos mutamur in illis... 

Taip labai ir taip ilgai visi ilgėjomės normalumo 
ir pagaliau jo sulaukėme... Kad ir konkurencija su 
Donaldu, kas užims pirmas pozicijas rinkoje... mes 
ar jie... Nes tai yra laisvos rinkos esmė. Pagaliau 
tai yra ta išsiilgta laisvė ir normalumas. 

Išsipildė, Kšištofai, tavo svajonės. Apie libera- 
lizmą, ekonominę laisvę, privačią nuosavybę... Ar 
vesdamas tas savo mėgstamas pamokas apie indi- 
vido laisves, apie Angliją ir Smito pažiūras, manei, 
kad kada nors tai bus įmanoma čia, prie Vyslos? 
Ar manei, kad tai, apie ką rašė savo nelegaliame 
leidinyje tavo mylimas liberalizmo pranašas, išsi- 
pildys? 

Atėjo metas veikti. Dabar mūsų pareiga tai įgy- 
vendinti. Kuriame laisvą, savireguliuojančią rin- 
ką! 

Ir kai jau tai atliksime, Lenkija iš tikro pasikeis. 
Tai nepaprasta, kad yra galimybė įsitraukti į tą is- 
torinį procesą. 

Kiekvienas naujai atidarytas Positivas - tai dau- 
giau sveikatos ir normalumo. Todėl Positivas turi 
būti vis didesnis ir galingesnis rinkoje, nes tik kie- 
ta konkurencija stumia šį pasaulį pirmyn. Niekas 
to nežino geriau nei mes. 

Koks palengvėjimas, Kšištofai... 

Man jau buvo gana to „Būk ištikimas. Eik“... ir 
penkiolikos Henrikų Kostševų... 


— Pone, sorok, lučše nė budiet. A skolko ty chočeš?— 
Na, pagaliau atėjote. Mielieji, Euzebiukas laukia jū- 
sų pasiilgęs. Tik viską imkit. O jau maniau, kad 
atsidžiaugėt ir nepirksit gražių adidasėlių. - Pone, 
kakoi cvėt? - Žiūrėk, Euzebiuk, kaip tau praverčia 
rusų kalba, nors faktas, kad niekada per daug ne- 
sistengei mokytis tos kalbos. Nes Euzebiukas ne- 
mėgsta, kai jį verčia ką nors daryti. - U nas vse cve- 
ty, moi drug... 

O Marekui gal jau smegenys riebalais apaugo, 
vaikšto po stadioną ir kartoja, kad rusų soldatai 
neturi išvažiuoti, nes anksčiau ar vėliau ruskiai įsi- 
žeis ir liausis pas mus pirkę. O šiaip, anot jo, sėdė- 
tų jie čia sau ir laikytų savo įgulas, tai bent būtų 
judėjimas stadione. Ta „Stoličnaja“, kurią iš jų per- 
ka, jau visai jam protą išėdė. Tai tiesa, Euzebiuk, 
kad visas stadionas ant ruskių stovi, nes juk ma- 
tau, kad daugiau kaip pusė tos plastikinės avalynės 

kaip didmena iškeliauja pas juos. Bet tai ne dings- 
tis tam, kad čia tūnotų tie kalmukiški snukiai su 
mundurais. 

Pažiūrėk, Euzebiuk, kas pasidarė, taip jie, kur- 
va, šeimininkavo, turėjo pusę Europos, o dabar jau 
nieko geresnio nesugeba, tik atvažiuoja čia iš mū- 
sų pirkti prasčiausio šlamšto. Marekas varinėja tas 
savo šnekas, o aš manau, kad gerai, jog jie, elge- 
tos, grįžta iš kur atėję. 

Jie tai lyg iš kokio kalėjimo ištrūkę, šlykštūs lau- 
kiniai. Tie mūsų adidasai yra jiems elegancijos vir- 
šūnė. O kad pas mus čia apsipirktų, tai gal važiuo- 
ja apie savaitę, paskui išdėlioja tą savo elgetyną 
ten viršutiniame sparne, tuos plaktukus ir grąžtus, 
atsuktuvus, visą tą laužą, kurį suveža čia iš tankų 
gamyklos, ir dar tas kepures ir ordinus. Na, kiek 
jie gali iš to uždirbti? O kaip jie atrodo, pažiūrėk, 
Euzebiuk, koks tai elgetynas. Kažkokie apvemti ir 
ištampyti tamsiai mėlyni treningai, kokie batai, to- 
kių gal ir pamišęs mūsiškis nesiautų, kurva, koks 
skurdas. O tie jų apspjaudyti, neskusti snukiai, tie- 
siog, laukiniai... Taip, Euzebiuk, kur tu patekai, su 
tokiais elgetomis šneki ir šypsai jiems... Darai iš 
savęs beždžionę prieš tuos laukinius. 

Eini čia perniek, Euzebiušai. Tai Jureko žodžiai. 
Su savo gyvenimo suvokimu, su savo liežuvėliu 
perniek eini. Negaišk, o eik pas jį dirbti... 

O jis, kurva, ką veikia? Ir kas iš to, kad kostiu- 
muotas... Anoks ten prekybos atstovas... medinius 
kočėlus, pėdų masažo aparatus gatvėse pardavi- 

nėja. Bet nors sudaro sutartį... ir neprivalo Žiūrėti 
į tuos kacapų snukius. 

— Bėri vsio, nes jau dešimt valandų ir niekur 
nerasi adidasiukų už tokią kainą. Tik mes turi- 
me. - Tegu ima, ir uždarom visą tą kromą, nega- 
liu ilgiau ištverti to sifilio... — Turiu tridcat par, 
trisdešimt, ty ponimaješ. Visus bėri ir domoj, neš- 
dinkimės. Charašo, drug moj? — Tai bent, Euze- 
biuk, skaldai. Na, visada turėjai talentą kalboms, 
ir rusiška šikna tave mėgo... - Vse razmery u nas i 
vse cvety, smotri. Kak vozmioš vsio, budet charoša ce- 
na. - Na jau, imk, davaj dengi... ir kur tas pimpa- 
las?! 

Gabenk visą tą niekalą, kacape vienas, prie sa- 
vo Volgos. Kaip jis visa tai paims? Susikrovė ant 
savęs gal apie septynis krepšius... Euzebiukas ne 
griuvena, bet tiek nepaneštų... Tai bent tauta... 


Nėra laiko! Nėra laiko! Susikaupk, nes stirksosi 
čia iki ryto... Gal vis dėlto dar vieną kavos? 

Dabar tu sėdi vienas kambaryje, gali susikaup- 
ti, tylu. Adamas išvažiavo į periferiją, į Katovicus 
ruošti atidarymui Silesian Positive, po galais, nau- 
dokis tuo. Apskritai malonu turėti kambaryje tokį 
kolegą kaip Adamas. Pjeras iš mudviejų sudarė pui- 
kų kolektyvą. Adamas buvo iberistikos asistentas, 
skaitė Kortasarą ir Markesą originalo kalba, tik da- 
bar nelabai turime laiko apie tai pakalbėti. Taip 
pat turi vaikų darželį lankančią dukrelę. Jis velniš- 
kai padėjo man įsigilinti į visa tai. Atėjo į Positivą 

trimis mėnesiais anksčiau už mane, puikiai kalba 
prancūziškai, tikrai aukštos klasės Žmogus, na, šiaip 
ar taip, iš Varšuvos universiteto. 

Gerai... Dabar palyginimui pasidomėkime Mu- 
ravecais. Ką jie čia parašė? Kokias pastabas pasi- 
žymėjau paraštėse? Konkretūs iki skausmo, arba 
labai gerai. Standartas pirmiausia kalba apie išma- 
tuojamą kandidatų patirtį. 

„Penkerius metus turime tris spirgyklas, kurio- 
se įgijome įvairios vadovavimo gastronominėms 
įmonėms patirties. Visas mūsų gyvenimas skatino 
nuolat keistis ir kelti sau vis aukštesnę kartelę. Ūki- 
nę veiklą gastronomijos srityje tvarkome dešimt 
metų. Pradėjome tada, kai turėjome įveikti daug 
sunkumų, susijusių su deficitiniu ūkiu. Mums pa- 
vyko sėkmingai prisitaikyti prie naujos politinės ir 
ekonominės tikrovės...“ 

Na, gerai, mielieji, bet kodėl norite į Positivą? 
„Bendradarbiavimas su tokia rimta užsienio firma 
bus mums naujas patrauklus gyvenimo išbandy- 
mas. Tai, kas skatina veikti, yra nauji iššūkiai, nau- 
ji tikslai, nauji sunkumai.“ 

Tralialialia... Cha! Ir ta pabaiga! „Mums svar- 
būs tik sunkūs, atsakingi tikslai, ir tik tada, kai di- 
deli stresai, visada pataikome į dešimtuką. Positve 
Food Restaurants firma gali būti tikra, kad patikėju- 
si mums savo restoraną, perduos jį į rankas žmo- 
nių, kurie niekada nepralaimi.“ 

Sporto terminologija. Aštuntojo dešimtmečio 
šaudymo iš trumpųjų ginklų Lenkijos čempionas. 

Ligi šiol treniruojasi. Kiek man pripasakojo apie 
šaudyklą... kokios tai reikalauja savitvardos... su- 
sikaupimo. Rodė man tuos diplomus ir kelias tau- 
res... Lenkijos pirmenybės... - Galite pasikliauti 
žmogumi, kieno treniruotas mokėjimas susikaup- 
ti, ir prisiminkite, kad ginklas pirmiausia moko žmo- 
gų atsakomybės... kad negalima pasiduoti emoci- 
joms ir reikia nuolat atsiminti apie savo veiksmų 
pasekmes... ir leidimus ginklui gauna ne bet kas... — 
Taip... Pajuto mano klausiamą žvilgsnį... Jam bū- 
dinga intuicija ir įžvalgumas... - Prašau blogai ne- 
manyti... - sako man. - Aš prisimenu, kad iki aš- 
tuoniasdešimt devintųjų ginkluoti vaikščiodavo 
arba saugumiečiai, arba milicininkai... aš žinau, kad 
jūs taip apie mane pamanėte... bet žinokite, kad 
taip pat ir kariškiai... aš buvau priskirtas prie ka- 
riškių, na, ir užsiiminėjau tuo sportuodamas ir, kaip 
matote, šio to pasiekiau. - Jis parodė ranka į visa 
tai, tad nebuvo žinoma, ar turi omenyje taures, ar 
butą, ar ponią Boženą. - Aš tiesiog mėgstu gin- 
klus. - Ir ištraukė iš dėklo iš po pažasties pistoletą. 
Padėjo jį sau ant delno ir jausmingai pažvelgė į jį. 
Turite atsižvelgti, kad su kuo nors tokiu, kaip aš, 
restoranas bus saugus nuo bet kokių kurvinų ir pa- 
dugnių... - Taip, tai Žmogus su pasija... visai ki- 
toks įspūdis, negu pas Novickius... Važiuodamas 
pas juos kiek nuogąstavau, ar jie neturi įpročių, kaip 
patys parašė, iš deficito ekonomikos laikų ir ar pa- 
jėgs prisitaikyti prie Positivo standartų... Bet kad 
ir kaip būtų keista, ne... Atrodo, kad jie tikrai nori 

žengti pirmyn, į koją su laiko dvasia. Ir tos jų spir- 
gyklos gerai veikia, tiktai, kaip ir viskas tame ku- 
rorte, jos yra sezoninės. Ir, kaip sako Muravecas, 
devynis mėnesius sėdi rankas sudėję. Na, gerai... 
pažvelkime dar kartą, kaip jie pasirodė testuose. 
Ponios Boženos aukštas atvirumo lygis. Tai fak- 
tas, kad ponia Božena buvo virėja, bet dabar daro 
labai gerą įspūdį... Turi vadybininko bruožų. Tų 
spirgyklų personalą laiko savo saujoje... Na, o prieš 
dvejus metus neakivaizdžiai baigė vidurinę. Tai ne- 
ginčijamas pažangos siekio įrodymas. Taip. Testai 
patvirtina mano pastebėjimus. O Novickiai? No- 
vickio dinamizmas aukštesnis nei būtų norma, o 
jos gerokai žemesnis. Taip tai atrodė mano pažinti- 
nio vizito metu... Jis guodėsi, kad viskas žlunga, o ji 
tik nešė pusdubenius. Ji tokia lėta, tyli, tiktų nebent 
sąskaitų apskaitai. Bet sąskaitininkių mums nerei- 
kia. Tai turi būti bendradarbiavimas vyro ir žmo- 
nos, moters ir vyro. Akivaizdu, kad sutuoktinių 
įdarbinimas teikia tam tikrą garantiją, kad vyras nėra 
koks nors neatsakingas iškrypėlis, bet ne tik tai svar- 
biausia. Mums reikalingas šeimininkas, o ir šeimi- 
ninkė! Ponia Božena paruošė gal apie dešimt įvairių 
mišrainių, sako, kad mėgsta eksperimentuoti. O pas 
Novickius buvo tik daržovių mišrainė, rūkytų mė- 
sos gaminių ir bigosas karštam patiekalui... Na, ar 
kas toks gali pretenduoti į didelę Positivo šeimą?.. 


Reikia labai atidžiai Žiūrėti į tuos jų senus įpro- 
čius... Problemų būtų nepalyginamai mažiau, jeigu 

partnerius galėtume rinktis iš jaunų, baigusių mo- 
kyklas, lanksčių, kurių nuostatas, kaip sako manu- 
alas, dar galima laisvai formuoti... Bet tame pačia- 
me manuale yra instrukcija, kuri nurodo būtinumą 
pasitelkti subrendusius ir rimtus Žmones. Positi- 
vas yra galinga daugiatautė organizacija ir tokį 
įvaizdį turi stiprinti mūsų partneriai... Ir todėl stan- 
dartas nustato, kad tai turi būti sutuoktiniai, vy- 
resni nei keturiasdešimties metų. Ir tai visa pro- 
blema. Nes, aišku, jie gali daryti labai gerą įspūdį, 
bet paskui aiškėja, kad yra nepajėgūs prisitaikyti 
prie mūsų standartų, iki gyvo kaulo prisisunkę se- 
nų Žmogaus santykių su žmonėmis... 

Švara, darbo organizavimas virtuvėje ir prie ka- 
sos, atsiskaitymai, tiekimai... visa tai jie sugeba kon- 
troliuoti, bet jiems jau aiškiai stinga suvokimo tam 
tikrų subtilumų, kurie Positivui ir mums čia, admi- 
nistracijoje, yra svarbiausi. Pavyzdžiui, šypsena... 
Jie nesugeba šypsotis, neįstengia sukurti patenkintų 
žmonių įvaizdžio... Nesuvokia, koks svarbus Po- 
sitivui laimingas partneris. O kasininkės! Jos turi 
šypsotis visą laiką... visi Positive turi šypsotis... jos 
turi savo šypsenomis užkrėsti klientus... besišyp- 
santis klientas Positivui yra didžiausia vertybė... 
Kai kurie partneriai su niūriais veidais tik skėsčio- 
ja rankomis... Jie šiandien pavargę, sako, kad pras- 
čiau yra nusiteikę... Ir nieko nedaro, kad tai pa- 
keistų... netikrina, nekontroliuoja šypsenos, 
nesudaro jai sąlygų... O turi visą laiką šypsotis... 
Tiesiog toks standartas, ir reikia jį vykdyti. Būtent 


53 


tokių subtilybių jų neįmanoma išmokyti... Tuo, Ži- 
noma, nėra ko stebėtis. Pernelyg ilgai čia neturėjo- 
me priežasčių šypsotis. Tai puikiai Žinau. Bet kaip 
tik tai yra vienas iš misijos elementų. Tai yra tas 
pokytis, kurį norime įgyvendinti... Gal po šimto, 
dviejų šimtų metų tapsime besišypsančių Žmonių 
visuomene... nes ar mums tada nebus lengviau ir 
maloniau?.. 


Na, ir kas? Šiandien jau ramu. Iškišai visą tą šū- 
dą, Euzebiuk. Galima susikrauti ir ilgiau čia ne- 
gaišti. Tik kur tas riebus? 

Paskambinsime Patricijai... Kur čia su ja susiti- 
kus? Gal Donalde. Tik ar ten pateksime? Eilė, kur- 
va, prie įėjimo tokia... Euzebiuk, tik kas toliau, na, 
kas toliau? Na, kur su ja nueisi? Kaip man atsibodo 
tas propelerio sukimas! 

Kur tas pimpalas valkiojasi? Tikriausiai jau vi- 
sai nusitašęs. Kaip jis paskui šiandien važiuos į ba- 
zę? O kaip atsiskaitysime? Jau dvi savaitės, Euze- 
biuk, keliesi ketvirtą ryto ir pirmuoju autobusu 
važiuoji iš to sušikto Bemovo pas jį sunešti žemyn 
į mažylį krepšius. O jis visą savaitę neatslinko su- 
tartu laiku, turi laukti jo prie laiptinės. Ir paskui 
visų tų batų krovimas... tai juk aš seku, kad būtų 
visų numerių... jis, kurva, be manęs pražūtų... 

Va, eina! Žinoma, leidžiasi iš viršutinio sekto- 
riaus... Kurva, kaip jis atrodo. Na, žinoma, juk 
visiškai prisirijęs! Marškiniai atsegti, pilvas išvir- 
tęs... Ir tie šūdini turkiški džinsai, lapenos su bal- 

tu avikailiu, šalta ar šilta, turi būti avikailio apy- 
kaklė... 

Ar aš apskritai galiu jam atiduoti šiandienos pa- 
jamas už parduotas prekes?.. Juk juos kur nors pa- 
mes... Gal jam rytoj atiduosiu, bet kaip su atlygini- 
mu, po velniais! Vėl prisinešė tų butelių... Kokia 
gėda... 

— Na, ir kur tave, kurva, nešioja? Gal ne taip 
tarėmės? Ar manai, kad aš vienas nardysiu po tuos 
maišus, ką? Kaip tai kur batai? Kol tu valkiojies po 
visą stadioną, aš pardavinėju... Gal stok truputį į 
šoną, nes išbaidai kaimynų klientus. Neplyšauk 
taip, po velniais. Visi aplinkui žiūri, gal jau imk ir 
eik į mažylį, ką? Iškišau viską urmu ruskiams. Ma- 
tai, kad manim negali skųstis. Šiandien turėjome 
atsiskaityti. Kaip tai ne šiandien? Ką tai reiškia: jei 
man nepatinka, tai galiu sau eiti... - Na, kurva, Eu- 
zebiuk, ko sulaukei iš tos riebios kiaulės! Tipas su 
lapenom tau kalbės tokius dalykus! - Taip, taip... 
tu visai blaivus, visiškai. Koks rytoj, koks, kurva, 
rytoj? Juk tarėmės šiandienai. - Na, tiesiog neati- 
duosiu jam pinigų už parduotas prekes. - Šiandien 
esu susitaręs susitikti su šikna... reikia pinigų, su- 
pranti? Viską rašiausi į sąsiuvinį, čia turi juodą ant 
balto... Galop čia nesiderėkim. Sėskim į mažylį ir 
ten ramiai atsiskaitykim. — Aš tau, Marekai, pata- 
riu nusiraminti, nes mano kantrybė turi ribas. — 
Eik iš čia, Euzebiuk, ir daugiau negrįžk. - Taip, 
viską išpiršau ruskiams, ir šiandien rami galva. Tai, 
kurva, nevažiuok į bazę. Jei prisigėrei lyg kiaulė, 


55 


tai nev4Piuok, 0 aš noriu su tavim atsiskaityti, baig- 
tas darbas. Suvoki ką nors? Šiandien penktadie- 
nis, turime atsiskaityti. Čia susumuota už dvi sa- 
vaites. - Tuoj neišlaikysiu, tuoj jam ką nors 
padarysiu. - Na, man tai nepatinka! O, bičiuli, jei 
tu taip kalbėsi su Euzebiuku, kad man nepatinka, 
tai aš galiu... Ar tu, kurva, manai, kad stovėjimas 
šituose šūduose ir žiūrėjimas į tokius snukius, kaip 
tavo ir tų tavo kacapiškų bičiulių, man yra koks 
malonumas, ar kas? Manai sau, kad aš to atvažia- 
vau į tą sušiktą miestą? Ką tu pasakei? Kad aš esu 
kas? Ar teisingai išgirdau? Aš čia išskaičiuoju, kas 
man priklauso, ir atsisveikiname. Mano kojos ši- 
tuose šūduose daugiau nebus! Rankas geriau lai- 
kyk prie savęs! 


Turiu paskambinti Joanai... Dar viena kažkokios 
beprotiškos įtampos diena, kurią nebežinai, kur dė- 
ti rankas. Nėra jokių galimybių grįžti namo nor- 
maliu laiku. Baisus malūnas. Iš tikro tai yra pa- 
trauklu, bet mažai esu namuose. Vėl esu priverstas 
pasakyti jai, kad manęs nelauktų, nes, deja, grįšiu 
vėlai, net labai vėlai. Jai sunku prie to priprasti, 
kad tai jau nebe mokykla ir kad antrą valandą na- 
mo negrįšiu, kad nesimatome ištisą dieną... O kai 
atidarome Positivą, tai juk būna, kad ir dvi savai- 
tes nesu namuose. 

Ir tie rimti klausimai, liūdnas žvilgsnis, nusivy- 
limas balse: - Kšištofai, ar jau taip bus visada? — 
Negi taip sunku suprasti, kad išgyvename ypatin- 

gą laiką, kai firma auga, kad visi dar tik mokomės, 
kad kiekvienas turi užsiiminėti ir šūdniekiais, ir 
priiminėti svarbius sprendimus... 

Gaila... paskambinsiu vėliau... Olė... Man jos 
stinga, grįždamas iš mokyklos galėdavau pasiimti 
ją iš darželio... o dabar... išeinu, ji dar miega, atei- 
nu -ji jau miega... Juk visi čia taip gyvename... Bet 
juk netrukus viskas bus kitaip... 

Na, gerai... Atrodo, kad labiau atitinka standartą 
Muravecai... Visa tai ne taip paprasta... Ar ji mano, 
kad man, po galais, lengva? Na, čia tiesiog privalai 
dirbti! Čia tiesiog kita civilizacija! Ir kiti pinigai... Pa- 
galiau ir ji norėtų išsiveržti iš galimybių ribojimų ra- 
to. Ar yra prasmės tęsti darbą vertimų biure? 

Grįždavome su Ole iš darželio. Ji ant kilimo sta- 
tydavo namą savo šeimynėlei iš kaladėlių, o aš ga- 
lėjau sėdėti. Šeimynėlė keliavo per mano kojas, įei- 
davo į šlepetes, kartais išsiruošdavo paiškylauti 
man ant kelių, o mano akys pačios merkėsi... 

O merde, Pjeras! Įėjo lyg sėlindamas... Gal, mer- 
de, norėjo patikrinti, ką veikiu? Visiškai mane už- 
klupo, gudruolis... Štai kokie visų mano bepras- 
miškų apmąstymų rezultatai. Ar pastebėjo? Po 
galais, tu juk nesi mokytojų kambaryje! 

Nepaisant to jaučiuosi kiek nejaukiai, kai taip 
staiga užeina. Niekada nežinau, ar turiu atsistoti, 
ar sėdėti. Na, pagaliau čia visi esame viena didelė 
šeima. Kreipiamės vienas į kitą vardais ir kiekvie- 
nas turi kokį nors svarbų uždavinį, todėl nesijau- 
čia hierarchijos skirtumų. 

O vis dėlto nejučiomis noriu atsistoti... Na, pa- 
galiau juk jis vykdantysis direktorius... - Adamas 
tikrai yra Katovicuose. Jo centertelio silpna bateri- 
ja... Tie telefonai, Pjerai, labai nepatikimi. Žinoma, 
jeigu reikia, važiuosiu... - Gar truputį susinervi- 
no... Adamas gal kažkuo nepasirūpino... - Kas? 
Partneris iš Positive Passage išėjo namo, pasiėmė san- 
dėlio raktus ir nepaliko padažų?... - Nieko sau afe- 
ra... Pažeisti trys standartai... Išėjo! Na, jau beveik 
devinta vakaro, iš esmės galėjo taip pasielgti, bet 
vis dėlto tai pažeidimas, nes partneris apskritai ne- 
turėtų eiti namo... pasiėmė raktus... pažeidė sau- 
gumo standartą... Bet jie taip daro, nes sako, kad 
kolektyvas vagia, tik ar galima tai sakyti prancū- 
zams? Na, ir padažo nebuvimas... Oi, vargšas Ada- 
mas, nemokami padažai... švenčiausias standartas... 
prancūzų virtuvė... kažkas, kas turi mus skirti nuo 
Donaldo. - Jau, jau... Pjerai, tuojau pat rengiuosi, 
kaipmat viską ten išsiaiškinsiu... - Adamas su po- 
nais Halubais pasikalbės... - Žinoma, Pjerai, nuva- 
žiuosiu į Ladupės sandėlį ir atvešiu, ko reikia... — 
Jėzau, dabar važiuok į Pruškovą... jau beveik de- 
vynios... Dėl Dievo meilės, tik ne tai... iš gerklės 
jam tuos raktus ištrauksiu... Kada aš čia grįšiu? Ne- 
išeisiu iš čia iki dvyliktos... Ką daryti su tais Mura- 
vecais? Sušikti padažai... 

D.rar persikelkime į pajūrio miestą. Mies- 
tą, kuris galėtų būti bet kokioje šalies vietoje, kur 
vyksta pasakojimo veiksmas, nes dauguma Len- 
kijos miestų yra panašūs vienas į kitą savo bjau- 
rumu. Jie, gal išskyrus kelis, kuriuos galima su- 
skaičiuoti ant vienos rankos pirštų, tapo tų tautų 
klajonių prieš pusę amžiaus aukomis. Keliaujan- 
čioms armijoms jie visada buvo trofėjiniai mies- 
tai. Ir todėl nebuvo svarbus jų pavadinimas, len- 
kiškas ar svetimas. Tiesiog jis buvo pakeliui ir jį 
reikėjo užimti, sunaikinti ir sudeginti. Ir todėl 
toks pat likimas ištiko Varšuvą ir Breslaują, 
Gdanską ir Kolbergą. Ir iki šiol visi jie yra pana- 
šiai negražūs. 

Įsižiūrėkime į tą pajūrio miestą, į kurį tuojau per- 
sikelsime, tokį būdingą mūsų kraštui. Kad ir kur 
būtume, aplinkui viešpatauja erdvė. Tai nėra ne- 
normalu, nors galėtų atrodyti, kad miestiškumo 
esmė yra ribota. Esame prie to taip pripratę, nes 
juk nepažįstame miestų, kuriuose egzistuotų vien- 
tisas užstatymas, gatvių tinklas su taisyklingomis 
namų eilėmis. 

Pajūrio mieste prieš penkiasdešimt metų buvo 
centras, glaudus, vientisas, o kartu pilnas skers- 
gatvių ir pastatų su skirtingais fasadais ir gra- 
žiais vartais. Išilgai gatvės stovėjo mūriniai na- 
mai. Parteriuose buvo parduotuvės, kavinės ir 
biurai. 

Mūsų veikėjai apie tai nieko nežino. Jie kasdien 
eina pro vienišą gotikinę bažnyčią, aplink kurią plyti 
piktžolėtos pievos, o tarp šitų piktžolėtų pūdymų 
stovi pilkos keliolikos aukštų blokų dėžės. Išdės- 
tytos taip, kad jų niekas nejungtų, atsitiktinai pasi- 
rinktais kampais, kad neribotų erdvės. Gatvės ten 
taip pat neegzistuoja, o vien privažiavimo keliai. 
Bet užtat yra nesuskaičiuojama daugybė aikščių ir 
skverų su rachitiniais medžiais, tarp kurių siaučia 
vėjas. O virš jūros vėjas per štormus pučia tikrai 
smarkiai. 

Žinoma, kartais pasitaiko koks didesnis medis, 
paprastai tuopos, medžių piktžolė. Kažkur tose 
erdvėse lyg bigė, lyg išlikęs sutraiškyto žandikau- 
lio dantis stūkso solidesnis pastatas, kitokios miesto 
tikrovės pėdsakas, nepanašus į blokų dėžes. Bet 

dažniausiai jis savo būkle, išvaizda, vienišumu tarp 
tuščių aikščių ir išmėtytų blokų primena viduram- 
Žių pilių griuvėsius. 

Paklausite, kodėl mūsų miestuose tiek daug 
erdvės? Tai verta įsidėmėti: kariniai žaidimai ne- 
išgriovė mūsų miestų iki plynos žemės. Kai liovėsi 
tautų klajonės, kai baigė rūkti griuvėsiai, mūsų 
miestus nutarta sulyginti iki pamatų ir pastatyti iš 
naujo, gražiau ir puikiau. Svarbu buvo ne tik nu- 
trinti praeitį, bet ir išryškinti tai, ką ir taip visi Ži- 
nojo —- kad lygumoje nieko nėra pastovaus. 

Tą užduotį patikėjo jauniems, kompromisų ne- 
pripažįstantiems architektams. Vyresni žuvo arba 
pasimetė intensyvių kariuomenių persigrupavimų 
metu. Anais laikais labiausiai pasitikėta iš kaimo 
kilusiais architektais. Jiems miestas buvo didžiau- 
sias priešas. Ir todėl, pasinaudodami pažangiau- 
siais argumentais, jie bet kokia kaina troško grą- 
žinti miestui tikrą kaimišką pobūdį. Todėl manė, 
kad tarp namų turi plytėti pieva, kurioje augtų Žo- 
lė, piktžolės ir tuopos, jų šešėlyje ganytųsi karvės, 
tokios artimos architektams su kaimiškomis šak- 
nimis. 

Architektų kilmė suformavo dar vieną esminį 
mūsų miestų bruožą. Kambarius namuose jie su- 
projektavo taip, kad būtų kuo žemesni. Visiems Ži- 
noma, kad didžiausias valstiečio rūpestis kaime bu- 
vo šildymas. Gryčioje, kuri neturi sudaryti šildymo 
rūpesčių, privalu buvo galva siekti lubas. Naudo- 
damiesi šia išmintimi, jie sustatė vienas ant kitų, 

per keliolika aukštų, žemas kaimiškas gryčias. Jas 
kaip kaimus atskyrė laukais, garažais ir šiukšly- 
nais. Bet gyventojai jautėsi jose kaip mieste, nes 
ten buvo tekantis vanduo, kartais netgi šiltas. Tai- 
gi tekantis vanduo tapo pagrindiniu miesto atri- 
butu. 

Viename iš tokių pajūrio miesto blokų devinta- 
me aukšte gyvena sutuoktiniai. Jų langai yra į jū- 
ros pusę. Tačiau nei jūros bangų, nei saulėlydžių 
nesimato, nes iš tos pusės pastatė dar kelis tokius 
pačius blokus, kurie visiškai užstojo vaizdą. Bet 
štorminiams vėjams tai nesudaro kliūčių. Jie leng- 
vai pasiekia devintą aukštą ir prasibrauna pro iš- 
klypusių rėmų plyšius. Todėl abu nuomininkai dvi- 
dešimt metų koneveikia tuos, kurie jiems butą 
skyrė iš tos pusės. 

Jis buvo bebaigiantis penktą dešimtį. Stengėsi 
išlaikyti savo kūną palyginti geros formos. Ret- 
karčiais atlikinėjo pratimus ant skersinio ar su tam- 
pykle ir treniravo pilvo presą. Tačiau buvo linkęs 
tukti. Jo veidas, išpūstažandis ir lygus, iš esmės 
be raukšlių, nieko nebylojo apie amžių. Galima 
buvo pamanyti, kad jis daug jaunesnis, negu at- 
rodė iš tikrųjų. Ir dar ta jo šypsena... Kai tik atsi- 
rasdavo ant veido, atimdavo iš jo bent dešimtį 
metų. 

Ji atrodė lyg moliūgas. Didelės krūtys gulėjo 
ant išsikišusio pilvo. Ji jau net liovėsi grąžiusi ran- 
kas dėl savo išvaizdos. Tik kartojo, kad ją pražu- 
dė meilė gastronomijai. Žvelgė į savo rankas, ne- 

grabiai dėdama jas sau ant strėnų. Jos buvo su- 
vargusios ir padengtos tamsiomis pigmentinėmis 
dėmėmis. 

Jiedu nelabai tikėjo tuo, kas juos ką tik ištiko. 
Jeigu visa tai pasirodytų esą tiesa, jie pirmiausia 
norėtų pakeisti langus į plastikinius, kad vėjas pa- 
galiau per štormus nešvilpautų pro plyšius. Dabar 
kiekvienas, kas tik galėjo, keitė langus į plastiki- 
nius. 


Šypsena 


Pagaliau tylu ir ramu... Tai dabar vienintelė vie- 
ta, kur tylu. Bet nepaisant nieko turiu grįžti... ka- 
pitonas negali palikti denio tokią akimirką... Juk 
nelaikysiu tai iki begalybės... Vieną valandėlę, aki- 
mirką... nepastebės, kad manęs nėra, na, tiesiog, 
kurna olek, esu priverstas... Ir valandėlę Žmogus 
atsikvėps... Čia pagaliau žmogaus neužklups... ga- 
lima valandėlę pasėdėti. Dangtis patogus... Tris, 
kurna olek, paras ant kojų, tris paras be miego... 
be pertraukos... tikras cirkas... Atidarymas... žmo- 
gus žinojo, kad tai bus tikras kataklizmas, tik tada 
pajunta reikalą, tik kai pats išgyvena,... Kiek čia 
žmonių šiandien atėjo? Gal visas miestas... Visi vi- 
siškai iškvaišo... Buvai, žmogau, per atidarymą 

Gdanske ir savo akimis matei, kokia beprotybė gali 
apimti Žmones, bet yra visiškai kitaip, kai tai vyksta 
jo restorane... Tokia minia... ir pabandyk tokioje 
pirdalynėje atitikti visus standartus... O, jau kaž- 
kas laužiasi... net ir čia žmogui neduos valandėlės 
ramybės... tuojau, kurna... juk dar nebaigiau... 

Tokia čia prancūziška elegancija... ta terakota, 
tos plytelės, tas priderintos spalvos minkštutėlis 
popieriukas... atperdino pagal standartus ir dabar 
tai bus viešas šikinykas, ir dar nemokamas... ma- 
no mylimajame Positive... tai yra, kurna, kvailiau- 
sias standartas... visiems prieinamas tualetas ir, kur- 
na, veltui... bet toks yra Positivo standartas, dėl to 
diskutuoti neverta. Taip turi būti, ir baigta... na, 
paskubėk, nes turiu ten grįžti ir koordinuoti, bet 
kažkas užsilaikė ir jaučiu, po paraliais, kad taip grei- 
tai man nepavyks... gal dėl nervų man taip pasida- 
rė... na, kiekvienas iš gatvės, kas panorės, galės 
čia įeiti ir pasinaudoti... jokių raktų... jokių lėkšte- 
lių... Žinoma, lėks čia visas miestas... Viskas čia ta- 
me mūsų Positive numatyta... Viliojame žmones ir 
ėdalu, ir šikinyku... 


Kas šiandien čia dedasi...Tikras cirkas... visi 
žmonės sulėkė pamatyti didelį pasaulį, kuris atva- 
žiavo į šią mūsų skylę... Bet taip yra visur, kur ati- 
darome... skylė ar ne skylė... esame kitokio, išsva- 
joto pasaulio vizitinė kortelė, kaip sako ponas 
Kšištofas... Ir virtuvė vos spėja... Visa įranga vei- 
kia visu galingumu, krosnys iki viršaus prikimštos 

elementų... merginos vos spėja apvolioti džiūvė- 
sėliuose, o aliejus iš gruzdintuvų sunaudojamas per 
ketvirtį valandos, toks yra našumas... Kai, žmo- 
gau, pirmą kartą pamatei instrukciją, kurioje pa- 
prastas elemento apvoliojimas džiūvėsėliuose ap- 
rašytas per visą puslapį ir kiekvienas judesys — 
pagal sekundmatį, tai truputį norėjosi juoktis, bet 
gal jeigu šitaip dirbtume, tai visa taip ir atrodytų. 
Ir užsakinėja lyg nuokanų prisigėrę: gruzdintų bul- 
vių ir viščiuko dalį provansališkame padaže, gruz- 
dintų bulvių ir apvoliotas džiūvėsėliuose viščiukas, 
ir nemokama mišrainė d la parisien... taip, lyg žmo- 
nės niekada keptų viščiukų nebūtų matę... Kai taip 
žmogus žiūri į tai, kas dedasi, tai vis dėlto didelis 
reikalas tas Positivas... žodžiu, pone Muravecai... 
kaip tik to Žmogėnams reikia... gerai, kad užsa- 
kiau sustiprintą apsaugą, nes įstumtų vitriną į vi- 
dų kaip Gdanske... Prie visko, kurna, puola... prie 
kabučių raktams ir stiklinaičių, lyg nenormalūs... 
Elgiasi lyg laukiniai... ir ką tie metai mums pada- 
rė... O mišraines graibsto, lyg ten kas jiems būtų 
aukso ir dolerių į vidų prikaišiojęs... labiausiai su- 
laukėja per nemokamus pristatymus... kraunasi sau 
po dešimt porcijų... šeimai ir pažįstamiems, atsar- 
gai... Bet mes tam pasirengę. Mums, kurna, nėra 
geresnės reklamos... tegu ima kiek nori... Tokį da- 
lijimą gali sau leisti tik didelė firma... Mažesnis gre- 
ta jų neturi progų... Vaikai graibsto žaislų rinki- 
nius... ir tas stumdymasis, ir rėkavimas, tiesiog 
išalkusi ruja... na, imkite, nes pristigs... Bet pas mus 

visa tai suskaičiuota ir nieko negali pristigti... svar- 
biausia standartas... Klientas turi išeiti patenkin- 
tas... ir balionai, tūkstančiai balionų. Visas miestas 
po mūsų ženklu. Tai svarbiausia... 

Ir pirmiausia, kurna, šypsena... Apie tai Žmogus 
negali pamiršti... Net ir kai sėdi čia nuleistomis kel- 
nėmis, negali pamiršti apie šypseną... Turi išeiti iš 
čia su šypsena veide. Apskritai visą laiką reikia šyp- 
sotis, nes jeigu ne, šypsena neteks savo smogiamo- 
sios galios... ir visą laiką treniruotė lyg šaudykloje. 
Aš čia sėdžiu tame šikinyke ir taip pat šypsausi... 
nes žmogus įgijo tokį refleksą. Ponas Kšisius vaikš- 
čiojo ir kartojo: šypsotis, šypsotis... na, ir Žmogus 
tuo persismelkė, nes tai juk svarbus dalykas... ir jei 
žmogus čia jau pateko, tai stengiasi ir gali visą laiką 
šypsotis... Net ir kai šika šypsosi... toks standar- 
tas... Žmogus esi partneris, vadovauji ne bet kam ir 
turi rodyti pavyzdį, kasininkės privalo šypsotis non 
stop ir negali būti kitaip, o geriausias būdas skatin- 
ti, kad jos tai darytų - rodyti pavyzdį. Tad abu su 
Božena visą laiką šypsomės ir kažkaip pasitaisė mū- 
sų santykiai, nes šypsomės ir namuose... gal, kurna 
olek, tiek vienas kitam nesišypsojome per visą san- 
tuokinį gyvenimą... ir teisūs ponas Kšisius ir ponas 
Kšesimiras, ir apskritai visas Positivas, kad šypsena 
yra toks svarbus dalykas, nes tikrai mudu su Božena 
vienas su kitu geriau elgiamės... 


Po galais, mums juk negalima naudotis klientų 
tualetais... Kodėl čia įlindau? Na, bet, kurna olek, 

nepajėgčiau nusileisti iki tos, skirtos personalui... 
Tiek reikalų, kad žmogus viską palieki paskutinei 
akimirkai, net ir tai... Kad tik niekas nepamatytų, 
kai išeisiu iš čia!.. Šefas, kuris pats pažeidinėja nu- 
statytą tvarką... Ir kaip tai atrodo... Positivo part- 
neris, išeinantis iš šikinyko... tokie dalykai turi būti 
atliekami ten, kur niekas nemato... O jei mane pa- 
matys ponas Kšištofas?.. Mums negalima čia atli- 
kinėti... Niekam iš darbuotojų... tokia tvarka... tai 
bent pakliuvau... 


Kai čia įėjome pirmą sykį... tai, kurna olek, gė- 
da prisipažinti, čiupinėjau sienas, plyteles, virtu- 
vės įrenginius. Žmogus lyg iš džiunglių išleistas... 
Božena vaikščiojo net prasižiojusi. - Pažiūrėk, Ma- 
rekai, - kartojo ji, o ponas Kšištofas ėjo mums įkan- 
din ir tik šypsojosi. Tualetų santechnika ir kom- 
paktai — svajonė! Vandens nuleidimo bakelis ir 
kriauklė išvien, keraminės! O čiaupai ir nuotekai... 
tiesiog pasaka... Gal dar niekas čia visame mieste 
tokių neturi. Božena man sako: - Marekai, čia gali- 
ma gyventi, pagalvok apie mūsų butą. - Palauk, 
mažumėlę palauk, ir padarysime tokį remontą, ir 
turėsi tą savo vonią ir virtuvę su itališka glazūra. 
Pagaliau juk dabar nesame bet kas. Tokios firmos, 
kaip Positivas, padarys viską kitaip, ims kilti ūkis, 
nes kai mūsiškiai pajėgs gaminti pagal standartus, 
viskas bus užsakoma Lenkijoje. Kiek jau pasikeitė 
per tuos ketverius pastaruosius metus, kai žlugo 
komunistinė santvarka... ir kasmet tai eina vis spar- 

čiau... ką ten toli ieškoti, užtenka pasižiūrėti į sa- 
ve... Kai Žmogus vadovavai tiems apkepams, tai 
visur, kurna olek, na, visur reikėjo apsukrumo. Juk 
jei Žmogus gyventum normalioje šalyje, galėtum iš 
karto gauti priėjimą prie žuvies. Bet ne, nes reikė- 
jo turėti sezoninę sutartį su ta kurviška prekybos 
baze, galėjai žmogus ir iš kairės, iš katerių, gauti, 
bet kas galėjo Žinoti, ar prasisprausi. Tokių norin- 
čiųjų buvo gal po dvidešimt vienam kateriui, tad 
per bazę yra patikimiau, ten galėjai ką nors susi- 
veikti, kad ir patekti į eilę šaldytuvui gauti, jie galė- 
jo ką nors skirti... O norint gauti sutikimą dėl bū- 
dos sezonui, tai žmogus toms valdybos boboms 
turėjai stebuklus išgalvoti... tad pirmiausia pra- 
dėjome nuo apkepų ir priekabos, stovėjusios už 
„Brizo“, už krištolą poniai vedėjai ir tik todėl, kad 
prie jos buvo priėjimas, nes Božena dirbo „Škva- 
lo“ virtuvėje, o kad gautum geltono sūrio... juk 
vienam asmeniui nebuvo galima nusipirkti dau- 
giau nei pusę kilogramo, o norint gauti daugiau, 
reikėjo pieninėse turėti paskyrą, bet ir šiaip tai 
sekėsi geriau negu su žuvimis, nes vis dėlto sūrių 
buvo daugiau nei žuvies... o dabar... viską tau at- 
veš prie durų, kad tik imtum... Kai girdi apie ką 
nors tokio, kaip Positivas, tai per kojas leidžia... O 
Positivas tik renkasi, panosėn moja piršteliu ir sa- 
ko: dar nieko nesugebate... tai ne tokie standar- 
tai... truputį palaukite, pamataruokite kojelėmis. 
Kokia gimnastika buvo su pomidorų padažu. Ne- 
įmanoma gauti... Božena darė stebuklus... maišė 

miltus su koncentratais ir pylė į kažkokią išsiva- 
dėjusią papriką, kurios išnešdavo iš virtuvės. O da- 
bar jis Positive guli žvilgančiuose pakeliuose, ir 
kiekvienas gali sau imti veltui kiek nori... Laimė, 
šaudykloje susipažinau su vienu šiknium, kuris dir- 
bo valdyboje, ir žmogus galėjai prieiti prie žuvies... 
Iš apkepų ilgainiui nedaug turėtum... Galop buvo 
žuvies, buvo būda, bet niekur negalima buvo gau- 
ti tinkamo kepti aliejaus... Vaikinai man siuntė iš 
Sončo... Pajūryje sezono metu stinga... buvo sezo- 
ninių ir nuolatinių trūkumų ... visuotinis deficitas... 
Jau su Božena ketinome pardavinėti virtą žuvį... 
Bet kitą sezoną, kai tik Balcerovičius padarė savo, 
tie šūdžiai iš katerių jau kovo mėnesį ieškojo žmo- 
gaus sutartims sudaryti... o aliejumi galima buvo 
dvejiems metams prikrauti garažą... Ir iš teisybės, 
nėra ko slėpti, tada ėmė neblogai suktis... tris spir- 
gintuves turėjai... kad taip galėtum ištisus metus, 
tai ho, ho... O sutartis su Positivu, kurna olek... 
liepė viską uždaryti ir pastatyti ant vienos kortos. 
Tik vadovauti restoranui. Ketinau tą perrašyti Bo- 
ženai, bet ji pakėlė tokį triukšmą: nori vėjais pa- 
leisti tokį gyvenimo šansą? Kaip sau įsivaizduoji 
vadovavimą ir tam, ir tam? Kai ateis sezonas, ir 
taip išardys tas būdas, kai prie jų nestovėsi... Mo- 
teriškė buvo teisi. Užimta, kurna! 

Jau manęs tikriausiai ieško... Ponas Kšištofas... 
na, bet juk, kurna olek, neišeisiu įpusėjęs... O čia 
plytelių spalvos popierius pagal standartą, ir kabo 
sau, ir galima juo normaliai naudotis, ir niekada jo 

neturi pristigti... turiu pilną sandėliuką geltono, 
minkštučio popieriaus... ir rankšluosčiai rankoms... 
įdomu, kur tai, kurna, visa ėjo? Juk iš dangaus stai- 
ga nepradėjo kristi, ir aliejus, ir pomidorų padažas, 
ir net pėdkelnės... iki šiol sofa prikrauta, kai Bože- 
na jų nupirko apie penkiasdešimt, kai buvo gali- 
mybė, kiek norėjo, kažkur devintąjį dešimtmetį, 
nes netikėjo, kad dabar jau bus... Kur visa tai ding- 
davo, kurna olek? Rusijai viskas, Lenkijai šūdas? 


O gastronomija, kaip ir šaudykla, yra mano po- 
mėgis. Nekalbu apie virimą, nes apie puodus tai aš 
nelabai nutuokiu, tai jau veikiau Boženos sritis... 
Mane domina koordinavimas... kad viskas būtų lai- 
ku, tinkamoje vietoje, gastronomijoje tai ypač svar- 
bu, nes net jei pristigs, kurna, paprastos druskos, 
tai viskas griūva, o ką kalbėti, kai reikia tokių pi- 
kantiškų prancūziškų patiekalų... ir turi daugybę 
sau pavaldžių Žmonių, kurie turi Žinoti, kur yra jų 
vieta ir ką jie privalo veikti. Ir visa tai, žmogau, 
turi aprėpti, ir, žinoma, nepavyks tai sudėlioti kaip 
reikiant iki galo, ir randasi tokių gėlyčių, kad būti- 
nas, kaip sakydavo pratybose, kūrybingas veiki- 
mas, nes juk, kurna olek, vadovauji restoranui, į 
kurį ateina tūkstančiai žmonių, ir Žmogus turi visa 
tai išmanyti... O blogiausia, kurna olek, yra tai, kas 
turi veikti lyg laikrodis. Tai yra tiekimas... tie kur- 
viški viščiukų elementai... su jais vieni nesklandu- 
mai... Pirmiausia laukėm ir vis negalėjo jų atvež- 
ti... net pono Kšištofo, kaip matėsi, buvo pilnos 

kelnės, nes ką, negi per atidarymą galėjome vien 
gruzdintas bulves serviruoti? Nervai, kurna olek... 
Žmogus turi čia laikytis standartų ir procedūrų... 
nupirktum iš Bankovskio bazės du šimtus kilogra- 
mų viščiukų, ir reikalas būtų sutvarkytas... Tarp 
kita ko, tai tikras cirkas vežioti juos net iš Silezijos, 
nes tik ten yra aprobuotas viščiukų elementų ga- 
mintojas. Na bet nieko, standartas yra standartas... 
ir pagaliau atkeliavo vakar vakarą ir atvežė jų visą 
vilkiką, nes netieks tarp švenčių ir Naujųjų metų, o 
ponas Kšištofas nuėjo į viešbutį, ir privalėjai žmo- 
gus skubiai priiminėti savarankiškus sprendimus. 
Šaldytuvas užpildytas kaip užrištas ir viščiukams 
vietos liko gal kokioms penkioms dienoms, nes pri- 
vežta daugybė viso kito atidarymui ir daugiau vie- 
tos nėra, O jie jokiu būdu nenorėjo gabenti to at- 
gal, lauke šaltis smarkesnis nei šaldytuve, tai 
imkim, manau sau, kiek netilps, paslėpkime šiukš- 
lyne... čia, Positive, šiukšlynas toks, kad daug kas 
norėtų ten gyventi... ir šiandien visa tai suvartosi- 
me... Bet kai ponas Kšištofas apie tai sužinojo, tai 
maniau, kad jau galiu atsisveikinti su partnerys- 
te... Jau, jau, dar valandėlę... jau išeinu... 


Apskritai tai neblogas sumanymas įtaisyti gar- 
siakalbius visur, net ir šikinyke, klientas atsipalai- 
duoja, jaučiasi pozityviai, kai muzikėlė groja jam, 
čia atsitūpusiam, virš galvos... Svarbu, kad jis ge- 
rai jaustųsi kiekvienoje mūsų Positivo vietoje, bet 
dabar, kai skamba Kalėdų giesmės, tai, po galais, 

kažkaip netinka... žmogus šika, o čia Gimė Kristus 
Viešpats, ramybės karalius... poryt, po paraliais, Kū- 
čios... Bent kokią šakelę, žmogau, papuoštum, šven- 
tinę nuotaiką namuose sukurtum... Kurna olek... 
kur ten dabar tai prisiminsi?.. Visa iš galvos išga- 
ravo... Į kapines pas tėvus reikėtų nueiti... juk šven- 
tės... bet ar suspėsi... na, kurna olek, reikia kokią 
žvakelę jiems uždegti... visada žmogus nueidavai... 
na, kad taip ir Dievo šventę pamirštum... Lyg ir 
geras sumanymas - suruošti miestui tokią šventi- 
nę dovaną, mūsų Positivą, paskutinį prekybos prieš 
šventes šeštadienį, bet mes visi nė nežinome, ar 
išgyvensime iki rytojaus... Ir per visas šventes kiau- 
rai bus atidaryta... buvo teisus Zambrovskis, kai 
sakė: pinigai geri, bet ankstesnį gyvenimą gali pa- 
miršti... Dabar neturi laiko net į šaudyklą nueiti ir 
kiek papokšėti. Gal kiek palengvėtų... O glokas, 
kaip turi būti, vietoje, po megztiniu... Žmogus turi 
jį, ir iš karto jaučiasi saugesnis, nes vadovaudamas 
tokiam verslui turi saugotis, kam nors gali užklys- 
ti į galvą banditiškų planų, bet galima paguldyti jį 
vienu šūviu... vienu... 

Na, aišku, kad galų gale žmogus žino, kam tai 
dirba... kai baigsis ta kurviška diena, tai parengime 
raportėlį apie pardavimus ir įsitikinsime, kokia bu- 
vo apyvartėlė, ir galima bus suskaičiuoti savo pir- 
mus komisinius. Juk pusę metų, žmogau, laukei tos 
valandėlės... Na, gal buvo kiek netikrumo, ar tai 
bus taip, kaip sau įsivaizdavo... bet kai mato tą ant- 
puolį, žino, kad apyvarta turi būti kaip reikiant... 

Vis dėlto tai netelpa galvoje, kad tapome part- 
neriais!.. Visi pažįstami ateina, sveikina: na, Mare- 
kai, kaip jūs taip padarėt, kad pasirinko kaip tik 
jus? O kiti, gudručiai, klausia: iš ko taip uždirbote, 
kad galite išsinuomoti tokį restoraną? O ar tu ne- 
žinai, šioks ir anoks bukaproti, kad čia lemia ne 
pinigai, bet vadybos gabumai, mokėjimas bendrau- 
ti, atvirumas pokyčiams, noras mokytis? Taip sakė 
ponas Kšištofas, kai jau ryžosi pasirinkti mus. Ir 
entuziazmas. Reikia tikėti, kad viskas gali pavyk- 
ti, su pasitikėjimu ir šypsena žvelgti į ateitį, turėti 
tikrumo ir įsitikinimų, kad galima pasiekti laimėji- 
mų. Taip, pone Muravecai, tu tapai sėkmės žmo- 
gumi... Na, dabar jau atsistosite ant kojų, kartoja 
tas ir anas... Žinoma, kad atsistosime, bet ar jūs 
žinote, koks tai darbas, ar žinote, kas yra tinklo 
restorano standartai, ar jums apskritai ateina į gal- 
vą, kokia čia perdalynė? Čia nė perstelėti negali 
neužsirašęs valandos ir nepranešęs viršininkui pra- 
nešimo pavidalu. Ir dabar tame mūsų kurorte aš 
esu žmogus... Ponas Kšištofas rodė paties burmistro 
raštą: jis didžiuojasi, kad jo miestui teko tokia rim- 
ta užsienio investicija, kuri neabejotinai pritrauks 
kitus investorius, kad tai yra simbolis permainų, 
vykstančių visoje šalyje, ir jo miesto vizitinė korte- 
lė, ir kad jis sveikina ponų Muravecų pasirinkimą 
dirbti valdytojais ir linki vien sėkmės ir panašių 
perdalų. Aš, Muravecas, miesto burmistro rašte... 
Tai bent pakliuvau... Velniškos Kalėdų giesmės... 

O kai, žmogau, prisimeni tuos komunistinių lai- 
kų šikinykus, kuriuose kur nors mieste reikėdavo 
daryti... Verčiau neprisiminti, nes iškart sunkiau 
eina... Blogiausia būdavo sezono metu... Visi miš- 
keliai apšikti, nes buvo tik vienas šikinykas šalia 
prieplaukos... o ten šlapimo iki kulkšnių... gal mo- 
terų pusėje kuri nors įmetė higieninį paketą, nes 
užsikimšo. Ir argi tai kam nors rūpėjo... kas ten 
taisys, net ir neuždarė, myžalai išsiliejo ir telkšojo 
visur, smarvė buvo nepakenčiama, nes juk tai bu- 
vo vasara, karštis. Pakako visai silpno vėjelio, kad 
pasiektų iki „Brizo“, kur stovėjo mano būdelė su 
apkepais... O dabar čia toks pokštas... Žmonės eis 
pasižiūrėti lyg į muziejų... agentai visoje Lenkijoje 
kalba, kokia tai nelaimė... eina iš viso miesto nu- 
pilti... juk reikia valyti kas akimirką, kad išlaiky- 
tum švaros standartus, ir tikrinti, ar kas čiaupų ne- 
nujojo... O tie šikinykai degalinėse... kad ir kur, 
žmogau, patektum, ta pati nešvara ir smarvė, gali- 
ma buvo tiesiog apsivemti. O čia taip malonu, bet 
reikia grįžti... na, kas yra? Kodėl negaliu užbaigti? 
Degalinėse, kiek Lenkija ilga ir plati, buvo starti- 
niai blokai, kuriuose žmogus galėjai tik pritūpti. 
Kur ten, žmogau, galėjai pasėdėti taip kaip dabar, 
ant švarutėlės lentos... Nes kiekvienas mėgsta pa- 
sėdėti. Ir tai vis dėlto yra gili to standarto išmin- 
tis... tai tiesiog prancūziška elegancija... Varliaėdžiai 
žino, kaip sau pamaloninti gyvenimą... pas juos, 
kurna olek, niekada nebuvo jokios komunistinės 
santvarkos ir visada tos jų išvietės atitiko gerus 

standartus... jie, ko gero, nežinojo, kas yra starti- 
niai blokai, ir nieko keista, kad jie tokie atsipalai- 
davę... 


Baik jau ir išlįsk, nes užmigsi... Dar valandėlę... 
Žmogus išvargęs... tris naktis... norisi miego. Me- 
tai lekia, neklausia. Kai buvo priekabėlė šalia pa- 
plūdimio su apkepais, tai visą sezoną žmogus nak- 
timis sargavai, kad koks šmikis nepadegtų arba 
neišvežtų. O dabar ponai Muravecai yra Positivo 
restoranų agentai... labai atsiprašau... Positivo tin- 
klo partneriai... Čia miegoti negalima, juk nesnau- 
si atidarymo metu... Tai bent afera būtų... Partne- 
ris užmigo šikinyke. 

Gal reikia valandėlei išeiti laukan, tai, žmogau, 
šaltis kiek atgaivintų. Prisimenu Kordeliasą, anks- 
tesnių metų šauktinį, ateidavo naktį su savo gauja 
ir šaukė: būry, keltis ir atsigaivinti į gryną orą bėgte 
marš! Žmogus atsidurdavai lauke, galėjo būti gal 
apie dvidešimt šalčio, vien su marškinėliais, ir iš- 
kart visi miegai išlakstydavo. Gražūs buvo laikai, 
žmogus jaunas, tai ir savaitę galėjai nemiegoti. Ne- 
pamiršiu to bybelio gal iki paskutinių savo dienų... 
Bet pergyvenai, žmogau, Kordeliasą, tai pergyvensi 
ir Positivą... Tik kad dabar, kurna mac, žmogus 
viską jau prasčiau ištveria. Šiaip ar taip, artėja penk- 
tas kryželis... O paskui, kai, žmogau, jau buvai ge- 
riausias ir dalyvavai apskrities pirmenybėse, tavęs 
jau nelietė. Mūsų snaiperis turi išsimiegoti ir pana- 
šūs perdalai... Ir viską pasiekei savo rankomis, nes, 

žmogau, visada norėjai pasiekti kiek daugiau, kaž- 
kas skatino imtis naujo. Taip kaip tada šaudykloje, 
sukandau žandikaulius, net kažkas trakštelėjo, kur- 
na mac, kaip šiandien atsimenu. Žmogui visada iš- 
lieka atmintyje tokie menkniekiai. Kam tai liko gal- 
voje, kad Žiauna trakštelėjo... Ir nusprendžiau. 
Būsiu geriausias šaulys, ir joks Kordeliasas nevai- 
kys manęs naktį. Ir turiu dabar lentynose truputį 
taurių... Taip Žmogus pasiekė šio to gyvenime. Va- 
dovavimas Positivo restoranui... Na, na, na... Kas 
būtų pagalvojęs, pone Muravecai... 

Kodėl jūs norėtumėt vadovauti Positivo resto- 
ranui?.. Teko išmokti žmogui aptakiai atsakyti į dau- 
gybę tokių klausimų. Kas jus paskatino kreiptis į 
mūsų firmą? 

Kažkaip Žmogui patys savaime iš lūpų plaukė 
ir angažuotumą. O jie tik maloniai šypsojosi... kaŽ- 
ką ten užsirašinėjo... kaklaryšininkai... Bet kad ap- 
skritai Žmogus ryžosi išsiųsti ten savo popierius... 
Tai viską padarė Božena. Ji parodė man skelbimą: 
„Visame pasaulyje žinoma restoranus valdanti fir- 
ma ieško šiaurinėje Lenkijos dalyje bendradarbia- 
vimo partnerių. Ieškome sutuoktinių, pasirengu- 
sių imtis savarankiškos ūkinės veiklos, paremtos 
mūsų daugiamete patirtimi gastronomijos srityje.“ 
Manėme, kad tai Antinai Donaldai... Aš numojau 
ranka. - Božena, kas tau ant galvos nukrito? Jiems 
reikia ne tokių kaip mes. Pagalvok, kiek į juos 
kreipsis tokių protingų... - O ji sako: - Esi kvailas, 

ir tiek. Visada tūnosi spirgyklose, uostysi tą smar- 
vę ir svarstysi, ar tau užteks, kad išgyventum iki 
kito sezono. Kas mums neleidžia pabandyti? - Ma- 
niau, kad ši tema baigta. Bent apie tai pamiršau... 
Bet po mėnesio Božena atneša užpildyti blanką. — 
Matai, jie atsakė, ir turime tai išsiųsti. —- Gal apie 
dešimt puslapių tų aptakių klausimų. Ir kažkoks 
keistas pavadinimas pirmame puslapyje, niekada 
nesu girdėjęs apie tokius restoranus. Ir kažkur bir- 
želio mėnesį telefono skambutis: - Aš Kšištofas Le- 
nartas, Positivo tinklo regiono vadovas. Norėtu- 
me su jumis pasikalbėti. Atvyksiu į jūsų kurortą po 
dviejų dienų... - Na, ir prasidėjo... Tada pajutau, 
kad kažkas mums atsiveria. Tai taip kaip šaudyk- 
loje, kai tas bybelis Kordeliasas stovėjo virš ma- 
nęs: tik dešimt iš dešimties, man reikia išgyventi, 
privalau būti geriausias... Toks šansas jau gali ne- 
pasikartoti. Božena tai sugebėjo išreikšti gražiau: — 
Marekai, tai mūsų gyvenimo šansas, - ir jos žvilgs- 
nis buvo toks, kokio niekada lig tol nei paskui ne- 
mačiau, - turime padaryti viską, kad taptume tais 
partneriais ir vadovautume restoranui. Pirmas su- 
sitikimas su ponu Kšištofu... viešbutis „Kormora- 
nas“... žmogui rankos tada suprakaitavo... prisi- 
menu... kaip, kurna, šaudykloje prieš varžybas... 
Tiesiog reikėjo šaudyti geriau nei kiti. Gal tai bu- 
vo svarbiausios varžybos, kokiose man teko daly- 
vauti per visą savo gyvenimą. Iš esmės visus kitus 
tiesiog reikėjo atšaukti. 

Ir net po namus vaikščiojo... Božena buvo puo- 
lusi į neviltį. - Na, kuo aš juos pavaišinsiu?... Ką jie 
pagalvos, kai pamatys mūsų butą? Gal prieis prie 
išvados, kad esame pernelyg neturtingi, jog mums 
patikėtų valdyti restoraną... arba kad neturime sko- 
nio... Tie varšuviečiai nežinia kaip gyvena, jiems 
tikriausiai visai galvos susisuko. O ta mūsų vonia, 
Marekai... Juk tikriausiai ten užeis... neuždrausi 
svečiams nueiti prispyrus reikalui... - Ir stveriasi 
už širdies... - O iš esmės ko jie čia važiuoja? - Mo- 
teriškė puolė į isteriją... per visus tuos pokalbius 
laikėsi, juk tai jos viskas sumanyta. Tad sakau: — 
Božena, raminkis... Nori matyti, ką mes iš viso tu- 
rime, kas mes per vieni... Ar visa tai, ką kalbame, 
nėra kokia nors suktybė. Ir nėra ko jais stebėtis. 
Ar manai, kad jiems reikalingi kokie persiriję da- 
bitos, turintys nežinia ką? Mes esame dori žmo- 
nės... Nėra ko gėdytis, gyvename kaip gyvename, 
nusiramink, boba... patiek jiems tai, ką paprastai 
ruoši vardinėms... bet tik šaltų patiekalų... - Nes 
vardinėse visada yra ir šiltas patiekalas, Božena 
ištisą dieną stovi virtuvėje ir ką nors sugalvoja... 
didžiausia elegancija yra prancūziškas patiekalas... 
prancūziška elegancija... na, pagaliau nemaitins tuo 
tik per vardines, bet ir visus mūsų kurorte... taigi 
sakau: - Nupirk rūkytų mėsos gaminių, paruošk 
daržovių mišrainę ir ko nors savo, iš tų atogrąžų 
vaisių, kad žinotų, jog esame atviri naujovėms... — 
Atvažiavo ponas Kšištofas su kažkokia dažyta šik- 
na, dabar tai jau žinau, kad ji iš personalo skyriaus... 

ji paskui siuntė mus į mokymus... Susėdo prie sta- 
lo... Ir ponas Kšištofas pradėjo visas tas šnekas, 
kurios Boženai labai patinka... - Mums labai malo- 
nu jus aplankyti... Atėjome čia ne tik kaip Positivo 
darbuotojai, bet ir truputį privačiai. Būti Positivo 
partneriu yra kažkas ypatinga, tai nėra paprastas... 
Norėjome su jumis artimiau susipažinti, aplankyti 
namuose, Positivas vertina savo žmones kaip di- 
delę šeimą... mūsų atvažiavimas yra lyg toks šei- 
minis apsilankymas. Jei Positivas nutars pavesti 
jums vadovauti restoranui, patikės ne tik didelį tur- 
tą, bet pirmiausia perduos į jūsų rankas kažką, ko 
neįmanoma įkainoti jokiais pinigais. Tai yra verty- 
bės, kuriomis Positivas vadovaujasi bendraudamas 
su klientais ir tais, su kuriais bendradarbiauja. — 
Tokie ten apvalūs sakinėliai; buvo gana nejauku... 
Božena tai blyško, tai raudo... net baiminausi dėl 
jos širdužės... Truputį knėbtelėjo mišrainės... Da- 
Žytoji čepsėjo virš atogrąžinės mišrainės... ji gal lai- 
kėsi dietos, nes nieko kito nepalietė. - Pranešime 
jums artimiausiomis dienomis... - Ir nuėjo sau... Li- 
kome nežinodami, kas bus toliau, prie mišrainės ir 
rūkytos mėsos pusdubenio. Net nepavyko sužino- 
ti, keliuose namuose jie dar lankėsi, kiek turime 
konkurentų... bet tikriausiai prisivalgyti veltui jie 
galėjo į valias... Po savaitės praradome viltį... O čia 
skambina ponas Kšištofas ir sako: - Turiu jums ge- 
rą naujieną, Positivas norėtų pradėti su jumis ben- 
dradarbiauti. Kviečiame į Varšuvą. - Su jumis nori 
susitikti Positive Polska šefas Pjeras Kažkoksten. — 

Žmogui net kvapą užėmė... paskui viešbutis „Mer- 
kurijus“, viskas nauja, ką tik pastatyta... apgyven- 
dino apartamentuose... gėda pasakyti, bet mudu 
su Božena nekada nesame buvę tokiame viešbuty- 
je... Ir paskui susitikimas su tuo Pjeru... ponas 
Kšištofas vertė į lenkų kalbą, kad galime didžiuo- 
tis įsiliedami į didelę Positivo šeimą ir kad mūsų 
vaikaičiai šeimininkaus restorane... Gražiai kalbė- 
jo, tik ponas Kšištofas pamiršo jam pasakyti, kad 
mes neturime vaikų ir vargu ar šitoje srityje pa- 
vyks dar ką padaryti... O pabaigoje kišo panosėn 
sutartį, ir reikėjo ją pasirašyti nesvarstant... ir ko- 
kia galėjo būti kalba apie sąlygas... Na, toks susi- 
tarimo būdas yra mažumėlę keistas... bet žmogus 
turi būti ramus... tikrai čia nepralošime... Juk jie 
neleis niekam pražūti... galop esame didžiojoje Po- 
sitivo šeimoje... 


Taip... Didelė Positivo šeima... mano kolekty- 
vas... tie mano vaikinai ir merginos... visi puikūs. 
Sėdėtų čia ištisai, neįmanoma išvaryti namo... jie 
padarys viską... be raginimų, be vaikščiojimo iš pas- 
kos... Tose mūsų spirgyklose reikėjo prie kiekvie- 
no stovėti su lazda. Viską prižiūrėti, viską primin- 
ti. Ką reiškia gera firma, ką reiškia tarptautinė 
firma... Nėra ko stebėtis... Juk tame mūsų kurorte 
viskas griūva... darbo nėra... gal kažką galima gauti 
sezono metu, bet nuolatinį darbą - jokių prošvais- 
čių. Kai atsirado toks Positivas, legalus darbas be 
jokios kairės, tai lyg būtų Viešpatį už kojos pagavę. 

Tai gerai, nes jiems nėra reikalo aiškinti pagrindi- 
nių reikalavimų... Į mūsų skelbimą atėjo gal apie 
keturi šimtai gyvenimo aprašymų... darbo biržoje 
mums turėjo skirti didesnę salę, tiek susirinko. Dir- 
bančių, bedarbių, studentų ir mokslus baigusiųjų... 
Tie, kurie priėjo ligi pokalbių, būtų padarę viską, 
kad tik gautų tą darbą, o atėjo tokių lėlyčių, kad, 
žmogau, nežinojai, ką su savimi daryti... Dabar tos 
merginos verkia iš nuovargio, bet nė viena nepasi- 
trauks net valandėlei, ir taip turi būti... rankos pa- 
raudusios nuo tų šaldytų viščiukų, bet ką darysi... 
ant kojų, kaip ir mes tris dienas... kepa ir spirgi- 
na... Tai kulšelę, tai krūtinėlę, tai sparnelį... pani- 
ruotė tokia ir padažas šiktokas... juk turėjo išmok- 
ti visa tai, visų procedūrų, kiek minučių mirkyti, 
kiek prieskonių ir padažo, kiek pakepinti ir kiek 
vakuuminėje krosnyje... Ir visa tai iškeliavo į šiukš- 
lyną! Tai, žmogau, mažumėlę skaudu, bet galop 
tokie yra standartai... Na, turėjo mokytis ruošti tą 
ėdalą su tikrais produktais... juk nekeps polistiro- 
lo... Sunaudota to nemažai... krūvos šiltučių vištų 
kulšelių ir krūvos krūtinėlių, pilni maišai mišrai- 
nių ir gruzdintų bulvių... Gal ir gaila to ėdalo... 
dabar, kurna olek, šventės... būtų galima atiduoti 
kokiai prieglaudai, bažnyčiai... pilnas dėžes švie- 
žiai iškeptų vištienos gabaliukų... kvapnių, paru- 
dusių, apvoliotų džiūvėsėliuose... ir gruzdintų bul- 
vių... su jomis prasčiau, nes kai ataušta, jas sunku 
valgyti... galėtų kas nors paimti, pavyzdžiui, dar- 
buotojai... Na, bet standartas tai draudžia... Nie- 

kam netiekiame valgio be aptarnavimo... nes tai 
gali neatitikti higienos standartų, nėra jokių garan- 
tijų, kokiomis sąlygomis tai paskui bus laikoma ir 
serviruojama. Kas nors apsinuodys ir pasklis in- 
formacija, kad Positivo maistu... Nėra ko kelti is- 
terijos dėl kažkokių ten viščiukų ir bulvių... Ir ap- 
skritai man patinka nuostata nepratinti darbuotojų 
prie nemokamo maisto. Paskui, kai bus alkani, tai 
gvelbs vištieną ar gruzdintas bulves, ir žmogus liks 
elgeta... O dabar diskretiškai, maišuose išvežam į 
sąvartyną, ir paukščiai sau sules kompleksus d la 
parisien, a la Marsylia ir traškią vištieną... Ir dar- 
buotojai dėl to paruošimo standartus pažįsta kaip 
savo mažąjį pirštelį... nes jau žino, kokios yra pa- 
sekmės, jei kas atliekama ne pagal taisykles... čia 
kiekvienas veiksmas aprašytas sekundės tikslumu... 
žmogus čia apskritai neturi galvoti... ničnieko... Kita 
civilizacija, pone Muravecai... 


Bet laikas iš čia nešdintis, nes Žmogų čia į mie- 
gus traukia... Tai bent būtų skandalas. Partneris 
užmigo klientų išvietėje! Kompromitacija! Na, pa- 
sinaudok popieriumi. O, koks nuostabus! Vanduo 
pats nubėga, nes įmontavo fotodiodą. Ar tikėjaisi, 
kad sulauksi tokių laikų, pone Muravecai? 

e] saldus dešimtasis dešimtmetis! 

Palaimingas neribotų galimybių laike. Laike nai- 
vaus tikėjimo, kad tikrovė bus geresnė, teisinges- 
nė, doresnė. Akimirka po to, kai buvo sukurtas pa- 
saulis, kai taip žavi visa, kas vyksta pirmą kartą. 

Pirmas spalvotas tualetinis popierius, pirmas 
mūsų prezidentas, parlamentas, pirmi elgetaujan- 
tys rumunai, privati televizija, pranešimų gavikliai 
ir centerteliai (pirmųjų mobiliųjų telefonų markė — 
vert.), pirmosios pakelės prostitutės ir vizitinės kor- 
telės už automobilių stiklų valytuvų, sultys karto- 
niniuose pakeliuose, spūstys gatvėse, negazuotas 
vanduo buteliuose, pirma religijos pamoka mokyk- 
loje, elektroninės svarstyklės, pirmi reklamos sky- 

dai, į foliją suvyniota duona, pirmosios Makro ir 
IKEA parduotuvės, šeiminiai gimdymai, policija su 
folksvagenais, pirmi NATO karininkai, pirmi plas- 
tikiniai langai, žemagrindžiai tramvajai, bolsas ir 
smirnoffas (užsienietiškos degtinės rūšys - vert.), pir- 
mas varinis grašis. 

O, nepamirštamas dešimtasis dešimtmetis! At- 
sisveikinimų metai... 

Paskutinė degtinė iš „taško“ Išganytojo aikštė- 
je, paskutinis perpirkėjas prie valiutos keityklos, 
paskutinis bilietų perpardavėjas prie kino, Dzer- 
žinskio aikštė, paskutinis suvažiavimas ir Marselie- 
tė, pienas su aukso spalvos kamščiu, paskutinis ca- 
ro kareivis, paskutiniai stikliniai mazovšankos 
(mineralinis vanduo - vert.) buteliai, paskutinis pir- 
masis sekretorius, paskutiniai pirkiniai į savo tin- 
klelį, sovietinis ambasadorius, erelis be karūnos, 
paskutinis pegeeras, milicininkų draugovės narys, 
poilsis per darbuotojų poilsio fondą, paskutinis 
cenzorius, paskutinis nespalvotas televizorius, pas- 
kutinė kovos organizacijos nario Rutkovskio gat- 
vė, didysis fiatas, polonezas ir paskutinis dviratis 
„Romet“. 

O, stebuklingai nuostabūs naujų pojūčių laikai! 
O, palaimingi pirmieji pasisėdėjimai su alaus skar- 
dine rankoje ant plastikinių sodo kėdžių prie keps- 
ninės! 

O, naivus laike naivaus tikėjimo, kad visa gali 
pasikeisti. Nes net caras atvažiavo pirmąkart nuo 
istorijos pradžios, kad pripažintų kaltę. Caras, 

prisiimantis kaltę! Tai galėjo atsitikti tik tais ma- 
giškais metais. Per kitus šimtmečius jau joks caras 
taip nesielgs. Kažkas net šnibžtelėjo apie imperijos 
žlugimą. O, kokie buvome naivūs... 

O, kokie buvome sentimentalūs, kai teigėmė, 
kad, kai tik turėsime daugiau, tai pasidalysime su 
skurstančiaisiais, pasirūpinsime vaikais ir meninin- 
kais. Kokie buvome juokingi tikėdami, kad, kai 
Mysios gatvėje nebeliks paskutinio cenzoriaus, mū- 
sų kalba taps tauri ir turtinga, aprašanti tik svar- 
bius ir teisingus dalykus. O skaitytojai tik tokio 
žodžio ieškos ir tik toks bus leidžiamas. 

Kokie buvome netoliaregiški tikėdami magiška 
nematomos rinkos rankos galia. Kaip pasitikėjome 
savimi manydami, kad, kai tik apdovanos mus lais- 
ve, sugebėsime ja išmintingai naudotis. 

O, kokie buvome išalkę - už savęs turėjome ke- 
liasdešimt metų bado. Godumas, besaikis rijimas 
tapo liguistu mūsų potraukiu. Vilkiško bado soti- 
nimu. Kaip buvome apkvaitę nuo galimybės rink- 
tis, kaip tai jaudino - turėti įvairių galimybių. Lais- 
vė, dūsavome, turėdami daug automobilių markių, 
daug TV programų, daug laikraščių pavadinimų, 
daug rūšių sūrių, alaus, vyno, vandens, sulčių. Lais- 
vė, šnabždėjome matydami tiek daug partijų, tiek 
daug kandidatų, tiek daug postų, tiek daug akci- 
nių bendrovių laikraštyje Žycie Warszawy, tiek daug 
ekskursijų į užsienį, tiek daug, daug visa ko. O, 
kokie tada laisvi jautėmės. 

„r pažadino trenksmas. Tik po ilgesnės va- 
landėlės jis suvokė, kad baisingas triukšmas sklin- 
da iš statybos aikštelės už lango. Darbininkai valė 
teritoriją pamatams dar vieno stiklu dengto admi- 
nistracinio pastato, kuris turėjo netrukus iškilti bu- 
vusios kvartalo automobilių stovėjimo aikštelės 
vietoje. Vis dar užsimiegojęs Hehė neatmerkė akių 
vildamasis, kad vėl pavyks užmigti. 

Kas yra? Kodėl jie mane žadina? Jis desperatiš- 
kai apsivertė ant kito šono veltui stengdamasis at- 
siriboti nuo beprotiškų garsų, bet užmigti jau ne- 
begalėjo. Iš statybos aikštelės trenksmas aidėjo vis 
garsiau, plėšydamas Hehės smegenis. Kokie dris- 
kiai, nuo pat ryto turi dirbti. Tegu sau dirba, po 

velniais, tik tegu netrikdo miego tų, kurie tuo me- 
tu nori miego, nes dirba kitu laiku. Būti poetu ir 
menininku šitoje šalyje yra tikras prakeiksmas! He- 
hė su įniršiu tvojo kumščiu į pagalvę ir jau visiškai 
nubudo. 

Jis jautė, kaip triukšmas iš apačios skverbiasi į 
kaukolę. Vis daugiau pavojingai tvinkstančių gar- 
sų galvos viduje, bet kurią akimirką gresiančių 
sprogimu. Vieną akimirką prarado garso šaltinio 
suvokimo pojūtį: ar jis sklinda iš išorės, ar gal eg- 
zistuoja vien jo galvoje. 

— O, Dieve! - suriko jis nesitvardydamas ir tą 
pačią akimirką atmerkė akis. Staigiai išlipo iš lo- 
vos ir puolė prie lango. Apačioje darbininkai, vil- 
kintys tamsiai mėlynomis striukėmis ir užsidėję 
oranžinius šalmus, mėtė betonines plyteles į ka- 
mazo savivarčio kėbulą. Užtrenkė langą ir giliai 
atsiduso. Triukšmas liovėsi smarkėjęs. Hehė sun- 
kiai atsisėdo ant lovos krašto. 

Pasilenkė ir po lova užčiuopė laikrodį. Buvo 
dvylika valandų. Kas šiandien turi būti? Kokį ant- 
snukį man šiandien užmovė? Suraukė kaktą. O, po 
galais... susitikimas su Monika - prisiminė apatiš- 
kai. Kuriems velniams tai snarglei ausinukas? Ir 
kam Žmogus tampa tėvu? Nors, antra vertus, tai 
vienintelis asmuo, kuris mane nors kiek supranta. 
Mano mylima dukrelė. Tik kodėl ji nori iš tėvelio 
tiek pinigų... Tai neabejotinai Jolos įtaka... Hehė 
atsisėdo ant lovos. Visada kartoju... Ryšys su vai- 
ku neturi būti sutelktas vien į materialius dalykus... 

Ką aš galiu tokioje situacijoje? Kalbuosi su Monika, 
aiškinu... Na, bet kai ji prašė... tai... na... negaliu 
jai atsakyti... Velniška lolitukė. Ir iš kur gausiu tris 
šimtus zlotų?.. Hehė užsidengė veidą delnais. Vėl 
reikės žemintis... Kaip tai gražiai skamba... žemin- 
tis prieš savo dukrą... tai galėtų būti eilėraščio pra- 
džia... arba antraštė. Jis valandėlę pagyvėjo. 

Na, gerai. Apatiškai pakilo nuo lovos ir nuslin- 
ko virtuvės pusėn. Prie įėjimo padvejojo ir akimir- 
ką stabtelėjo. Nebuvo noro pradėti dieną gyvų bū- 
tybių traiškymu. Ypač basomis kojomis. Dar 
judanti, šalta masė, kurią reikėtų gramdyti nuo pa- 
dų, galėjo sukelti pykinimą. Jis uždegė šviesą. Dau- 
gybė prancūzų pasklido į visas puses. 

Viltingai apsidairė ieškodamas puodelio, iš ku- 
rio galėtų išgerti arbatos. Pastaruoju metu nešva- 
rumus užpildavo vandeniu, todėl valgio likučiai ne- 
pridžiūdavo prie indų. Bet šis šeimininkiškumo 
pasireiškimas buvo veiksmingas vien tada, kai puo- 
dai nemirkdavo ilgiau nei parą. Šį Sykį į plovyklę 
jis nepažvelgė visą savaitę ir neįmanoma buvo ras- 
ti bent vieno indo, kuris nebūtų apsitraukęs flora. 

Ryžosi paimti puodelį, kuris, palyginti su kitais, 
atrodė esąs pilnas švaraus vandens. Išpylė jį, ir po 
visą patalpą pasklido sieros vandenilio dvokas. Ant 
puodelio dugno klastingai slypėjo pienas, jau įga- 
vęs pūvančių melsvų drebučių pavidalą. Pieno li- 
kučiai tiršta mase padengė plovyklės sienelę. 

Hehė atsuko čiaupą, norėdamas ją nuplauti. Plo- 
vyklė bematant prisipildė, vandenyje sūkuriavo 


89 


išmirkę maisto likučiai, atitrūkę nuo kitų plovyk- 
lėje suverstų indų. Norint atidaryti nuotekį tektų 
kišti ranką į tą dvokiantį jovalą. 

Atsisakęs tokio ketinimo pastatė puodelį ant ma- 
žo turistinio stalelio, stovėjusio patalpoje, krašto. 

— Tai sifas... Kokia tos virtuvės būklė, - su- 
murmėjo pats sau, stabtelėdamas prie veidro- 
džio... - O, kokia mano būklė... — Žiūrėjo su au- 
gančiu pasišlykštėjimu į savo atvaizdą. - Jėzau, 
kokios paraudusios akys. - Paglostė neskustus 
skruostus. —- Nieko čia nepadarysi. Bet gal nėra 
taip jau blogai. Galiausiai dar ne vienai šis vei- 
das daro įspūdį... 

Smarvė iš virtuvės sklido po visą vieno kamba- 
rio butą. Hehė greitai priėjo prie lango ir atlapojo 
jį. Pažvelgė į „Merkurijaus“ viešbučio stogą, kuris 
visada traukdavo dėmesį neįprastomis konstruk- 
cijomis; apie jų paskirtį spėliojo keliuose savo eilė- 
raščiuose apie kasdienio gyvenimo metafiziką ir 
mus supančio pasaulio nepažinumą... 

Pačioje apačioje darbininkai su oranžiniais šal- 
mais ėmė tverti tvorą, juosiančią statybos aikšte- 
lę. Į skardą kalamų vinių garsas ėmė pavojingai 
skverbtis į Hehės galvą. Jis energingai uždarė lan- 
gą. Smarvė iš plovyklės ne tik nesivėdino, bet at- 
virkščiai, Hehei susidarė įspūdis, kad dėl skersvė- 
jo tapo dar intensyvesnė. 

Patraukė į tualetą. Nusišlapino į pageltusią 
kriauklę ir nuėjo į vonią. Dušo purkštukas buvo 
nuplėštas ir teko apsilieti vandeniu tiesiai iš Žar- 

nos. Murkė užsimerkęs, mėgaudamasis kūnu srū- 
vančio vandens šiluma. Ak, kad taip čia šalia būtų 
koks nors dailus užpakaliukas. Reikia daryti tvar- 
ką. Nes jokia neitų į tokią vonią. Tik už ką visa tai 
sutaisysi? Kokia nors čia atėjusi tai arba išsigąstų 
ir daugiau negrįžtų, arba tuojau imtų kurtis ir glo- 
boti. Rytą maloniausia įsitaisyti tarp kokių dailių 
kojyčių. Bet ne pas mane... tik pas ją. Ten bus šva- 
rutėlė virtuvė ir veikiantis dušas. Ir atsiras kas nors 
valgoma. Jos tuo rūpinasi. Dažniausiai tik tuo. He- 
hė atkišo į priekį strėnas. Atsuko šaltą vandenį ir 
užpylė ant sustandėjusios varpos. - Reikia tausoti 
potenciją. Ji reikalinga kūrybai, - sumurmėjo pro su- 
kąstus dantis gūždamasis nuo šalčio. 

Sustojo su nukarusiu peniu prie spintos ir gra- 
binėjo joje, ieškodamas švarių kelnaičių ir kojinių. 
Dieve mano, juk nusipirkau skalbyklę ir net ją pa- 
jungiau, - pagalvojo, - bet, kurva, kodėl taip sun- 
ku ką nors įdėti į ją ir įjungti? Įdėti, - tvojo sau 
kumščiu į kaktą, - juk įdėjau, tik neišėmiau. Kur- 
va, kada tai buvo?! 

Grįžo į vonią ir atidarė skalbyklę. Iš jos tvoks- 
telėjo pūvančio audinio tvaikas. Hehė kyštelėjo gal- 
vą į prieškambarį ir įkvėpė į plaučius oro atsargą. 
Įkišo ranką į skalbyklę ir ištraukė lipniomis glei- 
vėmis padengtas kelnaites. Greitai įmetė jas į 
kriauklę ir paleido stiprią vandens srovę. Suko jas 
į visas puses, o paskui stipriai išgręžė. Kelnaitės 
išskydo rankose lyg įmirkęs laikraštis. Jam pristi- 
go oro. Išėjo iš vonios ir užtrenkė duris. 

Negaliu užsiiminėti tais šūdniekiais. Atsisėdęs 
ant lovos įsikniaubė veidu į delnus. Tokiomis są- 
lygomis nieko gera neparašysiu. 


Hehė sunkiai kopė seno mūrinio namo Poznanės 
gatvėje laiptais. Aukštai buvo aukšti, o Hehei reikėjo 
pakilti net į trečiąjį. Stabtelėjo laiptų aikštelėje. 

Pajuto, kad burna visiškai išdžiūvo. Po galais, 
negalima išeiti iš namų nevalgiusiam. Jau nebe tie 
metai. Šliejosi į sieną bandydamas atgauti kvapą. 
Trys šimtai zlotų. Kur gauti tas tris šimtines da- 
bar, tuojau pat... Jolai tai būtų kaip nusispjauti. Tė- 
vo, kurva, angažavimas... „Ar tu nesupranti, kad 
ji norėtų ką nors gauti tik iš tavęs?“ Na, kurva, 
nesuprantu... Dulkinta lolitukė! Lėtai pajudėjo laip- 
tais aukštyn. 

Uždusęs pasiekė trečiąjį aukštą. Stabtelėjo prieš 
dideles dvivėres duris, ant kurių į akis krito spal- 
vota iškaba: „Miestodonto“ redakcija. 

Tai kažkoks nesusipratimas. Kur ieškau pinigų? 
Kvapą atgauti pavyko. Nuspaudė rankeną ir įėjo į 
vidų. Redakcijos patalpose tylu ir tuščia. Iš mažo 
tamsaus prieškambario, iki aukštų lubų užversto 
senais „Miestodonto“ numeriais, buvo einama į di- 
delį kambarį su dviem dideliais langais, pro ku- 
riuos vėrėsi vaizdas į uždarą kiemą. Kambaryje, 
ant senų rašomųjų stalų pasieniuose, stovėjo keli 
kompiuteriai ir monitoriai. Pačiame viduryje stūk- 
sojo didelis stalas, prie kurio virš paskleistų nuo- 
traukų buvo palinkusi Mana, dvidešimties ir kele- 

rių Metų mergina su šviesiais dredais, įvairių 
kultūrų fakulteto studentė. Nuotraukos ją taip do- 
mino, kad nepastebėjo Hehės įeinant. 

Mana ir jos dredai sukeldavo Hehei nepaprastą 
jausmų mišinį. Primindavo išvykas už miesto, karš- 
tas, tvankias palapines, tamsius vakarėlius, sunk- 
vežimių kėbulus keliaujant autostopu, visas tas vie- 
tas, kur liesdavo tokias suveltas kaseles prieš gerą 
laiko gabalą, kai taip šukavosi tik pačios tikriau- 
sios rastafarės. Ir patekęs į „Miestodontą“ pasiju- 
to taip, tarsi vis dar būtų dvidešimtmetis ir netru- 
kus turėtų prasidėti Robreggae koncertas. 

Hehė dairėsi aplinkui negalėdamas patikėti tuo, 
ką mato. Kas galėjo atsitikti, kad čia taip tylu, ra- 
mu ir Mana yra viena? Įėjo nedrąsiai, laukdamas, 
kad kas nors vis dėlto atsigręš iš už kurio nors 
didelio monitoriaus. 

— Sveiki, Mana, - ryžosi apreikšti savo buvimą. 

— O, Jėzau! - Mana uždėjo savo rankas ant krū- 
tinkaulio. — Iš kur čia atsiradai? 

Hehė priėjo prie stalo. Pajuto šilumą ir aštrų jos 
plaukų kvapą. 

— Kokios čia nuotraukos? - Jis paėmė vieną į 
ranką. 

— Jos iš projekto Tuščio vartojimo mūras. Pažiū- 
rėk. Vaikinams pavyko akimirkai sustabdyti eis- 
mą dviejose Nowy šwiat (viena iš svarbių Varšuvos 
gatvių - vert.) juostose. - Mana pažvelgė į Hehę. 
Dredai uždengė jos skruostus. - Pažiūrėk! Čia įsi- 
kiša policmeisteriai... Buvo tikrai neblogai. 

— Norėjau tada išsiruošti ten, bet pramigau. — 
Hehė žinojo, kad nereguliaraus gyvenimo būdo pa- 
minėjimas gali padaryti Manai įspūdį. 

— Tikras profesionalumas. Viskas suklijuota. Su- 
pranti, keturiasdešimt tūkstančių pakuočių, nuo sul- 
čių, alaus, sriubų... rinko du mėnesius. Lenktynia- 
vimas su alkoholikais, kas surinks sąvartyne 
daugiau skardinių... Jiems pavyko iškelti keturių 
metrų aukščio ir vieno metro storio mūrą. Tikras 
tuščias tuščio vartojimo mūras. Tereikėjo tik su- 
jungti jį gatvės viduryje. Sulaikyti eismą Nowy šwiat 
gatvėje! Įsivaizduoji? Sustabdyti tuos vartotojiškus 
šiknius toje vartotojų gatvėje! Ir, žinoma, visi tie 
taksistai ir valdiški šūdžiai bijojo per jį važiuoti. 
Baiminosi dėl lako, dėl savo mašinėlių. Dulkinti 
vartotojai! Žiūrėk čia. Jareką tempia į policijos ma- 
šiną. Už miesto šiukšlinimą. - Mana nusijuokė pa- 
rodydama lygius, baltus dantis. — Jį svarstys kole- 
gijoje... - pasakė su pasididžiavimo gaidele. Paskui 
vėl mėgino ką nors daryti su dredais, atmesdama 
jas atgal. Pažvelgė Hehei į akis ir nusišypsojo. He- 
hė visame kūne pajuto karštį. - Už miesto šiukšli- 
nimą! - prunkštelėjo. - O kas šiukšlina visą mūsų 
Žemę? Na, kas? Visos tos mašinos nuodija orą, 
kuriuo kvėpuojame. - Ji suraukė nosį ir sučiaupė 
lūpas. 

— Kodėl čia taip tuščia? Kur visi? - Hehė mė- 
gino nukreipti kalbą kita tema. Negalėjo iki galo 
patikėti, kad Mana iš tikrųjų yra viena redakci- 
joje. 

— Esame vienu du... - Mana vėl pažvelgė Hehei 
tiesiai į akis. - Agnesė Gdanske, vaikinai miega po 
renginio... Tik mes dviese... Išgersi arbatos? 

Ji pakilo nuo stalo. Įjungė belaidį arbatinuką. 
Segėjo dirbtinės odos raudoną sijoną iki žemės su 
skeltuku iki strėnos. Kai palinko prie arbatos dė- 
žutės, skeltukas prasiskleidė atidengdamas liaunas 
kojas su kojinėmis, kurios baigėsi nėrinėliais. 

Jų žvilgsniai vėl susitiko. Hehė pajuto, kaip jo 
ima standėti. 


Mana užplikė arbatą išlenktuose meniškuose 
puodeliuose, tikriausiai Agnesės, vyriausiosios 
„Miestodonto“ redaktorės, suprojektuotose. Pastū- 
mė nuotraukas ir pastatė puodelius ant stalo. Atsi- 
sėdo dėdama koją ant kojos ir mėgindama susitvar- 
kyti su sijono skeltuku. Hehė dėjosi Žiūrįs į 
nuotraukas, kurios atsidūrė jo stalo pusėje. 

Iš tikrųjų jis visada svajojo apie tokią valandėlę: 
sėdėti ir kalbėtis su Mana. Mėgo jos ryžtingą po- 
žiūrį į gyvenimą, įžvalgumą ir kompromisų nepri- 
pažinimą. Prisiminė jos projektus ir performansus: 
Sviestą ir Sodo foteliuką. Ji jungė jais ekologinį anga- 
žuotumą su apgalvotu meniniu sumanymu. Scenos, 
kai ji gulėjo galerijoje vien juodais apatiniais, tarp 
didžiulių bėgių painiavos nuotraukų, o jai ant pil- 
vo lėtai tirpo sviesto gabalėlis, jis niekada nepa- 
mirŠ. 

Manos akys ir gestai... juose buvo kažkas to- 
kio, dėl ko jo standumas vis didėjo. Ir Hehė, lyg 

jam vis dar būtų dvidešimt metų, buvo beveik tik- 
ras, kad patinka Manai. 

— Ką nors rašai? - paklausė ji, šildydama rankas 
ant puodelio. 

— Kažkokius menkniekius, tai šen, tai ten... na, 
žinai, turiu iš kažko gyventi... Mana, - pradėjo He- 
hė nedrąsiai, - esu visiškai tuščiom kišenėm. Gal 
alaus darykla sumokėjo už reklamą? 

— Sumokėjo, bet nežinau, ar Agnesė kiek nors 
turi kasoje. - Mana koketiškai mėgino sudėti dre- 
dus į kažką panašaus į kuodą. Ji dėvėjo safyrinio 
treningo palaidinę su atlenktais atlapais užtrauk- 
tukais. Pakeldama plaukus atidengė gražų, ilgą 
kaklą. - Mane nervina, kad esame priklausomi nuo 
viso šito šūdo. Sumokės, nesumokės... Alus, gu- 
ma, džinsai... Jeigu Agnesė ryšis reklamuoti tuos 
kotletus, aš iš čia nešdinuosi... Yra tam tikros ri- 
bos... O dabar dar kiekviename numeryje per du 
puslapius toji Pšibilska, kad ji yra europietė... Ir 
Agnesė trina rankas, už tai bus gerų pinigų, net iki 
pat referendumo. Tai leidinys apie meną, 0 ne apie 
politiką! Kas man, Hehe, rūpi, kas yra, o kas nėra 
europietis... 

— Mana, bet ta Sąjunga vis dėlto yra didelis da- 
lykas... - nedrąsiai išlemeno Hehė. Norėjo pridur- 
ti, kad ji tai vargiai gali suprasti, bet prikando lie- 
Žuvį. 

— Visa tai yra kažkokios politinės intrigos, nuo 
kurių man bloga darosi. Šaunu, kad čia bus Euro- 
pa, bet man dėl to galvos neskauda. Tegu jie visi 

verčiau pagalvoja apie visą Žemę ir kaip ją gelbėti. 
Kokią tai turi reikšmę? Europa, Azija yra tik kaž- 
kokios minties konstrukcijos. O čia svarbu visos 
planetos gerovė. 

Ji staiga atsistojo. Hehė vėl galėjo pamatyti ko- 
jinių nėrinėlius. Priėjo prie lango ir susidomėjusi 
įsižiūrėjo į kiemo viduryje esantį stovą kilimams 
išmušti. 

— O kas tame aplanke? - Ji atsigręžė ir įdėmiai 
pažvelgė į mašinraštį, kurį atnešė Hehė. - Kas nors 
didesnio? 

— Ne, ne, - sumišo Hehė. - Recenzija leidyklai, 
numojo jis ranka, - kažkieno romanas... 

— Įdomu? — Mana siurbtelėjo arbatos. 

— Kur ten... Apie žmones, kurie pardavinėja kot- 
letus... - Hehė vyptelėjo, lyg jam būtų suskaudęs 


pilvas. 

— Blee... - Mana suvaidino vėmimą. - O kaip 
Apsamanojusi plyta?... - paklausė vėl žiūrėdama pro 
langą. 


— Vis labiau mane vilioja... tas projektas prade- 
da mane užvaldyti... - Hehė mėgino susikaupti. — 
Žinai, plyta turi tiek daug prasmių, yra tokia visa- 
pusiškai esminė, tai pagrindinė statybinė medžia- 
ga... civilizacijos, kultūros statybinė medžiaga... 
Man šovė į galvą pradėti nuo performanso Plytos 
tapsmas. Atvešime pilko molio, jį maišysime ir pas- 
kui formuosime plytas, reikės degimo krosnies... 
Kaip manai, ar tilps kelios plytos į tokią, skirtą ke- 
raminiams indams degti? Ir tas pilkas molis taps 

raudona kraujo spalvos plyta. Pagalvok, kokia tal- 
pi yra ši metafora... Molis, pilkas molis... Žmogus, 
kurį nulipdė iš molio, ir plyta, lydinti žmogų per 
amžius, saugo jį... toji metamorfozė, iš pilkos tyrės 
randasi amžina struktūra... iš kažko beformio - ide- 
alus stačiakampis... taip kaip su žmogumi... - He- 
hė nervingai pasitaisė plaukų uodegėlę. Atsikėlė 
ir priėjo prie lango. 

— Kažkuria prasme tai siejasi su mano Sviestu... - 
Mana vėl kovojo su savo dredais. - Formos netva- 
rumas. Iš tavo samprotavimų išeina, kad nespeci- 
finė, pilka, neapibrėžta substancija virsta tokia kon- 
krečia struktūra, o man riebalų šešiabriaunis tirpo 
ant kūno, virto skysčiu be jokios konkrečios for- 
mos... 

— Taip, Mana, būtent taip, nes tai irgi yra sukū- 
rimo akto metafora. Visa vyks žiūrovų akyse. - 
Hehė sustojo visai arti už Manos nugaros. - Kaip 
manai, ar ilgai turi degti tokia plyta? Kokia, po ga- 
lais, yra temperatūra tokioje keramikos krosnyje? 
Gal reikia gauti tikrą krosnį? Bet visa tai detalės. 
Neribokime savęs jomis. Duokime laisvę savo su- 
manymams... - Hehė jautė Manos šilumą. Auto- 
matiškai bėrė žodžius ir sakinius. — Bet tikrai ar- 
chajiškos plytos buvo džiovinamos saulėje. Kaip tik 
tai yra talpiausia metafora. Gaivalai! Žemės ele- 
mentas, saulės, jos energijos, jos šviesos veikiamas, 
virsta kažkuo tokiu, kas jau nebeturi žemės gaiva- 
lo bruožų. Taip! Plyta yra kažkas nepaprasta... Jos 
proporcijos. Juk viduramžių plytoje slypėjo žinios 

apie visą kosmosą. Na, ir po to, kai jau parodysi- 
me to molio virsmą plyta... Galima būtų nutiesti 
sąsajas, pavyzdžiui, į vandens virsmą vynu. Ap- 
skritai esama tiek daug pasikeitimų ir simbolių. Ir 
tik po to, kai atsiras ta plyta, įjungti laiko veiksnį, 
kuris įlydomas į kiekvieną plytą. Apsamanojimą. 
Ir, žinoma, nepamiršti apie čerpes. Atvežti iš įvai- 
rių Lenkijos regionų, iš pilių, mūrinių namų, baž- 
nyčių. Puiki paroda! - Hehė jautė, kad Žemai įtam- 
pa darosi nepakeliama. Dabar arba niekada, - 
pamanė. Uždėjo rankas Manai ant pečių, stengda- 
masis išlaikyti tokį atstumą, kad ji nepajustų jo kie- 
tumo, nes tuo momentu, kaip jis manė, tai galėjo ją 
išgąsdinti. Prikišo veidą prie jos plaukų, kiek bai- 
mindamasis jų kvapo, nes nebuvo tikras, ar tokia 
šukuosena apskritai trenkama. Atsargiai palietė 
juos skruostu. Jie lyg javų varpos, truputį kaip kvie- 
čiai, o gal kažkokia žolė, - pamanė. Palietė juos 
pirštų pilveliais. Veikiau kaip aštrios pajūrio žolės 
varpos. Ji lėtai atsisuko. Jų veidai atsidūrė vienas 
prieš kitą. Pažvelgė vienas kitam į akis. Hehė pri- 
artino lūpas prie jos lūpų. Pajuto plaukuose Manos 
ranką, atsilošė nuo jos, pažvelgė į akis, visiškai na- 
sąmoningas, sudrumstas ūmai iš apačios kylančios 
temperatūros, dar minutė ar dvi, ir jų baltymai su- 
silies lyg kiaušinio keptuvėje. 

Hehė palietė lūpomis Manos lūpas, švelniai pri- 
silietė, paskui jie glustelėjo vienas prie kito. Švel- 
niai atitolino ją nuo savęs, stumtelėjo stalo link, at- 
rėmė prie stalviršio briaunos. Mana loštelėjo atgal, 

delnais remdamasi ant Kubos nuotraukų. Hehė da- 
rė viską, kad jų nematytų... 

Nenorėjo jokių minčių apie Kubą, jokių svyra- 
vimų, klausimų, abejonių. Sekundę sustingo pasi- 
baisėjęs galimybe, kad čia įeis Agnesė. Galėtų būti 
tikras, kad tai iškart sužinotų Jola. Bet akimirks- 
niu išmetė iš galvos visus nuogąstavimus ir tik jau- 
tė, kad ta akimirka priklauso jam ir Manai, niekas 
negali jos sunaikinti nė nutraukti. Tą momentą ga- 
lėjo parsirasti kad ir visi „Miestodonto“ redakci- 
jos Žmonės. 

Jis praskleidė Manos dirbtinės odos sijoną. Pra- 
skėtė merginos kojas ir nukeliavo delnais ten, kur 
buvo tokia kaitra. Mana žiūrėjo į Hehę plačiai at- 
merktomis akimis, kurios nedaug tematė. 

Hehė jau nebegalėjo ilgiau delsti. O prezerva- 
tyvas? - perskriejo mintis galvoje. Jokių minčių, jo- 
kių klausimų - sudrausmino save - neužmušk taip 
nuostabiai spontaniškos minties, negesink liepsnos, 
įsiplieskusios taip netikėtai, taip nuostabiai, taip ne- 
žabotai. Neperbrauk jausmų laisvės - Hehė mąstė 
eilėmis. Juk ji nebe vaikas. Žino, ką daro... Jis nusi- 
ramino. 

Mana laukė Hehės plačiai atsivėrusi. Hehė lėtai 
įsismelkė į ją, žiūrėdamas, kaip dingsta, kaip jį 
įtraukia. Pagreitino svaigindamasis tuo vaizdu. Rit- 
mas darėsi vis aistringesnis. Mana atlošė galvą ir 
tyliai dejavo. Apglėbė kojomis Hehės sėdmenis, 
stipriai pritraukė jį prie savęs. Hehė, apimtas ap- 
svaigimo būsenos, nieko nebematė. Tik jautė pul- 

suojančius Manos judesius. Dar mėgino rasti jos lū- 
pas, bet nesėkmingai; jis kažkur skriejo, girdėda- 
mas savo ir Manos dejones; visa jam išnyko, kaip 
manė, amžiams. 


Hehė sėdėjo prie kavos puodelio apsvaigęs nuo 
to, kas atsitiko. Jis žinojo, kad Mana yra labai spon- 
taniška ir nepriklausoma, ir, žinoma, jautė, kad tarp 
jų kibirkščiuoja, bet nesitikėjo, kad kažkas atsitiks 
būtent šiandien, „Miestodonto“ redakcijoje. 

Kartkartėmis kėlė puodelį prie lūpų ir žiūrėjo į 
ant stalo išdraikytas Kubos nuotraukas, ant kurių 
prieš akimirką savo dailiomis šlaunimis ir sėdme- 
niu rėmėsi Mana. 

Jautėsi šiek tiek kvailai... Guodėsi tik tuo, kad 
iki galo nežinia, ar Mana ir Kuba yra pora, ar ne. 
Kartais juodu gyvendavo kartu, o kitą kartą mė- 
nesiais elgdavosi taip, lyg būtų nepažįstami. Hehė 
pasijuto ramesnis. Buvo įsitikinęs, kad Mana, kaip 
sąmoninga ir nepriklausoma įvairių kultūrų stu- 
dentė, žino, ką daro. Juk tai buvo taip spontaniška 
ir taip visiškai laisva nuo bet kokių įsipareigojimų. 
Atsipalaidavęs giliai atsiduso. 

Staiga durys su trenksmu atsidarė. Į kambarį 
įbėgo Guma. Uždusęs apsidairė ir pamatęs Hehę 
visas nušvito. Atsisėdo priešais ant kėdės. Paėmė 
rankon nuotraukų ir jas nervingai dėliojo. 

Hehė pažinojo Gumą dvidešimt metų. Visada, 
kiek atsimena, Guma paradavo juodais, ištrintais 
odiniais apdarais. Keitėsi tik jo plaukai. Pirmiausia 

tai buvo su cukrumi pastatytas kuodas, paskui dre- 
dai, trumpą laiką vaikščiojo su vienuoliška plike. 
Nuo kažkurio laiko jo šukuosena buvo panaši į kal- 
tūną. Kitados į striukę buvo įsisegęs Žiogelį, pas- 
kui įvairiaspalvį penkialapį augalą. Šiandien jis ir- 
gi buvo apsirengęs odiniais drabužiais, o kaltūną 
dengė vilnonė juostuota kepurė. 

Licėjuje Guma ir Melenkofas įsteigė pankišką 
ansamblį „Latakas“. Paskui prie jų prisijungė He- 
hė. Jis grojo bosine gitara. Po poros mėnesių, kai 
Melenkofas, grodamas mušamaisiais, ėmė daryti 
stebinančią pažangą, paaiškėjo, kad Hehė nepajė- 
gia išlaikyti tempo. Viskas iro, ir nei Melenkofas, 
nei niekas kitas iš ansamblio negalėjo su juo groti. 
Net ir talpi pankiškos muzikos formulė, kuri tei- 
gė, kad mokėjimas ir muzikinės taisyklės tėra kliū- 
tis, neleido Hehei likti ansamblyje, kuris po metų 
vis vien iširo. 

— O Jėzau, kaip džiaugiuosi, kad pagaliau tave 
sugavau. Tikriausiai vaikinai sakė, koks reikalas. — 
Guma vargais negalais atgavo kvapą, nes buvo pri- 
dusęs bėgdamas į trečią aukštą. Jis visada buvo 
greitas ir konkretus. Visus sumanymus turėjo įgy- 
vendinti nedelsdamas. - Pasakysiu trumpai... Re- 
aktyvuojame kapelą, atgaiviname „Lataką“. Yra, 
Hehe, nepakartojama proga pagroti sau. Ir gal kas 
mūsų klausysis... Mes su Hehe, - Guma kreipėsi į 
Maną, - grojome viename ansamblyje devintojo 
dešimtmečio pradžioje. Pankiška grupė, visiškas 
avangardas... Visiška nuokalnė, vien emocijos, jo- 

kių mokėjimų. Pats tikriausias menas... - Guma 
išdidžiai lingavo galva. 

Mana žavėdamasi įsistebeilijo į Hehę. Tarsi sa- 
kyte sakė: matai, nuo pat pradžių žinojau, kad verta 
su tavimi tai padaryti. 

— O taip, emocijos yra svarbiausia. Tik jomis ver- 
ta vadovautis. - Ji nusišypsojo Hehei. 

— Man paskambino Krasnalis. Pažįsti Krasnalį? 
Tai yra, supranti, žmogus orkestras. Susieji jį? Jo 
galva va tokia nuo projektų pertekliaus. Energijos 
su kaupu. Tai jis, supranti, prikalbino Affą atgai- 
vinti... Ir sako man, kad, supranti, jis prisimena „La- 
taką“, kai grojome knaipėje Bonifratrų gatvėje. — 
Guma kalbėjo tokiu tempu, kad vėl užduso. - Ir 
Krasnalis kalba, kad įsivaizduoja „Lataką“ „LLR 
garažuose“. Tai yra rimtas projektas. Ten bus ir 
Affa, ir, supranti, „Grėbliai“. - Guma pasiėmė Ma- 
nos puodelį su arbata, nes jam džiūvo burna. - Ir 
vertėtų vėl susirinkti ir pagroti, iki projekto finalo 
yra trys mėnesiai... Klausė, kas nauja pas Melen- 
kofą, ar vis tebetūno tame kaime, sakė, kad gal 
reikėtų pas jį išsiruošti ir surinkti pagrindinį bran- 
duolį... 

— Guma, bet aš neturėjau rankose gitaros gal 
apie penkiolika metų, - pasakė Hehė netvirtai. Jis 
visada svajojo apie kokį nors muzikinį projektą, ku- 
riame galėtų deklamuoti savo eilėraščius. Bet, an- 
tra vertus, žinojo esąs kurčias lyg kelmas, ir norė- 
jo, kad tai liktų jo asmeninė paslaptis, o kiekvienas 
koncertas galėjo tai atskleisti. 

Bet kai grįžo devintojo dešimtmečio metų ma- 
da, Hehė vis dažniau prisimindavo „Lataką“ ir vis 
labiau įsitikindavo, kad jos muzikinėje formulėje, 
kuri buvo tokia talpi, net ir jam galėtų atsirasti vie- 
tos. Jame dygo mintis, kad „Latakas“ nešė gilų me- 
ninį krūvį ir peržengė savo epochą. Jautė, kokia 
išskirtinai autentiška buvo jų muzika ir kokia ji te- 
bėra jam artima, juo artimesnė, juo, kaip jam atro- 
dė, gyvendamas jautėsi laisvesnis ir tiesesnis. Juk 
pasitelkė dideles pastangas, kad atsikratytų viso 
gyvenimo prozos, kuri taip pančiojo. Guma atsira- 
do tikrai geru metu. 

- Žinai, gal tikrai verta apie šį projektą pagal- 
voti, - pasakė Hehė pakiliai. - Verta apie tai rimtai 
pamąstyti... — pakartojo jis. Dabar turime ramiai 
pagalvoti, kokią rasti formulę. Prisimink, kad ga- 
lima panaudoti ir mūsų dabartinę veiklą. „Lata- 
kas“ galėtų būti atspirties taškas. Nėra ko du kar- 
tus bristi į tą pačią upę... - Hehė pažvelgė į Maną. 
Norėjo, kad ji išgirstų, koks jis yra savo vertę jau- 
čiantis menininkas. - Tas projektas turi didžiulį po- 
tencialą, bet suteikime sau laiko. Apskritai esu už, 
bet dabar neužplepėkime tos temos. Likime laisvi, 
leiskimės stebinami nepaprastų sumanymų... - He- 
hė pajuto, kad jis vėl mielai liktų vien su Mana. Bet 
pernelyg gerai pažinojo Gumą ir žinojo, kad tam 
dabar nebeliko nė menkiausių šansų, Guma sėdės 
„Miestodonte“ dar tris valandas. Hehė nurijo di- 
delį arbatos gurkšnį, staiga pastatė puodelį ir de- 
monstruodamas panieką mandagumo taisyklėms 

ryžtingai atsikėlė ir išėjo, taip ir nepažvelgęs į Ma- 
ną ir Gumą. 


Apkvaitęs atsidūrė gatvėje. Prieš akis vis dar 
matė Manos kojinių nėrinėlius, o pirštų pilveliais 
jautė švelnią odą aukščiau jų. 

— Ko toks liūdnas veidas? —- iš susimąstymo 
pažadino stiprus niuksas į nugarą. - Ką? Jau nerei- 
kėtų taip girtauti... metai bėga... - Jam priešais sto- 
vėjo Ciotka su kiemsargiu šuneliu ant rankų, Varlė 
ir Kinskis. 

— Iš kur čia atsiradote? - Hehė iš nuostabos iš- 
plėtė akis. - Koks ten girtavimas... - numojo jis ran- 
ka. - Rūpesčiai, ponai, vien rūpesčiai... Laisvė nėra 
lengva... 

— Mes žinome, kad toks gyvenimas turi kainuo- 
ti, kad jis ne rožėmis klotas. Artėja ketvirtas kry- 
želis, tai jau ne juokai. Vis sunkiau tikėti savo ne- 
mirtingumu... - Varlė su draugais kalbėjo choru. — 
Mes tai Žinome geriausiai, kad metai daro savo ir 
yra vis sunkiau, bet reikia likti ištikimam ir eiti, — 
sakė jie lygiai ir ritmingai. 

— Pažiūrėkite. - Hehė norėjo bet kokia kaina 
nutraukti jų pasirodymą. Jis parodė į didžiulį re- 
klamos skydą virš šaligatvio, kuriame šypsojosi 
vairo virtuozas, besistengiantis įtikinti esąs euro- 
pietis. - Pildosi kartos svajonė. - Hehė iškėlė ran- 
ką pranašo gestu. —- Kas iš mūsų dar prieš ketu- 
riolika metų svajojo apie tai? Ar kam atėjo į galvą, 
kad... 

— Hehusi, tai gal tu neturėjai apie ką svajoti... — 
Ciotka nutraukė jo žodžius. - Nuo tam tikro laiko 
tau kūrybinė prastova, ką? 

— Palik jį ramybėje. Jis visada svajojo apie laisvę 
ir grįžimą į E., buvo toks metas, kai po megztiniu 
lapelius nešiojo. Prisimeni, Kinski? Stengėsi įkišti 
mums pasaugoti kažkokias dėžutes su poligrafi- 
niais dažais. 

— Pasakysiu daugiau, - Kinskis paglostė vešlius, 
juodus antakius. - Kiek prisimenu, paėmėme tuos 
dažus. Išdažėme jais mano kambarį... 

— O, aišku! - Ciotka tvojo sau kumščiu kakton. — 
Ir dar uždėjome raudonas juostas. Iš kažkur gavo- 
me raudonų aliejinių. Kristau, kaip visa tai kartu 
smirdėjo! Tavo motina paskui metus neleisdavo 
manęs pas tave... Varle, tu tada dar nebuvai su mu- 
mis... 

— Ir dėvėjo avies vilnos megztinį... Kaip šian- 
dien prisimenu! Pagalvok, kaip šiandien atrody- 
tum su tuo megztiniu. Su žilstančia uodegėle tai 
gal net kaip ponas profesorius... pavyzdžiui, me- 
no mokyklos... Hehusi, tiek metų tave pažįstame, 
o nežinome, kad turi tokių svajonių. Sapnuoji nak- 
timis: Europa, Europa, demokratija, demokratija, 
laisvoji rinka. Pasirodai mums iš naujos pusės kaip 
visuomeniškai angažuotas ir labai rimtas pilietis... — 
Tankūs Kinskio antakiai susijungė. - O ar kaip eu- 
ropietis sutaisei tą velnišką dušo galą? Kai žmogus 
pas tave lieka nakvoti, vis dėlto norėtų rytą nusi- 
prausti. 

— Sąjunga jam tai sutvarkys. - Ciotka rimtai pa- 
linksėjo galva. - Jie ten jau turi specialius fondus 
nutrauktiems dušams taisyti. 

— Taip. Iš tikslinių lėšų kultūrai. Tai bus projek- 
tas, pavadintas Sugadinti poetų dušai. - Varlė spok- 
sojo į reklamos skydą. - O gal parašytum eilėraštį 
apie Sąjungą arba apie grįžimą Europon... Ritmiš- 
ką, rimuotą... „Sąjunga lyg pirmoji komunija“ ir taip 
toliau... 

- Jus, kurva, graužia cinizmas, ir tiek, - supyko 
Hehė. - Jau nebeprisimenate, kaip svajojome ten 
būti —- rodė reklamos skydo link. Pamatė ironiškus 
Ciotkos ir Kinskio šypsnius. - Aš, kurva, verčiau 
būsiu ten, negu Maskvoje! - iškošė pro dantis. 

— O, būtent! Dievas, garbė, tėvynė. - Varlė su- 
stojo kaip pagal komandą ramiai ir saliutavo. — 
Klausau, pone rotmistre. Už Chatynę atkeršysi- 
me! 

— Varlyti, nuo kada ėmei domėtis istorija? — 
Kinskis prunkštelėjo. —- Tai yra vietovė tokiu vie- 
nareikšmiu pavadinimu. Nemėgstu vienareikšmiš- 
kumų. - Jis bjaurėdamasis pliaukštelėjo liežuviu. — 
Pamėginkime naudotis simbolika, sukeliančia įvai- 
rialypes refleksijas ir emocijas. Daugialygiškumas, 
daugiasiužetiškumas ir daugiakultūriškumas. O tu 
čia Chatynė... Fe! Be kita ko, tatai taip neeuropie- 
tiška... 

— Nevarginkim vaikino. Matai, kad nervinasi... — 
Ciotka pastatė šunį ant šaligatvio. - O ką ten turi 
aplanke? Pagaliau parašei ką nors didesnio? 


107 


— Ne, ne... - Hehė su įniršiu pažvelgė į Ciotką. — 
Tai ne mano mašinraštis... romanas... davė man re- 
cenzuoti. Gal kiek sumokės... Dar nelabai žinau, 
apie ką jis, bet panašus į šiuolaikinį gamybinį ro- 
maną... 

— Arba gaila tavo akių tai istorijai... - Varlė su 
Ciotka susirūpinę palinko prie Hehės. - Brūkštel- 
si, Hehe, puslapį apie tau nepriimtiną literatūros 
banalinimą ir gausi šimtinę. Literatūra neturi būti 
vienmatė ir angažuota. 

— Vaikinai, kurva... man jau gana tų puslapė- 
lių... - pasiguodė Hehė verksmingu tonu. - Į mane 
kreipiasi kažkokie spalvoti šūdai. Ką tik rašiau apie 
Bachą... Vargonai ir alkierius... dviejų puslapių... juk 
reikia iš ko nors gyventi. O, be to, šiandien turiu 
susitikimą su dukra... - guodėsi toliau. - Prižadė- 
jaujai ausinuką. 

— Vaikine, nepasiduok! - šūktelėjo Ciotka. — 
Ryšys su vaiku neturi būti paremtas materialiais 
dalykais. Juk būtent tu gali suteikti jai daug dau- 
giau. Nunešk jai, pavyzdžiui, savo naujausią eilė- 
raštį... 

— Aukščiau galvą, vaikine! Tau nevalia parsi- 
duoti! — Varlė tvojo Hehei tarp menčių. - Pagal- 
vok, esi tikrai laisvas, nesuvaržytas. Kas tavo 
amžiaus gali jaustis tokiu laisvu žmogumi... Tau 
pavyko išsaugoti tai, kas svarbiausia. Ir duok tai 
savo dukrai. O jos motina tikriausiai nekalba apie 
nieką kita, tik apie pinigus. Gelbėk vaiką... dul- 
kink pinigus! 

— Fafikai, pabėgiok sau truputį, - Ciotka stum- 
telėjo koja šunį. - Tavo širdis apaugs taukais, jeigu 
vaikštinėsi tik ant mano rankų... 

— Gerai, vaikinai. Turiu sumedžioti tris šimti- 
nes, - pasakė Hehė atsainiai. 

— Mes susirūpinę tavim, — vėl prabilo choras. — 
Negali mūsų nuvilti. Prisimink, negali! Būk ištiki- 
mas. Eik. 


Hehė įėjo į stiklinį elegantiško administracinio 
pastato vestibiulį. Jėzau! Ką čia veikiu? Jei Mana 
mane čia pamatytų! - pagalvojo ir atsiduso. Praėjo 
pro budėtoją ir įžengė į erdvų liftą. Pažvelgė į di- 
džiulį veidrodį, esantį ant sienos priešais įėjimą. 
Pataisė uodegėlę, paslėpė trumpesnius plaukus už 
ausų, paglostė smakrą, nepatenkintas stebėdamas 
didėjantį gurklį. Antrame aukšte liftas be garso su- 
stojo. Išėjo į pilku granitu išklotą koridorių. Praėjo 
pro dešinėje pusėje esančias permatomas duris, ant 
kurių buvo matomas spalvotas logotipas: „Tavo sti- 
lius“ — šeimos patarėjas. Pasuko į kairę, matinio 
stiklo durų iš kairės link, virš kurių aukso raidėmis 
buvo parašyta: „Tavo geismas“ - žurnalas vyrams. 

Stabtelėjo. Giliai atsikvėpė. Vis dar neturėjo nė 
grašio... O susitikimas su Monika jau už trijų va- 
landų. 

Kurva, kodėl jai tai pažadėjau? - sušvokštė pik- 
tai. Gal pažadėti kitam susitikimui? Bet negaliu su- 
teikti Jolai tokią dingstį triumfui... Jau girdžiu, kaip 
bamba... Nesugebi kartą per metus duoti vaikui 

kvailų trijų šimtų zlotų, infantilus tinginy! O ko ji 
klausysis tuo ausinuku? Visiškas pralaimėjimas... 
Tos velniškos dukros visada vedžioja tėvus už no- 
sies. Mane žemina vaikščiojimas čia. Gyvena su mo- 
tina, tai tegu iš jos ima pinigus! Atidarė duris ir 
įėjo į vidų. 

„Tavo geismo“ redakcijoje nuo pat įėjimo tren- 
kė rinktinio tualetinio vandens vyrams ir moterims 
kvapas. Erdviame vestibiulyje už inksto formos sta- 
lo sėdėjo patraukli sekretorė. Stalas stovėjo ant to- 
kio aukščio pakylos, kad kiekvienas įeinantysis ga- 
lėtų gerai apžiūrėti jos puikias kojas. Šilta ant 
pakabinamųjų lubų esančių halogenų šviesa nura- 
mino Hehe. Jis buvo tikras, kad iš šios vietos neiš- 
eis tuščiomis rankomis. 

— Sveiki, ponia Mariole, - pasakė šiltu balsu. 

— Ak, laba diena, pone Andžėjau. - Mariolė nu- 
sišypsojo praverdama savo idealias lūpas, padeng- 
tas raudonais nenuplaunamais lūpdažiais. 

— Pavelas yra? - Hehė nuogąstaudamas paklau- 
sė vyriausiojo redaktoriaus, nes tik jis galėjo nu- 
spręsti išmokėti avansą. 

— Taip, ką tik atėjo. - Mariolė suplasnojo ilgais 
juodais antakiais. 

Kai paskutinį kartą lankėsi „Tavo geismo“ re- 
dakcijoje, Pavelas prie Mariolės, be kita ko, užsi- 
minė apie Hehės eilėraščius. Mariolė aistringai 
atsiduso, kad ji dievinanti poeziją, o Hehė manie- 
ringai atsakė, kad jam bus neapsakomai malonu 
dovanoti jai savo tomelį. 

— Turiu kai ką jums... tau... - Jis paėmė kuprinę 
ir ištraukė plonutę knygelę. - Kaip žadėjau, atne- 
šiau tau savo eilėraščių tomelį. Rasi valandėlę lai- 
ko įjuos pažvelgti? - paklausė su apsimestiniu dro- 
vumu. 

— Dievinu eilėraščius! - Mariolė atsiduso. - Ak, 
dievinu... - pakartojo ji ir vėl suplasnojo blakstie- 
nomis. —- Perskaitysiu, kai tik grįšiu namo. Turiu 
tai daryti tyloje ir susikaupusi. Juk negalima skai- 
tyti eilėraščių be atitinkamos nuotaikos. 

— Tas tomelis išleistas prieš porą metų, dabar 
sunku leisti poeziją. Ten nėra mano naujų eilė- 
raščių. Jeigu patiks, gal norėsi perskaityti nau- 
jus. 

— Klausau, „Tavo geismo“ redakcija, kuo galiu 
padėti? - Mariolė turėjo atsakyti į telefono skambu- 
tį. — Redaktoriaus dar nėra, gal jam ką perduoti? 
Nežinia, ar šiandien bus... Prašau mėginti antroje 
dienos pusėje. Tai skambina Pavelui, - paaiškino 
Hehei. - Skambina merginos, norinčios dalyvauti 
aistringiausios metų merginos konkurse. Jos turi 
pademonstruoti vyriausiajam redaktoriui savo aist- 
ringumą. Ši, pavyzdžiui, pasakė, kad labai domisi 
vyriausiojo geismu. Ir dar tos feministės... Ko jos 
prišneka... 

— Man labai malonu, kad vertini eilėraščius... 
Nesitikėjau... - Hehė kukliai nuleido galvą. - Ži- 
nai, stengiuosi retai čia lankytis, bet man labai įdomi 
tavo nuomonė... gal duotum savo telefono nume- 
rį? — Hehė darė viską, kad jo akys nekeliautų jos 

kojų link, o balsas būtų sudvasintas. - Čia ne lai- 
kas ir vieta... o man tikrai įdomi tavo nuomonė... 
— Aišku. - Mariolė užrašė skaičius antroje pusėje 
savo vizitinės kortelės, kurią padavė Hehei liauna 
ranka su ilgais pirštais ir dailiais nagais, nepriekaiš- 
tingai padengtais raudonu laku. Hehė sužavėtas pa- 
slėpė vizitinę kortelę kelnių kišenėje. Dabar nutai- 
sęs ant skurdo ribos esančio kenčiančio poeto miną 
galėjo pasimatyti su vyriausiuoju redaktoriumi. 


— Andžėjus? - iš kito kambario atsklido gilus 
baritonas. Pro kabineto duris pasirodė „Tavo geis- 
mo“ vyriausiojo redaktoriaus galva. Jis mostelėjo 
ranka kviesdamas Hehe užeiti. 

— Sveikas, Andžėjau. — Įtartinai juodi plaukai 
puikiai tiko prie tamsios alyvinės Pavelo odos 
spalvos. Jo veidą puošė klasikinė nosis ir tamsūs, 
tiesūs antakiai. Lūpos dėjosi į delikačią nepasi- 
tenkinimo visu pasauliu grimasą. Nežinia, ar tai 
plaukai ir odos spalva, ar ši grimasa traukė prie 
jo moteris. Hehė teigė, kad todėl nėra geresnio 
„Tavo geismo“ redaktoriaus, nes galop ne Žžurna- 
listiniai gabumai čia buvo svarbiausi. - Džiaugiuo- 
si matydamas tave. Kaip tik apie tave galvojau. — 
Pavelas atsistojo nuo rašomojo stalo. Priėjo prie 
Hehės. Stvėrė jo delną abiem rankomis ir keliskart 
pakratė. — Sėskis, sėskis, - parodė į violetinį pa- 
dangos pavidalo fotelį, stovintį prie stiklinio sta- 
lelio. - Mariole, būk tokia gera ir padaryk mums 
du puodelius kavos. 

Hehė nedrąsiai atsisėdo ant pat padangos 
krašto. 

— Man kilo puiki mintis. - Pavelas priėjo prie 
stiklinės permatomos sienos, kuri skyrė kabinetą 
nuo išorinio pasaulio. - Tai bus kažkas... - jis įsi- 
žiūrėjo kažkur gatvėn. - Taip... Vargonai ir alkierius 
yra puikus gabaliukas, man labai patiko. Visada 
žinojau, kad esi visapusiškas. Padarei tai nuosta- 
biai, jausdamas mūsų skaitytoją ir kartu nieko ne- 
atsisakydamas iš savo individualumo. Taip... Iš to- 
kio išpūstažandžio iškaršėlio padaryti Kazanovą... — 
Pavelas dirbtinai nusikvatojo. - Taigi, trumpai ta- 
riant, norėčiau pasiūlyti tau pastovų ciklą... - Jis 
teatrališkai nuleido balsą. - Kitam numeriui pa- 
rašytum apie Hildegardos fon Bingen seksualinį 
gyvenimą. Iš baroko patrauksime į viduramžius. — 
Pirštais perbraukė savo juodvarnio spalvos juodus 
plaukus. — Tai puikus sumanymas... genialus... — 
Pavelas negalėjo savimi atsidžiaugti. - Pateiksime 
tai taip, kaip su Bachu, ir apskritai parengsime cik- 
lą, didieji kompozitoriai, arba net kitaip; didieji mu- 
zikos mistikai ir jų nežaboti geismai. Nes, matai, 
mes vis dėlto esame pirmiausia leidinys apie me- 
ną... Taip... Tu puikiai aprengsi tai žodžiais. Įro- 
dysi tezę, kad tas, kuris, kaip turėtų atrodyti, bu- 
vo labiausiai pakylėtas, Dievas, menas ir taip toliau, 
iš tiesų turėjo galvoje tik viena, kad tie aštuoni vai- 
kai su viena, trylika su kita neatsirado iš oro... — 
Pavelas įsižiūrėjo į didžiulį nusirengusios, intri- 
guojančiai atkišusios sėdmenį gražuolės plakatą, 

kabantį kairėje juoduose rėmuose, už stiklo. — Ir 
prie to tavo pavardė. Šiuolaikinis poetas atranda 
paslaptis... arba, - Pavelas glostė savo lūpas, nuo 
kurių akimirkai dingo visada esanti grimasa, - tam- 
sūs geiduliai kaip mistinės mūzos pagrindas. Re- 
veliacija... Na, ir prie to kurį laiką turėsi papildo- 
mų grynųjų... grožis ir nauda... Ką, Andžeika, tau 
patiko sumanymas? - Pavelas vėl atsisėdo ant fo- 
telio. Sudėjo delnus, sučiaupė lūpas. Įdėmiai ste- 
bėjo Hehės reakciją. 

— Pasakysiu atvirai, kad tai man staigmena, - 
Hehė atrėmė rankas į kelius. Straipsnį apie Bachą 
jis vertino kaip pakvailiojimą. O kokia bus vaikinų 
reakcija, kai jis reguliariai spausdinsis „Tavo geis- 
me“? Buvo tikras, kad, Manai apie tai sužinojus, 
jų pažintis būtų baigta. „Miestodonte“ tikriausiai 
niekas neišsakytų nė menkiausios pastabos, bet 
apie tokius kaip jis buvo sakoma trumpai: parsi- 
davėlis. 

Tik ką daryti su Monika ir nuolatiniais jos prašy- 
mais? Jis delnu nusišluostė veidą. Kodėl gyvenimas 
turi būti net toks banalus? Vaikas, kuris reikalauja 
pinigų, ir tėvas, kuris už tai priverstas parduoti 
savo idealus... Išsiskyrė su Jola ne tam, kad vėl 
pinigai lemtų jo pasirinkimus. Tas velniškas ausi- 
nukas! Jis sunkiai atsikvėpė. 

— Gerai, galiu pabandyti, - pasakė mąsliai. 

— Labai džiaugiuosi, labai. - Pavelo veide pasi- 
rodė spindulinga šypsena. - Matai, stengiuosi rū- 
pintis, kad mūsų puslapiuose pasirodytų įvairių 

žmonių. Turiu ambicijų padaryti „Tavo geismą“ at- 
viru, o tam tikra prasme meniniu leidiniu... - Jis pa- 
žvelgė Hehei į akis. - Ir dar turiu tau vieną pasiū- 
lymą... Gal parengtum interviu pirmiesiems 
puslapiams? Seni, tai bus nepaprastas dalykas!.. — 
Pavelas staiga vėl atsikėlė nuo rašomojo stalo. — 
Girdėjai apie Andželą Horni? Na, gal negirdėjai, 
bet tikrai matei ją. Tai yra, kaip tai pasakius, na, 
porno žvaigždė... - Jis pažvelgė į Hehę, kuris ne- 
rimastingai muistėsi fotelyje. - Ramiai, Andžėjau, 
prisimink, „Tavo geismas“ nėra ginekologinis Žur- 
nalas. Ji ne tiktai, jei taip pasakius, rodosi prieš ka- 
merą... Neseniai ji išleido knygą Brendimas iki lais- 
vės. Atvažiavo pristatyti jos Lenkijoje. Kaip pats 
matai, idealiai tinka mūsų profiliui. Erotika ir me- 
nas... Tos knygos neturiu. Ji gal dar neišspausdinta. 
Tai lenkė... Išvažiavo devintojo dešimtmečio pra- 
džioje... dar vaikas... Negirdėta karjera šioje srity- 
je. Dabar ji populiariausia Valstijose... - Pavelas pri- 
ėjo prie rašomojo stalo. - Bet verta, kad pamatytum 
jos aktorines galimybes. - Jis ėmė sklaidyti kažko- 
kius užrašus stalčiuje. Norėjo rasti kasetę, bet pri- 
siminė, kad ją paliko namuose. - Kai žmogus pasi- 
žiūri tokios produkcijos, iš karto atjaunėji... 
Prisimeni pirmas vaizdajuostes? Elnių medžiotojas 
ir vokiškus „šnela, šnela, šnela“ gal prieš dvide- 
šimt metų... - Pavelas lyg ir tapo liūdnesnis. Bet 
po akimirkos ant jo veido vėl atgijo spindulinga 
šypsena. - Tu pagalvok, o dabar galime iššokti kartu 
užkąsti. Kaip manai? 

Jiedu sėdėjo „Organzos“ antresolėje. Atsirado 
toje vietoje, kuri pastaruoju metu rimtai padalijo 
„Miestodonto“ redakciją. Šis leidinys, vykdąs daug 
įvairių misijų, taip pat laikė save klubinės Varšu- 
vos organu. Tadeušas savo straipsnelyje teigė, kad 
„Organza“ esanti puiki vieta su puikia muzika, vie- 
na iš tų, kur galima gerai jaustis, nes čia linksmin- 
tis renkasi superdraugija. Mana savo nuolatiniame 
skyrelyje paniekinamai prunkštelėjo: „Tai kažkoks 
košmariškas finalas su muzikos paplavomis, gali- 
ma joje pasijausti visiškai nusiritusiu žemyn, ma- 
tant įsispoksojusią į save visiškai tuščią draugiją.“ 
Hehė visada tokiais momentais jautė ne per daug 
išmanąs, bet stengėsi nepagarsinti minties, kad tai 
susiję su amžiaus skirtumu, kuris skiria jį nuo 
„Miestodonto“ Žmonių. Pagaliau žmogui tiek me- 
tų, kiek jaučiasi turįs. O Hehei atrodė, kad juos 
amžinai pranoko. 

Tokiu metu „Organza“ atrodė kaip paprasta ka- 
vinė. Hehė buvo vidujai dvasiškai pakrikęs. Pave- 
lo kvietimas leido jam numalšinti alkį, kuris trečią 
valandą darėsi nepakenčiamas... Antra vertus, nie- 
kas neteikė jam didesnės paniekos negu per dide- 
lis plastikinių Žmonių susitelkimas. Bet Pavelo už- 
sakyta mišrainė su keptos duonos riekelėmis buvo 
nuostabi. Hehė stengėsi šypsotis ir sudaryti paten- 
kinto žmogaus įspūdį. 

— Matai, vaikine... - Pavelas paėmė į burną traš- 
kančių salotų lapą ir akimirką jį sunku buvo su- 
prasti. - Aš Žinau, ką manai apie visa tai... Bet 

toks, vaikine, yra gyvenimas... mano gyvenimas, 
kad privalau gerai pasirinkti vietas, kuriose susi- 
tinku su kitais... Kiek tai reikalauja brangios psi- 
chinės energijos. Tu, pavyzdžiui, kad išlaikytum 
savo įvaizdį, neprivalai niekur lankytis. Nejįsi- 
žeisk... Žinau, žinau... tavo asmenybė nereikalau- 
ja jokio įvaizdžio formavimo... visiškas sponta- 
niškumas... Bet, vaikine, pažįstame vienas kitą 
gerą laiko gabalą. Aš, matai, turiu nuolat jausti 
pulsą... - Pavelas ryžosi atskleisti savo egzisten- 
cinį skausmą. - Čia, supranti, galima ateiti prieš- 
piečių, bet jau vakare ne. Ir tai baisiai vargina... 
Visa tai kinta kosminiu greičiu, ir neduok Dieve 
nesusigaudyti ir atsidurti ne toje vietoje ar ne tuo 
metu... Ir tie, vaikine, pavadinimai, kaip iš ser- 
gančio poeto sapno... O, pardon... Žinoma, netai- 
kyk to sau... „Kepykla“, „Skardos dirbtuvė“, „Ko- 
misariatas“, „Apdorojimas drožimu“, 
„Paparazzi“, „Tenšiku“, „Tarp kojų“... 

— Taip, nelengva, - Hehė norėjo bent kiek už- 
jausti. - Iš tikrųjų keistos vietos... - sumurmėjo jis. 

— Ką turi šiame aplanke? Nesiskiri su juo... — 
Pavelas nusišluostė lūpas servetėle. - Parašei ką 
nors didesnio? 

— Ne, tai ne mano, - atsakė Hehė piktai. - Turiu 
tai perskaityti... 

— Na, na... jau turi tokią poziciją, na ne? Roma- 
nas? Apie ką? 

— Apie kotletų pardavėjus. Gal dešimtasis 
dešimtmetis... 

— Tokie batai... Ir apie ką čia rašyti? Viskas yra 
paprasta lyg viela. Pateko ten, nes norėjo, varžosi 
ir visas reikalas... Bet mes... Galėtų pagaliau atsi- 
rasti padorus romanas apie mūsų aplinką... tos mū- 
sų dilemos... juk kiekvienas iš mūsų kažkada buvo 
laisvas žmogus, menininkas ir padarė pasirinkimą... 
Spauda, reklama... apie tai parašyti... tai yra mūsų 
laikų metafora... Apie visa tai, kas mus ištiko... — 
Pavelas padėjo stalo įrankius ir atrėmė rankas į sta- 
liuką. - Tu, Hehe, privalai to imtis... žiūri į tai iš 
toliau... turi talentą... - grimasa ant Pavelo veido 
pasidarė nepakenčiama. 

- Tas interviu būtų išspausdintas pirmuose pus- 
lapiuose? —- Hehė norėjo pakeisti temą, nes nelabai 
troško kalbų apie savo kūrybinius sugebėjimus. — 
Tai tikrai nebanalus sumanymas, - tyčiojosi jis. Gal 
net patiktų vaikinams ir neįvertintų jo kaip abso- 
liutaus komersanto, o, be to, už tokį darbą eilutės 
honoraras galėtų būti aukščiausias. 

— Taip, taip! Ji turi pasaulinį vardą, tai bus nu- 
merio veidas. - Pavelas smiliumi glamonėjo savo 
nosį. - Ir prie to tu... Įsivaizduok sau... Avangar- 
dinis, nepriklausomas poetas kalbina garsiausią len- 
kų porno žvaigždę, tai yra kalbasi su ja apie litera- 
tūrą, meną... Ar tai nepabrėš tavo meninės 
pozicijos? - Pavelas šyptelėjo. - Sugebi rasti save 
bet kokioje formulėje, esi atviras ir nesirūpini ap- 
linkos pasiskirstymu. O be to, vaikine, tai yra ne- 
bloga šikna ir net moka pakalbėti. - Pavelas atsi- 
duso ir pažvelgė į laikrodį. - Turėsiu susitikimą... 

— Klausyk, man reikia kokio avanso, - pasakė 
Hehė išgąstingai. - Šiandien susitinku su Moni- 
ka. Žinai, pažadėjau jai ausinuką, o esu visai tuš- 
čiomis kišenėmis... Turi paremti reikalo spiriamą 
tėvą... 

— Nurimk, Andžėjau. Ak, jūs, poetai, ir tas jūsų 
požiūris į pinigus. - Pavelas suraukė kaktą. - Tai 
juk ne tie laikai, Andžeika, kad redakcijoje pinigai 
guli stalčiuose. Turi pagaliau atidaryti sau kokią 
sąskaitą. Na, bet gerai. Rasime kokią nors išeitį. — 
Jis ėmė čiupinėti švarko kišenes. 


Hehė susitiko su Monika Donalde, buvusiame 
„Sezamo“ bare. Atsisėdo antrame aukšte, toli nuo 
laiptų. Hehė nenorėjo, kad koks pažįstamas paste- 
bėtų jį. Jis kivirčijosi su kiekvienu, kas atnešdavo į 
susitikimą, „Miestodontą“ ar į „Skardos dirbtuves“ 
kokį nors to koncerno produktą, nes buvo pake- 
liui ir buvo alkanas... - Kokia čia, kurva, meninė 
nepriklausomybė, - šaukė jis - prie big mako ar piz- 
za hato... Taip pat negalėjo pakęsti Jolos dviveidiš- 
kumo. Uždirbo devynias galybes agentūroje rašy- 
dama reklamas, bet Monikai draudė vaikščioti į 
Donaldą... Visa Jola - pagalvojo jis, keldamas ka- 
vos puodelį. Todėl negalėjau to ištverti - paaiškino 
sau greitai... 
rainį, gruzdintas bulves ir užgeria šeiku. Įsivaiz- 
davo, kaip Jola įsiustų apie tai sužinojusi. Dulkinta 
veidmainė! Vos nepaspringo kava. 

— Tu patenkinta? — šypsojosi dukrai. Su malo- 
numu palietė voką, kuriame dar liko šiek tiek pini- 
gų buteliui gero vyno, nes ketino jo vakare nusi- 
nešti pas Mariolę. 

- Šaunu, tėti,- pasakė ji tarp vienos ir kitos gruz- 
dintos bulvės. 

Kiekvieną kartą girdėdamas, kaip Monika ši- 
taip kreipiasi į jį, akimirką galvojo, ar tikrai apie jį 
kalba. Ir vos nesidairė, kad patikrintų, į ką ji iš 
tiesų kreipiasi. Sekunde vėliau, kai vis dėlto su- 
vokdavo, kad tai jis yra adresatas, ateidavo liūde- 
sys ir supratimas: esu senas skrabalas... 

— Klausyk, prašiau tavęs, kad kreiptumeisi į ma- 
ne vardu. - Hehė pasitaisė uodegėlę. - Manau, kad 
mums geriau seksis kalbėtis... Esi jau tokia didelė 
ir tokia išmintinga... o man „tėtis“ skamba taip... 
kaip čia tau paaiškinus... nejautriai... 

— Mėginsiu, tėti. - Ji palaistė skrudintas bulves 
iš kito pomidorų padažo pakelio. - Užsakysi man 
dar vieną? 

Hehė suakmenėjo. Monikos apetitas gruzdin- 
toms bulvėms buvo beribis. Galėjo valgyti jas be 
paliovos panašiai kaip šokoladą. Jis svarstė, kur 
visa tai telpa jos smulkiame kūne, bet taip pat jam 
šovė galvon mintis, ar kartais tie absurdiški norai 
nėra siekis išplėšti iš jo viską, ką jam pavyko gauti 
„Tavo geisme“. 

Hehę stebino daugelio vaikų savybės, kurios 
jam atrodė visiškai betikslės. Jam buvo nesupran- 
tama, kodėl mažos būtybės nuolat juda. Monika, 

valgydama su įkarščiu, be paliovos krutėjo, nega- 
lėjo susilaikyti nejudindama kojų. Tai netikėtai iš- 
kišdavo jas iš pastalės į patį praėjimo vidurį, tai su 
užsimojimu dėjo vieną ant kitos, iš apačios trenk- 
dama į stalviršį, tai dėl įvairovės mėgino pakišti 
pėdą su adidu sau po pasturgaliu. Be to, kas aki- 
mirką lakstė Žemyn šiaudelių, naujo pomidorų pa- 
dažo indelio ar servetėlių. Hehė jautėsi pavargęs 
vien nuo žiūrėjimo... Būsena, kurios jis labiausiai 
geidė, yra nejudrumas, gulėjimas ir miegas, mak- 
simalus energijos tausojimas... 

Kodėl vaikams reikėjo nuolatinės priežiūros, ko- 
dėl juos reikėjo visą laiką ko nors mokyti ir į ką 
nors kreipti jų dėmesį? Kodėl Monika negalėjo pa- 
ti atvažiuoti ten, kur buvo susitarę, ir viena grįžti 
pas motiną? Kodėl dvylikos metų mergaitė neno- 
rėjo viena užmigti ir pati išeiti į mokyklą? Tų nesą- 
monių sąrašą galėtų tęsti. Hehė buvo šventai įsiti- 
kinęs, kad taip reikalai klojasi dėl Jolos, kuri 
nesugebėjo valdyti savo baimių ir matė Moniką kaip 
bejėgį Žinduklį, stiprėjančios paranojos, o Hehė da- 
rėsi tų baimių auka; kad susitiktų su mažąja, turėjo 
keliauti per visą miestą, atvežti ją ir grąžinti į vie- 
tą... O šiandien tai buvo itin neparanku, nes nega- 
lėjo sulaukti daug žadančio susitikimo su Mariole. 

— Tėti? - Monika ilgokai laukė atsakymo. - Dar 
vieną? 

— Juk jau nesi alkana? 

— Eee... tėti, tu nieko nesupranti. Juk svarbu ne 

kreivomis, norėdama parodyti, kaip stipriai ją vei- 
kia gruzdintos Donaldo bulvės. - Mudvi su mama 
visada sakome, kad tos Donaldo gruzdintos bul- 
vės yra kuo puikiausios... Tik mama priduria, kad, 
deja... 

Hehė staiga atsistojo ir iškart dar staigiau atsi- 
sėdo. Paskui nejučiomis su gurgždesiu sutraiškė ka- 
vos puodelį, ir likutis, kurio jis neišgėrė, trykštelė- 
jo palikdamas ant kelnių netaisyklingą rudą dėmę. 

— Po velnių! - šūktelėjo ir vėl atsikėlė. 

— Tėti, kas tau atsitiko? — Monika aiškiai išsi- 
gando. 

Hehė ėmė nervingai šluostyti kelnes Monikos 
naudotomis servetėlėmis ištepliodamas pomidorų 
padažą, kurio ant jų liko, kaip pasirodė, palyginti 
daug, o tai dar labiau paryškino dėmę ant kelnių. 
Na, ne! Jis apatiškai nuleido rankas. Kaip aš toks 
pasirodysiu Mariolei? 

— Tai reiškia, kad motina tave vedžioja į šį Babi- 
loną? - suurzgė vis dar kiek išsigandusiai Monikai. 

— Žinai, tėti, - tarė nedrąsiai mergaitė, - ką tik 
mokėmės apie Mesopotamiją ir Babiloną. O tu taip 
dažnai sakai, kad jis toks... na, toks blogas... Klau- 
siau mokytojos, kodėl ir kam tas Babilonas turėjo 
būti toks blogas? Bet mokytoja pasakė, kad ji neži- 
no. O aš jai, kaip tu sakei, paaiškinau, kad tai yra 
Biblijoje, ir mokytoja labai nustebo... Ir dar pasa- 
kiau, kad Donaldas yra Babilonas. Ir prekybos cen- 
trai. Mokytoja juokėsi. - Monika didžiuodamasi pa- 
žvelgė į Hehę. 

Hehė negalėjo suprasti dar vieno vaikų, būtent 
Monikos, bruožo. Nepaisant to vežiojimo ir nuve- 
žimo, jos sugeba būti suaugusios, savarankiškos ir 
savo nuovoka peržengia schemą, kontrolę... Tada 
visada sutrikdavo, nes jame rasdavosi pasididžia- 
vimas ir kažkokia rūšis šilumos, kad štai jis turi 
tokią mąstančią dukrą. Ir tuojau ateidavo liūde- 
sys: kaip tai atsitiko, kad nesu su jomis? Bet ta aki- 
mirka nesitęsė ilgai, ją pavykdavo tučtuojau nu- 
ginti. 

- Turiu ką nors daryti su tomis kelnėmis. Šian- 
dien dar turiu svarbų susitikimą. - Hehė sparčiu 
žingsniu patraukė į tualetą. 


Juodu sėdėjo vienas priešais kitą mažame Ma- 
riolės vieno kambario butelyje ant patogių minkš- 
tų taburečių, prie žemo stiklinio stalelio. 

Betgi puikios tos kojos! Hehė primerkė akis ap- 
simesdamas susimąstęs, kad be paliovos į ją gei- 
dulingai nespoksotų. 

— Tą eilėraštį labiausiai mėgstu, - sakė jis. - Stiklo 
duženos / surūdijusi skarda / storos butelinės / 
pilkos rūdys / švintant / šviesos garsą nupjauna / 
medžiai išeina išjuodumos / stiklas žaliuoja / dan- 
gus dideliu perlu / rūdys ruda Ryfka / kokio by- 
bio tai turiu / padaryti pastrykt / bus ramybė / 
šventa ramybė / visuose kanaluose tyla. - Hehė 
skaitė lėtai, gardžiuodamasis kiekvienu žodžiu. — 
Kaip tau patinka? Gal neblogas. Iš jo galima pada- 
ryti dainelę. Tai būtų geras priedainis. Taip, turiu 

tau pasakyti, kad tai svarbu, jog kam nors paskai- 
tytum. Tada eilėraštis įgauna visiškai kitokius met- 
menis. Net jei skaitai jį pačiam sau, tai nėra tas pat, 
kai tavęs klausosi. Turiu tau pasakyti. - Hehė pa- 
darė efektingą pauzę. — Su tavimi jaučiuosi ne- 
paprastai. - Hehė žvelgė Mariolei į akis dosniai 
pildamas vyną į taures. Avanso iš „Tavo geismo“, 
minusavus ausinuko ir gruzdintų bulvių Monikai 
dalį, laimingai užteko buteliui Baron de Lestag. 

— Ne visada turi kam skaityti? - Mariolė paklau- 
sė tyliai su rūpesčio gaidele balse. 

— Na, kartais turiu, kartais neturiu. Bet juk svar- 
biausia jausti supratimą, gal Žinai, ką turiu omenyje? 

— Gal žinau, todėl norėjau perskaityti tavo eilė- 
raščius ir pasikalbėti apie juos. - Mariolė pritraukė 
kelius prie smakro. 

Nepaprastos tos jos kojos. Hehė atsiduso. Ne- 
paprasta diena, ar rytą galėjau nutuokti, kad būsiu 
Mariolės bute? Bet gana kreipti dėmesį į kojas, į 
katiškus judesius, į saldų veidelį, mėlynas akis ir 
šviesų kuodą, pabrėžiantį kaklo liaunumą. Jis ne- 
gali to matyti. Be kita ko, labai gera su ja kalbėtis. 
Ji taip Žavingai praveria lūpas, kai stengiasi labiau 
įsiklausyti. 

— Nes, matai, pastaruoju metu jaučiuosi lyg ta- 
me eilėraštyje. - Hehė aiškiai pasidarė liūdnesnis. — 
Jaučiuosi lyg niekam nereikalingas senas sandėlis, 
kuriame kraunama vis daugiau sendaikčių. Kaž- 
kokie visai beprasmiški įspūdžiai, kurių reikėtų ne- 
paisyti, kaupiasi ir sūkuriuoja manyje. Ir visiškai 

nežinau, kam jie turi tarnauti, lyg būčiau netekęs 
sugebėjimo filtruoti. Per daug manyje nereikšmin- 
gų įspūdžių. — Hehė stengėsi suteikti savo balsui 
toną Žmogaus, stovinčio kitoje tilto baliustrados 
pusėje. 

— Tu esi poetas, - sušnabždėjo Mariolė, įsižiū- 
rėjusi drėgnomis akimis į skausmo grimasos pažy- 
mėtą Hehės veidą. - Esi toks jautrus, toks švel- 
nus... 

— Ak, varau tau nuobodulį jau antrą valandą... 
Galiu dar įpilti vyno? - Jis pakėlė butelį ir delika- 
čiai pasistūmėjo arčiau Mariolės. 

— Ak, ne! Ką tu kalbi? Visa tai, ką sakai, labai 
įdomu ir jaudina. Ir tai, kad davei man savo tome- 
lį... Žinai, niekam, jokiam redakcijos svečiui neat- 
ėjo į galvą taip mane įvertinti. Visi mato manyje 
tik merginą viršeliui. - Mariolė išdidžiai kilstelėjo 
smakrą. - O iš tiesų niekas nieko apie mane neži- 
no. Žinai, esu tokia vieniša. Teisybę sakant, gyve- 
nu šiek tiek nuošalėje, nes jie, visi tie vyrai, iš kar- 
to veržiasi, na, žinai... - Mariolė vienu mauku 
išgėrė kitą taurę. Hehė greitai ją pripylė ir pasi- 
slinko dar arčiau. - Be to, nelabai man patinka toks 
didelis miestas kaip Varšuva. Visi čia tik Žiūri į tave 
kaip toje redakcijoje... tie vyrai, kurie tik seilėjasi. 

— Na, taip... „Tavo geismas“ yra specifinė vieta, — 
užjausdamas pasakė Hehė. - Bet tai ne visa Var- 
šuva. - Jis išpilstė į taures likusį butelyje vyną. 

— Žinoma, taip, bet namuose man buvo geriau. - 
Ji liūdnai nukabino galvutę. 

Reikia tave paguosti, mano mažyte. Hehė pasi- 
slinko tiek, kad jautė jos kūno šilumą. Paglostė jos 
galvą. 

Mariolės galva rėmėsi į Hehės petį. Jis palietė 
lūpomis jos plaukus. Kokie jie kitokie nei Manos — 
atėjo jam į galvą mintis. Slinkdamas lūpomis per 
plaukus, sprandą ir kaklą, delnu užčiuopė jos smul- 
kų kelį. Juto jos pirštus savo plaukuose. Ėmė švel- 
niai glostyti atsidengusią šlaunų odą. Kojos, tos nuo- 
stabios kojos, kurios paspartina kvėpavimą visiems 
vyrams „Tavo geismo“ redakcijoje. Koks jos odos 
skonis? Hehė priklaupė ir slinkdamas lūpomis šlau- 
nies paviršiumi nukeliavo iki pat viršaus. Siauras 
audinio ruoželis buvo papuoštas aukso spalvos 
žvaigždelėmis. 


Mielosios mano, labai džiaugiuosi, galėdama ką nors 
apie save parašyti, ir jūs užsukate į mano Monablogą, kai 
tinkle verda gyvenimas. 

Man atsitiko kai kas nepaprasta, apie tai sunku pasa- 
koti... 

Visą laiką jaučiu savyje tą virpulį... malonius virpu- 
lius... taip... malonius... Atsidūriau vienui viena Su juo... 
Kiekviena iš jūsų turi savąjį Daną Polį ar Aleną Ginz- 
bergą, bent jau Rolaną Bartą... kuris yra iš kraujo ir kau- 
lo, ateina tvarkyti kokių nors savo reikalų ir kalba taip 
žaviai, kad nustoja egzistuoti savos mintys, ir turi tokias 
rankas, kad nuo jų neįmanoma atplėšti akių. 

Ir sugeba jungti savo brandumą su nesibaigiančia jau- 
nyste, yra nepaprastas... 

Paklausite, kas atsitiko... Stovėjome, kalbėjomės, ir stai- 
ga vienas žvilgsnis, ir per vieną sekundę, milisekundę, 
nanosekundę mūsų mintys, mūsų troškimai susijungė. 
Taip, lyg būtume tapę vienu organizmu. Tą pačią aki- 
mirką atsitiko kažkas neįmanoma... visiškas susiliejimas... 

Ir tai buvo nuostabu, kad vienas kitu visiškai patikė- 
jome... Pasinerdami vienas į kitą, priglusdami, plėšriai 
glemždami niekuo nerizikavome, nes buvome tikri, kad 
abiejuose vyksta tas pat. Absoliuti, visiška vienybė! 

Patikėkite manimi... tai nepaprasta akimirka, kai ta- 
vo spontaniškumas, tavo nesivaržymas sutinka jame tokį 
pat atvirumą ir tokią pačią laisvę. Ir jauti, kad visa, kas 
tavo, yra jo, o tai, kas yra jo, yra tavo. Tiesiog esi visiškai 
ir galutinai priimta... 

O tas kažkas, kas atrodė visiškai nepasiekiamas, irgi 
laukė, irgi liepsnojo. Ši liepsna apėmė mus abu. Pamir- 
šome viską. Užsiiminėjome tuo labai viešoje vietoje ir dau- 
giau niekas, ničniekas mums nerūpėjo... Taip labai bu- 
vome apimti laisvės ir vienybės, mus užvaldžiusios. Taip 
labai buvome laisvi! 

Nes juk laisvė yra giluminė, visiškai saugi saviraiška... 

Nenorėčiau, kad dar kada kas nors panašaus pasikar- 
totų. Tai buvo įstabu. Tokia akimirka turi būti vieninte- 
lė ir nepakartojama... iki pasaulio pabaigos. Todėl išsi- 
skyrėme, nuėjome vienas nuo kito iki saugaus atstumo, 
kad nesugadintume, nenuslopintume to, kas tarp mūsų 
atsitiko... Nes abu žinome, kad mums nevalia padaryti 
nė vieno nereikalingo gesto nei pasakyti nereikalingo žo- 
džio, kad ta akimirka tęstųsi mumyse kuo ilgiau... 

Parašykite, mielosios, ar ir jus kas nors panašaus ištiko... 

I: esmės sunku pasakyti, koks būtų Hehės, Ma- 
nos ir Gumos požiūris į Kšištofą Lenartą ar Mare- 
ką ir Boženą Muravecus. Mums atrodo, kad tai būtų 
visiškas abejingumas. Kartais, tiesą sakant, juos pa- 
siekdavo žinios, kad tokių Žmonių, be abejo, esa- 
ma, kad jie gyvena, galvoja, jaučia, esti šalia. Bet 
jiems visiškai nerūpėjo, ką jie jaučia, kaip mąsto, 
ką veikia. 

Nepaisant to, kad jie galėjo prasilenkti gatvėse, 
nors Hehė su Monika lankėsi Donalde, nors iš jo 
lūpų neišnykdavo žodis „projektas“, kurį taip pat 
dažnai vartojo Kšištofas ir jo kolegos iš Positivo, 
vis dėlto jie gyveno per šviesmečius nutolusiose 
planetose. Jie neturėjo nieko bendra. Ir svarbu net 

ne etatas, kuris Hehei buvo vertas didžiausios pa- 
niekos, ar kotletų pardavimas, kuris tiesiog netil- 
po jam galvoje, ar vaikas ir santuoka, kurie paver- 
tė jo gyvenimą, laimė, tik trumpą laikotarpį, tokiu 
prozišku. 

Praraja, anot Hehės ir Gumos, buvo gerokai gi- 
lesnė. Jie manė, kad negalima jausti bendrumo su 
kažkuo, kas klausėsi Rusvo Fioleto ir Genezės ir 
ties tuo sustojo. Nes Hehė to taip pat klausėsi, bet 
visą jo tapatybę iš tiesų formavo Seksualūs Pisto- 
letai, The Clash ir The Stranglers, Dead Kennedys kar- 
tos, o paskui jau tiktai vis drėgnesnis garažas... 
Kšištofui garažas asocijavosi tik su senio mažyliu, 
o bardas jam buvo Kačmarskis. 

Tad turime dabar įspėti nekantrius skaitytojus, 
kad Kšištofas ir Hehė nesusitiks mūsų istorijoje, 
niekas iš Positivo net neturės reikalų su kuo nors 
iš „Miestodonto“. Ne todėl, kad šios istorijos vyks- 
ta skirtingu metu. Nebus siužetų sąsajų nei pozici- 
jų konfrontacijos. Nelaukite nieko tokio. 

O Pavelas, vyriausiasis „Tavo geismo“ redak- 
torius, kaip jaustųsi su Kšištofu? Be abejo, jis nebū- 
tų toks abejingas, kaip Hehė ir jo draugai. Pavelas, 
nuolatinis madingiausių klubų lankytojas, spalvo- 
tosios spaudos ir reklamos žmogus, tikriausiai su 
pasibjaurėjimu galvotų apie Kšištofą ar ponią 
Boženą. Pavelui tai buvo neginčytina, kad apie kaž- 
ką tokį neverta nė prisiminti. Nes Pavelas negalėjo 
susitaikyti su mintimi, kad savo artistiškame kabi- 
nete ketvirtajame administracinio pastato aukšte 

jis pats taip pat parduoda kotletus, tik kitaip vadi- 
namus. Ir todėl, jei sužinotų apie Kšištofo ar Euze- 
biuko istoriją, tikriausiai susirauktų gerdamas 
mlaskonę „Tarp kojų“. - Eilinė žmonių šiukšlyno 
istorija, — taip jis ją įvertintų. O jį lydinti televizijos 
žvaigždutė juokdamasi paklaustų, ar ji galėtų su- 
vaidinti kasininkę ar Silviją iš priimamojo. 

Tuo atžvilgiu Pavelas ir aktorė yra labai pana- 
šūs į Hehę ir Maną, nors iš pirmo žvilgsnio atro- 
do, kad jų niekas nesieja. Hehė su panieka galvoja 
apie Pavelą kaip apie komerchy tarną, nešdamas jam 
į „Tavo geismo“ redakciją eilinį tekstą. Mana savo 
ruožtu teigia, kad spalvotoji spauda naikina pla- 
netą panašiai, kaip restoranų tinklo tiekiami kotle- 
tai. Tačiau vis tiek visi jie susitinka „Tarp kojų“ ar 
„Ejakulatio'e“. Pavelas kartais padaro išimtį ir už- 
suka į „Skardos dirbtuvę“, o Hehė priima kvieti- 
mą priešpiečių į „Tenšiku“. Kšištofui ir Euzebiu- 
kui ten veikiau nėra vietos, taip kaip jos nėra Pavelo, 
Hehės ir Manos galvoje. 

Ir tiek. 

Šimtas 


Ak, tie mano mylimi lenkai! Nesiliauja mane ste- 
binę. Jie taip neįtikėtinai pasikeitė... taip pasikei- 
tė... Nenuėjo veltui mūsų darbas... visų mūsų, ku- 
rie čia atvažiavome... Galiu tuo didžiuotis. 

Kiek jau metų pralėkė, kai jais užsiimu. Tarsi 
akimirka praskriejo. Kaip šiandien prisimenu... Lėk- 
tuvo trapas... Lietus su sniegu... Paryžiuje dar bu- 
vo galima vaikščioti prasisegus paltą, o čia reikia 
šaliko ir pirštinių... Laikas... nepermaldaujamas gal- 
vijas... trumpai sakant, jau senatvė... niekada gy- 
venime nesusimąstyčiau apie tai, kad kažkas pra- 
lėkė ar nepralėkė... juk tai man ketvirta šalis ir 
kiekvienoje kažkaip, galima sakyti, laikas pralėkė, 
bet niekada nekėliau sau klausimo, ar greitai, ar 

lėtai... Na, būtent... tai toks amžius. Be abejo, tu- 
rėjau gauti aukštesnes pareigas Paryžiuje, centri- 
nėje būstinėje, o ne klajoti nežinia kur... sandoriai, 
grupuotės, grupės ir grupelės, kurių neperpratau 
ir todėl esu čia, kur esu. Na, aukščiau galvą... At- 
rodo, kad šį kartą Paryžius yra atviras... 

Viską tiksliai prisimenu... tai senatvė... paaštrė- 
ja įvykių iš praeities atmintis ir laikas lekia kaip 
pakvaišęs... Tiek metų, o atrodo, kad praėjo vos 
diena... Vasara... prieš rugpjūčio išvykas, bet Pa- 
ryžius jau tuštėjo ir buvo karšta lyg pragare, de- 
vyniasdešimt pirmieji metai, Antuanas pakvietė 
mane priešpiečių ir sako: - Klausyk, Pjerai, Positi- 
vas turi investicinių planų Lenkijoje ir labai rimtai 
svarstome tavo kandidatūrą Lenkijos skyriaus di- 
rektoriaus pareigoms. — Tada valgėme veršienos 
kepsnelius ir vos neišspjoviau burnoje turėto mė- 
sos kąsnelio. 

Žinojau, kad ta šalis kažkur Rytuose, devynias- 
dešimtaisiais revizuodamas lankiausi Maskvoje, bet 
juk niekada man nešovė į galvą, kad išsiųs mane 
ten, tad nieko apie ją nežinojau. O visi mūsų atla- 
sai baigiasi prie Labos. 

Tai jau galas, pamaniau tada, tremtis, atstaty- 
dinimas... tai aišku, kad nežinojo, kur mane dėti 
Paryžiuje, kai grįžau iš Egipto, bet kad taip sudo- 
rotų... Jau tikėjausi būti iškeltas į valdybą, o čia 
kažkokia Lenkija. 

Antuanas padėjo stalo įrankius ir pažvelgė į ma- 
ne pro akinių viršų. - Pjerai, tai ne tremtis, - pasa- 

kė, lyg būtų skaitęs mano mintis. - Tai didelis iš- 
šūkis ir didelės galimybės... Pagaliau yra proga 
panaudoti tavo patirtį, sukauptą Nairobyje, Anka- 
roje ir Kaire... Ten iš tikro atsiveria didžiulės gali- 
mybės, tai bus didelė rinka, o Positivui reikia ten 
specialisto su tokia patirtimi, kaip tavo. - Ir ėmė 
pasakoti man apie mūsų analizės ir strategijų sky- 
riaus prognozes. Klausiausi viena ausimi, kaip vi- 
sada klausoma to skyriaus medžiagos... 

Jau niekas man nebuvo skanu, nes žinojau, kas 
dėsis namuose, kai pasakysiu apie visa tai Žizelei. 

— Tu, senas kvaily, laikaisi to Positivo tiek me- 
tų, o kaip jie tave vertina! - plyšavo ji ant viso na- 
mo, kai tik pasakiau, kad gal ji privalės kiek pagy- 
venti Varšuvoje. - Tave siunčia į baisiausias skyles, 
nežinia kur! Ar manai, kad aš ištversiu vėl tą kalė- 
jimą, tą tūnojimą kokioje nors šūdinoje viloje, nes 
niekur negalima išeiti, nes nėra kur arba baisu, tik 
namų šeimininkės draugija belieka? Važiuok sau 
vienas... Dirbi ten dvidešimt metų, ir kokią užsi- 
tarnavai poziciją? Kur tai apskritai yra? Kokia tai 
šalis? — Ji valandėlę nustojo šaukti. - Sakei, kad 
pagaliau dirbsi Europoje! - Jos iškirptę išbėrė dė- 
mės. - Ar manai, kad aš visą gyvenimą važinėsiu 
paskui tave, paskui tokį nevykėlį, kurį išsiunčia į 
kažkokią sušiktą Lenkiją?! Lieku Paryžiuje. Baig- 
ta! O tas tavo Antuanas? Bičiulis! Ar negalėjo tave 
išsiųsti Skandinavijon? Suprantu, kad Vokietijon ne- 
važiuosi, nes iš savo nenormalaus tėvo paveldėjai 
obsesiją... 

Na, to jau negalėjau pakęsti ir turėjau jai skelti 
atgalia ranka. Nemėgstu to daryti, bet kai ji taip 
įsismagina, antausis jai yra geriausi raminamieji. Ji 
liovėsi plyšauti. 

— Tai bent paaukštinimas... - kūkčiojo ir kartojo 
be galo: - Jau turėjome nebevažiuoti... Ar tai reiš- 
kia, kad nedirbsi Paryžiuje, kad visada laikys tave 
išspirtą? 

Tada neištvėriau. Metams bėgant prarandu kan- 
trybę... Išplėšiau saują jos gaurų, tada pagaliau už- 
sičiaupė. 

Žinojau, kad pirmus mėnesius Varšuvoje būsiu 
vienas, nes juk neiškęsčiau jos isterijos... gerai, kad 
Fransua jau suaugęs, nes dar tos mokyklos, tas jo 
saugojimas... 

Ką ji sau įsivaizduoja?.. Vis vien sėdi tose iš- 
nuomotose vilose su aklimatizacija, ir iš tiesų jai 
nėra jokio skirtumo, ar televiziją žiūri Nairobyje, 
ar Varšuvoje... Jai galvoje pasimaišė. Bet dar nuė- 
jau pasikalbėti su Antuanu ir paklausiau, kaip bus 
įvertintas mano neigiamas atsakymas. Pasakiau dar 
kartą, kad galvojau apie kokią nors išplėtotą rin- 
ką, kurioje tikrai galėčiau panaudoti savo patyri- 
mą. Jis pažvelgė į mane pro akinių viršų ir dar kar- 
tą savo. Nė jo akių vokas nesuvirpo, kai pakartojo: 
— Tai bus Ispanijos dydžio rinka. Važiuok ten, ir 
kai viskas gerai seksis, po poros metų grįši į Pary- 
žių su šlovės aureole, galėsi posėdžiauti managinę 
boarde... - Ir kas? Galima tik pasakyti, kad mūsų 
analizės ir strategijos skyrius pagaliau nors kartą 

neklydo... nors ne... šį sykį jis neapskaičiavo... nie- 
kas nenumatė tokios sėkmės... 


Pirmos taurės išgertos... indai tuštėja... gal lai- 
kas pradėti... nelaikysiu jų šitaip... geriau, kai tai 
jau praeityje... Gal reikėjo ryžtis išgerti lašelį tos 
deginančios velniavos. Ne. Laikykimės principų... 
prieš oficialius pasisakymus galima daugių dau- 
giausia stiklą raudonojo šerio iš Pietų Alzaso. Ak, 
tie mano lenkai... rūpinasi viskuo, atsižvelgia į mano 
pomėgius... viskas numatyta iki smulkmenėlės. Pri- 
statė mano mėgstamą šerį... Gera būti skyriaus še- 
fu. Nieko nepasakysi, tikrai myliu lenkus. Pamilau 
juos, tiesiog jie leidžiasi būti mylimi... Kai stengiasi, 
nieko jiems neprikiši. Pavyzdžiui, Kriša iš tikrųjų 
apie viską prisimena, jis pasirūpino, kad restorane 
turėtų šerio, o juk toks didelis buvo tvarkytinų rei- 
kalų sąrašas... Ir jie garbingi... tai tiesa... garbė jiems 
pirmiausia. Nairobyje juodukai lakstė aplink, ko- 
ne klaupėsi, kai tik pamatydavo baltą odos spalvą, 
o žinodami apie mano einamas pareigas suėstų ir 
mano šūdą ir dar apsilaižytų. O už akių neapykan- 
ta iki penkto laipsnio... Iš automobilio geriau neiš- 
lipti... Lenkijoje tokių dalykų nėra. Ir tai man netgi 
patinka. Kol išlipsi iš mašinos, iškuls langą, pavogs 
radijo imtuvą ir bagažą. Gali sau sėdėti automobi- 
lyje. Ypač su svetimais numeriais, kai įsitikinę, kad 
viduje yra svetimšalis. Tai jiems netrukdo. O pas- 
kui policininkas sako: — Matote, pone, ką su mu- 
mis padarė per metus to, ką čia turėjome... — ir 

apžiūrinėja pasą! - Ak, jūs esate prancūzas! - Kal- 
ba lenkiškai, bet matau, kad jam nėra didesnės 
laimės, nei sutikti tikrą prancūzą... Jie čia tiesiog 
dievina mano mylimą tėvynę. Jiems mes esame 
išvaduotojai, Europos pasiuntiniai... įsižiūrėję, įsi- 
mylėję ... ir todėl didelis dalykas duoti jiems mū- 
sų civilizacijos trupinių... Paruoškime sau stikliu- 
ką tos velniavos tostui... Juk negersiu su jais vyno 
tostui... Kaip jie tai vadina? Šimtas? Vienas šimtas 
ant vienos kojos?.. Bet ką tai reiškia? Bet taip sa- 
ko... Padavėjau!.. Chyste prouse... - Ta jų kalba... 
bet vis dėlto suprato... Kristoferi! Pradedame... — 
Jis vers... 


- Gerbiamieji ponai! Šiandien mums visiems ypa- 
tinga diena... Prieš porą valandų atidarytas šimta- 
sis Lenkijoje Positivo restoranas. Neprivalau jums 
sakyti, kokia tai svarbi akimirka visam Positive Fo- 
od Restaurants Lenkijoje kolektyvui. Tai neginčyti- 
na, bet norėčiau pabrėžti, kad toks įspūdingas res- 
toranų skaičius šioje Europos vietoje taip pat yra 
milžiniškas įvykis Positivui visame pasaulyje. 

Galima atsakingai pasakyti, kad Positivo tinklas 
užėmė tvirtą ir reikšmingą vietą šios šalies rinko- 
je. Verta atkreipti dėmesį, kad ši neginčijama sėk- 
mė pasiekta per nepilnus ketverius metus nuo mū- 
sų operacijos Lenkijos teritorijoje pradžios. Tai ne 
tik Positivo tinklas taip greitai, taip sėkmingai išsi- 
plėtojo per tuos ketverius metus. Tas mūsų tinklo 
plėtros intensyvumas, tas įspūdingas tempas pir- 

miausia atspindi dinamiką pokyčių, kurie vyko jū- 
sų nuostabioje šalyje. Galima sakyti, kad Positivo 
tinklo plėtra yra simbolis visų teigiamų permainų, 
vykusių per pastaruosius metus Lenkijoje, tai taip 
pat Lenkijos laisvės atgavimo ir jos grįžimo į Eu- 
ropą simbolis. 


Kas galėjo tai numatyti? Dar tik reikia įdiegti 
pelningumo stabilizavimo strategiją, ir Paryžiuje jau 
laukia fotelis direktoriaus kabinete. 

Netikėjau nė vienu Antuano žodžiu... nė vienu 
prognozių apie tos rinkos raidą skaičiumi. Maniau, 
kad mūsų analizių skyrius kaip paprastai sukūrė 
virtualų fikcijos pasaulį arba kad Europos lobistai 
šį sykį pranoko Azijos lobistus ir išplėšė didelę por- 
ciją aktyvų, kuriuos reikėjo kur nors investuoti. O 
ką kita galima buvo sugalvoti? 

Nepamiršiu anos pirmosios dienos. Čia viskas 
atrodė baisiai. Niekas nepatikėtų sėkme... Taip, pri- 
simenu lyg šiandien... Spalio pabaiga. Lėktuvas da- 
ro lankstą rusvai pilko sniego su lietumi ruožuose. 
Išlipu iš jo ir nežinau, kur esu... Dairausi ir netikiu 
savo akimis. Ar tai gali būti oro uostas? Ar kažkas 
panašaus gali būti aerodromas? Gal nebent Kinša- 
soje ar Nereirėje. Kažkoks barakas... vieno aukšto 
ir gal iš banguotos skardos? 

Ir iškart man dingtelėjo mintis apie Žizelę. Bu- 
vau tikras, kad, kai tik ji pas mane atvažiuos ir tai 
pamatys, vėl turėsiu jai užtvoti, o aš nemėgstu 
prarasti savitvardos. Bet juk ir mane patį apėmė 

abejonės. Įniršęs kartojau: kur jie mane atsiuntė? 
Antuanai, tu esi didžiausias kurvinas! 

Iš lėktuvo mus išmetė tiesiai į aerodromo aikš- 
tę. Buvo šlapdriba ir lietus su sniegu čaižė veidą. 

Ir paskui su vairuotoju važiuojame į tą miestą. 
O tai bjauri vieta, ta Varšuva, tiesiog baisi, ir vis- 
kas. Dabar jau pripratau, bet tada... Juk aš ne- 
kreipiu dėmesio į kokias nors smulkmenas. Nes 
man svarbiausia pusiausvyra, kad kairysis pus- 
rutulis sutaptų su dešiniuoju. Visi tai žino ir gal 
todėl Paryžius siunčia mane ten, kur niekas kitas 
neištvertų. Svarbiausia, kad viešbutis būtų tinka- 
mo lygio, ir vila, kurią išnuomosime, ir kontora. 
Visa kita iškęsiu...Bet čia! Gal tai spalis darė sa- 
vo, Paryžiuje dar šilta, o čia pilka ir tamsu, ir tas 
jovalas gatvėse, ant šaligatvių... gal jei atvažiavus 
pavasarį... Viena, kas gerai, tai kad Žizelė liko Pa- 
ryžiuje. 

Turėjau kambarį Marriot viešbutyje. Tai vienin- 
telis viešbutis, kuriame galėjo apsigyventi svetim- 
šaliai nerizikuodami sveikata ir gyvybe. Iš trisde- 
šimto aukšto buvo neblogas vaizdas. Visi miestai, 
kuriuos teko matyti, kažkaip laikėsi krūvoje, kaž- 
kaip tie namai stovėjo vienas prie kito, kaip turi 
būti mieste... na, nekalbu apie Kairą, kuriame visa 
taip suspausta, kad galima jaustis prislėgtam, ar 
apie Nairobį, kur yra visiškas bordelis, o kitur vi- 
sur yra kažkas, kas primena Paryžių, nors tai ir 
anglų statyta... kažkoks branduolys, solidus, ku- 
ris lemia, kad miestas yra miestas... o čia, kur pa- 

žvelgsi, blokai, kokių d'Estenas pristatė ir mūsų 
priemiesčiuose spalvotiesiems... pilki, irstantys, 
purvini... bet čia jie stovi vidury miesto! Tai taip, 
lyg Paryžiaus Lotynų kvartale šen bei ten prista- 
tytum tų dėžių, tik arabų ir negrų nesimato. Ir dar 
tos gatvės... lyg autostrados paleistos per miesto 
vidurį... Na, ar čia galima buvo tikėtis sėkmės? Ir 
tas klimatas... pusę metų lietus su sniegu... 

Nemėgstu skaityti visų tų knygelių, parengtų 
apie šalį, į kurią važiuojama, bet turiu skaityti, pa- 
galiau tokios yra mano pareigos, kad paskui ko 
nors nelepteltum, kas galėtų užgauti mūsų būsi- 
mus partnerius ir vietinius bičiulius... Tame leidi- 
nėlyje be paliovos rašė apie karus ir okupacijas, ku- 
riuos patyrė tas nelaimingas kraštas. Tas miestas 
atrodo būtent taip, lyg ką tik būtų baigęsis vienas 
iš tų karų. Nesistebėjau, kad Paryžiuje, valdyboje, 
taip ilgai negalėjo ryžtis investuoti, nes nebuvo tik- 
ri, ar čia vėl nebus karo... 

Vienintelis dalykas, kas tame mieste yra malo- 
nu akims, tai tie gražūs rūmai didelėje, tuščioje aikš- 
tėje. Pagaliau tai kažkas originalaus pilkumo ir skur- 
dumo sangrūdoje. Toks Maskvos pakaitas, o juk 
ten cerkvės ir tokie rūmai atrodo pasakiškai. 

Gaila, kad šioje Varšuvoje kaip ten nepastatė 
viso rūmų komplekso. Čia juk tiek vietos... dve- 
jiems, net ir trejiems... Gal tada miestas būtų įgijęs 
kažkokį veidą, būtų originalesnis. O taip ... blo- 
giau nei Liono ar Marselio priemiesčiai. 

— Šimtas Positivų yra galingas rinkos organiz- 
mas. Organizmas, kurio nesigėdytų jokia stabili 
rinka, jokia normaliai išsivysčiusi ir funkcionuo- 
janti šalis... Tad Lenkija grįžo į sparčiai besivys- 
tančių visuomenių šeimą... į stabilias Europos vi- 
suomenes. 

Džiaugiuosi, kad Positivo tinklas auga tokiu ste- 
binančiu tempu. Šimtas restoranų per ketverius me- 
tus - tai tikrai pripažinimo vertas rezultatas. Užtik- 
rinu jus, kad aštuoniasdešimtmetė Positivo istorija 
nėra užfiksavusi tokio spartaus augimo faktų. Su- 
vokimas, kad Lenkijoje klientai net šimte vietų tu- 
ri galimybę lankytis puikiose patalpose, rinktis iš 
daugybės pasiūlymų ir naudotis puikiu aptarnavi- 
mu, teikia didelį džiaugsmą ir neapsakomą pasi- 
tenkinimą. 


Jau tikrai būtų buvę du šimtai Positivų, jeigu 
Paryžius būtų parodęs daugiau veiklumo... bet su 
jais iš head office visada taip... tas jų atsargumas, 
kuris galop lemia mūsų poziciją rinkoje. Aišku, kad 
tai, ką čia pasiekėme, yra didelis laimėjimas, eina- 
me koja į koją su Donaldais, priklauso trisdešimt 
procentų rinkos, bet būtų du kartus daugiau, jeigu 
Paryžiuje mokėtų greičiau priiminėti sprendimus 
ir jei aš, skyriaus šefas, turėčiau čia daugiau lais- 
vės... prašyti sutikimo įvesti trisdešimties tūkstan- 
čių frankų kvotą be apskaitos... sutikimas buvo gau- 
tas, bet dviem dienomis per vėlai... visiški 
bukapročiai... trisdešimt tūkstančių frankų - ir bū- 

tume turėję šiuo metu šimtu Positivų daugiau. Kaip 
tik tai yra praraja tarp firmos skyrių ir jos valdy- 
bos... Jau skrisdamas žinojau, kad čionai gastro- 
nomija blogesnė nei Senegale... čia nieko nebuvo 
privataus... viskas priklausė valstybei, valstybinis 
valdymas per valdininkų armiją... Ir tiems valdi- 
ninkams kilo mintis tai privatizuoti... Afrikos va- 
rianto pakartojimas... tai juk ideali situacija ekspan- 
Sijai... Tad visų svarbiausia buvo nupirkti vieną iš 
tų centralių... šimtu Positivų daugiau... puiki vie- 
ta... visi leidimai užsiiminėti maitinimu... žinoma, 
techniniai dalykai žemesni nei bet kokie standar- 
tai, bet juk ne tokius objektus perimdavome ir pas- 
kui jie tapdavo vizitinėmis Positivo kortelėmis... 
tik reikia iš pagrindų suremontuoti ir išmokyti žmo- 
nes... metais anksčiau įeitume į rinką... ir kaina juo- 
kinga, už beveik šimtą punktų tik du milijonai fran- 
kų... Tie biurokratiniai galvijai nesuvokė, kokių 
rezultatų galima bus pasiekti, kai viskas čia pradės 
funkcionuoti... Žinoma, reikalavo visa tai imti su 
žmonėmis, bet juk po trejų metų apsauginis laiko- 
tarpis baigiasi... ir pasiųstume juos ant žalios žoly- 
tės... Aš su tuo valdininkišku gaivalu moku kalbė- 
tis... odos spalva čia nesvarbu... arabas, negras, 
lenkas... ar net ir prancūzas... visi tik galvoja, kaip 
gavus... Ir čia mano afrikietiška patirtis pravertė... 
jaučiausi lyg Senegale... pirmiausia pamėtėjome 
mikrobangų krosnelę žmonai ir gerą vaizdajuostę... 
o paskui atsidarė susisiekimas... ministerijos greito 
aptarnavimo barų departamento vadovas sako, kad 

galėtų su Žmona nuvažiuoti ekskursijon į Paryžių, 
tada išnagrinėtų mūsų pasiūlymą greitai ir pozity- 
viai... Žinojome, kad ne tik mes čia startuojame, 
tad nedelsdami jį pasiėmėm... visur jį vežiojome... 
Galop po dviejų dienų jis perėjo prie konkrečių da- 
lykų ir sako, kad norėtų sitroeno... jokio ten limu- 
zino... trisdešimt tūkstančių frankų... sutartį pasi- 
rašome kitą dieną, ir visi kiti pasitraukia į šalį... 
Bet čia įsijungė tas šūdžius Žoržas... Kaip galima 
leisti prie tokių reikalų ką tik įdarbintus žmones... 
aš privalau tūnoti kokioje nors Varšuvoje, o toks 
pienburnis šėlsta kontoroje Paryžiuje. Sako, kad nė- 
ra lėšų kyšiams... koks šūdas... iš kur jie jį ištrau- 
kė... kai investicijų skyriuje buvo Antuanas, tokios 
operacijos buvo vykdomos be problemų... niekas 
apie nieką nežinojo... buvo tiesiog aišku, kad to- 
kius pirkinius, tokias investicijas būtina atitinka- 
mai remti... Bet cet imbėcile nulėkė pas Patrisiją, o ši 
pareiškė, kad juk vyksta pačios valdybos dialogas 
su Lenkijos gastronomijos departamento valdinin- 
kais, ir kas per procedūros kalbėti apie tai Varšu- 
vos lygiu... Dialogas, žinoma, tęsėsi ir tęsėsi, nes 
kaina, kurią valdyba siūlė Varšuvai, valdininkams 
buvo nepriimtina be tų papildomų trisdešimties 
tūkstančių frankų; visa pajudėtų, jei Antuanas grei- 
čiau perimtų reikalą į savo rankas, o šiaip reikalas 
užėmė savaitę ir spaudoje perskaitėme, kad barus 
tvarkanti valstybės įmonė tapo Donaldų nuosavy- 
be... Šimtas Positivų pradingo... 

— Verta šioje vietoje pabrėžti, kad nauda yra abi- 
pusė... Buvimas sparčiai besiplėtojančioje rinkoje 
sas mūsų procedūras, kurios vietose, kur rinkos 
ūkis jau yra stabilus, nepripažintos sėkmingomis... 
Tai mums puiki pamoka, kaip reikia lanksčiai plė- 
toti kylantį kūrybišką verslą. Ir už tai Lenkijai esa- 
me dėkingi! Mūsų firma pirmiausia stengiasi mo- 
kytis visur, kur pradeda veikti. Sparti mūsų tinklo 
plėtra tokioje ypatingoje rinkoje yra labai vertin- 
gas patyrimas. 


Kai atsitokėjau po pirmo įspūdžio šiame bjau- 
riame mieste, paskui taip ir nesilioviau stebėjęsis. 
Na, žinoma, nemaniau, kad lenkai vaikšto gatvė- 
mis nuogi, bet faktas, kad jie kiekviename bute 
turi vonią, man buvo netikėtumas, ir kad mergi- 
nos vis dėlto yra gražios ir kiekviena stengiasi 
kitaip rengtis mane taip pat stebino, na, ir kad 
visur tiek daug automobilių. Pagalvojau, kad gal 
ta Lenkija vis dėlto yra kažkokia civilizuoto pa- 
saulio riba. 

Bet jos potencialą pradėjau numanyti po to, ką 
atvykęs kitą dieną išvydau ant centrinių gatvių ša- 
ligatvių. Ten buvo eilės sulankstomųjų lovų, vie- 
nos prie kitų, nuo kurių sustirusių nelaimėlių bū- 
rys pardavinėjo visa, kas žmogui galėjo ateiti į 
galvą. Ir šurmuliavo perkančiųjų minia. 

Tada pirmąkart pamaniau, kad mūsų analizių 
skyrius gali būti teisus... Tie vargšai iškankinti 

žmonės norės bet kokiu būdu ištrūkti iš šūdų, ku- 
riuose murkdėsi. 

Juk tada ketvirtą kartą ėmiausi kurti mūsų tin- 
klą ir žinojau, kad būtent tokių mėšlinų išvargusių 
žmonių potencialas yra pats didžiausias. O tokios 
vietos, kaip mūsų restoranai, bus jiems oazė ko 
nors pasaulinio, kažkokiu pakaitu Paryžiaus, ku- 
rio jie ilgisi ir apie kurį svajoja. 

Pokalbiai su kandidatais į darbuotojus buvo di- 
džiulis malonumas. Jie čia pusę amžiaus laukė to- 
kio šanso. Tai didelis malonumas matyti žmonių 
akyse sunkiai nusakomą spindesį, kuris atsiranda 
išgirdus žodžio Positivas skambesį. Jų džiaugsmas, 
entuziazmas, kad drauge su mumis gali ką nors 
prasminga padaryti sau ir savo šaliai, veržiasi per 
kraštus... 

Kiek kartų tai jau mačiau... Nairobyje, Kaire ar 
kad ir Ankaroje. Bet čia, toje mano Lenkijoje, dar 
esama kažko, ko iš pradžių nežinojau. 

Tų lenkų meilė mums ateina iš amžių glūdumos. 
Ištisus amžius, sako, buvome jiems pavyzdys. Sek- 
dami mumis jie kūrė savo kultūrą. Tose medžia- 
gose, kurias prieš išvažiuodami parengė, parašė, 
kad tarp mūsų esama daugiaamžės draugystės, kad 
po karų, kurie persirito per tą šalį, daugybė lenkų 
apsigyveno Prancūzijoje. Prisipažinsiu atvirai, kad 
apskritai Paryžiuje jų nesu matęs. Gal per daug dė- 
mesio kreipiau įjuočkius ir arabus. O kaip jie mėgsta 
mūsų kalbą! Pavyzdžiui, Kristoferis. Kaip jis žavisi 
mūsų kultūra. Iš tikrųjų būti prancūzu yra didelė 


144 


garbė, didelė atsakomybė ir misija tokioje šalyje... 
Vive la France! 


— Pabaigai norėčiau pakelti tostą. Pasakysiu jums 
akivaizdų dalyką. Svarbiausias sėkmės, firmos eg- 
zistavimo ir veiklos, jos pozicijų rinkoje laidas yra 
žmonės. Noriu leisti sau išsakyti asmeninį prisipa- 
žinimą. Aš dirbu mūsų grupei dvidešimt metų. Dir- 
bau, kaip Žinote, įvairiausiose žemės rutulio kam- 
peliuose plėtodamas mūsų tinklą. Turiu daug 
bičiulių Afrikoje, Azijoje ir Europoje. Su visa atsa- 
komybe noriu pasakyti, kad niekur nedirbau su 
tokiais puikiais žmonėmis, su tokiu atviru, dina- 
mišku kolektyvu, taip pasiaukojusiu ir angažuotu 
Positivo vizijai įgyvendinti. Prisimenu devynias- 
dešimt antrųjų metų pabaigą ir devyniasdešimt tre- 
čiųjų pradžią, kai pradėjome dirbti kukliuose ke- 
turiuose kambariuose Švento kryžiaus gatvėje. 
Turiu prisipažinti, kad tada nedaug žinojau apie 
jūsų nuostabų kraštą ir visai nenumaniau, ar mums 
pavyks įgyvendinti savo viziją, ar pasiseks rasti 
žmonių, kurie entuziastingai priims jiems iškilusius 
tikau daugiau asmenų. Per trumpą laiką mums pa- 
vyko suburti kolektyvą visiškai reikalui atsida- 
vusių žmonių, su kuriais pasiekėme to, ką šiandien 
švenčiame. Tai už juos keliu šį tostą. 


Elegantiškas tas restoranas ir visi tie rūmai. Tie- 
siog sukurti tokiems oficialiems renginiams. Įrengti 

skoningai, nepriekaištingas aptarnavimas. Tikrai 
europietiškas lygis... ir aptarnavimas, ir pritaiky- 
mas. Keičiasi ta Lenkija. Gali didžiuotis. Tai ir ta- 
vo dėka tas kraštas tampa civilizuotas. 

Tik kodėl organizavome savo iškilmes kažko- 
kiame vokiečių šeimos dvare? Visur ta velniška prū- 
siška plyta. Juk, po galais, lyg esu ir Lenkijoje. 

Architektūra manęs per daug nedomina... esu 
atviras... pusiausvyra, visų pirma pusiausvyra... bet 
jau ten, kas vokiška, prūsiška, esu jautrus ir ypač 
alergiškas. Aišku, kad tai dėl tėvo, ir gal tai kve- 
pia kokia sušikta psichologija, kad tėvas turi tokį 
poveikį, šiaip ar taip, jau suaugusiam vyrui... na, 
bet taip jau yra, kad į raudoną plytą ir čerpę nega- 
liu žiūrėti, o čia kaip tik šimtasis restoranas atida- 
romas tame Gleiwitz... Nes tėvas visą karą ganė kiau- 
les tame dulkintame Šlėzvige. 

Manęs istorija niekada nedomino... Nes juk kam 
tai? Bet kai pradėjau važinėti su tais savo lenkais, 
tai maniau, kad man kažkas negerai darosi, nes 
kad ir kur važiuočiau - į šiaurę ar į pietus, - jau- 
čiausi taip, lyg, risčiausi per tuos velniškus prūsiš- 
kus landus... Ir rimtai susimąsčiau, kodėl pas tuos 
mano lenkus visur prūsiška plyta?.. Na, ir skaitau, 
skaitau, o juk tam neturiu laiko; galop sužinojau! 
Tai tas storulis Čerčilis atidavė jiems rytinius vo- 
kiškus landus, ir dabar pusė tos Lenkijos veikiau- 
siai yra Vokietija; ir ta velniška prūsiška plyta, ir 
tie seni medžiai pakelėse yra tiesiog prūsiški... La- 
bai užjaučiu tuos savo lenkus, kad jie priversti ten 

gyventi ir į tai Žiūrėti, nes aš to neištverčiau, jei 
tektų gyventi name kokio nors prūsoko ar kitokio 
švabo, kuris tikriausiai su savo juodu munduru pa- 
radavo po Eliziejaus laukus. Dabar tai jau pripra- 
tau, bet iš pradžių per mūsų išvykas į provinciją 
jaučiausi kaip velniškoje Vestfalijoje, Bavarijoje ar 
Šlėzvige, apie kurį tėvas kartojo, kad ten gyvena 
galvijai su Žmogaus oda, ir po pirmo butelio įsi- 
verždavo į mano kambarį ir šaukdavo, kad įsimin- 
čiau, jog niekada nė viena mano koja negalinti pa- 
liesti tų galvijų Žemės, o kai jau išgerdavo antrą, 
tai paleisdavo tą Bethoveną ir žygiavo su juo po 
kambarį rėkaudamas, kad jie net filharmonijoje 
klausosi maršų, neturi kitokios muzikos, tik kari- 
nę... Žinoma, galėjau tikėtis, kad ir šimtąjį Positivą 
Lenkijoje man teks atidarinėti vokiškoje aplinkoje, 
jeigu pusė tos šalies yra Vokietija. Tada aišku, ko- 
dėl jie taip baisiai greitai nori įsibrauti į tą mūsų 
Sąjungą... | 

Tai, ką rėkavo tėvas, ir dabar aktualu. Zinoma, 
draugystė, sąjunga, bendroji rinka, kodėl ne, bet 
tegu niekas man neteigia apie kokią nors bendriją, 
kokias nors bendras šaknis... Tai tiesiog kita naci- 
ja... Buki blondinai, kurie plempia alų ir paskui ren- 
gia konkursus, kas ilgiau raugėja... ir kurkia... Bū- 
tent tai yra visa jų kultūra... visada laikys save 
geresniais... ir kad jiems priklauso, ir toje Europo- 
je tik stumdysis... Tarp kita ko, ką čia toli ieškoti... 
Tik pažiūrėkim į tai, ką jie ryja... tuos padažus su 
miltais... manų košę deserto ir prie viso to tas alus... 

ir tas jų dainavimas. Nėra ko save apgaudinėti, nie- 
kas nepakeis tų pasipūtusių blondinų... Mano len- 
kus dar galima kažkaip civilizuoti, o švabų jau ne... 


— Keldamas šį stikliuką puikios lenkiškos degti- 
nės negaliu nepaminėti mūsų partnerių... Su didžiu- 
liu pasididžiavimu pareiškiu, kad Positivo pastan- 
gomis atsirado šimtas šeimos įmonių, kuriose turi 
galimybę tobulėti vietinių lenkų verslininkų Žie- 
das. Tai tokių Žmonių dėka ši šalis keičiasi. Ypa- 
tingą pasitenkinimą man teikia tas faktas, kad šim- 
tas drąsių, atvirų, rimtų verslininkų ryžosi atiduoti 
Positivui savo patyrimą, energiją ir reputaciją. Tai 
yra neįkainojamas kapitalas. 

Bet pirmiausia norėčiau pakelti tostą už visus 
restoranų darbuotojus. Tai jie yra kasdienė Positi- 
vo vizitinė kortelė, tai jie įgyvendina mūsų misiją 
kasdieniais kontaktais su klientais. Labai džiau- 
giuosi, kad šimte restoranų Lenkijoje surado savo 
vietą, savo antrus namus, savo aistrą, savo darbą 
tiek daug atvirų, kūrybingų jaunų žmonių. Džiau- 
giuosi, kad jie turi galimybę priklausyti didelei mū- 
sų šeimai. Džiaugiuosi, kad Positivas jiems yra ži- 
tikrovės mokykla... Visi drauge tose šimte vietų 
sudarome didelę šeimą, pozityvią Positivo šeimą... 
Į sveikhatą!.. 


Na, bent vieną žodį moku pasakyti jų kalba. Ga- 
liu didžiuotis savimi... Tai šiandien jau bus viskas. 

Spaudos konferencija ir pasisakymai buvo svarbiau- 
sia... - Padavėjau! - Aptarnavimas čia nepriekaiš- 
tingas. Tiesiog skaito mintis. Puiku! Atšaldyta. Dar 
vieną stiklelį... Vis dėlto tai fenomenalus reiškinys, 
skystis neužšąla, o stiklas pasidengia šerkšnu. Šal- 
ta lyg ledas, o viduje degina lyg verdantis... 

Visada sau kartoju: negerk, Pjerai, to šūdo! Tai 
skirta ne žmonėms. Sužalosi savo skonio svogūnė- 
lius ar ką nors skrandyje. Na, tai dabar giliai 
įkvėpk. Į burną, ir greitas atsilošimas. Ak! Kaip de- 
gina! Iškvėpk orą ir valandėlę palauk. Na, kam tai 
geriu?.. Degina! Užgerti! Nedelsiant ko nors užsi- 
gerti! O, kokia maloni šiluma... Joks vynas netei- 
kia tokio jausmo... to laukiau... Tikra I eau-de-vie. — 
Taip, taip, prašau dar vieną. - Vis dėlto tai neįtikė- 
tina, kad atšaldytas skystis taip šildytų. Tiesiog rei- 
kia tai greitai susipilti ir kuo greičiau gurktelti, o 
paskui ateis palengvėjimas... 

Rusai yra genialūs. Gražus rusiškas paprotys... 

— Na, Kristoferi, į tavo sveikatą!.. Ačiū už verti- 
mą... 

Rusija! Koks gražus tai kraštas! Ta savaitė Mask- 
voje... Tai gražiausia vieta Žemėje, ir ta rusiška sie- 
la... Jie mus taip supranta. Juk daugelį amžių mus 
su rusais sieja kažkas ypatinga. Gal taip turi būti, 
kad dvi didelės tautos ir galingos valstybės ge- 
riausiai viena kitą supranta... 

— Visa tai, šimtas mūsų Positivų, tai tavo nuo- 
pelnas, mano brangus Kristoferi. Todėl pirmiausia 
geriu į tavo sveikatą. Sveikinu tave ir tavo skyrių. 

Tai didelė akimirka mums visiems, o pirmiausia 
tau... Žinai, šiandien, kaip man patarei, nemaišy- 
siu. Gersiu baltąją... 

Maskvoje pirmąkart gėriau atšaldytos grynos 
degtinės. Ryžtingas gestas. Atloši galvą ir paskui 
iškvepi orą. Saša... puikus vyras! Ir tie mano len- 
kai taip pat... Geria ir rausta... Kaip jie sako, vie- 
nas šimtas ant vienos kojos, ir tuoj pat jų akis už- 
kloja rūkas... Jie tokie panašūs į rusus. Bet dabar 
jau Žinau, kad jiems nėra didesnio įžeidimo, kaip 
palyginti su rusais. 

Jei gilinčiausi į visus tuos istorinius aplankytų 
kraštų vingius, turėčiau gal turėti galvą kaip Laru- 
so enciklopedija. 

Čia viskas daug sudėtingiau nei Afrikoje ir nuo- 
lat reikia saugotis, kad gerbtum vietos kultūrą, 
vietos papročius, kad jokiu būdu neparodytum 
nusistebėjimo, kai visur dvokia cigaretėmis, nes 
rūko, kur tik gali, kad nenaudoja dezodorantų ir 
gal retai valo dantis, ir tie jų drabužiai tokie su- 
skalbti, ir batai! Kokią jie avi avalynę... Čia klesti 
nedarbas, bet niekas nesiverčia batų valymu, gat- 
vėse nėra batų valytojų. Ir dar tas saulės stygius, 
nes jei šviestų, tai gal tas jų garderobas nebūtų 
toks pilkas. 

Nepriekaištauk! Juk čia įvyko milžiniškų pasi- 
keitimų. Nes ta pati yra Lenkija... Kokia miela ši- 
luma ir atsipalaidavimas visame kūne! Rusai tikrai 
yra genialūs, degtinė nuostabi! Visur tiek firminių 
parduotuvių... ir automobiliai... visur spūstys. Ji 

neatpažįstama. Tą patį sako Žizelė. Ir vis šviesiau 
gatvėse... na, ir šimtas Positivų ir antra tiek Do- 
naldų... ir visi kontoroje metė rūkyti... tik tie ba- 
tai... 


— Na, Kristoferi, ar prieš ketverius metus ma- 
nei, kad tiek toli nueisime? 

Tu nesuvoki, kokie iššūkiai tavęs laukia. Dabar 
čia švenčiame šimtą Positivų, esi tikrai aukšto ly- 
gio, bet jau pirmadienį turėsi susipažinti su nauja 
strategija, o tai nebus lengva. 

— Taip, kaip užrašiau darbo kalendoriuje, pir- 
madienį pasryčiai „Šeratono“ viešbutyje. Bus An- 
tuanas ir aš... Toks kamerinis susitikimas trise. Į 
sveikatą, Kristoferi, dar vienas šimtas... Čia nėra 
šimto? — Deja, išskystu po vieno stikliuko šito šū- 
do... - Sakai, kad tai ne šimtas? Aš tai vadinsiu 
šimtu. Turi man atleisti... 

Taip, Kristoferi... turėsi išmokti skaičiuoti... Vi- 
sa didelė Positivo šeima, mūsų mylimi partneriai 
šitoje gražioje šalyje turės to išmokti. 

- Taip, Kristoferi, devintą... Dar kartą mano 
sveikinimai... Turiu tavęs atsiprašyti... Antuanas 
ir Žoržas laukia... ir dar tie džentelmenai iš minis- 
terijos nori persimesti su manimi keliais žodžiais... 
Maloniai linksminkis. Tai tavo šventė. 

Ak, Kristoferi, Kristoferi... tavęs laukia didelis 
iššūkis. Nė nenutuoki, kas tavęs laukia... 

Praeitą savaitę Paryžiuje įvyko dalykiškas susi- 
rinkimas. Svarbi diskusija apie naujausias rodiklių 

suvestines. Šį sykį Paryžius tinkamai reagavo į ma- 
no pasiūlymus. 

Vis dėlto valdyboje atsižvelgia į mano situaci- 
jos vertinimą... Jau tikrai nepakartosiu Egipto klai- 
dos, kai man priekaištavo už nemokėjimą plėtoti 
tinklo ir visišką pelno kontrolės nebuvimą. Nuo to 
laiko suprantu, kad Paryžiuje reikia forsuoti savo 
nuomonę. O paskutinių metų rodikliai kelia neri- 
mą. Iš pažiūros visa atrodo puikiai, klientų ir par- 
davimų skaičius pribloškia, bet visas tinklas beveik 
negavo pelno. Tai, žinoma, pateisinama įsitvirtini- 
mo rinkoje metu, bet esant tokiam rekordiniam 
klientų skaičiui būtina atidžiai įsigilinti, kai resto- 
ranams vadovauja partneriai. Fantastiška apyvar- 
ta, o pelnas minimalus. Ką tai gali reikšti? Mūsų 
partneriai greitai restoranuose pasijuto pernelyg 
tvirtai, prarado tikrovės jausmą ir yra įsitikinę, kad 
tai jie iš esmės yra Positivo savininkai. Visa tai pa- 
žįstame. Visur, kur per partnerius įsigalėjome rin- 
koje... Turkija, Graikija, Kenija, visa Pietų Ameri- 
ka. Nieko nauja... Mažina pelnus, krauna mums 
fiktyvias sąnaudas ir absoliučiai nieko nedaro, nes 
mano, kad pardavimai augs patys savaime. Positi- 
vo markė pati nuolat skatins pardavimus. O jie tik 
skaičiuos sau komisinius... 

Ar jie mano, kad Positivas yra aklas, kad jis ne- 
plėtojo tinklo kylančiose rinkose? 

Tiktai čia visi mechanizmai veikia taip intensy- 
viai. Įsitvirtinome rinkoje rekordiškai greitai... ir 
rekordiškai greitai pradėjo mus apvaginėti. Tai nor- 

malu, stačiai akivaizdu kylančiose rinkose, tik Pa- 
ryžius norėjo dar padelsti su sprendimu apie stra- 
tegijos keitimą... 

O receptas yra vienas. Reikia atsisakyti part- 
nerystės sutarčių ir įdarbinti etatinius vadovus. 
Tokie tad dalykai... Partneriai savo jau padarė... 
dabar atėjo kitos formulės laikas. Jie yra nepakei- 
čiami įsitvirtinant rinkoje, bet akcininkus tenki- 
nančiam pelnui užtikrinti turime pasinaudoti kita 
strategija. 

Tokie yra tinklo plėtros procesai, bet iš kur jie, 
mano mylimi lenkai, gali tai žinoti? Kenijoje įsišak- 
nyti prireikė apie penketo metų. Na, ką gi, vis dėl- 
to čia Europa... 

Po trumpos diskusijos Antuanas ir Žoržas ne 
tik sutiko su mano pozicija, bet ir oficialiai patvir- 
tino tai, ką pasiūliau. Žinoma, sutinku su Antuanu, 
kad tai delikati operacija, bet ar aš vaikas? Ką jie 
toje administracijoje įsivaizduoja? Juk kam nors su 
tokia patirtimi, kaip mano, tai įtikinama strategija. 

Pirmiausia reikia pradėti nuo operacinio sky- 
riaus... nuo Kristoferio. Reikia sumaniai sudomin- 
ti ir pažadinti jo entuziazmą dėl šios idėjos. Jis pa- 
darys viską, ką pats pripažins teisinga, tik reikia 
sudominti. Lig šiol jis pasiaukojamai plėtojo Posi- 
tivo šeimą. O dabar turės atsisakyti šeimos jaus- 
mų. Sutelkti dėmesį į skaičius, didinti pardavimų 
apimtį ir užtikrinti valdybos ir akcininkų nustaty- 
tą pelną. Žinau, kad tai jam ir jo skyriui gali būti 
sunku. 

Kristoferis daug nuveiks, kad dirbtų su mumis... 
o jeigu ne... na, pagaliau nėra nepakeičiamų Žmo- 
nių. Jis taip puikiai kalba prancūziškai ir taip gerai 
pažįsta Prancūzijos istoriją ir kultūrą. 


Ak, Antuanai! Mano brangus Antuanai! Kaip 
džiaugiuosi, galėdamas tave priimti pas savo my- 
limus lenkus... Arjau ragavai baltosios? Vienas ma- 
žas šimtas... į sveikatą... - Kur mane dar išsiųsi? 
Ar valdyba ketina šitaip stumdyti mane iki pensi- 
jos? Ar jau visada būsiu ant šalutinių bėgių, tokio- 
se bjauriose vietose? Mėgau važinėti po pasaulį. 
Tik jau baisiai pavargau... Ta Lenkija, taip sako An- 
tuanas, turi tapti lūžiu, paskui jau tik Paryžius... 
Bet ar galiu juo pasikliauti? Kartu pradėjome prieš 
dvidešimt trejus metus... Ir reikia paskutinį kartą 
įsitempti, nes tai yra mano būti ar nebūti... 

Vakarykščiai pietūs Madame Walewskos restora- 
ne. Žoržas pirmąkart Lenkijoje. Jis nustebęs, kad 
Varšuvoje yra tokia vieta su tokia virtuve. Visa- 
da juokdamasis žiūriu į savo tėvynainius, kurie 
čia lankosi pirmą sykį. Jiems sunku visa tai su- 
prasti. Nes šis kraštas ir tie mano lenkai yra ne- 
perprantami. 

Valgant užkandžius Antuanas sako Žoržui gir- 
dint: - Tai labai išmintinga, Pjerai, kad pateikei val- 
dybai savo pasiūlymų, išties reikia baigti medaus 
mėnesį toje Lenkijoje. Taip. Labai teisingas Žings- 
nis. Tai visada yra labai gražus laikas, kai firma 
nepaiso išlaidų, investuoja su užmoju. Nereikia pai- 

syti biudžeto, raportų, balansų, planų. Tuomet mū- 
sų nedomina skaičiai, tik užimama rinka. 

Dabar reikia pasiraitoti rankoves. Gal pavargau. 
Egipto ir Turkijos atvejų pakartojimas. Atsisveiki- 
nimas su partneriais, sąnaudos, skaičiai, fondog- 
rąžos lygis, ašaros ir žlugusios svajonės. Na, tie- 
siog man nesinori. Bet juk tai mano būti ar nebūti... 
Paryžiuje... 

Ir galop, kai buvo geriama kava ir konjakas, An- 
tuanas sako: - Gauni iš mūsų žalią šviesą keisti 
bendradarbiavimo su partneriais pagrindus ir net 
skubiai nutraukinėti sutartis, tik tokius sprendi- 
mus priiminėk jautriai. Nepamiršk Positivo įvaiz- 
džio... - Pasilaikyk tai kaip lemiamą kortą, - pri- 
duria Žoržas. 

— Į sveikatą, Antuanai, į sveikatą, puiki rusiška 
degtinė... Turiu viltį, kad vieta Paryžiuje, valdy- 
boje, man jau numatyta? 

Peras, nors jau artėjo prie šešiasdešimtmečio, 
buvo patrauklus ir ganėtinai išvaizdus vyras. Jo 
veidą galima laikyti įdomiu. Aukšta kakta, rudos 
akys po juodais antakių lankais, klasikinis, galima 
sakyti, graikiškas profilis. Eigastis stamantri, iš jo 
kūno spinduliuojanti energiją. 

Dar nuo studijų laikų jis išsaugojo pomėgį teni- 
sui, nes ši sporto rūšis labai tiko jo gyvenimo sti- 
liui, kurio laikėsi, ir einamoms pareigoms. Žaisti 
tenisą jo aplinkoje tiesiog derėjo. Visur, kur jam 
teko dirbti, ir juodojoje Afrikoje, kur pirmąkart sa- 
varankiškai vadovavo Positivo tinklui, ir Egipte, 
paskui Turkijoje, galėjo susirasti gerą teniso kortą, 
kur rinkdavosi vietos elitas. 

Bet, be teniso, Pjerą dar labai traukė moterys. 
Kai sutelkdavo dėmesį į firmos reikalus, joms ne- 
likdavo vietos. Žinojo, kad norint būti veiksmingu 
vadybininku nevalia atsipalaiduoti nė akimirką. 

Vėlyvą popietę išėjęs iš kontoros, jis negrįžda- 
vo trumpiausiu keliu į išsinuomotą vilą Mokotove. 
Lėtai važiuodavo limuzinu palei šaligatvius, Žiū- 
rėdamas į skubančias namo moteris. Kai buvo šil- 
ta, mėgdavo išlipti iš automobilio ir pavaikščioti 
gatvėmis. 

Nuo tada, kai dirbo užsienyje, jį intrigavo kito- 
kios nei jis rasės moterys. Dievino žiūrėti į negres 
Nairobyje ar Kinšasoje. Paskui Egipte negalėjo at- 
sispirti pomėgiui žvilgčioti įkandin apsigobusių ara- 
bių. Svajojo pažinti jų juodus ar alyvmedžio vai- 
siaus spalvos kūnus. Jos atrodė visai kitokios nei 
jo rasės moterys, tokios egzotiškos, turinčios sa- 
vyje neapibrėžtą paslaptį, pažadą kažkokios ypa- 
tingos palaimos, kurios jam negalėjo suteikti balta- 
odės moterys. Žinojo, kad galėjo turėti jų daug, kad 
savo klasikiniu grožiu ir einamomis pareigomis dau- 
geliui buvo labai patrauklus. Bet niekada niekam 
nesiryžo. Nei nekaltam pokalbiui, nei susidomėji- 
mą liudijančiam gestui, jei jau nekalbėsime apie pri- 
silietimą prie odos, kurios spalva jį taip gundė. 

Jis suprato: Žizelė neištvertų sužinojusi, kad jis 
jai neištikimas su vietine moterimi. Taip pat Žino- 
jo, kad tuo jo karjera galėtų būti perbraukta. Jam 
telikdavo svajonės, kurios išsiliedavo savęs paten- 
kinimu. 

Domėjimasis moterimis Lenkijoje iš pradžių at- 
rodė lyg ir mažesnis. Juk lenkės iš esmės buvo to- 
kios pačios kaip prancūzės. Bet ilgainiui suvokė, 
kad čia jį supa moterys, kurių plaukai šviesūs ir 
oda dažnai tiesiog skaidri. Tai jį varžė, bet tuo pat 
metu dar stipriau intrigavo. Ir vėl, kai pavargęs 
išeidavo iš kontoros, mąstė, kaip tokia švelni oda 
reaguotų į jo tamsesnių pirštų prisilietimą. 

Lenkija, kaip ir kitos šalys, kuriose jam teko 
dirbti, jo nedomino. Et, eilinis keistas, nesupran- 
tamas ir atsilikęs kraštas. Net nežinojo, kad jo tė- 
vas kadaise kartojo: neverta mirti dėl Gdansko, 
tai jam baigėsi kiaulių ganymu nelaisvėje, Šlėzvi- 
ge. Jis nieko nežinojo apie Rugpjūčio sukilimą, apie 
pribloškančio Varšuvos bjaurumo priežastis. To- 
dėl negalėjo — bent jau stebėtis, kad tas pats rug- 
pjūtis Paryžiui buvo visiškai kitoks. Nes Pjeras apie 
tai, kas vyko į rytus nuo Labos, nieko nenorėjo 
žinoti. 

Bandomasis laikotarpis 


„. Na, važiuok, karši! Nešdinkis į šoninę juos- 
tą, jeigu nežinai, kam tarnauja mašina. Tai bent Eu- 
zebiukui teko brika! Kokia jos trauka! Duoda spyrį 
tie beveik du litrai. Visiems regionų vadybininkams 
Positivas tokius duoda... Persėsti iš uno į tokį 
pežotuką tai šis tas... Kaip tik taip atrodo mano 
gyvenimo pokytis... Reikia būti kažkuo, kad tai pa- 
siektum. Na, tu su tuo polduku man čia neužstok... 
Na, kurva, kas yra, biče?! Žiūrėkit, karši! Bent spur- 
tas... akimirka-momentas, ir jau šimtas spidomet- 
re. Nešdinkis, nes neturiu laiko! Skubu! Kontoroje 
privalau būti pirmas. Tokia brika tai bent važiavi- 
mas... Iki Gdansko pastaruoju metu per dvi valan- 
das ir penkiasdešimt minučių. Kai apsiprasiu su tuo 

keliu, tai tikrai sutilpsiu į dvi su puse... Velniškas 
Barzdyla, turėjo man skirti būtent tą regioną... gai- 
la, kad į Ščeciną manęs nevaiko... Kaip tai čia su- 
tvarkyta? Neturi Žmonių iš šiaurės? Kokios tai jiems 
išlaidos? Oi, tikriausiai daug kas čia turi pasikeis- 
ti... Tai, kurva, toks prancūziškas darbo organiza- 
vimas... Taip kaip visuose tuose prekybos centruo- 
se... viskas ant galvos pastatyta... prekėms kojos 
dygsta, net burzgia, o čia regiono vadybininkas iš 
Varšuvos laksto po visą pajūrį. „Cipsike“ buvo ki- 
taip. Aš juos išmokysiu gero darbo organizavimo... 
Na, reikia pasistengti, kad dirbtum lyg sostinėje... 
Sostinė... o važinėjama čia lyg kokiame nors už- 
kampyje. Reikia aštriai protauti, kad tai nesitęstų 
amžinybę, ir būti kontoroje, kaip numatyta. O, ir 
dabar įvažiuosim į tą juostą, ir paskui čionai, ojo- 
joi, ir būtų po lako ir veidrodėlio. Netūtuok, avi- 
ne! Man čia dar tūtuosi? Na, tai še tau per stabdžius! 
Matei? Galėjai išbarstyti dantis ant vairo. O tu su 
apspardyta šikna!.. Su manim, biče, nori lenkty- 
niauti? Su mano dviem litrais nori lygintis. Tu gal 
nežinai, ką darai! Matai, tavęs net ir veidrodėlyje 
jau nesimato. Gaila, kad turiu čia sukti. Dar kiek 
prasimankštinčiau... Visada čia turi būti tokių tam- 
suolių užkimšta. Kas per miestas! Niekada prie jo 
nepriprasiu. Jau tas mano mažas, nes mažas, bet 
geresnis. Kodėl taip yra, kad už to posūkio nuolat 
yra kamštis? Nes siaurėja... kaip ji vadinasi? Vlos- 
ka, Voloska gatvė? Turėtų tas gatves sunumeruo- 
ti. Tuos pavadinimus čia išgalvojo! „Slankmatis“, 

„Išradimas“, „Pažangos“, „Racionalizacijos“. Gal 
kažkam vieno šulo pristigo. Labai mat sostinė... 
„Slankmatis“ ir „Išradimas“... Gaila, kad ne „Pra- 
rėžas“ ir „Kelnės“... Reikia apvažiuoti tą sambūrį 
iš kairės. Truputį nustebs tie iš priekio. Kaire juos- 
ta. Bet, Euzebiuk, reikia būti drąsiam! O dabar rei- 
kia paspausti pedalą, nes, kai ten bus žalia, būsi 
pirmas... bet čia yra oro pagalvės, tai kaip nors, 
Euzebiuk, apsisaugosi. Tegu saugosi tas iš priekio... 
Bet suspėjome... Mėgstu tokius momentus... Žinau, 
kad gyvenu... adrenalinas kyla aukštyn... spėsiu 
ar nespėsiu... kai jie visi turi sprukti į šalis... tuš- 
čias juokas ima... visi į šalis... na, nes kas čia yra 
geriausias? Na, žinoma... Euzebiukas su savo bri- 
ka... Įdomu, kodėl ši juosta yra laisvesnė. Patik- 
rinsim... Tikriausiai visi mano, kad ji skirta posū- 
kiui dešinėn. Asilai. Gal ji ir posūkiui į dešinę, bet 
mes šast į vidurinę juostą. Ko, karši, tūtuoji? Kai 
palieki tokį tarpą, nesistebėk, kad jį reikia užimti. 
Per tokius kaip tu taip tas miestas atrodo. Tie var- 
šuviečiai! Svarbiausi visame pasaulyje. Varšuvie- 
čiai, sušikti pasipūtėliai... jokio mandagumo, tik 
spaudžia ir spaudžia garso signalus, jie niekada ne- 
praleis, tik užkirs kelią. Toks vilksis, bet nepra- 
leis... Koks šūdas! Ir privalai, žmogau, čia gyven- 
ti. Tik smarvė, šiukšlės ir kamščiai.... Na, dabar 
galima paspausti! Šioje tiesiojoje vakare, kai tuš- 
čia, tai kažkada pavyko iki šimto keturiasdešimt. 
Andžėjus, plika kuoka, kažkada gyrėsi, kad gali- 
ma ir šimtą šešiasdešimt, septyniasdešimt, bet juo 

netikiu. Apskritai jis tikrai suktas. Betgi irgi karšis... 
Na, taip, bet jis iš visų toje kontoroje geriausias... 
Irgi matyti, kad norėtų vis aukštyn... Žiūri į tas su- 
vestines ir dulkina savo ponus partnerius... Tik jis 
nežino, ko vertas Euzebiukas! Oi, nežino! Belieka 
jau tik du šimtai metrų, vos, žmogau, įsibėgėji, ir 
jau turi stabdyti... O stabdyti Euzebiukas nemėgs- 
ta... 


Na, jau matyti mūsų mėgstamas administraci- 
nis kompleksas ir pagaliau stovėjimo aikštelė. Ele- 
gantiška vieta, visai kitokia nei tas visas sušiktas 
miestas. Aptverta, lygutėliai išgrįsta baumo trin- 
kelėmis... užkardas ir spygliuotas užtvaras... Visa 
suorganizuota, kaip ir turi būti. Žmogus žino, kur 
stato mašiną. Paskirta vieta. Ir Euzebiukas tai mėgs- 
ta... tvarkelė... visa savo vietoje... O administraci- 
nis pastatas — pirštus aplaižysi. Pačios geriausios 
firmos. Labai prašau... Didžiausia naftos produk- 
tų firma... čia pat šalia skalbimo miltelių ir marga- 
rino milžinas... Na, čia jau yra kitas pasaulis. Ir čia, 
Euzebiuk, yra tavo vieta... Karšis prie užkardo žiūri 
lyg ką tik prabudęs. Na, žinau, kad dar tik po sep- 
tynių, biče, bet tai nereiškia, kad esi ne darbe... 
Tai bent publika apsaugininkai... Kiek su jais turė- 
jau vargo tuose restoranuose... kiekvienas vis ge- 
resnis tomis naktimis... tai juos reikėjo saugoti... 
kažkokie sukriošę seneliai... baisu buvo, kad neiš- 
gyvens iki ryto, o ką kalbėti, kad jie ką apsaugos... 
Na, sakau... prabusk, svety, prie darbo... spokso į 

leidimą, lyg ką nors tokio pamatęs pirmą sykį... 
Prabusk, biče... Per daug miegojai naktį... Oi, rei- 
kėtų tau gero vadybininko! Visus reikia vyti... oi, 
visus... toks, kurva, gyvenimas! Na, gerai... Reikia 
atbulomis, nes tas stovėjimo vietas padarė siauras... 
Aplanką iš bagažinės ir į vidų... Ak, tas vestibiulis. 
Kai matau savo atspindį ant tos žibančios apdailos 
ir girdžiu batų tap, tap, tap, tai jau Žinau, kad pra- 
sidėjo dar viena mano gyvenimo diena, kad Euze- 
biukas atsirado deramoje vietoje... Merginos iš lei- 
dimų biuro prie įėjimo šypsosi man kaip dera. 
Tikrai joms patinku. Neblogos lazdos... na, juk prie 
įėjimo į tokį administracinį pastatą bet ko, kokių 
kašalotų, nesodins... Visur čia kuo puikiausia tvar- 
kelė. Ir grindų danga, ir grūdinto plieno apdaila, 
ir įstiklinimas, ir liftai, stačiai didysis pasaulis, na 
ir, aišku, panos turi prie to tikti... galima būtų ku- 
rią nors nusignybti, kaip jos maloniai į Euzebiuką 
žiūri... O gal jos taip šypsosi kiekvienam... Paga- 
liau tai jų pareiga šypsotis įeinantiesiems... bet man 
jos šypsosi kažkaip kitaip... na, pagaliau juk nesu 
koks nors pirmas pasitaikęs... juk kokia išvaizda... 
plaukučius sau želė tepu ne tam, kad į save veid- 
rodyje žiūrėčiau, o tik tam, kad man šypsotų... O 
figūrėlė Euzebiuko irgi nieko sau... mankštinosi vos 
prieš porą metų. Kiekvieną iš jūsų, mergužėlės, pa- 
stverčiau ir pakelčiau, kad ek! Brigida galėtų ką 
nors su savimi daryti... pagaliau prižiūrėti save... 
ir, po galais, kai išeinu į kontorą, tai bent tegu ne- 
liečia to mano švarko tomis rankomis nuo košelių 

ir vystyklų... o Glorija pagaliau galėtų išmokti į nak- 
tipuodį... 

Bet ką ten tos merginos čia... Silvija mūsų pri- 
imamajame tai bent mergužė! Nė viena jos nepra- 
noks. Pitonas šalia jos visada parengties būsenoje. 
O čia yra taip, kaip turi būti... Į liftą magnetinė 
kortelė... prie įėjimo irgi. Dvidešimt pirmojo am- 
žiaus civilizacija. Visa kaip dera. Tai iš tikrųjų pa- 
siekimas, Euzebiuk, kad turi tokią kortelę su užra- 
šu Positive Lenkija ir savo nuotrauka ir pridedi ją 
prie žvalgytuvo... švelnus piiii, ir liftas užsidaro. 
Pažiūrėk į savo nuotrauką. Nenugalimas! Ir dabar 
pridedi tą kortelę prie žvalgytuvo šalia durų... 
klik... spyna atsidaro, ir esi kontoroje! Tuščia... Na, 
žinoma, Silvijos dar nėra... Nieko nėra... Visame 
olpen speise nė gyvos dvasios... Vėl Euzebiukas 
pirmas... Nes Euzebiukas turi būti pirmas, jau taip 
yra... Visi tie karšiai čia susirenka prieš devintą... 
o Euzebiukas tada jau turi informacijos apie vis- 
ką... Devintą tai cho, cho... jau visi raportai išspaus- 
dinti, rezultatai peržiūrėti. Net ir Barzdyla dar ne- 
žino, o Euzebiukas jau taip... Restorane Euzebiukas 
visada buvo vėliausiai septintą... kitas darbo rit- 
mas... geras įprotis... tėvulis visada kartoja, kas 
anksti keliasi, tas gardžiau valgo... ne taip, kaip tie 
kontoros karšiai... Ir rezultatas yra, nes jau kelis 
sykius tai Barzdyla priėjo, o tai ir Pjeras... - Ma- 
tau, kad anksti ateini... tai gera mintis, kai ramu, 
galima daugiausia nuveikti... - Nes svarbu ateiti 
anksčiau nei šefas... tai aišku, kad irjis ateina anksti, 

bet juk ne anksčiau negu Euzebiukas... Nes tavo, 
Euzebiuk, tokie genai, kad tu tiesiog privalai būti 
pirmas, pirmesnis už visus. 

Visiškai tuščia... visa kontora yra po mano ko- 
jomis... Einu, praeinu pro skyrius ir salių duris, taip 
einu ir einu vienui vienas, ir jaučiu, kad esu to lai- 
vo vadas, kad tas denis priklauso man... Ir nesu- 
stoju prie savo skyriaus. Einu toliau palei rašuo- 
muosius stalus ir pertvaras iki pat galo, kur bus 
mano... Lenkijos tinklo direktoriaus, kabinetas... 
Taip, Euzebiuk... visa yra pagal tavo galimybes... 
kas Žino... po dešimties metų, o gal po penkerių... 

Na, o dabar reikia atsistoti prieš kamerą, va taip, 
lyg atsitiktinai čia vaikštinėčiau... lyg nežinau, kad 
čia yra jos objektyvas, bet pastovėkim čia ilgėliau. 
Administracijoje kalba, kad jokių kamerų nėra, o 
paskui kad gal ir yra, bet tik saugumo sumetimais, 
bet visi žino, kad jų yra ir net kur jos. Toks mažas 
išsikišimas, lyg kniedės galvutė. Juk aišku, kad jie 
kite... Vėl esu pirmas kontoroje... gerai mane įsi- 
dėmėkite... Ir kai pamatys Euzebiuką anksčiau vi- 
sų atėjusį, tai visada koks nors punktelis jo 
naudai... Barzdyla tikriausiai gauna ant stalo su- 
vestines, kas kelintą valandą ateina... Na, Barzdy- 
los vakariniais sėdėjimais nepranoksiu, bet užtat 
rytą esu anksčiau... ir dabar eime į savo skyrių... 
dar tas kabinetas ne tau... ir įeikime į tinklą... O 
Barzdyla mano, kad tas kabinetas tai jau jam vi- 
sam laikui... o, nesulauks to barzdota beždžionė... 

Ak, ta Silvija! Kai ją tik prisimenu, tai kaipmat 
pas mane darosi ankšta... Ir neįmanoma susikaup- 
ti, nes Euzebiukui tik ji galvoje... Kaip čia ją išplė- 
šus... bent telefono numerį gavus kaip nors taip, 
kad visa kontora negirdėtų. Galėtų tiesiog anks- 
čiau ateiti kaip aš... Na, neįmanoma išsėdėti... ką 
su tuo pitonu daryti, tegu jau pagaliau pasirodo 
mano suvestinėlės, mano realizacijos raportas, tai 
gal man iš galvos išgaruos ta Silvija... O paskui 
skambinti ir be paliovos raginti tuos ponus part- 
nerius, kelti w0lumeną, nes Euzebiuko regionas tu- 
ri būti geriausias. Ketverius metus jie šioje rinkoje, 
neseniai turėjo didelę šventę šimtojo restorano pro- 
ga... Didelė firma, nieko neprikiši, penki regionai, 
ir vienas iš jų Euzebiuko... Nenugalimasis Euze- 
biukas Positive visada bus geriausias ir susilauks 
stiklinio kabinetėlio, kokį dabar turi Barzdyla. 

Taaip, iš esmės ar yra ko jam pavydėti... tame 
stikliniame narve... tai jau man buvo geriau tame 
restorane... Ten buvo normalios sienos ir durys, ku- 
rias visada galėjau uždaryti, net ir užsirakinti gry- 
nųjų pinigų skaičiavimo dingstimi... O tiek anksčiau 
girdėta, kaip čia tose kontorose dulkinamasi... vie- 
na didelė pasaka, juk čia viskas matyti, viskas už 
stiklo, visi viską mato. Kur aš čia galėčiau daryti tai, 
pavyzdžiui, su Silvija... Tu, Euzebiuk, nesirūpink kur, 
nes vieta visada atsiras, jei ne čia, tai kitur, tik paga- 
liau pasišnekėk su ja kaip nors konkrečiai, kaip de- 
ra sėkmės žmogui, kuris žino, ko jam reikia... o ne 
mindžikuok nuo kojos ant kojos. 

Barzdyla jau nebejaunas. Na, ką jie su juo darys 
po poros metų?.. Gal išspirs aukštyn... o gal že- 
myn... Bet su Euzebiuku jam nėra ko lygintis... da- 
bar pasaulis priklauso jauniems! Barzdyla išvykęs 
į regionus... kur jis išsidangino?... gal, šūdžius, iš- 
važiavo tikrinti mano regiono... Na, žinoma, tai 
kiek gadina nuotaiką... Ir apskritai kokie čia pa- 
pročiai? Kažkokie slaptų agentų žaidimai? Paskam- 
bino man vakar iš Gdansko ir sako nenorįs, kad 
tai atrodytų kaip paslaptis, bet apsilankys keliuo- 
se restoranuose šiaurėje, be kitų, ir mano regione: — 
Neinformavau tavęs anksčiau, nes, kaip Žinai, da- 
bar aptarinėju su partneriais mūsų naująją strate- 
giją, ir reikalas tiesiogiai nesusijęs su tavo pareigo- 
mis... - Na, aišku, šiek tiek išprakaitavau, nes tai 
kažkokia akivaizdi kontrolė, baigiasi bandomasis 
laikotarpis. Galvoje man sukunkuliavo, pradėjau 
aštriai mąstyti, ką čia padarius su tuo uždėliu... Šiek 
tiek mane nustebino barzdota beždžionė... paga- 
liau nežinau, ar privalau žinoti, kad jis ten važiavo? 
Ar nežinoti?.. Ar dėtis prieš ponus partnerius ne- 
pakankamai informuotam? Bet tai kvaila, kad re- 
giono vadybininkas nežino... ir taip blogai, ir taip 
negerai... supratau, kad mane išbando tokioje si- 
tuacijoje, kipšas... tad manau sau, kad dėl viso pik- 
to paskambinsiu tiems savo ponams partneriams, 
kad nepričiuptų jų už kokius menkniekius ir visiš- 
kus standartų pažeidimus... bet paskui manau sau: 
verčiau ne... tegu tinklo šefas pamato, kaip tai visa 
atrodo iš tikrųjų po to mano pirmtako, kuris neva 


167 


buvo toks tobulas ir dėl kurio pasitraukimo taip 
apgailestauja visi partneriai... 

Bet Euzebiukas ne iš kelmo spirtas, tad apsi- 
draudė ir iš kitos pusės!.. Nors ir trumpai čia dir- 
bu, bet jau kelis kartus signalizavau, kad kalba su 
kai kuriais partneriais yra ypač sunki, lyg elgetos 
su paveikslu, o Euzebiukas neketina būti joks el- 
geta, ir pabrėžiau, kad žinau, kaip gali funkcionuoti 
restoranas... kad aš su savo vadovavimo patyrimu 
iš „Cipsiko“ iškart matau, kas kaip veikia, ar toks 
vadovas iš viso rūpinasi restoranu, ar tik skaičiuo- 
ja savo procentus. Ir net leidau sau parašyti tarny- 
binį pranešimą. Taip, Euzebiuk, reikia būti savimi, 
kad po dviejų darbo mėnesių leistum sau tokius 
išsišokimus. Pranešimą! Visai valdybai... O ką? Ge- 
riausia gynyba yra puolimas... Bet iš tikrųjų tada 
baiminausi dėl savo užpakalio, nes draskiausi kaip 
įmanydamas, o rodikliai kaip stovėjo, taip stovė- 
jo... Parašiau, kad situacijoje, kai regiono vadovas 
neturi galimybių taikyti partneriams jokių sankci- 
jų, sunku tikėtis pardavimų rodiklių augimo... Ir 
tegu dabar Barzdyla pamėgins teigti, kad nesusi- 
tvarkau, tai aš jam paklosiu pranešimą ir rodiklių 
suvestines, kad iš tikrųjų rodikliai pajudėjo nuo to 
laiko, kai aš esu čia... 

Bet juk čia viskas stovi ant galvos... tinklo di- 
rektorius važiuoja aptarinėti su partneriais naujos 
strategijos... Tai nesutelpa lazdoje... Ką čia su jais 
aptarinėti?.. Yra užduotis, ir reikia ją įvykdyti... 
kokie dar čia papročiai? Mėnesį važinėja ir aptari- 

nėja... Čia, kurva, turi pradėti dirbti vadovai, ku- 
rie, tik gavę pavedimą, imtųsi jį vykdyti, O jei ne, 
tai juos išmes, ir tiek... tada mes, regionų vadovai, 
pagaliau turėtume sąlygas įvykdyti numatytą apy- 
vartos užduotį... Išvažiavo aptarinėti naujos stra- 
tegijos... na, tiesiog kvailas juokas ima... Dėl vieno 
esu tikras, kad anksčiau ar vėliau viskas bus taip, 
kaip aš tai matau... Tad tūnau sau tyliai savo sky- 
relyje ir laukių tolesnės įvykių eigos... šiek tiek va- 
kar mane suėmė drebulys, nes juk važinėja visą 
mėnesį, o nebuvo šiaurėje, tai tikriausiai turėjo 
nuvažiuoti ir į mano regioną... bet kraujas atvėso 
ir tik sau įsivaizduoju, kaip Barzdyla šnekasi su 
tuo apsišikėliu Miroslavu iš Stargardo... ir kaip jis 
tuo savo pedališku būdu aptaria su juo einamosios 
apyvartos raportų sekimo procedūrą... Dar su tuo 
Zambrovskiu tai šiaip taip galiu... nors tokių gud- 
ruolių nemėgstu, bet Mirusis... kas jį čia priėmė? 
Tikriausiai Barzdyla padarė tokį šūvį į dešimtu- 
ką... Na, o Muravecas iš pajūrio, tai bent... ir ta jo 
žmona, kuri iškart griebiasi už širdies... taip... tos 
jų Žmonos... nors, antra vertus, ta Miroslavo Mari- 
sė, kaip jis ją vadina, gal supratingesnė... nes ji su- 
vokia pagrindinį dalyką, kad galų gale Positivas 
be jų išsivers, o jie be Positivo yra niekas... Ir tai 
esminė tiesa, kurią Euzebiukas stengiasi jiems švel- 
niai perteikti... kad jie yra niekas... tiesiog nulis. 
Ir jeigu jie būtų restorano kolektyvas, tai Euze- 
biukui nereikėtų eikvoti energijos įvairiai diplo- 
matijai, tik tiesiog pakeistų visą tą draugiją nauja, 

net dabartinėje situacijoje Euzebiukas gali juos už- 
pulti. Ir šiuo atžvilgiu gerai... tegu Barzdyla pasi- 
dulkina po tuos restoranus, tegu aptarinėja visa tai 
ten su jais, ir taip jis jiems yra vienoje vietoje, nes 
jie gauna procentus... ir todėl apyvartos didinimą 
jie irgi turi vienoje vietoje, kaip ir jį patį... Bet tegu 
aptarinėja... Euzebiukas sau pasėdės ir palauks... 


Pagaliau kažkas pasirodė tame ekrane... lėtai tai 
eina, kaip ir viskas čia... Na, Euzebiuk, kokius tu- 
rime vakarykščius rezultatus? Svarbiausia akimir- 
ka... Pradėkime nuo žvilgsnio, kaip atrodo pagrin- 
diniai produktai... suvestinė numeris pirmas: 
regionų palyginimas visos Lenkijos mastu... mė- 
sainių pardavimas... O, po perkūnais... na, kurva 
mac! Tai neįmanoma! Esame trečioje vietoje! 
Andžeika, plika kuoka, pirmoje! O ta teta Juchne- 
vič antroje... Ramybės... nieko neatsitiko... Aš su 
produktų... pavyzdžiui, imkim kad ir mėsainius 
prieskonių padaže, toje kretiniškoje naujovėje... La- 
bai gerai, čia pirmą vietą užima Euzebiukas... o da- 
bar pagrindinis Positivo patiekalas: apvoliotų džiū- 
vėsėliuose viščiukų kompleksai, taip pat visai 
neblogai... antras... bet vėl plika kuoka pirmas... 

Na ką gi, esu čia tik trečią mėnesį... bet visa tai 
per tuos šūdžius partnerius... nepajėgia spirti į už- 
pakalį kasininkams, kad pardavinėtų, kaip priklau- 
so, gruzdintas bulves su viščiukais... nes tai juk sa- 
vieiga... be etatinių vadovų čia nieko nepadarysi... 

O pasižiūrėkime mišrainių. Na, ne! Ketvirta vieta. 
Dar šiek tiek, ir Euzebiukas bus paskutinis! Tai Po- 
sitive turi eiti lyg šviežios bandelės. Niekam ki- 
tam nekilo mintis gaminti prancūziškas salotas. Joks 
kitas tinklas jų neturi... Tai turi eiti, tai turi parda- 
vinėti taip, kad net birbs. Tiesiog, šūdžiai, to ne- 
daro. Sėdi raštinėse ir apauga taukais, ir jiems ne- 
sinori pajudinti užpakalio, kad pavaikytų kasų 
debilus, kuriems ir perstelėti nesinori, taip aptin- 
go prie ankstesnio atlyginimo būdo. Bet Euzebiu- 
kas visa tai ištaisys, oi, ištaisys! Pakratys visą tą 
draugiją... Kiekvienas kasininkas turės savo suves- 
tinėlę... tai įves Euzebiukas. Ir tie, kurie bus su- 
vestinės apačioje, tuos iš karto lauk... norinčiųjų 
laukia visa minia... nedarbas beveik trisdešimties 
procentų... Karšių čia nelaikysime! 

O dabar pasižiūrėkime į pardavimus apskritai... 
vieno restorano vidutinis rezultatas zlotais pagal 
miestų kategorijas... menkai, oi, kurva, menkai... 
trečia vieta. Kaip tai atsitiko? Ištisą praeitą savaitę 
man pavyko pirmauti. 

Reikia juos, kurva, be paliovos belsti... ir važi- 
nėti, be to nė žingsnio... Plika kuoka nuolat geres- 
nis nei Euzebiukas, bet palaukime truputį... Tai vis 
dar bandomasis laikotarpis... Euzebiukas dar tik 
įsismagina. Na, o dabar pažiūrėkime konkrečiai, 
kuris labiausiai krito žemyn. Žinoma, pačioje apa- 
čioje Miroslavas, o taip draskė akis... - Ką jūs ma- 
ne čia mokysite, kokia tai sistema, kurių galų tai 
kam turi rūpėti, kiek aš mišrainių pardaviau? Šūdas 

kam tai rūpi, tai yra mano restoranas, o jūs iš kur 
čia atsiradote? — Na, aš net užviriau. Surengsime 
patikrinimą ir pamatysime, iš kur aš atsiradau... 


Ramiai, Euzebiuk, ramiai. Pirmiausia žvelkime 
pirmyn, į ateitį! Tai patikimiausias sėkmės recep- 
tas... Taip kaip ligi šiol... nes Euzebiukas nuolat 
dirbi... gražioje kontoroje... Ir jei jie priėmė Euze- 
biuką, tai jis nėra pirmas pasitaikęs... Kad vos dvi- 
dešimt šešerių metų jau dirbtum tokioje firmoje, 
eitum tokias pareigas ir važinėtum tokia brika... 
Oi, daug kas norėtų būti čia mano vietoje. Bet ne 
kiekvienas yra Euzebiušas Drutas. Kai nuvažiavau 
į mūsų miestelį - per pačius pirmuosius savaitga- 
lius, kai tik gavau briką... supakavau Brigidą ir Glo- 
riją — tai tėvai net išėjo į kiemą pasisveikinti... Bu- 
vo matyti, kad didžiuojasi sūnumi... Mama sako, 
kad Brigidai su Glorija dabar patogu ant užpakali- 
nės sėdynės... ir tik Brigida vėl lėtai ropštėsi iš ma- 
šinos, nes Glorija užmigo, 0 aš norėjau pavažiuoti 
su tėvu... Tad ją kiek paraginau. Ir tuojau kilo skan- 
dalas, kad vaikas, kad vėl pradedu... ir dar mama 
įsikišo, kad nežadinčiau Glorutės... Visa tai pasta- 
tyta ant galvos. Negaliu su ta Brigida susikalbėti, 
kai ji tapo stora boba... 

Tėvas, senas mechanikas, mėgsta viską kruopš- 
čiai apžiūrėti. Jo dirbtuvės sužlugo, tad jam vien 
žiūrėti beliko... Ir tai gerai, kad nepaėmė paskolų, 
kurias siūlė imti į savo rankas, nes duos palankio- 

mis sąlygomis veiklai plėtoti... o paskui užkrovė 
tokius procentus, kad baigta. Zenonas, tėvo bro- 
lis, įpuolė į tuos šūdus. Jis pasiėmė iš banko pinigų 
daržovėms, morkoms ir Briuselio kopūstams au- 
ginti, ir paskui vienais metais niekas neužderėjo, o 
kitais nustatė tokias supirkimo kainas, kad atsipirk- 
tų nebent sėklos... Bet tėvas visada turėjo mecha- 
o čia variklis be karbiuratoriaus, su tiesioginiu 
įšvirkštimu. Tėvas į tai žiūri nepatikliai, nes visą gy- 
venimą reguliavo karbiuratorius, bet juk jis ne ak- 
las, mato, kad variklio galingumas nepalyginamas, 
O jis, kaip ir aš, mėgsta, kai brikelis šauna pirmyn... 


Andžeika, plika kuoka, įėjo į olpen speisą... Tru- 
putį išblėso jo šypsena, kai pamatė mane kabinete. 
Manė, kad tai jis pirmas pasirodys prieš kamerą... 
bet nesulauks. Greitai atsisėdo, iškart įjungė maši- 
neriją ir nieko nesako... sutelkė dėmesį į tai, kas 
ten atsirado ekrane. Na, tai faktas, kad dar tebesi 
geresnis už Euzebiuką, bet jau jauti mano alsavimą 
už nugaros ir jau prakaituoji... arbūzėlis ima raso- 
ti... Kaktelė suraukta, matyti, kad vaikinas kaip dre- 
bučiai... O Euzebiukui tebėra bandomasis laikotar- 
pis ir jis dar neįsismagino... Bet visas gyvenimas 
kažkiek yra toks bandomasis laikotarpis... visą lai- 
ką reikia kelti sau tikslus, nestovėti vietoje... Eu- 
zebiukas, nors ir jaunas, jau savo Žino, oi, žino... ir 
mėtytas, ir vėtytas, ir panašiai kaip tėvulis mėgsta 
šnekėti, kai įkaušta... Kai atvažiavo į Varšuvą, tai 

bent buvo - su tuo riebiuoju Mareku stovėti sta- 
dione ir pardavinėti batus... bet Euzebiukas mėgs- 
ta tokias situacijas, nes tada prisiverti iš tiesų su- 
imti save į rankas... Ježikas rekomendavo firmai ir 
tapau prekybos atstovu. Tai netgi gražiai skambė- 
jo... tik kad atiteko pėdų masažavimo aparatas. Sto- 
vėdavai, ką čia slėpsi, bet, antra vertus, girtis nėra 
kuo, toje jų Maršalkovskos gatvėje, ir kabindavai- 
si prie kiekvieno, kas ėjo pro šalį... gal jus domina 
neįprastas gydomasis prietaisas tinkamai pėdų 
kraujo apytakai palaikyti. O tai buvo vien didelė 
pliauska, medinis volelis su randais, o masažas — 
tai važinėjimas pėdomis ant tų volėlių po grindis... 
Tikras kankinimas, pėdos kitą dieną buvo tiesiog 
nesavos... negalėjau paeiti, kai sykį išmėginau... Ir 
kalbėdavai toliau, net žiauna imdavo skaudėti: tra- 
dicinė kinų medicina, arba makrobiotinis požiūris 
į sveikatą, arba naujausias gydymo metodas iš Lon- 
dono... kas kam į galvą šaudavo. Žmonės geriau- 
siu atveju gūžčiojo pečiais... O buvo ir tokių, kurie 
sakydavo: nešdinkis, mulki. Ir dar šalta, ir lietus, 
o Euzebiukas vien su švarkeliu ir kaklaryšiu, kad 
žadintų pasitikėjimą... 

Rytais susitikdavome Prahos kvartale, ten bu- 
vo sandėlis... visas garažas iki lubų prikimštas tų 
volelių... ir ten buvo salė, kur pakraudavome, kaip 
sakydavome, akumuliatorius ir atsipalaiduodavo- 
me prieš visą dieną, kuri laukdavo mūsų tose gat- 
vėse... tai, kurva, buvo kažkoks beprotnamis... 
Mes šokdavome, o kažkoks tipelis, aktyvaus po- 

veikio kitiems specialistas, kažkoks visiškas kuo- 
das, užkrėsdavo mus entuziazmu. Na, dabar iš to 
lyg ir galiu juoktis, bet tai, ką jis mums kalė į gal- 
vas, aš paskui kalbėjau kasininkėms, kurios turėjo 
didinti pardavimus ir būti malonios klientams. — 
Atminkite, - šaukdavo jis ir keldavo aukštyn ran- 
kas, o mes drauge su juo, - jūs esate puikiausi par- 
davėjai, gražiausi, iškalbingiausi Varšuvos vaiki- 
nai! Jūsų pėdų masažavimo aparatai yra išskirtiniai, 
nepakartojami ir būtini kiekvieno žemės Žmogaus 
gerai savijautai! Kartokite paskui mane... Šiandien 
prieisiu prie keturių šimtų praeivių, prie keturių 
šimtų praeivių!.. Nepasibodėsiu, nepasiduosiu, 
nepasitrauksiu! Šiandien prieisiu prie keturių šim- 
tų praeivių, prie keturių šimtų praeivių! - Ir pas- 
kui šokdavome... skambėjo normalus disko... ir taip 
pasikrovę, su tų malkų pilnais krepšiais važiuoda- 
vome į miestą... Ir stypsodavome ištisą dieną, ir, 
jei kartais pavykdavo kelis parduoti, būdavo šven- 
tė... jau labiau sekėsi čigonėms, kurios vaikščiojo 
šalia mūsų ir gaudė žmones už rankovių: „pone, 
paburti?“ O „Sezame“ ką tik atidarė pirmą Donal- 
dą... tada taip norėjosi užeiti ir suvalgyti mėsai- 
nį... bet nebuvo pinigų... taip, Euzebiuk, nuėjai ke- 
lią... Neturėjai pinigų nė paprasčiausiam mėsainiui 
nusipirkti... bet tai jau nebepasikartos! Euzebiukas 
jau nebeturės tokių tuščių kišenių! 


Atėjo Silvunė! Kokia ji mergužėlė! Tie tiesūs 
šviesūs plaukeliai. Tikriausiai tai tikra jos spalva... 

Įdomu, ar ant cipkos irgi tokie patys. Euzebiukas 
kaip tik tokius mėgsta. Švelnus šviesus pūkelis ant 
viso kūno. Neprivalo jo per daug šalinti, nes nesi- 
mato... Standžios šlaunys ir užpakaliukas. Visa ide- 
ali. Šyptelėjo man. Tikrai! Euzebiuk, tu šitoje srity- 
je turi uoslę. Oi, pasikrutinimas neišvengiamas. Toji 
Brigida... Glorija nuolat mūsų lovoje... net ir išsi- 
miegoti neįmanoma. Vidury nakties einu ant sofos 
priešais televizorių... juk esu jaunas ir nieko čia keis- 
ta. Kada ji pagaliau bus viena... Paskui kokios pa- 
skalos ims sklisti kontoroje... Reikia kantriai suk- 
tis aplink, o momentas pasitaikys... Euzebiuk, eik į 
savo kabinetą ir tegu tau nesidulkina smegenys. Ir 
tas ryškus raudonis ant jos lūpų... Nenuplaunami 
lūpų dažai... Euzebiukas apie tai truputį išmano... 
Vaikščiodavo su dideliu krepšiu lūpų dažų, pud- 
rų, lakų ir dezodorantų, ir kvepalų... viskas ele- 
gantiška, neva atgabenta iš Vakarų, bet mes, kurie 
nuolat lankydavomės didmenų bazėje, žinojome, 
kad tie produktai pagaminti Lomiankose iš spiri- 
to, arbatos ir riebalų iš netoliese esančios skerdyk- 
los... tik pakuotė buvo firminė... nieko neprikiši... 
Nes to bastymosi po gatves su tais voleliais pė- 
doms ilgai niekas, net ir Euzebiukas, neištvertų. 
Žinojau viena, kad namo neturiu ko grįžti. Laimė, 
kad tėvas aptiko tą didmenų bazę Lomiankose ir 
paskolino pinigų pirmam pirkiniui... Ir tai jau bu- 
vo kitas darbas... Moterų kosmetika... Vaikščioda- 
vau po įstaigas, jau nestovėdavau gatvėse ir kaip 
mulkis nesikabinėjau prie praeivių... Euzebiukas at- 

nešdavo kvepalų vienokių, kvepalų kitokių, tai pa- 
žastims, o tai ir ten žemiau... Tai buvo kitokios įstai- 
gos nei mūsiškė... Vos prieš trejus metus... visa grei- 
tai keičiasi... seni pastatai... buvę susivienijimai, 
prekybos valdybos, kažkokios įstaigos... kita at- 
mosfera... oi, kita... ten tai pasikrutinimas kybojo 
Ore... O aš su moterų kosmetika... Gerai, Euzebiuk, 
vėl tau dulkinasi galvoje. Užsiimk darbu, laikas ju- 
dinti mūsų ponus partnerius... Pirmiausia paskam- 
binsime tam mulkiui Miroslavui. Ragelį rankon ir 
skeltį į galvą tiems dykūnams... Tik tokios Silvu- 
nės tai neturėtų sodinti priimamajame... Bet man 
kažkas sako, kad Silvunė norėtų, jog ja atitinkamai 
užsiimčiau... Ak! Kai tik apie tai pagalvoju, kad į ją 
skverbiuosi ir ji dejuoja: taip, taip, Euzebiuk, kaip 
tik to norėjau, yra nuostabu, ir praveria tas savo 
lūpytes, padengtas nenuplaunamais dažais. Na, ji 
tik sėdi ištisas dienas, tai turi jai ten niežėti... To- 
kios yra realijos... biologijos neapgausi. Ir joms to 
reikia, tik gal dar nežino, bet Euzebiukas to imsis... 

Bet ilgainiui ėmė rastis vis daugiau privačių fir- 
mų ir apačioje prie įėjimų pakabintų lapelių: „Agen- 
tams dėkojame“... Ir apačioje prisikabindavo bu- 
dėtojas ar koks nors ką tik iškeptas apsaugininkas, 
stverdavo už krepšio ir iškart su savo snukiu: o ką 
ten turi... ko čia, jaunuoli, ieškai? Juk matai, kad 
agentams įeiti draudžiama! Jau nesisekė apmulkin- 
ti... „Agentas“ skambėjo lyg įžeidimas. Na, ir pa- 
sakiau sau, kad pakaks prekiauti, ir atsidūriau res- 
torane... Ir kas? Ar tai nebuvo šūvis į dešimtuką? 

Bet tada devyniasdešimt ketvirtaisiais, prieš tuos 
trejus metus, maniau, kad blogiau nė negali būti... 
nes kokį man, atvykėliui be pažinčių, galėjo duoti 
darbą... teko plūktis indų plovykloje... Maniau su- 
degsiąs iš gėdos, bet iškart pagalvojau apie mies- 
telio vaikinus, kurie teturi rytą vaisių kokteilį, o 
po pusiaudienio „Virginiją“, ir taip be galo... Užsi- 
spyriau ir kaipmat pastebėjo Euzebiuką... tiesiai pa- 
sakiau, kad mano pomėgis yra pardavimai, ir po 
mėnesio iš indų plovyklos jau perkėlė prie kasų ir 
į mokymus, prie normalaus klientų aptarnavimo... 
Tada jau buvau tikras, kad bus vis geriau ir kad 
reikia išspausti viską... Ir Euzebiukas buvo teisus, 
kilo aukštyn lyg raketa... devyniasdešimt penktai- 
siais ir šeštaisiais metais buvo tokie laikai, kai res- 
toranai dygo lyg grybai po lietaus... ir žinojau, kad 
mano ateitis yra restorane... Receptas paprastas. 
Raida ir dar kartą raida. Visi restoranuose sako, 
kad, kai jau tapsi aptarnavimo srities darbuotoju, 
tai baigta... iki mirties liksi kasoje ir virtuvėje... Bet, 
savaime aišku, Euzebiukui tai netaikytina! 


— Na, sveiki, pone... Drutas skambina. - Tas Ko- 
valevskis apsukruolis kaip reikiant važinėja mer- 
su, bet kalba, kad vos verpia ir turi dar pridurti 
prie to verslo, tokias sąlygas jam suteikė Positivas. 
Gudrus ir atsargus... Tikriausiai tikėjosi, kad su- 
rengsiu jo sandėlių patikrinimą, nes viskas atitiko 
ligi vieno elemento. Dar matjis turi primokėti, mėš- 
lius... Ir paskui, kai tik užsimenu jam apie aktyvius 

pardavimus, jis atsako, kad nėra ko tų klientų var- 
ginti... Jei norės, tai juk užsisakys, ar norite tomis 
kalbomis juos išbaidyti? Sunkiai juos pelniausi per 
tuos metus, kai dar niekas nė nepagalvojo, kad jūs 
atsirasite Positive... Liežuvingas šunsnukis... — Ar 
Kaip tik ją spausdinate. O kiek dabar valandų, po- 
ne Miroslavai? O reglamentas tuo klausimu ką nu- 
stato? — Kaip tai, kurva, gali būti, kad apsukruolio 
nedomina pardavimų rezultatai. Tai yra akivaiz- 
du, kad jie visa tai turi ten, kur nesueina... Nusira- 
mink, Euzebijau! - Esu nustebęs, kad jūsų nedomi- 
na darbo rezultatai. Pone Miroslavai, vėl tas pats 
reikalas, apie kurį kalbėjomės, kai buvau pas jus. 
Kaip mes galime bendradarbiauti, kai jūs nesekate 
skaičių, kurie Positivui yra svarbiausi? Kodėl nie- 
kada nespėjate? Pone, jei jums nuolat pakimba kom- 
piuteriai, privalėjote jau seniai susisiekti su mūsų 
informacinių technologijų skyriumi. Padarėte tai? 
— Kaip aš turiu su tuo kvailiu kalbėtis? Kaip aš su 
tokiu mulkiu galiu užimti pirmą vietą? - Taigi aš 
turiu tą suvestinę prieš akis... - Kažkaip keistai už- 
sičiaupei, bičiuli. - Ir joje nėra nieko, kas stebin- 
tų... Yra kaip visada, kas susiję su jumis... Taigi, 
kaip paprastai, jūs regione paskutinis. Pone, pagal 
daugelį rodiklių už paskutinę savaitę jūs esate pa- 
čioje apačioje. Ar manote, kad Positivas tai ilgai 
toleruos? Prašau man nekabinti makaronų apie 
klientus... Jūs nesugebate kaip reikiant motyvuo- 
ti savo kolektyvo. Tokia yra tiesa, pone... Labai 

prašau, jei norite konkrečiai... Mėsainių jūs parda- 
vėt aštuoniasdešimt keturis, tai yra dvidešimt aš- 
tuoniais mažiau už regiono vidurkį ir trisdešimt 
septyniais mažiau už visos Lenkijos vidurkį... O 
kuojūsų miestas kitoks, kaip Pila ar Košalinas? Kas 
pas jus gyvena? Na, prašau man pasakyti, kaip Po- 
sitivas gali su jumis bendradarbiauti? Aš jūsų ne- 
gąsdinu, tik sakau, kad jūsų rodikliai yra blogiausi 
regione, o išvadas darykite patys... Jūs surengėt 
kolektyvo susirinkimą? O viščiukų elementai?.. Net 
ir elementai, kurių pardavimai vyksta patys savai- 
me ir turėtų būti bent to paties lygio, smunka 
žemyn. Pone Kovalevski! Prašau ne tokiu tonu! Pri- 
menu, kad tai aš reprezentuoju Positivą... O miš- 
rainės! Mišrainių pardavimai per dvi paskutines sa- 
vaites nukrito dvidešimt penkiais procentais, kas 
ten pas jus darosi? Pavasaris? Na, ir kas iš to? Ką 
pasakėte?! Pavasarį žmonės teikia pirmenybę sa- 
lotoms ir ridikėliams? Ką?! - Reikia vyti lauk mėš- 
lių! Po tokių kalbų iš mano restorano jis išlėktų 
akimirksniu. Dar spirčiau jam į užpakalį įsibėgėji- 
mui. - Pone Kovalevski, turime baigti tą pokalbį. 
Jūs atvėsite, aš atvėsiu, ir tada tęsime... — Išvyti jį! 
Kaip tai galima, kad tokie čia dirba?! Tai rezulta- 
tas būtent tų aptarimų... tų partneriškų pokalbių, 
nesibaigiančių susirinkimų. Visa tai per Barzdylą... 
Tuoj aš čia galą gausiu! - Taip, Andžeika... tas mėš- 
lius Mirusis... Tu teisus, reikia išpjauti tą gangre- 
ną... Nuo kažko reikia pradėti... Jis pasakė, kad 
dabar pavasaris, žmonės teikia pirmenybę salotoms 

ir ridikėliams. Po tokių kalbų tai jau ir Barzdyla 
neapgins mėšliaus... Reikalausiu komandos resto- 
ranui perimti... Tegu tik Barzdyla grįš iš tos savo 
turnė... - Tvardykis, Euzebiuk... nepasakyk per 
daug... Viena didelė Positivo šeima... Juk firmose 
kiek ilgas ir platus pasaulis pučia tokias miglas, bet 
niekas to nepriima rimtai, nebent tik vienas Barz- 
dyla tuo tiki, važinėja po Lenkiją ir aptarinėja, užuot 
griebęs visą tą draugiją už šiknų. Ar jis nemato, 
kad jam ant kaklo veržiasi kilpa? Šiais metais rei- 
kia raportuoti Paryžiui apie tokius rezultatus, kad, 
jei jis dar aptarinės su ponais partneriais naują stra- 
tegiją, apsišiksime, bet jų nepasieksime, nebent Pa- 
ryžius mažumėlę primerks akis, nenorėdamas čia 
kelti didelių revoliucijų... 


Na, o dabar suvalgyti sumuštinio priešpie- 
čiams... į mūsų elegantišką valgyklėlę... nežinau, 
kokie yra reikalavimai, bet turėtų dažniau šluos- 
tyti grindis... ant jų matyti batų pėdsakai... Mano 
restorane grindys buvo lyg veidrodis... Na, nega- 
liu susiruošti į jokią maitinimo įmonę vien malo- 
niai laiką praleisti, ramiai pavalgyti ir pasėdėti... 
Turiu tą profesinį vadovo bruožą... Dairausi ir mąs- 
tau, kaip jie visa tai suorganizavo, ir iškart matau, 
kad visur yra tinginių, kuriuos reikia baksnoti ir 
priminti, kad daug Žmonių laukia jų vietos... Ir taip 
buvo miestelyje... sekmadienį pakviečiau visus į pi- 
ceriją... Centre atsidarė kažkokia privati, įsigijo vo- 
kiškas krosnis, naudotas... nežinia, kokie nustatyti 

tešlos paruošimo normatyvai... lyg ir daro tai prie 
kliento, bet iš tikrųjų nežinia... tokiame šeimos ver- 
sle viskas smarkiai įtartina... paskui prieina pana... 
apsirengusi taip, lyg būtų išsirengusi į diskoteką, 
apsikarsčiusi blizgučiais, raudoni priklijuojami na- 
gai, palaidi plaukai... Ar taip turi atrodyti padavė- 
ja? Toks aprangos standartas? Jau mane ėmė siu- 
tas... Atsistojo prie stalelio ir nei bė, nei mė, nei 
kakariekū, kaip tai pasakė ponas prezidentas Va- 
lensa ir dėl to, mulkis, pralaimėjo... Ir gerai, nes 
kur tai matyta, kad toks prasčiokas būtų mūsų pre- 
zidentas... tokių kaip jis aš galiu bent šimtą surasti 
mūsų miestelyje prie vieno alaus kioskelio... Kvas- 
niakas (buvęs Lenkijos prezidentas A. Kwasnev- 
skis — vert. pastaba), žinoma, iškalbingas, jis gal ir 
nėra idealus, bet jo bent galima šiaip taip klausy- 
tis... O tas šnekėjo kaip senio padėjėjas dirbtuvė- 
se... Na, ir užsakinėjame, o ji tik spokso į tuos savo 
nagus... Jokios reakcijos... o kalbėti apie kokią nors 
šypseną nė neverta... Per minutę išvyčiau ją lauk. 
Na, ir kai Euzebiukas į tai žiūri, jam kraujas užver- 
da, kad toks bordelis... Visoje šalyje taip yra, rei- 
kėtų įvesti kažkokią tvarką, nežinau, ar Kvasnia- 
kas su tuo susidoros, nes jis tikriausiai sugeba vien 
sklandžiai plakti liežuviu... 

Aš savo restorane surikiavau žmones, kaip ir 
dera, ir pasiekdavau geriausių rodiklių pagal vi- 
sas pozicijas... Premija už švarą, apdovanojimas už 
profesionalų kliento aptarnavimą... Na, ir padarė 
mane prekinių nuostolių specialistu... po pusės me- 

tų, Žinant visus užkulisius, žmonių surikiavimas nė- 
ra problema. Su nuostoliais susitvarkėme kaip- 
si restoranuose... O vagysčių nepakenčiu! Tai 
paveldėjau iš namų - vagystes reikia šalinti! Ir to- 
kioje situacijoje, kai nuostoliai siekia aštuonis pro- 
centus, nėra reikalo aiškintis, kas čia yra doras, o 
kas ne, nėra reikalo Žaisti sentimentus, kad gali 
nukentėti kas nors nekaltas... reikia išpjauti pūvantį 
organą. Su tuo Euzebiukas susitvarkė žaibiškai... 
visa operacija įvyko meistriškai... Jie manė, kad tai 
neįmanoma, kad negalima pasitraukti nė minutės, 
nes kaipgi veiks restoranas... o čia Euzebiukas su- 
darė specialią parašiutininkų brigadą iš kitų resto- 
ranų... griežtai slaptą grupę, naudojamą tokiems 
reiškiniams likviduoti... Taip, tai buvo didelė Eu- 
zebiuko sėkmė...Pats viso „Cipsiko“ šefas spaudė 
Euzebiukui ranką... tada net maniau turįs šansų 
gauti aukštesnes pareigas, kokiu nors realiu metu 
pereiti į kontorą, kažką užsiminė regiono vado- 
vas... Bet kas norės prarasti tokį gerą vadovą ir 
perkelti jį į kontorą... Ir Euzebiukas buvo privers- 
tas pradėti siuntinėti savo gyvenimo aprašymą... 
Na, gerai, kokį sumuštinį imame? Kumpelis, kiau- 
šinėlis ir sūrelis... Galima būtų atsinešti pusryčius 
iš namų, bet matau, kad kontoroje netinka... Išvy- 
nioti iš popieriaus ant rašomojo stalo kabinete ir 
kimšti duonos kriaukšlę... ką pagalvotų Andžei- 
ka, plika kuoka... Mažiau išleisčiau, tai aišku... res- 
torane buvo galima maitintis nemokamai... grašis 

prie grašio, dėl to yra penkiasdešimt metrų tame 
Tarchomine ir tik pusės paskolos sąskaita... O pi- 
nigų dabar reikia... Kai pasiklausau Brigidos, ma- 
nau, kad joms visoms terūpi iš mūsų išmelžti dau- 
giau ir daugiau... kai nuomojau tik kambarį ir ji 
turėjo tik kambarį su drauge, tai nuolat negirdė- 
jau: Euzebiuk, reikia tam, anam... O dabar tai jau 
prasidėjo kaip reikiant: mielas Euzebiuk, virtuvę 
reikėtų užbaigti... spinteles tokios spalvos, o gar- 
traukį, o specialiai laminuotus stalviršius... o gal 
gausi kokią premiją, kokį atlyginimą, Euzebiuk, 
mielasis... Glorijos kambaryje tiktų apmušalai su 
debesėliais ir nykštukais... Bet atsikratyti tos sto- 
ros šiknos Euzebiukui jau neįmanoma... 

Čia verta ateit, norint sužinoti, kaip Euzebiu- 
kas turi kontoroje rengtis... Visi čia išsidabinę... 
marškinėliai išlyginti... šį sezoną madinga melsvas 
atspalvis ir geltoni kaklaryšiai. Reikia palikinėti 
švarką kontoroje, nes čia, kaip matau, dauguma 
vien su marškiniais... Margarino firmos vaikinai — 
visada elegantiškiausi... O, įėjo Silvija! Kiek luktel- 
siu ir pasižiūrėsiu... Ji gerai žino, ką gera turi... 
Trumpesnio sijonėlio neįmanoma užsisegti... Ne- 
siseilėk, Euzebiuk, nes visi tai pastebės... gal išsi- 
rink sau dar kokį sumuštinį. 


„Tai puiki mintis... gali mane pavėžėti, bet nei- 
siu į stovėjimo aikštelę. Palauk manęs šoninėje gat- 
velėje.“ Tai reiškia, kad mergina mąsto... žvelgia 
pirmyn. Turi ne tik kojas ir veidelį, bet dar kaž- 

kiek ir toje savo makaulėje... Na, ji teisi, nes aš irgi 
nenorėčiau, kad mane matytų su gražuole Silvija, 
bet tai taip pat reiškia, jog gražioji Silvija mano, 
kad iš to gal rasis kas nors, ko nereikėtų garsinti... 
Euzebiuko iš karto standėja, ir sunku čia sėdėti to- 
je mašinoje... tik ar gerai vienas kitą supratome, 
kur turime susitikti, nes taip greitai tai susiklos- 
tė... Pagalvokime, ką dabar daryti, ar pavėžėti ją 
namo... ar siūlyti išgerti kavos... kur aš čia, kurva, 
tame mieste eisiu gerti kavos... su Brigida nebuvo 
ko kur nors vaikščioti... Gal ji ką nors žino tame 
sušiktame mieste... Daug kas vaikšto po kažkokius 
klubus... velniai žino, dar kur. Gal dabar, patekus 
į kontorą, laikas įveikti atsilikimą... nespausti taip 
iš karto... bet tikrai gausiu bent telefono numerį... 
Gal reikia šiek tiek padelsti, nepasirodyti tokiam 
įkaitusiam... To negalima sugadinti. Tai buvo tik- 
ras stebuklas... Ji atsirado viena su manimi lifte... 
na, tokio palankaus aplinkybių sutapimo negalima 
pradanginti, Euzebiuk. Kažkoks stebuklas... na, iš 
tiesų kažkokios jėgos lėmė, vis daugiau palankių 
Euzebiukui jėgų, žiūriu ir savo akimis netikiu, o ji 
įeina į liftą viena, be tų savo draugių, ir nors visi 
išėjo valgyti sumuštinių, liftas tuščias... Na, nes tai 
svarbu, kad paskui kontoroje nesklistų kalbos... Ji 
esanti tokia mergina, kad visi varvina seiles į ją 
žiūrėdami... ir tiesiog galėtų prikrėsti kokių kiau- 
lysčių iš pykčio, kad su ja būtent aš, o ne jie... tai 
vienas reikalas, o, be to, reikia atminti, kad esu 
rimtas rimtos firmos vadybininkas ir jokių ten 

reikaliukų į šalį negali būti... Na, ir aš įšoku į tą 
liftą... Euzebiukas moka pasielgti tokioje netikėto- 
je situacijoje... O galima buvo pamiršti, kad turi bur- 
noje liežuvį, ir išrausti lyg pomidorui... bet Euze- 
biukas ne toks! - Ką mano akys mato? Negaliu 
patikėti savo laime, kad turiu progą būti šalia ta- 
vęs be faksų, laiškų, telefonų ir visos krūvos kitų 
reikalų, kuriuos turi ten priimamajame... - Oi, taip, 
ten yra šiek tiek darbo, bet tai tokia pozyšin. Tai 
šaunu, kad su visais bendrauji... - O aš į tai atsa- 
kiau, kad irgi norėčiau kaip ji, bet kaip reikiant ne- 
pažįstu administracijos, nes dažnai išvykstu, ir ma- 
tau, kad reikia skubėti, nes tuoj liftas privažiuos, 
ir nėra ko tęsti tų „a“ ir „e“, ir sakau, kad mielai ką 
nors sužinočiau iš jos apie įstaigą, nes iš esmės esu 
naujokas, ir gal, pavyzdžiui, galėčiau ją pavėžėti 
namo, nes matau, kad išeina gana vėlai, tai yra ta- 
da, kai ir aš, ir gal jai būtų patogu... tuo metu, žiū- 
riu, liftas jau privažiuoja ir ji turėtų kaip nors sku- 
biai apsispręsti. Sunki situacija kaip bobai, nes juk 
jai reikia padvejoti, nelabai rodytis, o čia liftas lė- 
tėja ir manau sau: blogai tai, Euzebiuk, atlikai. O 
čia iš jos pusės tokia staigmena: - O, tai puiki min- 
tis! — Mikli šiknelė. - Aš išeinu šeštą, bet neisiu į 
mašinų stovėjimo aikštelę, gali palaukti manęs šo- 
ninėje gatvelėje... - Tą akimirką apkvaišau. Jutau, 
kad virstu kažkokiais drebučiais, nes tai taip grei- 
tai ir konkrečiai pavyko, bet durys laimingai atsi- 
vėrė ir išėjome iš lifto lyg niekur nieko. Tad gal 
nėra ko smulkintis ir prašyti telefono numerio, iš 

karto nuvežti ją išgerti kavos arba į namus ir Žiū- 
rėti, kas iš to išeis. Pagaliau abu neturime per daug 
laiko, po paraliais... Ji sėdi tame savo priimamaja- 
me kartais ir iki aštuntos... 

Na, ateina! Pagaliau... Ar mane pastebės? Ko- 
dėl, Euzebiuk, turi tavęs nepastebėti? Manęs, Eu- 
zebiuko, turi nepastebėti! Pamojo ranka... Na, pa- 
sisekė man... Nuskėliau paną! 

— Sveikas. Ilgai laukei? Žinai, ten galima tūnoti 
ištisą parą... be paliovos eina korespondencija... pa- 
ruošti registruotus laiškus rytdienos paštui, ir be 
galo tos velniškos faksogramos... nė minutės per- 
traukos, ir taip adresuoti, kad reikia tikro tyrimo, 
kokiam skyriui skirti... - Tai bent tarška nė nestab- 
teldama... na, Euzebiuk, veik... delikačiai, bet kon- 
krečiai... — Na, ir pas mane panašiai... nors net ir 
dar aršiau... tai, klausyk, kas vyksta provincijoje, 
Positivuose, tiesiog tikras cirkas... Bet gal taip ne- 
sikalbėsime pežo automobilyje... Ką, gal išgerti ka- 
vos?.. - Kavos?.. Žinai, Euzebijau, abu mes pavar- 
gę... gaila laiko važinėti po miestą... išgerti kavos 
kviečiu pas save. Gal nebūsi prieš? Mums, sunkiai 
dirbantiems žmonėms, taip stinga laiko... 

Kurortas 


Kokia diena. Na, kaip tai, po galais, galėjo įvyk- 
ti? Cigaretę... Rūkau lyg slibinas. Terauna visa tai 
velniai! Gal kiek sublogsiu. Gal... 

Važiuodamas čia per tą švelnią gegužės žalumą 
ir matydamas, kaip viskas bunda po tos velniškai 
ilgos Žiemos, žinojau, kad kažkas turi atsitikti. Ta 
saulė pro priekinį stiklą, gegužės karštis. Sprogo 
toks pavasaris, beveik vasara... Tapau sentimenta- 
lus... Bet tiesa šūdina. Nieko nepastebėdavau. Ne- 
galėjau. Važiavau greitai, kad paskui dar spėčiau 
pasiekti Pilą, ir buvau pasinėręs į klausimus, kurie 
man neleidžia miegoti: ar tinklas įvykdys iškeltą 
uždavinį, ar partnerių likimas jau iš anksto pa- 
smerktas, ir jei taip, tai ko su jais susitikinėju, ko- 

kių nuostatų dera laikytis mūsų markės atžvilgiu, 
kad ji būtų aiškiai atpažįstama ir kartu nukreipta į 
plačiausius klientų sluoksnius, ir taip toliau, ir taip 
toliau iki begalybės, o pabaigai - kodėl Žemutinė- 
je Silezijoje krito gruzdintų bulvių be priedų par- 
davimai... Ar dėl viso to galėjo būti kalta gegužė? 

Įvažiavau į tą velnišką kurortą, pajutau jūros vė- 
ją, aplenkiau pirmus daugiaaukščius ir kelis išliku- 
sius vokiečių statytus mūrinius namus, ir tada vėl 
vos juntamai dilgtelėjo ta kažkokia velniava kairia- 
jame šone. Gal dėl prisiminimų? Nesąmonė! Širdis. 
Esu tiesiog pervargęs. Per keturias savaites apva- 
žiuoti beveik visą tinklą... susitikti su visais partne- 
riais... ir kiekvienam kartoti tą patį. Tinklo šefas pats 
užkrečia savo entuziazmu kiekvieną Positivo resto- 
raną naujai strategijai vykdyti. Oi, iščiulpė mane tas 
entuziazmas... Ir galop dar tas Muravecas... 

Kiek laiko pas jį nebuvau? Dabar devyniasde- 
šimt septintieji... Tai kiek? Beveik dvejus metus?! 
Po atidarymo kaip regiono vadovas lankiausi daž- 
nai, bet paskui gal jau nebe... Juk tiek buvo įvairių 
reikalų... Marekas Muravecas... Pirmasis mano part- 
neris. Pirmas atidarymas. Tada buvo kažkaip šalta 
ir tamsu. Prieš šventes. Dieve mano, kaip seniai tai 
buvo... Tiek daug visko atsitiko ir tiek nedaug pri- 
simenu... Po galais, išskystu. Visiškai nesitvardau. 
Kas su tavimi darosi? Kas galėjo pamanyti? Mura- 
vecas ir ponia Božena... Ir kas iš to? Paskui išrin- 
kau jų apie pusę šimto... jau visų nė neprisimenu. 
Esu visiškai leisgyvis... 

Gal vis dėlto tave ištiko kažkokia krizė, bran- 
gus Kšištofai. Reikia susiimti saujon. Pirma teigia- 
mos mintys. Kaip per treniruotę... Pasinaudokime 
teigiamais vaizdiniais... tai geriausiai veikia... Vel- 
niop niekniekius... 


Užgeso? Imsiu kitą. Per ketverius metus nesu- 
rūkiau nė cigaretės... Ketverius metus... Ir kas da- 
bar? Viena po kitos... Rūkyti mečiau vos perėjęs į 
Positivą... palengva visi metėme... Šalin tabaką. 
Taip tuo didžiavomės... Europoje, civilizuotoje Eu- 
ropoje cigarečių nerūko. Taip sakė Pjeras. Ir tikrai 
ne Positive, pridurdavo jis. 

Ar nenutuokiau, kad tai šitaip susiklostys? Na, 
juk viskas buvo taip puiku, svaiginamai puiku, ir 
tas visų lygių Žmonių pasitenkinimas... Regionų va- 
dovai ir partneriai darė kas tik įmanoma, minios 
per atidarymus, minios ištisus mėnesius... tai bu- 
vo neįtikėtina. Lyg kažkoks sapnas... nuostabus 
sapnas... 

Ak, kad jis tebesitęstų. Tiesiog galvok teigia- 
mai. Kartok sau, kad taip, kaip išplėtojai tinklą, taip 
dabar pasieksi nustatytus rodiklius. Privalai būti 
tuo visai tikras ir kartoti sau... Kokios nesąmonės... 
Kaip gali ko nors panašaus mokyti suaugusius žmo- 
nes... 

Ketverius metus neberūkiau... Na, dar prieš ati- 
darant pirmąjį Positivą žinojome, kas dedasi pas 
Donaldus... Tai tiesiog buvo rinkos vakuumo efek- 
tas... visiškai naujas, niekieno neįsisavintas segmen- 

tas... O paskui per kiekvieną mūsų atidarymą try- 
nėme akis iš nuostabos. To gal nepasitaikė jokioje 
šalyje per Positivo aštuoniasdešimt metų istoriją. 
Rekordinis pardavimų skaičius, nuolat išliekantis 
aukšto lygio. Ir tada prancūzai priėmė sprendimą. 
Investuojame. Du šimtus restoranų per penkerius 
metus. Ir po poros mėnesių po to Pjeras ir Žakas 
pirmą kartą pakvietė mane pusryčių į Marriot res- 
toraną. Kada tai buvo? Prieš rinkimus, kuriuos lai- 
mėjo Kvasnevskis. Kaip jie galėjo išrinkti tą auksa- 
burnį gražeivą! Ligi šiol jis spėjo pasidaryti dukart 
toks... Ir kad Lechas pasirodytų esąs toks kvaiša... 
Aš tai jums galiu paduoti koją... Bet kad caro pul- 
kams išėjus po metų taip balsuotų! O kas čia prisi- 
mena kokį carą ir jo pulkus?! Jie visi jo ilgisi, net ir 
patys nežino, kaip giliai jie išlikę jų širdyse. O ar aš 
prisimenu? Šūdą prisimenu. Man svarbus parduo- 
tų per pristatymą mėsainių su gruzdintomis bul- 
vėmis ir mišrainių kiekis... 

Tada praradau bet kokią viltį, negalėjau susi- 
kaupti, grįžo komuna... O čia netikėtas kvietimas į 
Marriotą. Ar eidamas ten tikėjausi gauti tokį pasiū- 
lymą? Ką gi, kaip regiono vadovas tvarkiausi ge- 
rai. Mano restoranai puikiai veikė, partneriai ide- 
aliai atitiko standartus. Į Paryžių išsiunčiau 
daugybę memorandumų tinklo plėtros ir bendra- 
darbiavimo su partneriais Lenkijoje tema. Su pran- 
cūzų operatyviniu skyriumi diskutavau, ką iš pri- 
valomų pasaulyje Positivo standartų reikėtų diegti, 
ką derėtų pakeisti, o ko atsisakyti, nes bus Positivui 

nenaudinga. Rašymas prancūziškai man teikė di- 
džiulį pasitenkinimą. Kalbos mokėjimas palengvi- 
no pačiame Paryžiuje įteigti Pjerui ir retkarčiais An- 
tuanui savo vizijas, taip pat turėjau uoslę, kaip su 
jais kalbėtis. Iš esmės niekas pas mus taip gerai ne- 
mokėjo prancūzų kalbos. Adamas iš iberistikos, dir- 
bęs ilgiau už mane, išėjo į sparčiai besiplečiantį skal- 
bimo miltelių pardavimo tinklą... 

Marriote tada buvau pirmą sykį... Tai buvo lai- 
kai! Marriotas trikdė... Dabar tai kelia juoką. Ką sau 
užsisakysi ir taip toliau. Nieko negalėjau nuryti. Ir 
prie kavos stojo tokia nejauki tyla ir kažkokios są- 
mokslininkiškos Žako ir Pjero šypsenos. Ir paskui 
Pjeras su tokiu įkvėpimu: - Mums pasiūlius valdy- 
ba norėtų patikėti tau Positivo tinklo Lenkijoje di- 
rektoriaus pareigas. 

Na, ir gavau vėją į bures. Su savo didele part- 
nerių šeima sutriuškinsime Donaldus. Turėsime 
daugiausia klientų ir daugiausia pardavimų Euro- 
poje. Ir tuojau išsiuntė mėnesiui į Paryžių pasito- 
bulinti. Ir pozityvaus mąstymo treniruotės. 

Čia Kvasnevskis ir Olinas, o mes pajudėjome lyg 
audra. Kiekvienas naujojo Positivo restorano ati- 
darymas man buvo vaistas nuo tų velniškų rinki- 
mų. Maniau, kad, kai kiekviename miestelyje atsi- 
ras Positivo restoranas, gal tada žmonėms atsivers 
akys ir jie ims kitaip balsuoti. Nes jeigu būtų bal- 
suojama džiūvėsėliuose apvoliotų viščiukų skaičiu- 
mi, taptume galingiausia partija. Pardavimų kiekis 
buvo pritrenkiantis. Ir ne tik per atidarymus. Jis 


192 


laikėsi daugelį mėnesių. Ir tai teikė administracijai 
galingo garo, neapsakomo džiaugsmo, neįtikėtiną 
pasididžiavimo ir pasitenkinimo jausmą. 

Tai buvo nesibaigianti šventė. Lyg sapnas. Su- 
gebėdavome per savaitę įvairiose Lenkijos dalyse 
atidaryti tris naujus restoranus... Ir nebuvo jokio 
nuovargio... jokio... Tik nepaprastas garas... kaip 
sovietinio lokomotyvo, kaip šarvuočio. Išplėčiau 
skyrių. Dešimt regionų vadovų, šaunių vaikinų. Ir 
vis puikesni atidarymai... neįtikėtini sumanymai. 
Skrydžiai balionu... dirbtinės ugnys, lazeriai... mo- 
deliai, Kšištofas Ibišas ir Edita Gurniak... dirižab- 
lis virš Krokuvos... povandeninis laivas Gdynėje. 
Darėme viską, kad pritrauktume žmones ir būtu- 
me geresni už Donaldus. Dinamiškas, beatodairiš- 
kas rinkos užėmimas. 

Ir visi buvome tikri dėl gero darbo, savo misijos, 
o labiausiai Paryžius... Padėkos, žavėjimasis, sveiki- 
nimai... Taaip... Būtent... viskas per tą Žavėjimąsi... 


Miega. Galiu ramiai žiūrėti į antakius, tą iškilu- 
mėlę ant nosies, prasivėrusią viršūtinę lūpą. Tokia 
nuo jos dvelkia šiluma. Yra... Kaip vis dėlto galė- 
jau ją atsivesti į tą viešbutį? Ji miega taip kietai, 
kad net ir mano cigaretės jos nežadina. Kaip galė- 
jau taip pasielgti? Tinklo šefas, valdybos narys... 
su kasininke? O Joana? Na, aišku, kad tai niekšiš- 
ka, bet ji juk man kaip nors atleis, juk suaugusi, 
supras. O firma? Jeigu pasklistų kalbos? Tai būtų 
galas. Liaukis... Čia svarbu ne firma... 

Ojeigu neatleistų? Ką aš iškrėčiau? Tas pasku- 
tinis mėnuo buvo kažkokia beprotybė. Juk turėjo 
šitaip baigtis! Guliu viešbučio lovoje su kažkokia 
jauna mergina. Visiškai neįtikėtina. Niekada ko 
nors panašaus sau neleisdavau. Ir dar su kasinin- 
ke... Juk tokių kaip ji šimtus mačiau... Tokių kaip 
ji galėčiau turėti šimtus... Ką tu dulkini smege- 
nis... ji nėra kaip tos visos... neapsimesk... Tai ta 
diena, viskas taip susikaupė, ir ta kurviška gegu- 
žė, ir ji kažkuo pakerėjo. Kaip pakerėjo? Kas klai- 
džioja tau po makaulę? Kam? Sperma tau užliejo 
smegenis, ir tiek... O Jėzau, man viso to jau gana. 
Kokia diena... 


Vėl užges, po galais! Kada tai prasidėjo? Per pus- 
ryčius? Gal tada užsirūkiau, ištraukiau pirmą... Pra- 
ėjo gal apie du mėnesiai... Ar tada tai buvo? O ar 
yra prasmė tai aiškintis? Susiimk į saują ir galvok 
teigiamai. Esu pavargęs. 

Kai važiavau pusryčiauti į „Šeratoną“, buvau 
toks patenkintas, toks pasikrovęs... Atidarėme šim- 
tąjį Positivo restoraną. Tinklas, kurį kūriau, turėjo 
šimtą restoranų. Kaip pasakė Pjeras, tai jau buvo 
galingas rinkos organizmas. Jaučiausi esąs viršū- 
nėje, o ketinau kopti dar aukščiau... Nuostabu gauti 
priėjimą prie informacijos ir aukščiausio lygio spren- 
dimų, apie kuriuos kiti gali tik spėlioti. Ar nujau- 
čiau, kad taip pasisuks? Maniau, kad kalbėsimės 
apie naujausius tyrimus, apie mūsų padėtį rinkoje 
ir galimą pasiūlymo diversifikaciją, apie mūsų 

klientų amžiaus struktūrą, na, ir apie tolesnę tin- 
klo plėtrą, naujas investicijas. 

Iš pradžių viskas vyko taip, kaip galima buvo 
tikėtis. Ant stalo lūkuriavo vokas, užrašyta buvo 
confidential, jame informacija apie čekį, kurį man 
skyrė už dinamišką Positivo tinklo plėtrą Lenkijo- 
je. Puiki kava, švieži raguoliai, gardus raugerškių 
marmeladas. Antuanas ir Pjeras puikiai nusiteikę. 
Juokeliai apie ministerijos delegaciją, nusigėrusią 
per banketą. Paskui Pjeras kalbėjo apie prūsų ar- 
chitektūrą, kurios supamas jis fatališkai jaučiasi ir 
negali kaip reikiant išsimiegoti... Laukiau sprendi- 
mo, kad mums leidžiama statyti kitą šimtą Positi- 
vo restoranų. Bet ponai vis šaipėsi iš viceministro, 
kuris gulėjo ant grindų prie durų į savo kambarį... 
Ir taip žodis po žodžio staiga vandens kubilas ant 
galvos... Maniau, kad Vienos kiaušinis įstrigs man 
gerklėje... Stabdome investicijas, mažiname sąnau- 
das ir pasiekiame gryną dvidešimties procentų pel- 
ną, O pirmiausia atidžiai įsižiūrime į partnerius... 
Ir tyla, ir į mane įsmeigti lediniai žvilgsniai. 

— Antuanai, - stengiausi kalbėti taip, lyg girdė- 
čiau seniai lauktą naujieną. - Leisiu sau atkreipti 
dėmesį, kad dirbu Positivo tinkle jau ketverius me- 
tus. Į savo uždavinius reikia žiūrėti iš atitinkamos 
perspektyvos, ir neabejoju, kad ją jau susikūriau. 
Tikra perspektyva - tai įvertinimas viso tinklo, o 
ne dirbančių jame atskirų žmonių. Mūsų firma turi 
didesnę nei aštuoniasdešimt metų patirtį. Kai 
žvelgiame į strategijos keitimą iš tokio atstumo, ji 

atrodo aiški ir logiška. Visada yra lengviau pradė- 
ti veiklą nežinomoje rinkoje, bendradarbiaujant su 
vietos verslininkais. Niekas taip kaip jie nežino vie- 
tos sąlygų, niekas taip kaip jie neišplėtos verslo. 
Jau seniai suvokiau, kad, kai restorano markė iš- 
garsės, pasieks atitinkamą apyvartą, sprendimas 
apie jų perėmimą į mūsų rankas bus tik laiko klau- 
simas. Ir tas laikas, kaip supratau, ką tik prasidėjo. 
- Ir nežinau, kas buvo pirmiau, ar mintis, kuri per- 
skriejo lyg žaibas, kad tai, ką kalbu, juk yra melas, 
ar paralyžiuojantis skausmas kairiajame šone... Gal 
pirmiausia pajutau smelkiantį dūrį, o paskui atėjo 
ta mintis. Skausmas buvo toks stiprus, kad baimi- 
nausi prarasti sąmonę. Nepaisant to nė nemirkte- 
lėjęs tęsiau: — Suvokiu, kad daugeliui iš jų tai bus 
netikėta, bet tokie yra rinkos dėsniai. Jei nevykdo 
numatytų apyvartos užduočių, privalome pagalvoti 
apie naują formulę. Antuanai, dėl Dievo, aš visa 
tai suprantu! - Ir nusišypsojau, norėdamas juos įti- 
kinti, kad visa, ką sakau, yra gryniausia tiesa. Gi- 
liai įkvėpiau, ir skausmas palengva ėmė mažėti. Iš- 
gėriau kelis gurkšnius vandens ir jau klausiausi 
visko ramiai ir blaiviai. 

— Norėtume tave įtikinti, — įsitraukė į pokalbį 
Pjeras, - kad kaip tik tokioje situacijoje tavo asmuo 
firmai ypač reikalingas. Suvokiu, kad iš pirmo 
žvilgsnio gali atrodyti, jog tavo pozicija firmoje 
menksta. Bet noriu primygtinai patikinti, kad taip 
nėra. Mums reikalingas tavo patyrimas, tavo part- 
nerių pažinimas, kad visa perėjimo į naują sistemą 

operacija vyktų be sukrėtimų, be nereikalingų kon- 
fliktų su tais neabejotinai vertingais žmonėmis. Tam 
procesui reikia laiko. - Pjeras padarė pauzę. - Juk 
nenutrauksime partnerystės sutarčių artimiausio- 
mis dienomis. Be kita ko, negalime daryti tai šiaip 
sau, be priežasčių. 

— Žinoma, tai, apie ką kalbėjome, lieka tarp mū- 
sų.- Antuanas padėjo šaukštelį ant lėkštutės. - Sky- 
riaus žmones tam reikia rengti pamažu. Jie irgi įdėjo 
daug darbo į tinklo plėtrą dabartinėmis taisyklė- 
mis. - Jis šaltai šyptelėjo. 

Sunkiai nurijau seiles. Juk puiku Žinoti daugiau 
už kitus, pamaniau ironiškai. Patraukiau arčiau sa- 
vęs dubenėlį su marmeladu. 

Antuanas palinko prie stalelio ir pritildė balsą. - 
Tavo pozicija bus dar svarbesnė negu ligi šiol, nes 
tik tu Žinai, kur yra silpnos kiekvieno iš tų žmonių 
vietos, ir tos žinios dabartiniame etape yra labai 
vertingos. Nežinau, ar gerai tai supranti... Neno- 
rėčiau, kad suvoktum tai kaip veikimą, neatitin- 
kantį mūsų taisyklių... - Jis pažvelgė man į akis. — 
Ir noriu tau dar kartą patikinti, kad tu nepasitrau- 
ki į šalutinį kelią. Firmai, Kšištofai, esi reikalingas 
labiau nei iki šiol. 

Po to pokalbio viešbučio vestibiulyje nusipirkau 
cigarečių. 


Tie pusryčiai man tapo energijos injekcija... Juk, 
po galais, niekas man nepasakė nieko bloga. At- 
virkščiai, vėl buvau įvertintas. Išėjau iš „Šeratono“ 

ir užsirūkiau cigaretę. Reikėjo pasiraitoti rankoves 
ir imtis darbo. Juk ketverius metus įtemptai dirbu. 
Tai yra tiesiog puiku. Tad kada, po velnių, atėjo 
tas nuovargis... Nuovargis prasideda tada, kai jį 
įvardiji. Nevalia to daryti! Reikia galvoti pozity- 
viai. Galų gale kažko buvau toje treniruotėje. Kai 
yra iš tikro sunku, pagalvok apie maloniausią atsi- 
tikimą, koks tau pirmiausia ateina į galvą. Esi pa- 
plūdimyje, nuostabus oras, vanduo šiltas, atsipa- 
laiduoji, ilsiesi. Lik su tuo ketvirtį valandos ir 
paskui iš lėto grįžk prie tikrovės. Ir taip toliau... 
Kokios nesąmonės! Dar vieną cigaretę. Taip, rau- 
gerškių marmeladas buvo nuostabus, Vienos kiau- 
šiniai... Nėra geresnių nei „Šeratone“... Mane pa- 
krovė tie Pjero žodžiai, kad tiek daug yra mano 
rankose ir Positivas manimi pasitiki. 

Pirmajame memorandume regionų vadovams 
dar tą pačią dieną pavedžiau surengti netikėtus at- 
sargų sandėliuose patikrinimus... Jie turi tai daryti 
nuolat, bet kam tai rūpėjo, kai per savaitę atidary- 
davome po du Positivo restoranus. Ir iš tikrųjų pa- 
aiškėjo, kad Sočevskis Katovicuose pasakė regio- 
no vadovui neįleisiąs į sandėlį, nes tai esantis jo 
restoranas ir kažkoks šiknius iš Varšuvos jam ne- 
sipainios tarnybinėse patalpose. O perskaičiavus 
paaiškėjo, kad šaldytuvuose gulėjo trys šimtai ne- 
įrašytų į apskaitą viščiukų... O paskui afera Varšu- 
voje. Partneris, kuris jau metus važinėjo sidabriniu 
mersedesu ir turėjo daugiausia tinkle klientų, pa- 
metė visus tiekimų iš Ladupės dokumentus. Atlikus 

auditą išaiškėjo, kad jis jau metus užsakinėjo vis 
mažiau, 0 pardavimų kiekis pas jį nuolat didėjo. 
Ėmiau įtarti, kad pasitvirtina juodasis scenarijus, 
apie kurį užuominomis kalbėjo Pjeras: tinklas ne- 
pakankamai kontroliuoja, 0 partneriai yra vagys, 
kurie tik kombinuoja, kaip apvogus Positivą. Man 
paskui skaudėjo pusę dienos. Tada pastebėjau, kad 
juo daugiau rūkau, juo greičiau atlėgsta skausmas. 
Nuo tada rūkiau po pakelį per dieną. 

Įniršau, nes galų gale Positivo šeimoje svarbiau- 
sia buvo tarpusavio pasitikėjimas ir sąžiningumas... 
Bet negalima apibendrinti tų atskirų atvejų. Turė- 
jau griežtai reaguoti. Žaibiškai atlikome viso tin- 
klo kontrolę, ir laimė, kad pas kitus visa atitiko 
procedūras... 

Pjeras ta proga pažymėjo tikėjęsis tokių netikė- 
tumų, tad iš to turime padaryti išvadas, ir, be kita 
ko, pridūrė, kad reikėtų atleisti tuos regionų va- 
nu, tada išėjau neva vakarienės. Surūkiau pakelį 
cigarečių. Turėjau išvyti Jaceką ir Mireką, su ku- 
riais dirbau bemaž nuo pat pradžių. Bet galų gale 
jie suterleno darbą... 


Ji tokia švelni. Juk ne pirmą sykį ištisas savaites 
esu ne namuose... Cigaretė nuo cigaretės... Miega 
lyg akmuo. Net nevirpteli. Ramiai alsuoja. Vis dėl- 
to vyrui tai daro garbę, kai moteris taip kietai įmin- 
ga po. Ir man gerai... Du kartus, vieną po kito. Ir 
kas bus, kai ji prabus? Padarysime tai dar sykį ir 

dar sykį?.. Juk pagaliau nesvarbu, ar tai padarėme 
du, ar penkis kartus. Vis viena tai yra išdavystė. 

Bet aš du mėnesius iš esmės negyvenu namuo- 
se. - Ir ką? Vėl tavęs nebebus ištisą savaitę? - Joa- 
na pažvelgė virš naujo kompiuterio paskutinį va- 
karą prieš mano išvažiavimą. — Iš tikrųjų 
nesimatome... - sumurmėjo ji ir įsispoksojo į moni- 
torių. 

Ji teisi... Iš tikrųjų diena po dienos grįžtu po 
aštuonių... kol išeinu iš kontoros ir atvažiuoju, at- 
eina toks laikas... galų gale esu ten šefas ir priva- 
lau išeiti paskutinis... Joana savo darbe sėdi ne kiek 
trumpiau. Olė jau lanko mokyklą... jau atrodo nor- 
malu, kad pasikalbame tik tada, kai vežu ją į mo- 
kyklą... Bet kada ją paskutinį sykį pavėžėjau? 

Antra vertus, po galais, kas čia keista, kad dar- 
bas reikalauja pastangų ir aukojimosi? Taip jau su- 
kurtas šis pasaulis... norint turėti kai ką daugiau, 
reikia sunkiai dirbti. Įsigijome puikų namą prie 
pat Kabackio miško ir turime išmokėti paskolą. O 
Olė lanko privačią mokyklą. Ir juk reikia ilsėtis 
kokiose nors padoriose vietose, kur žiemą yra 
sniego, o vasarą šilta jūra. Tam iš kur nors reikia 
sukrapštyti pinigų... Joanai lengva pasakyti, kad 
jai dėl to galvos neskauda. Ir gerai, tik kas nors 
turi uždirbti... 

Kai jau grįžtu, vis viena negaliu liautis galvojęs. 
Nesibaigiančios problemos. Ar viščiukų kainos šie- 
met tinkamai iškalkuliuotos, kuo grįsti mėsainių 
įvedimo į rinką reklamos kampaniją, ir kad turiu 


200 


išgraužti aiškų Paryžiaus atsakymą, ar sanitarinės 
epidemiologinės tarnybos pažymos pakanka mū- 
sų higienos standartams... o pirmiausia ieškoti, kur 
galima sumažinti sąnaudas viso tinklo mastu... 


Ir Joana, net jei apsirengia plonais, švelniais nė- 
rinėliais apdailintus marškinėlius, kaip ji padarė pir- 
madienį, nepajėgia manęs nuo to atitraukti... Ma- 
tau pro šilką ryškėjančius jos spenelius ir nuogus 
pečius. Ir kas iš to? Esu nusigalavęs... kaip gyvu- 
lys... kaip senas gyvulys... Ir vis galvoju apie išva- 
das, kurias dera padaryti iš naujausių tyrimų, iš 
kurių išplaukia, kad sveikas maistas nebūtinai yra 
skanus ir su kuo turi būti siejamas Positivas. Ir juk 
visą dieną rengiau medžiagą, diagramas išvykai, 
kad su partneriais galėčiau kalbėtis konkrečiai... O 
kitą savaitę atvyks vengrai ir čekai... grįšiu ir kitą 
dieną - mūsų naujausios strategijos pristatymas... 
Po aštuonių įvažiavau į garažą. Akys pilnos smė- 
lio... ir tik svajoju atsisėsti, išgerti alaus ir gulti mie- 
goti... o čia dar Olė ant kelių. Neturėjau jėgų, ir ji 
galop kažkaip nuėjo lovon, bet paskui miegamaja- 
me pasirodė Joana su marškinėliais... O aš nieko!! 
Dabar tik pardavimų lygis turi kilti aukštyn. 

Nuėjau į vonią ir atsistojau priešais veidrodį, o 
ten matau raukšleles paakiuose, žilus plaukus barz- 
doje, tiesa, kelis, bet jų negali nepastebėti. Tai pa- 
veldėta iš tėvo, jis irgi anksti... Miegamąjį pasie- 
kiau su nukarusiu nevilties egzemplioriumi. Net ir 
klausimas, ar Joana yra su kelnaitėmis, ar be jų, o 

tai man turi esminę reikšmę, nelabai galėjo jį atgai- 
vinti... Joana prigludo man prie peties... ir suėmė 
ji pirštais... pirštų pagalvėlės palietė šen, ten... ir 
jokios reakcijos... Norėjau miego, nes rytoj vos 
prašvitus vykstu į šiaurinį Lenkijos kraštą... Bet 
rankos pačios nukeliavo po antklode... Ji su kel- 
naitėmis... Jos iš komplekto su marškinėliais... švel- 
nios, šilkinės... Turiu ja užsiimti... neturiu jėgų, iš 
tikrųjų neturiu! Kuo švelniausiai gulu ant jos... pa- 
traukiu į šoną tą ploną juostelę... mane tai visada 
įkaitindavo... nenumaunant kelnaičių... jaučiu jos 
krūtis per tuos marškinėlius... jaučiu, kaip vis dėlto 
kyla ir standėja... Įeinu... Atsiremiu kakta į pa- 
galvę. Matau jos sprandą. Kiek kartų mačiau tą 
sprandą ir tą pagalvę iš tos perspektyvos? Na, 
kiek? Kiek jau laiko nutekėjo? Tas kažkas, kas au- 
go, ėmė iš lėto sklaidytis. Joana ima vis smarkiau... 
o aš jaučiu, kad jau nieko nekyla, kad galiu iki 
begalybės ir kad tai tiesiog tas pat, lyg ritmingai 
kasyčiausi koją. Jos rankos spazmiškai apglėbė 
mano pečius. Tai nieko negelbėjo... Gulėjome ty- 
lėdami... 


Užliūliavo tave tuo savo Žžavėjimusi. Kartą per 
mėnesį vizitas į Paryžių. Žiūrėjo į tave lyg į kažko- 
kį stebuklą. Prezentacijos, diskusijos, pasisakymai. 
Kaip jūs tai darote tuose Rytuose? O aš ant projek- 
toriaus diagramas ir stulpelius... rinkos struktūra, 
visuomenės stratifikacija, markės įsiminimas, mū- 
sų klientų statusas. Koreliacijos ir impaktai. Įsitvir- 

tinimo besiplečiančioje, jaunoje rinkoje strategija. 
Pas mus irgi važiavo. Delegacijos iš Singapūro, 
Graikijos ir net iš Valstijų, kur vyksta šventasis ka- 
ras tarp Positivo ir Donaldo. Klausinėjo, važiavo į 
provincijas, šypsojosi ir plojo mūsų partneriams per 
pečius. - C'est fantastigue... - kartojo jie. Laisvė, ku- 
rią atgavote, išjudino neįtikėtinus jūsų kūrybišku- 
mo klodus. O regionų vadovai ir aš žinojome, kad, 
be abejo, jie tūno Positivuose nuo ryto iki nakties. 
Prižiūri ir laikosi standartų tiksliai ligi milimetro, 
bet iš teisybės visa tai sukasi kaip ir savaime. Slap- 
čia šaipėmės, kad pakako duoti Žmonėms gerai 
džiūvėsėliuose apvoliotą viščiuką su prancūzišku 
pavadinimu ir švarias nemokamas išvietes... 

O Paryžius buvo vis labiau sužavėtas... Ir Pje- 
ras buvo vis labiau susižavėjęs... 0 aš... premija kas 
ketvirtį, naujausias Pežo 607 su visais priedais... 

Kartais per prezentacijas Paryžiuje kas nors pa- 
klausdavo apie sąnaudas, vidutinį sandorio lygį ar- 
ba kokia yra atsiskaitymo su partneriais sistema, 
pardavimai... Bet jam iškart buvo sakoma, kad tai 
dar per jauna rinka... turime joje įsitvirtinti, tik pas- 
kui analizuosime. O pirmiausia reikia laimėti prieš 
Donaldus, prilygti arba pralenkti juos. Ir grįžda- 
vau su sprendimais, kad atidarymai turi būti dar 
labiau spektakuliarūs, kad dar labiau patrauktų 
žmones. Visi biudžetai buvo didinami ir visa buvo 
sukišama į investicijų sąnaudas. 

Ir ką? Jaučiuosi nustebintas? Savo kvailumu? 
Niekas per daug nesigilino į pardavimų rezultatus. 

Kol staiga pabudo... Ir tai netrukus po ypatin- 
gos šventės šimtojo Positivo restorano atidary- 
mo proga. 

Praėjus trims dienoms po pusryčių „Šeratone“ 
iš Paryžiaus atvažiavo du informatikai, specialis- 
tai iš informacinių technologijų skyriaus ir buhal- 
terijos. Surengė visam skyriui naujos kompiuterių 
sistemos, kuri turėjo tiesiogiai sujungti restoranus 
su administracija, pristatymą. Tai buvo intriguo- 
jantis vaizdas... Sistemos galimybės gniaužė kva- 
pą krūtinėje... Absoliuti naujovė. Viskas ten užfik- 
suota, nė viena operacija negali likti nepastebėta... 
Kiekviena sudedamoji dalis, kiekvienas viščiukas... 
kiekviena akimirka kontoroje, Varšuvoje, galima 
perskaityti, koks yra aliejaus ar tarkuotų bandelių 
sunaudojimo rodiklis kiekviename restorane, kiek- 
viename regione, visoje Lenkijoje... Ir duomenis ga- 
lima grupuoti visais įmanomais būdais... skaičiuo- 
ti porcijomis, pagal svorį, klientui, savaitės dienai... 
Na ir, o tai svarbiausia, matyti, kas, kiek ir ko par- 
davė. Sausi skaičiai, jokių komentarų... Keliantis 
nuostabą pardavimų analizės ir kontrolės įrankis... 
lentelės, palyginimai, diagramos ir stulpeliai, vis- 
kas spalvota. Išties nuostabu! Ir pardavimai darėsi 
daugiamatis reiškinys. Kai taip stebėjau įvairių 
veiksnių tarpusavio priklausomybę, jaučiausi lyg 
turėdamas reikalų su istorinio proceso analize. 


Istorinis procesas... Cha, cha, cha! Kadaise už- 
siiminėjau istorija. 

Tai bent nuveikiau šalies labui... Dabar gal esu 
pavargęs... tuose visuose mažuose miesteliuose 
žmonės pamatė, kad galima kitaip valgyti ir gy- 
venti, apčiuopiamai susidūrė su civilizacija... Posi- 
tivo įsitvirtinimas... tai tikra misija, tikras lūžis, vi- 
sų romantizmų, sušiktų lenkiškų fantazijų pykčiui 
tai yra kažkas, kas liks šiai šaliai ir žmonėms... tai 
yra dovana tau, mano ponia Istorija, o gal tavo pyk- 
čiui. Esu tiesiog toks Vokulskis su apšalusiomis rau- 
donomis letenomis. Nuobodus, pilkas pozityvis- 
tas, nieko po jo neišliks. Vien nemokamos švarios 
išvietės. O tie, kurie išėjo, pavyzdžiui, į lapkričio 
naktį... Tikrieji didvyriai... Ne vienai dramai su- 
teikė veikėjų... O kur mane galima įamžinti? Ne- 
bent pardavimų ataskaitoje... 

O dabar toji sumaištis dėl NATO. Bet ar aš tu- 
riu laiko dėl to kvaršinti galvą? Radijo klausausi 
vien automobilyje... Ką mums pasiūlys Madride 
(ten buvo sprendžiamas naujų narių priėmimo klau- 
simas - vert.)? 

Bijo caro... Visi Vakarai laižo jam kojas... Dreba 
lyg velniai ir išgalvojo... Rusijos ir NATO taryba 
su veto teise! Na, tai gal aišku, kad caras pasinau- 
dos veto teise... Be to, kaip Kvasnevskis ir Pavlia- 
kas gali mus įtraukti į NATO? Visa galutinai susi- 
maišė... Nors gal visoje toje beprotybėje gali būti 
metodas... Aišku! Nereikia baigti istorijos mokslų, 
kad tai suvoktum. Rytinės caro sienos yra beveik 
tapačios nustatytoms Molotovo ir Ribentropo pak- 
tu! Iš esmės jis nedaug praranda... Grįžtame į 

trisdešimt devintųjų metų status guo? Jeigu taip, tai 
gal jis ir sutiks su NATO. Ir tikriausiai jau viskas 
sutarta... kaip paprastai... 

Bet kas iš to, jei mus priims? Vis viena niekas 
niekada nepajudės, kad mirtų dėl Gdansko. O ko- 
kią tai turi reikšmę Žvelgiant iš tavo, ponia Istori- 
ja, perspektyvos? Kai taip važiuoji į tą kurortą, per 
tą niekieno Žemę, pro tuos nesuartus pegeerų lau- 
kus, kilometrus besitęsiančias erdves be Žmonių 
pėdsako, su pėdsakais žlugusios civilizacijos, kuri 
dar buvo čia prieš pusę amžiaus, tada suvoki fak- 
tą, kad visa tai Istorijai yra trumpas epizodas, lyg, 
akies mirksnis. 

Na, taip! Pasiekiau kritinę būseną... Dar man 
tik Istorijos trūko! 

O ji miega. Giliai... Atsargiai... Nežadink jos... 
Tegu bent pailsi... Dar vieną užrūkysiu... 


Sistema buvo puiki... Vėl didžiavausi dirbąs fir- 
moje, kurios galimybės yra neribotos. Tai buvo 
ryšys su aukštesniąja civilizacija. Vaizduotės aki- 
mis jau regėjau, kaip dabar galėsime stebėti par- 
davimų politiką ir daryti jai poveikį, kaip ją plėto- 
sime regionų ir visos Lenkijos mastu. Pajutau, kad 
tikslai, kuriuos nurodė Paryžius, yra ranka pasie- 
kiami. Tik reikia tuo įtikinti partnerius. 

Dabar pakanka įjungti kompiuterį, įeiti į siste- 
mą, ir kiekvienas matys, koks yra sudedamųjų da- 
lių sunaudojimas, kas geriausiai parduodama, kas 
eina prasčiau, ar Marsilijos mišrainė geriau, ar džiū- 

vėsėliuose apvoliota Paryžiaus kulšelė blogiau... kur 
kasininkai turi dėti daugiau pastangų, ar sandėlių 
būklė sutampa, ar marža nėra per aukšta. Iš tikrų- 
jų Žinos, kas dedasi restorane... 


Tą sistemą įdiegėme per mėnesį. Žmonės po ke- 
lias dienas nesitraukė iš darbo. Vėl rekordinis 
lenkiškas tempas. Pirmos išspausdintos suvesti- 
nės, pirmieji pardavimų rezultatai, palyginimai, 
sugretinimai... Bėgu su jais pas Pjerą... Naujovė... 
nauja darbo kokybė. Galima sustatyti regionų ri- 
kiuotę pagal darbo rezultatus... sėdame su Pjeru 
mažajame konferencijų kabinete... malonus pokal- 
bis prie kavos, halogenai nuo pakabinamųjų lubų 
skleidžia malonią gelsvą šviesą, Pjeras atidžiai per- 
žiūri rezultatus, nužvelgia regionų sevestinę, pa- 
kelia puodelį prie lūpų ir tarsi nenorom taria: — 
Gal atsikratysi tų regionų vadovų, kurie pagal par- 
davimus yra pačioje apačioje. - Jis pirštu parodė 
tris ir tęsė: — Dabar svarbiausia pardavimai, 0 su 
tais žmonėmis bus sunku bendradarbiauti. Nepa- 
mirškime, ko iš mūsų reikalauja Paryžius... - Ne- 
valingai ėmiau ieškoti cigarečių pakelio, bet juk 
kontoroje nerūkoma. - Kaip tai įsivaizduoji? - klau- 
siu, ir mano rankos ima virpėti. - Turime atsikra- 
tyti tokių patyrusių žmonių dėl žemo viščiukų par- 
davimo vienam klientui rodiklio? Juk tai visiems 
yra dar visiška naujovė. Dar niekas su tuo nesusi- 
pažino. Turime suteikti jiems kokią nors programą... 
Juk jie patyrę vadybininkai. Dirba kartu su mumis 

beveik iš pat pradžių... - Ir tada vėl tas kurviškas 
skausmas. Verčiau to neprisiminti. Cigaretę! Oooo! 
Koks palengvėjimas! Čia pats save pakišau. Kam 
man reikėjo taip juos ginti? Pjerui nuo veido dingo 
šypsena. Jis jau nebebuvo malonus visos mūsų di- 
delės šeimos tėvas. Paryžius jam jau iki gyvo kau- 
lo... Jis beveik pakilo nuo fotelio. - Nelabai supran- 
tu, nesuprantu tos formuluotės, kad jie turi 
pasitraukti dėl kažko tokio nerimto kaip pardavi- 
mai. — Taip. Neabejotinai pakišau save... - Matai, 
mano brangus Kšištofai, tavo reakcija rodo, kaip 
angažavimasis į mūsų markės kūrimą atitolino mus 
nuo to, kas svarbiausia, o būtent, kad kuo daugiau 
parduotume gaudami didžiausią pelną. Žinoma, sa- 
vo skyriuje sprendimus priimi tu, bet tinklas turi 
pajusti, kas šiuo metu yra svarbiausia... Jų išėjimas 
bus signalas visai firmai, kad įžengiame į naują tik- 
rovę. Atsimeni, ką tau sakėme su Antuanu? Tai ir 
tau bus puiki pamoka. Reikia išmokti būti ryžtin- 
gam... Pažvelk į jų rezultatus... jų restoranai iš tik- 
ro parduoda tik gruzdintas bulves ir dalija mūsų 
padažus... — jis įsistebeilijo į mane lediniu žvilgs- 
niu. —- Kšištofai, dabar neturime laiko jokioms ce- 
remonijoms. Skirk jiems pusės metų išeitinę pašal- 
pą. Jie bet kur susiras darbą, kai parašys, jog dirbo 
pas mus... 


Tuos tris teko atleisti. 
Pavelas atėjo į firmą netrukus, kai buvau pa- 
aukštintas. Įsiviliojau jį į Positivą... buvome pažįs- 

tami nuo Prancūzų instituto laikų. Jis buvo gabus. 
Baigęs aukštąją mokyklą dirbo kažkokių liejinin- 
kystės įrenginių specialistu. Labai daug išmoko, pui- 
kiai sutarė su savo partneriais, jo restoranai kles- 
tėjo. Pasirinko puikius partnerius. Kai važiuodavau 
į jo regioną, jausdavausi ten kaip pas save. Tikrai 
aukšto lygio žmonės... Labai pasiaukoję Positivui... 
Nemažai jų užmezgę draugiškus ryšius su vietos 
valdžia. Be to, ir keliavimas su Pavelu man teikė 
malonumą. 

Pavelas paklausė tiesiai: - Kodėl nori manęs at- 
sikratyti? — Mačiau, kad jo rankos dreba. O aš ką? 
Tas mano minkštumas... užuot davęs jam pasira- 
šyti popierių... ir pasakęs, kad tai valdybos spren- 
dimas, kad rezultatai ir taip toliau... pasakiau: — 
Klausyk, Pavelai, tu niekur neprapulsi... visur pri- 
ims tave, kur panorėsi... Positivas visur atveria du- 
ris. Eik į Donaldą - išsprūdo man... Jeigu manęs 
klauso, man bus baigta... Kas mane pakurstė? Ir ar 
Pavelu galiu visiškai pasikliauti? Ir vėl skausmas. 
Tai širdis... Nuėjau į tualetą ir šaltu vandeniu ap- 
liejau veidą ... ir meldžiausi, kad niekas manęs ne- 
pamatytų... Koks iš manęs tinklo šefas, kuriam ten- 
ka vandeniu gaivinti veidą, kai paprasčiausiai ką 
nors atleidžia. 

O paskui dar Marekas, kuris tai pakėlė ge- 
riausiai. Jis gūžtelėjo pečiais ir pasakė, kad dir- 
ba čia jau ilgą laiką ir metas pakeisti firmą, nes 
paskui iš gyvenimo aprašymo atrodytų esąs per ma- 
žai dinamiškas... Po Mareko galop Ježis... Baigęs 

aukštąją žemės ūkio mokyklą. Jis įniršo. Pasirašė 
atleidimo raštą ir iškošė pro dantis: — Iškart Žino- 
jau, kas šviečiasi po tos Antuano prakalbos... Pa- 
matysi... kas čia dabar prasidės... Bet gerai, reikia 
sprukti iš čia kuo toliausiai... menki rezultatai... ne- 
įvykdytos pardavimų užduotys... Pamatysi... jie at- 
sikratys visų, ir tai padarys, Kšisiau, tavo ranko- 
mis... prisiminsi mano žodžius... o galop atsikratys 
tavim... 

Ir kaip dabar atrodo mano skyrius? Cha, cha, 
cha... mano skyrius. Dabar visur šeimininkauja per- 
sonalo tarnyba. Tai ji faktiškai sprendžia darbuo- 
tojų priėmimo reikalus, o aš tik pritariu. Ir jų dėka 
dabar turiu dinamiškus, atvirus, iniciatyvius jau- 
nuolius. 

Gerai, kad neatvažiavau čia su tuo Drutu. Tai 
išskirtinė kreatūra... Bet kaip tik jie padarys viską, 
kad įvykdytume pardavimų užduotis. O tai yra pir- 
miausia mano pardavimų užduotys. Verta to ne- 
pamiršti... 


Ko esama toje antakių, nosies ir kiek kilstelėju- 
sių lūpų kampučių linijoje? Kas tokio jose yra, kad 
negaliu liautis į juos žiūrėjęs? 

Na, ir galop dėl visų permainų reikia įtikinti 
partnerius. Kiekvieną iš eilės. Jokių memorandu- 
mų ir faksogramų. Asmeniškas pokalbis su tinklo 
direktoriumi. Ir raminti juos visus, kad Positivas 
neketina atsisakyti partnerystės sistemos, kad nau- 
ja strategija pirmiausia yra naudinga jiems. Jie nu- 

jaučia... ne kvaili. O desertui ponai Muravecai iš 
kurorto. Velniška diena! 

Privažiavau prie Positivo. Išlipau iš mašinos. Už- 
sisagsčiau striukę, kad firminė palaidinė nekristų į 
akis vos įėjus. Centrinis užraktas kvik... lyg sker- 
džiama kiaulė... gavau naują automobilį... už tuos 
šimtą Positivų. Visi privalumai, oda apvilktas vai- 
ras, na, ir tas laisvų rankų komplektas... taaip... 
tas GSM yra nauja civilizacija... Verta būti tinklo 
direktoriumi... Langai švarūs... durys švarios... jei- 
gu pačios neatsidarytų, galima galvą prasiskelti. 
Grindys? Šluosto pagal nustatytus standartus... 
grindų plytelės apibluko... nuo batų... ketveri me- 
tai pralėkė nuo atidarymo... Salėje ramybė ir mie- 
guistumas... pajūrio kurortas prieš sezono pra- 
džią... Tiktai viena pora, tokie jauni ir įsmeigę 
žvilgsnius vienas į kitą... gal pabėgo iš pamokų... 
Tai, ko gero, prasidėjo nuo tos poros... Be abejo! Jie 
sėdėjo taip įsistebeilėję kits į kitą... Turėjo vieną ko- 
los dviem ir padavinėjo vienas kitam šiaudelį iš lū- 
pų į lūpas... Ir kas man tada atsitiko? Lyg oras būtų 
išėjęs... lyg staiga tapau šimto kilogramų svorio... 
sunkus ir senas... Kažkur kadaise irgi taip sėdėjau, 
jos rankas savosiose... ir kas? Ir tai kažkur pradin- 
go... Yra taip toli už horizonto, kad jau jokia šviesa 
iš ten negali pasiekti... O vis dėlto... Galvojau, kad 
nenuslinksiu iki kasų. Iš lėto, koja už kojos... 

Kainynas nepriekaištingai apšviestas. Provan- 
sališkas viščiukas, prancūziška nugarinė, mišrainė 

d la parisien, marsilietiška mišrainė, gruzdintos bul- 
vės, dienos patiekalas: gruzdintos bulvės su viš- 
čiuku, antrasis dienos patiekalas: du sumuštiniai 
su nugarine d la Strasburg. Kodavau visa tai lyg au- 
tomatas. O ten kampe ta porelė ir gegužė už lan- 
gų... Visa per tą gegužę... ir per porelę. 

— Laba diena. Kuo galiu pagelbėti? - Tai išplėšė 
mane iš susimąstymo. Pakėliau galvą ir pamačiau 
ją, pažvelgiau jai į akis, ir ką? Kas iš esmės tokio 
įvyko? Ką jose aptikau? Gal Joaną, bet tokią kito- 
kią... ar dar ką, gal... bet kada tai buvo? Antakių 
linija, nosies linkis ir švelnus pūkelis virš viršuti- 
nės lūpos... Žiūrėjau ir nieko negalėjau pasakyti. — 
Ką galiu jums pasiūlyti? - pakartojo ji. Ir staiga jos 
akyse atsirado kažkas, ką taip gerai pažinojau. Pir- 
miausia nuostaba, paskui šaltis, o paskui baimės ir 
paniekos mišinys... Ji pastebėjo po mano striuke 
firminę palaidinę... Juk Žinojau, kad jie visi Posi- 
tivuose šitaip į mane reaguoja. Pripratau prie to. 
Bet tą sykį... tą sykį nenorėjau, kad ji šitaip į ma- 
ne žiūrėtų... Po galais, ketverius metus tau nerū- 
pėjo, ką jie apie tave galvoja prie tų kasų... Turė- 
jai juos vienoje vietoje. Tokia tiesa. Ir kas? Vėl tau 
duria kairėje pusėje... O jos veide pražydo nuo- 
stabi Positivo šypsena. Šypsena, kuri kliento ap- 
tarnavimo lygio vertinimo lape gautų visus pen- 
kis balus. 

— Aš iš teisybės norėjau tik kavos išgerti, —- su- 
vapėjau, stengdamasis uždengti firminį Positivo 
ženklelį ant palaidinės. 

— Jeigu nenorite stipriau pavalgyti, pasiūlyčiau 
sumuštinių su nugarine. Mūsų specifika, kaip, po- 
ne, tikriausiai žinote, yra prancūzų virtuvė. Švie- 
žutėlė bandelė ir su provansališkais prieskoniais 
kepta nugarinė. - Ir vėl nuostabi Positivo šypse- 
na... Kur pametei tai, ką turėjai akyse vos prieš aki- 
mirką? 

— Labai jums ačiū. Pakaks kavos. - Tegu tik ji 
ilgiau nekankina manęs ta šypsena. Juk tai mano 
pasiekimas, mano mokykla, turėčiau didžiuotis. 
„Anė - pardavėja“,- pastebėjai ant palaidinės krei- 
vai prisegtą ženklelį... Tai atsitiko tada, Kšištofai... 
Jau tada norėjai su ja... būti... jau tada nuėjai su ja į 
viešbutį... bet ne viešbutis, ne viešbutis čia svar- 
biausia! 

Dar vieną cigaretę... 

— Jeigu tiktai kava, tuomet siūlome ledų. Grie- 
tinėlės, vaisių ir pistacijų. Nuostabūs Positivo le- 
dai... Kurie, jūsų nuomone, geriausiai tinka su ka- 
va? Manau, kad grietinėlės ledai bus geriausia. — 
O jos akyse nebeliko nė Žymės to kažko, vien kaž- 
koks gailestis... - Na ir, žinoma, nuostabios ban- 
delės, traškūs Paryžiaus raguolėliai, taip pat idea- 
liai tinkantys su kava. - Ir tada vėl man dilgtelėjo. 
Tai dabar bus mano daviklis. Gana tos komedijos!.. 

— Aš dirbu Positive, kontoroje, - pasakiau. - Esu 
Kšištofas Lenartas. Atvažiavau iš Varšuvos susio- 
rientuoti, kaip dirba jūsų restoranas, o pirmiausia 
pasikalbėti su ponu Mareku. Man iš tikrųjų pakaks 
kavos... - Jos akys... gal tapo švelnesnės... antakių 

linija gal kiek kilstelėjo aukštyn. Ir švelni šypse- 
na... gal normali... 

— Iš karto pamaniau, kad jūs turėtumėt būti iš 
Varšuvos... - Šypsena... taip... normali, nes ir akys 
šypsosi... švelniai kilstelėjusi viršutinė lūpa... 

— Ką mato mano akys! - Iš tarnybinių patalpų 
įėjo Muravecas. - Krūva metų prabėgo, pone Kšiš- 
tofai... — Jis plačiai šypsojosi. 

Galnudžiugo, kai mane pamatė... Tiek laiko pra- 
ėjo... Jis pasikeitė. Aptuko. Pasidarė apvalainas lyg 
mėnulio pilnatis. Jo pasmakrė užplaukė ant kaklo 
ir pripildė visą apykaklę. O kaip aš pasikeičiau per 
tą laiką? Tai senatvė auga po milimetrą ir ją sunku 
pastebėti. 

— Pagaliau ir pas mane užvažiavote. - Jis palin- 
gavo galva. Šypsena užgeso. Atrodė prislėgtas. — 
Eime pas mane į kontorėlę. Kuo turtingi... Kavos 
sau, matau, jau užsisakėt. 

Jis uždarė duris, kad niekas netrukdytų. Nuta- 
riau iš karto imtis reikalų, kad prisiminimai nepa- 
kirsų mano ryžtingų tinklo direktoriaus pozicijų. 

— Pone Marekai, kodėl mėsainiai taip vangiai 
įvedami? Kodėl patiekalas su gruzdintomis bulvė- 
mis eina taip silpnai ir pardavimų apimtys nuolat 
krinta? — Padėjau ant stalo Varšuvoje išspausdin- 
tas lenteles ir palyginimus. 

— Pone Ksšisiau, visa tai ne taip paprasta... - Mu- 
ravecas bejėgiškai nuleido rankas. - Juk žinote, kad 
mūsų miestas turi savo specifiką. Mes atsigausime 
pagal visas pozicijas prasidėjus sezonui. Tas ponas 

Drutas irgi to visiškai nesupranta. Mūsų negalima 
lyginti su kitais restoranais... O be to, pone Kšisiau, 
na, neleisčiau sau tokių komentarų, jei nebūtume 
pažįstami nuo pat pradžių, jei kartu nebūtume ati- 
darinėję šito restorano, - jis pritildė balsą iki šnabž- 
desio. - Pone Kšisiau, Žmonės jau nelabai nori val- 
gyti to maisto. 

Viskas aišku... Jeigu jis tokia dvasia kalbasi su 
Drutu, tai aišku, kodėl šūdžius Drutas rašo prane- 
šimus Pjerui. 

— Pone Marekai, statistika nepatvirtina to, ką 
jūs sakote. - Nenorėjau, kad kalba tęstusi tokia lin- 
kme. 

— Pone Kšisiau, man jau sukako penkios dešim- 
tys. Aš savo Žinau, ir taip pat Žinau, kad jūs nieko 
kito pasakyti negalite. Pažįstu visas tas statistikas... 
Jūs norite išgirsti mano nuomonę apie sistemą? Pati 
sistema... na, suteikia galimybes skaičiuoti įvairiais 
būdais... Bet, pone Kšištofai, juk mes esame pa- 
prasti žmonės, bet žinome, suvokiame, kas kur de- 
dasi... Pone Kšisiau, kas atsitiko, kad Positivas lio- 
vėsi mumis pasitikėjęs? Staiga partneriai tapo be? 
Kodėl? Juk žinome, matome, kad tam tikras laikas 
praėjo, kad visa iš pradžių atrodo kitaip. Ką čia 
daug pliaukšti, žmogėnai tiesiog buvo išalkę... iš- 
alkę švaros, išalkę pigaus maisto, kurį vartodami 
būtų tikri, kad neapsinuodys... troško to Vakarų 
prieskonio... Pone Kšištofai, praėjo ketveri metai. 
Situacija pasikeitė. Jau niekas nelekia lyg pamišęs į 
mūsų Positivus... Aš Žinau, kad galite mane už 

tokias šnekas sumalti į miltus, bet su jumis kalbu 
nuoširdžiai. Mes čia keturias paras atidarinėjome 
šį verslą — ir jūs nespėjote grįžti namo Kūčių, ir aš 
nespėjau... Aš su jumis atvirai... Tai yra nerealios 
pardavimų užduotys. Dabar Žmonės jau nei pas 
mus, nei pas Donaldus nemato ko nors išskirti- 
nio. 

Na, kaip galima klausytis tokių šnekų? Tiesiog 
pristingu joms visoms jėgų. Jie iš tikrųjų tam netin- 
ka. Ir aš gal irgi ne. 

Išspjauk tuos žodžius! Nuovargis atsiranda tik 
tada, kai jį pavadini. Ir pralaimėjimas taip pat. Ne- 
valia apskritai apie jį galvoti. Tu esi šimto restora- 
nų šefas ir privalai susiimti į saują! Jie jau prapuo- 
lė. Žinau, kad tai sunku, bet tokia tiesa. Su jais 
prekybos užduočių, kurias nustatė Paryžius, nę- 
įvykdysi. 

Lauk! Visus lauk, kaip sako tas šūdžius Drutas. 
Čia reikalingi žmonės, kurie liausis gudragalvia- 
vę, 0 imsis to kaip reikiant. Jau pradedu mąstyti 
kaip Drutas. O kaip čia kitaip mąstysi? Nustatytą 
pardavimų užduotį privalau įvykdyti! 


— Aš Žinau, kad ligi šiol į kai kuriuos reikalus 
buvo žiūrima, na, šiaip sau, kad dabar jie pagaliau 
bus sutvarkyti... - Muravecas kalbėjo ramiai. - Ir 
tai labai gerai, bet, pone Kšištofai, tai nėra pagrin- 
das, kad iškart, atsiprašant, žiūrėtų į mus kaip į 
kažkokius tinginius ar vagis. Kas atsitiko ponui Pa- 
velui... kodėl jis turėjo pasitraukti? Nežinau, ar jūs 

nutuokiate, ką reprezentuoja ponas Drutas? —- Mu- 
ravecas nuleido balsą. Patylėjo ilgesnę valandėlę. — 
Božena yra ligoninėje. Jos būsena priešinfarktinė. 
Turiu jums pasakyti, kad prie to privedė paskuti- 
nis Druto apsilankymas... nes mes iš tikrųjų sten- 
giamės, o iš to Druto gauname tik pipirų. Pone 
Kšisiau, ar mes kokie vaikai? Ar pirmą dieną va- 
dovaujame restoranui? - Jis sunkiai atsiduso. - Po- 
ne Kšisiau, ar tai jūs įdarbinote tą individą? Aš jū- 
sų labai atsiprašau... Neleisčiau sau tokių pastabų, 
jei ne Boženos būklė... Ją išvežė greitoji. Atvažia- 
vo čia praeitą savaitę, ir koks jo elgesys... Pone Kši- 
siau... Pirmiausia vertino mus kaip kažkokius šū- 
džius, paskutinius tinginius, dykūnus, tikrino, taip 
pat kaip jūs, visus pamainos lapus... aptarnavimo 
standartus... būtinai norėjo mus dėl ko nors pri- 
čiupti... Božena iškart pasakė, kad jis atvažiavo tu- 
rėdamas nuostatą ką nors prieš mus surasti. Ką vi- 
sa tai reiškia, pone Kšisiau? Ar mes privalome per 
jėgą kišti tuos sumuštinius ir tą mūsų valgį klien- 
tams, kad jie jau niekada nenorėtų čia užsukti? Ir 
tai ne viskas, pone Kšisiau. Jis prikišo mums, kad 
neva merginos prie kasų pardavinėja nepakanka- 
mai aktyviai, paskui ėmė uostinėti virtuvėje ir šal- 
dytuve. Perskaičiuosime, sako, viščiukus... Žino- 
te, pone Kšisiau, ką jis turėjo omenyje? Manė, kad 
mes turime didesnį jų kiekį, suprantate! Kad iški- 
šame ką nors į kairę, parduodame už sistemos ri- 
bų ir dedame į kišenę... jis mus palaikė vagimis... 
To Boženai buvo per daug. Matote... nenorėjau apie 

visa tai kalbėti... tikriausiai nebūtumėte sužinoję, 
jeigu nebūtumėt atvažiavę, bet jei jau esate čia... 
Nelabai įsivaizduoju bendrą darbą su juo... 

Ką galėjau pasakyti? Na, ką?! Abu tylėjome. Žiū- 
rėjau, kas darosi gatvėje. Muravecas nutilo ir žvel- 
gė į grindų plyteles... Na, kurva, ką gi aš galėjau 
sakyti? Juk esu tinklo direktorius. - Pone Marekai, 
bet jūsų pardavimai nepatenkinami... tai faktas, — 
nutraukiau tylą. - Neparduodate taip, kaip galėtu- 
mėt. Čia kolega Euzebiušas Drutas teisus... - Ir vėl 
tas veriantis skausmas kairėje pusėje. Maniau, kad 
griūsiu nuo taburetės. 

Muravecas tik suspaudė kumščius. - Pone Kši- 
siau, tiesa yra tai, kad gal padarėme ne viską, bet 
tai mes įtvirtinome Positivo pozicijas visose šitose 
vietose, kiek ilga ir plati Lenkija... Ir to nereikėtų 
pamiršti... Reikia gerbti mūsų darbą... Nes prime- 
na tai, kad negras atliko savo, negras gali išeiti... 


Į tarnybines patalpas įėjo ji, „Anė - pardavėja“. 
Ir nusišypsojo... ir pasirodė... kad nusišypsojo man, 
tiktai man... - Ar galiu užbaigti pamainą ketvirčiu 
valandos anksčiau? - kreipėsi ji į Muravecą. - No- 
rėčiau atsiimti sanitarinių tyrimų rezultatus, nes vėl 
man prieš nosį užtrenks langelį, kol iš čia nueisiu. — 
Nelabai galiu tave šiandien išleisti. - Muravecas pa- 
sikrapštė galvą. - Kas liks kasoje? - Ir paskui krei- 
pėsi į mane: - Pone Kšisiau, jūs tikriausiai apsigy- 
venote „Kormorane“? Tai gal pakeliui pamėtėsit 
mūsų Anę į polikliniką. - Pamaniau, kad jis galuti- 

nai pakvaišo, kad šeiminė atmosfera peržengė leis- 
tiną ribą. Bet tylėjau, nepasakiau jam, kad nepla- 
navau nakvoti ir dar šiandien noriu nuvažiuoti į 
Pilą. Bet gal jau tada maniau, kad planai keisis, nes 
norėjau pabūti su ja... vienu du. Įsižiūrėti į tą ant- 
akių liniją, žvelgti į akis. - Ji turi gauti tuos tyri- 
mus, nes neduokdie kontrolė iš sanitarinės-epide- 
miologinės tarnybos, iškart bus bauda... Tai ponas 
Lenartas pamėtės tave. - Muravecas jau troško bet 
kokia kaina manim atsikratyti. - Ponas Lenartas 
yra mūsų tinklo direktorius, - pridūrė nenoromis. — 
Grįžk į kasą. - Ji atidžiai pažvelgė į mane ir tuojau 
greitai išėjo iš kontorėlės. - Jūs, pone Kšištofai, esa- 
te pavargęs, aš irgi. Ko nors užkrimskite ir grįžki- 
te, kai nusiraminsite, tada dar pašnekėsime apie 
visas tas naujienas. - Muravecas vis labiau mane 
stebino. 

Po pusvalandžio išėjau su „Ane - pardavėja“ iš 
Positivo. Nuvežk ją, kur reikia, prisakiau sau, ir 
eik pietų, o paskui grįžk čia ir dulkink toliau Mu- 
ravecą. Ir paskui greitai keliauk į Pilą. Mašina vėl 
kvyktelėjo lyg kiaulė. - Atidaryta - teko jai pasa- 
kyti. Ji nepratusi prie centrinio užrakto. Nedrąsiai 
atsisėdo ant sėdynės. Nebuvo įgudusi užsegti sau- 
gos diržą. Pagavau sagtį ir palinkęs jos pusėn įki- 
šau į spyną. Kaip ji kvepėjo? Tiesiog geguže. Dė- 
koju, - sumurmėjo ir droviai nusišypsojo. 

Važiavome tylėdami. Dėjausi labai užsiėmęs 
vairavimu, o mintys kunkuliavo toliau. Ką turė- 
čiau daryti, ką kalbėti, kaip elgtis?.. Juk ką nors 

turėčiau sakyti. Nevažiuosime taip tylomis... Tik 
ką? Ar turiu pasakoti jai apie mūsų pardavimų 
struktūrą, koks yra viščiukų su gruzdintomis bul- 
vėmis santykis su mišrainėmis ir kas iš to išplau- 
kia? Ar dėstyti jai, koks svarbus yra aktyvus par- 
davimas kasose? 

— Seniai dirbi Positive? — tik tiek man atėjo į 
galvą. 

— Dvejus metus. Gerai, kad dirbu pamainomis. 
Paskui galima turėti kiek laiko sau... - Ji pažvelgė į 
mane. - Dabar, pone, reikia pasukti į kairę ir pro 
šviesoforą važiuoti tiesiai. 

— Baik su tuo ponu, - pasakiau. Ką nors turė- 
čiau daryti su ta barzda, pamaniau sau. - Laisvas 
laikas... O ką veiki? Tikriausiai mokaisi? - bridau 
toliau, neatplėšdamas akių nuo kelio priekyje. 

— Taip. Kaip dauguma pas mus, Positive. Studi- 
juoju. Prasidėjo sesija. Truputį yra darbo... 

— Ką studijuoji? - paklausiau. 

— Psichologiją. Neakivaizdiniu būdu... ketvirta- 
me kurse... net Gdanske... tas važinėjimas... laimė, 
ponas Marekas sudaro tokius grafikus, kad kaž- 
kaip susidoroju... - Ji sunkiai atsiduso. - Labai mėgs- 
tu tas studijas... - Ji šyptelėjo pati sau. Slapta žvilg- 
telėjau įją. Šypsojosi visu veidu, lūpomis ir antakiais. 
Taip juokingai raukia nosį... - Todėl galvoju apie 
mokslus dieniniame skyriuje. Tik tie velniški pini- 
gai, - pasakė lyg pati sau. 

— Važinėjimas? — paklausiau vien dėl to, kad ką 
nors pasakyčiau. 

— Visa tai gana sudėtinga. Aš čia nuomoju kam- 
barį, nesu iš kurorto. Tenka viską pačiai... Bet kam, 
tiesą sakant, visa tai jums kalbu, - pasakė ji piktai. 
— Ir kodėl mane klausinėjate? Ar privačiai, ar kaip 
tinklo direktorius? - Jos akyse vėl radosi baimės ir 
paniekos mišinys. Taip, kaip tada kasose, kai ji iš- 
vydo Positivo ženklą ant mano palaidinės. 

Kai mūsų žvilgsniai akimirką susitiko, vėl ma- 
ne tai užgriuvo. Kairėje pusėje. Tai tikrai širdis. 
Dūris. Per daug viso to, pamaniau. Skaudėjo siau- 
bingai ir mielai stabdyčiau mašiną. Sustočiau kur 
prie šaligatvio, atremčiau kaktą į vairą ir ten lik- 
čiau. Bet važiavau toliau. 

— Pavargau. Velniškai pavargau... - Nustebau 
dėl savo žodžių. Mane apėmė pyktis. Kodėl atve- 
riu širdį kažkokiai kasininkei iš tamsaus užkam- 
pio? Ji įdėmiai pažvelgė į mane. 

— Tai matyti, kad jūs... kad esi pavargęs... - pa- 
sitaisė ji ir pažvelgė man į akis. - Aš tai puikiai 
suprantu. Irgi esu pavargusi... - ji pritildė balsą. — 
Baisiai, - pridūrė. 

Pravažiavau sankryžą ir privažiavome prie ra- 
jono poliklinikos. Sustojau. Jau žinojau, kad nebe- 
važiuosiu į jokią Pilą. 

— Ką šiandien veiki popiet? —- paklausiau ne- 
drąsiai. - Susitikim. Pakalbėkime apie mūsų nuo- 
vargį. - Stengiausi, kad tai nuskambėtų lengvai 
kaip sąmojis. 


»-w.-— -- 


kažką stebėjo pro šoninį langą. - Gerai, galime 


221 


susitarti. - Pažvelgė į mane, o jos akyse vėl išvy- 
dau tai, kas kėlė manyje tiek daug sąmyšio nuo 
momento, kai ją pamačiau. 


Susitikome uoste. Bangolaužis, senas plytinis jū- 
rų švyturys, tarp betoninių blokų kliuksintis van- 
duo. Ir klykaujančios žuvėdros. O ore sklaido ge- 
gužė. 

— Kaip ten tavo nuovargis? —- paklausiau nera- 
miai dairydamasis, ar nepasirodys kas nors iš Po- 
sitivo. 

— Mano... - ji numojo ranka. - Ką čia kalbėti? 
Tai tu atrodai pavargęs. 

Tinklo direktorius privalo trykšti energija, o ne- 
atrodyti toks nuvargęs, kad tai pastebi paprasta 
kasininkė. — Gal truputį. Taip, būtent... - Ant to 
bangolaužio, toks matomas, labai nejaukiai. - Tu tik- 
rai Žinai čia kokią nors vietą, kur galima ramiai 
pasiklausyti jūros ošimo. — Vis dėlto norėjau kuo 
greičiau keisti temą. 

Išvažiavome už kurorto. Sustojome tuščioje sto- 
vėjimo aikštelėje retame pušyne. Nesikalbėdami 
nuėjome prie jūros. 

Taip... ir ten jau buvo galas... Kas man šovė į 
galvą, kad eičiau į kažkokį laukinį paplūdimį? Tuš- 
čia, horizonte ničnieko, bangos tingiai plakasi į 
krantą, popietė, bet saulė vis dar karšta. Atsisėdo- 
me vienas šalia kito nieko nesakydami. Anė nusi- 
avė batus ir panardino pėdas į smėlį. Kada taip 
sėdėjau paskutinį sykį? Atostogaudamas Ibizoje? 

Ne... Juk ten kvadratiniame metre tilpo gal dešimt 
žmonių... Išjungiau mobilųjį telefoną. Atsiguliau ant 
nugaros ir klausiausi jūros. Primerkiau akis. Jutau 
saulės šilumą ant veido ir sausą smėlį po delnais. 
Tai tęsėsi ir tęsėsi... 

- Žinai, — tarė ji tyliai dvejodama, - tu tikrai 
turi būti baisiai... velniškai išsisėmęs. Ten pas mus 
į Positivą ateina vis daugiau tų įvairių nurodymų 
iš jūsų kontoros. Mes privalome kalbinti, įtikinėti, 
šypsotis, pardavinėti, be galo kartoti tą patį kiek- 
vienam, kas prieina prie kasos, ir nuolat tie verti- 
nimai, ir kontrolė, dar turime būti spontaniški, kad 
kiekvienas, įeinantis į tą sumautą restoraną, mūsų 
dėka jaustųsi puikiai. Visa tai įsakyta tose velniško- 
se faksogramose iš Varšuvos, kurių dauguma yra 
tavo pasirašytos. — Ji kalbėjo taip tyliai, kad net ir 
švelnios bangos beveik ją slopino. - Maniau sau, 
kad, jei man tas tipas pasimaišytų po ranka, suspar- 
dyčiau jį taip, kad neatsikeltų. Bet kai pamačiau ta- 
ve, žinau, kad tų nurodymų pasirašinėjimas... — ji 
nebaigė arba ją užgožė jūra. 

Pasijutau, kad darausi sunkus, neapsakomai sun- 
kus, net ir mano mintys įgauna švino svorį. O ma- 
no ant smėlio tysančios rankos ir kojos jau niekada 
nuo jo nebepakils. Nebeturėsiu jėgų niekam. Net 
tam, kad atmerkčiau akis. 

— Tu esi pavargęs už mus visus, — atsiduso ji, 
už mus visus, kuriuos tikrai išsekina ne tai, kad be 
galo kartojame tuos paistalus, bet nesiliaujantis 
skaičiavimas ir kombinavimas, kad iki mėnesio galo 

neišdvėstume iš bado. —- Pasakė tai garsiai ir aiš- 
kiai. - Žinau, kad niekada nesigilinai, kaip atrodo 
mūsų mėnuo, nes intuicija man sako, kad tai galė- 
tų... - ji nutilo. - Man to iš tikrųjų gana... 

Ir pajutau jos pirštus savo plaukuose, ant vei- 
do, ant akių vokų. 


P» 


PHene ėjo įrašyti Andželos Horni interviu. Pra- 
ėjusią dieną jis praleido darbščiai, pasiskolinta iš 
Kinskio aparatūra žiūrėdamas žvaigždės kino kū- 
rybą. Per pertrauką žiūrinėjo jos knygą Brendimas 
laisvei, kurią su diktofonu gavo „Tavo geismo“ re- 
dakcijoje iš Pavelo. Kūrinio herojė buvo jauna mer- 
gina, gyvenanti daugelio kartų emigrantų šeimo- 
je, nemėgstama mokykloje, negalinti rasti savo 
vietos svetimoje visuomenėje. Ji jautėsi esanti nie- 
kuo, ją stingdė drovumas, gėda ir neaiškios bai- 
mės. Keliu į nepriklausomybę ir psichikos pusiau- 
svyrą jai turėjo tapti nevaržomas seksas. Tik jis, 
anot autorės, galėjo paversti pasimetusią merginą 
subrendusia ir tikrai laisva moterimi. Maždaug kas 

penktame puslapyje buvo aprašymas herojės, gniau- 
žiančios kumščius ir šūkaujančios, kodėl vyrai gali, 
o moterys ne?! Ji be paliovos kivirčijosi su savo tė- 
vais, iš pradžių atsinešdama pornografinių nuotrau- 
kų su savo dalyvavimu, o paskui kasečių su filmais. 
Visumą papildė Hehei nelabai suprantami pamąs- 
tymai apie tai, kad seksas yra ne tik kelias į laisvę, 
bet ir meninės pilnatvės kelias. Rutuliojantis veiks- 
mui knyga virto įkandin vienas kito vykstančių su- 
artėjimų aprašymu, tiesą sakant, gana vienodu. He- 
hę juokino vien kulminacijos scenos, kuriose herojė 
kiekvieną sykį rėkė, kad ji yra laisva, visiškai laisva 
ir skrenda į dangų lyg balta balandėlė. Herojės kon- 
fliktas su tėvais vis labiau gilėjo. Hehei nepakako 
jėgų perskaityti iki galo. Iš dviejų blogių jis teikė 
pirmenybę filmams. Jų siužetas buvo paprastas ir 
suprantamas, o dialogai sutrumpinti kiek tik bega- 
lima buvo trumpinti. Hehė jau seniai nebuvo matęs 
šios rūšies produkcijos. Jis buvo nusivylęs savo re- 
akcija. Dar žiūrėdamas pirmą, kaip ir senais laikais, 
jis pajuto malonią įtampą, kurią pats mielai išlaisvi- 
no. Bet paskui jau į ekraną žvelgė abejingai lyg ste- 
bėdamas gimnastikos pratimus. Prisiminė laikus, kai 
prie skolintos vaizdajuostės galėjo išsėdėti visą die- 
ną, visiškai save išsekindamas. 

Rytą prieš pat išeidamas jis dar Žiūrėjo scenas iš 
naujausio Andželos filmo Three Phases of Desire... Jam 
nelengva buvo suvokti veiksmo, kuris neperžengė 
tos rūšies filmų meno produkcijos lygio, pavadi- 
nimo prasmę. 

Andžela savo filmuose iš tikrųjų buvo pasiren- 
gusi daug kam. Ji turėjo gražų kūną, ir be jokių 
dirbtinių priedų, niekuo neišsiskiriantį veidą po 
storu makiažo sluoksniu. 

Jis vis dar neapsisprendė, kaip turėtų kalbėti. 
Galvoje sukosi įvairiausi klausimai, kuriuos turėtų 
pateikti Žvaigždei, bet nesugebėjo rasti logiškos 
koncepcijos, teikiančios visam interviu apibrėžtu- 
mo. Guodė save tuo, kad viską įrašys į diktofo- 
ną, 0 paskui apdoros tą medžiagą ir sukirps ją pa- 
gal Pavelo lūkesčius. Andžela per pokalbį telefonu 
nusprendė, kad laisviausiai pasikalbėti jiedu galės 
jos bute, ir pakvietė jį į nedidelius apartamentus, 
nuomojamus buvimo Lenkijoje laikui naujame 
dangoraižyje Mokotovo rajone. Pats sau neprisi- 
pažindamas Hehė jautėsi kiek nepatogiai tapus aki- 
vaizdžiam privatumui tokio asmens, kuris visiems 
rodo viską... 

Liftu pakilo į ketvirtą aukštą. Duris atidarė 
smulki, neišvaizdi jauna moteris. Hehė tikėjosi iš- 
vysti išsidažiusią šviesiaplaukę lėlę, striuka suk- 
nele su iškirpte, apsikarsčiusią amerikoniško sko- 
nio auksine bižuterija. Tačiau priešais jį stovėjo 
veikiau mergina nei moteris su baltu tišertu ir švie- 
siai mėlynais džinsais. Vien kraujo spalvos bateliai 
su bauginamai plonomis pakulnėmis galėjo atro- 
dyti drastiškai. Šviesius plaukus ji buvo stipriai su- 
rišusi pakaušyje, tad jų platininis atspalvis nekri- 
to į akis. Ji buvo beveik be makiažo, tik kiek 
švelniai apibrėžusi dažais akių formą ir blizgesiu 

perbraukusi nedideles, bet putlias lūpas. Jos įdo- 
mus veidas netikėtai prikaustė Hehės dėmesį. 
Mergina pasirodė jam visai kitokia negu toji, kurią 
prisiminė iš filmų. Jokių išsieikvojimo žymių, ku- 
rias baiminosi pamatyti. Tik po akimirkos paste- 
bėjo, kad Andžela nesuveržusi krūtų liemenėle ir 
speneliai aiškiai ryškėja po baltais marškinėliais. 
Puikiai pažinojo jos krūtis iš filmo, žinojo, kad jos 
yra visai natūralios ir labai gundančios. 

Ji paprastai šyptelėjo, ir tą akimirką jis sumišo, 
nes buvo tikras, kad ji pastebėjo, kaip susidomėjęs 
žvelgė į marškinėlius. 

— Hello, - Andžela ištiesė ranką. - Tu esi An- 
drew, yes? - Ji padarė į vidų kviečiantį gestą. - „Your 
Desire Magazine“ „isn't it? „Tavo geismas“,- pakarto- 
jo ji lenkiškai. 


Mana prabudo, ir pirmas dalykas, kurį padarė 
sąmoningai, buvo pirštų kyštelėjimas tarp šlaunų. 
O, Jėzau, nieko... tad panašu į tai, kad tai tiesa - ji 
paslėpė nuo miego pabrinkusį veidą smulkiuose, 
beveik vaikiškuose delnuose su ilgais ir plonais 
pirštais. Atsisėdo ant čiužinio krašto ir niūriai pa- 
žvelgė į kambario kampe statmenai stovintį kars- 
tą, kuris buvo pagrindinis Kubos ir Dodo fotosesi- 
jos rekvizitas. Prieš mėnesį ji susipyko su Kuba ir 
dabar nebuvo kam nuvežti tą karstą į laidojimo 
įstaigą. Mana išgulėjo jame ištisas valandas, kol juo- 
du, pagauti kūrybinės energijos bangos, apibūdi- 
no ją vis kretiniškesniais būdais. Ji šaukė ant Ku- 

bos, kad tokios banalybės ir primityvumo gal ne- 
žino visa fotografijos istorija. O Dodo, į tuos rėks- 
mus nekreipdama ne mažiausio dėmesio, jungė į 
vaizdą vis kitus daiktus. Tai dantų šepetėlį, tai plau- 
kų džiovintuvą, tai dulkių siurblio žarną. Mirtis kas- 
dienybėje, toks buvo projekto pavadinimas. 

Paskui, kai jau prifotografavo gal apie dvide- 
šimt juostų ir Dodo išėjo jų ryškinti, Mana ir Kuba 
karste mylėjosi. Jis gulėjo aukštielninkas, nes ki- 
taip nepavyko, 0 jai teko spurdėti kybant ore, atsi- 
rėmus rankomis į karsto briaunas. Netrukus po ak- 
to ji išprašė Kubą iš buto. 

Šlykštynė... - suvirpo ji. Bet karstas jų bute grei- 
tai išgarsėjo visoje Varšuvoje ir daugelis piligrima- 
vo, kad jį pamatytų ir, kiek įmanoma, panaudotų 
projektams ir sumanymams, kuriuos patys įgyven- 
dino. Jie pavydėjo operatyvumo ir įtaigumo jėgos 
Kubai, kuris ne tik įtikino laidojimo įstaigą pasko- 
linti rekvizitą, bet ir nemokamai atvežti į namus. 
Tik kažkaip jam nepavyko įkalbėti, kad jį išsivežtų 
atgal. Mana neabejojo, kad tas nesugebėjimas susi- 
tarti yra jo saldus kerštas. 

— Tai pimpalas. Tegu pagaliau pasiima tai iš 
čia, nes galą gausiu nuo to vaizdo, - suurzgė ji 
balsu. 

Ji nužėrė ant sprando suveltus dredus ir greitai 
pakilo nuo gulinčio ant grindų čiužinio. Apsivilko 
trumpą raudoną golfą su rusvais antsiuvais ir stai- 
giai patraukė užtrauktuką iki barzdos, kad vos ne- 
sugnybo odos. Tyliai sušnypštė. 

Kokia kretinė, kokia idiotė!.. Piktai pažvelgė į 
ištuštėjusį kontraceptinių tablečių lapelį. Lyg bū- 
čiau šešiolikos metų, lyg būčiau visiška šūdė... Na, 
tiesiog pamiršau kaip kokia kretinė. Kaip galėjau 
tai padaryti, kaip galėjau! — piktai iškvėpė. - Ar 
esu kokia prolaifere? Po šimts velnių, kas dabar bus? 
Ar tai apskritai gali būti tiesa? 

Nuslinko į virtuvę. Uždegė dujas ir pastatė van- 
dens pilną safyro spalvos emaliuotą arbatinuką su 
klasiškai sudvejintu snapeliu. Dodo dar miegojo. Pa- 
mačiusi šaldytuvą Mana staiga pajuto sunkiai tram- 
domą alkį. Lyg būčiau nevalgiusi trejus metus, - pa- 
galvojo su neviltimi. Ėdu kaip karvė, lyg veršinga 
karvė. Ji nevalingai siekė ant rėksmingai mėlyno stal- 
viršio gulinčių cigarečių. Po velnių, rūkyti man irgi 
gal negalima... Jėzau, dabar man nieko nebus gali- 
ma. Piktai nustūmė pakelį ant grindų. Vergė, lenkė 
motina. Sunkiai klestelėjo ant taburetės. Cigarečių 
pakelis buvo ranka pasiekiamas. Mana automatiš- 
kai ištraukė vieną ir įsidėjo tarp lūpų. Išlukšteno žieb- 
tuvėlį iš ištampytų kelnių kišenės, o paskui vienu 
mostu sviedė jį kartu su cigarete į plovyklę. Jėzau! 
Valgyti! Atsikėlė nuo nepatogios taburetės ir priėjo 
prie šaldytuvo. Paėmė iš ten mozarelos sūrio, o iš 
krepšio ant palangės du stambius pomidorus. Aki- 
mirką pagraibė po palange esančio podėlio nasruo- 
se ir triumfuodama ištraukė šiek tiek apdulkėjusį 
agurkų stiklainį. Na, ne, tik be liaudiškų prietarų. 
Jokių raugintų agurkų. Piktai pastatė atgal stiklainį 
su drumstelėjusiu skysčiu. 

Iš kito kambario pasistenėdama iššlepsėjo už- 
simiegojusi Dodo. Viena ranka ji tampė žemyn 
marškinėlius su užrašu „Antikristas bus Artis- 
tas“, antra mėgino apglostyti sušiauštus rudus 
plaukus. 

— Ir kas? — paklausė užuot pasisveikinusi. Trynė 
užmiegotas akis, ištepliodama nenuplautus blaks- 
tienų tušo likučius. - Seniai prabudai? Jau valgai? 
Taip anksti? Paruoši man kavos, ką? - Šiurendama 
šlepetėmis ji nuslinko į tualetą. 

Jau valgai? Taip anksti, jau valgai? Mana įširdu- 
si mintyse mėgdžiojo Dodo. Įbėrė į puodelius ka- 
vos, užplikė verdančiu vandeniu iš safyrinio sna- 
pelio, paėmė mozarelos pakelį. Norėjo perpjauti jį, 
bet niekur negalėjo rasti peilio, kuriuo įveiktų foli- 
jos plastiką. Staigiu judesiu išvertė viską iš vienos 
spintelės. Trenksmo apkurtinta šoktelėjo nuo spin- 
telės ir nevilties apimta nusileido ant taburetės. Pa- 
slėpė veidą delnuose ir pravirko. 

Triukšmo suintriguota Dodo įbėgo virtuvėn jau 
sąmoningesnė, ant jos veido buvo telikę nedaug 
miego ir vakarykščio makiažo pėdsakų. 

- Išsidirbinėji, mergyt, kas tau darosi? - Ji pri- 
ėjo prie Manos visai nustebinta. Švelniai uždėjo ran- 
ką jai ant dredų. - Mana, ar tu taip dėl Kubos? 
Neverk. Tai kvailys. Jis nevertas nė vienos tavo 
ašaros. 

— Dodo, reikalas ne tas... - Kieno nors dėmesio 
nuginkluota Mana kaip reikiant įsiverkė. - Aš jau 
nebeturiu jėgų... 

— Kas atsitiko? —- Dodo priglaudė Manos galvą 
sau prie pilvo. - Pasakyk savo mažajai Dodo, kas 
darosi... - Ji laisva ranka paėmė garuojantį puode- 
lį su jau ištirpusia kava. - Na, sakyk... - Sriūbtelėjo 
gurkšnelį, truputį apsiplikydama sau lūpas. 

— Turbūt esu nėščia... - Mana kūkčiojo vis smar- 
kiau. 

— O Mater Dei! - Dodo pasirodė verta užduo- 
ties ir paleido puodelį su kava. - Tai bent įkliuvai! 
Kaip tai atsitiko, Mana? Nieko nesuprantu. - Koja 
su žiauriai rožine, gauruota šlepete ji atstūmė puo- 
delio šukes. Nervingai apsidairė ieškodama ciga- 
rečių. Sunkiai atsiduso, pamačiusi jas sušlapusias 
plovykloje. - Ramiai, Mana, pasakyk daugiau, kad 
galėčiau ką nors iš viso to suprasti. Palauk valan- 
dėlę. - Ji nubėgo į savo kambarį naujo cigarečių 
pakelio. - Mana?! - Dodo grįžo giliai traukdama 
dūmą. - Kodėl taip manai? 

— Man vėluoja ir kažkas mane apėmė, ir prisiu- 
siojau, ir išėjo. Kuzva, Dodo, koks akibrokštas. — 
Mana stabtelėjo akimirką, kad atgautų kvapą, ir 
vėl įsiraudojo. Sumojavo rankomis, sklaidydama 
melsvą dūmą, atsekusį paskui Dodo. - Klausyk, 
atsiprašau, bet kažkodėl pasidariau jautri dū- 
mams... 

— Ramiai, zuikeli, neliepk man taip staiga mesti 
rūkyti nuo pirmos dienos. - Bet Dodo išpūtė dūmą 
į šalį. - Tai taip atrodo Kubos laikymas atokiau... — 
Ji palingavo galvą su gailesčiu. - Susitikimai tiktai 
mieste, tere-fere, ir še tau, boba, devintinės. Bet, Ma- 

na, gal dar nieko tikra... - Ji giliai užsitraukė. — 
Na, nežinau, nustebinai mane. Nėštumas... 

— Ką dabar turiu daryti? — Mana šluostėsi aša- 
ras nuo skruostų. - Dodo, aš neįsivaizduoju, kad 
kažkas ten manyje augs... nepaisant mano norų, 
be mano sutikimo... 

— Zuikeli, nusiramink. Tai aišku, kad tu turi pa- 
sirinkimo laisvę, joks prolaiferizmas. Apie viską rei- 
kia pagalvoti. O judu su Kuba iš tikro nebloga po- 
ra. Bet gal tai dar nėra tikra, mažyle?.. 

— Baik dulkinti, Dodo, nes jau neiškęsiu... - Ma- 
na nustūmė kaseles nuo šlapių skruostų. - Tai ne 
su Kuba... 

— O su kuo? - Kavos balutėje atsidūrė dar ir 
smilkstanti Dodo cigaretė. 

— Su Andžėjumi... atrodo, kad su Andžėjumi — 
niūriai pareiškė Mana. 

— Su kokiu dar Andžėjumi? 

— Na, su Kroplia... 


— Parašei knygą, esi rašytoja. - Hehė įjungė dik- 
tofoną. Patikrino, ar juosta gerai juda. - Mano pir- 
mą klausimą priimk kaip provokaciją. - Hehė bu- 
vo linkęs vengti nutylėjimų. - Kas yra tai, ką darai 
filmavimo plane? 

— Geras klausimas. - Andžela šaltai nužvelgė He- 
hę. - Trumpiausiai tariant, tai yra tiesiog menas. 

— Tai suprantama. - Hehei kėlė nerimą Andželos 
šaltumas. — Ir būtent norėjau sužinoti, kaip apra- 
šytum tą meno rūšį. - Jis šyptelėjo, kad išsklaidytų 

įtampą ir pasitrauktų iš nevykusio klausimo. - No- 
rėčiau, kad mūsų skaitytojai susipažintų su tavo po- 
žiūriu. 

— Yes, - Andžela aiškiai atsipalaidavo. Pažvelgė 
į Hehę geranoriškiau. — Gal reikia pradėti nuo api- 
būdinimo, kokį skleidžiu, kokį susikūriau. Tai yra 
kaip vadinu tai, ką darau... - Ji pakėlė kavos puo- 
delį prie lūpų. - Tai yra vadinama love actor, mes 
nesame erotiniai ar porno aktoriai, - Andžela bjau- 
rėdamasi išpūtė lūpas, - bet /ove aktoriai, nes mes 
rodome slėpiningiausią love aspektą, isn't it? Love. - 
Andžela rimtai pažvelgė Hehei į akis. - Kiekvienam 
žmogui tai svarbiausias jausmas. 

— Taip, tai tiesa. - Hehė taip pat rimtai palinga- 
vo galvą. - Love. 

— Love yra jausmas, be kurio negalima gyventi. - Ji 
pastatė puodelį ant lėkštelės. - Aš nesu kokia strip- 
tizo šokėja, kas nors, kas už pinigus rodo savo krū- 
tis... Manau, kad tai, ką darau... - suraukė kaktą 
ieškodama tinkamų žodžių, - kiek į tai įdedu sa- 
vęs, kiek tai man kainuoja darbo mano emotions ir 
apskritai, kiek specialių įgūdžių, visa tai daro ma- 
no vaidybą tikru aktoriniu menu, taip, kaip tau sa- 
kiau, svarbus yra aspektas, kaip tai, shit, yra len- 
kiškai, na, spiritualistinis. Man tai labai svarbu 
kiekvienoje scenoje spinduliuoti spiritualistiškai. 
Jeigu, sakykim, plane glamonėju savo partnerį, no 
cock in my mouth, tai juk aišku, kad kamera rodo, 
kaip mano kūnas yra sujaudintas, lūpos, krūtys, no 
bottom and peach opened, bet aš privalau gestu, aki- 

mis, visa savimi parodyti tos scenos spiritualistinį 
aspektą, ir aš esu vegetarė, todėl galiu veikti su 
savo švaria energija, ir todėl mėgsta į mane žiūrė- 
ti, esu tokia populiari visose Valstijose, nes mes 
visi Valstijose esame labai spiritualistiški, ir many- 
je nėra jokios substancijos, kuri kyla iš mirties, vien 
vaisiai, daržovės, nuts. Tai turi didelės įtakos vai- 
dybai, na, tai, ką išgyveni plane. Visai negalėčiau 
pakęsti minties, kad valgau ką nors, ką nužudė. — 
Andžela užkėlė koją ant kojos. Suraukė kaktą. Įsi- 
actors, turime very, very big dilemma. Paprasti akto- 
riai to nepatiria. Tai yra fundamental guestion: kur 
yra riba tarp to, kas privatu, ir to, kas yra profesi- 
ja? O retai kuri meno rūšis, pabrėžiu: meno, yra 
tokia asmeninė... isn't it? Tu privalai mane gerai 
suprasti ir tinkamai apie tai parašyti. Esi poetas? — 
Andžela susidomėjusi pažvelgė Hehei į akis. - Tai 
man pasakė Pavelas. Niekada nepažinojau jokio po- 
eto, - pasakė ji gundančia gaida. - O turiu tau pa- 
sakyti, kad plane dažnai bendradarbiauju su labai 
įdomiais žmonėmis, tai turi parašyti. Nes norint 
tapti love aktoriumi, reikia būti tikra individualy- 
be. Vienas vaidino kosmonautą, kitą vijosi Mosa- 
do agentai, dar vienas atmintinai mokėjo visą En- 
cyclopaedie Britannica, bet taip pat buvo daug 
suvirintojų ir akrobatų. Visi jie patrauklūs partne- 
riai, bet poeto dar nepažinojau... Tai, žinoma, nėra 
pasiūlymas, kad mes turėtume atsidurti filmavi- 
mo aikštelėje, nors viskas yra įmanoma, nes labai 

norėčiau sukurti čia filmą, bet neklausinėsiu apie 
tavo aktorinius sugebėjimus ir apskritai, kiek esi 
atviras seksui... - Ji nusišypsojo. - Ir žinai, suvirin- 
tojai yra švelniausi, nes tai, supranti, nepaprastai 
svarbu plane, kad partneris tave pajustų, kas tau 
yra pleasure, o kas pareiga, nes sutartis to reikalau- 
ja. Tai, žinoma, priklauso nuo to, ar yra laiko repe- 
tuoti, nes, deja, dažnai filmuojame iš karto. Netgi 
yra režisierių, kurie mano, kad scenos yra geriau- 
sios tada, kai aktoriai apskritai nepažįsta vienas 
kito. Ir tame kažko esama, spontaniškumo, švie- 
žumo... Apie ką mes kalbėjomės? Love actor... Tai- 
gi. Poezija yra kažkas labai asmeniška, labai inty- 
mu, isn t it? Juk kiekvienas menas yra intymi 
saviraiška. O juk būtent love actor apsinuogina la- 
biausiai. Kai esu plane, parodau viską. Išreikšda- 
ma save nepripažįstu jokių kompromisinių priemo- 
nių, einu iki galo. Kai baigiame filmą, jaučiuosi 
visiškai išdegusi, visiškai išsisėmusi spiritualistiš- 
kai. O aš visada norėjau parodyti, išreikšti save iki 
galo, be jokių pusinių priemonių. 


w-— -- 


na laisto mozarelą plona pirmo spaudimo aliejaus 
srovele. - Tau nėra reikalo tapti miesčioniška ma- 
myte. Negarbanosi savo plaukų ir diena po dienos 
netrinsi per sietelį jam mėsyčių ir morkyčių. Nesi- 
baimink, tu neatrodysi kaip ta iš trečio aukšto. Ne- 
tapsi staiga apsunkusia veršinga karve su bepras- 
mišku žvilgsniu. Juk tai neturi nieko keisti, Mana. 

Mums vaikas yra tik didesnės galimybės, o ne krū- 
va vystyklų ir tūnojimas namuose. Mana, nusileisk 
žemėn. Vaikščiotum visur su vaiku. Įsivaizduok, 
galerijoje saldus mažylis, na, ir klube galėtum jį pa- 
guldyti ant fotelių. Brangioji, tai iš tiesų supernau- 
jiena... 

— Kuzva, turime pradėti pirkti duonos ar ban- 
delių, arba vieno ir kito. - Mana paėmė ranka ša- 
kutę. — Gal turiu kažkaip kitaip maitintis. Dieve, 
kaip aš atrodysiu. - Ji griebėsi už galvos. - Būsiu 
stora, stora lyg statinė ir didelė lyg daržinė. Do- 
do, aš to neištversiu. 

— Mana, atsipalaiduok, tai tikrai puiki Žinia. — 
Dodo vaikščiojo išilgai virtuvės aiškiai sujaudinta. — 
Tokių mažų tokie pritrenkiantys drabužėliai. - Ji 
giliai užtraukė cigaretės dūmą. - Pusės piršto dy- 
džio bateliai, pirštinėlės, vaje, pagalvok, galėsime 
kurti tokius mažus marškinėlius... šliaužtinukus, 
apskritai, Mana, tą sumanymą galime paleisti į žmo- 
nes... Na, lyg ir niekas neturi vaikų, bet gal susi- 
pažinsime su tokiais, o, be to, ir tie, kurie neturi, 
turės šviežiausių sumanymų. Pagalvok, Mana, kiek 
atsiveria įvairių galimybių, visa gausybė projektų, 
apie kuriuos nė nepagalvotume, jeigu ne tavo nėš- 
tumas. Kepurėlės! Taip, Mana, kursime kepurėles, 
pagalvok, kokios jos saldžios. Įmesime jas į mūsų 
interneto galeriją. Bus vaikiškų marškinėlių ir ke- 
purėlių... Dar mes būsime turtingos... Ir pagalvok, 
kai toks mažylis galės paimti į rankas pastelę ar- 
ba teptuką... Kokius, kuzva, projektus galima bus 

įgyvendinti tuo pagrindu... o kokios bus nuotrau- 
kos... visas ciklas apie tavo nėštumą, na, kai jau 
matysis... ir paskui vaikas... Gerai, kad Kuba neiš- 
vežė karsto. Lovelė karste - kiek daug prasmių, 
gal simbolika ir triviali, bet kokia kupina emocijų! 
Fantastiška! 

— Rimtai taip manai, Dodo? - Mana kruopščiai 
laižė iš lėkštės su pomidoro sultimis susimaišiusį 
aliejų. - Tikrai taip manai?.. 

— O tavo skyrelis „Miestodonto“ laikraštyje! —- 
Dodo pliaukštelėjo delnu sau į kaktą. - Tuojau pat 
bėk pas Agnesę. Dabar privalai pasiūlyti jai ciklą 
apie nėštumą. Ar apie vaikus gali rašyti tik tie spal- 
voti šūdai, ir tik apie tyreles, vystyklus, naktipuo- 
džius? Taip! „Miestodontas“. - Dodo iš susižavėji- 
mo ištiesė prieš save rankas. - Pavyzdžiui, toks 
tekstas: Motinystė miesto erdvėje. Padėčiau tau para- 
šyti. - Staiga ji sustojo prie šaldytuvo. Įdėmiai pa- 
žvelgė į Maną. - Mana, bet juk tu geri tabletes? — 
paklausė nustebusi. —- Kaip tai iš tikrųjų atsitiko? 
Nieko nesuprantu... - Dodo širdyje džiaugėsi, kad 
tai ištiko ne ją. 

— Tikrai nežinau kaip, Dodo... Suprask, aš su 
juo vieną kartą, vieną vienintelį kartą. Nežinau, kas 
mane ištiko, Dodo... Jis visada man darė įspūdį. 
Tai faktas, kad jis jau kiek senas, bet tie jo eilėraš- 
čiai, ir tie apsakymai, projektai, sumanymai... Kaž- 
kaip taip atsitiko... Dodo, nepatikėsi, na, pamiršau 
išgerti tabletę tą dieną, išgėriau po paros, man nė į 
galvą neateitų, kad tai gali taip baigtis... 

— Mažoji, tai gal dar nieko tikra... Kiek tau vė- 
luoja? - sumurmėjo Dodo dvejodama. 

— Daugiau kaip dvi savaites... 

— Eee... tai dar visko gali būti... Mažyte, be iste- 
rijų. — Dodo buvo kiek nusivylusi galimybe, kad 
situacija dar gali pasikeisti. — O apskritai turėtum 
nueiti pas gydytoją ir gal pasikalbėk su tėveliu. 

— Jėzau, pas kokį gydytoją? Juk žinai, kad aš 
nekenčiu vaikščioti pas tą gydytoją. Ir dar sakyti 
vyrui, kad jis turės vaiką! Kuzva, Dodo, aš tai ne- 
išgyvensiu! — Mana paslėpė veidą delnuose. 


— Kas tave paskatino parašyti knygą? - Hehė 
apvertė kasetę į kitą pusę. Jis buvo ramus dėl in- 
terviu. Andžela kalbėjo daug, ir jam neabejotinai 
pavyks iš to padaryti Pavelą tenkinantį rašinį. 

— Matai, man ta knyga buvo labai svarbi, ji lei- 
do išsivaduoti iš vienpusiškumo pojūčio, kurį jau- 
čiu išreikšdama save filmuose. - Andžela suraukė 
kaktą. — Jaučiausi uždaryta, supranti, tik vienoje 
formulėje... Norėjau patekti į kitą vartotojų ratą, 
be to, norėjau parodyti, kad love actor yra kažkas 
kita nei visi tie, kurie užsiima striptizu ar rodo ne- 
žinau ką, kad tik išgarsėtų... kad man love aktorys- 
tė yra mano emotions rodymas, kad tai tikras me- 
nas, kad tai tikrai savo vidaus atskleidimas. Brendimas 
laisvei yra, supranti, tokia fiction, žinai, kiekviena 
moteris yra suvaržyta etiketo taisyklių, kaip tai pa- 
sakyti lenkiškai, na, visa tai tūno namuose, tėvai, 
visų pirma jie uždeda mergaitei pančius. Supranti, 

mano pirmieji filmai buvo žaidimas pačios su savi- 
mi, nenorėjau to daryti su vyriškiu. Pirmiausia pri- 
valėjau įveikti tam tikras kliūtis. Nepamiršiu, kai 
pirmą sykį mylėjausi prieš kameras su savo suža- 
dėtiniu, dar mokiausi mokykloje. Tai buvo tikras 
pakilimas, lyg būčiau paukštė, galinti laisvai sklęs- 
ti. Ir būtent tada, prie apšvietimo, kamerų, paju- 
tau, kad tampu moterimi. Tai buvo lyg mano pir- 
virš Hehės galvos. 

Hehė susirūpinęs patikrino, ar dar yra vietos 
kasetėje. Norėjo būti tikras, kad visa bus įrašyta. 

— Žinai, - Andžela ištrūko iš susimąstymo, — 
man labai malonu su tavimi kalbėtis... Seniai ne- 
su turėjusi tokio interviu. - Andžela pasitaisė ant 
riešo elegantišką laikrodį su auksine apyranke. — 
O turiu tau kai ką atvirai pasakyti. Man skau- 
džiausia, kad susiduriu su tam tikros meninės 
aplinkos konservatyvumu, nes net nesakau apie 
tuos visus papročių primityvus. Tie manęs ne- 
domina... Bet meninė aplinka... esu nustebusi, nes 
tai juk atviri žmonės... - Andžela palinko Hehės 
pusėn. —- Nes, matai... aš išbandau savo jėgas ne 
tik vaidybos ir rašymo srityje. - Andžela pažvel- 
gė į Hehę pasitikrindama, kokį jam daro įspūdį. — 
Šiek tiek piešiu... - pažvelgė į Hehę didžiuoda- 
masi, - gal norėtum pasižiūrėti? - Nelaukdama 
atsakymo pakilo ir išėmė iš spintos didelio for- 
mato segtuvą su piešiniais. — Ir įsivaizduok sau, 
net ir Niujorke yra toks uždarumas, žinai, 

surengiau vieną parodą, bet paskui, kai galvojau 
apie visą ciklą, tai, supranti, pajutau, kad esu trak- 
tuojama kaip, na, nežinau, paprasta striptizo šo- 
kėja, kažkas, kas už pinigus nusirenginėja kur 
nors erotic clobe. Jie nesupranta, ką reiškia būti 
love aktore. 

Hehė paėmė į ranką kelis piešinius. Lapo plokš- 
tumą dengė bėgančios į įvairias puses susikertan- 
čios storos ir plonos linijos, pieštos tušu ir tapytos 
dažais. Kiekvienas piešinys siejosi su tuo pačiu mo- 
tyvu, skyrėsi tik spalvinė jų gama. 

— Linijos... gyvenimo linija, likimo linija, širdies 
linija, begalinė struktūra, taip pat visiškai tiesi, su- 
pranti, be jokių vingių, jokio sudėtingumo, paprasta 
saviraiška. - Andžela palinko Hehės pusėn. - Ta- 
tai taip susiję su tuo, ką noriu parodyti kino filme. 
Irgi, kaip matai, simply values... - Andžela liūdnai 
palingavo galvą. - Bet žinai, Andrew, aš labiausiai 
mėgstu dainuoti. - Ji svajingai užmerkė akis. - Sva- 
joju, kad atsirastų porno musikal. Juk tai yra nepa- 
prastos, unbelievable galimybės. Netgi matau tas sce- 
nas, esu jas tiksliai apmąsčiusi, kažkas tik turėtų 
sukomponuoti muziką, finalinį we are coming su cho- 
ru arba introduction, arba partner licks me ir aš dai- 
nuoju, juo labiau aš wet, juo labiau aidi mano bal- 
sas. Tiesiog nuostabu... Žinai, galėčiau dainuoti 
kiekvienoje scenoje, net ir tada, kai lūpos būtų už- 
imtos, mormorando... - užsisvajojusi Andžela žvel- 
gė kažkur į tolį. - Apskritai aš daug dainuoju, pa- 
ti sau. Žinai, tai mane taip spiritualizuoja... Taip... 

nenorėčiau būti siejama tik ir išimtinai su aktorys- 
te. Svajoju apie platesnį amplua... - Andžela vėl 
palinko Hehės pusėn. - Mano aktorinė karjera už- 
daro man kelią į kitas scenos sritis. Andrew, kaip 
manai... - Pažvelgė į Hehę taip, kad jam pasidarė 
karšta. — Gal Lenkijoje galėčiau ką nors tokio pa- 
daryti? Tai nuostabus kraštas. Taip norėčiau čia į 
ką nors angažuotis. Žinai, ten, Valstijose, atrodo, 
kad visa taip atvira, šiuolaikinė society, bet tik taip 
atrodo. Jei jau tapai /ove aktoriumi, kai tau užka- 
bins etiketę, tai jau labai sunku iš to išeiti. Žinai, 
Andrew, aš ieškau kokių nors naujų galimybių. - Ji 
palietė pirštais Hehės delną. 

Hehė pajuto Andželos prisilietimą ne tik savo 
delnu. Norėdamas atitokti išgėrė kavos likutį. Jį 
nustebino ne tik jos rankos prisilietimas. Jam nė 
mintis nekilo, kad porno žvaigždė norės įgyven- 
dinti kokį nors meninį projektą Lenkijoje ir jis ga- 
lėtų tame dalyvauti. Jis atmetė plaukus nuo veido, 
pasitaisė uodegėlę. Vaizduotė tuojau pat ėmė piešti 
vaizdus renginių, apie kokius niekam nė nesisap- 
navo net ir Offlandijoje nei Pilyje, nei „Miestodon- 
te“, niekur visame mieste. Amerikietiška love ak- 
torė poetiškame performanse su Andžėjumi 
Kroplia. Gal Mana turėtų apie tai ką nors parašyti. 

— Nežinau, ar gerai suprantu, bet norėtum įgy- 
vendinti Varšuvoje kokį nors projektą? - Hehė pa- 
sitaisė ant fotelio. Pajuto, kad jį užplūdo kūrybinė 
energija. - Žinai, man į galvą atėjo vienas sumany- 
mas, - pasakė entuziastingai. - Suprantu, kad pla- 

nuoji dar atvažiuoti į Lenkiją? Aš turiu nemažai 
ryšių su daugeliu labai įdomių Žmonių, meninin- 
kų, na, ne iš pagrindinės srovės, kalbu ne apie tuos 
populiariuosius. Jie yra alternatyva, tie, kurie ne- 
sileido sugundomi komercijos, supranti? - Hehė 
nedrąsiai pažvelgė į Andželą. - Labai nepriklau- 
soma, atvira, kupina šviežių sumanymų aplinka. 
Būtent jie galėtų įvertinti tavo visapusiškumą... — 
Hehė nuėmė gumelę nuo uodegėlės ir paleido plau- 
kus. Rytą juos išplovė, kovodamas su suniokotu 
dušo antgaliu. - Tikriausiai ne viena nepriklauso- 
ma galerija ryžtųsi pagal platesnį projektą parody- 
ti tavo darbus. Koks nors tavo sceninis pasirody- 
mas, kokia nors scena iš filmo, gal ne itin hard... 
Kažkas panašaus į performansą. Dabar samprotau- 
ju šiaip sau, ant karštųjų... Žinoma, fone mano ei- 
lės. Sugebu puikiai deklamuoti savo eilėraščius. — 
Hehė galvos judesiu numetė plaukus į šoną. - Ga- 
lėtume drauge padirbėti, kad parodytume, koks 
svarbus mene yra apsinuoginimas iki galo, kiek 
daug yra apgaulės, kai menininkas stabteli per pu- 
sę žingsnio ir kai tu traktuoji tai sąžiningai... - He- 
hė pažvelgė Andželai į akis. - Tavo meno suvoki- 
mas yra patrauklus, tu tiesiog peržengi visas ribas, 
tiek nedaugelis tai sugeba! - Hehė vis labiau įsi- 
smagino. - Šalin apgaulę ir represiją! Menas turi 
būti laisvas! Šalin sublimaciją! Pagalvok, tai galėtų 
būti tikrai revoliucinga, tai būtų tikrai laisvo meno 
manifestas. Tavo aktorės menas, tavo piešiniai ir 
mano eilėraščiai. Ir visa tai Lenkijoje, kuri tau taip 

patinka. Tai būtų visiškai kitaip priimama, negu, 
pavyzdžiui, Niujorke... O Varšuvoje turime kelias 
vietas, kur galėtume tai parodyti... - Hehė staiga 
nutraukė tiradą. - Pasakei, kad dainavimas yra ta- 
vo pasija? Norėtum dainuoti? - Jis sudavė delnu 
sau į kaktą. - Turiu genialų sumanymą! - Šį Sykį 
Hehė palietė Andželos ranką. - Paklausyk! 


Hehė stovėjo gatvėje negalėdamas išsilaisvinti 
nuo Andželos, o pirmiausia jos marškinėlių, vaiz- 
do... - Hello, tai tu esi Andrew? — vis skambėjo jam 
ausyse. Jis pažvelgė į kasetę, kurią prieš išeidamas 
gavo iš Andželos su jos ranka flomasteriu užrašytu 
mobiliojo telefono numeriu. Vienoje nuotraukoje ji 
stovėjo su išvarstytu korsetu ir atidengtomis krū- 
timis, remdamasi į guolio su baldakimu turėklą. 
Hehė pajuto sukietėjimą. 

Akimirką dvejojo, ar negrįžti aukštyn. Sunkiai 
alsavo. Ištraukė iš kišenės mobilųjį telefoną. Pasi- 
žiūrėjo į laiką. Artėjo pietų metas. Išrinko Mario- 
lės numerį. Jos irgi šviesūs plaukai ir dailios krū- 
tys. Nuspaudė žalią mygtuką. 

Mariolė nedvejodama sutiko susitikti per pietų 
pertrauką. Spontaniški ir aistringi pasimatymai su 
kažkuo tokiu, kaip Andžėjus Kroplia, lėmė, kad ji 
jautėsi esanti „Tavo geismo“ straipsnių heroje. Va- 
kare prieš miegą ji jausmingai žvelgė į Hehės kny- 
gelę, kuri stovėjo ant lentynėlės kartu su dviem 
kitomis jos mėgstamomis knygomis: Alchemija ir 
Pavlikovskos-Jasnoževskos Meilės eilėmis. 

Pajuto karštį visame kūne, kai ragelyje išgirdo 
pritvinkusį Hehės šnabždesį, kad jis negali be jos 
gyventi, be paliovos apie ją galvoja ir tos mintys 
lemia, kad jį pripildo nevaržoma milžiniška ener- 
gija, kuri, jeigu dar valandėlę liks su ja vienas, su- 
draskys jį į gabalus. Ir todėl labai jos prašo ištrūkti 
pusvalandžiui iš redakcijos. Mariolė sėdo į išsimo- 
kėtinai nupirktą tojotą ir išvažiavo namo. 

Prie namo jau laukė Hehė. 

Ji atrodė puikiai. Makiažas puikiai derėjo prie 
šviesių plaukų. Šukuosena sutvirtinta žvilgančiu la- 
ku. Trumputis juodas sijonėlis, vos dengiantis juo- 
das kelnaites. Įdegusios lieknos kojos. Oranžinis ran- 
kinukas rankoje. Švelnūs marškinėliai, po kuriais 
matėsi juodas liemenukas. O Jėzau! - pagalvojo He- 
hė, - šiandien mane persekioja marškinėliai! 

Užlipo aukštyn. Hehė per pastarąjį mėnesį ap- 
siprato su mažu Mariolės butu. Žemas stalelis, 
minkštos taburetės ir išskleidžiama sofa. Kremo 
spalvos grindų danga. Viskas tvarkinga ir švaru, 
kaip tvarkinga ir švari pati Mariolė. Kiekvieno am- 
žiaus vyriškis turi pasirinkti sau tinkamą moterį, 
pamanė Hehė filosofiškai. Gal jau vertas turėti bū- 
tent tokią. Prisižiūrinčią, švarutėlę, išlygintą, kve- 
piančią. Jokių plunksnų ir skudurų, jokių dredų. 

Hehė dievino tuos susitikimus. Visada per po- 
pietės pertraukas, visada greitai ir aistringai. Šian- 
dien irgi neturėjo per daug laiko. Mariolė po pus- 
valandžio turėjo vėl būti redakcijoje, o ir Hehė 
nematė reikalo čia ilgai pasilikti. 

Mariolė pastatė rankinuką ant mažos taburetės. 
Nusišypsojo Hehei. Ta šypsena priminė Hehei An- 
dželos filmus. Sekundės dalį abu sustingo žvelg- 
dami vienas kitam į akis ir po sekundės prigludo 
vienas prie kito. Hehė norėjo kuo greičiau patekti 
ten... 

Pajuto Mariolės delnus savo plaukuose, ant 
sprando, paskui po marškiniais ant pečių. Prisig- 
laudė prie jos iš visų jėgų. Juto jos krūtis po švelnia 
medvilne. Prieš akis išvydo Andželą. 

- Andžejau... Šiandien tikrai neturiu daug, lai- 
ko. Turiu tuoj pat grįžti, ištrūkau tik akimirkai... — 
sušnibždėjo Mariolė. Hehė nesiklausydamas smar- 
kiai prispaudė savo kietumą prie jos pilvo. Juto jos 
pravertas lūpas, pabrinkusias, aistringas, ant savo 
lūpų. Mariolės delnai keliavo vis žemiau. Jis pate- 
ko po sijonėliu ir per ploną kelnaičių audinį palietė 
jos karštį. Jos pirštai mikliai išlaisvino jį iš kelnių ir 
dingo kelnaitėse. Kol Hehė spėjo įveikti audinio 
ribą, Mariolė staiga atsiplėšė nuo jo lūpų ir greitai 
atsiklaupė. Jį nustebino tas jos netikėtas dingimas. 
Liko tuščiomis rankomis ore, lyg iš jų kažkas būtų 
iškritę. 
jo į jį su aiškiu pasitenkinimu. Pritvinkusi tamsiai 
raudona kempinėlė atsidūrė tiksliai jos lūpų aukš- 
tyje. Iškišo pro jas rožės žiedlapio spalvos liežuvį. 
Kiek pasaulyje esama raudonumų - Hehę patį nu- 
stebino jo mintis tokiu momentu. Mariolė akimis 
įsiskverbė į Hehės akis. Žiūrėjo intensyviai lyg no- 

rėdama įsiurbti, tarsi akys būtų buvusios ta vieta, 
kur vyras pradingsta moteryje. Tame žvilgsnyje 
tvinko vis stipresnis susijaudinimas, tarsi Hehė būtų 
jautęs stipresnę palaimą ir Mariolę ja pripildęs. He- 
hė suvokė, kad tai yra paskutinės jo mintys, netru- 
kus lavina pajudėsianti. 

Kai jis ėmė šaudyti baltais siūlais, ji atsitraukė 
tiek, kad pirmi lašai pataikė ant skruosto, o kitas, 
stipriausias šūvis - ant elegantiškos laku sutvirtin- 
tos šukuosenos. 

Ką ji darys su tais plaukais? - perbėgo mintis 
Hehės galvoje. 


Mana atėjo į „Miestodontą“, kai ten jau sėdėjo 
Agnesė, vyriausioji redaktorė, šalia kurios ji jautė- 
si saugi. Visada svajojo, kad jos mama būtų tokia. 
Be apsimestinio gerumo, supratinga ir pakanti, ap- 
sirengusi lyg dvidešimtmetė. Norėjo papasakoti jai 
viską, bet verčiau ne redakcijoje. Drauge suvalgys 
kokią mišrainę - Agnesė mito vien žalumynais, 0 
Mana nuolat juto alkį. Rytmečio pokalbis su Dodo 
suteikė Manai energijos ir optimizmo. Rytmečio 
ašaros ir baimės žvelgiant iš naujos perspektyvos 
jai atrodė visiškai netikroviškos. 

Jodvi sėdo į Agnesės pontjaką ir nuvažiavo į 
kavinę „Apdorojimas drožimu“ Volėje. Agnesė 
mėgo pramoninę aplinką. Klubas buvo vienos iš 
didžiulių stabdžių kaladėlių įmonių, pastatytų 
Vladislavo Gomulkos laikais, cecho halėje. Sienas 
ir lubas dabino betoninės konstrukcijos. Pilkų 

surenkamųjų konstrukcijų vidų dengė drėgmės de- 
dervinės, kurių šaltinis buvo varvantis stogas. Di- 
delių plieninių langų buvo neįmanoma sandariai 
uždaryti, ir žiemą čia turėjo būti nepakenčiama. Ne- 
žinomos paskirties metalinės konstrukcijos, kažko- 
kių fabriko konstrukcijų likučiai, kokių nesigėdy- 
tų jokia galerija, kybojo virš stalelių. 

Baras, kuriame stovėjo keli buteliai alaus ir keli 
buteliai vyno, buvo įkurdintas ant galingų tekini- 
mo staklių pagrindo. Grindys išgrįstos medinėmis 
kaladėmis, į kurias įsigėrę tepalų ir alyvų litrai. 
„Apdorojimas drožimu“ turėjo savo nepakartoja- 
mą mašinų, tepalų ir metalo kvapą. Jokie cigarečių 
dūmai negalėjo jo užgožti. 

Jos užsisakė po porciją rukolos salotų, čia patie- 
kiamų metaliniuose dubenėliuose, iš kokių valgy- 
davo kalnakasiai ir kariai. 

Mana nieko negalėjo nuryti. Ji staiga pasijuto 
sutrikusi, tarsi būtų turėjusi viską papasakoti savo 
motinai. 

Agnesė neskubino. Ji priėmė Manos pasiūly- 
mą su gerai slepiamu susidomėjimu ir pasitenki- 
nimu. Jai rūpėjo palaikyti ryšius su kūrybiniu 
„Miestodonto“ jaunimu ir visada jautėsi pamalo- 
ninta, kai šie jaunuoliai išsipasakodavo jai kartais 
ir labai privačius reikalus. Ji pasakojo apie savo 
paskutinę išvyką į Graikiją neišsiduodama, kaip 
smalsauja. 

Kai Graikijos tema išsisėmė, stojo tyla. Mana nu- 
tarė ilgiau nebedelsti. 

— Žinai, man atrodo, kad esu nėščia. — Ji pajuto, 
kad suprakaitavo delnai. Nervingai pastūmėjo nuo 
veido dredus. 

— Mana, tai bent naujiena! - rukolos lapelis įstri- 
go Agnesės gerklėje. Iš Manos tokios naujienos ne- 
sitikėjo. 

— Nustebinau tave? - Mana pasijuto suglumusi. — 
Iš pradžių ir aš buvau šokiruota, bet dabar išgyve- 
nu tokį pakilimą, turiu daugybę idėjų... 

— Kelintas mėnuo? Tai jau tikra? - Agnesei teko 
išgerti vandens. Jai perdžiūvo gerklė. - Buvai pas 
gydytoją? 

— Tai juntama, Agnese. Mane pažįsti, man jokie 
vėjai galvoje nešvilpauja... bet esu tikra, kad ma- 
nyje yra naujas gyvenimas. - Uždėjo ranką ant sa- 
vo plokščio pilvo. - Tik pirmas. 

— Na, na, Mana. Visiškai tavęs neatpažįstu. — 
Agnesė giliai atsiduso nežinodama, užjausti Maną 
ar jai pavydėti. - Kaip jautiesi? 

— Nuostabiai, esu tokia laiminga. Tiesiog šian- 
dien su Dodo aptikome idėjų geizerį. Nežinojau, 
kad nėštumas gali būti tokia nuostabi būsena! — 
Mana su spindesiu akyse atsitiesė ant buvusios fab- 
riko valgyklos metalinės kėdės. 

— Tai puiku, Mana, tai puiku... - Agnesė nepa- 
tikliai kraipė galvą. Kokia yra biologijos jėga, ding- 
telėjo jos galvoje. 

— Agnese, iš tikrųjų norėjau tau papasakoti ne 
tik apie savo fiziologinius pokyčius. - Mana susi- 
jaudinusi tampė savo dredus. - Žinai, kaip aš labai 

aukojuosi „Miestodontui“... Sumaniau savo nėštu- 
mą, visa tai, kas man dabar darysis, kaip nors pa- 
naudoti rašiniuose. Galėčiau parašyti ciklą straips- 
nių apie tai, koks nėštumas gali būti patrauklus. 
Atspindėti, kokios idėjos gimsta galvoje, kokius 
projektus įgyvendinu, ar keičiasi lankomos vietos, 
ką daryti, kad niekuo nesikeistų meninis potencia- 
las ir stilius. Gal neblogas sumanymas, ką, Agne- 
se? Žinoma, galėtume pagalvoti apie formą, ar tai 
būtų daugiau asmeniniai, ar net ir bendrakultūriai 
pamąstymai. Pagalvok, to dar nebuvo. Nėštumo 
ciklas „Miestodonte“... Ar apie vaikus turi rašyti 
tik tie spalvoti šūdai? 

— Na, žinai, tai atrodo patrauklu, - Agnesė pa- 
lingavo galvą mąstydama, ar Mana kalba visai rim- 
tai. - Reikėtų pagalvoti, kaip tai įvertintų mūsų skai- 
tytojai... 

— Agnese, tai gali būti šūvis į dešimtuką. Vis 
daugiau mąstančių, nepriklausomų Žmonių mieste 
tirpsta pamatę pyplį... - Mana pastebėjo šefės dve- 
jonę. - Galėtume leisti visiškai naujo pobūdžio lei- 
dinį, Agnese... Juk mieste tiek daug aktyvių, kū- 
rybingų Žmonių, kurie augina vaikus. Ir visi jie 
neturi leidinio, kur būtų atvirai, nebanaliai kalba- 
ma apie vaikus. Jie neima į rankas tų salsvų leidi- 
nių, kurie suprastina žmones iki saldžių mamyčių 
ir tėtukų. Jie pasijustų arčiau mūsų leidinio. Didelė 
daugybė temų, Agnese... Tėvystė ir nepriklauso- 
mybė, tėvystė ir nauji projektai, tėvystė ir klubi- 
nės įstaigos, kuriose mano vaikas geriausiai jau- 

čiasi. Ir dar viena. Nenoriu girtis, bet turiu grupę 
nuolatinių skaitytojų, skaitančių mano rašinius apie 
klubus, muziką, įvairias akcijas miesto zonoje. O 
dabar galiu rašyti apie tą patį, bet iš savo nėštumo 
perspektyvos. 

— Apie tai tikrai verta pagalvoti, - atsargiai pa- 
sakė Agnesė. - Labai džiaugiuosi, kad taip įsitrau- 
ki į „Miestodontą“. 

— Agnese, galima eiti ir dar toliau. - Mana jau- 
tė, kad ji sklidina vis didesnės energijos. - „Mies- 
todontas“ galėtų skirti patalpas nėščiųjų ir kūdi- 
kių klubui. Skirtume kasmetinį apdovanojimą 
„Auksinis žindukas“ labiausiai vaikams ir jų tėvams 
palankiausioms vietoms. Agnese, tai nepaprasta. 
Galva kupina sumanymų. 

— Tai skamba gana įdomiai. - Agnesė su vis di- 
desne nuostaba žvelgė į Maną. Prisiminė save nėš- 
tumo metu. Ji irgi buvo kupina energijos, bet ne- 
stigo ir visiškos nevilties akimirkų. Mąstė, kaip 
greit tai ištiks Maną. - Norėtum parengti tokį pro- 
jektą? Tik nepamiršk, kaip pas mus įprasta. Nuo 
pradžios iki pabaigos vienui viena. Nuo idėjos iki 
pilkos kasdienybės. - Agnesė tardavo šiuos žo- 
džius, kai norėdavo pasakyti, kad pagalbos iš jos 
nelauktų. - Turi visišką laisvę. Duosi man patvir- 
tinti, kai bus visuma ir konkretumas. Tinka? 

— Agnese, tu pati nuostabiausia redaktorė. — 
Mana pajuto, kad visas pasaulis priklauso jai ir taps- 
mas motina bus nuostabiausias jos gyvenimo įvy- 
kis. Ji jautriai uždėjo delną ant pilvo. 

— O kaip tai priėmė Kuba? - Agnesė pasitaisė 
raudonus karolius prie riešo linkio. —- Pastaruoju 
metu tarp jūsų, rodos, kažkas nesiklostė, o čia to- 
kia naujiena... 

— Tai ne Kuba, - pertraukė ją Mana. 

— O! - Agnesė išpūtė akis. - O kas? 

— Andžėjus Kroplia. 


Hehė, atsipalaidavęs po susitikimo su Mariole, 
paskambino Gumai. Jis norėjo kuo greičiau papa- 
sakoti jam apie savo naujausią sumanymą. Savo 
ruožtu Guma, nekantraudamas sužinoti naujienų 
apie „Latako“ projektą, kupinas kūrybinio nerimo 
iškart pakvietė jį į „Ejakulato“ klubą. 

Vakarais paprastai kunkuliuojantis klubas tuo 
metu buvo beveik tuščias. Prie įėjimo dar nešur- 
muliavo minia. Prie durų dar nestovėjo du mieli 
baleto šokėjų išvaizdos jaunuoliai, kurie vakarais 
selekcionavo lankytojus. Vertino įeinančiųjų į „Eja- 
kuliatą“ aprangos ir būklės atitiktį nustatytam ly- 
giui. Tie, kurie jiems nepatiko, neturėjo šansų pa- 
tekti į vidų. 

Hehė čia paprastai nesilankė. Jis slapta dėl pini- 
gų bendradarbiavo su „Tavo geismu“, bet tokiose 
vietose jam rodytis nederėjo. Patogesnė buvo Ma- 
nos situacija, nes Mana kaip recenzentė galėjo lan- 
kytis visur ir tiek, kad galėtų susidaryti nuomonę 
ir gauti įspūdžių. Savo nuolatiniame skyrelyje ji už- 
tvojo „Ejakuliato“ klubui. „Kita vieta, kur persikė- 
lė Varšuvėlė dėl tik jai žinomų priežasčių“. Bet tai 

netrukdė užeidinėti čia, kai ją apimdavo, kaip ji tai 
vadindavo, šokių nuotaika. 

„Ejakuliato“ vidus žvilgėjo. Baras, plati antre- 
solė, turėklai ir laiptai buvo pagaminti iš poliruoto 
plieno. Staliukai, kėdės, lubos ir šokių parketas — 
iš matinio ir skaidraus stiklo. Hehė pagalvojo, kad 
pateko į moderniausią kokios nors slaptos korpo- 
racijos mokslinę laboratoriją. Nedrąsiai statė kojas 
ant stiklo lakšto baimindamasis, kad jis lyg trapus 
ledas įluš po juo. 

Guma su skaistgijų kepure ant galvos jau lūku- 
riavo prie vieno staliuko mažesnėje salelėje, prie 
pat baro. Be jo čia sėdėjo tik viena pora, palinkusi 
virš didžiulių lėkščių su menkučiais patiekalais ir 
imponuojančiais žolių ir paparčių garnyrais. Iš gar- 
siakalbių tyliai sklido kažkoks čilautas. 

— Tai čia eina tavo produkcija? - Hehė leido sau 
būti kandus lyg klausdamas: kur tu mane nusitem- 
pei? 

- Čia irgi, bet pirmiausia šokių salėje... Sorry, 
kad tave čia pasikviečiau. - Guma tiksliai perskai- 
tė paslėptą Hehės klausimo turinį. - Aš Žinau, čia 
aplink baisus plastikas, bet gali visa ko prisižiūrė- 
ti. Tai labai mėgstama visų tų populiarių garsenybių 
vieta... Ko gersi? Aš statau. Alaus? — Paklausė ir 
nelaukdamas atsako nuėjo prie baro. Grįžo su bu- 
teliais ir stiklinėmis. - Džiaugiuosi, kad galėjai atva- 
žiuoti. Turiu šiandien sukurti specialią instaliaci- 
ją. - Guma įsipylė sau į stiklinę alaus. - Žinai, kad 
tai atidarė Mariušas? Atsimeni Mariušą? Jis lankė 

mūsų mokyklą... Viena klase žemiau... Baigė gal 
filosofiją, o gal meno istoriją... Atviras vaikis, tik 
jam tenka baisiai reklamuotis. Tai jį kiek riboja... 
Gal neturiu tau sakyti, kad čia nesijaučiu gerai. — 
Guma prislopino balsą. - Laimė, kad neturiu nuo- 
latinės sutarties... Esu vyriausias iš visų čia dirban- 
čiųjų. Na, jei nekalbėsime apie Mariušą... Tik Pliu- 
šas jau perkopęs trisdešimtį, jis leidžia muziką ir 
kažkaip randame bendrą kalbą... Nors, kita ver- 
tus, tai Žmogų jaunina... pats Žinai... visos tos pa- 
nos... klausyk, kokių čia ateina šiknyčių, nežinai 
žmogus, ką su savimi daryti... Stovi už to nešioja- 
mojo kompiuterio, o paskui... na, neįmanoma ap- 
sakyti... — Jis nutilo ir šyptelėjo sau. - O Žinai, kal- 
bėjausi su Mariušu apie tave ir poetinį renginį su 
tavo gabaliukais. Kokių nors malonių, švelnių vaiz- 
dų fonas, mano vizijos ekrane. Žinai, Mariušas no- 
rėtų, kad tai būtų meniniai renginiai. Tas kelnių 
nuotraukas ant sienų, vyre, darė ne bet kas. Tai 
tikras menas. Mariušas rūpinasi, kad viskas būtų 
aukšto lygio. Poezija jam čia labai tiktų. Bet, kita 
vertus, tas plastikas, nors viskas iš stiklo... Tad tu- 
ri pagalvoti... Laimė, kad čia lankausi tik retsy- 
kiais... - Guma sunkiai atsiduso. 

— Būtent, Guma, pats žinai, kad mano gabaliu- 
kai nėra pernelyg, kaip čia pasakius, komerciniai... 

— Na, bet gal verta čia pasirodyti... - Guma pa- 
sitaisė kepurę. - Gal taptum kiek labiau žinomas... 

— Pagalvosiu. - Hehė pajuto, kad po tos Gu- 
mos pastabos jam dega skruostai. Nugėrė iš bu- 

telio didelį gurkšnį alaus. Guma palingavo galvą. 
Dar įsipylė sau į stiklinę. Klausiamai pažvelgė į 
Hehę nesulaukdamas paaiškinimų, kodėl jis no- 
rėjo su juo taip skubiai pasimatyti. - Na, būtent. — 
Hehė patogiau įsitaisė ant stiklinės kėdės. - Tik- 
riausiai nutuoki, dėl ko aš... Apmąsčiau „Latako“ 
atgaivinimo projektą. - Hehė galynėjosi su gumute 
ant savo uodegėlės. Ji vis smuko nuo šviežiai iš- 
trinktų plaukų. - Išsklaidžiau visas savo abejones 
ir esu ryžtingai už. - Pažvelgė į Gumą pasitikrin- 
damas, kokį padarė įspūdį. - Bet gal sutiksi su 
manimi, kad tam projektui turime suteikti visiš- 
kai naują formą... 

— Labai, Hehe, džiaugiuosi, tikrai džiaugiuosi. 
Laukiau to. - Guma pritarė jo žodžiams. - Aišku, 
kad turime „Latakui“ suteikti naują formą. - Ir bu- 
vau tikras, kad, kai tu imsi apie tai mąstyti, išgal- 
vosi ką nors tokio, kad tikrai stulbintų. - Jis išgėrė 
alų iki dugno. - Na, klok, seni. Klok. Neversk ilgai 
laukti. 

— Įsivaizduok sau, kad per įvairius kanalus... — 
Hehė padarė rankomis platų gestą... - šiandien su- 
sipažinau su porno žvaigžde. - Hehė nieku būdu 
nenorėjo prisipažinti Gumai bendradarbiaująs su 
„Tavo geismu“. Guma tuojau pat prapliuptų tira- 
da apie parsidavimą Babilonui. O Hehė tada ne- 
liktų skolingas ir primintų, kad Guma yra plastiki- 
nio „Ejakuliato“ rezidentas ir kas mėnesį susižeria 
tikriausiai tiek pinigų, kiek Hehė nemato nė per me- 
tus. Žodis po žodžio jiedu susipyktų, ir „Latako“ 

projektas žlugtų. - Na, tikrų tikriausią porno 
žvaigždę. Peržiūrėjau gal apie dešimt jos filmų... 
O paskui pamačiau moterį iš kraujo ir kaulų, kurią 
prieš valandėlę matei išdarinėjančią visus tuos nu- 
merius. Nepamirštamas išgyvenimas... Ji sėdi prie- 
šais tave, tu dar matai akyse tas scenas ir nežinai, 
ką su savimi daryti. Buvau tikras, kad pamatysiu 
nualintą, nudilintą dildę, o čia visiškai normali džin- 
suota trisdešimtmetė, net ir be specialios fasado 
apdailos. Ir be to, klausyk, ji rašytoja. Nesijuok. 
Parašė knygą Brendimas laisvei, lengvi paistalai, bet 
pokalbis su ja padoraus lygio... Filosofija, literatū- 
ra, 0 didžiausia žvaigždės svajonė yra... - Hehė 
pakėlė smilių į viršų. - Na, kas? Dainuoti. Jau gal 
nereikia tau sakyti, ką sugalvojau. Vyre! Įsivaiz- 
duoji „Lataką“ su Andželos Horni, porno žvaigž- 
dės iš Valstijų, vokalu? O prie to koks nors perfor- 
mansas, kuris panaudotų, taip sakant, jos aktorinę 
patirtį... Iš esmės visa tai galėtų būti meniškai re- 
voliucinga ir, manau, sukeltų daug triukšmo. Ma- 
tai tuos skelbimus mieste: „Latakas“ plius Andže- 
la? Tikrai negrotume tuščioje salėje. 

— Cha, cha, cha, porno žvaigždės vokalas, - Gu- 
ma kvatojo visa gerkle. Jis atsilošė atgal vos nenu- 
virsdamas nuo stiklinės kėdės. - Hehe, tai tiesiog 
genialu! - Vienu gurkšniu išmaukė alaus likutį iš 
butelio. - „Latakas“ plius Andžela... Ar esi tikras, 
kad ji sutiks dalyvauti? Nes ypatingo rafinuotumo 
mūsų vokalui nereikia, reikia būtent asmenybės. 
Porno žvaigždė... Parengčiau vizijas, prikaišiočiau 

jos filmų fragmentų ir per koncertus mėtytume tai 
į ekraną. Kokios galimybės! Visos scenos mums bū- 
tų atviros, ir nepriklausomos, ir klubinės. - Guma 
atsimaukšlino kepurę ant pakaušio. - Džiaugiuosi, 
tikrai džiaugiuosi! 

— Na, tai reikia veikti greitai... - Hehė nervin- 
gai sukinėjosi ant kėdės. Stiklas šaldė jam sėdme- 
nį. - Ji po poros savaičių išskrenda... 

— Tik ką daryti su Melenkofu? Jis būtinai reika- 
lingas. Neturime būgnininko. Be to, Melenkofas 
vis dar asmenybė, nuolat garsus. Kaip jis tai užtik- 
rina iš savo tamsaus užkampio? - Guma pavydžiai 
atsiduso. - Na, kai ims kas nors ryškėti tarp mūsų 
trijų, pagrindiniame branduolyje, galėsime įjungti 
ką nors iš vaikinų, gal Kinskį, tie jo antakiai ir 
žvilgsnis yra nepaprastai sceniniai, gal Ciotką su 
šunimi... irgi gerai atrodo. - Guma stengėsi sukišti 
po kepure suveltus plaukus. - Mums nelieka nieko 
kita, kaip važiuoti pas Melenkofą į Starovicas. Ga- 
lėtume iškart surengti repeticiją. Juk pas jį darži- 
nėje nuolat stovi perkusija. Kokios ji ten būklės, 
nežinia. Bet stovi, pats mačiau. 

— Guma, grosime ten, daržinėje? - Hehė nuste- 
bęs išpūtė akis. - Negalima rasti kokios nors nor- 
malios salės čia, mieste? Esame jau nebe pienbur- 
niai. 

— O kaip siūlai jį čia atitempti? Vis vien tektų jo 
važiuoti. Juk pats neatvažiuos... - Guma bejėgiš- 
kai išskėtė rankas. — Be to, jis nuolat prisitvojęs ir 
nežinia, kaip į tai pažiūrės. Kiek laiko reikėjo, kol 

tave pavyko įtikinti? Su juo bus dar sunkiau. Ge- 
riausia nuvažiuoti kai jau viskas bus nuspręsta. Pa- 
kviesk ten tą žvaigždę, tegu pasižiūri, kaip gyve- 
na lenkų alternatyva. O Melenkofas bus laimingas, 
nes savo akimis pamatys amerikietišką porno ak- 
torę. Jam tai bus naudinga. Gal nėra geriausios bū- 
senos. Be kita ko, tai gera vieta repetuoti, nesi- 
skųsk. Gerai Žinai, kad ten daug radosi... Ten gera 
akustika. 

— Gal iš tikrųjų. - Hehė užsisvajojo galvodamas 
apie Andželą vidury Mazovijos laukų. - Skambinu 
jai ir išsiaiškinu, kada tai bus įmanoma. 


Agnesė negalėjo atsitokėti sužinojusi, kad 
Kroplia su Mana turės vaiką. Ji retkarčiais susiti- 
kinėjo su Jola, su kuria buvo pažįstamos nuo me- 
no istorijos studijų laikų. Pagailo ir Monikos. Pa- 
galvojo, kaip ji priims naujieną, kad turės sesutę 
ar broliuką. O juk jis norėjo būti laisvas meninin- 
kas, niekieno ir nieko nevaržomas. Ji sučiaupė lū- 
pas. Tai bent įkliuvo... Liūdnai palingavo galvą 
virš tuščios stiklinės. 

— Dar pasakysiu tau vieną dalyką... - Mana nė 
nepastebėjo Agnesės susimąstymo. - Tas mūsų vai- 
kas bus „Miestodonto“ vaikas. Supranti, mes my- 
lėjomės ant mūsų redakcijos stalo. Tai buvo kaž- 
kas nepaprasta... - Mana įsižiūrėjo kažkur į tolį. — 
Agnese, tik tavimi taip pasitikiu, kad tau apie tai 
sakau. Todėl „Miestodontas“ turi tapti nėštumo ir 
mažio spaudos globėju. - Ji nusijuokė. - O tu būsi 

krikšto motina, todėl turi pritarti tiems projek- 
tams... 

Agnesė juto kaupiantis vis didesnį pyktį. Ta- 
čiau lyg niekur nieko šypsojosi. Turėjo kur nors 
dėti rankas. Laimingas sutapimas padėjo prisimin- 
ti, ką turėjo maišelyje. Tai todėl Kroplia toks be 
galvos... - pamanė ji. Staiga nuo konstrukcijų sijos 
plasnodami nuskrido du karveliai. Agnesė ūmai 
palinko virš stalo ir užsidengė delnais plaukus. — 
Užvakar jis buvo redakcijoje ir vietoj savo teksto 
apie Stranglersus, kurį jis, kaip paprastai, vėlavo 
pristatyti, paliko štai tą ištepliotą segtuvą su kaž- 
kokiu mašinraščiu. — Padėjo jį ant stalo. Nedrą- 
siai apsidairė aplinkui tikrindama, ar karveliai iš- 
skrido. 

— Bet jis dar nieko nežino... - sumurmėjo Mana. — 
Kad yra tėvas... - Ji staiga sustingo. - Jaučiu! Iš 
tikro jaučiu jį! - Ji uždėjo delnus ant pilvo. - Tai 
nepaprasta! Ar jo mažos kojytės jau gali spardytis? 

Mana! - Agnesė sunkiai atsiduso. - Tikrai ne 
pirmą mėnesį... Eik pas gydytoją, prašau tavęs ir 
liepiu kaip tavo vyriausioji redaktorė. Tai nėra 
projektas, kurį gali įgyvendinti visiškai savaran- 
kiškai. 


Jausdamas pasitenkinimą dėl besiklostančių rei- 
kalų, Hehė rengėsi išeiti, kai prie stalelio antroje 
jau ištuštėjusios salės dalyje atsisėdo Pavelas, „Ta- 
vo geismo“ vyriausiasis redoktorius, lydimas Ma- 
riolės. Priblokštas Hehė vos neapvertė tuščios 

nenaudotos stiklinės. Jis nežinojo, ką daryti su sa- 
vo rankomis. Po valandėlės nurimo. Pripažino, kad 
ir Mariolė, ir Pavelas gali susitikinėti su kuo pano- 
rėję. Tik dėmesingai spoksojo į Mariolės karčiu- 
kus, lyg tikėdamasis įžiūrėti jų popietinio susitiki- 
mo pėdsakus. 

— Pažįsti juos? - Guma pastebėjo Hehės reakci- 
ją. - Pala, pala... tas gražuolis gal čia dažnai lanko- 
si. Visada su kita pana. Ar jis su mumis nelankė 
mokyklos? 

— Ne, tai Pavelas Narcevičius, žurnalo vyrams „Ta- 
vo geismas“ vyriausiasis redaktorius, o ta pana yra 
tos redakcijos sekretorė, - pasakė Hehė abejingai. 

— Na taip, topinė spalvota spauda... - Guma įdė- 
miai pažvelgė į Hehę. - Matau, kad turi plačių pa- 
Žžinčių... 

Žvalgydamasis po salę Pavelas pastebėjo Hehę 
ir nušvito. Hehė verčiau išgaruotų ar prasmegtų į 
žemę. Pavelas pakilo nuo stalelio ir pajudėjo jų link. 
Jo figūra pasidaugino lubų, grindų ir sienų stiklo 
lakštuose. 

— Koks mažas tas pasaulis. Sveikas, Andžėjau! - 
šypsodamasis jis ištiesė ranką. - Ar mes pažįsta- 
mi? - pažvelgė į Gumą. Šypsena nedingo nuo vei- 
do. - Kažkur matėmės. 

— Guma čia daro vizijas, - Hehė padarė ranka 
platų gestą. - O apskritai užsiima filmu ir muzi- 
ka... Susipažinkite... - pasakė jis niūriai. 

— Na, aišku! - Pavelas sudavė sau ranka į kaktą. — 
Matau tave čia, - parodė į konsoletę. - Ir pala, pa- 

la... - Trynė savo graikišką nosį. - Ar nebuvai tos 
panos iš Elle vernisaže, iš tikro tai buvo kažkokio 
tualetinio vandens pristatymas... „Tarp kojų“? Ten 
irgi rengei vizualizaciją? 

— Turi puikią atmintį. - Guma irgi nebuvo suža- 
vėtas, kad Hehė sužino apie jo pasirodymus pri- 
statymuose. 

— Pala, pala... aptarnauji ten visus ciklo „Kvepa- 
lų galerija“ renginius... - Pavelas sučepsėjo aiškiai 
žavėdamasis. 

— Na, ne, ne visus... - ryžtingai paprieštaravo 
Guma. Kepurė smuktelėjo jam ant kaktos. 

- Čia labai nieko klubelis. - Pavelas liovėsi krei- 
pęs dėmesį į Gumą. - Na, dabar būtinai reikia čia 
rodytis, būtinai... Tai geriausias „Kepyklos“, „Uto- 
pijos“ ir „Paparaci“ junginys. - Jis gėrėdamasis glos- 
tė savo juodus plaukus. - Mariušas tai sugalvojo 
genialiai. Iššovė pačiu laiku... Kaip tik esu susita- 
ręs su juo dėl interviu. Ypatinga asmenybė, filoso- 
fija, meno istorija, tikrai atvira galva. - Pavelas dė- 
josi pamiršęs apie Mariolę. - O būtent... Kaip ten 
po pokalbio su mūsų žvaigžde? Jau po? Šiandien 
su ja susitikai? 

— Na, taip, - sumurmėjo Hehė stebeilydamasis į 
stalviršį. 

— Kažkas ne taip? - paklausė Pavelas netvirtai. 
- Ji visiška idiotė? Na, bent kokį nors interviu gal 
pavyks iš to padaryti? 

— Ne, ne, - Hehė suko akis nuo Gumos žvilgs- 
nio, - viskas gerai. 

Guma atsilošė. Sunėrė pirštus sau už galvos. 
Atsipalaidavusiame veide atsirado ironiška šyp- 
sena. 

— Labai įdomu, ką ten parašysi... - Pavelas rim- 
tai lingavo galva. - Kai tik bus baigta, atnešk pa- 
žiūrėti... Dėl to teksto, Andžėjau, esu ramus... Tai, 
ką parašei apie Hildergardą, yra puiku. Užčiuopei 
toną, kuriuo bendraujame su savo skaitytojais. O 
interviu su mūsų literatūros ir kino Žvaigžde juk iš 
esmės yra improvizacija... Darai pažangą, Andžė- 
jau, augi. Tikrai esi visapusiškas. - Pavelas pažiū- 
rėjo į laikrodį. - Klausykit, - žvilgtelėjo į Mariolę — 
dabar neturiu laiko. Netrukus ateis Mariušas... Tu- 
riu eiti... Sekretorė laukia. - Pakilo ir grįžo prie 
savo stalelio, prie kurio Mariolė užsiiminėjo ypa- 
tinga ekvilibristika, kad nematytų Hehės. 

Hehė su Guma valandėlę sėdėjo tylėdami, suk- 
dami vienas nuo kito akis. 

— Klausyk, jeigu tu kažką darai su tuo pajacu... — 
Guma nutraukė tylą. - Kaip tai vadinasi... „Tavo 
dulkinimasis“? - Guma pagiežingai šyptelėjo. - Tai 
juk reikia pasinaudoti tuo ryšiu ir ką nors paskelb- 
ti apie „Lataką“ ir Andželą... 

— Na, gal tu ir teisus... O jei turi tokių ryšių su 
ta „Kvapų galerija“ ir „Tarp kojų“, - Hehė atsily- 
gino tokia pačia šypsena, - tai verta ir ten apie tai 
užsiminti... 


Kokia nepaprasta diena, - pamanė Hehė. Jis dar 
sykį perskaitė Manos atsiųstą SMS žinutę: „Turiu 

būtinai su tavimi susitikti. Aštuonioliktą „Skardos 
dirbtuvėje“. Mana nukrito jam lyg iš dangaus. He- 
hė negalėjo atitrūkti nuo „Latako“ plius Andžela 
projekto. Jei projektui buvo lemta pajudėti visu 
smarkumu, buvo būtina, kad „Miestodontas“ skir- 
tų jam savo skiltis, o ten geriausia feljetonistė bu- 
vo Mana. Bet Mana jokiu būdu neturinti nieko su- 
žinoti apie „Tavo geismą“. 

Nuo susitikimo „Miestodonte“, kurio metu bu- 
vo tokie artimi, Hehė nebendravo su Mana. Ne- 
norėjo sugriauti to kažko netvaraus ir švelnaus, kas 
tarp jų įvyko, paprastu telefono skambučiu, kal- 
binti eilinių susitikimų, eilinių jutiminių svaigulių, 
kurie tolydžio taptų vis kasdieniškesni ir galop virs- 
tų paprastu romanu kaip su Mariole. 

Todėl jis nenorėjo daryti spaudimo ir prisiimti 
geidulingo patino vaidmens. Per tas keturias sa- 
vaites mėgavosi prisiminimais Manos, palaimingai 
siūbuojančios ant stalo briaunos tarp Kubos dary- 
tų nuotraukų, kurių kažkodėl irgi negalėjo pamiršti. 

Jam teko skubiai vyktį į Prahos priemiestį. „Skar- 
dos dirbtuvės“ buvo panašios į nedidelę automo- 
bilių remonto dirbtuvę. Čia buvo žema ir tamsu. 
Truputį šviesos į vidų leido vienas siauras orlai- 
dės dydžio langas. Ant sienos puikavosi padidin- 
tas užrašas „Rysiekas norėtų nuveikti ką nors svar- 
baus, bet jis vis dirba“. Iš garsiakalbių sklido 
muzika, palyginti su kuria „Latakas“ prieš dvide- 
šimt metų buvo harmonijos ir visapusiškų muziki- 
nių gabumų įsikūnijimas. 

„Skardos dirbtuvių“ vidus buvo aranžuotas taip, 
kad niekam nešautų į galvą, jog kas nors bent aki- 
mirką būtų jį tvarkęs. Hehė laikėsi tų pačių taisyk- 
lių ir jautėsi čia lyg savo viengungiškame bute. 

Čia stovėjo daugybė atsitiktinių fotelių, kėdžių 
ir staliukų, panašių į tuos, kurie puošė butus He- 
hės jaunystės metais. Be abejo, tai buvo tikrų tik- 
riausi originalai, kuriuos laikas jau pažymėjo savo 
ženklu. Dauguma jų buvo ištraukti iš šiukšlyno ar 
rūsio, tai dar teikė jiems patinos. 

Hehė atsisėdo ant vieno iš fotelių, kuriais bu- 
vo puikuojamasi Edvardo Gereko laikais. Jį su- 
jaudino šiurkštaus, gruoblėto audinio lietimasis 
ir porankių su nutrinta politūra šaltis. Jautėsi taip, 
lyg būtų grįžęs į devintąjį dešimtmetį, į nesiliau- 
jančią tauškalynę, kuri vyko kaip tik tarp tokių 
dekoracijų. Pokalbiai, nesibaigiantys pokalbiai. 
Prieblanda ir ankštuma, visur tokie patys foteliai 
ir kėdės. Šimtus, tūkstančius valandų sėdėjo He- 
hė ant tokių fotelių rūkydamas žolę, gerdamas 
vyną ir degtinę. Kelionė į švarią dvasią. Ir daug 
tokių baldų suiro, jei kas nors prisirūkęs ar prisi- 
gėręs per stipriai ant jų pasisūpuodavo arba krei- 
vai atsisėsdavo. 

Hehė dairėsi aplinkui. Mąstė, kokią prasmę tos 
dekoracijos turi „Skardos dirbtuvių“ svečiams, ku- 
rių dauguma buvo gimę devintąjį dešimtmetį. Ar 
jiems jos siejosi su vizitu šiukšlyne, ar su lankymu- 
si pas tėvus? Hehė nelabai nutuokė apie kartų skir- 
tumus... 

Jis nervingai barškino į stalviršį, kupiną apskri- 
timų nuo stiklinių atspaudų. Mana pagaliau pasi- 
rodė tarpduryje. Ji buvo palaidais dredais, mūvė- 
jo rožinės spalvos blizgančias satinines kelnes ir 
vilkėjo trumpučius baltus marškinėlius su užrašu 
„nes sriuba bus per sūri“, tokius trumpus, kad bam- 
belė ir plokščias pilvas buvo nuogi. Hehės akyse 
ūmai atgijo visa, kas įvyko „Miestodonte“. Šian- 
dien mane persekioja marškinėliai, - pagalvojo. 

— Sveika, kas nauja? - paklausė jis nužerdamas 
plaukus nuo kaktos. 

— Šiaip sau, įvairiai... - atsakė Mana. Ji nu- 
grimzdo viename iš fotelių. Nutilo nežinodama, 
ką toliau daryti. Dvejojo, ar apskritai turi pasa- 
kyti Hehei... 

Laimė, kad prisiminė apie segtuvą, kurį jai da- 
vė Agnesė. Išėmė jį iš maišelio. 

— Palikai „Miestodonte“. - Padėjo jį ant stalo. 

— O, Jėzau! Pamiršau! - Hehė paslėpė segtuvą 
kuprinėje. - Na, taip... kažkaip negaliu užbaigti. — 
Pažvelgė Manai į akis, plačiai nusišypsojo. - Turiu 
tau pasakyti, kad seniai nebuvau taip meniškai įsi- 
smaginęs. Mačiausi su Guma... Tiesiog lavina su- 
manymų. Kokia diena, kokia diena. Neįmanoma 
aprašyti. Ir desertas — susitikimas su tavimi. - Jis 
neatitraukė žvilgsnio nuo jos akių. - Mana, nega- 
lėjau sulaukti, bet nenorėjau sunaikinti anos valan- 
dėlės... - Hehė pagaliau nuleido akis. Norėjo pa- 
rodyti, kaip jam nepatogu kalbėti apie tai, kas įvyko 
„Miestodonte“. - Ar pameni, kaip Guma užsiminė 

apie mūsų seną kapelą... - Mėgino užkišti plaukus 
už ausų. —- Atgaiviname ją, atnaujiname... Pažino- 
me, - Hehė ieškojo tinkamų žodžių, - nebanalų as- 
menį... tai yra aktorę... gana originalią, - padvejo- 
jo jis, - na, vaidinančią erotiniuose filmuose. - Jis 
nedrąsiai pažvelgė į Maną. - Na, kitaip sakant, /o- 
ve aktorę... Žinai, ji rodo, kaip tai pati apibūdina, 
slėpiningiausią meilės išraišką... - Mana vėl nerea- 
gavo. Sėdėjo nejudėdama, tarsi jos nebūtų. Žiūrėjo 
į barą ir gretimus staliukus. — Baisiai tavęs atsipra- 
šau. Nepaklausiau, ko norėtum išgerti. Gal alaus? — 
Hehė sutriko. 

- Ne, ačiū. Nebent vandens. Čia baisiai pri- 
rūkyta. - Mana juto, kad jai vėl darosi šiek tiek 
negera. 

Hehė nuėjo prie baro vandens. Grįžo ir išsitrau- 
kė cigaretę. Mana godžiai nugėrė kelis gurkšnius. 
Ji neišmanė, kaip paprašyti Hehės, kad nerūkytų. 
Pasidarė tvanku. Mielai spruktų iš čia. 

— Įsivaizduok sau, kad ji mėgsta dainuoti... — 
Hehė grįžo prie pertraukto pasakojimo. 

— Kas? - paklausė Mana žvelgdama į Hehę tuš- 
čiu žvilgsniu. 

— Na, love aktorė. - Hehė nerimastingai stebėjo 
Manos abejingumą. — Love aktorė iš Niujorko. Ne- 
bloga pažintis... Turi pripažinti, Mana. Ir mums su 
Guma, supranti, toptelėjo mintis... Nes, Žinai, iš tik- 
rųjų nelabai turime, kas dainuotų „Latake“, ir gal 
su mumis dainuos Andžela, nes toks yra artistės iš 
Amerikos meninis slapyvardis. Guma, žinoma, jau 

sugalvojo vizualinį jos filmų fragmentų projektą. 
Neblogas ėjimas, Mana... 

Mana vis sunkiau alsavo. Ji išgėrė vandenį iki 
galo. Jautė, kad uždus, jei ilgiau taip sėdės, nega- 
lėdama ištarti nė žodžio. Hehė buvo vis labiau pa- 
simetęs. Mana visada demonstravo susidomėjimą 
jo projektais... 

— Nežinau, Mana, ką apie tai manai, bet man tai 
atrodo neblogas ėjimas. - Mana be žodžių stebeili- 
jo į tuščią stiklinę. - Ir išsyk pagalvojome apie ta- 
ve, gal ką nors parašytum apie šį sumanymą, galė- 
tųbūti tokia įmantri antraštė „Latakas“ plius Andžela. 
Kas jau kas, Mana, o tu apie tokius renginius moki 
geriausiai parašyti, „Miestodontas“ tam tinkamiau- 
sia vieta. Ko, Mana, šiandien tokia be nuotaikos? — 
Hehė pasijuto visai bejėgis. 

— Nežinau, ką galiu pasakyti... - Mana nelabai 
girdėjo, ką Hehė kalba. Ji niekada neįsivaizdavo, 
kad gali patekti į tokią nepatogią padėtį. - Klau- 
syk, Andžėjau, turiu tau kai ką pasakyti... - Jautėsi 
taip, lyg turėtų tuoj apsivemti. 

— Parašysi apie tai, Mana? - Hehė nervingai tai- 
sė gumutę ant plaukų uodegėlės. - Pasakyk, ką apie 
tai manai? 

— Andžėjau, paklausyk, susikaupk. - Mana ne- 
galėjo daugiau kęsti Hehės daugžodžiavimo. An- 
tra vertus, ji vis labiau niršo ant savęs. Kas be ko, 
patiko jo sumanymai ir planai, tik šiandien jos nie- 
kas nepasiekia, nes staiga faktas, kad ji taps ma- 
myte, tapo svarbiausias. Ar jau niekas manęs 

nebedomins, tik tas pilvas? Pažvelgė į savo nuogą 
bambą. - Aš gal esu nėščia... - išspaudė iš savęs. 

Ji pažvelgė į Hehę. Ir ką jis dabar darys? Bijoti 
kokio nors patino reakcijos... Dulkinu tai! Pagim- 
dysiu viena! Norėjo atsikelti ir išeiti. 

— O Jėzau, sveikinu! —- Hehė pasijuto visiškai iš- 
muštas iš vėžių. Turėjo būti toks mielas vakaras, o 
pasirodo, kad priešais mane sėdi kažkoks apge- 
dęs obuolys... Kam, po galais, ji tariasi pasimatyti, 
ar aš esu šeimos konsultacija, kad man sakytų to- 
kius dalykus? - jis piktai atsikvėpė. - Mana, tai la- 
bai rimtas reikalas... Esu sujaudintas, kad man tai 
sakai. Kuba jau žino? - košė jis pro sukąstus dantis. 

— Kuba nieko nežino... - Mana norėjo verkti. — 
Nes panašu į tai, kad tai su tavimi... 


Mielos mano, tai aš, jūsų Mana. Seniai neberašiau. 
Džiaugiuosi, kad nerimaujate dėl mano tylėjimo. Iš tik- 
rųjų negalėjau sulaukti, kada papasakosiu jums apie visa 
tai, kas man atsitiko. 

Esu, mielosios, nėščia! Jaučiuosi tokia laiminga, ne- 
turite supratimo, kaip labai! Žinau, kad jūs galite būti 
priblokštos. Mano nėštumo ir... mano džiaugsmo. 

Visa tai nebuvo taip lengva. Man svarbiausia yra laisvo 
pasirinkimo galimybe. Nepriimtina situacija, kai kas nors 
nepriklauso nuo manęs, kai galiu jausti bent menkiausią 
prievartos žymę. Ypač tokiu moteriai fundamentaliu klau- 
simu kaip nėštumas. Suvokiu savo moteriškumą, nepa- 
lieku šių reikalų Viešpaties Dievo rankose. O vis dėlto 
įvyko... 

Taip, svarbiausia priimti sąmoningą sprendimą. Ir aš 
priemiau kaip tik tokį. Noriu vaiko. Suvokimas, kad nie- 
kas nedaro man spaudimo, yra nuostabiausias, ir todėl 
jaučiuosi laiminga. Neįtikėtina. Ašaros srūva mano 
skruostais. Sorry, žinau, kad tai nesąmonė, bet tai kaž- 
kaip darosi... Ar prieš savaitę galėjau numanyti, kad verk- 
sių prie klaviatūros? 

Noriu visas jus pakviesti į forumą, kad galėtume pri- 
siplepėti. Neabejoju, kad daug jūsų yra, buvo arba bus 
patekusių į tokią situaciją. Kiekviena sau mintija: ar tai 
įmanoma, kad būsiu motina? Ir toks klausimas gali su- 
kelti neviltį... 

O aš gyvensiu taip, kaip gyvenau anksčiau, ir su vai- 
ku visa bus po senovei. Galėsiu mažyliui viską rodyti... 
Atsiveria tokia galybė naujų galimybių! Mielosios! Kaip 
mano pilve gimsta, kuriasi nauja, taip ir galvoje turiu 
tiesiog laviną sumanymų. Dalysiuos jais su jumis tie- 
siogiai ir čia, ir „Miestodonte“. 

Rašykite man ir jūs, kurios esate labai nusivylusios, 
ir jūs, kurios, kaip ir aš, esate pakylėtos, nes ryžotės są- 
moningai apsispręsti dėl savo motinystės. 

V. kas nauja, svarbu ir pažangu, ateina čia 
po daugelio metų, kai jau netenka savo šviežumo. 
Tokia mintis dažnai liūdino ir piktino Maną. Ir nors 
ji turėjo omenyje idėjas, meno sroves, papročių nor- 
mas, norėdama iškalbingai išreikšti to požiūrio es- 
mę, sakė, kad pirmąjį požeminį geležinkelį Lon- 
done nutiesė 1863 metais, o Varšuvoje vis dar 
nematyti jo statybos pabaigos. 

Ją pačią stebino tai, kad pradžios tašku tapo tech- 
ninės civilizacijos kūrinys, kai reikalas susijęs su me- 
nu, verte ir mąstymo būdu. Įdomu, kad ji negalėjo 
prisiminti, iš kur Žinojo apie tą požeminį geležinke- 
lį. Paprastai neįsimindavo datų, jos atrodė jai nerei- 
kalingos, nes tik primityviai mėgino tvarkyti laiką. 

Hehė irgi daug mąstė apie prarajas, skiriančias 
mus nuo įvykių centrų, kuriuose formuojasi nau- 
jos srovės, idėjos ir kuriomis sprendžiami pasaulio 
likimai. Bet jis žinojo šiek tiek daugiau nei Mana ir 
turėjo geresnę atmintį datoms, pavyzdžiui, nutuo- 
kė, kad, kai Londone statė pirmąjį požeminį gele- 
žinkelį, čia, provincijoje, ūsuoti vyrai lakstė lau- 
kais su medžiokliniais šautuvais, dalyvaudami dar 
viename beprasmiškame sukilime. 

Visas tas nacionalinis klausimas yra painus. Nau- 
ji šimtmečiai nieko nekeičia. Net ir šešiasdešimt aš- 
tuntieji prasidėjo tomis Vėlinėmis. Pasaulyje vaikai 
ir gėlės, laisva meilė, vėrinėliai, spalvoti sijonai, il- 
gi plaukai, o čia Vėlinės. Šūdas, ne studentų sukili- 
mas, jis bjaurėjosi, kai Varšuvos Kovą lygino su Pa- 
ryžiaus Geguže. 

Visa čia antraeilės, sušiktos provincijos, vienas 
didelis tamsus kaimas. Ir visada pasauliui buvo ir 
bus į mus nusišvilpti. Nes nieko iš čia neišėjo. Nei 
didelė idėja, nei tikrai jaudinantis menas, nei net 
paprasčiausias verslas, bent batų modelis ar varž- 
telis, kurie kur nors pelnytų platesnę reikšmę ar 
populiarumą. Tiesiog nieko. 

Poeto Andžėjaus Kroplios pyktis ir Manos, įvai- 
rių kultūrų fakulteto studentės, bjaurėjimasis tam 
tikra prasme atrodo pagrįsti. Svarbiausia meninin- 
kų ir poetų, tiek daug amžių gyvenančių toje že- 
myno vietoje, svarstymo tema buvo gvildenimas 
problemos, kaip čia išgyventi nesibjaurint savimi. 
Nacionalinis klausimas visada buvo neišvengiamas. 

Pagaliau Mana ir Hehė, Agnesė ir Guma turi 
mažą valandėlę nuo to atsikvėpti. Jie net gali aki- 
mirką patikėti, kad šis klausimas jau neegzistuoja. 
Tad laikykime špygas už Maną, Hekę ir jų projek- 
tus. Tegu Hehė dega plytas ir gaivina „Lataką“, o 
Mana tegu lydo sviestą ant pilvo. Teužsiima bet 
kuo, tik ne ta prakeikta tema. Ir turėkime vilties, 
kad Hehės projektas su visapusiškos žvaigždės An- 
dželos Horni performansu Pilyje, o gal ir kitoje ga- 
lerijoje, leis Varšuvai įveikti atsilikimą. Juo labiau 
kad pirmoji požeminio geležinkelio linija jau be- 
veik baigiama nutiesti. 


Itaiga 


Ir vėl automobilyje. Brika skriste skrenda. Eu- 
zebiukas patogiai įsitaisęs ant sėdynės. Kelias tuo 
metu visiškai tuščias. Galima paspausti. Radijėlis 
groja... O aparatą Euzebiukui davė geriausią. Net 
ir Andžeika, plika kuoka, neturi „Panasoniko“ su 
valdymu tiesiai prie vairo. Tai bent pokštas! Tik 
mašinėlę visada reikia statyti saugomoje aikštelėje 
arba radiją neštis su savimi. Nes „Panasonikai“ pa- 
klausūs lyg šviežios bandelės, penkioms minutėms 
paliksi brikoje, ir langas bus ištvotas... 

Ir dar visiška naujovė. Įdiegė GSM garsiakal- 
bių sistemą. Galima vesti telekonferencijas ir vai- 
ruoti automobilį, rankos laisvos. Tai tokias gali- 
mybes šiandien teikia technika... Rūpinasi mumis 

Positivas, nieko neprikiši... visa kaip priklauso. O 
vasara kaip reikiant. Bus karšta. Brika su kondi- 
cionieriumi, tad to nė nepastebėsi. O giedra turėtų 
išsilaikyti visą savaitgalį. Turi būti giedra, kai Eu- 
zebiukas pritvirtino ant stogo burlentėlę. Nes rei- 
kia naudotis tuo, kad keliauji į šiaurę. Kai jau tai 
sugalvojo tas terlius Barzdyla. 

„Dvylika grašių tau atnešiu, dvylika grašių, tik- 
tai prašau neverkti, dvylika grašių tau šiandien at- 
nešiu, tiktai, prašau neverk...“ Na, jau ne! Ką duo- 
da per tą radiją! Vėl tas trenktas Kazikas. Kam 
leidžia tokią muziką? Jis kažkoks nenormalus. Kaip 
galėjo tame Sopote pasirodyti scenoje su tokiomis 
kelnėmis. Kaip jie apskritai tai jam leido. Padaryti 
jį festivalio žvaigžde... Kažkam ten protas pasimai- 
šė... Kaip kažkokia beždžionė. Gėlėti bermudai... 
Dar pusė bėdos, kaip jis atrodo... Bet ką dainuo- 
ja... Ar tai apskritai yra dainavimas? „Aš su aukš- 
tuoju išsilavinimu, nors studijų nebaigęs, kaip 
prezidentas Kvasnevskis, Jaskiernia teisingumo sar- 
gas...“ Ko jis kabinėjasi, beždžionė neraliuota? Gal 
Aleksandras ir nebaigęs mokslų, bet kad kiekvie- 
nas mokėtų taip turiningai ir gražiai kalbėti. Juk 
svarbu ne tik gražūs Žodeliai. Vyras šį tą daro šiam 
kraštui. O ar tam, kad turėtum ką pasakyti, reikia 
mokslų? Didelio čia daikto. O ar Euzebiukas stu- 
dijavo? Na, gal jis ir bus licenciatas, bet ar to rei- 
kia, kad pasiektum rezultatų? Ar Euzebiukas yra 
geriausias Positive, jei studijuoja vadybą ir valdy- 
mą? Aišku, popieriuose tai pravers, ir Euzebiukas 

pagaliau parašys tą darbą. O Valensa buvo baigęs 
tik profesinę - ir kas? Ar kas nors prie jo kabinosi? 
Tas Kazikas tai pasimaišęs, nes Sopote lakstė po 
sceną su tom kelnėm ir klykė: „Valensa, grąžink 
man mano šimtą milijonų.“ Nežinia, kąjis turi ome- 
nyje. „Ne dešinysis, ne liberalas, net ne paprastas 
fašistas, kaubojus Čača yra normalus komunistas.“ 
Koks kaubojus Čača? Kurva, ko jis nori? Na, tai 
fašistas ar komunistas? Ne, tai ne man... Į kitą sto- 
tį. Na, ne! Čia dar blogiau! Radijas, kuris su knys- 
le. Jis visur girdimas. Bet ir tai ne Euzebiukui... 


Ir vėl Euzebiukas turės kartoti tą patį tiems kre- 
tinams agentams... įtaiga, pone Zambrovski, įtai- 
ga, pone Kurčevski, įtaiga, pone Muravecai, įtai- 
ga, pone Juchnevičiau... Ir nėra ko slėpti, kad tai 
vargina ir net siutina, iš esmės galima būtų truputį 
apkarpyti tuos vizitus. Jei ne lenta, na, ir ne Klau- 
dija, sėdėčiau administracijoje ir nesitrenkčiau čio- 
nai. Man gaila jums savo laiko, ponai partneriai. 
Bet jei jau važiuoju, tai kiek pasikalbėsime... Nes 
pagaliau jau žinoma, kokia yra strategija, kad per- 
einame prie vedėjų sistemos, tai aš dabar su jais 
jau nesiterlioju ... Pagaliau Euzebiukas žino, kas ir 
kaip... 

Per paskutinį skyriaus susirinkimą reikalai pa- 
aiškėjo. Atėjo Pjeras ir aiškiai pasakė, kad partne- 
riai nepateisina lūkesčių. - Partnerių nesugebėji- 
mas prisitaikyti, - sakė jis varliaėdiškai, o Barzdyla 
vertė, - esant naujai situacijai yra nepriimtinas, O 

apyvartos užduotys, kurias privalome įvykdyti, tai 
veiksmų. Taip pat yra tiesa tai, - tęsė jis, - kad 
mus varžo partnerystės sutartis, kuri nenustato, 
kokios turi būti pardavimų apimtys, o nutraukti ją 
galima tik dėl sunkių sutarčių pažeidimų. 

Juk matyti lyg ant delno, kad rezultatai, užuot 
kilę, stovi vietoje, o iš tikrųjų krinta... nes juk in- 
fliacija... Ir apyvartos užduočių šiems metams ne- 
įvykdysime. Visa pastatyta ant galvos. Nuo pra- 
džių, Euzebiuk, žinojai, kad čia turi būti kitaip. Gal 
prieš ketverius metus buvo pasirašinėjamos tokios 
sutartys... duoti tiems niekdariams procentą nuo 
apyvartos, lyg visame tame pelnas būtų visai ne- 
svarbus. Kodėl iš pat pradžių neįdarbino vadovų? 
Visa tai kitaip važiuotų. Na, patys to norėjo, tad ir 
gavo. Ir išėjo tai, ką sakė Euzebiukas. Nes man nie- 
kas netaukš, kad tai neįmanoma padaryti, nes šita 
ir šikta, nes tai klientai, tai padėtis, tai kainos arba 
oras ir taip toliau... O Euzebiukas puikiai žino, kad 
jei kas nori, tai ir šūdą parduos, jei jis bus supa- 
kuotas į firminį popierėlį ir su atitinkamu biudže- 
tu reklamai... Gaila savo ir kitų regionų vadovų, ir 
visos firmos energijos nesibaigiančiam įtikinėjimui, 
prašymui, memorandumų, aplinkraščių siuntinėji- 
mui, tarsi agentai vadovautų firmai. Baigta, kur- 
va! 

O ką į tai Barzdyla? Irgi yra taip, kaip Euzebiu- 
kas matė iš pat pradžių. Jis čia dabar netinka, ir 
Euzebiukas yra tikras, kad to svečio su barzda die- 

nos suskaičiuotos. Jau vien faktas, kad mūsų susi- 
rinkimuose ėmė dalyvauti Pjeras, aiškiai byloja, kad 
ta plaukuota beždžionė nesugeba imtis reikalo kaip 
reikiant. Jis vis kalba: - Na, žinoma, Pjerai, - kar- 
toja lyg sugedusi plokštelė, - bet tęskime mūsų 
veiksmus, kad jie atitiktų Positivo misiją, ir atmin- 
kime, kad per staigus veržlės užveržimas sukels 
nervingus partnerių veiksmus, kurie gali pakenkti 
firmos įvaizdžiui. Jeigu bent kas iškils viešumon, 
tuojau pat mus užsipuls laikraščiai. — Gal ir taip... 
Ką padarė agentai Žešuve?.. Neįnešė į banką pini- 
gų už savaitės prekybą... Ir ką jiems galime pada- 
ryti? Užsipulti. Teisimės su jais iki sušiktos mir- 
ties, nes jie turi juodu ant balta parašyta, kad už 
tiekimus ir įrangą mokėjo savais pinigais. Ir gal 
Barzdyla yra teisus, nes, antra vertus, jei jis būtų 
toks karšis, koks atrodo, prancūzai jo nelaikytų. 
Gal jis gudresnis nei mes visi... 

Dabar juos reikia pričiupti ką nors vagiant, gir- 
tuokliaujant arba kažkaip dulkinantis tarnybinėse 
patalpose, ir tik tada galima nedelsiant nutraukti 
sutartį. O tokiose situacijose Barzdylos lyg nebū- 
ta... jis tada užsiima strateginėmis analizėmis. Ko- 
kią maržą nustatyti už gruzdintas bulves. 

Šiandien būčiau išsiruošęs anksčiau, bet norė- 
jau kaip Žmogus pavalgyti pusryčius. Važinėjant 
po tuos viešbučius reikia gerai maitintis, 0 vieš- 
bučių pusryčiai yra mielas dalykas. Vakar buvo 
sunkoka diena, nes sukroviau sau visus vizitus, 
kad šiandien kuo greičiau nuvažiuočiau prie jūros. 

Pagaliau rūpi kuo anksčiau pasiimti Klaudunę ir 
paskui greitai į Helį. Ji šiandien turi laisvą dieną, 
tad reikia greitai padulkinti ponus Muravecus ir 
prie jūros. 

O papusryčiauti anksčiau nei septintą nepavy- 
ko. Viešbutis „Hevelijus“ yra visai nieko. Šildytu- 
ve dešrelės ir kiaušinienė. Ant švediško stalo - ko 
širdis geidžia, platus pasirinkimas rūkytų mėsos 
gaminių ir net saliamių, kuriuos taip mėgstu. Įvai- 
riausių sūrių, į kai kuriuos anksčiau Euzebiukas ne- 
būtų nė žiūrėjęs, o dabar, kas be ko, po mažą ga- 
balėlį, net ir su smarkiu kvapu, kad turėtum kokį 
supratimą, kai paskui prie kepsninės šnekamės apie 
šį ar apie tą. O viskas išdėliota ant veidrodžių, taip, 
taip, prancūziška elegancija, toks išmoningas spren- 
dimas. Ir mišrainių daugybė, bet ir paprastų po- 
midorų griežinėliais, ir agurkėlių, ir grybelių, sto- 
vi, Žmogau, ir nežinai, ko rinktis. Nes su dešrelėmis 
tie sūriai gal nelabai tinka, bet norisi paragauti vis- 
ko. Euzebiukas jau kiek apsiprato ir vartoja ramiau, 
nes iš pradžių tai kažkaip duonos, net ir sviesto 
buvo sunku surasti. O šiandien kiaušinienė, salia- 
mio griežinėliai, pomidorėliai, na, ir kavutė. 

Ką gi, išprusai, Euzebiuk. Na, ar žinojai, kam 
visa tai reikalinga? Reikia sau atvirai prisipažinti, 
kad nemokėjai atidaryti šildytuvo, kai pirmą kar- 
tą nulipai pusryčiauti, ir net nežinojai, iš kur visi 
kiti turi dešrelių ir kiaušinienės, kad būtent iš ten 
galima sau įsidėti. Ir ta servetėlė prie indų ant sta- 
lo... Na, filmuose ją pasikiša sau po smakru... bet 

pakako atidžiai pasižiūrėti, kad tai susiję su kelnė- 
mis... nes visada gali kas nors nukristi... na, Euze- 
biukas nuo mažų dienų išmokytas valgyti taip, kad 
nieko nemėtytų, bet didžiajame pasaulyje taip at- 
sitinka... 

O tos visos taurės ir stikliukai ant stalo... Dabar 
jau Žinai, kad tai taurė baltajam vynui, 0 ta raudo- 
najam... Šiaip šios bjaurasties nė į burną neimu, bet 
jau Žinau, kam tiek jų stato. Vakare, kas be ko, at- 
sipalaidavimui kokio „Lyskio“ ar net „Burbono 
Džeko Danielso“, kas be ko, bet ne vyno... Euze- 
biukas renkasi ko geidžia. Už viską moka Positi- 
vas. Galų gale nesi, Euzebiuk, bet kas. Po bando- 
mojo laikotarpio gavai tarnybinį pažymėjimą ir jau 
neprivalai imti kokių nors avansų, tik kartą per mė- 
nesį pateiki apmokėti sąskaitą. O Barzdyla yra ma- 
loningas. Miegoti ir valgyti turite gerai, kartoja jis, 
bet kai vaikinai suvažiuoja iš regionų į Varšuvą, jis 
prašmatnybių neleidžia... Daugių daugiausia nau- 
ją „Sobieskio“ viešbutį... 

O tie restoranų valgiaraščių patiekalai! Jei ne 
plastikinė Positivo kortelė, Euzebiuk, į juos nė ne- 
žiūrėtum. Kainos kartais tokios, kad namuose už 
jas ir savaitę išgyventum. Juk pripratau prie mūsų 
restoranų virtuvės, o čia tokia įvairovė. Iš pradžių 
užsakinėdavau tai, ką Žinau, nes tai saugiausia. Bet 
Euzebiukas ne maišu trenktas ir visada ką nors įsi- 
žiūrės, tarp kita ko, reikia sau atvirai prisipažinti, 
kad tie džiūvėsėliuose apvolioti viščiukai ir miš- 
rainės man jau pro šonus lenda. Juk kuo mes tuose 

Positivuose maitiname? Visada buvo aišku, kad tie 
šaldyti viščiukai tinka nebent Paryžiaus negrams, 
bet ne mums, ir kai tuo mitau ir čia, Positive, ir 
anksčiau „Cipsike“, tai kažkas tokio darėsi, tarsi 
liežuvis tapo lyg medinis. Tiesiog lyg išsijungdavo 
skonis, nes juk visi tie aromatai, kėlikliai, dažik- 
liai, žinoma, atitinkantys standartus, kažką keista 
daro burnoje. Bet šitaip, Euzebiuk, tau nė galvoti 
nevalia! Atmink! 

Tad užsisakau, pavyzdžiui, solės su kapariais 
arba šveicariškos nugarinės, arba befstrogeną, ar- 
ba devolają (kotletas de vollaille - vert.). Na, prisi- 
pažink, Euzebiuk, ar žinojai, kas yra solė ir kas yra 
kapariai? Ir kai grįžtu namo į tą mūsų Tarchominą 
ir pasakoju apie visa tai Brigidai, ji tiesiog išsižioja. 
Sakau jai, kad neseniai valgiau puikų befstrogeną, 
ir pasakoju apie švedišką bufetą ant veidrodžių, o 
ji gal mano, kad man galvoje pasimaišė. Ir visa tai 
nemokamai! Viską, ko tik tau, Euzebiuk, reikia, tu- 
ri. Ko tik širdis geidžia... bet sunkiai dėl to dirbi... 
oi, sunkiai. Viską pasiekei šiomis rankomis. 


Laimė, jau veikia restoranai su vedėjais. Šen bei 
ten atsikratėme ponų partnerių. Miroslavas ir keli 
kiti išėjo lauk.Ten yra tiesiog kitoks vaizdas. At- 
važiuoji, ir reikalai visai kitaip sutvarkyti. Visi Ži- 
no, kur yra jų vietos ir kas yra svarbu. Trumpai 
drūtai. Žino, kad apyvarta turi būti, nes laukia ki- 
ti, ir padarys viską, kad išsilaikytų. Net malonu 
žiūrėti, kaip vaikinai vėdina restoranus, kaip visa 

ta kasininkų draugija pagaliau judina užpakalius ir 
dirba. Ir nereikia važinėti ir kartoti: įtaiga, pone 
Zambrovski, įtaiga, pone Čaplevski, ir prašyti jų 
vos neatsiklaupus: ką nors darykite su tais savo 
kasininkais, nes neįmanoma žiūrėti į tuos jų bukus 
veidus. Apskritai kita darbo kultūra... suvestinės 
iškabintos ant pagrindinės lentos, nes juk akivaiz- 
du, kad tikras vadovas tiesiog negali gyventi be 
suvestinių su rodikliais, turi jas visada turėti aky- 
se, ir tai yra būtent tai, ką Euzebiukas labiausiai 
mėgsta. Atvažiuoju, įeinu į restoraną, o čia viskas 
paruošta, išspausdintos naujausios lentelės, vaiki- 
nai net virpa, kad išgirstų, ką Euzebiukas nori pa- 
sakyti. Kur pasakys, kad yra visai, visai nieko, o 
kur pasakys, kad čia reikia padirbėti. Nes Euze- 
biukas žino, su kuo galima kalbėti mandagiai ir kul- 
tūringai. Jie akimirksniu suvokia, ką tai reiškia, kad 
reikia padirbėti... jokio storžieviškumo, Euzebiu- 
kui nereikia nė užsiminti, kad laukia eilė norinčiųjų 
dirbti Positive. Tai yra jautrūs Žmonės, jiems nėra 
reikalo nieko tokio sakyti. Ne taip, kaip su tais 
stuobriais partneriais... Bet su jais aš jau nesiterlio- 
ju. Jie jau atrinkti į dujų kamerą. Jeigu ne Klaudu- 
nė, nė užvedimo spynelės raktelio nepasukčiau. Nu- 
važiuočiau tik ištvoti... Taip, vedėjas yra kita 
pasaka... Tik kol kas jų turiu vos du. Lėtai visa tai 
juda... lėtai. Reikia ieškoti dingsčių, kad neatidė- 
liotinai sėkmingai nutrauktum tas debiliškas sutar- 
tis. Bet svarbiausia, kad jau kalbama be užuolan- 
kų: keičiame visą tą sistemą. 

Pažanga, Euzebiuk, pirmiausia pažanga. Ar kai 
stovėjai stadione ir dulkinaisi „Cipsiko“ kabinete, 
pagalvojai, kad žinosi, kas yra devolajai, ir aplink 
tave lakstys padavėjas, o kartais ir du, ir dar atski- 
rai panelė su pilnu vežimėliu butelių? Euzebiukas 
kitados manė, kad tai važiuoja valytoja su savo 
įrankiais, o ne drinkai ir gėrimai. Nėra ko skųstis. 
Positivas rūpinasi savo žmonėmis. Prancūziška ele- 
gancija. Galima valgyti, kaip dera, ir miegoti irgi 
galima tokiose vietose, kurios bet kokiam karšiui 
ne pagal kišenę. Euzebiukas dabar pasaulinis žmo- 
gus, viešbutis turi būti aukšto lygio... Positivo kon- 
cerno vadybininkas negali sau leisti jokio valkata- 
vimo... 

Euzebiukui svarbu, kad būtų šiuolaikiška... Na, 
ir todėl apsistoju veikiau Trimiestyje... Nors ir čia 
pasitaiko padorių urvų... Zambrovskis sakė, kol jo 
dar nebuvome ištvoję: pone Euzebijau, Sopote tai 
geriausia „Grand Hotelyje“... Na, tai nuvažiavau 
ten... Kažką esu girdėjęs... kad per festivalius ten 
tūno visa ta draugija, ir apskritai didysis pasaulis, 
ir „a“, ir „O“... o čia kažkoks visiškas skurdas... 
visa sena, nelygu, lopyta... davė man net ir bran- 
giausią kambarį su vaizdu į jūrą... bet į ką čia Žiū- 
rėsi... monotoniškas vaizdas... tuščia ligi horizon- 
to ir nieko nevyksta, o per TV programų buvo gal 
apie dešimt, skurdas... ir tas įėjimas... negana, kad 
durys ne automatinės, tai sunkios, ir kažkokios 
portjeros kaip Zenono troboje... o langai nežinau 
iš kokių laikų... nepakeisti į naujus, plastikinius... 

pusryčiai didelėje salėje... langus atlapojo, ir nuo 
tos sušiktos jūros tik traukė skersvėjis... 

Tad Trimiestyje tik „Hevelijaus“ viešbutyje... Tai 
viešbutis pagal Euzebiuko skonį... Nieko nepriki- 
ši... Visada prašau dešimto aukšto... Euzebiukui 
prieš akis plyti panorama... miestas po kojomis... 
Na, ir viskas kaip dera: vonia, restoranas... televi- 
zorius su atitinkamu skaičiumi kanalų ir, jei užeina 
noras, galima įsijungti mokamą ir pasižiūrėti ko- 
kio dulkinimosi... Euzebiukas jaučia, kad tai tinka- 
miausia vieta Positivo Žmonėms... 

Ir paskui galima papasakoti Brigidai, kokiose 
elegantiškose vietose apsistoja jos vyras. Visada at- 
vežu namo, kad ir teisėtai žmonai suteikčiau kokį 
džiaugsmą, viešbučių muiliukų ir šampūnų, ir želė 
dušui, kurias deda voniose. Jau nė nereikia pirkti, 
nes, kai kelias dienas esu išvykęs, galima pasirink- 
ti to visiškai nemažai. Ir gražūs pakeliai, mažyčiai, 
parankūs, elegantiškai atrodo, kai juos išdėlioja- 
me savo vonioje. Ypač dabar, kai jau pagaliau iš- 
klijavome glazūruotomis ir akmens masės plytelė- 
mis. Darekas su Paula, kai lankėsi pas mus, tik 
čepsėjo ir negalėjo liautis, bet prieš jų vizitą paslė- 
piau tą viešbučių kosmetiką ir pasakiau Brigidai, 
kad padėtų ką nors normalaus. 

Apskritai ir Brigida turi kur nors įsidarbinti, 
pajudėti iš namų, ne tik ištisas dienas su Glorija 
sėdėti priešais televizorių. Juk Glorija gali lanky- 
ti vaikų darželį... o kai atvažiuoju po savaitės ke- 
lionių, ji vaizduoja lyg manęs nepažįstanti, tik 

mama, mama... savo tėvo nepažįsta... nesuprantu 
tų vaikų ir tų bobų... gal dar, kol neturi vaikų, tai 
su jomis galima kaip nors susikalbėti, bet kai tik 
kas nors ten jų pilve ima augti, tai gal ir jų smege- 
nyse kažkas darosi, o tikriausiai smegenys tiesiog 
sumažėja... 


Malonus važiavimas, tik brika jau kiek padėvė- 
ta. Lyg ir nieko, tik juntama, kad varikliukas jau 
ne toks galingas. O kai įsibėgėji daugiau kaip šim- 
tą penkiasdešimt, kažkas cypia, girgžda, švilpia, 
ošia, dejuoja. Šiek tiek atrodo, lyg tuoj gali suby- 
rėti. Tie pežotai vis dėlto yra prancūziškas nieka- 
las, visiškai nepatvarūs. Viduje salonas jau irgi ap- 
sitrynęs ir plastikas toks išblukęs. Kada pagaliau 
Euzebiukui iškeis... Dar reikia kiek palaukti... turi 
ant spidometro pasiekti šimtą tūkstančių, tik tada 
duoda naują... Tiktai čia tas debiliškas standartas, 
kad perka tą prancūzišką šūdą... Na, bet ką dary- 
si, galų gale juose yra visi priedai, nėra ko skųstis. 
Plika kuoka neseniai gavo naują, nes ant spidomet- 
ro turėjo gal apie šimtą penkiasdešimt tūkstančių, 
tai gavo jau su kompiuteriu, kuris jam rodo, kas 
apskritai darosi, ar užsegti diržai, ar įjungtos švie- 
sos, skaičiuoja jam vidutines kuro sąnaudas, rodo 
temperatūrą lauke, temperatūrą viduje, kompaktų 
grotuvas ir elektra reguliuojami veidrodžiai, ir oda 
aptrauktas vairas... Iš tikrųjų nebloga brika, na, ir 
dviejų litrų variklis. O Euzebiuko tik vieno, aštuo- 
nių ir tik su nuvažiuotų kilometrų rodmenimis. Tai 

truputį sugadino Euzebiukui nuotaiką, tarsi juo- 
kais užsiminiau apie tai kalbėdamasis su Barzdyla, 
O jis sako, kad plika kuoka ir taip ilgai važinėjo 
seniena, tai jam priklauso, ir kad būčiau kantrus, 
nes jis prisimena mano pomėgį mašinoms ir bet ko- 
kio man neduos. Tik kad tai bus jau po vasaros, po 
atostogų ir Euzebiukas neiššoks nauja brikele, o 
plika kuoka vaikšto po administracinį pastatą lyg 
užėmęs Pjero ar bent Barzdylos vietą, ir tai vis dėlto 
truputį siutina. 

Nusiramink! Vairuok atsargiai. Viskas savo lai- 
ku. Džiaukis tuo, ką turi, o pirmiausia tuo, kad su- 
lig kiekvienu kilometru esi arčiau Klaudunės. Ir sa- 
vaitgalis išties nusimato ekstra. Nes Klaudunė žino, 
ką aš mėgstu ir ko tokiam vyrui, kaip aš, reikia. 
Kai tik susikrausime ir kai tik pravažiuosime ro- 
dyklę su kurorto pavadinimu, ji užsiims mano pi- 
tonu... turėsiu sulėtinti, važiuoti šešiasdešimties 
greičiu, kad neišlėkčiau iš kelio... aš vairuoju, O ji 
man jį pumpuoja... na, nieko sau toks veiksmas... 
net man ir galvon nešovė, kad tai gali būti taip 
ekstra... Klaudunė pati šitai sugalvojo ir įgyvendi- 
na. Būtent tokio išradingumo ir savarankiškumo 
stinga mano Brigidai... Bet papasakoti jai apie di- 
dijį pasaulį galima, pagaliau juk ji yra mano tikroji 
žmona ir bus iki gyvenimo pabaigos, ir jai kai kas 
priklauso... O Klaudunė iš manęs irgi nemažai gau- 
na... kur tokia kaimo mergina galėtų svajoti apie 
nuvažiavimą į Hėlį, gyvenimą pensionate, pasi- 
vaikščiojimus po paplūdimį... Na, ir mano asmuo 

jai kažkaip mielas... pagaliau ir iš dulkinimo gauna 
malonumą, nes matau, kaip tik to laukia, kai ją ten 
zulinsiu pensionate, o jei bus miela, tai gal ir pa- 
plūdimyje, nes ji yra tokia romantiška ir mėgsta 
matyti virš savęs Žvaigždes. Tik paskui Euzebiu- 
kas visur randa smėlio... 


Pažiūrėk, Euzebiuk, kaip ta mūsų Lenkija pasi- 
keitė... Norinčios šiknos stovi jau visur... net ir pa- 
kelėse... Tiesiog laisvė ir demokratija... 

Ir kokios jos aktyvios, kaip ręžiasi... cha, cha, 
cha! Užpakalį man atkišo!... gal be kelnaičių! Nuo- 
ga šikna! Na, neįtikėtina... kokie laikai, Euzebiuk! 
Oooo! Kita pasiuntė bučinį ir iškišo liežuvį... Na, 
Euzebiuk, tai yra būtent aktyvus pardavinėjimas! 
Jos tai sugeba... O tu metus laiko negali to išmoky- 
ti kasininkių ir ponų partnerių. Kaip tai yra, kad 
jos pardavinėdamos gali būti tokios įtaigios ir ak- 
tyvios, o tos pindos restorane ne! Nes jos Žino, kas 
yra pagrindinis dalykas. Nepraleisti jokio kliento... 
Ir kiekvienam teikia savo pasiūlymą... atkiša už- 
pakalį ir kilsteli sijoną, kol kuris nors galų gale nu- 
spręs pirkti ir ją ten tame miške dulkins... O visa 
tai yra tikros motyvacijos klausimas. Nes jos pui- 
kiai suvokia tai, kokį turi pasiekti rezultatą, ir tie 
rezultatai aiškiai virsta jų uždarbiu, kurį gauna ki- 
šenėn. Šen bei ten rašo, neva jas ten muša ir verčia, 
bet kažkaip man nesinori tikėti, kad jas taip reikė- 
tų vyti į tas pakeles... Jei joms tai neapsimokėtų, 
tai visos spruktų per tuos miškus, net dulkės rūk- 

tų... o jos stovi ir tik rodo tas savo šiknas į visas 
puses. Na, gal čia esama kokio tų jų alfonsų spau- 
dimo... galų gale mūsų kasininkės turi vertinti tai, 
kad joms nereikia stovėti pakelėse. Ir tai aišku, kad 
jos turi jausti kietą šefo ranką. Taip buvo pas Eu- 
zebiuką restorane ir taip yra visur ten, kur vado- 
vauja vedėjas, nes vedėjas žino, kaip reikia veiks- 
mingai motyvuoti... O ne taip, kaip pas visus tuos 
ponus partnerius. Kažkokia dulkinta šeiminė at- 
mosfera: jau taip ilgai dirbame kartu, tai juk nega- 
lima nepalikti šanso, jie jauni, tik pradeda gyveni- 
mą... Lyg aš nepradėjau gyvenimo, lyg aš 
nesusidorojau - bet tada niekas dėl manęs nesijau- 
dino. Bet tai, kurva, tuoj baigsis. Jie net nežino, kaip 
greitai... Skerdykla paruošta... peiliai išgaląsti... 

O! Visus užkabinėja... Tam su traktoriumi irgi 
parodė. Na, ta mano brika tikrai turi joms daryti 
įspūdį... Atsigręžia ir moja, negali liautis. Jeigu aš 
čia prie jų sustočiau, tai bent joms pasisektų... To- 
kių mašinų tikriausiai nedažnai sugauna... Turi kruš- 
tis su kokiais nors apspjaudytais traktorininkais, o 
čia jos nukristų iš dangaus toks Euzebiukas. 

Kai taip pagalvoji, tai yra genialus sumanymas... 
duoti užpakalius pakelėse. O gal, Euzebiuk, kada 
pamėgintum su tokia pažaisti? Čia bent iš karto ma- 
tyti, koks pasiūlymas... Kitaip negu agentūroje... 

Nes tai buvo kažkoks nesusipratimas. Pitonas 
jau taip nedavė man ramybės tame Gdanske, kad 
turėjau su juo ką nors daryti, o jau esu suaugęs ir 
viešbučiuose propelerio iki begalybės nesuksiu. Už 

stiklų valytuvų Euzebiukui užkišo tokius gražius 
lapelius. Vis daugiau jų kaišioja... visada kartoju, 
kad svarbiausia yra geras pristatymas... Įsiminiau 
adresą ir įsėdau į briką. Važiuoju ir važiuoju, kaž- 
kur į kažkokį kvartalą. Pasirodo, kad tai penkioli- 
kos aukštų bloke... Jau tada reikėjo pasukti atgal, 
bet pitonas reikalauja savo. Pakylu liftu gal į de- 
vintą aukštą. Skambinu, o ten trys kambariai ir vir- 
tuvė... Tame lapelyje po stiklo valytuvu visa tai tu- 
rėjo atrodyti kitaip... elegantiškas apartamentas... 
Iš virtuvės pasirodo kažkoks gorila hipopotamo 
snukiu, o didžiajame kambaryje ant sofos sėdi ke- 
turios lėlės... Kai jos mane pamatė, tai lyg jas kas 
prie srovės būtų prijungęs... greitai nusimeta tuos 
savo treningus ir chalatėlius. - Labai prašome pa- 
žiūrėti mūsų pasiūlymą, - sako viena ir vien apati- 
niais jos pradeda vaikščioti pirmyn ir atgal, o kam- 
barys ne per didelis, tai lipa viena ant kitos. Ir net 
aš, Euzebiukas, nelabai išmaniau, ką daryti... nes 
iš ko čia rinksies? Ar tu, Euzebiuk, esi vaikas? Juk 
aišku, kad tai, kas yra lapelyje, neturi nieko ben- 
dra su tuo, ką siūlo... Ir jau matau, kad nė viena 
man netinka... viena spuoguota, antra atrodo kaip 
skeletas, o trečia užsitempė kojines, bet kas iš to, 
juda ji taip, lyg vaikščiotų paskui plūgą lauke, o ne 
su apatiniais bordelyje... O ketvirta apvali lyg ban- 
da, bet jos bent papai geresni, pilnesni. Ir reikėjo 
sau atvirai pasakyti, kad jaučiausi ten ne kaip Eu- 
zebiukas, kažkaip neužtikrintai. Iš tikrųjų norėjau 
trenkti durimis, bet jau ten įlindau, tas hipopota- 

mas iš virtuvės kažkaip į mane spoksojo, tad kas 
beliko daryti, paėmiau tą su papais... Ir einame į 
kitą kambarį, o ji sako, kad esu gražus bernas, ir 
kiša mane po dušu, lyg būčiau nesiprausęs ar ką... 
O paskui iš tikrųjų traukė neblogai, be to, pitonui 
didelio pasiruošimo nereikėjo... bet pats krutini- 
masis, reikia aiškiai pripažinti, nebuvo atrakcingas, 
jos buvo viduje taip, lyg ten vėjas siaustų, ar jau ji 
tiek perdulkinta kairėn ir dešinėn, ar kažko sau 
ten įsipylė, kad būtų slydimas, bet dirbome lyg 
ore. Ir jai teko neblogai judinti tą savo užpakalį, 
kad pagaliau užbaigčiau... 

Čia pakelėje kita pasaka. Iš tolo galima matyti, 
ir jei nepatinka, tai važiuoji toliau... o ten tas alfon- 
sas virtuvėje... Visa per Barzdylą, kuris elgiasi lyg 
kokia tetulė ir negali priimti esminių sprendimų —- 
spirti Klaudijui į užpakalį ir pagaliau duoti man Var- 
šuvos Positivus, kad nereikėtų lyg kvaileliui važi- 
nėti keturis šimtus kilometrų ir ištisomis savaitė- 
mis būti ne namuose, o mano pitonui, atleisk, 
nepasakysi, jam užsiėmimo reikia reguliariai. 


O įtaiga visai sužlugdyta. Na, nėra ko nė kalbė- 
ti apie kokį nors apyvartos užduočių vykdymą, jei- 
gu įtaiga sužlugdyta. Bet kokia ji turi būti, jeigu jie 
tai turi vienoje vietoje ir tik nuolat pasakoja, kad 
tai neįmanoma, nes tai tinka Varšuvai, nes ta, šita 
ir šikta. Ir Euzebiukas su jais jau neturi jėgų. Na, 
regionas pagal pagrindinius rodiklius lyg ir už- 
ima pirmą vietą, bet kas iš to, jei vis viena toli iki 

apyvartos užduoties. O galima būtų rezultatus pa- 
dvigubinti, tik ten pasodinus kitus žmones... Tad 
reikia važinėti ir kartoti jiems savo. Dar truputį, 
Euzebiuk... kantrybės, truputį kantrybės. Kaip mes 
šiandien pasielgsime? 

Pastatysiu mašiną saugomoje aikštelėje dviem 
gatvėmis toliau. Nenoriu su užrašais ant šonų ro- 
dytis... O ta pačia proga bus visiškas netikėtumas. 
Užgriūsiu nelauktai į tas jų tarnybines patalpas. Ir 
bus tas pat kaip paprastai. Muravecas sėdės tame 
savo dideliame odiniame fotelyje ir spoksos neži- 
nia kur. Nuo to sėdėjimo tik apauga taukais ir ne- 
paisant amžiaus atrodo kaip riebusis Marekas, su 
kuriuo pardavinėjau avalynę. Tokia pati džinsinė 
striukelė su avikailiu ir tokia pati įžūli knyslė. O 
prie šono ta sena rupūžė dėlios faktūras nuo vie- 
nos krūvos ant kitos. Ir vėl šneka, kurią moku at- 
mintinai: 

— Sveiki, pone Muravecai! - Jis visiškai apstulbs, 
net nespės atsistoti ir apsimesti, kad rengiasi ką 
nors dirbti. - O jūs, pone, vėl čia sėdit. Jūs visi, 
ponai partneriai, pripratote prie direktoriškų pa- 
pročių. Kontora, patogus fotelis, kavutė. O įtaiga 
sužlugdyta... - Ir jau nesiterlioju: - Pone Murave- 
cai, kiek turiu jums kartoti, kad reikia visą laiką 
būti su žmonėmis salėje, tada rodikliai iškart kils 
aukštyn. Su tuo sėdėjimu kontoroje baigta. Geras 
restorano vadovas yra visada su savo kolektyvu. 
Jeigu dar kartą pamatysiu čia tą fotelį, savo ranko- 
mis išnešiu jį į šiukšlyną. — Ir padaryčiau tai, bet 

dabar jau nerengsiu ten kokio spektaklio. Reikia 
tik kantriai laukti, ant ko ponas Muravecas suklups. 

— Na, gal jūs perdedate, pone Euzebijau, - atsi- 
lieps ta sena rupūžė. - Rodikliai visai ne tokie jau 
blogi. 

Neblogi! Turiu norą bobai galvą nusukti. - Kiek 
trūksta iki apyvartos užduoties, na, kiek? - klau- 
siu kiek galėdamas ramiau. Ir toliau sakau savo: — 
Arjūs, ponai, nesuprantate, kas yra įtaiga? Nes ro- 
dikliai rodo juoda ant balto, kad įtaiga visiškai suž- 
lugdyta. Ir tai nėra kokia nors magija, gyvatės už- 
keikimas, tik kantrus įkalbinėjimas to, kas mums 
svarbiausia, ką Positivas pabrėžia savo strategijo- 
je. O čia ką mes matome? Na, matome, kad nie- 
kam nieko nesinori. Labai prašau, eikime į salę, 
pasižiūrėsime, kaip tai atrodo iš tikro. Prašau pa- 
rengti pamainos įvertinimo lapą. 


Ir kai ten įeisiu, bus kaip paprastai... kasoje sto- 
vės visa ta sušikta Anė, ir toji antra, irgi kažkokia 
nenormali su styrančiais rudais plaukais. Ką tas kre- 
tinas Muravecas įdarbino? Tiesiog kaip ant delno 
matyti, kad visus juos reikia vyti lauk... Kiek tai 
dar tęsis? 

Lape surašysiu vien minusus už visišką aktyvu- 
mo, O pirmiausia įtaigos nebuvimą... tada tarnybi- 
nėse patalpose surengsime trumpą pamainos susi- 
rinkimą. Klausiu ramiai: 

— Kodėl nesikalbate su klientais? Nes jums stinga 
įsitikinimo, kad tai, ką siūlote, yra tiesiog geriausia, 

ir mažai tikite, kad kiekvienas tas karšis, - na, ne, 
taip, žinoma, nesakau, - kiekvienas klientas, kuris 
ateina į mūsų restoraną, galvoja vien apie tai, kaip 
prisivalgyti iki soties mūsų pozityvių patiekalų, kad 
ištisą dieną laukė tos akimirkos, kad pagaliau įeitų 
į Positivą ir užsisakytų džiūvėsėliuose apvoliotą viš- 
čiuką su priedais. Jūs turite pritrenkti klientą savo 
įtaigumu! — Darau atitinkamą pauzę ir klausiu: — 
Ar ponas Marekas stos prie kasų ir rodys, kaip rei- 
kia įtaigauti? — Taip skeliu jo akyse, nes jau nesi- 
terlioju. O paskui sakau jam: — Na, gal, pone, atsi- 
stotumėte prie kasos ir parodytumėte mums 
visiems, kaip reikia įkalbinėti. - Ir matau, kaip jis 
pirmiausia blykšta, paskui rausta. Aiškiai apima jį 
toks siutas, kad mielai nudobtų mane vietoje, bet 
nieko negali padaryti. Nes jis puikiai žino, kas čia 
vadovauja, ir jeigu dar nori būti agentas, turi Eu- 
zebiukui mandagiai šypsotis ir linksėti galvele, ir 
sakyti: esate, pone Euzebijau, teisus, pamėginsime, 
padirbėsime, padarysime, kas tik mūsų galioje. Ma- 
tau, kad jis visas akmenėja. Na, tai aš toliau sakau 
žmonėms: —- Turite visiems laikams įsikalti sau į 
galvą vieną klausimėlį: Ar, pone arba ponia, norė- 
tumėt dar ką nors užsisakyti? Ir kai jau užsisakė, 
tai būtent tada dar kartą to paties klausti, o kai jau 
ką nors užsakė papildomai, tai dar paklausti... ir 
nelaukiant atsakymo, dėstyti, non stop dėstyti, kad 
galime pasiūlyti paskrudusių kulšelių arba skanios 
žolelėse keptos nugarinės, o kai tai užsakė, siūlyti 
Napoleono mišrainės, o kai jau tai užsisakė, tai le- 


292 


dų, o prie ledų kavos, o prie kavos šviežutėlių 
raguolių... ir vėl klausimas: Ar, pone, pageidauja- 
te dar ko nors? Gal ponia Božena atsistos prie ka- 
sos? - klausiu šypsodamasis, nes sena rupūžė visa- 
da klausosi susirinkimų. Ji tada jau beveik pamėlsta, 
bet aš toliau ir toliau tęsiu aštrų važiavimą. 

O jie tik stovės ir klausysis, niekas neatsilieps. 
Visi tinkami tik vyti lauk. Gali nieko nesakyti. Jau 
žinau, ką jie tylomis sau mano, kad tai neįmano- 
ma, kad tai nebent Varšuvoje, bet ne pas juos, kad 
žmonės tik keistai į juos žiūrės, kai taip šnekės, 
kad kai kurie to nepageidauja, kad tuo gali tik at- 
grasinti klientą. Na ir, Žinoma, taip mano ponai 
Muravecai. Ponas Marekas stengiasi dėtis, kad vi- 
sa yra kuo puikiausia: - Puikiai pasakyta, pone Eu- 
zebijau, įdėmiai klausykit, mes tą patį sakome, bet 
tai visai kas kita, kai ponas atvažiuoja ir tai dar 
kartą pakartoja. 

Bet tai dar ne pabaiga to, ką Euzebiukas pa- 
prastai pasiūlo. Geriausia yra tikrinti sandėlių at- 
sargas. Matau, kaip rausta Mareko sprandas, jau 
netelpa apykaklėje, kai gyslos iššoksta ant kaktos, 
persišviečia per riebalų sluoksnį, kaip iki baltumo 
gniaužiasi kumščiai. Nes tai jam baisus darbas. Skai- 
čiavimas viščiuko po viščiuko, mėsainio po mėsai- 
nio, iki vieno. Aš tik stoviu ir stebiu, o jie verčia 
dėžėse tą sušalusią mėsą. Jie taip saugosi, kad dėl 
vienos nesuskaičiuotos kulšelės jų nepričiupsi, bet 
verta pasižiūrėti į tą jų įsiūtį ir mielus šypsnius 
Euzebiukui. O ta Božena neturėtų vaikščioti su 

mumis į šaldytuvą, nes jai gal žalingas šaltas oras. 
Ponas partneris Muravecas, nors virte verda, man- 
dagiai sako: - Žinoma, pone Euzebijau, eime į san- 
dėlį perskaičiuoti, štai yra suvestinė iš sistemos. — 
Ir taip su jais reikia... O Barzdyla man dulkins po- 
sėdžių salėje, po bandomojo laikotarpio, kad ro- 
dikliai iš tikrųjų yra vieni geriausių, bet bendravi- 
mo įgūdžiai yra nepatenkinami, kad elgesys pagal 
misiją ir viziją yra žemiau nei lūkesčių lygis... Kur- 
va, maniau, kad jam ten skelsiu iš peties... bet to- 
kiomis progomis visada reikia sėdėti tyliai... link- 
sėti galva, šypsotis ir kartoti, kad taip, žinoma, 
svarbiausia yra Žmogus ir pozityvi restorano at- 
mosfera... O prieš akis jis turi lenteles, skaičius juo- 
du ant balto, kad apskritai kas yra geriausias? Na, 
juk tai Žinoma! Euzebiukas. 

Bet šiandien nėra laiko. Nieko neskaičiuosime. 
Patikrinsime rezultatus, išvanosime kasininkes ir 
važiuosime paimti Klaudunės. 


Kai grįšiu po savaitgalio, surengsime susitiki- 
mą su skyriaus vaikinais prie kepsninės viso to ap- 
tarti. Dabar puikiai susiklostė, nes kai tik sušildo 
saulutė, pajuda kepsninių sezonas. Dabar visi, kiek 
plati ir ilga Lenkija, kūrena kepsnines. Visur kyla 
dūmai ir sklinda kepamos mėsytės kvapas. Net ir 
senukas suvirino tokias grotas, ant kurių galima 
sukrauti pusę veršelio, ir vis valgo nuo jų. 

Na, mes irgi kaitiname kepsnines, kaipgi kitaip. 
Dažniausiai pas Andžeiką, pliką kuoką. Ir dėl to 

yra proga susitikti ir pasišnekėti ne kontoroje, gry- 
name ore apsikeisti požiūriais į įvairius reikalus, ir 
maloniai kvepia mėsytė... Andžeika nusipirko nie- 
ko sau sklypą Pyruose. Nelengva nusigauti iš to 
mūsų Tarchomino, nes ten iki jų reikia pervažiuoti 
per visą sušiktą miestą. Andžeika, kai ėmė pasko- 
lą ir ieškojo vietos, tai būtinai su gabalėliu žolyno. 
Be žolytės neįsivaizdavo... Kiek apie tai turėjome 
prisiklausyti kontoroje! Pirmiausia jam atvežė kaž- 
kokių prastų žemių, paskui kažko po tomis žemė- 
mis neįbėrė. Niekada nemaniau, kad tiek proble- 
mų gali būti su paprasta žole. Paskui lygino ir 
volavo gal du mėnesius. O kai jau pasėjo, tai nega- 
lėjo išsėdėti kontoroje ir vis važinėjo laistyti, nes 
birželis buvo velniškai sausas. Vis karpo ir lygina. 
Vejapjovių jau turi gal penkias garaže. Tas žolynas 
jį labiau jaudina nei pasikrutinimas. Stebiuosi, kad 
jis apskritai leidžia vaikščioti ta žole... Nors kepsni- 
nę stato terasoje, ir jo Patrikėlis negali per daug laks- 
tyti po sklypą. O kai Glorija nuskynė šakelę tujos, 
kurių prisodinta išilgai tvoros, tai buvo tikra afera. 
Jola turėjo jį raminti. Taip vaikinas mėgsta gamtą. 


Ak, Klaudunė. Skanus gyvūnėlis... tikras lobis 
pasitaikė Euzebiukui... Visi ten restorane varvina 
dėl jos seiles... Na, reikia sau atvirai pasakyti, kad 
jai ten viskas savo vietoje, kaip retai kam... nepa- 
prasta pana... kaip iš viršelio kokio žurnalo, kurių 
ištisas stirtas turi Brigida namuose. Gražus kūnas, 
išpuoselėta, glotnutė, įdegusi, puiki... ideali lyg 

plastikinė. Ir galvoje visiška tvarka... žino, kas kam 
naudojama... Na, tokia mergina su tokia išvaizda 
paklaus mandagiai, mirksėdama akelėmis, ar gali 
tau padėti... atsiklaups ir papumpuos, nes galiau- 
siai žino, kad ir jai naudinga, kad būtų kietas, kaip 
turi būti... Nes tai mergina iš kaimo, o tokios Žino, 
kur yra jų vieta, ir kai jau pasigauna ką nors tokį 
kaip Euzebiukas, tai padarys viską, kad jį išlaiky- 
tų, ir tai Euzebiukui yra puiku, pagaliau yra ko va- 
žinėti tą kelio gabalą. Nes tai jau visiškai bepras- 
miška žiūrėti į riebų Muraveco snukį, o blogiausia 
su ta rupūže Božena... Ji tik dūsauja ir dūsauja, ir 
gaudo orą tomis lūpomis lyg ištraukta iš vandens 
žuvis. Apskritai į moteris nuo tam tikro amžiaus 
man sunku žiūrėti... į visas tas odos klostes ir raukš- 
les... kokį tai turi skleisti kvapą... fui! Kas man į 
galvą ateina? Ir jos su Klaudune tame pačiame res- 
torane... ir ta moteris, ir kita moteris... ką tas lai- 
kas joms padaro... vis dėlto vyrų kūnas ne taip bjau- 
riai susidėvi... Tikriausiai ir Klaudunė kada nors 
atrodys taip kaip ta sena rupūžė, tik tada Euzebiu- 
kas neturės su ja nieko bendra... Bet Klaudunė tik- 
rai toli nueis... Ji tai tikrai žino, kas darosi vyro 
kūne, kai pakyla kraujospūdis, kai ji atsiranda ir 
mirksi savo blakstienėlėmis. 


O Andžeika, plika kuoka, apskritai yra nieko ir 
dažnai mus pasikviečia. Jola gal kažkaip pamėgo 
Brigidą ir virtuvėje jodvi ten tarška sau. Glorija 
žaidžia su Patrikėliu, o mes, susėdę ant plastikinių 

šonkauliukus, kraujinę dešrelę. Visa tai jau galima 
nusipirkti, supakuota, paruošta, nieko, tik perplė- 
ši foliją ir kepi, visiška prancūziška elegancija. Tie 
dideli prekybos centrai yra tikras lobis. Kai važiuo- 
jame iš mūsų, tai užsukame ten pakeliui ir krauna- 
me visa, ko reikia, į vežimėlį. Matyt, kad iš tiesų 
tas kraštas keičiasi. 

Na, nepaisant to, kad su Andžeika varžomės 
pagal visus rodiklius, su juo geriausiai sutariame. 
Aptariame padėtį ir galvojame, kaip stumti rodik- 
lius aukštyn. Nes Andžeika irgi turi panašų užda- 
vinį ir tik laukia, kada pagaliau bus galima kaip 
reikiant valdyti restoranus per vedėjus. 

Be to, Andžeika puikiai išmano apie banglentę 
ir viską Žino apie įrangą, ką verta pirkti, o kas 
nereikalinga. Ir neblogai tą banglentę valdo. Pa- 
vasarį buvome prie įlankos ir buvo labai malonu. 
Apskritai jis mėgsta sportą ir žiemą gal šoktelsi- 
me paslidinėti kur į Austriją. Jis tikriausiai gerai 
šliuožia, nes kilęs iš Lodzės, vis dėlto didesnio 
miesto nei manasis, tai tikriausiai turėjo galimy- 
bę išmokti, o Euzebiukas, reikia tai aiškiai pripa- 
žinti, ne. 

Na, ir pas Andžeiką prie kepsninės užsuka kiti 
regionų vadovai, visi naujai paskirti, Darekas ir 
Piotrekas, ir Pakovskis... Tai mes toje firmoje tem- 
piame v0lumen aukštyn... Būna, kad ateina vaikinų 
su žmonomis ir iš pirkimų skyriaus... mėsytė ant 
grotelių baigia kepti, o mes svarstome, kas ir kaip. 

Ir Barzdyla nenueina nuo mūsų liežuvių... turėtų 
visa tai, ką kalbame, kankinti jį smarvingu žagsėji- 
mu... Kai taip geriame alutį ir dešra spirga ant keps- 
ninės, ir kas nors pasako, kad visi esame iš vienos 
šeimos, su partneriais ir kasininkais, tai būna juo- 
ko iki pažastų, kvatojame, net merginos ateina iš 
virtuvės ir klausia, kas mus taip prajuokino, ir ta- 
da Darekas padaro tokią miną kaip Barzdyla ir sa- 
ko, kad kalbame būtent apie tinkamą bendravimą 
šeimoje, merginos dėl viso pikto truputį įsižeidžia, 
nes nežino, ar kalbame ne apie jas, o Darekas rie- 
čia toliau, kad svarbiausias dalykas yra rezultatai 
ir pardavimai, bet nepamirškime ir įvaizdžio, ku- 
ris yra ne vieno sezono reikalas. Ir jis sugeba taip 
tęsti penkias minutes... visiškai taip, lyg būtų ko- 
kiu nors laidu sujungtas su Barzdylos smegenimis, 
tik reikia jam barzdą priklijuoti: - Brangūs kole- 
gos, gerai būtų įtikinti, paaiškinti, sudominti mū- 
sų partnerius mūsų naująja strategija. Neprivalau 
jums kartoti, kad be partnerių pastangų, angažuo- 
tumo ir entuziazmo nepasieksime numatytų rezul- 
tatų. — Šito besiklausant galima iš juoko foteliuką 
sulaužyti... 


Euzebiukas juk turi patyrimo... ne vieną kasi- 
ninkę restorane matė... ne vieną įdarbino... ir juk 
tai per kilometrą matyti, kad ne viena daug pada- 
rytų, kad darbą gautų... nors buvo ir tokių, kurias 
Euzebiukas tiesiog suko ir jos norėtų su juo vien 
dėl malonumo... Bet kasininkei visada darysis šla- 

pia vien išgirdus žodį vadovas... Euzebiukas Žino, 
kad arba vadovavimas, arba dulkinimas - tų rei- 
kalų nesuderinsi... Bet dabar, jau esant kontoro- 
je... Jis dabar yra visiškai kitoks. Na, reikia sau aiš- 
kiai pasakyti, kad tai tik kasininkė, ir stropiai 
atsižvelgti į visus reikalo aspektus... tokia Klaudu- 
nė gali norėti įvelti Euzebiuką į rūpesčius su kokiu 
vaikiščiu, Euzebiukas ne iš kelmo spirtas ir Žino, 
kad panai iš kaimo, jei jau jai pavyko pasičiupti to- 
kį kaip jis, gali užklysti į galvą įvairūs dalykai... 
Nes tai užsispyrusi kalė. Ganė žvilgsniu mane res- 
torane visada, kai tik atvažiuodavau... Ir sekioda- 
vo žingsnis į žingsnį. Ir kad nekreiptum į ją dėme- 
sio, reikėjo būti nebent plieniniam... Ne viena 
restorane paskui Euzebiuką sekiojo, bet kai jau laks- 
to aplink tave tokia pana, tai negalima praleisti pro- 
gos. Ar Euzebiukas prisiekė būti šventuoju, ar ką? 
Euzebiukas yra veiklos žmogus. Na, kaip papras- 
tai pildžiau pamainos vertinimo lapą... pradeda- 
me nuo darbuotojų išvaizdos... aprangos standar- 
tas... išlygintos palaidinės, tinkamai uždėtas 
priekaktis... kelnės... ar kišenės tikrai užsiūtos? O 
ji: pone Euzebijau, labai prašau, gal norėtumėt pats 
patikrinti, ir iškiša pirmyn tas strėneles, ir mirksi 
blakstienėlėmis... Na, sakau, kad mielai patikrin- 
čiau, bet tikiu žodžiais, nes juk reikia išlaikyti šaltą 
kraują, eime, sakau, patikrinti švaros: kas šiandien 
atsakingas už restorano būklę... Aš, sako, šiandien 
anksti viską čia išvaliau, ir žiūri kažkaip taip Euze- 
biukui į akis lyg niekur nieko, vėl mirksi, sudeda 

lūpytes snapeliu... Einu įkandin jos tarp staliukų ir 
braukiu delnu per kažkokį stalviršį, pirštu — per 
kėdę neva tikrindamas, ar tikrai nuplautos, bet vis 
girdžiu tą jos balselį, gal, pone, norite pats patik- 
rinti, ir matau prieš save besikraipantį užpakaliu- 
ką... Na, ir einame į tualetą patikrinti, kaip atrodo 
vieta, esanti svarbiausia vertinant redi for biznis. 
Durys paskui mus užsivėrė ir likome vieni. Pažvel- 
giu į kabinas, už kriauklių, nes ten dažniausiai ne- 
iššluostoma... O ji: ar jūs, pone Euzebijau, šiandien 
išvažiuojate, ar liekate, klausia, taisydama popieri- 
nius rankšluosčius ant laikiklio. Kiek nustebęs tikri- 
nu popieriaus kiekį. Bet mąsliai atsakau, kad ne, jei- 
gu gražioji Klaudija po darbo rasianti man valandėlę 
laiko. Šioje nuošalioje vietoje jau galėjau be baimės 
nusiimti regiono direktoriaus kaukę ir naudotis, nes 
proga buvo ne bet kokia, oi, ne bet kokia... 

— Na, aišku, Euzebijau... — Ji patikrino skysto 
muilo dozatorių. - Lauksiu tavęs uoste, bangolau- 
žio gale... prieš saulėlydį... — Ir taip atsiduso, kad 
mano pitonas pasistojo ir nežinojau, ką tame tuale- 
te turėčiau daryti su redi for biznis lapu, ir kol ką 
nors spėjau pagalvoti, ji jau pasuko į restoraną. Vė- 
liau negalėjau sulaukti, kada bus tas saulėlydis. Lai- 
mė, kad tada buvo trumpos dienos... O paskui pa- 
aiškėjo, kad ji neturinti kaip grįžti į savo kaimą... 
ir sako, kad atsiprašo už rūpesčius, kad jai labai 
nemalonu, bet taip norėjo būtent su manimi pasi- 
grožėti saulėlydžiu, ir ar galėčiau ją pavežti, nes 
juk tokia supermašina nuvažiuosime iki jos per pus- 

valandį... Na, net mėginau kažką užsiminti apie 
viešbutį, bet ji ėmė paistyti, esą tėvai ją užmuštų, 
jeigu neperspėjusi negrįžtų nakčiai, o telefono juk 
jie neturi, pas kaimynus laksto, kad jei būtų įspėju- 
si, tai gal ir taip, bet dabar tai ne, ir kai tik įsėdo- 
me į mašiną, tai ji ėmė aikčioti, ak, koks gražus, 
koks didelis, o viduje dar didesnis negu iš lauko, 
koks malonus paliesti, ir glosto ranka apdangalą, 
o kokia patogi sėdynė, ir įsitempia, ir rąžosi, o man 
pitoną jau skauda nuo tos nuolatinės įtampos... Tad 
manau sau, kad taip su juo neliksiu, nesu koks snar- 
glys, kad sukčiau propelerį lyg koks onanistas, kai 
ją paliksiu pas mamytę, na, įvažiavau į miško ke- 
liuką ir ilgai nedelsdamas sakau, kad sėdynė pato- 
gi tik tada, kai ją atlenki... ir vienu judesiu nulei- 
dau atlošą... O ji tik nusijuokė — iš teisybės gaila, 
kad jau buvo tamsu, nes su Klaudune tai daryti 
reikia, kai viskas matyti, nežiūrint į dailų kūną daug 
netenkama... 


Pastaruoju metu prie kepsninės vaikinai šneka- 
si tik apie dovanų akciją. Visi dreba... Jie nuspau- 
dė iki galo, penkiolika procentų nuo pajamų, ir tik 
laukia, kada juos iškvies į mokesčių inspekciją. Nes 
visa tai reikia daryti su galva. 

Euzebiukui kasmet grąžina visus mokesčius... 
Nes ir lengvata statybai, už butelį, bendras atsiskai- 
tymas, na, ir šiais metais uošvė, uošvis, seneliai, te- 
ta Vanda, visi buvo Euzebiuko apdovanoti... Ir pa- 
skolėlė už Tarchominą jau beveik išmokėta. 

O vaikinai prisirinko paskolų. Gyvena kaip di- 
deli ponai. Na, dabar situacija toje šūdinoje banki- 
nėje srityje iš tikro lyg ir stabilizavosi, kitaip nei 
tada, kai dėdė Zenonas leidosi pagaunamas. Da- 
rekas paėmė Žmonos automobiliui, Pakovskis vir- 
tuvei įrengti, Andžeika tą savo sklypą irgi turi už 
paskolą. Aš vis dėlto stengiausi būti nuo to kuo 
toliau. Jau tas Tarchominas man kainuoja šitiek ne- 
miegotų naktų, nes juk Zenono atvejis mane labai 
pamokė. Žinoma, dabar tarsi viskas gerai, bet kas 
žino, kas bus toliau, kokius uždės procentus. Lai- 
mė, baigiame išmokėti tą šūdą, nes ne tik grąžinti 
mokesčiai, bet dar Euzebiukas už rezultatus gavo 
truputį premijų. Po dvejų metų gal išeisime į tie- 
siąją. Vaikinams Zenono veikiau neminiu, nes galų 
gale nėra ko girtis, kad turiu giminių kaime, tai 
blokuoja kelius. Ir tik klausausi jų Žavėjimosi, kaip 
dabar yra normalu, kaip visur pasaulyje, ir turint 
gerą darbą, bankas ramiai teikia paskolą, ir galima 
gyventi išlaikant gerą lygį ir ramiai dirbti, ir atsi- 
skaitinėti visą gyvenimą. Bet Euzebiukui būdingas 
atsargumas ir jam stinga tokio tikrumo. 

Nes kaip buvo su birža? Tiek karšių leidosi su- 
viliojami. Darekas nenori apie tai per daug kalbė- 
ti, nes gal nemažai įmerkė. Kilo ir kilo, ir visi laukė 
nežinia ko. Jau net ir aš svarsčiau, ar ten kiek ne- 
įdėjus, bet Brigida mane atvėsino ir sako: tu ge- 
riau mokėk paskolą, geriau žvirblis saujoje negu 
kanarėlė, ir galop nenuėjau į banką atidaryti mak- 
lerio sąskaitos, o gal visi toje šalyje jau turi tokias 

sąskaitas... cha, cha, cha... biržos investuotojų kraš- 
tas... Mano teisėta žmona kartais gerai galvoja, nes 
netrukus po to neįmanoma buvo parduoti to šūdo 
net ir už pusę kainos. Bet Euzebiukas ne iš kelmo 
spirtas ir žino, kad va taip, už nieką, pinigų nepa- 
dauginsi, nors gal reikėjo labiau apgalvoti. O Da- 
rusiui to apdairumo pristigo. 

Uf, kaip gerai, kad jau baigiu išmokėti už Tar- 
chominą ir esu toli nuo paskolų, bet jei neturėčiau 
tarnybinės brikos, tai nežinau, ką daryčiau. Euze- 
biukas neįsivaizduoja savo gyvenimo be brikos! 
Tarp kita ko, kas dabar gali be jos gyventi? Gal 
kiekvienas gali gauti paskolą. Banke tik pasižiūri, 
ar turi rankas ir kojas. O jei neturi rankų, suteikia 
paskutinę progą ir žiūri, ar bent matai... 

Ir per tas paskolas visas tas sušiktas kraštas stovi 
spūstyje. Iki kontoros važiuoju gal apie valandą, 
įsibėgėti jau niekur neįmanoma. 


Kai pagaliau išvažiuoji iš to Trimiesčio, prava- 
žiuoji Veiherovą, baigiasi civilizuotas pasaulis... 
paskui tai jai visiškas sifas, nykuma ir tuštuma... 
Ką čia galima daryti? Visur laukai ir miškai, miškai 
ir laukai, piktžolės, brūzgynai, krūmai ir stagarai... 
Kai Euzebiukas žiūri į tuos kilometrus laukų, ku- 
riuose vien piktžolės želia, ir į tuos nuošalius kai- 
mus, tai mato, kiek jis pažengė pirmyn. 

Bet ir čia negalima gerai paspausti gazo, nes 
prieš kiekvieną iš tų kaimų iš karto viduriu kelio 
slenka ir vos nesubyra tie jų maži automobiliai, ir 

tie traktoriai nežinia iš ko sudėti, ir neretas už vai- 
ro tikriausiai nuo pat ryto akis užsipylęs tiek, kad 
kelio nebemato. Ir dar ta visa draugija su dvira- 
čiais... Nežinia, kada toks atsidurs tau ant variklio 
dangčio. Ir šitaip lėtai važiuojant galima gerai ap- 
žiūrėti, koks čia yra gyvenimas. Stovi prie parduo- 
tuvių su tais treningais, džinsiniais drabužėliais ar- 
ba suplyšusiais vatinukais. Smilkstančios prastos 
cigaretės dantyse, ir žiūri į mašinas, dingstančias 
jiems iš akių. Ir tas žvilgsnis... Na ką, Euzebiuk? 
Tu irgi galėtum šitaip stovėti savo miestelyje. Ir 
kiaurą dieną tegalvotum, ką čia į save įpylus. 

Juk tai visiška lavoninė, nykuma, tiesiog dug- 
nas... Manau, kad jei čia sustočiau su tokia mašina 
ir su tokiais drabužiais, kaip maniškiai, su tuo te- 
lefonu ir su visu tuo inventoriumi ant stogo, tai 
visi tie pegeerų laukiniai nė nespėjus apsidairyti 
išnešiotų viską, ką turiu, iki mažiausio varžtelio. 
O kai važiuoju pro šalį, tai tikriausiai mano, kad 
esu vienas iš apsukruolių, kurie gali sau leisti išva- 
žiuoti prie jūros... ir toks pavydas juos užlieja, kad 
nė nežinau... Nors kai kurie gal ir nežino, ką aš ten 
vežu... Bet mato televiziją, tai tikriausiai kiekvie- 
nas čia svajoja įsėsti į tokį briką, kaip manasis, pa- 
siimti banglentę ir lėkti į Hėlį... Bet nesulauks jie 
visi čia, nes jie yra pegeerų karšiai, kurie nieko ne- 
sugeba ir neturi to kažko, ką turi Euzebiukas, to 
draivo. Ir dar jeigu vienas ar kitas pamatytų mane 
su Klaudune... tokių panų galite pasižiūrėti tik kios- 
ke ant spalvotų viršelių... Na, ką čia daug kalbė- 

ti... tokią porą, kaip mes su Klaudune, tokiame bri- 
ke ir dar su banglente ant stogo jūs tik televizijoje 
galite matyti... karšiai, drimbos... Žinau, kad visų 
jūsų reikia gerai saugotis... Reikia saugoti tai, ką 
turi, ir neišleisti iš akių visų jūsų, kuriems nepavy- 
ko ištrūkti iš to purvo, kurie stovite prie tų par- 
duotuvių sankryžose ir tik galvojate, kaip čia ką 
nors nugvelbus. 

Ir visi nežinia ką duotų, kad tik pabėgtų iš čia 
kuo toliausiai... Ir gerai, nes mūsų Positivuose bū- 
tent tokie laikysis darbo įsikibę dantimis ir nagais... 
Tai jiems vienintelis šansas, kad gautų varganus 
skatikus ir sakytų visiems aplinkui, kad dirba di- 
delėje tarptautinėje firmoje. Euzebiukas jiems tei- 
kia šansą, kad neatsidurtų prie tų parduotuvių, o 
tos visos panos, kurios pas mus stovi prie kasų, 
kad iš nuobodulio neturėtų penkių vaikpalaikių... 
Ir todėl Euzebiukas gali iš jų reikalauti, nes ir pats 
nesileis pajudinamas, ir ieško kitų tokių pačių stip- 
rių ir dinamiškų, kurie išves šalį į tiesų kelią. 

Kasa 


Vėl penkta, vėl tas velniškas žadintuvas, ir koks 
šlykštus sapnas! Kotletų piramidė, iki pat dangaus. 
Na, išsijunk, po galais, bjaurus pyply! Juk jau ne- 
miegu. Oi, maže, maže, koks tas gyvenimas... At- 
merki akis, pirmas žvilgsnis, ir ką pamatai? Positi- 
vo ženklas ant ciferblato tarp rodyklių. Sušiktas 
suvenyrinis firmos žadintuvas! Ištisą naktį tau sap- 
nuojasi kotletai, prabundi ir vietoj pasisveikinimo 
gauni į tarpuakį raudonu ženkleliu. Švelnus perėji- 
mas iš sapno į tikrovę! O beje, koks šūdinas sap- 
nas. Pardavinėju tuos kotletus kažkokiame nusu- 
susiame turguje, gryname ore, didelė jų rietuvė guli 
ant sustandėjusios nuo purvo klijuotės, žalių, kep- 
tų, apvoliotų džiūvėsėliuose, šimtai, tūkstančiai... 

Jie kyla priešais mane, dauginasi, auga, nieku gy- 
vu negaliu nuo jų apsiginti. Ir kas valandėlę atei- 
na... na, kas? Kaip tai kas, aišku... Slavekas, ir tik 
prideda jų dar, vis daugiau ir daugiau, jau nema- 
tyti dangaus nei saulės, tik gražiai supjaustyti kiau- 
lienos gabalėliai, o aš Žinau, kad privalau visa tai 
parduoti, nes jeigu ne, Slavekas užmes mane ant 
tos rietuvės ir turėsiu su juo ant tų kotletų. Iš tiesų 
jau nebegaliu... 

Oi, maže, čia nereikia studijuoti psichologijos... 
O reikia pakelti sunkų, riebų užpakalį. Savo ruož- 
tu turi mažiau valgyti, mažiau kimšti tų išpūstų ban- 
dų, velniškų kempinėtų gruzdintų bulvių. Kaip tai 
yra, kad tas sifinis ėdalas iškart kaupiasi ant šlau- 
nų ir strėnų? Bet, po velnių, ką kita turiu valgyti, 
dvėsiu iš bado? Nekelk isterijų, maže, keliamės, 
nėra ko, brangioji, skųstis. Gerai, kad turi darbą. 
Kartok tai sau kas rytą... kad ištvertum. O ne kaž- 
kokios ten isterijos... 

Pažiūrėk, kokia graži diena bunda, jau šviesu ir 
šilta, šviečia saulė, tiesiog yra liepa... Ir tai niekis, 
kad senė išjungė vandens šildytuvą, kad vonia be- 
veik ledinė... Dabar vasara ir tikrai ji dar kiek tę- 
sis. Tik paskui gali pasidaryti kiek blogiau, bus vis 
tamsu ir tamsu. Išeisi į Positivą - dar tamsu, išeisi 
iš Positivo - jau tamsu. O paįvairinimui šalta visa- 
me tame urve, nes senė juk ištisus metus taupo... 

Kelkis, po galais, bus graži diena. O svarbiausia, 
kad yra sezono vidurys, visi traukia į pliažą ir lai- 
mingai apeina Positivą. Rytinė pamaina yra visiškai 

rami, beveik niekas neužeina, pasistengus galima 
snūstelti prie kasų. Kelkis, jau penkios po... Dabar 
jau reikia paskubėti. 

Nes visi atostogauja! Maže, ar atsimeni, kas yra 
atostogos? Tai yra, supranti, karštis, saulė ir pa- 
plūdimys. O kada tu buvai paplūdimyje? 

O, per atostogas visai neblogai, kita žmogui 
palanki darbo dinamika, bent jau rytą. Nuo pietų 
prasideda judėjimas, bet iki dvyliktos tiesiog po- 
ilsis. Iš teisybės, šiandien pati pamainos pradžia 
gali būti nervinga. Atrodo, kad bus Magdunė, tai 
reikia apsišarvoti kantrybe. Ji tikriausiai nepra- 
leis progos pademonstruoti, ko verta naujai iškep- 
ta nauja ponia pamainos vadovė. Pamiršo jautis, 
kad veršelis buvo. Laksto pamišusiomis akimis su 
atidarymo lapu ir vaidina ponią Boženą. - Prieš 
eidama prie kasos eik virtuvėn ir išplauk gruz- 
dintuvą, ir padėk Alkui paruošti viščiukus mir- 
kyti. Pakeliui patikrink, ar nėra ko plautuvėje. — 
Ir tu, maže, turi atsakyti kaip nenormali, lyg ko- 
kioje kariuomenėje: - Klausau. Nuplauti skrudin- 
tuvą, paruošti mirkyti viščiukus ir patikrinti, ar 
ko nėra plautuvėje. Supratau. - Visiškai, cipa, iš- 
protėjo. Iš senų vadovų nė vienas taip neišsidir- 
binėja. O paskui ateina lyg kokia kapo ir čiupinėja 
viską tais riebiais pirštais. - Čia nebaigta valyti, 
čia pataisyti, čia išlaižyti, čia išskusti. —- Ką ji sau 
įsivaizduoja? Ar tai aš turiu valyti po visų, kurie 
vakar baigė pamainą? Tikriausiai Klaudunė sau- 
gojo nagučius. 

Gerasis Dieve, tu džiaukis, kad Klaudija neta- 
po pamainos vadove. Ji dirba jau tiek metų... nuo 
pat pradžių, ponas Marekas laisvai galėjo ją paaukš- 
tinti. Bet ponas Marekas žino, kad po baltais gau- 
rais Klaudunė turi smegenėles kaip paukštelio ir 
geriausia, kai ji stovi prie kasos. Tik kartais esama 
rūpesčių, kai aplink ją sukasi per didelis būrelis at- 
kaklių gerbėjų, kurie vietoj džiūvėsėliuose apvo- 
lioto viščiuko ir vaisinio kokteilio nori mūsų blon- 
dinės simpatijų. 

Bet kažkaip man atrodo, kad Klaudija nėra per- 
nelyg palanki nė vienam iš jų. Daugių daugiausia 
blyškiai šypteli, jautriai pasižiūri į savo naujus na- 
gučius su boružėle ar drugeliu, pasako, kad pagal- 
vos, kad dėkoja, ir nieko daugiau. Gali jos laukti 
prie restorano nuo aušros iki tamsos, bet ji visada 
Klaudija tai gal suka su mūsų gražiuoju ir žaviuoju 
Euzebiušu Drutu. Mano intuicija manęs niekada ne- 
apgauna... Jiedu staiga liovėsi pastebėti ir vertina 
vienas kitą kaip orą. Kažkas tarp jų turi būti. Taip, 
maže, tai yra graži pora. Turėtų pasidaryti sau mažą 
klaudijoeuzebiuką... 

Bet tai tik pamainos pradžia. Magdusė pašei- 
mininkaus, išsivalys visa, kas reikia, užpildys for- 
muliarą, o paskui galima ramiai atsistoti prie ka- 
sos. Ir iki pietų yra ramu. 

Antra vertus, nėra ko džiaugtis, kad rytą yra 
tyla. Žinai apyvartos užduotį? Esant tokiam judė- 
jimui jokiu būdu nesugebėsime jos įvykdyti... Tas 

debilas Drutas visiškai pamišo. Nežinau, iš kur jis 
ištraukė tuos skaičius... Atvažiuoja ir lyg kad su 
pakenktais smegenimis kartoja: įtaiga, įtaiga, įtai- 
ga... Ir paskui kaip kažkoks užsikonspiravęs iškry- 
pėlis atsistoja prie kasų, vedžioja žvilgsniu sieno- 
mis ir lubomis, kad tik į mus nežvelgeltų, ir klausosi 
kiekvieno mūsų žodžio... Ir turi būti laisva įtaiga. 
Nes dirbtinė daro klientams blogą įspūdį, o Euze- 
bijus Drutas tik jam žinomais būdais vertina, ar tai 
buvo laisvai, ar nebuvo... Ir dar šypsena, skatinanti, 
natūrali šypsena. Taip tau sako ir to reikalauja ta- 
vo regiono vadovas ir tavo šefas ponas Marekas... 
Nes yra apyvartos užduotis, maže, ir ponia Bože- 
na kiekvienam parengė lentelę. Per pamainą pri- 
valai įteigti dvidešimt džiūvėsėliuose apvoliotų krū- 
tinėlių su priedais, penkiolika su provansališkais 
prieskoniais ir išplatinti dešimt abonementinių kor- 
telių „Pietūs“. 
Todėl tau ir sapnuojasi kotletai. 


O ką gali sapnuoti regiono vadovas Drutas? Ar 
jis iš viso gali sapnuoti? Visi, maže, sapnuojame, 
turime kaip nors perdirbti, kas į mus įsilieja... Jam 
tikriausiai sapnuojasi lentelės ir suvestinės, tokios 
didžiulės lyg Eifelio bokštas, o pačiame viršuje vi- 
sada yra jo pavardė... o paskui sapnuoja apie išti- 
kimus, nuolatinius, įsimylėjusius, susižavėjusius Po- 
sitivu klientus, kurie užėmė visus staliukus 
kiekviename jo restorane. Jie mėnesiais neišeina ir 
tik užsakinėja ir užsakinėja, ir pakyla nuo staliukų 

tik nueiti iki kasų ir dar kartą užsakyti dar vieną 
džiūvėsėliuose apvoliotą kulšelę ir dvigubą porci- 
ją gruzdintų bulvių, ir mišrainę, o paskui dar vie- 
ną krūtinėlę, paruoštą provansališkai, ir dar porci- 
ją gruzdintų bulvių. Ir po kiekvieno užsakymo 
užpildo kliento dėkingumo anketą, pagal visas ka- 
tegorijas surašydami aukščiausius įvertinimus, o 
ypač skiltyje kliento aptarnavimas kasoje... Į tuale- 
tą jie eina tik naktį, nes tada yra tikri, kad niekas 
neužims jų vietos - per dieną prie restorano durų 
kunkuliuoja norinčiųjų patekti eilė, bet vietos ne- 
atsiranda... kiekvienas saugo jas iki galo... Positi- 
vą jie palieka tik plastiko maišuose. Tada mindy- 
dami ir trypdami įsiveržia kiti... 

O paskui jis sapnuoja mano sapną, iš kurio vi- 
sada bundu panikuodama, kad neįvykdžiau nu- 
statytos pardavimų užduoties ir mane atleis be 
įspėjimo. 

Išmušu kasoje dar vieną užsakymą, gruzdintas 
bulves su mišraine be priedų, ir eilinis klientas jau 
nori pasitraukti, o pamaina eina į pabaigą, ir Ži- 
nau, kad mano dienos prekybos užduotis vis la- 
biau tolsta į nepasiekiamą sritį. Euzebijus Drutas 
stovi prie įėjimo į virtuvę su vertinimo lapu ir įdė- 
miai stebi kiekvieną mano gestą... - Labai prašau, 
pone, dar užsisakyti džiūvėsėliuose apvoliotą krū- 
tinę. — Klientas, tėvas ir vyras, kurio šeima atsisė- 
do aplink stalelį šalia lango, žiūri į mane nustebęs. — 
O vaikigaliui prašau paimti bent grietininių ledų... — 
kalbinu, maldaujamai žiūrėdama jam į akis. - Jau 

užsakiau, - jis iškalbingai žvelgia į tuščią padėklą 
laukdamas savo varganų gruzdintų bulvių. - Ar 
ragavote mūsų krūtinės su provansališkais priesko- 
niais, ar pažinote tą nepakartojamą Pietų Prancū- 
zijos skonį? — Aš neturiu laiko, skubu. - Nervingai 
beldžia į padėklą. - Prašau bent sutikti dalyvauti 
naujoje programoje „Pietūs“. —- Mieloji mergina, at- 
ėjau čia greitosiomis ką nors suvalgyti, o ne klau- 
sytis tų paistalų. — Jis supykęs ruošiasi nueiti vi- 
siems laikams su gruzdintomis bulvėmis ir mišraine, 
pasiėmęs iš dėžutės kelis pomidorų padažo pake- 
lius. - Maldauju, pone, aš jus maldauju, - sakau 
verkdama. Drutas kažką rašo į vertinimo lapą. 
Klientas žvelgia į mane su bjaurėjimosi ir pasigai- 
lėjimo mišiniu akyse. - Aš jus maldauju, pone, — 
kartoju ir išbėgu iš kasos, beviltiškai stveriu jį už 
rankos. —- Prašau nenueiti, pone... - šnabždu kūk- 
čiodama. - Jūs, pone, turite užsisakyti džiūvėsiuose 
apvoliotą krūtinę ir paimti lapelį „Pietūs“, labai jū- 
sų prašau... Prašau, pone, suprasti, aš privalau per 
dieną parduoti dešimt tokių kortų... - Klientas des- 
peratiškai stengiasi ištrūkti iš manęs. Bet aš nega- 
liu pralaimėti, apsipilu ašaromis ir šaukiu: — Mal- 
dauju, pone, prašau pasigailėti... Aš turiu įvykdyti 
pardavimų užduotį... - Susmunku ant kelių. - Pa- 
darysiu viską, ko tik, pone, pareikalausite... Vis- 
ką... nuo to priklauso mano gyvybė. - Kūkčioju au- 
tentiškai, giliai sukrėsta. Drutas nesiliauja rašęs. 
Klientas bando man įspirti, bet aš greitesnė ir ap- 
kabinu jo kojas. Paleidžiu plaukus ir šluostau jais 

jo batus. - Prašau, pone, nepraleisti tokios progos, 
išimtinis pasiūlymas, korta „Pietūs“, išimtinės 
prancūziškos džiūvėsiuose apvoliotos krūtinės! — 
kartoju apsipildama ašaromis. Drutas visas švyti. 
Ponas Marekas su ponia Božena, prisiglaudę vie- 
nas prie kito, slapčia šluostosi ašaras. Prie kliento, 
prie kurio kojų aš guliu, pribėga Žmona. - Rade- 
kai, - sako ji labai susijaudinusi, - Radekai, padėk 
tai vargšei merginai... užsakyk tai, ką ji tau taip 
karštai siūlo. — Jie užpildo dvidešimt kortų „Pie- 
tūs“, nuperka siūlomus rinkinius ir nešasi į paplū- 
dimį dvidešimt penkias džiūvėsiuose apvoliotas 
krūtines, kurias ketina išdalyti. Drutas visose ak- 
tyvios įtaigos skiltyse įrašo didelius pliusus, o aš 
įvykdžiau dviejų dienų pardavimų užduotį... Jis 
prieina prie manęs, padeda atsistoti nuo plytelių 
grindų ir prisega man didelę kortelę „Anė - akty- 
vios įtaigos meistrė“. 


Laimė, šioks toks judėjimas prasideda apie vi- 
durdienį. Iš lovų išsiropščia visos tos tapetuotos 
siksos... Į pliažą jos per daug neskuba, laukia va- 
karo, kad vėl įsismagintų ir vėl iki ryto įsitaisytų 
„Maksimoje“ arba „Lagūnoje“. O koks valgis yra 
skaniausias plastikams? Na, žinoma, pozityvus, 
plastikinis. Artėja dvylikta valanda ir staiga su pa- 
dangų Žviegimu privažiuoja kelios BMW, ir visa 
banda pabyra aikštelėn... Smailūs aukšti kulniukai 
su auksiniais ruoželiais, iki pusės užpakaliukų 
dengiančios suknytės, rudas įdegis, tikriausiai iš 

soliariumo, būtinai šviesūs karčiukai, nuo lūpyčių 
varva blizgučiai, o nuo blakstienų - tušas. Jų drau- 
gužiai įdegę, įmitę, žvilga grandinės. Ir pusrytė- 
liams: lėlytės kavutės ir grietinėlės ledai, o ponai 
nuo pat ryto, kad išsijudintų, džiūvėsėliuose ap- 
voliotą viščiuką. Snarglėms daugių daugiausia po 
septyniolika metelių. Bet ir su tomis mažvaikėmis 
reikia: klausau, ponia, kuo galiu padėti, ko šian- 
dien, ponia, pageidautumėt... O jos tik kikena ar- 
ba kraiposi ir piršteliu rodo, paduok man tąir aną... 

Nes mūsų kurorte dabar poilsiauja visa Varšu- 
va. Maže, po galais, marš į vonią! 

Ir tos papūstos lūpytės, tas dūsavimas, ir tie ne- 
kantraujantys žvilgsniai, nes panelėms yra per lė- 
tai... Saulė eina perniek, nes tai bastūnei prie kasos 
nesinori užpakalio pajudinti. Girdi tokį tekstą, bet 
turi, maže, sukąsti dantis ir dar pabaigai pasakyti: 
kviečiame užsukti dar. 

O kaip tie draugužiai seilėjasi prie Klaudijos... 
Nieko nuostabaus, ji yra identiška kaip ir tos jų 
lafirindos. Kai taip atsistoja prie kasos viena prie- 
šais kitą, tai lyg kas būtų tarp jų veidrodį pasta- 
tęs... O įdegę vaikiščiai pučiasi, taiso plaukų želį, 
suka raktelius su raidėmis „BMW“. Vargšas ponas 
Marekas kartais net priverstas stoti už kasų, kad 
baigtųsi tas cirkas... Ponia Božena tai tiesiog išsiun- 
čia ją virtuvėn. O kaip tada mūsų Klaudunė pasi- 
šiaušia... Ji į virtuvę! 

Todėl aš mėgstu tas visas šeimynėles, tėvelis, 
mamytė ir net tie nepakenčiamai išdykę vaikiščiai, 

kuriuos tėvai turi kuo nors pavaišinti, nes vaike- 
liai mat atostogauja... Pagaliau juos galima supras- 
ti. Matyti, kad jiems irgi ne per lengva. Tikriausiai 
ištisus metus taupė, kad galėtų atvažiuoti pas mus 
dviem savaitėms ir pasišildyti ant paplūdimio smė- 
lio. Vaikiščiai laksto, primėto ant grindų gruzdin- 
tų bulvių, prilaisto sulčių, neišmeta po savęs pa- 
kuočių. Po jų tenka nemažai valyti, bet gera bent 
tai, kad ponas Marekas dabar taip suorganizavo, 
kad, kai dirbu kasoje, švarinimu užsiima virtuvė. 
Tai geri klientai, su jais galima normaliai kalbėtis, 
jie leidžiasi įtikinami paimti tą ir aną, ir jų dėka 
prekybos užduotį, iš teisybės su dideliais sunku- 
mais, pavyksta įvykdyti. Bet kas bus pasibaigus 
sezonui, iš tiesų nežinau. 


Čia, maže, ne juokai. Jei ir toliau taip eis, Dru- 
tas su didžiausiu džiaugsmu visus mus išgins ant 
žalios žolytės... Ir nieko keista, kad ponas Mare- 
kas vaikšto kaip nuodų išgėręs, o ponia Božena 
kas akimirką ryja kažkokias tabletes nuo širdies, 
nes visi dabar važiuojame vienu vežimėliu. Aš vi- 
sai nekeliu isterijų. Kaip buvo Stargarde? Staiga vie- 
ną gražią dieną išmetė Miroslavą ir įdarbino kaž- 
kokį visišką apkvaitėlį, kuris kitą dieną atleido 
visus aliai vieno. Merginos verkdamos skambino, 
kad per valandą liko be darbo. Jokių išeitinių iš- 
mokų, nulis pinigų, o jei yra pretenzijų, tai jos turi 
būti agentui. Drutas tik gūžčiojo pečiais. - Tai jis 
jus įdarbino... Galite kreiptis į darbo teismą, bet į 

Positivo teritoriją įeiti neturite teisės. - Ką tu, mer- 
gina, darytum, jeigu taip atsitiktų? Galėtum tik grįŽ- 
ti į mūsų mielą bloką Stšemžine. Tokia yra tiesa. 

Na, belieka dar... iš visiškos nevilties pagrobti 
Euzebijų Drutą... 

Tam tikslui nedvejodama prisijungčiau prie Tri- 
miesčio antikapitalistinės grupės. Marta - skyrius: 
aplinkos ir išnaudojamos darbininkų klasės gyny- 
ba - būtų mano įkvėpėja. Kol kas ji klijuoja ant sie- 
nų lapelius apie hepeningus, dabar gautų tikros 
veiklos galimybę... Po galais, iš kur ji atsirado ne- 
akivaizdinėse studijose? Nusipirkčiau kareiviškus 
batus, pasidaryčiau dredus ir tapčiau pirmąja at- 
stove tų panų, iš tikrųjų išmestų į gatvę iš išnaudo- 
jamos darbininkų klasės, dar kaimo proletariato 
kilmės... Pastūmėčiau organizaciją prie tikros veik- 
los. Ir nors tikriausiai dauguma su riksmu išsilaks- 
tytų po savo saugius namus, pasiliktų Lena. Ji vie- 
na, kaip ir aš, neturi kur sprukti. 

Tad pagrobtume regiono vadovą Drutą Euze- 
bijų, Lena apsisegtų trumputį prigludusį sijonėlį ir 
atsistotų provokuojančia poza ant išvažiavimo ke- 
lio, už kurorto ribų. Pagal gautą signalą ji nusivilk- 
tų palaidinę ir viliotų papu. Euzebijus tikrai nepra- 
leistų tokios progos, nes Lenos papai yra 
monumentalūs. Tada greitai apsvaiginame šliužą 
ir transportuojame jį į pegeero žemines šalia Stšem- 
žino, kur laikydavo bulves paršiukams. Po velnių, 
dar būtų reikalinga Jolė, nes tik ji vairuoja auto- 
mobilį. Tik kad ją traukia prie menininkų ir ji ne- 

gali susitaikyti, kad mūsų mieste jau nerengiami 
kareiviškos dainos festivaliai, o tokios visuome- 
nės iniciatyvos ją ne itin vilioja. Bet gali būti, kad 
ją sugundytų šlovė, kokią atneštų tas pagrobimas, 
šlovė visoje Lenkijoje, o gal ir visame pasaulyje, 
nes juk mūsų žygis atsilieptų plačiu aidu globalia- 
me Positivo restoranų tinkle. 

Nukertame Euzebijaus smilių ir išsiunčiame te- 
levizijos informacijos agentūrai. Žinoma, pride- 
dame laišką su reikalavimais. Pirma: grąžinti į dar- 
bą, antra: sumažinti pardavimų užduotis, trečia: 
kelnės su neužsiūtomis kišenėmis, ketvirta: lais- 
vas produktų, kurie neatitinka standartų, valgy- 
mas, penkta: pareigos nešioti ant kaktos snapelį 
panaikinimas. 

Įrašytume vaizdajuostę. Užmaskuota Lena, ma- 
tosi tik jos didelės akys, ji galėtų pagaliau šūktelė- 
ti: Positivas naikina Motiną Žemę, naikina Amazo- 
nės džiungles ir Argentinos pampą, masiškai žudo 
broilerius, naikina ozono sluoksnį, kasa prarają tarp 
turtingos šiaurės ir skurdžių pietų. 

Nuo to momento mūsų pagrobimas įgautų už- 
mojį, o reikalavimai taptų vis radikalesni. Pareika- 
lautume ko nors visiškai neįmanomo, nuo ko visi 
Positivai virpa ir blykšta. O būtent sutikimo turėti 
laisvas, nepriklausomas profesines sąjungas. Juk dėl 
to, kad restoranams vadovauja agentai, profsąjun- 
gos neegzistuoja, nes kiekvienas restoranas yra vis 
kitas darbdavys... O mes pareikalausime visos Len- 
kijos profsąjungų! 

Visų mieliausias būtų vaizdas surišto Euzebi- 
jaus Druto, gulinčio ant supuvusių bulvių. O kaip 
norėčiau tai pamatyti! Tik nežinau, ar švelni Jolė 
su savo pretenzijomis iškęstų tą smarvę. Taip pat 
Marta ar Goska... Jos vis dėlto labai švelnios mer- 
ginos. Kad taip pastačius vieną ir kitą dvylikai va- 
landų kasoje... Tada jos pajaustų, ką reiškia skau- 
dančios kojos ne nuo slankiojimo po Monciaką. 

Žinau, kas dar! Uždėčiau jam ant pimpalo elek- 
trinį melžtuvą ir egzaminuočiau jį iš aktyvios įtai- 
gos formulių... per mažai natūraliai — ir jungčiau 
melžtuvą, per mažai spontaniškai — ir dar kartą — 
šypsena pernelyg dirbtinė, netikra —- ir spaudžiu 
starto mygtuką. O jo pimpalas darytųsi vis ilges- 
nis ir ilgesnis... 

Dėl užsitęsusių derybų nupjautume jo ausį ir nu- 
siųstume asmeniškai Kšištofui Lenartui, tinklo di- 
rektoriui... kartu su mano kelnaitėmis, kad paska- 
tintume jį susimąstyti... 

Maže, maže, saldūs sapnai nemiegant, jei šian- 
dien nepavėluosi... 


Dieve, vėl ta liuksusinė vonia ir rafinuoti pato- 
gumai pagal dvidešimtojo amžiaus pabaigos lygį. 
Senė remontavo tai gal prieš šimtą trisdešimt me- 
tų. Kodėl čia visada ledinis šaltis? Ir tradicijos tęs- 
tinumo dėlei melsva klozeto kriauklė. Ta pati yra 
gimtajame bloke Stšemžine, kur tėvelis irgi tokią 
pastatė prieš daugelį metų. Buvo toks laikas, kai 
mūsų vaivadijoje kiekviena šeima sulaukė tokios 

paskyros. Ir kiek atmeni, tūpdavai ant jos ir tupi 
iki šiandienos. Taip pat liko atmintyje šeiminis pa- 
sakojimas, kaip po daugelio dienų tarnybinio ne- 
buvimo, kai mama jau buvo įsitikinusi, kad ir šį 
Sykį teks jį atsiimti iš ligoninės, iš žinomo skyriaus, 
tėvelis pasirodė tarpduryje su triumfo poza ir su 
puikia melsva klozeto kriaukle ant peties... Ir pas- 
kui ilgai ir smulkiai dėstė visus spalvingus epizo- 
dus tikros odisėjos, kai gavo šį porcelito lobį už 
pavyzdingą trijų šimtų karvių dirbtinį apsėklini- 
mą. Tas apsėklinimas vyko tolimuose Stolpicuose 
ir tęsėsi kelias dienas, o paskui mūsų tėveliui teko 
du kartus persėsti iš autobuso į autobusą ir visur 
jis kėlė nuostabą, jį be paliovos klausinėjo, kur ga- 
vo tokią dailią kriauklę. Maže, kokia tu tada turė- 
jai būti maža. Nežinojai, kas yra baltosios karšti- 
nės skyrius ir dirbtinis apsėklinimas. Na ir, žinoma, 
mama viską jam atleido, pamačiusi jį su ta melsva 
klozeto kriaukle. Dabar jie irgi vaišinasi tuo pasa- 
kojimu, ypač kai juos užvaldo nostalgija epochos, 
kurioje žmonės gaudavo klozeto kriaukles. Iš tei- 
sybės, geriau nepasidarė, pegeeras iširo, abu nete- 
ko teisių į pašalpas... O melsvas klozetas liko... Tai 
tikriausiai dėl jo čia jaučiuosi lyg namuose. 

Maže, sulaikyk neproduktyvių minčių antplūdį 
ir pradėk pliuškentis dėl sveikatos ir grožio, nes 
pavėluosi, o Magdunė su malonumu padarys lape 
atitinkamą įrašą... 

Gerai, kad tas veidrodis padūmavęs, jis gal mena 
senės jaunystę. Bent nesimato figūros ydų. Tos 

strėnos, maže... ir čia, žiūrėk, kas darosi su šlauni- 
mis. Nekelk isterijos, iš tolo gal nėra taip jau blo- 
gai. Juk kai ateini su sijonu, tai net Robertas neiš- 
laikęs švilpteli. Jis, deja, tikras plėvėsa, bet Alekas 
ar Mati yra tokie normalesni, gal jiems patinku. 
Tame padūmavusiame veidrodyje tavo kojos, ma- 
že, yra iš tikro dailios. Na, galima turėti bendro 
pobūdžio pastabų dėl sėdmens. Tai mūsų įžymaus 
restorano sveiko ir racionalaus maisto pridėtinė ver- 
tė. Tik kad kai turi maistui aštuonis zlotus dienai, 
tai nori ar ne, esi priversta krauti į save tą pozity- 
vų šūdą. Nėra išeities, kokia prasmė dvėsti iš ba- 
do, jeigu ten kasdien išmeta tiek to ėdalo. Lyg va- 
gilė slapčia valgau tarnybinėse patalpose, nes 
standartai draudžia. Cha, išradingiausia būtų tai 
daryti šikinyke. Ponas Marekas iš tiesų yra nieko, 
jis primerkia akis ir galime suvalgyti tai, kas jau 
atšalo, bet tik slapčia... 

Maže, ką veiki toje pasakoje? Kai nusipirksi spa- 
lio mėnesį vadovėlius, turėsi visus keturis zlotus 
dienai, galėsi pasiausti ir dar kiek atidėti. Ne, po 
galais, negaliu, neturiu jėgų galvoti, ar pinigų dar 
užteks šiam mėnesiui. 

Maže, pažiūrėk, koks šiandien gražus oras, ir lįsk 
į vonią. Kodėl ta pabaisa išjungė šildytuvą?!! Jėzau, 
kokia šalta! Kodėl turiu gyventi pas pamišėlę, ko- 
dėl negaliu praustis šiltu vandeniu? Maže, kodėl taip 
yra? Kodėl vieniems įkalnė, o kitiems nuokalnė? 

Kurių galų visa prausiesi? Ir kuriam galui taip 
draskaisi? Mesk po galais visą tą kankynę, atleisk 

sau ir mandagiai grįžk į Stšemžiną, į bloką, į savo 
šeimą ir savo mažą tėvynę. Maže, dėmesio, tik be 
tokių sumanymų nuo pat ryto. Lisk iš to ledo, tai 
smegenys tuojau grįš į vietą. Be isterijų. Mielas 
rankšluostėlis, šiltutis, mėgstamas, gautas iš ma- 
mos po eglute... Tokia mylima ta mūsų mama, 
kiekvienam ką nors nupirko. Jiems tai jau tikrai 
sunku. Nesiguosk, maže. Dabar dezodorantas ir 
truputis balzamo... ant šlaunų ir pilvo, maloniai 
kvepia, ir ant rankų. Jos taip išsausėja nuo to van- 
dens ir šaldytų produktų virtuvėje. Geras tas 
L'Orėalis... Kosmetikos sąskaita netaupysiu. Ga- 
liu neprivalgyti, bet nesmirdėsiu ir nesitepsiu ko- 
kiu nors rusišku sifu... 

O poryt į normalų pasaulį, į Gdanską, pas Niną 
vėl pasipliuškensiu už visus laikus. Dieve brangus, 
gerai, kad ją man atsiuntei. Nueisime su Nina į de- 
kanatą sužinoti, kaip pereiti iš neakivaizdinio į va- 
karinį... ką reikia išlaikyti. Ir jeigu tik leis Apvaiz- 
da ir fakulteto taisyklės, maže, tai jau nuspręsta, 
nešdiniesi iš čia! Gana to gero... Nina pakvietė mane 
pas save. Gyvensiu Jelitkove ištisas ilgas keturias 
dienas, paragausiu baltam Žmogui prieinamų ma- 
lonumų! 

Bet jai gera, saldus Jėzau, nuosavas jaukus liz- 
delis - vieno kambario butas Jelitkove, lyg iš „Gy- 
venk gražiai“ puslapių. Tėvai moka už jos moks- 
lus. Taip gyventi, kaip ji, maže... gali pasikviesti 
pas save ką tik panorėjusi. 

Maže, nepuoselėk iliuzijų... Tu niekada neuž- 
dirbsi padoriai, visada būsi be pinigų. Užbaigsi tą 
psichologiją, ir kas? Būsi kasos magistras? Na, ne, 
ten tai tavęs jau nenorės, nes dar labiau suksi nosį 
nei dabar. Gal geriausiu atveju įsitaisysi kur kon- 
toroje, bet vis viena visada nuomosi kokius nors 
pridvisusius urvus. 

Ar tu, moterie, turi taip liūsti nuo pat ryto? Pa- 
galvok... Nina yra super, ir Lena, ir Mariska. Jos 
nepaliks tavęs vienos. Juk jau ištisus metus tau Zy- 
zia: atvažiuok čia, mesk tą savo skylę... tave pri- 
baigs tas važinėjimas į studijas. Nina irgi yra ne- 
akivaizdiniame ir sako, kad kartu pereisime į 
vakarinį. Lengva jai kalbėti. Ji miela, bet juk nesė- 
dėsiu jai ant sprando, nes ta draugystė per greitai 
baigsis... 

Ten butų nuoma du kartus brangesnė nei čia. Bet 
gal merginos man ką nors ras. Jos yra mielos, tos 
mano bičiulės, ir tai tikrai puiku, kad tose šūdinose 
neakivaizdinėse studijose man tokių pasitaikė. 

O gal ieškoti ko nors kartu su Jole? Tik kad su 
ja nesusišnekėsiu, aišku tai kaip diena. Nes tada su 
tuo blondinėliu ji tikrai perlenkė: - Tu jam geriau 
nesakyk, kad esi Positivo kasininkė, jis man už- 
megs ryšį su galerija „Scena“, sakyk, kad Gdanske 
studijuoji psichologiją... Be to, kaip įmanoma penktą 
valandą atsikelti į darbą? Turi būti prišikta galva, 
penktą galima gultis miegoti, brangioji... - O kai 
tik tave pamato, tai iš karto: - Anuse, ar neturi 
kiek pinigų, nes aš dvi dienas nevalgiusi... 

Ką šiandien ant savęs užsimesti? Maže, pažiū- 
rėk! Reikia nusipirkti naujas kelnaites, su šitom jau 
nelabai galima pasirodyti, suskalbtos kaip velniai 
ir čia gumytė persitrynė... O kam tu norėtum ro- 
dytis, mano panele, su tais prašmatniais apatiniais 
drabužiais, hm? Kokie gi kavalieriai siekia tavo pa- 
lankumo? Kokius planuoji užkariavimus? Na, Ale- 
kas tave sekioja, tai faktas... Nėra ko apsimesti, 
visada trinasi šalimais. Ir jo tokios gražios rankos, 
tik taip begėdiškai žiūri... nemėgstu, kai taip spok- 
so. Ir kiek galima klausytis apie tas viliojančias 
studijas ir svajones tapti rinkodaros skyriaus spe- 
cialistu ir kurti vis išradingesnes pardavimų stra- 
tegijas. Nieko nuostabaus, kad jis taip domisi mū- 
sų prezentacijomis. Mūsų restorano „Pietų“ 
abonemento lyderis. Bet tos gražios rankos. Oi, 
maže, maže, kas tau galvoje klydinėja. Naujas kel- 
naites... gal atidėsiu ir nupirksiu turgelyje „Trium- 
fo“ falsifikatą... 

Kšištofui tos kelnaitės patiko, jis apskritai jų ne- 
numovė. Tai buvo taip netikėta. Kas mane sugun- 
dė su juo nueiti? Nežinau, kas mane išmušė. Gal 
padauginau senės vienuolyno drausmės. 

Jis buvo kažkoks toks, na, aišku, pasimetęs. Ar 
tu visada turi būti pasimetusiųjų guodėja? Ir visa- 
da turi išgalvoti ką nors tokio egzaltuoto... Sama- 
rietė... Koks jis ten pasimetęs... Kvailas juokdarys 
komandiruotėje... O tu ką, kretine? Beveik dvide- 
šimt ketveri metai, o kas tau galvoje klydinėjo? Rei- 
kia supratimo ir artumo? Su kuo? Su kažkuo iš kito 

pasaulio, iš kitos planetos? Gal veikiau markitan- 
tė... Automobilis tau patiko? Didžiulis? Sveikinu! 
Taip... vyriškos jėgos ir ko dar simbolis... Baik, ma- 
že, tą skurdžių psichologiją. Ir barzda, ką? Patir- 
ties simbolis? Jėzau, reikia būti išties nenormaliai, 
kad nueitum į viešbutį, šiaip sau... Ar šiaip sau? 

Apatinuką baltą ar žalią? Sijoną ar kelnes? Ką 
tu sau įsivaizdavai? Kad pasiims tave į rūmus, 
skambins, pames viską ir kartu suksite lizdelį, ku- 
riame išsklaidysi jo melancholiją, pataikausi jam, 
mainais gaudama tą patį, ir taip gyvensite ilgai ir 
laimingai? 

Ne, maže, jokių iliuzijų... Tik težinojai, kad pa- 
nai iš pegeero reta proga pavažiuoti tokiu auto- 
mobiliu, atsigulti velniškai patogioje, plačioje 10- 
voje geriausiame kurorto viešbutyje, įeiti po karštu 
dušu įstiklintoje kabinoje ir mylėtis su patyrusiu 
vyriškiu, kuris sugeba padaryti taip, kad nors li- 
kai su kelnaitėmis, pamiršti viską. O to tau reikėjo 
ir reikia labiausiai... 

Paskambinsi jam? Ir ką? Prašysi jo: sutvarkyk 
man persikėlimą į Gdanską... Maže, yra kurvišku- 
mo ribos. Na, be skambių žodžių. Tai nėra koks 
kretinas. Supras, kad iš tiesų esi be išeities, kad tai 
tau gyvenimo ar mirties klausimas. Su kretinais į 
lovą nevaikštau. Nepaisant visko... 

Nesimauk sijono. Jis per trumpas, rytą dar šal- 
ta... Juk tuojau atsistosi priešais savo metalinę spin- 
telę ir apsirengsi tarnybinį kostiumėlį... Jo blogiau- 
sios kelnės. Kaip maišas. Užpakalis kaip daržinė. 

Kaip gali mus versti vilktis kažką tokio patrauk- 
laus? Tišertas ir palaidinė dar šiaip taip, bet tos 
kelnės... ir dar tas firminis snapelis ant kaktos... 
Taisyklės preciziškai aprašo strateginę snapelio pa- 
dėtį. Jis turi būti uždėtas tiksliai, tinkamame kak- 
tos aukštyje. Jokių fanaberijų ir nukrypimų atsi- 
žvelgiant į antropologinius ypatumus, lygiai, 
matomoje vietoje prisegta kortelė su vardu ir pa- 
reigomis. O pirmiausia prieš einant prie kasų būti- 
na kruopščiai patikrinti kišenes. Ar gerai užsiūtos, 
kad nevogtume, neimtume arbatpinigių ir grąžą 
atiduotume iki grašio. Šį aprangos elementą reikia 
traktuoti su ypatingu pietizmu. Kišenės anga ne- 
gali būti praardyta, dygsnis turi būti tankus. Bet 
koks „kišenės standarto“ neatitikimas, atskleistas 
naujos pamainos vedėjos Magdalenos Parapet, ga- 
li baigtis baudžiamuoju uždarymu į šaldytuvą dau- 
geliui valandų... 

Bet, maže, galėjo būti ir blogiau... Pavyzdžiui, 
devynioliktasis amžius... Lodzė, purvas ir lietus... 
tekstilės fabrikas. Reimontas, Prusas ir Konopnic- 
ka kartu paėmus... Ketvirta ryto, tu stovi minioje 
išsekusių merginų didžiulio raudono fabriko var- 
tuose... Tavo suknia savo spalva ir forma iš esmės 
yra maišas... Jokių klosčių, įsiuvų, kišenėlių, raukš- 
lių... Jokių slaptynių ar slėptuvių, kuriose galėtum 
Euzebijaus Druto veidu didele lazda pakelia mai- 
šo, kurį tu apsirengusi, apačią... Tu visa drebi ma- 
tydama tą baisų Žmogų. Jeigu bent tai darytų savo 

stipriomis, niekada neplaunamomis rankomis, ku- 
rias sapnuoji savo ledinėje, žiurkių pilnoje kama- 
rėlėje, kur merdi po šešiolikos valandų darbo prie 
giamų darbininkių svajonė... Po velnių, maže, iš- 
spjauk tai! To tik betrūksta, kad sapnuotum Druto 
Euzebijaus rankas. 


Dėl atsvaros prisimink sau, kaip čia patekai. Tai 
stebuklas, kad tave priėmė į Positivą. Neprisime- 
ni, aukseli, kokia buvo isterija? Manei, kad jau po 
mokslų, kad visa reikės mesti velniop, kad iš nie- 
kur nesukrapštysi mokesčiui už mokslą. O tas šmi- 
kis Rolevskis buvo tiesiog pimpalas, taip, maže, rei- 
kia apie jį galvoti... Trejus metus plėšeisi ir vieną 
dieną likai be darbo...Tuojau po brandos egzami- 
nų įsidarbinai pas jį kasininke... Ar tam baigei vi- 
durinę mokyklą? Trejus metus diena dienon auto- 
busu iš Stšemžino ir atgal, ir kartais po dvylika 
valandų pienas, bandelės, sūris griežinėliais... 

Tai stebuklas, kad ponia Božena dažnai pas mus 
apsipirkdavo ir jai kaip pirkėjai buvau normali. 
Visada laba diena, tų pomidorų, ponia, prašau ne- 
imti, o rūkytos mėsos atpjausiu iš vidurio, kas ten 
pas jus ir taip toliau... Kai tas pimpalas man pasa- 
kė, kad nuo pirmos dienos turiu neateiti, po visą 
miestą vaikščiojau, ir kai atėjau į Positivą, tai vos 
neverkiau. O ponia Božena iš karto mane pažino ir 
sako, kad tokiai patyrusiai prekybos darbuotojai 
visada ras vietą ir kad nesisieločiau, ir liepė ateiti 

jau kitą dieną. Maže, pirmą pusmetį buvai geriau- 
sia pagal visus rodiklius, o kai tas pimpalas Rolev- 
skis pamatė tave Positive, tai tik paslėpė piniginę 
ir išėjo... 

Ir visada prisimink Pamelą, galvok apie mokyk- 
los suolo draugę su dėkingumu iki paskutinės gy- 
venimo dienos. Dėkok Dievui, kad ją pastatė ant 
tavo gyvenimo kelio. Tai tu, mano gražioji, pakei- 
tei mano gyvenimą... Kaip gerai, kad atsiradai, ir 
kaip gerai, kad Slavusis iškart tau užtaisė pilvą. 
Tiek ašarų išliejau dėl to galvijo... O dabar dėkoju 
Dievui už globą. Anksčiau ar vėliau būtume apsi- 
gyvenę tavo bloke, mano mylimas Slavekai, nes aš 
turiu dar tris jaunesnes seseris, o tu tik vyresnį bro- 
lį, kuris ir taip visą laiką kažkur pradingęs, ir ten 
tame jūsų kambarėlyje pasidarytume dar kelis ma- 
žus Slavekus. Ir taip kaip dabar Pamela stovėčiau 
prie parduotuvės su vienu vaiku vežimėlyje, antru 
jau lakstančiu ir trečiu pilve... Žinoma, tas smul- 
kmės kiekis, mano brangus Slavekai, galėjo tave 
labai išvarginti, ir suprantama, kad blaivas to ne- 
gali ištverti... Kokia tu buvai kvaila, Ane. Pasaulio 
nematei be to bybio... Bet kai viską sužinojai, iš- 
kart susiradai nuomojamą kambarį ir iš ten išsi- 
nešdinai... Dabar iš čia turi išsinešdinti... 


Maže, šiandien jau nebeliko nė minutės, nė ne- 
galvok apie arbatą. Tuojau pat pro duris ir sprin- 
terio bėgimas, tai gal Magdalena Parapet neįvels 
tau pavėlavimo. Skelsi sau kavos iš automato ir 

sugrauši gabalą vakarykštės bandelės. Bus nuosta- 
būs pusrytėliai... 

O kokios kavos gėriau pas Niną... Ji namuose 
turi elektrinį kavos plikytuvą! Rojaus skonis! Su 
karštu pienu. Kokios putos buvo! 

Apskritai tai ji labiau mėgaujasi arbata. Visoje 
virtuvėje, visa to žodžio prasme, visur dėžutės su 
arbata. Juodoji, raudonoji, žalioji ir baltoji su ro- 
mu, su jazminais, vaisiais, rūkyta ir paskrudinta, 
pagal skonį ir momento įgeidį. O kaip kvepia toje 
virtuvėje, koks stebuklingas kvapas, kai ten įeini. 
Ir indai: juodajai arbatai vienas arbatinukas, kitas 
žaliajai, bambukiniai trijų dydžių koštuvėliai, ne- 
blogas žaidimas, tikriausiai tam reikia išleisti dau- 
giau nei gauni per visą Mėnesį... 

Ir tie pusryčiai, kuriais mane pavaišino, kai mie- 
gojau pas ją po paskutinio egzamino... Mozarelos 
sūris, toks italų išgalvotas... ir prie to bazilikų lape- 
liai, iš vazonėlio, stovinčio ant palangės, ir aliejus... 
pirmo spaudimo... Maže, turi kada nors save kuo 
nors tokiu pavaišinti. O paskui ištisą savaitę slapčia 
tarnybinėse patalpose krimsi šaltas viščiuko kulše- 
les su džiūvėsėliais, primenančiais maltą šlaką... 

Gerai, kad ponas Marekas sugalvojo, jog sezo- 
no metu Positivas dirba ištisą parą. Paimi kelias 
nakteles ir paskui grafikas susidėsto taip, kad yra 
laisvų dienų... Ir bus atostogos, maže! Keturios die- 
nos Jelitkove pas Niną. Turi kasdien melstis Aukš- 
čiausiajam, kad ponui Marekui užėjo įkvėpimas su 
tomis naktimis... dabar tai visi sutariame, kas ima 

kokią pamainą, o kai prasidės spalis ir sesijos mo- 
kyklose, kaip visada kils barnių dėl grafikų... Visi, 
po galais, ėmėsi mokslų. O ką mes iš tų studijų tu- 
rėsime? Ponia magistrė kasininkė ar ponas magist- 
ras virtuvės darbininkas, o licenciato darbas pa- 
dės geriau švitruoti grindų šepečiu? 


Kelnes, maže, be kalbų kelnes. Tikriausiai po 
darbo eisite išgerti alaus... su Aleku ir Hana. Ale- 
kas vėl spigins akis, bet tegu spigina. Matyt, yra į 
ką... Deja, paskui mus nuslinks Pavelas. Visur, kur 
tik Hana, ten ir Pavelas. O jo tai jau neįmanoma 
klausytis. Jis visų laikų Positivo restorano kurorte 
pardavimų pagal visus rodiklius lyderis, užima pir- 
mą vietą regione pagal kortelės „Pietūs“ platini- 
mą, o galjam pavyks tapti vienu iš geriausių ir įkal- 
binėjant krūtinę su prieskoniais. Ir kokios vidinės 
kilimo perspektyvos - mūsų puikusis regiono va- 
dovas žadėjo vežioti jį po visus regiono restora- 
nus, kad užkrėstų kitus savo entuziazmu. O Hana 
įsispitrėjusi į jį lyg į paveikslą. - Pavelai, kaip tu tai 
darai, iš tikrųjų nežinau. Aš negaliu įvykdyti die- 
nos pardavimų užduoties. - O po trečio alaus jai 
jau pradeda srūti ašaros: - Jie mane išgrūs, ir ką aš 
tada darysiu? Pavelai, atiduok man truputį savo 
rezultatų... - O Pavelas tada raitosi lyg vijūnas. 
Cha, cha, cha, maže, net miela žiūrėti. O paskui 
Alekas ir istorija jo licenciato darbo, kuriame jis 
smulkiai ir su įkarščiu aprašė abonementą „Pietūs“. 
Maže, nešdinkis iš čia. 

Su tavimi ne visai gerai... Tai, kad nenoriu vėl 
su jais eiti gerti alaus ir taukšti apie darbą, tai dar 
galima kažkaip suprasti... Bet alternatyva. Juk tik 
sulaukę užtarnautos pensijos žmonės linkę važiuoti 
tokį gabalą, kad paslampinėtų po parką ir pasėdė- 
tų prie tvenkinio, ilgisi ir nori būtinai pamatyti, 
kaip laikosi jų ąžuolai ir bukai. Jėzau, ar kas dar to 
nenupirko... Maže, ką tu darysi, kai atsiras savi- 
ninkas ir viską apjuos tvora?.. Tu esi nenormali, 
nieko keista, kad mylimos sesutės tave tokia laiko 
ir nė kiek nesistebi, kad pasirinkai psichologiją. Val- 
kiotis vienai po tuos griuvėsius ir bruzgynus... ir 
dar rūpintis tuo, kas gali atsitikti... 

Jeigu su mumis norės važiuoti Pavelas, tai sė- 
du į autobusą ir važiuoju... Mačiau juos vienoje 
vietoje! Bet tik iki dvarelio... Į gyvenvietę neisiu, 
nenoriu ten vaikščioti... Nenoriu matyti sesučių, 
nenoriu matyti prie parduotuvės stovinčios Pa- 
melos, nenoriu matyti už parduotuvės gulinčio Sla- 
veko. Be to, pas tėvus neseniai buvau... Jei va- 
žiuosiu iškart po darbo, tai paskutiniu autobusu 
grįšiu... 

Tu jau iš čia išvažiuok, nes pakvaiši. Bet taip 
seniai ten nebuvau. Surengsiu sau išvyką. Įeisiu į 
parką iš miško pusės, eisiu per pievas, kad niekas 
manęs ten nematytų. Apskritai mėgstu kelią per 
kumetyną. Grindinio akmenys blizga saulėje, o kaip 
žvilga po lietaus... Abipus žemi plytiniai namai su 
nuožulniais stogais, dengtais samanotomis čerpė- 
mis... gal jie stovi ten visada kaip pasakų nameliai, 

užkelti ant lauko riedulių... Galingi ąžuolai ir kle- 
vai tęsiasi iki pat rūmų ir parko. 

Tenai neisiu, nes jau iš tolo mane užuos šunys ir 
ims loti, ir visi žiūrės, ką ten neša. - Ko ten lan- 
džioji, - šūktels Juzviakova su išsukinėtais pirštais, 
o Pšigodzka, to Pšigodzkio, kuris praėjusią vasarą 
girtas užsimušė su motociklu, pridurs, kad visa ma- 
no šeima nenormali, o Dariušas pastos man kelią, 
sakys, kad jau nebegali manęs sulaukti, ir įsikiš ran- 
kas po treningo gumute, kad sau pasikasytų. Todėl 
geriau eiti į dvarelį iš miško pusės... tada atrodo, 
kad aplinkui nėra žmonių, kurie taip bjauroja tą vietą. 

Kai jau praeinama pro kumetyną, galima tuo ke- 
liu žingsniuoti tiesiai apie du kilometrus... Grindi- 
nio akmenys kažkur pradings smėlyje. Ir išeinama 
į kraštovaizdį po mūšio... Sužlugęs Stšemžino pe- 
geeras... betoninės griūvančios tvoros ir be galo 
stūksantys griūvantys tvartai, šalia garažai, pavė- 
sinės, sandėliai be durų ir langų... Visur išmėtyta 
surūdijusių, sulankstytų gelžgalių, mašinų likučių, 
vienišų traktorių, srutovežių, ekskavatorių... Su- 
griuvęs siloso bokštas su į dangų iškeltomis atra- 
momis kaip nuvirtusi raketa... sutrupėjusios beto- 
ninės konstrukcijos, styrantys iš žemės plieniniai 
strypai. O tolumoje mūsų blokai... Bet aš ten nei- 
siu, tik per mišką grįšiu į autobuso sustojimo vietą 
ir grįšiu pas senę. Gal vakare pataikysiu ant įjung- 
to vandens šildytuvo... 

O dvaro pastatas... Tuštuma ir tyla... Nuvir- 
tęs bokštas, išplėštos durys ir langai, freskų, gal 

kažkokių herbų ant tinko pėdsakai, dešiniajame 
sparne girgždantys mediniai laiptai, o iš antro aukš- 
to gražus parko vaizdas... Tuščia ir tylu... Prisime- 
nu, kaip ten gyveno penkios šeimos... juos iškėlė į 
blokus gal prieš dešimt metų... gal anksčiau... nuo 
kada pradėjau ten vaikščioti viena?.. pradėjusi mo- 
kytis pagrindinėje mokykloje... Staiga viskas ten 
ištuštėjo... Pasidarė taip tylu. O tame mūsų bute 
visada triukšmas, niekur neturi savo vietos... Prie 
tvenkinio stovėjo audros suskaldytas ąžuolas. Ma- 
že, joks Slovackis su Baironu drauge paėmus ne- 
aprašytų tos vietos. Visiškas romantizmas... Ge- 
rai, kad Slavekas pasakė, jog jis yra normalus ir 
ten su manimi nesėdės, ir neturiu iš ten jokių prisi- 
minimų apie jį... Tiesiog tuščia ir tylu. Tik didžiu- 
liai ąžuolai, bukai ir klevai... 

Visada man tai kažkaip padėdavo... liūdesys, 
kuris ten tvyro ore... vaistas nuo visų nesąmonių... 
kad nėra kur gyventi, kad nėra pinigų, kad reikia 
važinėti... 

Vi atsidūrėme prie jūros. Anė nemėgsta jūros ir 
paplūdimio. Paskutinį sykį sėdėjo ant smėlio, ant 
kranto gegužės mėnesį, kai ten nuvažiavo su Kšišto- 
fu Lenartu. Geriau savas apžėlęs Stšemžino parkas. 

Anės gyvenimo situacija yra net iki nuobodulio 
banali. Išvarginta darbo, svajojanti ištrūkti iš na- 
mų, kurie yra jai košmaras, ji turi bet kokia kaina 
baigti studijas, nes tai jai vienintelis šansas. 

Kaip atrodytų Manos ir Dodo susitikimas su 
Ane? Iš teisybės jis neįmanomas, nes jų istorijos lai- 
kas yra skirtingas. Bet jei toks nebūtų, kaip jos galė- 
tų kalbėtis? Anė tik skėsteltų rankomis ir bejėgiškai 
šypsotųsi, klausydamasi Manos raudų dėl globalių 
korporacijų naikinamos planetos likimo. 

Na, sene, kaip tai, kuzva, atsitiko, kad ji šūdi- 
nasi tame Positive? — paklaustų Mana Dodo, sė- 
dėdama prie kavos Coffeheavene. - Jai negaila lai- 
ko ir gyvenimo? Aš suprantu, stinga pinigų, bet... 
ji net įdomi mergina, tik kažkaip mažai atsipalai- 
davusi. 

Dodo atsakydama užsirūkytų eilinį „Marlborą“. 

Mana su Dodo gali išsinuomoti butą Varšuvoje 
ir studijuoti dieniniame skyriuje, o Anė priversta 
gyventi pas senę. 

Ne, nei Mana, nei Dodo, nė viena iš jų neturi 
turtingų tėvų, tėvo verslininko ar teisininko, mo- 
tinos gydytojos ar atvirkščiai. Mana kilusi iš Dzier- 
žonovo. Iki išvažiuodama į Varšuvą gyveno de- 
šimties aukštų name. Jos tėvai yra mokytojai. Jiems, 
kaip ir pačiai Manai, buvo savaime suprantama, kad 
jų vienturtė mokysis aukštojoje mokykloje. Ir iš es- 
mės to tikrumo pakako. 

Nors du mokytojų su trisdešimties metų stažu 
atlyginimai čia anaiptol nėra bereikšmiai. Jiems ne- 
reikėjo skaičiuoti kiekvieno grašio valgiui ir visa- 
da užtekdavo knygoms ir sąsiuviniams, dažams ir 
popieriui. Mana galėjo skaityti ir piešti kiek širdis 
geidžia. Mokėsi gerame Vroclavo licėjuje, kurį lan- 
kė vien originalai, o Mana galėjo su jais draugauti. 
Pagaliau tėvų pinigai leido Manai išvažiuoti į Var- 
šuvą į dieninį aukštosios mokyklos skyrių. Du kar- 
tus stojo į įvairių kultūrų fakultetą. Pirmą kartą ne- 
įstojo. Tėvas kiek bandė spausti, kad kur nors 
dirbtų metus tarp egzaminų, bet galop susitaikė 

su tuo, kad jai reikia ramybės ir laiko mokytis. Ne- 
abejotinai galėjo mąstyti. Turėjo kambarį tik sau ir 
visada pilną šaldytuvą virtuvėje. 

O Dodo? Dodo yra varšuvietė. Mama dirba bu- 
halterijos įstaigoje, tėvas daug metų „Fotone“ atli- 
ko techninę priežiūrą. Tad galima sakyti, kad fo- 
tografija yra jos šeimos tradicija. Pradėjo 
fotografuoti įstojusi į licėjų. Fotografijos medžia- 
gų visada gaudavo veltui, net ir tada, kai „Foto- 
nas“ bankrutavo ir tėvas su savo draugu įsteigė 
statybinių medžiagų urmo bazę. Dodo turi trejais 
metais jaunesnį brolį, su kuriuo gyveno viename 
kambaryje, todėl ji norėjo kuo greičiau išsikelti. 

Dodo neįstojo į įvairių kultūrų fakultetą. Dėl to 
labai nesisielojo. Iš tikro jos pomėgis buvo foto- 
grafavimas, o ne teorinis mąstymas apie kultūrą. 
Tėvai iš pradžių niršo, kai jiems pranešė ketinanti 
rimtai užsiiminėti vien fotografija. - Vaike, bet iš 
ko gyvensi? - klausė jie. 

Ji susipažino su Mana įgyvendinant projektą Gry- 
na gyva vilna, kuriame Mana kartu su Kubos kole- 
gomis iš ASP rodė instaliacijas iš vilnos. O Dodo 
darė nuotraukas ką tik įsteigtam „Miestodontui“. 
Mana ieškojo ko nors, kad drauge galėtų išsinuo- 
moti didesnį butą. Jos atitiko viena kitos skonį. Do- 
do tėvai nedvejodami sutiko prisidėti, nes jau ne- 
begalėjo ištverti nesibaigiančių jos konfliktų su 
broliu. 

— Kas per menas ta fotografija? — ironizavo jos 
brolis žiūrinėdamas pluoštą, iš kurio ji išrinkdavo 

tik vieną gerą nuotrauką. - Net ir beždžionė pa- 
darytų vieną gerą iš dviejų šimtų beviltiškų. Bet 
tai nėra pagrindas tam, kad jos gulėtų visur. Tai 
yra ir mano kambarys, - keldavo jis balsą. 

— Dink, nesubrendėli - atsakydavo Dodo, ir ta- 
da prasidėdavo... 

Tad tėvai su palengvėjimu pridėdavo Dodo kas 
mėnesį po keturis šimtus zlotų, kad tik jos brolis 
galėtų ramiai laikyti brandos egzaminus. 

Anė pegeero daugiaukščio kambaryje turėjo dar 
tris seseris, ir niekas niekuo jos negalėjo paremti. 

Ir tiek. 


Žemė 


Tada prisnūdau... kurna olek... na, pačios akys 
užsimerkė ir ant fotelio mane įveikė snaudulys... Ko 
čia stebėtis, žmogus iš čia tiesiog nebeišeini... Sau- 
gai visa ir neturi jokio gyvenimo. Elgiesi lyg koks 
drebutis... taip... ką tas bybelis iš žmogaus padarė, 
na, nėra kito žodžio, virpantį drebutį. Stypsau čia 
po šešiolika valandų. Nuo atidarymo iki uždary- 
mo... Nieko keista, kad galima prisnūsti. Prižiūri tuos 
pardavimus, kad kasoje būtų kaip privalu, ir kad 
merginos būtų aktyvios, ir apskritai, nes tai tiesa, 
kad šeimininko akys žirgą tukina. Ir visa tai pribai- 
gia Žmogų. Ir kad bent duotų kokių rezultatų. Vis 
žmogus negali įvykdyti pardavimų užduoties, nors 
ir ant kiaušių atsistotum, na, tokia yra tiesa... 

Na, bet jei ir nebūčiau užmigęs, vis tiek būtų tas 
pat. Ir taip, ir kitaip šikteltų, pagaliau tai likimo skir- 
tas įvykis. Tačiau Positive neturi būti miegama, kurna 
olek, bet esu išsisėmęs lyg koks ištižėlis, tai akys 
pačios merkiasi. Žmogus dabar dreba dėl visko ir 
turi pats su viskuo susidoroti. Nes dabar regiono 
vadovo nedomina niekas, išskyrus rezultatus ir bu- 
vimą pirmoje vietoje. O jeigu yra problema, tai sa- 
ko: ponas esi to restorano agentas ir prašau su tuo 
tvarkytis. Ir dabar, jeigu tas bybelis sužinotų, kad 
įvyko tokia avarija, tai jau pagaliau gautų dingstį. 
Jis nepraleistų tokios progos. Žmogus nežinai die- 
nos nei valandos ir iš esmės jautiesi lyg sargybinis 
karo metu. Ataka gali prasidėti bet kurią akimirką. 


Juk tai tikras cirkas, kad negalėtų pakelti to gra- 
nito! Kokia tai brigada? Ar tai energetikos įmonės 
specialistai? Stovime lyg tie vargšeliai ir žvilgsniu 
kerime tą prūsišką šūdą, kurį taip paklojo mažų ma- 
žiausiai prieš septyniasdešimt, o gal ir šimtą metų, 
kad niekas nepajėgia jo išplėšti. Tais laužtuvais tai 
jie gali sau kelnių praskiepuose pakilnoti, bet ne hit- 
lerines konstrukcijas... Juk čia turi atvažiuoti kokia 
nors įranga. Iki ryto lyg ir toli, bet jeigu restorano 
laiku neatidarysim, tai jau bus prapultis. Ir apskritai 
ar žinoma, kurioje vietoje tas laidas perdegė? 

O juk gal tris sykius sakiau Mačiui, kad iškvies- 
tų elektrikus dar iki įvykio, tris kartus jam sakiau, 
kad dvokia svylančia izoliacija ir to negalima taip 
palikti. Jei žmogus pats, kurna, nepasirūpinsi, tai 

paskui štai kokios gėlytės. Priėmė pamainą ir pa- 
miršo. Taip tai būna, kai žmogus pasigaili ir įdar- 
bini kokį slunkių. Bet Zdzisius taip prašė: duok jau- 
nam darbą, nes jis prapuls. Na, ir daviau, ir tapo 
Matis pamainos vadovu, tik, po galais, kiaušų jam 
juk neprisegsiu. 

Jeigu man pasipainios po kojomis, tai gal jam 
užtvosiu... 

Nubudau su nuojauta, kad kažkas atsitiko. Žmo- 
gus turį kažkokį pojūtį... Iš karto žinojau, kad kaž- 
kas ne taip. Atmerkiau akis, o čia tamsu lyg negro 
šiknoj. Kai užmigau, tos velniškos dienos šviesos 
lempos spigino į akis... Bet žmogus nusigalavęs... 
Užmerki akis ir jau miegi. - Kažkas atsitiko?! Ko- 
dėl taip tamsu? —- Nežinojau, ar dar tebesapnuoju, 
ar jau nubudau. - Mateušai, kas darosi?! - surikau 
ir šokau iš fotelio... susidūriau su juo koridoriuke. — 
Pone Marekai, dingo elektra, ką tik... Gal fazė per- 
degė, - pasakė jis verksmingai. 

—- Skambinai į aptarnavimo tarnybą, kaip tau bu- 
vo sakyta?! - griebiau jį už palaidinės. - Ko reika- 
lauja standartai? Kas ten toje tavo makaulėje?! Pe- 
rėmei pamainą su netvarkinga įranga, tai ką turėjai 
pirmiausia daryti?! - Aš kiek praradau savitvar- 
dą... Jaučiau, kad Mateušas visas dreba. - Pone Ma- 
rekai, taip kažkaip išėjo. Vėl liepė pakeisti stovo 
su tuo abonementu „Pietūs“ vietą ir pamiršau... — 
sumikčiojo jis. 

— Klientų yra salėje? - Man pasidarė šalta pagal- 
vojus, kas būtų, jei tai būtų atsitikę per didžiausią 

klientų antplūdį. Ištraukiau iš spintelės žibintuvė- 
lį, kurį buvo paruošusi Božena. Ji yra neprilygsta- 
ma... O, kaip gerai, kad dabar jos čia nėra. Neži- 
nau, kaip ji tai išgyventų. Jai visa turi eiti lyg sviestu 
patepta, visa turi būti parengta iš anksto, netikė- 
tumai ją užmuša. Blogai su ta jos širdimi... iškart 
pabąla, tirpsta rankos ir kojos... Ligoninė jai nieko 
nepadėjo... 

Nulėkėm prie skirstomosios lentos. Visur buvo 
juntamas degėsių tvaikas. Saugikliai, žinoma, bu- 
vo tvarkingi. Paskui su Žibintuvėliais po visą pa- 
statą... Suradome šnipštą... ėmėme ieškoti elektros 
instaliacijos planų. Kas galėjo Žinoti, kur jie dingo. 
Turėtų būti su dokumentais, bet lyg skradžiai bū- 
tų prasmegę. Gal inžinieriai jų apskritai nepaliko... 
Nelieka nieko kita, kaip tik sėsti ir verkti. Žmogų 
pavertė drebučiais... 

Bet reikėjo suimti save į rankas. - Mateušai, iš- 
leisk Žmones į namus, lieki tu ir Kropeckis... - Jei- 
gu toje sušiktoje firmoje būtų normalu, tai žmogus 
paskambintum savo regiono direktoriui ir papasa- 
kotum, kokie susiklostė reikalai. Bet juk su tokia 
afera negaliu skambinti tam bybeliui... Reikalavi- 
mus moku atmintinai! 

Kiekvienas Positivo uždarymas yra nepataiso- 
ma žala firmai. Apie kiekvieną prastovą būtina ne- 
delsiant informuoti Varšuvą. Tas Drutas mus taip 
sutvarkytų, kad verčiau nesakyti. Jie tik ir laukia 
dingsties, kad visus mus išspirtų ir išgintų ant ža- 
lios žolytės. Ką padarė su Zambrovskiu? Na, nes 

kad išspyrė Miroslavą, tai suprantama, tas tipas 
jau buvo tiek įsismaginęs, kad net stebėjausi, jog 
nepaisant visko jį toleruoja. Bet Zambrovskis? Iš- 
mintingas žmogus, viską buvo sutvarkęs ir jo ro- 
dikliai juk buvo ne blogiausi. Ir tas bybelis Drutas 
pasakojo, kad Zambrovskis tą, Zambrovskis aną. 
Atrodė, kad juo buvo patenkintas. Bet jis viena sa- 
ko, o kita daro. Ir mūsų atžvilgiu jis yra alergiš- 
kas. Nes jam nepatinka, kad kas nors gali turėti 
kokių savo minčių ir būti ko nors savininkas. Jis 
visus mus suės. Neverta puoselėti iliuzijų. Dabar, 
žmogau, nežinai nei dienos, nei valandos... Kaip 
padarė su Zambrovskiu... Penktą ryto, prieš ati- 
darymą, į aikštelę įvažiavo keli tarnybiniai pežo. 
Įpuolė Drutas ir dar vienas kažkoks jam padedąs 
regiono vadovas. Pakeitė durų kodus ir spynas, o 
kai Zambrovskis atėjo į darbą, jam pranešė, kad 
sutartis nedelsiant nutraukiama. Atėmė iš jo res- 
torano raktus ir pasakė, kad nuo tos akimirkos jis 
neturi teisės įeiti į Positivą... išmetė lyg kriminali- 
nį nusikaltėlį... Iš anksto jau turėjo paruošę kažko- 
kį pienburnį vedėjo pareigoms... Ir ką jam pasakė? 
Kad inventorizavimo komisija nustatė neįrašytų į 
apskaitą viščiukų, trisdešimt vienetų. Kur jis tau 
taip rizikuotų dėl trisdešimt viščiukų! Tikriausiai 
jam kažką pakišo. 

Ir visa buvo seniai paruošta. Mokytas vedėjas. 
Naujas kolektyvas. Kaip jie spėjo visa tai padaryti? 
Įdomu, ar jau laukia vedėjas ir mano Positivo? Ką 
čia, žmogau, po viso to gali manyti? Tikiesi, kad 

tavęs tai neištiks, kad Zambrovskis gal iš tikrųjų 
kombinavo ką į kairę, kad tik šneka, jog išmetė jį 
dėl menkų pardavimų ir standartų pažeidimų. Dru- 
tas du kartus atkreipė jo dėmesį, kad „Pietų“ abo- 
nemento prekystalis parengtas pavėluotai... ir ši- 
taip atsikratė Žmogaus. O finansinis atsiskaitymas? 
Žinoma, spręs teismas. Nenori atiduoti jam pinigų 
pagal sutartį. Iš to, ką jis sumokėjo už restorano 
įrangą ir prekes, Positivas išskaičiuos sau baudą 
už sutarties sąlygų pažeidimą! 


Tuos laužtuvus galit sau šiknon susikišti! Jiems 
nesinori ištraukti kompresorių ir pagaliau imtis dar- 
bo... Kur tai matyta, kad šaligatvius darytų iš gra- 
nito?.. Kiek tai, kurna olek, turėjo kainuoti?.. O iš 
kur jie tą granitą turėjo tempti?.. Juk čia, pajūryje, 
nėra jokių kalnų. Tai bent turtinga buvo tauta... Ir 
pralošė tą karą, lyg ir gavo, ko nusipelnė, o kaip 
gyvena? Jie, kurna olek, kažkaip kitaip į viską Žiū- 
ri... Ar mums kada kiltų noras vežti ir apdirbti gra- 
nitą, kad jis gulėtų ant šaligatvių ir dengtų inžine- 
rinių tinklų šachtas? Iškasti, nutiesti kabelį, užpilti, 
suminti kojomis ir ką nors ant jų uždėti... Ir bent 
kai visa pasikeis, nes juk niekada nieko nežinai, 
nieko negailėsime... o jie, kvaili prūsokai... šitiek 
darbo, ir visa pradingo. 

Jie gabūs požeminėms statyboms... Komunika- 
cijų šachtos po gatvėmis yra menkniekis... Adolfo 
laikais ištisus fabrikus ten sukišdavo... Tokia tau- 
ta... koridoriai, labirintai ir urvai... Kryžiuočių pa- 

dermė... Kiek mes su berniukais to prisižiūrėjome. 
Kai Žmogus buvai dar visiškas šiknius... išeidavai į 
kiemą, paskui šmurkšt, beliko eiti uosto link... Ten, 
kurna olek, vien griuvėsiai... plytas greit išvežė į 
Lenkiją lenkų miestams atstatyti, o čia liko pamatų 
duobės... Sprendžiu pagal mūsų miestą, velnio sėk- 
la, padarė, tai ir turėjo to vaisius... ir ten, už senų 
sandėlių, kur mes susitikinėjome... ten buvo šiek 
tiek baugoka vaikščioti... bet koridoriai... pirmiau- 
sia plytiniai, kaip normaliuose rūsiuose... sakė, kad 
tai Bismarkas statė ar kažkoks jų karalius... kažko- 
kie seni urvai... ir kai eidavai truputį toliau, virs- 
davo tuo, ką čia Adolfas išgalvojo... betoninės ha- 
lės... koridorius, kur ir sunkvežimiai galėjo 
prasilenkti... Niekada nevaikščiodavome toliau, bet 
berniukai pasakojo, kad matė ten gulinčių griaučių... 

Tai buvo nuostabūs laikai. Žmogui nereikėjo kuo 
nors rūpintis. Lakstėme po tuos griuvėsius, lan- 
džiojome į rūsius ir žaidėme karą... Kol tik kuris 
užmindavo kokią miną ir jį sudraskydavo. Tik mo- 
tinos su ašaromis laukdavo mūsų namuose, kai ta- 
me sąmyšyje pamiršdavome, kelintą turime grįžti. 
Na, kelis sykius teko gauti tėvo diržo, bet buvo 
verta... 

ĮJėjimus užpylė man mokantis pagrindinėje mo- 
kykloje, šeštojo dešimtmečio pabaigoje... Griaučiai... 
Guli ten tikriausiai ligi šiol. Įdomu, ką mes tuoj ten 
rasime? Tfu, pone Muravecai, dvasių valanda... Vi- 
sas šis miestas, ko gera, plyti ant griaučių... 

Kai Matis išsiuntė kolektyvą namo, man, kurna 
olek, nusviro rankos. Stovėjau lyg koks stuobrys 
lauke, prieš tamsų Positivą, ir jau norėjau skam- 
binti Drutui. Bet tai būtų tolygu pačiam išsikasti 
kapo duobę. Laimė, prisiminiau Dionizą. Tiesiog 
iš dangaus ta mintis nukrito! Imu telefoną. Juk dar 
ne vidurnaktis, o tas visai nieko nesusigaudo. — 
Kas? Koks Muravecas? Na, kurva, kas čia sau 
pokštauja? — Kalba lyg pats su savimi. - Tai aš, Ma- 
rekas, - stengiausi kalbėti kuo aiškiau. - A, tai tu, 
Marekai! Bet koks Marekas? Kas atsitiko? Kodėl 
taip tamsu? Ir televizorius irgi tamsus? Kodėl 
skambini naktį? - Supratau, kad nieko nepešiu, kad 
jis visiškai nusitašęs. Tačiau sakau jam ramiai: - Seni, 
mums Positive iškrito elektra. - Ar labai sudužo? — 
klausia jis. - Neturiu laisvos lovos, be to, pas mane 
nesutvarkyta. Tegu drybso pas save... - Jau norė- 
jau išsijungti. - Kurva, Dionizai! - riktelėjau. - Res- 
torane neturiu šviesos. Gali ką nors pagelbėti? — 
Aaaa, tai tu, vadinasi, Marekas Muravecas... - su- 
šnopavo jis. O aš, jau netekdamas kantrybės: - Se- 
ni, nė vienos fazės, visiška avarija... tik tu visa vil- 
tis, surink kokią grupę! - Jis alsavo ir alsavo, 
nežinojau, ar kas iš to, ką jam sakiau, pasiekia jį ar 
ne, buvo toks girtas, niekam netiko. Jis dar kiek 
pašnopavo į ragelį ir staiga atsiliepė visai kitu to- 
nu: - Šituo paros metu bus sunku surinkti budinčią 
grupę, bet gerai, galiu tai dėl tavęs padaryti, tik ar 
toks Positivas neturi savo tarnybų? Ir kas ten iš 
viso atsitiko? - Kiek nutuokiu, kažkas su įvadu, - 

sakau jam, - nes atrodo, kad pastate viskas tvar- 
kinga. - Nenorėjau užsiminti apie sudegusius lai- 
dus. Jis vėl sušnopavo ir sako užkimusiu balsu: — 
Tuoj atvažiuosiu, pažiūrėsiu, ką galima padaryti. 

Atvažiavo po pusvalandžio. Maniau, kad jau ga- 
lima jo nebelaukti. Kol jo laukiau, net pagalvojau, 
ko čia turiu plėšytis. Gal reikia visa tai mesti vel- 
niop. Dar prieš metus buvo galimybė pereiti pas 
Donaldus. Jie ieškojo agentų. Gaila, kad tada nesi- 
ryžau... Žmogui, po galais, vis dažniau kyla tokių 
minčių. 

Dionizas išsirito iš savo polonezo. Vėl nutu- 
ko... - Ar kur turi instaliacijos schemas? - Nelauk- 
damas atsakymo tik numojo ranka. Ištraukė iš ba- 
gažinės du maišus, pilnus kažkokių matavimo 
prietaisų. Vaikščiojo su jais po visą Positivą ir kai- 
šiojo jų laidus prie visų jungiklių, išiminėjo saugik- 
lius, vaikščiojo, šnopavo ir nieko nesakė. O aš 
žingsnis po žingsnio jam pavymui, lyg tai būtų ga- 
lėję ką nors pakeisti, kai spoksosiu į tuos jo mėgi- 
nimus... Vaikščiojo taip ir vaikščiojo... Paskui atsi- 
sėdo prie vieno staliuko, padėjo delnus ant 
stalviršio ir kaip gydytojas poliklinikoje diagnoza- 
vo: - Tai turėtų būti pastato išorėje... Gal kur nors 
gatvėje. O kur ten toliau eina, bybis Žino. Juk lai- 
dai pakloti dar Adolfo laikais... O po tuo prūsokų 
granitu plikomis rankomis nepalįsim... - ir jis skės- 
telėjo rankomis. - Dionizai, kurva, - sakau, - aš ry- 
toj šeštą privalau atidaryti tą būdą, nes kitaip čia jau 
nebevadovausiu... - Jis tik palingavo galva. Ilgai 

tylėjo. - Tai reikia pašaukti budinčius vaikinus iš 
energetikos... šiuo metu nežinau, kaip tai pasiseks. — 
Jis garsiai žagtelėjo. 

Na, ir atvažiavo, ir kas iš to. Knebinėja tais lauž- 
tuvais... Iki pat ryto taip knebinės. - Dionizai, po 
velnių, pasakyk jiems, kad be pneumatinių kūjų jie 
nieko nepadarys! 


Kas bus su mumis? Žmogus nematė ir, ką ten 
besakysi, ir toliau nebemato gyvenimo be Positi- 
vo... Ketverius metus paaukojo. Buvo akivaizdu, 
kad žmonėms reikia tokio restorano, kad jie mėgsta 
čia ateiti, ir Žmogui malonu, kad vadovauja tokiai 
garsiai mūsų kurorto vietai. Stengėsi įvairiais bū- 
dais, kad žmonės būtų patenkinti, kad tikrai gerai 
čia jaustųsi. Prisiorganizavai, žmogau, kartu su 
Božena įvairių ryšių ir užmezgei kontaktų ir su 
miesto valdyba, ir su mokyklomis, ir su kultūros 
centru. Visada ką nors dovanodavai, tai kokių nors 
čiuožynių, tai pristatomų gaminių, piniginių, ka- 
lendorių, stiklinių. Per visas šventes ir kitus rengi- 
nius, ypač sezono metu. Žmogus stengėsi, ir judė- 
jimas buvo, nieko nepasakysi, nes žmonėms reikėjo 
tokio kitokio, na, vakarietiško požiūrio į maitinimą, 
ir apskritai. Iš esmės visą laiką tuo gyvenai ir vis 
galvojai, kaip čia vis labiau tai įsukus. Ir toliau vis 
labiau stengiamės. Jau Žmogus ir namuose nebe- 
gyveni, kad tik tą apyvartos užduotį įvykdytum. 
Ir iš tikrųjų, nes kokia virtuvė labiausiai vertinama 
pasaulyje? Aišku, kad prancūzų, ir galiausiai tai šį 

tą reiškia —- duoti čia kurorte kažką tokio. Ir vasa- 
rotojai visomis šeimomis, ir jauni, ir seni... Mums 
irgi valgis patiko... manėme, kad skanu, sveika ir 
svarbiausia — pigu. Ir taip visiems kalbėjome, nes 
juk čia yra kažkiek tiesos. Galų gale nuodų nepar- 
davinėjame. 

O dabar Žmogus ištisas dienas čia tūno ir kar- 
toja toms mūsų kasininkėms: aktyviai, entuziastin- 
gai, įtaiga ir dar kartą įtaiga. Na, ar mums nesino- 
rėtų įsukti pardavimus, kad būtų rodikliai? Na, ar 
nenorime, kad mūsų Positivo rodikliai būtų geriau- 
si? Ir nėra blogai, nes akcijoje „slaptas pirkėjas“, 
kaip ją vadiname, patekome į pirmą trejetuką. Bet 
tam bybeliui to negana, nes jis turi būti pirmas vi- 
sur ir kartoja: - Kas ta akcija „paslaptingasis klien- 
tas“, — nes taip oficialiai vadinama ta slapta kon- 
trolė, - jūs neįvykdote nustatytų pardavimų 
užduočių. — O tai netiesa, čia irgi yra neblogai. Kad 
ir kaip būtų, regione esame antri, bet tam bybeliui 
vis blogai, ir jam bus blogai, kol restoranuose bus 
agentų... Nes jam nepatinka, kai restoranai yra kie- 
no nors nuosavybė... 

Žmogų mieste atpažįsta. Positivą pažįsta kiek- 
vienas, ir čia, ir apylinkėse. Juk ir toliau čia kaip 
reikiant sukasi. Sezono metu judėjimas visai, visai 
padorus, o kad per metus prasčiau, tai galų gale ir 
suprantama, nes Žmonėms visa tai jau kiek pabo- 
do... be to, pastatė Donaldą, o netrukus po to ir 
Mexico Pizzą, ir, ką čia slėpsi, jie atitraukė daug mū- 
sų klientų. Juk į tai turi atsižvelgti, nustatydami 

mums pardavimų užduotis. Na, apskritai restora- 
no teritorijoje mums nevalia vartoti žodį Donal- 
das, visiškai draudžiama... o lygintis! Aišku, kad 
Positivas yra išimtinis, turime nepaprastų pasiūly- 
mų, tik sunku tuo įtikinti klientus... švenčiausias 
karas su Donaldu... 

Bet apyvartos užduotis, kokią iš Varšuvos at- 
vežė Drutas, į visa tai neatsižvelgia! Ne sezono metu 
to tiesiog neįmanoma padaryti. Nieku gyvu! 

Ir kas bus toliau? Na, gal nevirsk tokiais drebu- 
čiais. Ne tokioje situacijoje esi buvęs, o kažkaip su- 
sidorodavai! Ne tokį bybelį turėjai ant sprando! 
Bet buvai jaunesnis... gal dabar jau norėtųsi kiek 
ramybės... O dar Božena. Matau, kad moteriškė 
visa tai labai išgyvena. Kai atsirado tas bybelis, su 
ja baisiai blogai. Ta ligoninė ją palaužė... Anksčiau 
buvo visiškai kitaip, bet tada juk nebuvo naujos 
strategijos... Visi džiaugėmės, ir aš, ir Božena, ir 
merginos kasose, ir visas kolektyvas, kad dirba- 
me tokioje firmoje. Žmogus sau žarnas paleistum, 
kad įvykdytum tas jų apyvartos užduotis, bet tai 
tiesiog neįmanoma! Nutarė visus mus pakeisti tais 
etatiniais bybeliais... Aišku, tie šūdžiai valgys iš jų 
rankų... dėl etato ės savo šūdus ir dar laižysis. Ir 
žmogus, kad kažkaip gyventum, privalai tai kęsti, 
negali to Druto siųsti velniop. 

Ir dar dėl viso to stovi prie neužbaigto namo ir 
negali nieko konkretaus suplanuoti... Kur tie lai- 
kai, kai buvome čia vienintelis restoranas. Buvo 
apyvarta ir, žmogau, turėjai tokį procentą, kad oho- 

ho. Tada reikėjo visa tai išmintingiau planuoti, bet 
ar galėjai numatyti? Na, yra net kiek atidėta, bet 
namo su tuo neužbaigsi... Pirmą sezoną... kurna 
olek... žmogus suremontavo butą... nusipirko pa- 
dorų automobilį... solidų... opel omegą, šiaip ar taip, 
ne kokį ten prancūzišką šūdą... Kitais metais skly- 
pą... ir pradėjome tą statybą... Na, negalima pasa- 
kyti, pavyko uždirbti... buvo apyvarta, tai buvo ir 
procentas... Gal ir trečią sezoną galima dar ver- 
tinti šiaip sau... bet praėjusiais metais tai iš esmės 
jau viskas sustojo... Ir ta nauja strategija irgi ap- 
karpė uždarbį. Gal reikėjo neimti to opelio ir nere- 
montuoti buto, o iš karto statytis. 


O Koelis ką tik baigė naują namą ir šeštadienį 
pakvietė prie kepsninės. Žmogus vaikščiojai, žiū- 
rėjai, bet kažkas viduje taip spaudė, kad tai ne ta- 
vo. Sustojo ta statyba, galėjo, kaip ir Koelis, jau 
užbaigti, jeigu ne visa tai. 

O Koelio namas nieko sau, trys šimtai metrų. 
Na, jis dabar neblogai verpia. Verslas jam sekasi. 
Sako, kad konjunktūra gera ir artimiausioje ateity- 
je bus dar geresnė. Koelis apskritai išpruso. Kur 
jam ten prieš dvejus ar trejus metus toks žodynas: 
konjunktūra, paklausa, pasiūla, pastovios sąnau- 
dos, dalyvavimas rinkoje. Vyras išlavėjo. Turėjo 
liejimo įrenginį ir visą devintąjį dešimtmetį liejo 
plastiką. Tada jis žinojo tik du žodžius: taip ir ne. 
Per daug nekalbėjo, bet tada galėjo nupirkti mus 
visus. Kai atėjo Balcerovičius, pasidarė riesta, nes 

tokių kaip jis, su liejimo įranga, staiga atsirado 
keliolika, ir tapo svarbu ne tik pagaminti, bet ir 
kur nors iškišti. Bet Koelis apsukrus bestija. Jis 
ėmėsi gaminti viską iš plėvelės. Visą tą galanteri- 
ją, maišus, maišelius ir maišiukus. Viskam ir viso- 
kių dydžių. Šiukšlėms, pirkiniams, lavonams, dar- 
žovėms, žemėms ir nežinau kam dar. Per dvejus 
pirmus metus manėme, kad jau po Koelio, bet ne- 
spėjome nė apsidairyti, ir jau niekas neina apsi- 
pirkti su savo tinkleliu, o šiukšlių irgi jau nesinori 
mesti iš kibirėlio, jei jau nekalbėsime apie tai, kad 
duonos niekas neima ranka, 0 popierius iš par- 
duotuvių dingo. 

Kuo tai pakeisti? Koelio plėvele. Jis visus mū- 
sų mieste pažįsta ir visi pas jį perkame, net ir 
manasis Positivas. Pasirašė sutartis su vokiečiais. 
Tuos savo maišus veža į Berlyną ir pusbalsiu kal- 
ba, kad pereis ant vandens ir gamins šūdinus plas- 
tikinius butelius. Vokiečiai jam atsiųs čia kažko- 
kią naudotą liniją, tik turi rasti normas atitinkančią 
vandenvietę. Koelis dabar stambus verslininkas. 
Jis važinėja sidabriniu mersu, Jadzė turi visurei- 
gę tojotą. Viskas, žinoma, iš paskolų. Jadzė pui- 
kiai pasirodė banke ir sako, kad reikia nesidairy- 
ti, O tik imti paskolą dabar, infliacija vis mažės, o 
sąlygos jau iš tikrųjų geros. Božena taip į mane 
žiūrėjo... Juk pagaliau turime apsispręsti, ką da- 
rysime su tuo mūsų namu. Bet ar galima šitokioje 
situacijoje, kai Žmogus nežinai, kas ir kaip, imti 
paskolą? 

Matau, po galais, kad Božena neišlaikytų tos pa- 
skolos, nes ta tema net ir kalbėtis su ja ramiai ne- 
įmanoma... Apskritai po paskutinio karto ligoni- 
nėje ji pasikeitė. Visas oras iš jos išėjo. Šiandien 
reikėjo jai paskambinti ir pasakyti, kad lieku čia 
nakčiai. Tai žmogus galvojai, kaip tai padaryti, nes 
juk baisu, kaip ji reaguos, ar per daug dėl to nesi- 
grauš, tad pasakiau jai, kad atvažiavo dėl krosnies 
tvarkymo, ir ji net nenustebo, kad tokiu metu, jai 
iš tikro blogi reikalai. Pasakė, kad guls... visai lyg, 
ne ji... 

Kokį triukšmą kelia tie kūjai. Naktį sklinda per 
visą miestą. Gerai, kad dar kas neatlėkė su preten- 
zijomis... Na, pagaliau pajudėjo. Gabalėlį po gaba- 
lėlio trupina tą šūdą. Bet eina lėtai. Storis gal per 
pusę metro. Kam reikėjo šitaip statyti? 


Žmogus lyg drebutis. Vis dėlto, kurna olek, tai 
nesuprantama. Visą laiką galvoju, kada jis vėl čia 
netikėtai užvažiuos... Iki ko prieita, kad bijočiau 
tokio mižniaus, savo restorane! Aš, Marekas Mu- 
ravecas, Lenkijos šaudymo iš trumpo ginklo čem- 
pionas. Juk tai, kurva, pastatyta ant galvos... Vi- 
siškai kaip su tuo Kordeliasu, bet juk tada, žmogau, 
buvai jaunas karys, o Kordeliasas buvo senas, sto- 
ras kapralas ir visi jo bijojome. Žmogui niežti ran- 
ką pasinaudoti durų rankena... Iš tikrųjų pajuntu, 
kad, kai jis mane užsiutina, ranka pati savaime ei- 
na už dirželio. Tai, ką jis išdarinėja, peržengia bet 
kokias ribas. 

Įtaiga, įtaiga, pone Muravecai! - Ir žmogus neva- 
lingai stovi prieš tokį lyg pagal komandą ramiai. — 
Kur yra veiksmų planai? Ko man čia pasakojate? — 
ir akiplėšiškai stebeilija į akis. - Čia visa tai turi 
būti raštu, žingsnis po žingsnio! Įtaiga ir veiksmų 
planas! Ar jūs nesuprantate? Aš žinau, kad ponas 
Pavelas pripratino jus prie malonių pokalbių, prie 
kavos, patogių fotelių, bet dabar tai galit pamiršti. 
Pardavimai, pone Muravecai, pardavimai! Ir ko- 
kie čia rezultatai, pone Muravecai? Gal atsistotu- 
mėt prie kasos ir parodytumėt merginoms, kaip 
reikia įtaigauti, - plyšauja ant viso Positivo, ir tai 
girdint darbuotojams. Ir žmogus turi tvardytis, 
rankos prie šlaunų, ir tik sukandi dantis ir jauti už 
diržo esantį metalą. - Prašau pakelti savo antrą galą 
ir pardavinėti kasose! - Na, to jau buvo per daug. 
Teko, žmogau, išeiti į stovėjimo aikštelę ir prasi- 
vėdinti. Ar aš čia parsisamdžiau kasininko parei- 
goms?! O paskui laksto po visą restoraną su šva- 
ros lapu, lyg nuokanų prisigėręs, ir matyti iš akių, 
kad ieško, prie ko čia prikibus... Ir kiekvieną dė- 
melę ant grindų įrašinėja į popierius, ir toliau ply- 
šauja, kad kitą kartą patikrins, ar išvalyta. O pas- 
kutinį sykį jau pranoko pats save. Lakstė ir lakstė, 
o galop sako: - Prašau duoti raktus, noriu patekti 
ant stogo! Kur tas liukas? - Žiūrime su Mateušu 
vienas į kitą, bet laimė, kad spintelėje kabojo rak- 
tas su užrašu „kaminas“, tad kiek nusiraminome. 
Paėmė jį rankon ir sako: — Na, dabar pažiūrėsim, 
koks švaros standartas ant stogo ir kokia yra siun- 

timo ir priėmimo įrenginių techninė būklė ir ap- 
sauga. - Ir staiga klausia: - Kada stogas buvo tik- 
rintas? — Tai jau buvo kažkas tokio, kad tik juokas 
suėmė toks, jog vos išsilaikiau ant kojų ir neprunkš- 
telėjau. O čia atsirado Mateušas, jis vis dėlto inteli- 
gentiškas bestija, bet šiandien verčiau tegu nesi- 
painioja po ranka... Jis sako, kad stogas 
kontroliuojamas kartą per dvi savaites. - Tai juk 
akivaizdu, - pridūrė lyg niekur nieko. - O kur tai 
užrašyta? — klausia bybelis, o Mateušas ramiai at- 
sako: — Nėra takios rubrikos pamainos atidarymo 
nei švaros vertinimo lape, tad neužrašinėjame. Tu- 
rėtumėte, pone Euzebijau, pridėti tokią rubriką. — 
Tas iškart atsipalaidavo, nes bet kokie sumanymai, 
kuriais jis galės pasigirti Varšuvoje, pripučia jį lyg, 
balioną. Nieko daugiau nesakęs lipa kopėčiomis 
aukštyn, o mes jam iš paskos. O ant stogo kaip ant 
stogo. Apie kokią švarą čia kalbėsi. Ką tik baigėsi 
audra, daug lijo ir buvo vėjuota, tad viskas ten gam- 
tos jėgų išvalyta. Jis neturėjo ką pasakyti, tad tik 
suurzgė, kad iškviestume techninę antenų tarny- 
bą, nes jam nepatinka pritvirtinimai. Mateušas nu- 
sprendė, kad kitą kartą gal tikrins kanalizaciją ir 
nulips į nuotekų surinkimo kanalą. Pasakė paruo- 
šiąs jam rankeną, kad be problemų atidarytų šuli- 
nio dangtį. 

Jei žmogus žinotum, kad visa tai taip susiklos- 
tys, sėdėtum sau ramiai savo spirgyklose... o da- 
bar... iš visur iškrito. Tik tas Positivas ir Positivas. 
Širdį skauda, kai pasižiūri į kitus. Flipochui taip 

gerai tose spirgyklose sekasi... Kas tiesa, tai tiesa, 
jis nemažai įjas investavo. Pasiekė visai kitokį stan- 
dartą, bet ir mes ilgainiui tokias padarytume. Ap- 
skritai prie paplūdimio taip pasikeitė... Žmogus ne- 
žinojai, kokioje puikioje vietoje turėjai tas būdeles. 
Ir tik dabar supratai, kad žmonės nuo jūros jau 
nebėga tų šaldytų viščiukų su šaldytomis gruz- 
dintomis bulvėmis, kad nori verčiau valgyti ko 
nors mūsiška, šviežia. Iš teisybės neturiu laiko pa- 
sivaikščiojimams, bet kai einu pėsčiųjų taku į prie- 
plauką, verčiau nežiūriu spirgyklų link... 


Ką?! Kūjis sulūžo, pneumatinis kūjis! Tai, po ga- 
lais, netelpa galvoje! Toks metalo gabalas! Dioni- 
zai, užmokėsiu, suprask, šeštą turi būti srovė! Te- 
gu deda naują ir pagaliau sudaužo tą kurvystę! — 
Hitleriška padermė... Kurių velnių reikėjo daryti 
taip tvirtai... Turėjo išlikti amžius kaip faraonų lai- 
kais. Visiški asilai... Darė, darė, stengėsi, ir šūdą iš 
to turi... Gavo, ko nusipelnė, sušikti kryžiuočiai, 
kurna olek... Manė, kad taip nebaudžiamai galima 
užgrobti, kas lenkiška... Teko palaukti, bet teisybė 
kelią rado... Manė, kad jei okupuos mūsų žemes 
aštuonis šimtus metų, tai mes iš jų nepareikalau- 
sim. Bet istorinė teisybė buvo atkurta... Atgavo- 
me, kas mūsų yra! 

Žmogus vis dažniau vaikštai į šaudyklą. Tai dar 
kiek ramina... ir žmogus laisviau kvėpuoji... jeigu 
ne tai, jau gal nė nežinau, kas galėtų atsitikti, gal 
tam bybeliui sprandą nusukčiau... Ir kai jau viską 

aplakstė, lyg prisirijęs kokių narkotikų, kažkokios 
amfos, apie kurią rašo laikraščiuose, kad greta mū- 
sų vyksta didžiausia gamyba vokiečiams, atsistoja 
virš manęs, supasi ant tų savo kojų ir sako: - O 
dabar į šaldytuvą, perskaičiuosim žaliavą. — Vis- 
kas skaičiuojama per valandą. Ir žmogus žiūri į jo 
snukį, kuris byloja: jau aš jus, vagis, pričiupsiu, ir 
toks patenkintas, kad mus užklupo. O juk reikia 
būti idiotu, kad dabar laikytum ką neapskaityta. 
O Božena, užuot likusi restorane, nuėjo ten su mu- 
mis, nes iš teisybės Žmogus kiek bijai, ar jam ko 
nepakiš... Įleisi tokį mėšlių, ir netrukus atsiras koks 
ryšulėlis sūrio arba kulšelių, ir žmogus sutvarky- 
tas, be to, geriau skaičiuoti dviese... nes jis kad tik 
greičiau, kad tik sunervintų žmogų. - Pone Mura- 
vecai, tokiu tempu gali mautis kojines, o čia nėra 
laiko... O ko, ponia, taip dūsaujate? — sako 
Boženai... Božena, matau, negali atgauti kvapo ir 
su ja kažkas visiškai ne taip, o tas mėšlius toliau 
varo savo: - Kam kaupti tokias atsargas... kam įšal- 
dyti šitiek lėšų? — Pasirodė, kad turime dvidešim- 
čia krūtinėlių per daug... Mėšlius šypsodamasis tik 
paklausė: — Kaip jūs tai paaiškinsit? —- O aš, kad 
skaičiuokim dar kartą. Ir, aišku, jis palygino ne su 
ta skaičių kolonėle, su kuria reikėjo... Božena jau 
nuėjo raštinėn... Paskui nulindo už kasų ir ėmė de- 
monstruoti tuos savo aktyvių pardavimų metodus, 
ėmė rengti visą tą cirką prie žmonių. Kai Koelis 
atėjo po darbo manęs aplankyti ir kaip tik buvo 
tas bybelis, tai paskui klausė, koks ten kvailiojimas 

vyko pas mane... O ir merginos paskui sakė, kad 
neištvers, jei su jomis taip kalbės. Išbaido mūsų 
klientus, nes į tuos jo: kuo galiu jums padėti... turi- 
me jums pasiūlyti... išimtinis prancūziškas skonis... 
visi, kurie atėjo valgyti gruzdintų bulvių su džiū- 
vėsėliuose apvoliotu viščiuku, tik šypsosi. Kažkaip 
jam nesiseka nieko prikalbinti. 

Gerai, kad yra susitarimas su policijos vaikinais, 
tai įsileidžia Žmogų, kai jį rytą kas tokio ištinka, 
kad jau negali ištverti. Truputį sau papyškinsiu įsi- 
vaizduodamas, kad vietoj skydo stovi tas bybelis. 

Nė neišeičiau iš šaudyklos. Žmogus atsigauni, 
jausdamas saujoje metalo šaltį. Ir tie taiklūs šūviai. 
Tai vis dėlto reiškia, kad žmogus vis dar geros for- 
mos. Devyni iš dešimties, o pasitaiko ir dešimt iš 
dešimties... Kiek tam mėšliui metų... ir leidžia sau 
taip su manimi, su Muravecu... na, trisdešimties jis 
dar neturi... kad sutikčiau jį kur ne restorane... pa- 
lauk, dar sukišiu tau gerklėn tas tavo šnekas. 


Pas visus sukasi... taip tai apibūdina Koelis, kon- 
junktūra vis geresnė, bet mums geriausi metai jau 
baigėsi. Šeštadienį užsuko prie kepsninės Bolimov- 
skiai. Jis ką tik suremontavo trečią parduotuvę, prie 
pat pėsčiųjų tako, na, ir kitą sezoną atidarys pen- 
sionatą greta buvusios mūsų spirgyklos. Dar nuo 
aštuntojo dešimtmečio jis turėjo ten gabalėlį žemės 
ir dabar pastatė gabalą pastato, kurio, kaip ir mes, 
negali užbaigti, bet sako, kad ima paskolą, nes ki- 
tą sezoną jau pradės uždirbti. Jis graužė gal jau 

penktą šonkauliukų porciją ir kartojo, kad negali- 
ma laikytis vienos srities, nes taip lengva pravirs- 
ti. O parduotuvės yra nepatikimas dalykas, kai da- 
bar jau pradėjo atidarinėti tuos prekybos centrus. 
Jis matė seniūnijos teritorijos užstatymo planus — 
visa tai, žinoma, yra didelė paslaptis, bet toje mū- 
sų skylėje viską galima sužinoti — ir iš jų aiškėja, 
kad dar čia pastatys bent tris. 

— Deputatai, žinoma, sako, kad atstovaus par- 
duotuvių interesams, bet toks vienas ir kitas, kai 
gaus į leteną, balsuos taip, kaip norės anie. Ir seniū- 
nija parduos geriausius sklypus tiems dulkintiems 
ne. - Ir išeisim visi su elgetų terbomis. Ir todėl sta- 
tau pensionatą. - Jis įsikrovė sau deserto dar vieną 
sprandinės porciją. Pasidarė toks storas, kad turėtų 
prisilaikyti su tuo rijimu. Plastiko fotelis tuoj jo ne- 
išlaikys. - Marekai, savo pensionate planuoju įreng- 
ti elegantišką restoraną. Nenorėtum jam vadovau- 
ti? Kiek suuodžiu, tai tas Positivas taip ypatingai 
nesisuka. Gal verta pagalvoti apie pokyčius. Nes, 
kaip Žinai, mano taisyklės yra tokios, kad nevalia 
apsiriboti viena sritimi, - pakartojo gal dešimtą kartą 
ir ėmė rakinėti iš tarpdančių mėsos likučius. 

— O ar tu nežinai, kad negaliu niekur kitur dirb- 
ti, išskyrus Positivą? 

Jis sulamdė tuščią alaus skardinę. - Marekai, vis- 
ką galima padaryti, jei norisi. 

Na, būtent. Bet aš gal nenoriu. Įsimylėjau tą Po- 
sitivą, ar ką? 


357 


Božena klausėsi ir nieko nesakė, bet žinau, kad 
visa tai ją nervina. Ji vos paragavo dešrelės. Kai 
Positivo. Bet, jei reikia imti paskolą, tai pakeitus 
darbą bus problemų. Net ir su Jadzės užtarimu... 
Nors dabar bankai patys prašosi... 


Pagaliau! Sutrupino tą šūdą! Galima pasižiū- 
rėti į vidų! Na, komunikacijų tinklų kanalas. 
Griovys apmūrytas geriausiomis klinkerio ply- 
tomis ir uždengtas granito plokšte! —- Na, ir ką, 
Dionizai?! Adolfo laikų kabelis neišlaikė! - Kur- 
na, Marekai, visa tame mieste veikia nuo Adolfo 
kabelio. 


Kai Žmogus taip stovi virš iškasos ir Žiūri į Vi- 
dų, tai tarsi stovėtum virš kapo ar atliktum arche- 
ologinius kasinėjimus, atkasinėtum pražuvusią ci- 
vilizaciją, nelyginant per Discovery programą 
ieškotum Atlantidos. Ir tai, kas ten po jų išliko, vis 
dar šilta ir vis veikia. Kažkaip taip, kurna olek, keis- 
ta, bet tai faktas, niekada žmogus apie tai per daug 
nesusimąstydavai. Na, nes kieno iš tikrųjų visa tai, 
kurna olek? Ar žmogus čia kadaise jausdavaisi kaip 
pas save? Kai gyvenome su tėvais toje griuvenoje 
su išviete lauke, tai kitaip apie tai nesakyta, tik kaip 
apie prūsišką urvą, ir daryta viskas, kad prūsiškas 
būtų sunaikintas, bet ji laikėsi, mūrai buvo stori, ir 
gerai, nes juk ten Žmogus gyvenai. Bet paskui, kai 
jau nuėjai į blokus, tai juk juos pastatė mūsiškiai, 

tai buvo mūsų, ne jų blokai, ir Žmogus pripažino, 
kad yra pas save. 

O kai buvau mažas? Juk tai visada buvo mano 
miestas. Taip, pone Muravecai, bet tu esi pirma kar- 
ta, išaugusi šioje Žemėje. 

Betgi tave, Marekai, nunešė virš to kabelio... 
Na, juk iš laikų, kai buvau šiknius, neprisimenu jo- 
kios kitos vietos, išskyrus tą kiemą, mūrus be tin- 
ko, nuoskalų pėdsakus. Iškylos su berniukais į po- 
žemius, ir uostas, ir paplūdimys. Na, ir jūra, ar 
galima įsivaizduoti gyvenimą be jūros? Galų gale 
čia, šiame paplūdimyje, mūsų kariuomenė prisiekė 
ištikimybę jai... mūsų jūrai. Mokyklos atminimo 
kambaryje nuotraukos ir per kiekvienas iškilmes 
mums per projektorių rodė filmą. Garbės sargyba, 
mūsų vaikinai, šalta, milinės iki pat žemės, prieky- 
je užkabinti automatiniai pistoletai. Neša vėliavą, 
eina per kopas ir paplūdimį, nesustoja, brenda į 
jūrą gal iki juosmens ir panardina tą mūsų vėliavą. 
Meta į vandenį žiedą. Tarsi nuo to žiedo Baltija jau 
visada turėtų būti lenkiška. Marekai, kaip jiems tu- 
rėjo būti šalta tame lediniame vandenyje... 

O Žmogus gyvena prie pat jūros... galėtų atsi- 
palaiduoti... vaikštinėti, kvėpuoti jodą. Kada pas- 
kutinį kartą buvai prieplaukoje? 


Kaip tai atsitiko, kad mano motina ir tėvas čia 
pateko? Kas juos sugundė čia atvažiuoti? O kas man 
atsitiko, kad tai kapstyčiau? Kai Žmogus pradedi 
prisiminti, tai matai tik plytų prizmes, juodų, 

apdegusių, jauti degėsių tvaiką... Taip čia buvo... 
Dar negalėjau šitai prisiminti... Šeštąjį dešimtmetį 
jau turėjo išvalyti tuos griuvėsius. O matau, kad 
gatvės buvo užverstos, ir tik siauras takelis tarp 
išgriautų namų, pasakojo tėvas. Jis dar nepažinojo 
mamos. Dar nežinojo, kad serga džiova. Paskui li- 
goninė, ir pažino mamą, nes ji buvo slaugytoja. Ta- 
kelis tarp griuvėsių... taip jis pasakojo. Visa sugriau- 
ta. Nieko keista —- mieste buvo tvirtovė. Ir ruskiai 
nesiterliojo... 

Kas tėvus čia priviliojo?.. Tikriausiai jiems buvo 
nesaldu... Nepasitaikė paklausti, o jie patys irgi ne- 
pasakojo... Na, esame, kur esame... kam kvaršinti 
galvą tuo, kas praėjo. Kai dabar atvažiuoja pilni 
vokiečių autobusai, tai žmogus pagalvoji, kas juos 
čia traukia. Nes juk tėvai niekur nevažinėjo ir nie- 
ko nežiūrėjo. Tarsi anksčiau nieko nebūtų buvę... 
O Žmogus neklausei, gal ir gaila... 

Tėvas tik sakė, kad prieš karą niekam iš šeimos 
nė nesisapnavo, kad kada nors pamatys jūrą... Kas 
galėjo sau leisti važinėti kažkur vasaroti... - Kai bu- 
vau berniukas, tai tik svajojau pamatyti jūrą, - sakė 
jis ir paslaptingai šypsojosi. Ir paskui pasakojo apie 
valstybinę repatriacijos įstaigą lyg apie kokią šven- 
tenybę. Įstaigoje patarė, nukreipė, paskyrė. Motina 
į tai sakė: koks tai butas! Kiti turi visą aukštą, ir dar 
su vonia. O mums vis tie dubenys ir išvietė... 


— Na, ir ką, Dionizai? Kur sudegė? Baisu ką nors 
daryti su tuo laidu? Irsta vos palietus? Bet jei jau 

ten pateko, tai gal tuo kanalu galima eiti po gatve 
ir patikrinti? Dionizai, ar tau turiu kartoti? Sumo- 
kėsiu ir jiems, ir tau. Rytą elektra čia turi būti! 


Nebuvo lengva, jeigu jie nutarė čia likti. Be to, 
kam tau tokie klausimai klaidžioja galvoje? Atva- 
žiavo, ir tiek... nėra ko sau galvos kvaršinti... bu- 
vo jauni... kiek jiems tada buvo? Gal tiek, kiek 
mums su Božena, kai susikibę už rankų vaikščiojo- 
me po paplūdimį... Lengva jiems nebuvo... nieko 
neturėjo, nieko neprarado... Su motinos tėvais rei- 
kalas paprastas... bomba į namą... ir jos tyla tokia, 
kad geriau daugiau nė neklausti. Kam apskritai 
klausti... Žmogus turi gyventi dabartimi... Steng- 
tis, kad turėtų vis geriau... O tėvo seneliai... buvo 
atvažiavę... prisimenu lyg per rūką... atvežė krep- 
šiuose kažkokios mėsos... niekas niekada ten nesi- 
lankė... nes toli ir mama nevažiuos per visą Lenki- 
ją, o tėvo vieno neleis, ir taip visa liko... Kai mirė, 
tėvas nuvažiavo į laidotuves, ir baigta. Gal žmo- 
gui reikėtų Žinoti, kur jų kapai... gal senstu, kad 
man tokios mintys lenda į galvą. Gaila, kad nepa- 
klausiau... 


Kaip tau, Marekai, šovė į galvą pirkti tos žemės 
ir statytis? Vaikų nėra, tai vis tiek viskas pražus. 
Na, ir kas iš to? Žmogus į senatvę turi pasijausti 
savo vietoje. 

Ar tai yra tavo vieta? Pone Muravecai, koks 
klausimas? Na, gal mano. Bet kai žmogus mato tą 

kabelį ir tą žemės vidų, jį apima kažkoks netikru- 
mas. Nupirkai žemės lopinėlį, ir tai juk tavo žemė, 
turi tai patvirtinantį notaro įrašą. Ir ten jau bus ta- 
vo lizdas, ten įleisi šaknis. Bet kas, kurna olek, yra 
ti. Pažvelk į priekį. Tą namą juk pastatė jie. Ir tą 
sušiktą granitą paklojo. Tad kieno tai, kurna olek, 
iš tikrųjų? 

Pagalvok, po galais, Marekai, kaip būtų, jei stai- 
ga grįžtų vokiečiai ir lieptų tau nešdintis, nes tai 
visada priklausė jiems... Ir kas? Paskui jie ras mūsų 
pėdsakų. Bet kokių pėdsakų liks po mūsų? Tos krei- 
vos kamarėlės, irstantys šikinykai ar blokai? Tai 
tiesa, čia niekas nieko nenorėjo statyti tvirto, nes 
kam? O jie statė, tarsi čia turėtų likti visiems lai- 
kams. Ir kas? Ir nieko... O mes žinome, kad lem- 
ties neapgausi, nereikia priprasti. 

Tai yra kaip su tuo Positivu. Žmogus įdėjai į tai 
nemažai savų pinigų. Sumokėjai piniginį užstatą už 
visą įrangą ir tiekimus ir tarsi tai yra jo, bet juk 
aišku, kad visa tai yra Positivo ir kiekvieną aki- 
mirką gali tave išspirti iš verslo... 

Nėra ko, Marekai, apgaudinėti save, čia visada 
daugiau yra jų negu mūsų. Pagaliau jie okupavo 
šią Piastų Žemę beveik aštuonis šimtus metų. Sė- 
dėjo tokį laiko gabalą, ir staiga išsinešdink. Buvo 
teisūs komunos laikais, kai mums sakė, kad nega- 
lima nieko turėti savo. O kaip dabar? Atvažiuoja 
tas bybelis ir sako, kad jums, pone, tik atrodo, kad 
tai jums priklauso, visa tai yra Positive Food Corpo- 

ration nuosavybė... Ir taip Žmogus čia jautėsi visa- 
da. Dar būdamas šiknius girdėjo, ką tėvas sakė: — 
Čia nėra ko per daug priprasti, motin, kai lieps gru- 
zinas, tai ir susipakuoti nespėsim ir jau važiuosim į 
Kamčiatką. 

Toje mūsų nelaimingoje šalyje visada taip, kad 
tarsi esi savo teritorijoje, bet visada kas nors bet 
kada iš tavęs gali atmti. Jei ne vokiečiai, tai rus- 
kiai, jei ne ruskiai, tai Positivas, ir taip bus visada. 
Bet savo sklypo ir savo namo atimti neleisiu! 


O NATO? Kas žino, ką nutars tame Madride? 
Ar įsivaizdavai, kad tau gyvenant Lenkija stengsis 
įsitraukti, o gal ir bus vienoje su Amerika sąjungo- 
je ir čia nesidairysi į ruskius, kad lėktuvai liausis 
skraidę virš paplūdimio? Kai Žmogus apie tai pa- 
galvoji, susidaro įspūdis, Marekai, kad tai gal sap- 
nas. 

NATO? Gal žmogus jaustumeisi saugesnis? Nes 
kai ruskiai prieš ketverius metus išėjo sau, pasida- 
rė kažkaip neužtikrinta. Na, aišku, tai džiugino, 
bet kažkur gilumoje kirbėjo nerimas: kas mus ap- 
gins, kai ateis anie, iš už Oderio? 

Tik ar jie mūsų ten, aljanse, laukia ir ar iš tikro 
kas nors iš jų norės mus apginti? NATO dar šiaip 
ar taip, bet blogiau su Europos Sąjunga... Čia tai 
tikrai nežinia, ar mūsų prūsokai tiesiog nenupirks. 
Tik kas čia dabar begalvos apie sąjungą... 

Tai dabar mano žemė... Mano vieta... Oi, pone 
Muravecai. Sakinius dėstai kaip eilėraščius... Tai 

yra mano miestas, nors žemėje guli Adolfo kabe- 
lis. Ir jie nužymėjo šitą gatvę ir paklojo tas velniš- 
kas betonines plokštes prieš miestą, kur galima ne- 
tekti pakabos, pastatė uostą ir švyturį. Bet tai yra 
mano vieta ir atrodo, kad iš čia nesitrauksiu, nors 
iki galo niekada niekas neaišku... Be to, pone Mu- 
ravecai, galų gale kiekvienas gaus sau žemės lopi- 
nėlį... 


bP»» 


P.uaikis Gumos opelis rekordas pravažiavo pro 
paskutinius Starovicų pastatus. Už kilometro nuo 
kaimo, gyvenvietėje, stovėjo sodyba, kurią prieš 
daugelį metų nusipirko Melenkofas kartu su Ag- 
nese. 

Įvažiavo į kiemą. Sustojo priešais vienaaukštį 
namą. Stogą dengė pilkai žalsvas eternitas, nuo 
lentelėmis apkaltų sienų luposi rudi dažai. Ūki- 
niai pastatai buvo išdėstyti keturkampiu. Dešinė- 
je pusėje pritūpė žemas, pailgas tvartelis. Kairėje 
buvo matyti įėjimas į akmeninį rūsį. Priešais na- 
mus stovėjo didžiulė medinė daržinė, pastatyta 
iš plačių išblukusių lentų, su dideliu gandraliz- 
džiu ant stogo. Virš namo ant specialiai įtvirtintų 

stiebų plevėsavo dvi vėliavos - mėlyna Europos 
Sąjungos ir baltai raudona. 

— Kas jam atsitiko? - Hehė sustojo kaip stulpas, 
negalėdamas atplėšti žvilgsnio nuo tų vėliavų. 

— A, tai... - numojo ranka Guma. - Na, kas? Jis 
sako, kad tai nuo amžių didingiausia akimirka... 
Bet aš manau, kad jis per daug rūko, per daug... 
Guma užsitempė ant kaktos vilnonę kepurę. - Juk, 
vyre, turi būti kažkokios ribos... 

- Jis tai pasakė? —- Hehė nepasitikėdamas muis- 
tė galvą. - Tai bent ėjimas... Europos Sąjungos vė- 
liava virš eternito... Melenkofas vis dėlto visiškai 
trenktas... - Jis pagaliau atitraukė žvilgsnį nuo stie- 
bo. Pastebėjo, kad jo batai lėtai grimzta į purvą, 
kuris storais kailiniais dengia visą kiemą. 

— Gal ir taip... Galėtų tai truputį pravalyti. - Po 
kelių žingsnių bagažinės link Gumos batai buvo 
visai purvini. - Graži europietiška sodyba... — jis 
bjaurėdamasis pažvelgė į stiklo ir laužo krūvą, riog- 
sančią prie pat namo laiptų. Išėmė projektorių ir 
nešiojamąjį kompiuterį. Ant galinės sėdynės liko 
gitaros ir stiprintuvai. 

— Su tuo negaliu skirtis nė sekundės. - Jis viena 
ranka nešė kompiuterį, kita projektorių. - Ar tu, 
Hehe, žinai, kiek tas šūdas kainuoja? - Galva link- 
telėjo projektoriaus link. - Jei su juo kas atsitiktų, 
tai būtų galas, kito tiesiog nenusipirkčiau... Bet at- 
vežiau jį... Noriu parodyti amerikietei, kokias vi- 
zijas padariau su ja mūsų muzi... 

— Kodėl jis neišeina? Kažkur išslinko? - Hehė 
sunerimęs dairėsi po sodybą. - Esi tikras, kad jis 
čia dar tebegyvena? 

— Yra, tikrai yra. Su juo vis prasčiau. Niekur ne- 
išlenda iš kaimo... - Guma pasakė tai beveik 
pašnibždomis. - Tikrai atsiras... bet privalau kai 
ką patikrinti. - Jis nuėjo daržinės link. Pravėrė var- 
tus. - Uf, - atsiduso jis, - perkusija yra. Žinojau, 
kad ten stovi. - Parodė Hehei, ėjusiam iš paskos, 
kampą, kur užkelti vienas ant kito stovėjo du būg- 
nai, takto būgnas, lėkštės ir keli trikojai. 

— Tai jis nieko nežino, kad mėginsime? Nesusi- 
siekei su juo? — nepatikliai teiravosi Hehė. 

— O kaip tai galėjau padaryti? - Guma gūžtelėjo 
pečiais. Jis pajudėjo į daržinės gilumą. 

Norėjo patikrinti, kokios būklės yra instrumen- 
tai. Jam teko prasibrauti per parduotuvių maneke- 
nų, kanalizacijos vamzdžių, emaliuotų puodų ir 
spalvotų lempučių kompoziciją. 

Hehė dairėsi stovėdamas viduryje. Dešinėje pu- 
sėje riogsojo keramikos krosnis iš laikų, kai Staro- 
vicuose dar gyveno Agnesė su Sonia. Aplink kros- 
nį gulėjo išmėtytos spalvotos šukės, puodelių, 
koklių, dubenėlių ir lėkščių likučiai. Ant karties virš 
krosnies kabojo ant siūlų suverti išdeginti rutuliu- 
kai ir rateliai, iš kurių susidarė bižuterija. Visa, pa- 
dengta dulkių sluoksniu, neteko spalvų. Šalia kros- 
nies — išskobtos kaladės, iš kurių Melenkofas, kai 
Agnesė užsiiminėjo keramika, gamino būgnus. 

Visoje daržinėje mėtėsi išmontuotos instaliaci- 
jos. Sandėlis daiktų, kurie čia tapdavo menu, bet 
ilgainiui neteko bet kokios reikšmės ir dabar buvo 
niekam tikę... 

— Tai tik seni rakandai - sunkiai atsiduso He- 
hė. Jis priėjo prie šaldytuvo be durų, kuriame sto- 
vėjo šildytuvas ir lygintuvas. - Tai buvo Antino- 
mija, - pasakė jis sau. Jausdamas savyje kylantį 
jaudulį palietė šaldytuvo viršų. Kiek toliau iš už 
rakandų rietuvės buvo matyti raudonai dažyta 
vonia. - Kruvinos maudynės. Jis pakėlė galvą. Nuo 
sijų ir gegnių po stogu kabojo įvairių dydžių gip- 
so rutuliai, garsi Konsteliacija, kuri Starovicus 
išgarsino Varšuvoje. - Kokia minia tada čia kun- 
kuliavo... - Hehė atrėmė kaktą į medinę siją. — 
Parašiau čia savo pirmąjį tomelį... 

— Atrodo, kad nesugadintas. - Guma kosčiojo 
nuo dulkių. - Gal pavyks išlyginti. - Jis nelengvai 
ištraukė iš krūvos mikrofono stovą. - Tik kad kur 
nors atsirastų ir jo koja. 


Jie išėjo į kiemą. Gandras, artėdamas prie liz- 
do, suko ratą virš vėliavų stiebo. 

— Eime namo... - Guma atsargiai statė kojas, kad 
neprisemtų purvo į batus. 

— Na, galjis girdėjo atvažiavusį automobilį? Ga- 
lėtų išeiti, - pasakė Hehė pretenzingai. 

Jie įėjo į vidų. 

Guma nesiskyrė su nešiojamuoju kompiuteriu 
ir projektoriumi. Hehė abiejose rankose nešė po 

didelį tinklą maisto. Melenkofas nieko nepirkda- 
vo, nes neturėjo už ką. 

Iš mažo prieangio patenkama į didelį kambarį 
su virtuvine krosnimi. Išmėtytas maistas, valgio 
pakuotės, drabužiai, batai, - viskas gulėjo ant grin- 
dų ir baldų. Tvarkinga buvo tik ant didelio medi- 
nio stalo. Kas tik ten atsirasdavo, viskas buvo me- 
tama ant grindų. 

- Yra blogiau negu maniau, - sumurmėjo Hehė. — 
Kaip tai ištvers Andžela? 

— Nėra ko slėpti. Su vaikinu ne per geri reikalai. 
Bet amerikietei čia tikrai patiks. - Guma atėmė iš 
Hehės sunkius tinklus ir padėjo juos ant stalo. - O 
tu, Hehusi, nekelk isterijų, nes tavo bute irgi ne 
kažkiek tvarkingiau... 

— Na, taip, tik aš ten nieko nekviečiu... 

— Nusiramink. Tai labai inspiruojanti vieta... — 
Guma užkliuvo už gulinčių prie krosnies malkų. - 
Gaila, kad nepasiėmiau kameros. O pirmai po šitiek 
metų „Latako“ repeticijai čia idealu. Amerikietė ge- 
riau įsijaus į mūsų mūzos klimatą... 

— Turi kokių nors minčių, kur jis yra? - Hehė 
norėjo pakeisti temą. Jis padėjo ant suolo kuprinę. 
viršaus guli dėmėtas ir sumaigytas segtuvas su ma- 
šinraščiu. — Na, ne! Kaip tai čia pateko? - Jis metė 
segtuvą ant stalviršio. 

Iš kambario buvo išėjimas į prieškambarį, kur į 
viršų vedė laiptai ir buvo galima patekti į likusias 
patalpas. Išimtos iš vyrių vonios durys stovėjo 

atremtos į sieną. Ant grindų gulėjo vandens šildy- 
tuvo bakelis. Tai dėl to šildytuvo Agnesė su Sonia 
prieš septynerius metus grįžo į Varšuvą. 

Užlipo laiptais į palėpę. Patalpos vidurį užėmė 
čiužinys su pagalve be užvalkalo ir miegmaišis. 
Erdvę skyrė skersai pastatyta sekcija. Už jos kam- 
pe po langu sėdėjo Melenkofas. Susiriebalavę gar- 
banoti plaukai krito jam ant sprando. Žengę kelis 
žingsnius Hehė su Guma sumojo, kad jis ant ausų 
yra užsidėjęs dideles ausines. 

Guma stvėrė Hehę už rankovės. - Atsargiai, nes 
jį ištiks infarktas, — sušnibždėjo jam į ausį. Jie ėjo 
stypčiodami ant pirštų. 

Melenkofas kažko klausėsi užmerkęs akis. Pirštų 
galiukais taksėjo į kelią. Dėžutėje nuo šprotų gulė- 
jo smilkstanti rankomis drožta pypkė. Taip stovė- 
jo virš jo nelabai žinodami, ką daryti. Guma ty- 
liausiai, kaip tik galėjo, palinko į priekį ir ištiesė 
ranką prie pypkės. 

Tą momentą Melenkofas atmerkė akis. Jis bu- 
vo visiškai suakmenėjęs. Spoksojo į juos be galo 
nustebęs. 

— Ojūs iš kur? - lėtai prakalbo jis. Akyse atsira- 
do baimė. Nežinojo, ar tai, ką mato, yra tikrovė, ar 
vaidenasi. Lėtai nuėmė ausines nuo ausų. - Jeigu tai 
tiesa, kad tai jūs, tai mane visiškai nustebinote ir 
tokioje situacijoje jums nepasakosiu, kad labai džiau- 
giuosi ir koks tai man mielas netikėtumas, nes iš- 
gąsdinote mane, kurva mac! Na, kaip taip galima 
daryti? - Pažiūrėkit! - Melenkofas pervedė delnu 

per sekciją. Dauguma spintelių buvo atlapotos. Ten, 
kur turi kabėti drabužiai, džiūvo marihuana. - Aš 
čia turiu dvejiems metams į priekį! 

— Tai uždaryk spintas... - Guma patraukė dūmą 
iš pypkės kandiklio iki paskutinio plaučių užkabo- 
rio. Žvelgė išpūstomis akimis. 

Melenkofas ištraukė ausinių kaištelį. Vyriškas 
balsas užpildė visą palėpę. 

— Tebus pagarbintas Jėzus Kristus ir visada ne- 
kaltoji Mergelė Marija. Dabar trylika valandų. Čia 
Marijos radijas. Nepertraukime mūsų diskusijos. 
Eteryje dar kartą sveikiname profesorių Novaką. 

Guma staigiai iškvėpė dūmus. Jis užspringo ir 
ėmė baisingai kosėti. Kepurė užslinko jam ant akių. 
Hehė stvėrėsi už galvos ir atsisėdo ant vieno fote- 
lio, užimto drabužių glėbio. 

— Kas jums? - nusijuokė Melenkofas. - Nėra nie- 
ko geresnio už Mariją ir pypkę... Na, prašau sve- 
čiuotis. Papildykime įrankį, - jis parodė į pypkę. — 
Tai aukščiausios kokybės medžiaga. Oi, gera. Kau- 
kazo sėklos. — nusijuokė jis. - Turite to pasiklausy- 
ti. Profesorius Novakas, o veda pats tėvas Ridzi- 
kas. Aštrus važiavimas. Visą laiką apie Europos 
Sąjungą... 

Hehė be žodžių paėmė iš Gumos pypkę. Švel- 
niai, lėtai įtraukė tiksliai tiek dūmų, kad juos kuo 
ilgiau išlaikytų plaučiuose. 

Taip, tai pats tikriausias kaifas. - Melenkofas 
pirštais šukavo barzdą, beveik siekiančią krūti- 
nę. - Ponai, juk jie ten paisto, lyg būtų non stop 

prisitorčialinę, dokumentaliai... nepertraukiamas 
pristatymas iš Kaukazo ar Indijos, gal per ventilia- 
ciją krauna sau į studiją arba vienuolyno kepykloje 
kepa sausainius. Visi, ir tėvas direktorius, ir sese- 
rys vedėjos, ir kviesti svečiai. Tai labiausiai nusi- 
važiavęs radijas, ponai, jokios ten radijo stotys... 

— Aš dulkinu, aš dulkinu, - kartojo Guma. - Aš 
dulkinu. - Jis užmerktomis akimis lingavo pirmyn 
ir atgal. 
kui, - Melenkofas staiga surimtėjo, - ir matau, kaip 
visur, net iki mano Starovicų, siekia tas psichopa- 
tas Leperis, tai manau sau, kad tai nėra geras va- 
žiavimas. Ir turėjau iškabinti tas vėliavas, kad išsi- 
gelbėčiau... 

Hehė iškvėpė dūmus. Pajuto, kaip galva tvins- 
ta nuo plūstančių minčių, ištisos srovės, kaska- 
dos, nuo minties prie minties, ir prie kitos min- 
ties, ir taip iki begalybės. - O kurva, Melenkofai, 
tai bent prichodas!.. - Jis užsimerkė. - Eternitas, 
gandras sąjungoje drauge su Ridziku. Tai bent 
vilktis! 


Ugnis kunkuliavo viryklėje. Guma pritūpė prie- 
šais praviras dureles ir tylomis įsistebeilijo į lieps- 
nas. Hehė sėdėjo ant suolo prie lango ir mėgino 
suderinti bosinę gitarą. Melenkofas žiūrėjo į jį, ne- 
patikliai muistydamas galvą. 

— Gražiai laiko. - Hehė įsižiūrėjo kažkur į erd- 
vę. - Tik ant kažkelinto slenksčio susigaudyčiau, 

kad tai toks pat garsas... Neturėčiau rūkyti, nes 
netenku klausos... 

Jis juto, kad kas akimirką iš jo vis daugiau išga- 
ruoja energijos, kuri per paskutinę valandą kun- 
kuliavo. Priėjo prie išvados, kad iš esmės yra jau 
tik senas, keistas „Skardos dirbtuvių“ baldas, dul- 
kina instaliacija iš Melenkofo daržinės. Privalo tuč- 
tuojau su tuo ką nors daryti, nes dar akimirka, ir 
jam pradės byrėti dantys, oda pasidengs rudomis 
dėmėmis, o akis uždengs katarakta. 

— Turiu jums kai ką pasakyti... - Hehė energin- 
gai apžvelgė kambarį. - Aš turėsiu vaiką... 

— Juk jau turi... - be susidomėjimo atsakė Gu- 
ma. 

— Bet jis sako, kad turės dar vieną. - Melenko- 
fas pakilo nuo suolo iš nuostabos pakeltais ant- 
akiais. - Tu rimtai? Tai bent naujiena! Su kuo? Nes 
gal ne su Jola? Tegriebia mane velniai! Eikš į mano 
glėbį, vyre! Tai puiki naujiena! 

— Kroplia turės dar vieną vaiką? - Guma griebė 
sau už galvos. Mašinaliai stumtelėjo kepurę. Jis ne- 
galėjo suprasti, kokią prasmę gali turėti vaikų tu- 
rėjimas, ir visada tokia Žinia jam keldavo nerimą. 

Melenkofas apkabino Hehę ir iš visų jėgų plojo 
jam per pečius. Hehė mėgino išsivaduoti iš Melen- 
kofo glėbio. Jis nenorėjo, kad tas seniai neskustas 
veidas priartėtų prie jo skruostų. 

— Tai nuostabu, klausyk, aš įsivaizduoju, kokia 
tai energijos injekcija, ką? - Melenkofas atlaisvino 
apkabinimą. - Kiek metų pajaunėjai! 

— Aš dulkinu, tai bent Žinia! - Guma atsisėdo 
ant mažo suolelio prie krosnies, laikydamasis už 
galvos. - Tai bent šiza! Hehė turės vaiką, kokia 
medžiaga... Kaukazo sėklos... Hehė su antru vai- 
ku, - kartojo jis rateliu. - Tai gal negali būti tiesa... 

— Nebloga naujiena, vyre, tikrai nebloga... - Me- 
lenkofas nepasitikėdamas muistė galvą. - Tu būsi 
tėvas... o aš tikriausiai greitai senelis... Soniai jau 
devyniolika metų... Ar suprantate, ką reiškia turė- 
ti vaiką, kuris laiko brandos egzaminus? O tu tu- 
rėsi kūdikėlį, mažytį, va, tokį, - parodė jis ranko- 
mis. Staiga sustingo. —- Kurva, vargšas vaikas... — 
pasakė niūriai. Sunkiai atsisėdo greta Hehės. - Koks 
tu būsi tėvas? - įrėmė žvilgsnį į stalviršį. - Apskri- 
tai kokie mes tėvai? - parėmė galvą ranka. - Sonia 
praėjusiais metais man sakė, kad į tokį liūną dau- 
giau nevažiuos, ir neatvažiuoja. Ji teisi. Ir dar ji pa- 
sakė, kad vemia visu tuo kaimu, kad pražudėme 
geriausius jos metus. - Jis abiem rankomis nubrau- 
kė nuo veido savo riebaluotus plaukus. - Ir ji teisi... 
teisi... Ji turėjo sušiktus tėvus... Turi sušiktą tėvą... 
Gerai, kad nors Agnesė iš čia pasitraukė... Matote, 
vaikinai, gerai, kad netaisiau to siurblio ir neįren- 
giau šildytuvo. Atsimenat? Tai jiems išėjo į gera. 

— Ką tu dulkini, Melenkofai? - Guma pašoko 
nuo suolelio. - Jai dabar hormoninis triedesys, bet 
pagalvok, kokioje kūrybinėje atmosferoje ji augo, 
tai turi būti jai naudinga. 

— Bybio bus. - Melenkofas pabeldė į galvą. - Ji 
man sako, kad visada svajojo normaliai mūvėti džin- 

sais ir turėti raudonus lakuotus batelius, o vakarais 
pasižiūrėti naujienas. Ir nelankyti kaimo mokyklos 
su penkiolika sijonų. Ir dar Agnesė jai padarė dre- 
dus. Kaip jaustumeisi kaimo mokykloje apsirengęs 
tarytum pajacas ir matydamas savo tėvus panašios 
būsenos? Bet aš tai Žinau, kurva, tik dabar... 

— Kokia šiza! - Guma ėmė nervingai vaikščioti 
po kambarį. - Tai Agnesė ją taip nuteikia. 

— Su motina ji irgi nenori kalbėtis. Išmetė iš na- 

mų visus jos išdegtus gaminius. - Melenkofas nu- 
sijuokė. 
Bet esama tam tikrų savęs atsisakymo ribų... Tos 
Jolos šnekos: nes tai yra svarbu vaikui ir panašiai, 
kas tik sukelia žmogui kaltės jausmą. Jai atrodo, 
kad tuo būdu ką nors sutvarkys. O aš laikausi tai- 
syklės. Iš manęs nieko nereikalaus. Jokių emocinių 
šantažų. Ir Monika, deja, darosi panaši į ją, vis lie- 
pia man ką nors jai pirkti, ir dar tas manipuliavi- 
mas: kodėl neturi man laiko, kodėl negali su mani- 
mi susitikti tada ir tada, ji nesupranta, kad mano 
darbas kartais reikalauja visiško vienišumo, netu- 
riu noro su niekuo bendrauti. Tu, vaikine, turi tai 
geriausiai suprasti. - Hehė sudavė delnu į stalą. 

— O aš vis dėlto tau pavydžiu. Tai yra šioks toks 
šansas viską pradėti iš naujo... Hehe... - Melenko- 
fas liūdnai nukorė galvą, - aš irgi norėčiau turėti 
vaiką... Galima būtų kaip nors visa tai pataisyti... 
Dabar turi tokį šansą. Ką tu čia darai? Kodėl nesi 
prie vaiko, prie nėščiosios? 

— O kasbus laimingoji mamytė? - Guma paklau- 
sė su tulžinga šypsena, pertraukęs Melenkoto ar- 
gumentus. 

— Tokia jauna pana, žurnalistė. Mana, - didžiuo- 
damasis paskelbė Hehė. 

— Ką?! - Guma išpūtė akis. - Mana iš „Miesto- 
donto“? Tu esi mūsų Manos nėštumo skilties tė- 
vas! Visa Varšuva įsitikinusi, kad tai garsus foto- 
grafas Kuba Bonusas... 

— Ką?! - Hehė stvėrė sau už galvos. - Ji apie tai 
parašė toje kretiniškoje skiltyje?! Kurva, aš neturiu 
kompiuterio ir neskaitau tų šūdų. Parašė, kad su 
manimi?! 

— Nusiramink. Kol kas tik tiek, kad jos viduje 
auga nauja gyvybė. - Guma pakurstė krosnį. - Kaž- 
kaip tuo stiliumi, kad jai visiškai atsiknojo ir kad ji 
labai trokšta nuo pat pradžių dalytis su juo svar- 
biausiais miesto įvykiais ir neketina nieko atsisa- 
kyti, jokių projektų. 

— Ji tokia su pilkais dredais? —- paklausė Me- 
lenkofas dvejodamas. - Prieš metus lankėsi čia 
gal su tuo Kuba. Visą laiką fotografavo gandrus, 
be paliovos kažką kalbėjo apie Žemės Motiną ir 
gėrė vandenį tiesiai iš papievės griovių. O pas- 
kui ji vaišino mane pienių ir dilgėlių mišraine. — 
Melenkofas paniuro. - Vyre, mes tai repetavo- 
me prieš penkiolika metų. - Jis nusišluostė veidą 
delnu. - Tai, Hehe, bus nelengvas reikalas, nes ji 
panaši į tokį kiek neprognozuojamą vaiką, visaip 
su ja gali būti, dar, pavyzdžiui, išvažiuos į kai- 

mą... Ir pradės iš naujo... tą patį... - parodė ran- 
ka viską aplinkui. 


— Tai šitaip atrodo tas lenkų kaimas... - An- 
džela Horni atsirėmė į šviesiai raudoną „Merce- 
des Coupe“ su amerikietiškais numeriais. - Ak! — 
ji pridengė delnu lūpas. - Gal teks pakeisti shoes. 
Jos auksiniai kulniukai palengva smigo į purvą. - 
Graži vieta, - dairėsi aplinkui bijodama bent kiek 
pajudėti. - Ak, prisimenu, prisimenu, kai išvažia- 
vome su tėvais. Ak, vaikystės skonis, kaip čia gra- 
žu... — ji pakėlė galvą įsižiūrėdama į gandralizdį 
ant daržinės. Bijojo pažvelgti, kas darosi su jos 
kojomis. — Ak, tie balti birds. Ak, ak, kokie jie 
nuostabūs... — išstenėjo kaip kažkuriame savo fil- 
me. —- O! O tai gal Europos Sąjungos vėliava? - 
pastebėjo mėlyną vėliavą su geltonomis žvaigž- 
dutėmis. - Tai Lenkija jau priklauso sąjungai? — 
paklausė nustebusi. 

— Ne, tik mūsų kolega tam tikra prasme jau pri- 
klauso... - Guma krapštinėjo po kepure. - Bet at- 
rodo, kad po mėnesio priklausysime visi... 

— Lenkijai tai bus didelis įvykis, isn't if? - An- 
džela nejudėjo iš vietos. 

— Turiu tokią viltį... - Hehė nerimastingai Žiū- 
rėjo į Andželos kulniukus, vis giliai tebesmingan- 
čius į purvą. 

Jie abu su Guma stovėjo ant namo laiptų. Pa- 
žvelgė vienas į kitą. Nelabai žinojo, kaip pagelbė- 
ti Andželai. Hehė svarstė, ar turi ją prilaikyti, 

paduoti ranką, ar gal pernešti per purvą. Jautėsi 
susidrovėjęs. 

Iš namo išėjo Melenkofas. 

— Sveikinu gražiąją damą - nusilenkė Andželai, 
glostydamas savo ilgą barzdą. - Esu jūsų meno ger- 
bėjas. Pažįstu daugelį jūsų filmų, man yra garbė 
priimti jus šioje kuklioje meno sodyboje. - Kalbėjo 
rimtu ir podraug kupinu šilumos balsu. 

Hehė bemaž išsižiojo iš nuostabos. Buvo tikras, 
kad Melenkofas nuo pat pradžių iki galo meluoja. 
Su piktumu pastebėjo, kaip Andžela nušvito, išgir- 
dusi Melenkofo komplimentus. 

— Džiaugiuosi turėdama fanų kiekviename šios 
gražios šalies kampelyje, - sučiulbo ji. 

— Gražios pėdutės, gražios kojytės ir tokie gražūs 
kulniukai, viskas nuostabu. - Melenkofas čepsėjo kaip 
prie veislinio žirgo. - Ponia turit žinoti, kad jau pen- 
kerius metus sėdžiu vienas toje dykroje ir nemačiau 
tokių kojyčių. O auksiniai kulniukai... čia avimi tik 
guminiai batai, jeigu žinote, ką turiu omenyje... 

— Ak! - Andžela pridėjo pirštus prie lūpų. - Koks 
didelis potencialas turėtų būti tavyje, - atsiduso ji, 
koketiškai primerkusi akis. Penkerius metus... un- 
believable... 

— Taip, - sukrenkštė Melenkofas ir kukliai nu- 
delbė akis. 

— Ar galėčiau kur persirengti? — iškalbingai pa- 
žvelgė į ją supantį purvyną. 

— Ak, niekis, - giliu baritonu atsakė Melenko- 
fas. - Gal čia neturime garderobo, bet yra vonia. 

Kur jūsų bagažas? - Jis dideliais žingsniais priėjo 
prie mašinos. - Mielai pagelbėsiu. 

Guma nusigręžė dengdamas šypseną delnu. He- 
hė iš įniršio suspaudė kumščius. Andžela parodė į 
bagažinę. Melenkofas paėmė krepšį ir priėjo prie 
Andželos. 

— Prašau stipriai įsikibti į mane. - Jis viena ran- 
ka apglėbė Andželos strėnas, pakėlė ją ir nušlep- 
sėjo per purvyną į namus. 

— Vonia, - prunkštelėjo iš juoko Guma, kai jie 
dingo už durų. 


Ėjo tylėdami ežia tarp laukų. Nė menkiausio vė- 
jelio, buvo tvanku. Žemė garavo po paskutinio lie- 
taus. Andžela persirengė džinsais ir baltais marš- 
kinėliais, avėjo bėgtukus. Hehė jautėsi sutrikęs, 
tarsi būtų dvidešimčia metų jaunesnis. 

— Ak, Andrew, tu nesupranti, kaip aš jaudinuosi, 
tikriausiai nepatikėsi, bet vaidindama niekad taip 
nesijaudinau. Supranti, ten aš išsireiškiu kūnu, o 
kūnas man neturi paslapčių. O kad uždainuotum 
scenoje... Ir tas ansamblis su tokia istorija. Andrew, 
tai man turi ypatingą message. Juk jūs pradėjote, kai 
aš išvažiavau iš šios šalies. Andrew, kaip tatai po- 
etiška, toks posūkis. Žinai, Andrew, tau to dar ne- 
sakiau, bet tvirtai tikiu, kad mūsų būtis įrašyta į 
apskritimą. Savo darbe aš labai stipriai tuo įsitiki- 
nu. Supranti, jaučiu, kaip manyje viskas darosi karš- 
ta ir drėgna, jaučiu, kaip mano vaisius noksta, da- 
rosi saldus ir subrendęs, o paskui ateina climax ir, 

supranti, visa esu tokia empty, paskui praeina kiek 
laiko ir vėl vaisius prinoksta, ir taip ratu... Ir jau 
tau sakiau, todėl esu vegetarė, visi padarai įrašyti 
į gyvybės ir mirties ratą. Tokį pat ratą turiu štai 
čia, - Andžela lengvu judesiu parodė sau tarp ko- 
jų. - Ir šiandien aš apsukau ratą. O be to, mėgstu 
kaimą. Filmavome daugelį filmų kaimo scenerijo- 
je. Tai net ir malonu, oras, gamta. 

— Taip, tai labai įdomu, - palingavo galva Hehė. — 
Labai mėgstu klausytis, ką tu turi pasakyti... 

— Andrew, o kodėl jis čia gyvena vienas? Neturi 
moters? Kas jam iš tikrųjų yra? - Andžela staiga 
pakeitė temą. - Ten namuose... na... tokia nešvara. 

Hehė stabtelėjo. Jį nustebino tas klausimas. Mė- 
gino susikaupti. 

- Žinai, tai sunku pasakyti. - Kovojo su pagunda 
išjuokti Melenkofą. - Jis visada sakė, kad nesukur- 
tas gyventi mieste. Žmona su dukra iš čia išsikėlė 
prieš daugelį metų. Jis manė, kad visi pasikeitimai 
Lenkijoje, na, Žinai, rinka, kapitalizmas, yra vienas 
didelis Babilonas. Ir jis nenori su tuo turėti ką nors 
bendra. O dabar gal išgyvena kūrybinę krizę. Tai 
yra labai žinomas menininkas, tik porą metų turi 
problemų. —- Hehė niršo, kad Andžela klausinėja jį 
apie Melenkotą. Jautė, kad Melenkofas tampa jai įdo- 
miausiu žmogumi Žemėje, o jis pats darosi visai ne- 
svarbus. - Taip... Dabar su juo gal vis prasčiau... — 
Hehė buvo linkęs neminėti marihuanos. 

— Kaip jis čia gali ištverti? Ten viskas labai ap- 
leista... — pasakė susirūpinusi Andžela. - Bet ma- 

tosi, kad tai tokia meninė netvarka. Tai labai ins- 
piruoja, bet, antra vertus, jam gal reikia moters, 
isn't it? Kaip galima gyventi tokiame užkampyje... 

— Na, čia vis lanko jį visokios. Kaip tau sakiau, 
tai yra labai garsi asmenybė. Jo sumanymai ir ins- 
taliacijos ilgai prisimenamos. 

Juodu sustojo ant mažos aukštumėlės. Dvi kar- 
vės tingiai ganėsi pievoje. Buvo visiškai tylu. 
Vabzdžiai zvimbdami skrido virš galvų. Hehė jau- 
tė įkaitusio Andželos kūno šilumą. Jis sunkiai nu- 
rijo seiles. 

— Žinai, klausiausi muzikos, kurią man paskoli- 
stabu. Iš teisybės, ten nedaug girdisi, bet iš tikrųjų 
yra beautiful. Aš prisimenu visus tuos ansamblius, 
nors gal ne visai tiksliai. Toje muzikoje esama tam 
tikros jėgos, kažko, kas mane taip jaudina. Andrew, 
kaip džiaugiuosi, kad mane čia pakvietei. Man vi- 
sai netrukdo ta baisi nešvara, —- pasakė tarsi pati 
sau. - Tu Žinai, kad dainavimas mane taip jaudina. 
Ak, Andrew, mane krečia šiurpuliukai, tokie patys 
kaip tada, kai pradedame filmuoti ir parteris man 
patinka, nes juk su kiekvienu galima bendradar- 
biauti, bet ne kiekvienas patinka, ir kaip per repe- 
ticijas jaučiu, kad mūsų išgyvenimų būdas, mūsų 
jautrumas yra panašūs, suprantame vienas kitą be 
žodžių, ir jaučiuosi pasirengusi, susikaupusi, gir- 
džiu: filmuojame, kamera. Taip, ta muzika man su- 
kelia tą patį, o juk čia kitaip pasirodysiu. Ak, An- 
drew! Dainuosiu! 

Pasišokinėdama kaip maža mergaitė ji nubėgo 
pušynėlio link. Hehė pajudėjo jai iš paskos, kvėp- 
damas jos kvepalų aromatą. 


Melenkofas su Hehe valandą mėgino sujungti 
gitaras ir mikrofoną su dviem nedideliais stiprin- 
tuvais, kuriuos ištraukė iš Gumos opelio. Kai su 
gitaromis jau viskas buvo gerai, negalėjo sutvar- 
kyti mikrofono. Jis arba visai neveikė, arba iš gar- 
siakalbių leido siaubingą gargimą. O kai pajung- 
davo mikrofoną, tai visa užtrumpindavo. 

— Kurva, lyg turėčiau dvidešimčia metų mažiau. — 
Melenkofas bilsčiojo lazdele į lazdelę, stebėdamas 
Gumos ir Hehės pastangas. - Niekas nesiderina, 
viskas laikosi ant virvelės, tada buvo tas pat... Bet 
apskritai dėl to nesijaučiu geriau. Aš visai nenoriu 
ten grįžti... Guma, kur tu mane lenki? Aš visada 
troškau būti padorus džiazo perkusininkas. O „La- 
takas“ iširo ne todėl, kad įstojau studijuoti, bet to- 
dėl, kad norėjau išmokti groti, ir groti su kokiu 
nors bosininku, kuris turėtų klausą, atleisk, Hehe. - 
Melenkofas sunkiai atsisėdo už būgnų. - Tai ste- 
buklas, kad tame sife radau stovo koją ir haihetą. — 
Mėgino išbelsti būgnu paprastą ritmą. Perlėkė laz- 
delėmis per visus būgnus. Dukart sudavė per lėkš- 
tes. Iš kolonėlių vėl sklido nemalonus spiegimas. — 
Kurva, tai neįmanoma išlaikyti! - Jis piktai pamuistė 
galvą. - Tada irgi viskas laikėsi ant virvelių, viely- 
čių ir nieko negalima buvo suderinti. Tada, Guma, 
mums norėjosi, kurva, nes buvome dvidešimčia 

metų jaunesni, o dabar esu per senas, kad pusę me- 
tų klausyčiausi to spiegimo. Visada norėjau groti 
padorią muziką, apskritai norėjau viską daryti pa- 
doriai, pavyzdžiui, turėti padorius namus, o ne 
kažką tokio. - Jis skėstelėjo rankomis aplinkui. — 
Tik, kurva, nepavyko. Ir kai dabar atvažiuojate ir 
sakote man: grįžkime prie šaknų, tai mane siutas 
ima, nes aš nuolat įstrigęs tose šaknyse, neturiu 
prie jų grįžti, tiesiog negaliu iš jų išsivaduoti, ir 
visa tai per tą šūdą. - Jis ištraukė prikimštą pypkę. 
Supranti, vyre? Tikriausiai nesupranti, nes matau, 
kad ištinai ir esi didelis poetas, išleidęs eilėraščių 
prieš penkerius metus, o tas kitas yra didysis kom- 
piuterinis filmų kūrėjas. 

— Kurva, ką tu paistai! Esi bjaurus apsišikėlis! 
Nieko keista, kad tūnai čia vienas kaip pirštas. — 
Guma padėjo į šalį gitarą. - Su tavimi niekas neiš- 
tvers. Gal verta, kad tai pagaliau kas nors pasa- 
kytų. Visi tavęs šalinasi, nes esi tulžingas diegas. 
Be to, neturi savyje nė kiek jokio draivo, esi visiš- 
kai tuščias. Žolė tau smegenis išėdė. Mat esi di- 
delis askezės guru, komercijos ir vartojimo prie- 
šininkas, kurva, tau tiesiog niekad nesinorėjo 
nieko daryti. Džiazo jam norisi. Kurva, net ir liau- 
dies kapelai čia netiktum. - Guma spyrė į vartus 
ir išėjo laukan. - Aš suprantu, kad šitame užkam- 
pyje tau pasislinko, bet yra tam tikros ribos! — rik- 
telėjo kieme. 

Hehė atrėmė gitarą į stiprintuvą. Nuėmė gume- 
lę nuo uodegėlės ir užmovė ją atgal. Nulydėjo 

žvilgsniu tolstantį Gumą. Kaip jam, kurva, nekarš- 
ta su ta vilnone kepure, - pagalvojo. 

— Hehe, sorry. Gal perlenkiau. - Melenkofas 
liūdnai nukorė galvą. - Gal per aštriai. Atsiprašau. — 
Padėjo lazdeles ant būgno. - Pasakyk jam, kad 
man ne per gerai, bet jau nusiraminau. Mielai pa- 
grosiu su Andželos vokalu. Tai įdomus projek- 
tas. Be juokų, - rimtai palingavo galva. - Man tik- 
rai patinka. Tik jau tai sujunkit. - Jis pasiėmė 
lazdeles. 


Ant sienos už mušamųjų Guma pakabino dvi 
susiūtas paklodes. Atidarė daržinės duris ir ant iš- 
nešto iš namų stalo pastatė projektorių ir nešioja- 
mąjį kompiuterį. Andžela nervingai vaikščiojo po 
kiemą vėl su auksiniais kulniukais. Karšta saulė kiek 
nusausino kiemą. 

- Pamatysite, kokių paruošiau vaizdų, - Guma 
trynėsi rankas. - Pirmiausia tavo filmų pagrindu, — 
kreipėsi jis į Andželą. - Jei jau šitaip žaidžiame, tai 
pažvelkime į mūsų renginio visumą, kartu su tuo, 
kas bus ekrane. - Jis įjungė projektorių ir atidarė 
parengtą kompiuterio puslapį. Ant paklodžių pa- 
sirodė judri miesto sankryža, didžiuliu greičiu le- 
kiantys automobiliai ir skubanti minia. Ne iš karto 
antrame plane, lyg ir fone, galima buvo įžiūrėti 
smarkiai padūmavusį Andželos veidą, kuris ritmin- 
gai, sulėtintu tempu darbavosi su kažkieno varpa. 
Guma taip išplovė kontūrus, kad reikėjo atidžiai 
įsižiūrėti, jog suprastum, ką reiškia tas ritmingas 

judesys. — Tai labai geri fragmentai prie muzikos. — 
Jis priėjo prie Andželos. - Jie ritmiški ir pasikarto- 
jančių sekvencijų. Ir juos galima leisti įvairiu tem- 
pu, pagreitinti, sulėtinti, tiesiog idealūs tam, ką mes 
grosime. Pasižiūrėkit, pavyzdžiui, šį fragmentą. — 
Ekrane pasirodė iš kažkurio tilto nufilmuota Vys- 
la. Kamera priartino vandens paviršių, kuris aki- 
mirką užpildė visą ekraną. Bangavo, keitė formas 
ir spalvas, pridėtas ir sumaišytas Gumos. Ir vėl ant- 
rame plane išryškėjo Andželos figūra, šį sykį rit- 
mingai kylanti ir besileidžianti. - O čia išryškinau 
tavo veidą. Jis atrodo labai įtaigus. Tu turi būti 
atpažįstama tose vizualizacijose, jeigu su mumis da- 
lyvauji. O visa kita, kaip matai, tavo neabejotinai 
gražaus kūno judesys, - Guma paslapčia pažvelgė 
į Andželos krūtinės pusę, - truputį susilieja su tuo, 
kas yra filmo turinys. Bet tai, kas svarbiausia, tai 
ritmas, pulsavimas, aukštyn ir žemyn. Pamatysite, 
kaip tai eina su muzika. Paleisime lengvą hausiu- 
ką. - Guma įjungė nešiojamojo kompiuterio pro- 
jektorių. — Matote. Pulsavimas. Kaip tas ryžtingas 
ritmas idealiai sutampa su... Andželos... judesiais 
ekrane. 

Iš pirmo plano dingo upė, atsirado žuvėdros, 
sklandančios konvulsišku trūkčiojančiu ritmu. An- 
džela tebekilo ir tebesileido. Žuvėdros skrido, stai- 
ga sustodavo ir pradėdavo skrydį iš tos pačios vie- 
tos. Andžela laižė liežuvio galiuku pravertas lūpas. 
Guma susaistė abu planus sekvencijomis, sutam- 
pančiomis su muzikos tempu. 

Andžela įėjo į daržinę. Priėjo prie stiprintuvo. 
Paėmė ten gulėjusį mikrofoną. Žaidė juo, nejučio- 
mis panaudodama įgūdžius iš filmo ekrano. 

— Galime važiuoti. - Melenkofas ėmė mušti rit- 
mą būgnu ir lėkšte. 

Guma užsimetė per petį gitaros diržą. Hehė 
įjungė stiprintuvus ir sudavė per stygas. 

— One, two, three, - pasakė Andžela į mikrofoną 
nepriekaištingu amerikonišku akcentu. - We can 
start everybody! 

Instrumentai veikė nepriekaištingai. Guma pa- 
garsino savo gitarą. Trenkė akordą. Hehė, jausda- 
mas, kaip prakaituoja delnai, stengėsi groti bosine 
gitara kartu su Melenkofo būgnu. 

— Na, tai važiuojam, kvaili bybiai! - Melenkofas 
trenkė į būgną ir perlėkė per visus būgnelius. - At- 
rodai labai hot su tais bateliais ir su mikrofonu ran- 
koje, - perrėkė abi gitaras. Na, nestovim, kvaili pim- 
palai! - Melenkofas staigiai pagreitino. Hehė bet 
kokia kaina norėjo su juo suspėti. Guma ėme tridu- 
rinius rifus. Hehė vargais negalais atpažindavo, kokie 
tai garsai. Guma galva davė ženklą Andželai. 

— I am sexy doll, I am sexy doll, - suriko Andžela 
žemu altu į mikrofoną. - You need me, but I am only 
your fantasy. - Ji pravėrė lūpas, lyg norėdama įkišti 
į burną mikrofono galą. Guma priartėjo prie An- 
dželos ir palinko prie mikrofono, kurį ji laikė ran- 
koje. 

— Fantazija tave žudo, fantazija yra tavo religi- 
ja, - išrėkė drauge su Andžela. 

Andžela atsitraukė nuo Gumos. - I am sexy doll 
and your fantasy is my religion, I am sexy doll and you 
need me. Fantasy is your religion, - be paliovos rėkė ji 
į mikrofoną. 

Melenkofas trankė būgnus lyg pamišęs. Paga- 
liau jis pasijuto taip, lyg, tikrai būtų turėjęs dvide- 
šimčia metų mažiau. Hehė žavėdamasis Žiūrėjo į 
Andželą. Net ir drąsiausiuose vaizdiniuose nenu- 
matė, kad ji taip įsijaus į punk roką. Ant paklodės 
žuvėdros be paliovos skraidė virš Vyslos, negalė- 
damos nuskristi iki tikslo, o Andžela pravėrusi lū- 
pas kilnojosi ir leidosi žemyn. 

— I am your religion, I am your fantasy, - ėmė de- 
juoti ji lyg per orgazmą filmo ekrane. 

Hehė negalėjo atpažinti jokio garso. Tad nekei- 
tė pirštų ant grifo, daužė vieną garsą stengdama- 
sis išlaikyti tempą, kaip ir Melenkofas. 

Guma trankė stygas neatsikvošėdamas. Staiga 
stiprintuvas sugargaliavo, ir stojo tyla. Akimirką 
visi dar grojo. Andžela rėkė: - You need me, I am 
your religion. 

Be srovės tai skambėjo apgailėtinai. Pirmas lio- 
vėsi grojęs Melenkofas. Jis padėjo lazdeles ant būg- 
no Atsistojo už būgnų, sprausdamasis išvertė lėkš- 
tę. Piktai spyrė į ją. - Na, ne, kurva mac, tai ne 
man, išeinu iš to biznio. Tai jau baigta, negalima 
įbristi į tą pačią upę! - Jis išėjo iš daržinės. 

Ant paklodės Andžela atstatinėjo užpakalį, o fo- 
ne greitai keitėsi niūrūs, purvini, pilki centrinės sto- 
ties vaizdai. 

Hehė buvo įniršęs. Sėdėjo vienas ant namo laip- 
tų. Melenkofas dingo. Jis prisikimšo pypkę ir išėjo 
į laukus. Pasakė, kad nesitarė su jais dėl jokio pro- 
jekto „Latakas“ plius Andžela. Guma nuėjo kaž- 
kur su nešiojamuoju kompiuteriu po pažastimi. 

Hehė labiausiai jautėsi kvailai dėl Andželos, kuri 
aiškiai ne to laukė po jų susitikimo. Ji šaltai pasa- 
kė, kad netrukus ruošis į Varšuvą. Norėjo jai pa- 
aiškinti, kad iš Melenkofo galima laukti visko. Jis 
pats juk turėjo daug kitokių projektų, daugybę su- 
manymų, kuriuose Andžela galėtų dalyvauti. Ap- 
gailestavo, kad nesilaikė savo pirmykštės nuosta- 
tos panaudoti jos aktorinius gabumus ir sukurti 
kažką iš plastikos, performanso ir filmo paribio. 
Vis labiau niršo ant savęs, kad leidosi Gumos įtiki- 
namas dėl to „Latako“ atgaivinimo daržinėje. 

Hehė įėjo į namus, paskui apėjo kiemą. Raudo- 
nas mersedesas vis dar buvo. Išėjo į kelią. Nuėjo 
prie užtvankos, ant kurios augo seni gluosniai, ten 
vaikštinėjo iki pietų. Andželos niekur nerado. 

Artėjo vakaras. Temo. Jis nutarė pasižiūrėti dar- 
žinėn. Priėjo prie durų. Pro plyšius tarp lentų skli- 
do šviesa. Priėjo arčiau. Pamanė, kad tai Guma ką 
nors veikia nešiojamuoju kompiuteriu. Nenorėjo 
įeiti ir vėl klausytis, kad tai tik pradžia ir reikia 
pamėginti dar kartą. Priartino akis prie plyšio. Įtem- 
pė regėjimą, netikėdamas tuo, ką mato. Pamatė An- 
dželą nuogomis krūtimis, pusiau stovinčią, pusiau 
sėdinčią ant vienos iš horizontalių sijų, tįsančių 
skersai daržinės. Prieš ją klūpojo Melenkofas. Jo 

galva buvo pradingusi tarp jos šlaunų. Hehė su- 
kando dantis, manė, kad skils jo Žiauna. Andžela 
loštelėjo atgal, pravėrė lūpas, primerkė akis, pa- 
seilėjo pirštą ir ėmė glamonėti juo savo spenelius. 
Atrodė lyg jos filme. 

Kaip ji gali su Melenkofu? - galvojo įniršęs Hehė. 

Melenkofas atsistojo. Paglostė barzdą. Andže- 
la švelniai stumtelėjo jį ant greta stovinčios kolo- 
nos su stiprintuvais taip, kad jis beveik atsigulė. 
Hehė žiūrėjo bjaurėdamasis, kaip Andžela išgliau- 
do jį iš Melenkofo kelnių, valandėlę su pasitenki- 
nimu laiko rankoje ir paskui labai gracingai, grakš- 
čiai ir lengvai apžergia Melenkofą. 

Hehė sunkiai nurijo seiles. Andžela lyg elegan- 
tiška žokėja, kiek pasilenkusi, atsirėmusi į Melen- 
kofo pečius, jojo Žingine, aukštyn ir žemyn, aukš- 
tynir žemyn. Po valandėlės padidino greitį ir perėjo 
į risčią. 

Hehei akyse sumirguliavo šikšnosparniai. Jis 
sunkiai alsavo. Jeigu tai būtų filmas, galėtų tie- 
siog išjungti. Jis per daug palinko į priekį, neteko 
pusiausvyros ir visu svoriu atsirėmė į duris. Stai- 
ga pastebėjo, kad durų pusė, į kurią buvo atsirė- 
mes, užkabinta ant kreivų, pasvirusių vyrių, lėtai 
atsidaro. Mėgino ją sugauti, bet ji pagreitėjo ir 
girgždėdama atsilapojo. Hehė stovėjo lyg suak- 
menėjęs. 

Andžela jį pamačiusi nusijuokė. 

— Andžėjau! - riktelėjo Melenkofas. - Ką čia vei- 
ki?! — sušnarpštė. 

Andžela primerkė akis ir mėgino pradėti šuo- 
liuoti. 

Melenkofas išsmuko iš po jos. - Na, ne, aš taip 
negaliu, - išstenėjo jis. Užsidengė delnais ir išbėgo 
iš daržinės. 

Andžela atsiduso. Ji smiliumi glostė savo spe- 
nelį. 

— Suprantu, kad nori jį pavaduoti? - viliokiškai 
nusišypsojo ji Hehei. 


Mana nubudo pirmą valandą nakties. Kažkas 
buvo ne taip. Palietė vietą tarp kojų. Ji kraujavo. 

Jėzau, kas tai yra?! Ji pakilo lovoje. Ar man 
kraujoplūdis? Jėzau. Mirštu, privalau pagaliau eiti 

klodę bijodama išvysti ten kraujo klaną. Aptiko 
kelias nedideles dėmeles. - Tai tikrai mėnesinės! — 
riktelėjo ji. Iššoko iš lovos. Sulaikė žvilgsnį ties 
karstu, ant kurio Dodo buvo rūpestingai pripie- 
šusi spalvotų gėlyčių, bitelių ir drugelių. Norėjo 
panaudoti jį fotosesijai su darbiniu pavadinimu Toks 
gražus gedulas, kuriame dalyvautų nėščia Mana. Nu- 
bėgo į Dodo kambarį. 

— Maže, maže, nepyk, sorry, bet turiu tave 
prižadinti. - Mana atsisėdo ant Dodo lovos. - Klau- 
syk, gal viskas yra gerai, man mėnesinės! Nesu nėš- 
čia. Supranti, nesu. Tiesiog nieko nėra! Nieko ne- 
atsitiko! Dodo, kokia aš laiminga! 

— Betgi tu išsidirbinėji, maže. - Dodo prisitrau- 
kė kelius prie barzdos. — O juk taip troškai mažio, 
taip jį buvai įsimylėjusi, o čia nieko nėra... Kiek da- 
bar valandų? Juk neseniai nuėjome miegoti. 

Jos visą dieną projektavo šliaužtinukus su už- 
rašu „Mama tai ne grietinė“ savo interneto galeri- 
jai. Ten jau galima buvo pamatyti keliolika kūdi- 
kių ir vyresnių vaikų kepurėlių projektų. Jas jau 
pradėta pardavinėti. 

— O tuo, kad tai mėnesinės, esi tikra? - Dodo 
kas gerai, iš tikrųjų? Bet kai tau atsitinka tokių is- 
torijų, tau, po galais, reikia nueiti pas gydytoją. 
Liaukis dulkinusi kokias kvailystes, kad tau į tai 
nusispjauti. Koks kaimas! - pakėlė balsą Dodo. 

— Na, gal panašu į tai... - sumurmėjo Mana. Ji 
negalėjo suprasti, dėl ko Dodo jai turi pretenzijų. 

— Mana, tik kaip tu tai paaiškinsi? - Dodo žio- 
vavo lyg hipopotamas. - Juk jau visa Varšuva se- 
ka tavo nėštumą. Ką parašysi skiltyje apie šią si- 
tuaciją? 

— Dodo, gal visiškai išprotėjai. - Mana gūžtelė- 
jo pečiais. - Kieno nuomonė tau ėmė taip rūpėti? 

— Ne nuomonė. - Dodo paniuro. - Tris dienas 
piešiau tas velniškas gėlytes ant to velniško kars- 
to. Tai turėjo būti nebanalus projektas. Mana, o tu 
man tokį numerį iškrėtei... Viskas veltui, Mana... 
Iki ryto manome, kad vis dar esi nėščia, ir foto- 
grafuojame... 

Jau buvo beveik trečia valanda nakties. Guma 
snūduriavo ant suolo šalia krosnies. Vilnonę ke- 
purę buvo užsitempęs ant veido. Hehė sėdėjo pa- 
sirėmęs alkūne prie stalo. Jis negalėjo užmigti. No- 
rėjo kur nors atsigulti. Apačioje kambario grindys 
atrodė tokios nešvarios, kad bjaurėjosi jų. Į viršų 
pas Melenkofą kilti nenorėjo. 

— Ir ką, vaikinai? Jau vėl miegate, vis miegate. — 
Kambaryje netikėtai pasirodė Melenkofas. Jis ištrau- 
kė iš po pažasties aptrintą, nešvarų segtuvą su ma- 
šinraščiu. Metė jį ant stalo. — Sorry, seni, kad taip 
baigėsi. - Jis nedrąsiai pažvelgė į Hehę. - Ji išvažia- 
vo? Nemalonus dalykas. - Glostė savo suveltą barz- 
dą. - Tai ne tu parašei, ką? - parodė jis į mašinraštį. 

— Jėzau! Tai mano sąžinės graužatis. Jau seniai 
praėjo terminas... Turėjau tai perskaityti... Kažkaip 
negaliu užbaigti... - Plačiai nusižiovavo. 

— O mane įtraukė... Labai gerai skaitoma. - Me- 
Su patenkinta mina atsisėdo už stalo. 

-— Ir ką ten radai? - Hehė gūžtelėjo pečiais. 

— O, kurva, radau žmonių. 

— Taip? —- Hehė negalėjo susilaikyti nežiovavęs. 

Melenkofas nervingai beldė pirštais į gulintį 
priešais jį segtuvą. Užsikėlė koją ant kojos. 

— Kiek suprantu, tai yra, supranti, apie tai, kad 
tam, kad kas nors galėtų ramiai miegoti, kiti pri- 
valo nemiegoti. Ir tai yra apie tuos, kurie priversti 
nemiegoti... O mes galime miegoti ir sapnuoti sau, 
sapnuoti... 

— Ką? —- Hehė pakėlė akis į Melenkofą. Akimir- 
ką spoksojo į jį nieko nesuvokdamas. - Melenko- 
fai, iš tikrųjų kur nors atsigulčiau... 

— Gal kitaip... - Melenkofas pirštais šukavo barz- 
dą. - Čia apie pirmos fronto linijos karius. 

— Tu vis apie tai? - Hehė parodė į segtuvą su 
mašinraščiu. - Nelabai žinau, ko nori. - Jis sumirk- 
sėjo ašarojančiomis akimis. — Man tai atrodo nuo- 
bodu ir nuspėjama. Pirmiausia susižavėjimas, pas- 
kui prarastos iliuzijos, nuovargis, nužmogėjimas ir 
taip toliau... Man baisiai norisi miego... Kiek va- 
landų? Velnias, senstu... 

— Melenkofai, vieno šulo pritrūkai?.. - Guma pa- 
budo ant suolo. - Juk vidurys nakties. Duok žmo- 
nėms miegoti. 

— Gumele, užsitempk vilnonį ant akių ir mie- 
gok, netrukdyk sau... - Melenkofas priėjo prie kros- 
nies ir įmetė kelias pliauskas. - Kodėl tau davė tą 
segtuvą ir skelbi tam nuosprendžius? - Jis pažvel- 
gė į Hehę. - Ir pažiūrėk, ką su juo padarei, kaip jis 
atrodo? - Paglostė jį delnu. - Tai prasideda prieš 
dešimt metų... Tad jau praėjo dešimt... o iš tikrųjų 
keturiolika metų, kai ta sušikta komuna nuėjo pi- 
zėn. Tiek metų... Pralėkė lyg sapnas... Visą tą laiką 
rišau virvelėmis manekenus, spyruokles ir kabinė- 
jau daržinėje krūvas gipso... Ir nenorėjau turėti nie- 
ko bendra su tuo sifu. - Jis parodė į mašinraštį. — 
Nieko, - pakartojo. - O čia paaiškėja... - priėjo prie 
stalo, uždėjo rankas ant segtuvo, - kad lyg kare... 
vertės ir aukos, prakaitas, kraujas ir ašaros... bet 

tai gal pergalingas karas... - Jis pastūmėjo segtuvą 
Hehei. - Nes galime miegoti ramiai... 

— Melenkofai... - Hehė paėmė segtuvą į rankas. 
Jo akys pačios merkėsi. - O iš tikrųjų, ko tu nori? 
Problema gal yra tai, kad ten nieko nėra... svar- 
baus... — jis stumtelėjo segtuvą nuo savęs. - Gal 
todėl čia gyveni, ką? 

— Eik daržinėn ir pažiūrėk, ko aš čia turiu. Galvo- 
ji, kad todėl čia tūnau, nes turiu ką nors daugiau... 
Oi, Hehusi, Hehusi... - Jis paslėpė rankas po suvelta 
barzda. - Iš tikrųjų manai, kad čia nieko negalima 
rasti? - pažvelgė į aptrintą segtuvą. - Na, gal filmuo- 
se su Andžela Horni surastume ko nors daugiau, isn t 
16? —- Melenkofas atsuko į Hehę veidą ir iš lūpų pada- 
rė snapelį, stengdamasis būti panašus į Andželą. 

— Duok man, kurva, ramybę - sumurmėjo He- 
hė. Jis paguldė galvą ant stalo. - Aš apdujęs. Nusi- 
galavau... 

— Tiek metų, tiek metų, - Melenkofas su nepasi- 
tikėjimu suko galvą, - keturiolika metų... Tau to 
nereikia, ką? - Jis pasikišo segtuvą po pažastimi. — 
Liks pas mane... Miegok, Hehe, miegok. Išjungiu 
šviesą ir einu aukštyn. 

Jis lėtai išėjo priemenėn. - Saldžių sapnų, - su- 
murmėjo. 

— Turėjai, chame, aukso ragą, turėjai, chame, 
plunksnų kepurę, - užniūniavo jis ant laiptų. - O 
liko tau tik virvė. 

Melenkofas galutinai išprotėjo, - užmigdamas 
pagalvojo Hehė. 

Jaučiuosi labai keistai. 

Iš teisybės nežinau, ar juoktis, ar verkti. Sėdžiu prie 
klaviatūros ir vis dėlto jaučiu ašaras. Kuzva, kaip nepa- 
sisekė, kaip susimoviau... Panelė iš langelio. 

Taip kažkaip išėjo... kad nesu nėščia. Ne, ne... Nieko 
neatsitiko... Nesibaiminkite dėl mano sveikatos. Papras- 
tai... tiesiog vėlavo mano mėnesinės... 

Taip, tai kartais būna. Gal per anksti pasijutau per- 
nelyg užtikrintai. O tie reikalai gal įrašyti karmoje tos 
būtybės, kuri turėjo atsirasti. Bet taip gali atsitikti su 
kiekvienu projektu, su kiekviena kūryba, kuria užsiima- 
me. Niekada nežinia, kaip baigsis, ar išsipildys tai, ko 
laukiame. 

Rašykit man... Man bus lengviau. 

Žinau, kad jūs nuviltos ir dėl ko kito. Smalsavote, 
kas yra... tiksliau, kas buvo tėvas. Žinau, kad laukėte, 
kada jums atskleisiu šią paslaptį. Deja, skiltyje to jau 
neparašysiu. Tiesiog negaliu... nuo tada, kai potencialus 
tėvas nustojo juo buvęs... 

Mano ašaros laša ant klaviatūros... Iš tikrųjų... Die- 
ve, kokia nesėkmė! 

Bet ir palengvėjimas... Visada iškyla klausimas, ar 
nėštumo situacija iš tikrųjų palieka moteriai pasirinkimo 
ir sprendimo laisvę... 

Bet noriu jus užtikrinti, kad neatsisakome, nenutrau- 
kiame savo projektų. Ir toliau mūsų galerijoje galite pasi- 
žiūrėti mudviejų su Dodo šliaužtinukų, kepurėlių ir marš- 
kinėlių. 

Ir toliau rašykite man, brangutės, Maja ir Terese... 
noriu būti šalia jūsų. 

Laikas atsisveikinti su Hehe ir vaikinais. Te- 
gujie ramiai miega. Mus tik jaudina dar vienas klau- 
simas: ką veikė Hehė daug žadėjusį dešimtąjį 
dešimtmetį, kai Kšištofas Lenartas ir Marekas Mu- 
ravecas su silpstančiu, bet vis dėlto entuziazmu kū- 
rė kapitalizmą? 

Hehė nė nesusimąstęs atsakys, kad jis niekada 
nesileido suviliojamas komercijos, vartojimo ir plas- 
tiko, labai greitai susiorientavo, kad vieną paver- 
gimą pakeitė kitas. Tačiau akimirką prikąs liežuvį, 
nes nuo tokios minties lieka tik žingsnis iki pripa- 
žinimo, kad komunos laikais buvo taip pat, o gal ir 
geriau. Tačiau Hehė niekada taip nemanė ir nema- 
nys. Pripažins, kad komunos laikais iš teisybės bu- 

vo mentalinis sifas, bet jis nuo to buvo toli. Ir ap- 
skritai, pridurs po valandėlės, visa istorija yra pro- 
cesas ir laisvė brendo daug anksčiau nei įvyko lū- 
žis. Iš tikrųjų mūsų niekada nedomino ir mums 
netrukdė tai, kas vyko aplinkui. - Mano laisvė pra- 
sidėjo dar licėjuje, kai gavome į rankas pirmąsias 
Sex pistols plokšteles, o gal kai perskaitėme 1984 
metus... na, ir tada, kai pradėjau rūkyti namuose ir 
nesibaiminau, kad senis gali mane užklupti. O be 
to, ar buvo koks lūžis? — paklaus ironiškai. 
Dešimtojo dešimtmečio rudenį Hehė su Jola grį- 
žo iš Starovicų į Varšuvą. Jola buvo soti gyvenimo 
troboje, su keliolika žmonių, be vandentiekio. Kaip 
ir visos Starovicų moterys, ji ilgėjosi vonios su šil- 
tu vandeniu ir automatinės plovyklės. Hehei tai 
nerūpėjo. Jis sakė, kad grįžta tik Žiemai, kad nejįsi- 
vaizduoja gyvenimo mieste.. Vasario mėnesį Jola 
tapo nėščia ir lapkričio mėnesį gimė Monika. Hehė 
nepajėgė suvokti, kad vaikas negali palaukti, kai 
yra kitų, svarbesnių reikalų. Negalėjo suprasti, kad, 
kai kūdikis plyšauja, su tuo nieko negalima pada- 
ryti, reikia juo užsiimti. Laimingų tėvų tėvai duo- 
davo kažkiek pinigų, bet Jola vis dažniau klausda- 
vo, iš ko jie gyvens. Hehė vis garsiau atsakinėjo, 
kad jis yra poetas ir menininkas ir kad ji turėtų 
matyti, kokia yra tikrovė: dabar neįmanoma jo 
talentą paversti konkrečiais pinigais. Tai tada jam 
ėmė kelti siutą tie kostiumuoti svečiai su didžiu- 
liais centerteliais lagaminuose, tada ėmė bjaurė- 
damasis lenkti tas visas spalvotas parduotuves ir 

restoranus. — Matai, kas darosi? —- šaukė jis Jolai. — 
Griuvo siena ir mus užliejo turgus. 

Monika nuėjo į vaikų darželį, o Jola į reklamos 
agentūrą. Ji rado ten Hehei vietą naujai steigiama- 
me kūrybos skyriuje. Jam nereikėdavo ateiti anks- 
ti, bet Hehė kažkaip niekad nespėdavo pasirodyti 
bent dešimtą. Tad po savaitės metė darbą. Jis ne- 
pajėgė įsivaizduoti kasdienio rytinio kėlimosi. Mat 
visada buvo laisvas nuo tokios pareigos ir ketino 
toks likti. 

Jis taip pat niekada nespėdavo laiku nuvesti Mo- 
nikos į darželį, kad ji nepavėluotų pusryčių. Nega- 
lėjo ateiti jos iki penktos, kad nesėdėtų rūbinėje su 
įniršusia valytoja. Skaitė ir rašė, klausėsi ir svars- 
tė. Neturėjo laiko. Jola negalėjo to ištverti. 

Hehė išleido savo antrą, paskutinį tomelį. Ėmė 
vėl vis dažniau važinėti į Starovicus. Į Jolos pre- 
tenzijas atsakinėjo, kad jai nepavyks paversti jo ma- 
monos tarnu, o Monikai nieko neatsitiks, jeigu pa- 
sėdės rūbinėje. Juk ji turinti nepaprastą tėvą. 

Kai Positivas atidarė šimtąjį restoraną, Jola pasa- 
kė, kad ji nenorinti su juo gyventi ir kad iškeisianti 
butą į du. Hehė jautėsi kiek nustebintas, bet galop 
priėmė tą žinią su palengvėjimu, nes vėl tapo laisvas. 

Tad sunku netikėti Hehės tikinimais, kad kapi- 
talizmas jam visada buvo svetimas. Taip, kaip jam 
visada buvo svetimas punktualus kėlimasis tam, 
kad susitiktų su plėšriuoju kapitalizmu, tam, kad 
laiku nuvestų Moniką į darželį, ar tam, kad ją lai- 
ku iš ten pasiimtų. 

Suvažiavimas 


Sveikinu jus visus susirinkusius į metinį Positi- 
vo suvažiavimą.Tai didelis džiaugsmas po metų vėl 
susitikti su jumis mūsų kasmetėje šventėje. Norė- 
čiau šiandien skirti valandėlę dėmesio tam, kaip 
mes suprantame žodį Positivas. Kai mėginame 
išsiaiškinti šio žodžio reikšmę, į galvą ateina tokių 
apibrėžčių, kaip geras, turiningas, kūrybiškas, kon- 
struktyvus. Per aštuoniasdešimt mūsų veiklos vi- 
same pasaulyje metų siekėme sukurti įvaizdį, ku- 
ris sietų su kaip tik tokiomis vertybėmis. Taip pat 
ir šiandien stengiamės, kad Positivą atpažintų kaip 
organizaciją, trokštančią tiesiog teikti žmonėms gė- 
rį. Visai mūsų grupei aukščiausia vertybė yra žmo- 
gus ir Žemės planeta, kurioje jis gyvena. Mums, 

Positive Food Corporation žmonėms, ši vertybė yra 
svarbiausias veiklos švyturys... 

Todėl Positivas skiria ypatingą dėmesį vietinių 
bendruomenių, kur jam tenka veikti, globai. Mūsų 
partneriai ir vedėjai yra žmonės, giliai įsišakniję 
vietose, kur vadovauja savo restoranams, tai žmo- 
nės, suprantantys ir tiksliai pažįstantys vietos są- 
lygas ir poreikius ir suderinantys su jais globalią 
Positivo strategiją... Tai jie kuria mūsų įvaizdį. Tai 
jie jungia kiekvieną restoraną į ūkio kraujo apyta- 
ką. Tai vyksta nepriklausomai nuo to, kuriame že- 
myne veikiame: Afrikoje, Azijoje ar Europoje... 


Na, ne, kurva, to neįmanoma klausytis. Ar tas 
Perdas taip turi daryti? Euzebiuk, atsakymas yra 
paprastas. Privalo. Neturi kitos išeities. Pagaliau 
tai jo džobas. Atsiuntė jam tą kalbą tiesiai iš Pary- 
žiaus, iškalė ją atmintinai ir dabar deklamuoja. 

Nes jei jau visus mus čia sukvietė, jei jau eik- 
voja tiek pinigų tam maukimui, rijimui ir nakvy- 
nei, tai turi paskelbti visus tuos pamokslus visa- 
galio Positivo garbei. Be to, Perdas yra gudrus 
svečias. Jis žino, kas čia visiems svarbiausia. Bet 
kai įsitrauks su tomis vertybėmis, tai gali paistyti 
valandomis, ir juo ilgiau tai trunka, juo mažiau 
tai suprantu. 

Ir turime stovėti prie tų grotelių, pusdubenių, 
butelių. Ryti seiles ir kęsti. Gerai, Euzebiuk, kad 
jau išlenkei stiklinaitę, nes čia nepajėgtum ištverti. 
Ir reikės nesnausti, nes dar yra „Danielso“, ir kai 

visi puls, tai paskui liks tik paprasto viskio, o ga- 
lop degtinės. 

Apskritai nieko nepasakysi, prancūziška elegan- 
cija. Graži vieta prie upės. Spalis, o oras toks gra- 
žus. Tuoj užkurs laužą. Ant iešmo sukasi šerniu- 
kas, katile - bigosas. Tai kvepia taip, kad žarnos 
maršą groja. Ant stalų taukai ir rauginti agurkai. 
Molinėse puodynėse. Dabar tapo madingi tokie kai- 
miški valgiai, kaip kaime pas Zenoną. Degalų ne- 
pristigs. Be kita ko, dar nė viename renginyje ba- 
padavėjai prie gėrimų, trys prie iešmo ir bigoso... 
Bus rijimo... 

Ruošiasi ansambliukas, tad ir muzika skambės. 
Euzebiukas galės pasiglaustyti prie merginų iš bu- 
halterijos. Įdarbino tokių jaunų užpakaliukų. Dar 
jos drovios. Nežino, kas galima, kas ne. Vos po 
mokyklos, jauna mėsytė. Spoksos į Euzebiuką lyg 
į pasakų karalaitį. 

Tie rūmai čia kiek primena muziejų. Matai, Eu- 
zebiuk! Gyveni tokiose vietose, valgai tokiose vie- 
tose. Kadaise tik aristokratai galėjo leisti sau ką 
nors tokio, o dabar labai prašau, Euzebiukas. Ant 
sienų tos užuolaidos su piešiniais, kardai, šarvai 
kampuose, nuo lubų leidžiasi didžiuliai šviestuvai, 
net baisu pagalvoti, kas galėtų atsitikti, jei toks nu- 
kristų. Apskritai kiek baugu, kad kas sudus, jei, 
neduok Dieve, už ko užkliūsi ar užkabinsi. Pernai 
Balchatove jaučiausi laisviau. Ten šiuolaikinis vieš- 
butėlis, baseinėlis. Galima buvo pasižiūrėti, kaip 

atrodo bendradarbės iš kontoros vien su maudy- 
mosi kostiumėliais. O buvo į ką pažiūrėti. Na, ir 
Silvija įsmuko į mano kambarį, nes buvo vienvie- 
čiai. Tik labai smarkiai įkando man rankon, nes ten 
tos kartoninės sienos ir viskas girdėti, ir, kad ne- 
šauktų, kai Euzebiukas ją patenkino, įsikišo sau bur- 
non mano plaštaką. Buvo aistringa kalė. Gaila, kad 
pastaruoju metu mums kažkodėl nesiklosto. 

Na, Perdai, pagaliau baigei! Tai dar, kurva, šne- 
kės Barzdyla?! Stiklinė tuščia. Jėzau Kristau, viliuo- 
si, kad juo kalbos baigsis! Apie ką jis paistys... 


— Nepaisant tam tikro liūdesio, kad laikas taip 
greitai lekia, iš tikrųjų džiaugiuosi matydamas jus 
visus metiniame mūsų Positivo suvažiavime. Ta- 
pome metais vyresni, o mūsų tinklas praturtėjo me- 
tų patyrimu ir galime be jokių abejonių pažymėti, 
kad mūsų Positive Food Restaurants jau yra nuolati- 
nis lenkiško kraštovaizdžio elementas, esąs rinko- 
je ketverius metus. 

Tai labai nedaug, o kiek daug pokyčių... Esu 
tikrai sujaudintas. Leiskite man padaryti trumpą 
asmeninį prisiminimą. Kai grįžtu atgal prie mūsų 
pradžios, suvokiu, kad mes buvome pionieriai. Tik 
po mūsų atėjo kiti. Manau, neperlenksiu sakyda- 
mas, kad čia susirinko grupė Žmonių, kurie gali 
didžiuotis tuo, kad tai jų dėka Lenkijoje įvyko to- 
kių didelių pokyčių. 

Keliolika pastarųjų mėnesių yra Positivui ypa- 
tingas laikas. Pirma, sėkmingai diegiame naują par- 

davimų strategiją, o antra, mūsų didelėje šeimoje 
atsirado restoranų vedėjų... Positivas padarė savo 
struktūrą lankstesnę, vis diegia naujoves, yra plas- 
riuos kelia nuolat besikeičianti rinkos tikrovė. 

Džiaugiuosi, kad šiandien galime priimti ir part- 
nerius, ir vedėjus. Tai svarbu, kad jauni, mažiau 
prityrę kolegos gali susitikti su senjorais, labiau- 
siai vertinamais ir prityrusiais žmonėmis. Mūsų su- 
važiavimai yra pirmiausia proga susipažinti, apsi- 
keisti patirtimi ir integruotis. 

Taip pat džiaugiuosi, kad taip gausiai atvažia- 
vo Žmonių iš administracijos. Positivas yra šeima, 
kurioje nėra susiskirstymo į tuos iš administracijos 
ir tuos iš restoranų, ir viliuosi, kad bendras pasi- 
linksminimas dar labiau suartins mus visus. 

Nenoriu daugiau jūsų gaišinti. Šį sykį mūsų me- 
tinis susitikimas vyksta ypatingoje vietoje, seno- 
vės Lenkijos aplinkoje... 

Gerai linksminkimės, integruokimės vieni su ki- 
tais... Metinį Positivo suvažiavimą laikau atidary- 
tu. Kviečiu visus prie bufetų ir baro, o paskui ant 
parketo... 


Galima sakyti, kad draugai baigė kalbas. Žmo- 
gus per savo gyvenimą prisiklausei tų gražbyliavi- 
mų. Tai faktas, į partijas niekada nesileidau įrašo- 
mas, bet jau vos vos, prieš pat čempionatą. Atėjo 
tada vienas toks pienburnis iš štabo. - Kaip tai yra, 
kad būrininkas, kuriuo taip pasitikime, nėra mūsų 

organizacijos narys, - sakė jis. Ir žmogui teko nu- 
eiti į susirinkimą... 

Tos kalbos apie darbininkų ir valstiečių sąjungą 
ir apie tai, kad Žmonės gyventų turtingiau, ir apie 
draugystę su Sovietų Sąjunga... O čia tas pat, orga- 
nizacija svarbiausia ir pasakos apie vertybes. Na, 
ar ne, pone Muravecai? 

Panašu, panašu, po galais, panašu... Na, bet mat 
jį galas. Užvalgykim truputį... Gerų dalykų čia šian- 
dien paruošė. Kada žmogus valgei šernienos nuo 
iešmo? Gal kai pakvietė į medžiotojų būrelį... O bi- 
gosas kvepia taip, kad jį užuodžiau dar lipdamas iš 
autobuso. Bus pamatas degtinėlei. Ypatingai šiemet 
suorganizavo. Ir vieta, Polonijos namai, ir valgis toks 
mūsiškas. Žmogus iš karto kažkaip kitaip, taip šven- 
tiškai jautiesi. Kodėl pasirinko tokią vietą? Tikriau- 
siai atsisveikina su mumis... Palik ramybėje, žmo- 
gau, tuos visus reikalus. Šiandien tu atsipalaiduoji. 
Pažiūrėk, kiek paruošta tų valgių ir gėrimų. Pirmiau- 
sia gal mažą stikliuką prie agurkėlio. O! Puikus rau- 
gas. Božena geresnių nepadaro. Tai yra nedarė, nes 
jau kiek metų nebuvo laiko užraugti. Bet tai tas sko- 
nis! Gryna ir raugintas agurkas! 

Gaila, kad žmonos nėra. Kažkaip tuščia vienam. 
Ji ten sėdi viena... Bet juk reikėjo čia atvažiuoti ir 
pasirodyti, nes jei ne, tai galėtų suprasti, kad įsi- 
žeidžiame, ir nežinia, ką pagalvotų... O ji sako, kad 
nepajėgs, kad pavargusi, kad ne geriausiai jaučia- 
si, bet važiuok, Marekai, privalai važiuoti, neišei- 
na... Na, tai dar vieną ir prie bufeto įsidėti šilto. 

Kažkada žmogus į tuos suvažiavimus atvažiuo- 
davai kitaip nusiteikęs. Atsimenu pirmą suvažia- 
vimą, prieš dvejus metus, taip, tai buvo devynias- 
dešimt penktaisiais... kaip šiandien prisimenu. 
Naujutėlaitis „Sobieskio“ viešbutis. Viskas mūsų pa- 
slaugoms. Pirmą kartą žmogus paragavai tokio vieš- 
bučių gyvenimo, tai sunku pamiršti. Apartamentas 
mums, ir kaip mus gyrė. Visuose pasisakymuose, 
kad partneriai tą, partneriai aną... O mūsų Positivas 
buvo pirmas pagal pardavimus šiaurinėje Lenkijos 
dalyje, na, ir turėjo pirmą vietą pagal švarą ir „pa- 
slaptingo kliento“ akciją. O apie ką kalbame dabar? 

Suskambo muzika. Ir kas? Ramstysi, žmogau, 
sienas. Ankstesniais metais tai prisišokome su 
Božena už visus metus, o dabar? 

Dangus burnoje, pone Muravecai! Šerną čia mo- 
ka pagaminti, bigosas kaip pas Boženą! Gera jų vir- 
tuvė. Iš tikro pamiršome, kad ką nors tokio gali- 
ma patiekti. Tik tie džiūvėsėliuose apvolioti viščiukai 
ir mišrainės ala parizjen ir marselietiškai. O bigosas 
ir muštinis, ir rauginti agurkai tik namuose, kokia- 
me nors, kurna olek, pogrindyje. Tai dar vieną. Ge- 
rai atšaldyta. Į senelės Polonijos sveikatą! 


Linksminasi tie mano lenkai. Keistą vietą šį sy- 
kį pasirinko Kristoferis. Iš esmės tokia pati pilis 
kaip Ludroix į pietus nuo Saumuro, bet vis dėlto 
kitokia. Kažkaip suteršė mūsų planus tais lenkiš- 
kais sumanymais. Bet svarbiausia, kad ne kokia- 
me nors vokiečių dvare. 


Prasidėjo konkursai. Visada ir visur tas pat. Per 
tiek metų negali sugalvoti nieko nauja. Ir ar Keni- 
ja, ar Egiptas... Lenktynės maišuose... Na, ne... Dvi- 
dešimt trejus metus žiūrėti tai kiekvieną sykį... Įdo- 
mu, kad visur tie vargšai žiurkiukai su džiaugsmu 
sutinka šitaip kvailioti... Ir kokie patenkinti... Na... 
Positivas negaili lėšų, kad visi galėtų nemokamai 
pavalgyti, išgerti... Ir kiek pasaulis ilgas ir platus, 
tai visi dievina. 

Atšaldyta degtinė ir tie jų nacionaliniai patie- 
kalai. Reikia pripažinti, kad valgis yra visai, visai 
nieko. Ak, kai prisimenu pradžią. Rauginti agur- 
kai... cha, cha, cha... maniau, kad patiekia ką nors 
sugedusį, o tie kopūstai... irgi bijojau, kad mane 
nori nunuodyti... virti raugintus... kokie sumany- 
mai! Keista ta įvairių rugštumo atspalvių virtuvė... 

Išgerkime! Grynos degtinės! Kiek dalykų iš jų 
išmokau. Reikia pasakyti, kad nei Kenijoje, nei Egip- 
te ar Turkijoje nejutau, kad galima iš jų paimti tą ir 
aną. Nes čia vis dėlto Europa... Bet tai galima pri- 
pažinti, pabuvus čia su jais... kiek jau metų? 

Tai yra fenomenalu, tiesiog incroyable, ta mėsa 
ir stiklelis grynosios! Pirmiausia smūgis, galima pa- 
sakyti, stingdantis savo intensyvumu visus skonio 
svogūnėlius, paskui randasi švelnus šernienos sko- 
nis, kuris akimirksniu ištirpsta stipriame alkoho- 
lyje, jo aromate, ir paskui netrukus po visą kūną 
pasklindanti šiluma, grįžtanti į burną sujungta su 
nepakartojamu mėsos ir to nuostabaus alkoholio 
skoniu. 

— Kristoferi! Turiu tave pasveikinti. Puiki vieta 
ir tobula virtuvė! Taip, tu teisus, tai kitoks suvažia- 
vimas nei ankstesni. 

Kaip tas mano Kristoferis sustiprėjo naujame 
vaidmenyje. Sutvarkė sau viską skyriuje, refor- 
muoja tinklą, rūpinasi įvaizdžiu, išpruso, nieko 
nepasakysi. Labai gerai vadovauja naujam ko- 
lektyvui. Sumaniai balansuoja, panaudodamas ar- 
ba - kai reikia — prislopindamas jų dinamizmą, 
entuziazmą ir kartais jaunatvišką neapdairumą. 
Bet visa eina į gera, lėtai, bet pirmyn. Paryžius 
yra patenkintas ir tikriausiai jau neilgai trukus 
mano brangus Kristoferis išskris kur kitur plėsti 
Positivo šeimos. O tu? Dar truputį, dar truputį 
kantrybės. Paryžius galvoja, kokią pagaliau pa- 
sirinkti tolesnės tinklo raidos Lenkijoje strategi- 
ją. Visa tai slapta, tad net ir Antuanas nieko ne- 
žino. Tik kodėl niekas neatvažiavo iš Paryžiaus? 
Bet šiandien nekvaršinkim sau tuo galvos. Šian- 
dien linksminkimės iki šviesaus ryto. Šiandien 
suvažiavimas! 

- Žinai, kad pamėgau jūsų virtuvę, jūsų papro- 
čius, jūsų nesivaržymą, atvirumą ir jūsų degtinę. 
Išgerkime! - Jau man net nereikia savo vyno... 
Tai, Kristoferi, svarbu, kad jie visi čia yra kartu! 
Mums pavyko restruktūrizuoti Positivą ir įvykdy- 
ti apyvartos planą. Tai vėl mūsų sėkmė! O kiek fir- 
mų atėjo paskui mus, kiek čia investavo. Tai mūsų 
sėkmės dėka, Kšištofai. Į sveikatą! 


Kaip jis galėjo pasakyti, kad vedėjai yra jauni ir 
neprityrę? Jeigu tie seni pūzdrai būtų tokie prityrę 
kaip jie, kitaip atrodytų nauja strategija... Antra ver- 
tus, Barzdyla yra nieko sau tipas. Dulkina tą šeimą 
ir partnerius, bet tai yra kažkoks metodas užmig- 
dyti jų budrumą. Juk Perdas nuolat kartoja, kad 
versle svarbu sumaniai jungti greitus sprendimus 
su kantrybe, ir tikriausiai tai šiuo atveju svarbiau- 
sia. Tad dar vieną stiklą to ant pelių... 

Čia lyg ir rūmai, tie kardai ant sienų, bet kam- 
barėliuose viskas aukšto lygio... gal apie šimtas te- 
levizijos kanalų, vonia irgi nieko sau... o svarbiau- 
sia, yra nemokamas baras. Ir matau, kad čia 
susirinko ne tik tie iš provincijos, bet ir nemažai 
žmonių iš administracijos, ir gerai, nes jau nelabai 
galiu žiūrėti į visus tuos snukius iš restoranų. 

Šiandien Euzebiuk, apie tai negalvojame... Rei- 
kia pašokti, atsipalaiduoti, pasilinksminti, pašoki- 
nėti. O virtuvė čia gera. Iš tikrųjų, nieko neprikiši. 
Kada aš valgiau bigoso? Net ir mama liovėsi gami- 
nusi, nes dabar nori pasirodyti, kad yra tokia apsi- 
švietusi ir pažangi, daržovių ir bigosiuko jau seniai 
nebuvo... tik kažkokios mišrainės su tais žiediniais 
kopūstais ar kažkokia žuvis su kažkokiu padažu, 
tėvuką tiesiog krato... kartu su Koleba sėdi prie stalo 
ir tik purkštauja: kur tai matyta žuvį per vardynas... 
ir pilsto degtinę beveik pastalėje, nes motina dabar 
duoda vyno, bet tėvas ir Koleba to gerti negali... 

Bus varžybos! Super. Tuoj Euzebiukas parodys, 
ką gali... Ką tas šiknius prie mikrofono šneka? 

Kas tai bus? Virvės traukimas. Tai mėgstu... 
Varšuva prieš visus kitus... Ar aš esu Varšuva, ar 
likęs pasaulis? Kur stoja Perdas? Na, pagaliau jis 
iš Prancūzijos... Tai aš kartu su juo... Tikrai juos 
įveiksime ir tikrai Euzebiukas galės pasakyti: Žiū- 
rėk, jei ne aš, tai jie seniai nuvilktų jus į upę... Su 
kuo dar esu... Ką? Liaskovskis... Partneris iš El- 
bliongo... Ir turiu su juo būti vienoje komando- 
je... Gal įsmeigsiu jam į sprandą šakutę, jeigu atsi- 
stos priešais mane... Bus tokia maža egzekucija. 
Bus vienu mažiau... 

— Vaikinai, o jūs ką? Parodykit, ką gali vedėjai! 
Į eilę! - Reikia surengti vedėjų ir partnerių varžy- 
bas... Tai paaiškėtų, kas stipresnis... — Na, tai ką? 
Pradedame? 

Šioje rungtyje svarbiausia gerai įsikibti į virvę. 
O Perdą reikia pastatyti priekyje, tai anie žinos, 
kad nevalia generaliniam direktoriui pralaimėti... 
Tai yra psichologinis ginklas. O be to, Euzebiukas 
visada žino, kurion pusėn stoti, ir tai svarbiausia... 
Anoje pusėje vieni karšiai... Na, gana dulkinti... vi- 
siškas susikaupimas... Važiuojame! Mano koman- 
da visada pasmerkta laimėti. 


Virvės traukimas. Kasmet tas pat, iki skausmo... 
Ką šį sykį pastatys priešpriešiais? Kokia afera atsi- 
tiko pirmame suvažiavime, kai pas mus dar buvo 
daugybė prancūzų ir iš jų suorganizavo komandą 
prieš mūsiškius... O šiandien sumaišė. Žinoma, vis- 
kam diriguoja Drutas. Ką paskirs skyriaus vedėju, 

kai mane tikrai išsiųs toliau? Ką nors paaukštins ar 
paims iš šalies? Drutą? 

Muzikantai gabūs. Viską moką. Rodas Stjuvar- 
tas ir Belyje rozy, Felekas Zdankevičius ir Varius 
Manksas. O visų pirma Ei, sakalai ir Dešinysis prie 
kairiojo. Tikri profesionalai! Atrodo, kad gerai links- 
minasi visa mūsų pozityvi šeima... Alkoholis lieja- 
si upeliu, tai svarbiausia. Svarbiausia taisyklė. 

Visi patenkinti! Vėl, Kšištofai, sėkmė. Gerkime ir 
linksminkimės iki šviesaus ryto! Pavyko tau, vėl tau 
pavyko! Iš esmės be konfliktų pereiname prie naujos 
sistemos. O atrodė fatališkai. Atrodė, kad kažkur pra- 
radau entuziazmą ir tikėjimą savo galimybėmis. Bet 
iš naujo pradėjau mąstyti pozityviai. Ir tai yra nuo- 
stabu! Išgerkime už tai! Ir už mano naują atjaunėjusį 
kolektyvą. Jaunystė, entuziazmas ir dinamizmas! 

Viskas eina geriausia kryptimi ir kitais metais 
tinklas be jokių problemų įvykdys apyvartos pla- 
ną, 0 aš galjau būsiu kur kitur... Norėčiau patraukti 
kur nors į pietus. Gal pasiseks... 

O šiandien linksmybės kaip reikant! Polonijos 
namuose! Už tos mūsų Polonijos šlovę ir sėkmę! 
Nes tai faktas, kad visi truputį pamiršome tave, 
brangi ponia, bet juk visa tai dėl tavęs. O, Pjeras 
stovi su tuščiu stikliuku. 

— Į sveikatą, Pjerai! Taip lenkiškai! - Išmoko tas 
mūsų Pjeras. Atsimenu, kaip iš pradžių raukėsi po 
kiekvieno stikliuko. O dabar be jokių problemų, ir 
matyti, kad jam, velniškam varliaėdžiui, skanu! — 
Už tuos mūsų bendrus metus! 


410 


— O, Artūrai! Šimtas metų... žiūrėk, kaip tas lai- 
kas lekia... metai bematant pralėkė. Tu teisus... ge- 
rai, kad dar susitinkame. Taip, aš irgi stebiuosi, 
kad mus čia pakvietė. Gal taip elegantiškai nori su 
mumis atsisveikinti... Žinau, kad tai ne geriausias 
sąmojis. Kaip ten tavo apyvartos užduotys? Pa- 
miršk, žmogau! Žinai, tas mano... regiono direk- 
torius, tas Drutas, gal apie jį esi girdėjęs, supranti, 
paėmė liepos... geriausio ten pas mane mėnesio ro- 
diklius ir nustatė, kad tokius turiu pasiekti ištisus 
metus. 

Žiūrėk, vėl čia kažkokį cirką pradeda. Įdomu, 
ką šį sykį tas pajacas sugalvojo... Vėl šokinėsime 
maišuose? Ko nors geri? Eime prie baro užuovė- 
jon... 

Kaip aš Žiūriu į situaciją? O kaip galiu į visa tai 
žiūrėti? Vyre, turiu suknistus namus, nežinau, kuo 
visa tai baigsis. Ir turiu tą Drutą kaip regiono di- 
rektorių. Tai ypatingas niekšelis. Palauk, dar įsi- 
dėsiu to bigoso ir dar įsipilsime sau bolsiko, ką? 

Visa tai, supranti, pribaigia mano žmoną. Na, 
kaip aš galiu į tai žiūrėti? O kaip pas tave abone- 
mentas „Pietūs“? Kažkaip įsisuko? Vis geresnių su- 
manymų randasi toje Varšuvoje, ne? Ir visiškai nie- 
kas jų nepasiekia. Dar kol su Barzdyla buvo koks 
nors ryšys, tai bent atrodė, kad kas nors ten prisi- 
mena, jog partneriai gali išmanyti apie restoranus 
ir verta kartais pasidomėti jų nuomone. O dabar 
Barzdyla jau neturi laiko domėtis tokiais nesvar- 
biais dalykais... 

Rinkimai? Artūrai, kokie rinkimai, žmogau. Kur 
man visa tai rūpės? Be to, pasakyk man, ar tai ką 
nors keičia, kas mus valdo? Žmogus dar balsavai 
tuose prezidentų Valensos ir Kvasnevskio rinki- 
muose, bet paskui... Na, pasakyk, ar tai ką nors 
keičia? Anksčiau buvo draugai, o dabar bus brolis 
premjeras, sesuo maršalė ir prioras ministras. Ir 
galų gale juk mes turime juos išlaikyti. Sako, kad 
reformuos. Tikriausiai taip reformuos, kaip refor- 
muoja mūsų tinklą. Tokiems kaip mums visada prieš 
vėją. Atmink, Artūrai, visada vis viena visa užgrius 
ant mūsų pečių. Tai ką? Išlenkiam? Valgei šernie- 
nos? Taip, reikia pripažinti, kad ją neblogai paga- 
mino... Bent kartą per metus Positivo sąskaita ga- 
lima suvalgyti ką nors normalaus. Dar po vieną? 


Gal neturėčiau daugiau gerti... Truputį per daug, 
brangus Kšisiau, per daug į save įpompavai. Pra- 
dėjo lyg šiek tiek suktis galva... 

Ir ką aš čia darau? Mane kažkaip blogai pavei- 
kė ta vieta, o tiksliau - ta velniška degtinė... Polo- 
nijos namai, o gal veikiau beprotnamis? Bet kas ten. 
Dar vieną. Mažas stikliukas dar niekam nepaken- 
kė. Uuuu... per daug, Kšištofai, per daug. 

Tai gal koks nesusipratimas, kad jie visi čia, 
kad mes čia visi... tavo namuose, Polonija... Ne- 
turėtų taip būti... Ar mes dar apie tave galvoja- 
me?.. Tik suvestinės, lentelės, apyvartos planai... 
Kšištofai, reikia sau nuoširdžiai prisipažinti, kad 
pasigėrei! 

Visi šoka, visi sukasi, ir kas blogiausia, visa su- 
kasi. Linksminkimės, linksminkime! Taip, iki galo! 
Jau vienas vargšas miega prie stalo. Tai gal pasku- 
tinis partneris iš Silezijos. Cha, cha, cha, mano di- 
delė Positivo šeima... Parketas pilnas. Visi šoka. 
Partneriai, buhalterija, regionų direktoriai, inžinie- 
riai, net ir Pjeras su Silvija. 

Kokie nuostabūs šermenys! Mano šeimos, ta- 
vo, Kšištofai, didelės pozityvios šeimos šermenys! 
Galas. Koks ištaigingas, koks elegantiškas! Ir visi 
linksminasi, nes geri šermenys turi būti linksmi iki 
paskutiniųjų! Baigta, Kšištofai! Visiškai prisikliun- 
kinau. Visi mylimieji seneliai partneriai, kitame 
Positivo suvažiavime jau nesusitiksite. Jaujūsų ne- 
bepamatysiu... Jeigu apskritai bus kitas suvažia- 
vimas. Juk etatuose įdarbintų vaikinų integruoti 
nereikia... Kšištofai, nusiramink, tai niekai! Gal- 
vok apie sėkmę! 

Graži vieta. Tradicija, istorija... Sėkmingiausi 
mūsų metai... Kunigaikščiai, vyskupai... tegu links- 
minasi. Padarykim jiems, Kšištofai, staigmeną! Pa- 
silinksminimą kaip reikiant! Dabar pakilkim į est- 
radą. - Duokit, vaikinai, mikrofoną! Tegyvuoja 
karalius, tegyvuoja seimas, tegyvuoja visi luomai! 
Džiaukimės visi! Taip, gerai, puiku, prašau tylos. — 
Ir jau žinai, Kšištofai, kodėl juos visus čia atvežei. — 
Brangūs ponai, ladies and gentlemen. Dabar bus nuo- 
taikos pasikeitimas. Kas bus? Neatspėsite... — Pa- 
darykime įspūdingą pauzę. - Laikas pradėti polo- 
nezą! Visi į ratelį. Labai prašau! Kas ves? Tikrai tu, 

Euzebijau. Sugebėsi? Kartu su Pjeru, viena pora! Ko- 
kia nuostabi pirmoji pora! Puiku! Ponai muzikantai, 
prašau pasiruošti! Polonezas - tai ne juokai! Tai jau 
ne kažkokios ten kelnaitės su taškeliais! Ką, Euze- 
bijau... turėsi mūsų bosą išmokyti žingsnių. Antra 
pora. Ponas Muravecas su kolega vedėju Konevka. 
Trečia pora... Irekas su Andžeika, kaip Galijotas su 
Dovydu, o dabar merginos. Buhalterija pati rikiuo- 
jasi... Silvija, prašau už parankės su kolega Urbans- 
kiu. Ponai muzikantai. Trys, keturi! Lėtai ir didin- 
gai! Atsiminkit, tai yra polonezas! Visi ponai 
partneriai ir kolegos vedėjai, į ratelį! Tai jūsų šefo 
nurodymas. O kolegos inžinieriai, labai prašau, kvie- 
čia gerbiamas partnerių žmonas... Pozityvus polo- 
nezas. Ir ratas jau pajudėjo. Pirma pora pradėjo... 
Puikiai, senoviškai, lenkiškai! Žiūrėk, Polonija, kas 
darosi! —- Pažiūrėk, Kšištofai... šoka. Koks ratelis! 
Kokie patenkinti! Visi visiškai girti. — Ir pasikeiti- 
mas! Į pirmą porą Marekas Muravecas ir Euzebijus 
Drutas. Jeigu integracija, tai integracija. Kai suvažia- 
vimas, tai suvažiavimas! — Kšištofai, jie visi vos be- 
pastovi ant kojų. Muravecas su Euzebiuku! O Pjeras 
dabar pasičiupo vyriausiąjį buhalterį... Silvija su mū- 
sų storiausiu partneriu. Jau jums visiems, mano bran- 
gieji, visiems baigta. Na, gana džiūvėsiuose apvolio- 
tų viščiukų, suvestinių ir lentelių. Primink jiems save, 
ponia Polonija! 


Žmogus, kurna olek, neturėtų tiek gerti. Božena 
ten tūno viena namuose, 0 tu pasigeri lyg gyvulys. 

Bet juk turi žmogus bent kartą per metus visa tai 
pamiršti, kurna olek! Atleisk man, Božena. Kai nu- 
eisiu į kambarį, iš karto tau paskambinsiu. Nieko 
nebijok, tavo Marekas tave prisimena. Prisišnekė- 
jo Žmogus, apsikeitė pažiūromis. Suvažiavimas pui- 
kus! Pasilinksminimas kaip reikiant! 

Bet tai gal perlenkimas šokti polonezą ir, kurna 
olek, su tuo bybiu Konevka. Kur tai matyta, kad 
vyras šoktų su vyru. Polonezą. Lenartas gal išpro- 
tėjo, o greičiausiai tiesiog mirtinai pasigėrė. Bet visi 
pasileido šokti, tai kodėl pagaliau tu, Marekai, tu- 
rėtum nešokti? Tik vis dėlto žmogus, kurna olek, 
gal vos ant kojų bepastovi... Visa čia taip kitaip. 
Taip šventiška. Tie kilimai ant sienų ir kardai. Po- 
lonijos, kurna olek, namai. Bet kur čia iš tikrųjų 
gyvena Polonija? Nekvailiok, Marekai. Baik juo- 
kus. Ji gyvena tavo širdyje. 

Marekai, tai rimtas šokis. Technikume per šim- 
tadienį šokai jį pirmą ir paskutinį kartą. Polone- 
zas. Konevka prakaituoja ir dvokia. Užėmei, bybi, 
Zambrovskio vietą! Bet ar šokant polonezą galiu 
pykti ant kvailo kvėšos? Na, ar galiu? Juk mes visi 
kartu, kaip tame poloneze, kurna olek, kartu neži- 
nia kur esame. Kur mus visa tai nuves? Ką? Tas 
Barzdyla visiškai iškvaišo. Turiu šokti su Drutu. 
Na, jau ne! 


Kurva, Euzebiuk, kurva, čia kažkas gal išprotė- 
jo, o būtent Barzdyla nusitašė! Polonezas! Kažko- 
kia nesąmonė! Firmos suvažiavime šokti polonezą! 

Na, bet kai šefas liepia, tai juk privalai paklusti. 
Tai tiko mokykloje, bet kad tokiame šauniame ren- 
ginyje lieptų daryti ką nors tokio! Ir, kurva, kodėl 
visi jo klauso? Tai ta sušikta muzika taip visus ap- 
kvailina, be to, visi užsipylę akis, tad nieko keista, 
kad šitaip elgiasi! Tiesiog kažkoks pakvaišėlių ra- 
telis. 

Tik, Euzebiuk, toje muzikoje esama kažko bai- 
saus. Tegu jie pagaliau liaujasi. Negaliu jos pakęs- 
ti. Tegu, nenaudėliai, užgroja ką nors kita. Dar tru- 
putis, ir apsivemsiu. 

O apskritai, ar aš koks pedalas, kad šokčiau su 
vyrais? Na, bet esu pirmoje poroje ir vedu tuos 
pamišėlių namus kartu su Perdu, tai dar supranta- 
ma. Nes Euzebiukas yra pirmas. Vesti polonezą yra 
šis tas! 

Tik, kurva, primena save visi tie stikliukai. Kiek 
jų į save supyliau? Kai duoda, tai juk negali nueiti 
niekais. Bet vis dėlto reikėjo maukti gryną. Euze- 
biuk, kitaip dabar jaustumeisi! 

Ką tas Barzdyla šneka?! Ar jis visai iškvaišo? Su 
Muravecu! Aš turiu paimti už parankės tą karšį, tą 
perdylą, tą išspirtiną partnerį, aš, Euzebijus Dru- 
tas! Polonezas su partneriu Muravecu! 


Tie mano mylimi lenkai! Ką jie vėl sugalvojo... 
Kolektyviniai šokiai! Kažkoks lenkiškas ritualas... 
Koks tatai paprotys? Prisigeria degtinės ir darosi 
tokie maištingi... Bet juk negaliu atsisakyti, kai tai 
jiems taip svarbu... Tik kodėl privalau šokti su tuo 

regiono direktoriumi Drutu? Visa tai truputį lyg 
Afrikoje... Gal per lengvai sutikau. Ar tatai tinka? 
Vėl išgėriau per daug tos deginančios kiaulystės... 

Atsipalaiduokime, nes juk niekas neatvažiavo 
iš Paryžiaus, galima jaustis visiškai laisvai ir links- 
mintis su mano lenkais. Tik, antra vertus, ką tai iš 
tikrųjų gali reikšti, kad niekas neturėjo laiko atva- 
žiuoti į suvažiavimą? Kažką tai turi reikšti. Taip 
dar nebuvo. 

Bet šiandien pasilinksminimas, gana galvoti. Pa- 
žiūrėk, kokia tai ceremonija. Visi įsitraukė į tą keistą 
zigzagą. Ką tai reiškia? Dar nesu ko nors tokio čia 
matęs. Ką tas Kristoferis išdarinėja? Muzika ir kas? 
Turime eiti? Kur tas Drutas mane tempia? Aš mie- 
liau įsikibčiau į Silvijos parankę... Kas tai yra? Ar 
tai pedalų šokis... 

Aaaa! Tai polonezas! Na, aišku! Tas jų tautinis 
šokis! Juk jie tuojau išgriuvinės. Ten kampe vienas 
jau guli, o antras už stalo. Juda lyg kokios lėlės. Ką 
tas Kristoferis sako? Vėl partnerio keitimas? Kris- 
toferis gal per daug išgėrė! O gal jų toks paprotys, 
kai susirenka tokiose istorinėse vietose? Keista tau- 
ta. Niekada jų nesuprasi, niekada jų nepažinsi... At- 
rodo, kad jau niekuo nenustebins, o čia toks neti- 
kėtumas. Tas porų keitimasis... Kada pagaliau man 
pasitaikys kokia moteris? Gal tai jų kariškas šokis. 
Tokia narsi tauta. Gal tai šokdavo prieš eidami į 
mūšį. Taip, tikrai... Kažkokio maršo forma... Jei ši- 
taip drąsindavo save prieš kautynes, tai nenuosta- 
bu, kad nuolat buvo okupuojami. 

Man nepatinka! Nusigėrė juodai... Manekenų ra- 
telis. Pilki veidai, įsistebeiliję kažkur į tolį. Ką tas 
Kristoferis išdarinėja! Tai turi būti pozityvus ren- 
ginys, o ne kažkokios kapinių apeigos... Žmonės 
turi iš čia išvažiuoti pasikrovę, suintriguoti, iden- 
tifikuoti, motyvuoti... O jie atrodo visiškai nesą- 
moningi... Visi apduję... Kokia tauta. Ir ta velniška 
muzika. Suksis taip, kol išgriuvinės. 

Šūdas! Juo ilgiau groja muzika, juo su jais pras- 
čiau. Lyg kokie numirėliai. Gana šito! Reikia tai 
nutraukti! Čia yra Positivas ir pozityvus mąstymas, 
o ne kažkokie ten polonezai... - Kristoferi, prašau 
mikrofoną! Išversi. Mano brangieji, brangieji... pa- 
sidarė kažkaip taip... Linksminkimės! Šiandien Po- 
sitivo diena. Orkestras! Prašau lambadą! 


Gvazdikai 


Dar tamsu... kiek čia valandų? Lietus už lan- 
go... Kad net taip žmogus negalėtum miegoti... Ke- 
turios... vėl štormas, vėjas lyg velniai... Tik po dvie- 
jų valandų galima bus eiti Positivo atidaryti... Nuo 
šono ant šono... Gerai, kad žmogui liko nors tas 
Positivas... Ką čia darysi? Ką čia dabar su savimi 
darysi? Užmigti... Jau nepavyks... Kažkada žmo- 
gus miegodavai, artilerija galėjo šaudyti... O da- 
bar... taip tuščia... žmogus lovoje vienas... Kai vi- 
sada čia gulėdavau šalia Žmogaus, tai apskritai 
negalvodavai, nekreipdavai dėmesio, ar yra, ar jos 
nėra, o dabar pusė sofos tuščia, lyg pusę Žmogaus 
būtų pašalinę... Žmogus tiek metų gyvenai drau- 
ge, tai ir nieko nuostabaus... bet tiesa visada tokia, 


419 


kad kai netenki, tik tada širdis kraujuoja... Ir kaip čia 
dabar gyvensi? Nieko, kurna olek, žmogui nesinori. 
Geriausia būtų miegoti, bet Žmogus nubundi. Keltis, 
iš teisybės, irgi nesinori, bet gulėti dar sunkiau. Ir 
gerai, kad yra tas Positivas, nes galima truputį pa- 
miršti. Bet iš teisybės ten irgi neįmanoma ištverti, 
kai jos nėra su manimi kontorėlėje. Ir kai matau tuos 
segtuvus, kuriuos ji laikydavo rankose, kuriuos iš- 
dėliodavo ir saugodavo, tai man širdis plyšta į ga- 
balus. Nes kaip tai, kurna olek, yra, kad toks segtu- 
vas yra ir bus, o žmogus staiga, va taip, išnyksta? 

Beveik trisdešimt metų drauge... ir dar gal apie 
metus vaikščiojome kartu... Tai buvo tuojau po ka- 
riuomenės... Ir kaip tai atsitiko, kad pralėkė taip 
greitai... kaip atsitiko... juk prisimenu, kaip susiki- 
bę už rankų vaikščiodavome į prieplauką... žmo- 
gus buvai jaunas... net mėgdavome su Božena tru- 
putį pasėdėti paplūdimyje. Kaip tai pralėkė? Ir 
žmogus apskritai apie tuos metus negalvojai... Bu- 
vome drauge, ir tiek. Kaip tai apskritai įmanoma, 
kad taip baigtųsi? Negaliu patikėti, kad taip turi 
būti. Žmogus, kurna olek, jau gyvenęs tiek metų ir 
pradėjęs mąstyti lyg vaikas, bet tai neįmanoma, kad 
pusė sofos jau visada bus tuščia. Na, nes turėjome 
tik vienas kitą... Su vaiku mums nesigavo. O Jė- 
zau! Nenoriu apie visa tai galvoti. Bet kaip taip 
yra, kad buvo Žmogus ir staiga Žmogaus nėra? Aš 
to negaliu suprasti. 

Išėjo... nieko negalėjome padaryti. Bet kur ji iš- 
ėjo? Kur esi, Božena? Duok kokį nors ženklą... Pen- 

kiasdešimt vieneri metai... kiek, žmogau, dar pa- 
gyvensi? Gal dar ilgai šitaip be tavęs? 


Na, Euzebiuk, jau šešios, keliamės. Dar viena 
diena prasidėjo, šiandien apniukę, darganas kove- 
lis. Bet anksčiau kelsies —- gardžiau valgysi. Nėra 
ko gulinėti. O šiandien daug kas vyks... Reikia vis- 
kuo pasirūpinti, kad paskui eitų kaip priklauso. Na, 
pirmiausia dušas, paskui pusrytėliai. Pirmiausia pa- 
sipliuškenkim. Taip, dušai tuose viešbučiuose gre- 
ta pusrytėlių yra didžiausias malonumas. Galima 
stovėti kabinoje, o vanduo iš viršaus srūva per vi- 
są kūną ir taip maloniai šildo. Namuose yra ta vo- 
nia, kuria iš tikrųjų nesinaudojama, juk nėra laiko 
pripilti ten vandens, o su dušu bus visur prilaisty- 
ta ir, be to, gaila vandens, nes skaitiklis sukasi, juk 
Euzebiukas ne toks turtingas, kad pinigus piltų į 
kanalizaciją. O viešbutėlyje kabinėlė kaip reikiant, 
įrengė permatomas sieneles, tai galima matyti sa- 
ve veidrodyje, ir Euzebiukas mėgsta pasižiūrėti į 
save, kaip jo reljefas atrodo, bet apskritai toks per- 
matomas dušas yra daugiau prancūziška eleganci- 
ja. Gal ir pas mus įsitaisysime kabinėlę, būtent to- 
kią. Brigida jau kažką gudragalviavo, kad norėtų 
matinės, bet ji tiesiog nenori savęs matyti, tokius 
turi riebalų sluoksnius... 

Na, malonu, Euzebiuk, kai taip šiltas vanduo 
plauna, nieko nepasakysi, bet nėra ko taip nepro- 
duktyviai eikvoti laiką... Susidarykim planelį, kam 
reikia paskambinti, kad visa tai imtų veikti, nes 

bus lyg specialių pajėgų operacija. Viskas slapta, o 
daugybė veiksmų turi būti suderinta. Su Dareku 
pasimatome per pusryčius, tad jis kontroliuojamas. 
Reikia pirmiausia paskambinti Valdekui, nes vis 
dėlto veiksmą nukelsime viena valanda, kad pa- 
tikros poveikis būtų neabejotinas, nes jei paaiškė- 
tų, kad jis dar neįsipylė į save tiek, kiek priklauso, 
kas tada? Tad geriau atvažiuoti valanda vėliau ir 
turėti šimtaprocentinę garantiją. Tad reikia tuoj pa- 
skambinti Valdekui, nes dar paskubės vaikinas ir 
viską sugadins... O jis jau trypia kojomis norėda- 
mas imtis darbo. 

Valdzius yra idealus pasirinkimas. Kokia laimė, 
kad atsirado prekybos centrų. Tai tikra kadrų kal- 
vė! Iš ten išeina kieti kaip plienas Žmonės, ir tokių 
Euzebiukui reikia... Valdzius dirbo skyriaus šefu. 
Senas vilkas, puikiai susiformavęs. Tobulai juos iš- 
lavino. Ten norint išsilaikyti reikia save visiškai iš- 
sunkti. Aiškios žaidimo taisyklės. Kas nors ne taip, 
iš karto lauk ir ateina kiti. Nuolatinė kaita. Dešimt 
laukia pasirengusių, kada suklups esantis aukščiau. 
Tad privalo saugotis. Nes iš tokio, kuris nukrito, 
lieka vieni griaučiai. Ir nėra jokių paistalų apie kaž- 
kokią ten šeimą, misiją, viziją. Reikia suktis, ir baig- 
ta. Ak! Prekybos centrai! Galėčiau ten dirbti, jei 
daugiau mokėtų. 

Valdekas turėjo apie trisdešimt pavaldinių, nes 
tai didelis skyrius, birūs produktai ir saldumynai... 
Ir kiekvienas tik galvojo, kaip nieko neveikti ir kuo 
daugiau išnešti. Tad Valdekas tik atleidinėjo ir dar- 

bino naujus... Be paliovos, nes turėjo kontroliuoti 
pulsą. Ir kai Euzebiukas vedė su juo tuos kvalifi- 
kacinius pokalbius, tai jau po pirmo žinojo, kad tas 
Valdekas yra jam gimininga siela... Jis visai neno- 
rėjo išeiti iš to „Ošolomo“, bet norėjo tokio šefo, 
kaip Euzebiukas, tad ir sutiko. Apie tokį Žmogų 
šiandien galima tik svajoti. Dabar rinkoje didelė 
prityrusių vadybininkų paklausa, nes per pastaruo- 
sius metus atėjo tiek firmų... 

Gerai iškrakmolyti tie rankšluosčiai. Aštrūs, ska- 
tina kraujo apytaką. Na, tad dabar skustis. Ir skam- 
butis Valdekui, ir paskui žemyn. Šiandien ir kiau- 
šinienė, ir dešrelės... Seilės bėga... 


Šešios trisdešimt? Kodėl taip anksti nubudau? 
Na, tai jau kita diena. Vėl... kita. Kur aš esu? Ką aš 
čia iš tikrųjų veikiu? Taaaip... Pasitarimas pas vai- 
vadą, pensionatas prie Ščecino... 

Taip... Lyg sapnavau kažką keista? Taaa... Plau- 
kiojau... Gal ežere... po galais... pilname baltai rau- 
donų gvazdikų... Baltai raudoni gvazdikai? Taip, 
vietoj vandens gvazdikai... Kaip per minėjimą... 
Koks kretinizmas... Keista taip plūduriuoti gėlėse. 
Jutau žiedlapių prisilietimą prie veido. Išplaukiau 
toli, į patį vidurį, krantas pasidarė vos matomas... 
Gal išsigandau... Ir nuo kranto prie manęs artėjo 
dvi moterys... jos buvo per toli, kad galėčiau pa- 
žinti... bet tai buvo Joana... ir Anė... Atsiguliau ant 
tų žiedlapių aukštielninkas... Ak, kaip tai buvo ma- 
lonu... Plūduriuoti ant baltai raudonų gvazdikų. 

Visiška ramybė, ir man buvo nesvarbu, kas atsi- 
tiks, kai iki manęs priplauks... Malonu? Tai kodėl 
nubudau? Ir žinau, kad jau, po galais, neužmigsiu. 
Vėl pradedi... Galvok pozityviai. Pirmiausia gal- 
vok pozityviai... 

Kas tau galvoje pinasi? Ji? Kaip jai sekasi? Ko- 
dėl tada nepaskambinau? Bet tiek jau to... 

Keltis dar anksti. Yra daug laiko. Neturi niekur 
skubėti. Lengvatinė išvyka... Ramūs pokalbiai su 
vaivada, paskui banketėlis. Kad visada taip gali- 
ma būtų važinėti... Galima gulėti ir gulėti. O kas 
atsitiktų, jei taip apskritai nesikelčiau? Po dvylik- 
tos ateitų valytoja, ir kas? Pamatytų lovoje gulintį 
vyriškį. Pasakyčiau jai paprasčiausiai pasaulyje, kad 
nesinori keltis, kad netrukus ateis vakaras ir vėl 
reikės gultis. Nutariau išvengti nereikalingų pa- 
stangų. Gulėsiu taip, ir baigta. 

Kas apskritai verčia keltis? Kas tau vėl rūpi? Ap- 
skritai kokie tai klausimai? Na būtent, kas nule- 
mia, kad šeši milijardai žmonių keliasi užuot gulė- 
ję ir laukę to, kas vis vien neišvengiama? Nežinau, 
kaip su tuo susitvarko šeši milijardai, bet aš priva- 
lau laiku nuvykti pas vaivadą... 

Nėra ko vartytis nuo šono ant šono. Kelkis ir 
eik rytinio apsipratimo su savo veidu. Dieve ma- 
no, kaip tai nuobodu... Kasdien tas pat. Praustu- 
vas... Galima sau paįvairinti. Arba stovint, arba at- 
sisėsti. Bet man jau seniai nesinori lieti stovint... Ir 
paskui veidrodis! Ir ką matome? Raukšles ir pati- 
nimus, nuospaudas ir pigmentus. Susidėvėjusi me- 

džiaga. Nepatvari, jau seniai po garantinio laiko. 
Blogiausia paakiuose... Raukšlės akių kampučiuo- 
se ir negyvėlio melsvumo ratilai paakiuose... Jau 
niekada nepamatysi ten lygios ir gaivios odos... O 
kas tose akyse? Geriau imk skustuvą ir veik... Bent 
gerai, kad nusiskutau tą barzdą... 

Vis greičiau... Naktis praeina lyg akies mirkte- 
lėjimas. Užmerki akis ir paskui tuojau nubundi, ir 
trečdalio gyvenimo nebėra... Ir paskui vėl tas veid- 
rodis, prasideda dar viena diena, ir net nepaste- 
bėsi, o jau vakaras ir vėl veidrodis. Laikas išprotė- 
jo, srūva tarp pirštų ir nieko po savęs nepalieka. 
Savaitė praėjo ir paliko skalbti septynerius marš- 
kinius ir tiek pat porų kojinių. Viską į plovyklę, ir 
prasideda dar viena savaitė, ir taip be galo. Tik vis 
daugiau raukšlių paakiuose. 

Baik, po galais, filosofuoti, nes darosi bloga... 
O dabar dantys. Ir galima apsirengti... kad vakare 
nusirengtum... Mobilusis telefonas tyli, tai reiškia, 
kad Lenkijos Positivas, kiek ilga ir plati Lenkija, 
pradeda rytinę pamainą be problemų. Šimtas 
penkiolika Positivų visoje šalyje lėtai rengiasi atsi- 
daryti. Dešimt regionų vadovų skutasi prieš veid- 
rodžius, kad kaip kasdien imtų globoti sklandų viso 
sudėtingo organizmo veikimą. Akcininkai tikriau- 
siai miega pasikliaudami, kad investuotų pinigų 
grąža bus aukštesnė negu kitų rinkos segmentų. O 
regiono vadovas Euzebijus Drutas rengiasi savo 
mėgstamai veiklai, mėgstamai akcijai. Kodėl man 
atėjo galvon tas kvailys? 

Ką tu, Kšištofai, pridarei? Ko tau, kurva, rei- 
kia?! Vilkis tuos marškinius ir nefilosofuok... Šal- 
ta. Kada ateis pavasaris? Bjaurus kovas. Reikėjo jau 
seniai perkelti tą šunsnukį Drutą į Varšuvą... ko- 
dėl to nepadariau? 

Tai, kurva, aišku, kad nenorėjau, kad jis būtų 
čia pašonėje, o kuo toliau, tegu ištisas savaites tū- 
no šiaurėje. Juk negalėjau nujausti, kad tai taip baig- 
sis su Božena. Žinojai nuo pat pradžių... Pažįsti tą 
šūdžių ir Žinai, ką jis gali daryti ir kalbėti. Leidai 
jam tai daryti. O ką galėjau daryti! Esu šefas ir su 
kažkokiais Muravecais nesituokiau. Turi perkelti 
jiį Varšuvą! Gal Božena dar būtų gyva. Kurva, Kšiš- 
tofai, kas tau rūpi? Sirgo širdies liga, ar tai tu už- 
krėtei ją ta liga? Nusileisk ant žemės! Ar apskritai 
tau turi rūpėti kažkokio agento kažkokiame ku- 
rorte reikalas... 


Išėjo... Žmogus taip blaškaisi toje lovoje. Nėra 
ko laukti... Išmaukim, tai gal Žmogus truputį nusi- 
raminsi. Galų gale tai vaistai. Kai žmogų užgriūva 
per daug minčių, tai mažas bolsiko stikliukas ne- 
pakenks. 

Jau Žmogaus nė nenori leisti į šaudyklą... Ir ne- 
žinia kodėl... Iš ryto galima buvo nueiti ir papyš- 
kinti, ir tai kiek atpalaiduodavo. O dabar kas? Na, 
kaip matyt, nėra išeities. Tenka pasižiūrėti į stik- 
liuką... O paskui afera... Žmogui tenka tai išklau- 
syti... Reikia mandagiai elgtis, nors knieti skelti į 
snukį... Taip, taip, Žinau, žinau, viską Žinau... Ne- 

turėčiau eiti į Positivą po stikliuko... neturėčiau sėsti 
į Mašiną išgėręs... Neturėčiau nešiotis ginklo ir taip 
toliau... Bet ką jie iš manęs daro? Sulenis po pasku- 
tinio mūsų susitikimo sako: gal tu, Marekai, nesi- 
nešiok su savimi tos rankenos, ką? Ką jis sau, kur- 
na olek, įsivaizduoja, kad aš ką, nežinau, ką darau? 
Apskritai visi jie protingi... Įdomu, kaip jie užgie- 
dotų, jei jų Žmona mirtų... Ar ir tada, po velnių, 
būtų tokie apdairūs... 

O tie šūdžiai policijoje... - Staiga sugriežtino 
procedūras, - sako Bžostovskis. Atsirado mat pro- 
cedūrų laikymosi specialistas... sušiktas komunis- 
tas... Įdomu, ar kai vadovavo visai vaivadijai pa- 
gal tuos jų banditiškus paragrafus irgi taip paisė 
taisyklių. - Ir jau negalime tavęs leisti į šaudyklą... 
— Jau beveik laukiau, kad pasakys atimąs iš manęs 
leidimą papliauškai, nes po tos Boženos mirties su 
manimi kažkas negerai... Žmogus išgeri tik stik- 
liuką ir iš karto tokia afera... Tarp kita ko, visa tai 
į Boženos sveikatą, kad jai būtų geriau aname pa- 
saulyje... Tegu, kurna olek, atsikabina, kas jiems 
rūpi, ar aš geriu, ar ne. Tai mano asmeninis reika- 
las. Na, gal iš tikrųjų truputį per anksti, bet nega- 
liu miegoti ir turiu nuraminti mintis... Bet, po ga- 
lais, gal neperdėkim. Nesu koks alkoholikas. Viską 
kontroliuoju. 

Reikia atsipalaiduoti prieš einant į darbą, nes 
darbas susijęs su stresais. Nors seife lyg ir laukia 
bolsikas, bet rytą būna truputį sumaišties ir sun- 
ku rasti akimirką, kai tarnybinės patalpos būna 

tuščios. Ir žmogus privalai truputį išgerti atsargai. 
O Positive viskas yra kaip reikiant, ir viskas eina 
kaip turi būti. Niekas net nenujaučia. Ir mažiau iš- 
gyvenu dėl to Druto ir apyvartos užduočių ir tų 
visų niekų... Nes kokią visa tai turi reikšmę? 


Man patinka tas vestibiulis su priimamuoju ir 
tuo restoranu. Hevelijus! Erdvu, aukšta ir visada 
rytą išsiregistruoja visas būrys draugų... O kad jau 
viskas būtų super, tai Euzebiukas kartais gali čia 
pamatyti žinomų žmonių. Neseniai buvo Kšisius 
Ibišas. Toks gana nedidelis ir visai nesišypsojo, o 
juk ta jo šypsena sapnuojasi visoms Lenkijos pa- 
noms. Na, vargu ar pusryčiaudamas darys tas sa- 
vo saldžias akis lyg ekrane. Priėjau ir paprašiau 
autografo. Paėmiau iš priimamojo atviruką su vieš- 
bučio vaizdu. Prieinu prie staliuko, jis kirto pieną 
su traškučiais. Jiems toje televizijoje reikia rūpintis 
gera išvaizda, maitinasi sveikai ir lengvai. Aš tai 
to nepavalgyčiau... 

Ir sakau: žmonai, ji labai jumis žavisi, na, aišku, 
ir aš. Iš karto ant jo veido atsirado šypsena. Kaip 
automatas, tikras profesionalas. Toks pat, kaip ta- 
da, kai praneša apie kokį filmą. „Brigidai sveikini- 
mai iš Gdansko“, - užrašė jis. Apsidžiaugė teisėta 
žmona, iš karto nulėkė pas Jolą pasigirti. Nes Eu- 
zebiukas apie ją galvoja visą laiką... 

— Ir ką, Darusi? Kaip prieš medžioklę? - Daru- 
sis tai galėtų kiek sublogti. Prisikrovė sau į lėkštę 
keturias dešreles ir gal apie kilogramą kiaušinie- 

nės. Su Darusiu nebloga keliauti, pažiūrėti, kiek jis 
į save suverčia. Pusryčiams, jei prastesniame vieš- 
butyje nėra švediško stalo, jis sugeba užsisakyti žar- 
nokų arba šašlikų. Septintą ryto suverčia į save tą 
jovalą. Tad nieko keista, kad jo tokia masė. Būtent 
todėl gera jį imti partnerių atšaudymui, nes prie jo 
niekas nepasišakos. O jei kas mėgintų pavyzdžiui 
paimti grynuosius iš seifo ir dėti į kojas - tie gud- 
ručiai sugeba taip pasielgti ir dar rėkauja, esą jie 
yra to verslo savininkai ir čia investuota jų pinigų — 
tuomet pakanka, kad Darusis atsistoja prie durų ir 
baigiasi bet koks spurdėjimas. Nes Euzebiukas, kas 
be ko, yra kietas, bet, reikia atvirai pasakyti, to- 
kios pagarbos kaip Darekas nesukelia. Kai Dare- 
kas užtvojo partneriui Balstogėje, jo šlovė paskli- 
do po visą tinklą, ir kai tik jis pasirodo, tai yra 
absoliuti ramybė... 

Darusis tiesiog neturi kantrybės. Balstogėje Žai- 
dimas buvo trumpas. Partneris niurzgėjo, kad kas 
per išmonės, kad kainininkų spalva būtų keičiama 
tris kartus per mėnesį, kad jis nėra Darusio tarnas, 
ir Darusis nediskutavo, tiesiog skėlė jam į lempą, 
ir viskas. Ir Barzdyla, kurio Darusis bijojo, nes juk 
Positivo vertybės, žmogus svarbiausia ir visa kita, 
elgėsi taip, lyg nieko nežinotų. Ir nusiskuto barz- 
dą! Cirkas visam biurui. 

Matyti per kilometrą, kad smulkmenomis jis jau 
nesidomi. Iš tikrųjų sutelkė dėmesį į strateginius rei- 
kalus. Kalbama, kad jį gal išspirs į užsienį. Ir gerai. 
Kas į jo vietą? Tai, Euzebiuk, įdomus klausimas. 

Kažkaip man atrodo, kad Barzdyla rengiasi pa- 
galiau atiduoti man dalį Varšuvos. Gal tvarko rei- 
kalus prieš paaukštinimą... 

O šiaurę Euzebiukas paliks sutvarkytą savo įpė- 
diniui. Viskas čia jau bus surikiuota, ir pardavimai 
eis kaip sviestu patepta. Bet tai bus išvažiavimų, 
laisvės, viešbučių gyvenimo galas... Tad, Euzebiuk, 
naudokis, naudokis, kiek gali... 

— Na, kaip ten, Darusi? Apetitu nesiskundi, ką? — 
Paskambinsiu Valdekui, kad neiššoktų per anksti 
ir neatvažiuotų su visa komanda... 

— Nubudai? Na, tai gerai. Klausyk manęs įdė- 
miai. Visą akciją nukeliame viena valanda. Vienuo- 
liktai. Taip. Turime būti tikri, kad supils į save tiek, 
kiek reikia, kad nebūtų jokių terlionių. Ir tegu ten 
prie restorano niekas nesisukinėja. Kad nieko iš nau- 
jokų ten nebūtų. Supratome? Na, tai puiku. Nepa- 
miršk apie spynų specialistą. Tai iki pasimatymo. — 
Valdis yra idealus. Puikiai susiformavęs kadras. 


Peržengei ribą. Bet ko tu nori? Riškis kaklaraiš- 
tį. Kokią, kurva, ribą? Didelis, mat, moralistas... 
Kaip trimitas iš ožkos šiknos... Ar tu neturi kito 
darbo, tik mąstyti? Kremtiesi, mano brangus Kšiš- 
tofai, oi, kremtiesi... Nesikremtu, tik rišuosi kak- 
laraištį. Nusiramink. Viskas yra puikiausiai. Vis- 
kas juda reikiama kryptimi, reikiamu tempu. Juk 
nieko nevyksta, o apskritai tai juk nieko nežinai. 
Tik tavo dinamiški ir prityrę regionų vadovai vei- 
kia pagal nustatytą strategiją. Savarankiški ir pri- 

tyrę vadybininkai nekvaršina tau galvos dėl deta- 
lių. Įdarbina, kaip buvo numatyta, standžius ir ge- 
rai, kaip sako Drutas, suformuotus vedėjus. Tik 
gauni informaciją, kad tokiame Positive pakeitė val- 
dymo sistemą. Kuo čia užsiiminėsi ir sielosies? Šian- 
dien sutvarkys Muravecą... Ir kas? Juk tu nieko ne- 
žinai. Tokios smulkmenos tau nerūpi... Ant tavo 
galvos viso tinklo strategija, o ne kokie šūdnie- 
kiai... Dabar svarbi sutartis su ministerija, kad 
mums suteiktų pirmenybę mokyklose ir specialų 
atleidimą nuo mokesčių. Ir tai yra reikalai, ku- 
riais dabar privalo rūpintis tinklo direktorius... 
Na, puiku, tinklo direktoriau. Ką turi veikti? Va- 
žiuoti pokalbio pas vaivadą... Nerūkyk tiek daug 
nevalgęs... pykina... 

O ar yra kokia nors riba? Ko tu nori? Kokia, 
kurva, riba? Net kai sužinojau, kad Božena mirė, 
ar tai iš tikro man rūpėjo? Turi nors tą šūdžių per- 
kelti į Varšuvą. O kas man turėjo rūpėti? Ar aš at- 
sakingas už visą pasaulį ir net už tai, kad žmonės 
miršta? 

O ką padarei, kai jis pasakojo visai kontorai, kad 
ji neištvėrė bendradarbiavimo su regiono vadovu? 
Na, ką? Nusijuokei. O paskui, kai pridūrė, kad su 
tokia silpna sveikata neturėtų dirbti Positive, bent 
jau su juo, nes jam reikia sveikų ir tvirtų žmonių?.. 
Stovėjau ir tik apsimetinėjau negirdįs. Na, o ką ga- 
lėjau daryti? Ar turėjau skelti jam į snukį? Tikrai 
revoliucingi sumanymai, Kšištofai. Tinklo direk- 
torius smogia į snukį savo pavaldiniui gindamas 

restorano darbuotojų garbę... Tai buvo miela mo- 
teris... 

O kaijis atėjo į mano kabinetą su Žinia, kad pa- 
galiau galima neskausmingai atsikratyti Murave- 
co? Na, ką turėjau daryti? Ilgiau jo ginti negalėjau. 
Nebuvo kaip. Tik pasakiau: nupjovė šaką, ant ku- 
rios sėdėjo. 

Ar kur yra riba, Kšištofai? Muravecas... Mano 
pirmasis partneris... 

Ir užvakar, kai derino detales. Juk tame akva- 
riume viskas girdėti... Turėjau daugybę elektroni- 
nių laiškų, į kuriuos reikėjo nedelsiant atsakyti, iš 
paties Paryžiaus, iš valdybos. Ar kažkokio Mura- 
veco reikalas turi gaišinti mano dėmesį? Esu tin- 
klo direktorius. Nieko negirdėjau. Ir tik tas Druto 
balsas, smingąs į kaukolę. 

— Maukia degtinę ir apskritai nesitvarko... Taip, 
tai visiškai tikra informacija. Patikrinta... Laiko seife 
butelį. Paskui vaikšto apspangęs po Positivą ir kabi- 
nėjasi prie kasininkių... Reikalas visiškai švarus... tie- 
siog; pagrindinių partnerystės sutarties drausmės nuo- 
statų pažeidimas... Ir nebus jokių problemų su 
įrodymais, jokių teismų ir paistalų apie niekšišką part- 
nerių traktavimą... atvažiuojame prie restorano... Su- 
sitariame su policijos patruliu, kuris turi paruoštą al- 
kotesterį. Jis pučia, ir rezultatą turime juodą ant 
balto... Galime važiuoti bet kada. Prisiplempęs kas- 
dien, kai ta jo Božena iškeliavo į smėlį. 

Per tą jo šneką negalėjau užbaigti elektroninio 
laiško į Paryžių. Ir kas? Tik buvau įniršęs, kad taip 

garsiai plyšauja ir trukdo. O ką galėjai daryti? Iš- 
šokti iš kabineto, persiplėšti marškinius ir surikti, 
kad paliktų ramybėje tą nelaimingą Žmogų? Taip 
reikėjo pasielgti... ir nereikėjo plėšyti marškinių. 
Negalima painioti asmeninių emocijų su profesi- 
niais reikalais... Taip? Taip pat kaip negalėjai pasa- 
kyti žodžio tam Pšemkui, kad Anei rastų ką nors 
Gdanske. 

Nėrajokios ribos? Gal tiesiog paskambinsiu Mu- 
ravecui? Ir ką jam pasakysiu? Kad šiandien nesiro- 
dytų Positive, gautų sau atleidimą. Ir kad liautųsi 
girtavęs, nes su juo atsisveikinsime. Telefonu, tin- 
klo direktorius... Na, po galais, nėra išeities... Spjauk 
į tai, Kšištofai, ir važiuok pas vaivadą. 


Mano mylimas Positivas... beveik penkeri gy- 
venimo metai... Taip žmogus prisirišai prie tos vie- 
tos, kad nė neaprašysi. Mano restoranėlis. Taip 
žmogui norėjosi, kad tai būtų iš tikrųjų geras Posi- 
tivas. Kaip tai buvo svarbu Boženai. Ir tai ją nužu- 
dė. Ji visada turėjo padaryti geriausiai. Dar kai dir- 
bo „Škvalo“ virtuvėje, išnešdavo iš ten pusę to, ką 
kitos, nes sakė, kad jai svarbu, jog žmonėms, kurie 
čia pas mus suvažiuoja, išliktų gerų prisiminimų 
apie „Škvalą“. Gera ji buvo moteris, oi gera, ir mė- 
go maitinimo veiklą, taip kaip aš ją mėgstu. 

Ir kas man dabar tvarkys segtuvus, kas man ta- 
ve, Božena, čia pavaduos? Kas taip pasirūpins tvar- 
kos standartais? Tam turi būti moters akis, joks 
pamainos vadovas nepastebės ruožų ant virtuvės 

stalviršių ar svilėsių pėdsakų orkaitėse... Apskri- 
siu be tavęs. Ir kas man dabar virs? Reikia sau grei- 
tai išmaukti, kol dar čia niekas neužsuka... Nėra 
kam paruošti gero maisto, žmogui beliko tie mė- 
sainiai ir viščiukai tame Positive, ir kemša tai į sa- 
ve... žmogus neturi nei padorios lovos, nei stalo, 
kai tavęs nebėra... 

Nužudė mano Boženą... Tas šūdžius ją pribai- 
gė... Negaliu per daug sėdėti vienas čia toje kon- 
torėlėje, nes tas rašomasis stalas ir ta faktūrų krū- 
va, ir segtuvai, viskas man primena ją... Ir šventa 
žemelė tokį nešioja... Ir jis dar drįsta čia važinėti... 
Ar tas kitas pimpalas, Barzdyla, negali perkelti jį 
Varšuvon? Irgi geras veikėjas... Kaip nors su tuo, 
pone Marekai, susitvarkysime, tik kantrybės... Aš 
jį pasmaugčiau savo rankomis... Kodėl ji, kvaila bo- 
ba, taip dėl to sielojosi... Juk jam, šūdžiui, tik to ir 
reikėjo... Taip leidai... Ir kas? Dabar jis tik Žiūri, 
kaip manęs iš čia atsikratyti... Ir kur aš dėsiuos, 
kai mane iš čia išvys? Negerk, žmogau, nes paste- 
bės kasininkės ir Mateušas, ir kai atvažiuos Dru- 
tas... Kažkodėl seniai to mėšlo nebuvo... Aštrus tas 
bolsikas, reikia užkrimsti vakarykščio viščiuko ir 
paskui citrinos... Tai vis viena nieko nepadės... Ne- 
perlenkime, juk galų gale niekas manęs neuosti- 
nės... Nieko nesimato... Aš mėgstu šį restoraną... 
Mano širdis džiaugiasi, kai matau, kad žmonės at- 
eina ir džiaugiasi, ir jiems skanu. Ir sąlygos, ir stan- 
dartai, kuriuos jiems čia teikiame, todėl jie visi no- 

ri čia lankytis... O kolektyvas? Juk jie mano dėka 
čia gyvena. Jie yra kaip mano šeima... Taaaip... Di- 
delė Positivo šeima... Žmogus prisiklausė to ir bu- 
vo kvailas, kad visu tuo patikėjo, ir Božena buvo 
kvaila, kad tuo tikėjo... Gal tai ir kvaila, žmogau, 
bet tu dabar tikrai nieko neturi, o jie lyg šeima. Tai 
aišku, kad sutvarkys mane diena iš dienos, kaip ir 
Chencinskį, Zambrovskį, kaip visus partnerius... Ir 
nieko jiems negalėsiu padaryti, nes sutartis taip su- 
rašyta, kad joks teismas nebus mūsų pusėje. Neg- 
ras savo darbą padarė. Negras gali pasitraukti. 

Bet aš gyvas nepasiduosiu. Dar vieną su džiū- 
vėsėliuose apvoliotu viščiuku. Jis truputį sukietėjo 
nuo vakar... Jei Drutas pamatytų, ką aš laikau ta- 
me seife... O čia tiesiog buteliukas ir džiūvėsėliuose 
apvoliotas viščiukas. Nuo vakar, o gal nuo užva- 
kar. Bet aš, kurva, ginsiuos. Taip lengvai nepasi- 
duosiu... Pagaliau jiems parodysiu, kas yra Mare- 
kas Muravecas! 


Neseniai mačiau riebųjį Mareką. Bet nenorėjau 
prieiti. Bent jau tuos turkiškus džinsus su avikailiu 
pakeitė juoda oda. Tikriausiai užsidirbo banguo- 
tos skardos kioskui tame, kaip dabar vadina, Eu- 
ropos turguje. Taip pat kaip tie visi partneriai. Kom- 
binuoja kairėn ir dešinėn. Bet Euzebiukas įves 
tu buvai prieš ketverius metus. Dabar jis galėtų va- 
žinėti valytojo mašina Positive, bet tik tarnybinėse 
patalpose, kad savo snukiu neatbaidytų klientų. 

Deja, mes šiandien su Klaudune kaip du sveti- 
mi vienas kitam žmonės. Jokių numeriukų. Vieš- 
butis su Dareku, ir nieko kita. Be to, su Valdeku 
teko subtiliai sutvarkyti Klaudunės reikalą. Nes, 
aišku, Valdekas iš karto atsikrato visos tos drau- 
gijos, bet juk Klaudunės skriausti neleisiu... Be ki- 
ta ko, iš kur Euzebiukas žinotų visa tai, ką žino... 
Pagaliau gera turėti restorane tokį patikimą asme- 
nį. Klaudunė nemėgsta, oi nemėgsta pono Mura- 
veco. Senas šlykštus senis, kitaip apie jį nešneka. Ir 
man tai net patinka, nes Žinau, kad ją labiausiai 
domina Euzebiukas. Nes Klaudunė nemėgsta, kai 
jai liepia ką nors daryti... Aš truputį nesistebiu ja, 
nes su jos duomenimis turėtų veikti ką kita, bet, 
deja, šioje skylėje visi žino, kad ji baigusi tik pre- 
kybos mokyklą. Valdekas iškart viską suprato. Už- 
teko, kad pasakiau: Klaudijos neliečiame, o jis nė 
nemirktelėjo, ir Klaudijos neliečiame... Niekas ne- 
gali numanyti, kad tai iš jos... Šiandien reikia ant 
akių užsidėti tokį filtrą, kad jos nematyčiau. Akys 
kaip akys, bet kokį filtrą uždėti ant pitono? 
les. Tokiu oru? Anksti pradeda. Kas anksti keliasi, 
tam ir Dievas padeda... Sulėtinkim, pasižiūrėkim. 
Gal taip iš ryto, prieš tokią intensyvią dieną, tru- 
putį atsipalaidavus? Vakar irgi nebuvo per lengva. 
O tai faktas, kad rytais pitonas ypač neduoda ra- 
mybės... Tad gal... Nes juk Euzebiukui daug kai- 
nuoja tos atšaudymo operacijos. Na, ar aš esu vi- 
siškai betoninis? Žiūrėjimas į tuos drebančius, kad 


436 


ir kaip ten būtų, nebejaunus žmones, tą prakaitą 
ant kaktų... Niekada nežinai, ar kas vienam ar ki- 
tam nešaus į galvą... Ar tai galima ramiai ištverti? 
Juk turiu kažkokių jausmų, o per pastaruosius du 
mėnesius nebuvo lengva... 

Gal su ta putliąja... tokia juoda, ak, pietų gro- 
žis... O čia aplinkui toks šūdinas kovas, kad pra- 
verstų kiek pietų temperamento. Bet tai vis dėlto 
rizika, Euzebiuk... Neturėtum to daryti... Tarny- 
binė mašina ir saugumo standartai... Bet ką ten... 
Yra rizika, yra pramoga! Vieną sykį gyveni... Ir nie- 
kas dar šito neišdrįso. Bent jau niekas nesigyrė... 
Vėl tu būsi pirmas. Nes visi kiti yra karšiai... Na, 
Euzebiuk, kodėl ne. Gerai dienos pradžiai... 


Na ir ką, patenkintas savimi? Prieš tave Positi- 
ve kurortas. Esi tikras ralistas... Du šimtus kilo- 
metrų per dvi valandas... Kas tau šovė į galvą? O 
dabar bijai ten įeiti? Muravecas, po galais? Kodėl 
neatsiliepi tuo savo mobiliuoju telefonu? Tai bent 
sugalvojai! Gelbėti Mareką Muravecą... Kas tave 
ištiko! Gal visiškai išprotėjai. Atsirado vienas tei- 
singasis! Kuriam galui? 

Jei jau čia atvažiavai, tai gal nesėdėsi toje maši- 
noje. Eik ir sutvarkyk reikalą. Dabar, kol dar nėra 
tų gudručių. Nutarei, Kšisiau, pasiaukoti ant tei- 
singumo ir dorumo altoriaus? Tikrai romantiškas 
gestas... Šūdas tiesa. Juk visa tai taip sutvarkysiu, 
kad mano pozicija nė per nago juodymą nepasi- 
keis. Nueisiu pas Muravecą. Griebsiu jį už atlapų. 

Užsidarysime kontorėlėje. Pasakysiu jam, kaip at- 
rodo reikalai ir kad šiandien tučtuojau nešdintųsi 
namo. Ir paskui ramiai palauksiu tų dinamiškų jau- 
nuolių. Ir vaizduosiu nieko nežinantį: atvažiavau 
pasižiūrėti, kaip atrodo restoranų perėmimai... O 
kur yra Muravecas?.. Nematei, teigsi atkakliai. Ar- 
ba matei. Taip, jis buvo prieš akimirką ir pradin- 
go. Jokio, Kšištofai, aukojimosi dėl mūsų ir jūsų 
laisvės. Jokių manifestacijų ir savęs demonstravi- 
mo. Tiesiog padedi vyrui ir sau nekenki. Ir tiek... 

Na, tai judėk, nes bus per vėlu. Norėčiau maty- 
ti jų minas. Atvažiuoja du regionų vadovai, šalt- 
kalvis, nauja restorano įgula su tuo puikiuoju ve- 
dėju, kuriuo Euzebijus Drutas taip žavisi, iškviestas 
policijos patrulis su alkotesteriu rankose, pasiren- 
gę veikti, o čia Muravecas dingo... Užsisakysiu sau 
kavos ir sėdėsiu, žiūrėsiu, kaip jie blaškosi, keikia- 
si ir stengiasi rasti būdą atsikratyti Mareko Mura- 
veco už akių. Šildysiu delnus popieriniu puodeliu 
ir tirpsiu nuo savo teisumo. 

Na, gerai, bet tai nieko neišsprendžia. Šiandien 
tau atvirumo rytas, iki skausmo. Tau skambina tie 
įvairūs galvų ieškotojai. Gal jau pats laikas atsisvei- 
kinti su pozityviąja šeima... Bet tai irgi nieko ne- 
sprendžia... Nuo vilko bėgsi, ant meškos užbėg- 
si... Kad ir kur apsidairysi, ten pozityvi šeima. 
Visur. Ar čia, ar kur kitur, visur bus tas pat. Visur 
tau paliks tik dvi valandas pasižiūrėti televizijos 
prieš miegą... Būkime atviri, Kšištofai... Jau iki ga- 
lo analizuosi regionų pardavimus, manipuliuosi 

marža, stiprinsi lojalumą, vykdysi sveiką persona- 
lo rotaciją, raportuosi valdybai... Ir dvi valandos 
televizijai... Tad gal gražiu gestu mesti visa tai ir, 
pavyzdžiui, į kaimą... kaimo istorijos mokytojas. 
Laisvas gyvenimas, sutampantis su visatos ritmu, 
pasivaikščiojimai po mišką ir visada šviežios dar- 
žovės iš daržo... Krosnių kūrenimas ir istorijos ra- 
telis su pegeero našlaičiais. Iš tikrųjų kilnu, o dar 
kaip naudinga... Ir ravinti lysves Asė su guminiais 
batais. Galėtume laikyti bergždžią karvę, kurią įsi- 
mylėtų Olė... 

Susijaudinau, iš tikrųjų susijaudinau... Nėra, Kšiš- 
tofai, tau jau jokio šanso. Esi prarastas. Jau visada 
kur nors veiksi pagal augimo strategiją ir svarstysi, 
ar galima buvo visa tai kitaip sutvarkyti. 

Užgesink cigaretę ir išeik, kurva, pagaliau iš tos 
mašinos! 

O jeigu sutiksi ją? Ji tikrai jau Gdanske. O jei 
pamatysi ją kasoje? Ir kas? Apsimetinėsi, kad ap- 
skritai ko nors tokio nepažįsti? Ir neprisiminsi, ko 
tavęs prašė... ir kad kelis sykius įsirašė į telefoną? 
Kodėl jai nepaskambinai? Taip... nes tinklo direk- 
torius netvarkys kokios nors kasininkės iš užkam- 
pio perkėlimo. Asmeniniai reikalai turi būti atskir- 
ti nuo tarnybinių. Gal ji kaip nors susitvarkė tame 
Gdanske. O gal bus proga ir tai kaip nors ištaisyti, 
kaip nors viską išsiaiškinti. Ką išsiaiškinti? 

Na, gerai, Kšištofai, eime! Tu tikrai trenktas. 
Ko čia atvažiavai? Juo arčiau tų durų, juo blogiau... 
Kojos lyg iš vatos... 

O! Tai gal Muravecas?.. Išlėkė iš tų tarnybinių 
patalpų lyg iš katapultos... Viskas lyg ant delno, 
per tas įstiklintas duris... Na, gerai, kad jis yra. 
Greitai į kontorėlę, trumpas pasikalbėjimas, ir ma- 
no laikas jam baigtas... Ką jis, kurva, daro?! Kas tai 
yra? Kas... 


Na! Negalima tūnoti toje kontorėlėje. Eime į res- 
toraną... Juk galų gale aš vadovas, na ne? Žmogus 
negali po viso to susikaupti, bet čia yra šefas. Eime 
į salę visko patikrinti. Nedaryk staigių judesių, Ma- 
rekai, nes truputį mėto... Pamažink, Marekai, šian- 
dien mažumėlę per daug... 

Ramiai! Viskas eina kaip dera. Kaip ten virtu- 
vėje?.. Procedūros vyksta kaip turi būti. Švaru, tvar- 
kinga, įranga dirba, žmonės užsiėmę. Spirgina, ke- 
pa, mirko, apvolioja džiūvėsėliuose ir maišo. Gerai, 
kad atvežė mišrainių sudedamųjų dalių. Tiekimas 
kaip paprastai, nuo pat pradžių... Niekada negali 
pristatyti laiku. - Klaudija, mirkymas pagal proce- 
dūrą? O tuos stalviršius tučtuojau nušluostyti. - To- 
ji Klaudija tai tikra lėlė... O kokia įsižeidusi, kai ją 
pastatai virtuvėje. Rankeles mat išsipurvins ir na- 
gučius sulaužys. Ir kai padarai pastabą, tai pasi- 
šiaušia, akis išdraskytų... Nes jai tik kasose... ple- 
pėti su visais tais jaunuoliais, kurių čia ateina visa 
eilė. Bet lėlytė tokia, kad Žmogus negalvotum, ką 
daryti. Tfu! Kas tau į galvą ateina? - Išjunkite tą 
orkaitę! Juk jos dabar nenaudojate! Manote, kad 
elektrą gauname veltui? - Žmogus tik tada gerai 

jautiesi, kai pereini per savo ūkį. Negalvok apie 
visa tai, na, ir apie tą bybelį... Kas čia taip dvokia? 
Kažkas dega... Tikriausiai aliejus laiku nepakeis- 
tas! - Mateušai, leisk! Prašau parodyti aliejaus kei- 
timo korteles! Patikrinkime taukakepes. Kiek gruz- 
dintų bulvių porcijų su tuo aliejumi iškepta? Ką ten 
įrašei? Kada? Pirma OK, antra OK, trečia OK. O 
tuščiose kokia temperatūra? — Po galais... Viskas 
gerai... Žmogus per tiek metų negali prie tos smar- 
vės priprasti... O Božena skundėsi dėl spirgintu- 
vės... Ek, kam Žmogus vėl sau priminei? Visa eina 
kaip dera, tai galima ramiai užsidaryti kontorėlė- 
je. O Klaudunė taip į mane spokso. Gal ko iš ma- 
nęs nori. Kartais tokios jaunylės turi noro su se- 
niu, nes jaučia, kad galėtų daug ko išmokti... 
Geras bolsikas! Žmogus nemiega nuo ketvirtos 
valandos, tai juk reikia. O Božena buvo tokia, kad 
oho, mergina buvo lyg svajonė, kai ją pamačiau pir- 
mą kartą... jauna pienburnė... o tu ką? Irgi buvai 
neapsiplunksnavęs... Ji stovėjo už prekystalio elek- 
tros parduotuvėje ... aš žiūrinėjau šviestuvą... prieš 
kiek tai buvo metų... iš esmės lyg vakar... kurna 
olek, lyg ten būčiau, pone Muravecai... laikas susto- 
jo... Ir tas kurvinas Drutas ją užmušė... Tai dar vie- 
ną... liaukis, Marekai... daugiau negerk... Pastebės... 
Mesk visa tai, po galais... tik kaip? Iš ko gy- 
vensi? Bet nepasiduosiu, kurva, nepasiduosiu... 
Nes esu ne bet kas! Lenkijos čempionas! O dabar 
vadovauju restoranui, ir vadovauju sėkmingai. Vis- 
kas čia eina lyg laikrodis. Ir nebijau to bybelio!.. 

Tegu jis tik čia ateina... Nenešios jo šventa žeme- 
lė... 

Kam Božena tada vaikščiojo mums iš paskos... 
na, kurna olek, kam?.. Juk aš vienas galėjau su juo 
vaikščioti ir žiūrėti, kaip pildo tą pamainos verti- 
nimo lapą ir paisto tas savo šnekas. Bet ji visada 
norėjo būti prie visko. Reikėjo, Marekai, saugotis 
ir klausyti, ką ji turi pasakyti... Mums švaros stan- 
dartas visada buvo svarbiausias, bet nuo tada, kai 
tas bybelis ėmė siausti, saugojomės dar labiau, ne- 
gu iš pat pradžių... viskas tviskėjo... na, tai jis apti- 
ko dėmeles ant grindų vyrų tualete... o ten yra at- 
spalvių... ten jau išsitrynė grindų plytelės per tuos 
metus... Božena jam sako: - Pone Euzebijau, čia nie- 
ko nepadarysi. Merginos tai šveitė visą valandą... 
Gal reikia suremontuoti tuos tualetus. - O jis atsa- 
ko: - Ar jūs manote, kad Positivas turi maišą be 
dugno, kad jums, partneriams, remontus dovano- 
tų?.. Labai prašau, sutinku, bet jūsų sąskaita! - Ir 
vėl ant viso restorano, prie kasininkų pareiškia, kad 
kitą kartą, jei ras išvietes tokios būklės, tai Božena 
savo rankelėmis šveis plyteles. O Božena išblyško 
ir nuėjo į kontorą... matau, kad kažkas yra ne taip, 
bet neturiu laiko net persimesti su ja Žodžiu, nes 
tuoj tas šūdžius įlekia ir sako: — Tai dabar kas iš 
jūsų į sandėlį... pasižiūrėsim, kokia ten padėtis, kiek 
turime viščiukų iš turgaus, — ir juokiasi ant viso 
restorano... O vakare namuose, virtuvėje... Sudu- 
žusio puodelio skambėjimas... Ji pargriuvo ir Žiū- 
rėjo į mane taip, Marekai, daryk kažką, sakė jos 


442 


akys. Bet aš nieko negalėjau... ji gulėjo ir tik žvelgė 
vis toliau ir toliau, kažkur už manęs, na, nieko, bet 
aš nieko negalėjau padaryti. Ant mano rankų... Kai 
atvažiavo, jau buvo po visko. Ant mano rankų! 

Ko taip laužiesi, Mati?! Ką pasakei? Pežotas su 
Varšuvos numeriais prieš Positivą! - Na, žodis ta- 
po kūnu! Esi, sušiktas Euzebijau! Išdrįsai, niekše, 
čia atvažiuoti! Na, tai dar vieną stikliuką... - Na, 
eik, Mateušai, į salę... Paskelbk visišką pamainos 
parengtį, yra kontrolė!.. Oi, pilna, „Glockas“ po 
megztiniu... Uuu! Sveika ir stipri rinktinė degtinė! 
Aš tau, bybi, dabar parodysiu! Pasižiūrėsim, kas 
ką užklups! Bėgte, pone Muravecai. Aliarmas! 

O, esi!.. Tai jau tavo galas, bybeli! Sutvarkysiu 
tave! Bus amen, bybeli!.. Už viską, ką turėjome čia 
iškęsti, ir už Boženą! Nukepsiu tave! Bus šūvis per 
duris! Taiklus kaip per varžybas! Užtaisyti, ir vi- 
siškas susikaupimas. Norėjai mane, Mareką Mura- 
vecą, užklupti, bybeli! Na, tai še tau užklupimą! 
Skylė stikle... lyg filme... Į kaktą... į patį vidurį! 
Kurva, tai bent šūvis! Baigta, taip kaip norėjai... 
baigta... 

Marekai, ką tu pridirbai?.. Nužudei žmogų! 


Na, tegu dėvočkos prieina... Pasižiūrėsim iš ar- 
ti... O, ne ta šviesi su tokiais raudonais spuogais, 
bet tamsi... na, nieko sau, net gaila, kad stovi čia 
pakelėje... Ji visai, visai... na, iš tiesų nebloga šik- 
na, kaip jai ir nešalta... Kiek? - Į nasrus dvidešimt, 
į pipą penkiasdešimt... - Na, tai ką, Euzebiuk?.. Į 

pipą gal nėra laiko ir gal truputį šalta, ir ne visai 
patogu... Tai gal į nasrus. Toks greitas numeriu- 
kas... Už dvidešimt zlotų... Tai kaina... dulkinu... 
dvidešimt zlotų! — Tai gal tu, dėvočka. - Taip, juo- 
da ir putli. - Ir į nasrus, dėvočka... Šok čia! Tai kur 
aš turiu važiuoti? — Na, turiu vilties, kad neįsmeig- 
si Euzebiukui dalgio tarp šonkaulių. Tai bent veiks- 
mas, Euzebiuk. To dar nebuvo. Ir paskui greitai 
pas poną Muravecą... 

- Čia turiu sustoti? O čia niekas neatvažiuos? — 
Neblogi brūzgynai, Euzebiuk, ką tu išdarinėji? Vi- 
sa tai per Klaudunę, nes tuoj tuoj būsiu su ja, žiū- 
rėsiu į ją, jausiu, būsiu šalia to dieviško kūno, ir 
reikės apsimetinėti, kad nieko, ničnieko vienas su 
kitu neturime. Ir nežinau, kaip išlaikyčiau, jei iš 
kryžkaulio nenuleisiu... - Na, tai ką darome, dė- 
vočka? - Įjungiame iki galo šildymą, kad maniš- 
kis nesušaltų. Žiūrėkite, ponai, kokia ji mikli. Sa- 
gelė, užtrauktukas, ir jau laiko jį saujoje. Matai, 
su juo neturi didelių problemų. Gražus, ką, dė- 
vočka? Nedažnai tau tokių pasitaiko. Tai tu turė- 
tum man sumokėti už galimybę pasinaudoti to- 
kiu instrumentu. Na, Žinau, kad jis tau patinka, 
be to, kiek šaltoki tie tavo piršteliai... Alio, alio, 
dėvočka, ką ten turi? Ką nori ant jo užmauti? Jo- 
kių gumų, dėvočka. Aš turiu, mieloji, viską jausti, 
kaip priklauso. Gerai, tegu bus trisdešimt... Bet 
imkis darbo... Man dar lieka nuvažiuoti šimtą pen- 
kiasdešimt kilometrų... 


444 


O taip, kaip tik to laukiau. Palauk, prilaikysiu ta- 
vo plaukus, Euzebiukas turi matyti, kaip juo ten už- 
siiminėji. Išmiklintas liežuvėlis. O! Tu tikra specialis- 
tė! Uuuu! Juk per dieną perleidi truputį tų pitonų, tai 
turėjai išlavėti... O, būtent taip... nes juk ne tik liežu- 
vėlis svarbu, vien jo maža, net ir tokio, kuris pažįsta 
visas vietas. Pagaliau jei į nasrus, tai į nasrus. O, nuo- 
stabu! Na, iki pačios šaknies, na, gal jaučiu jos tonzi- 
les... Taip, dėvočka, kaip tik to reikėjo! Taip, ir vėl 
liežuvėlis! Na, taip nepasilenk, nes užstoji! Euzebiu- 
kas turi matyti, už ką moka. Dailus pumpavimas! Ir 
rankelė... Tikra profesionalė. Ką reiškia patyrimas... 
Oi, Euzebiuk! Tuoj pitonėlis iššaus! Dar akimirką, oi, 
dar akimirką... Gilus įkvėpimas, nes tuoj bus po vis- 
ko. Oi, kaip gera! Palauk dar akimirką, pitonėli! Po 
galais, skamba mobilusis telefonas! Tai balso paštas? 
Atsiliepsime. Tie garsiakalbių komplektai yra tikras 
lobis! Nieko nebijok, dėvočka! Daryk savo. Jėzau! 
Dar mane nuskriaus! Na, laikyk ritmą, dėvočka! 

— Tai naujiena, gauta šiandien aštuntą valandą 
trisdešimt dvi minutės iš numerio... Sveikas, čia 
Andžėjus. Atsisėsk, jeigu stovi, ir tvirtai įsikibk! 
Paskutinės akimirkos naujiena. Positivas parduo- 
tas. Supranti? Visą tinklą pardavė Donaldams. Kur- 
vinai iki paskutinio momento viską laikė top pa- 
slaptyje! Pasirašė šiandien naktį. Prieš valandėlę 
išsiuntinėjo elektroninį laišką. Bet nenusimink... 
Mums gerai! Donaldai perima visus darbuotojus, 
o Positivas moka išeitines... Bus tik viena proble- 
ma. Jie vadovauja restoranams tik per partnerius. 

Keli žodžiai įžangai... 

Dabar persikelkime... 

Šypsena 

O, saldus dešimtasis dešimtmetis... 

Iš esmės sunku pasakyti... 

